
CUVÂNT ÎNAINTE 


In planul vast al colecţiei ((Părinţi şi scriitori bisericeşti» 
a fost programată, nu fără adâncă chibzuinţă, şi publicarea 
textelor de referinţă ale istoriografiei bisericeşti, începând cu 
cel al lui Eusebiu de Cezareea — ((părintele istoriei biseri¬ 
ceşti» — şi continuând cu cele ale lui Socrate, Sozomen, 
Teodorei al Cirului, dar şi cu lucrarea mal specială a lui 
Casiodor. Cu voia lui Dumnezeu, până în prezent au apărut 
în amintita colecţie Istoria bisericească scrisă de Eusebiu, 
episcopul Cezareei, şi cea întocmită de Fericitul ierarh al 
Cirului. După cum este cunoscut, aceasta din urmă continuă 
relatarea dusă de Eusebiu din primul veac creştin până spre 
anul 324, cu personalităţile, evenimentele şi faptele care au 
umplut viaţa Bisericii până în vremea împăratului Teodosie 
al II-lea. Istoriile ecleziastice ale lui Socrate şi Sozomen îm¬ 
brăţişează şi ele aproximativ aceeaşi perioadă de timp, pe¬ 
rioadă de mare cumpănă pentru Biserică, dar şi de revăr¬ 
sare de har dumnezeiesc, care a făcut din intervalul dintre 
primul şi cel de-al patrulea sinod ecumenic secolul de aur al 
patristicii. 

Istoriile bisericeşti redactate d,e Socrate, Sozomen şi Teo- 
doret al Cirului au fost, însă, în veacul al Vl-lea, compilate 
într-o lucrare realizată de eruditul aristocrat roman creştin 
Flavius Magnus Aurelius Cassiodorus (c. 485 — c. 580), a 
cărui întreagă operă a îndatorat atât de adânc cultura şi ci¬ 
vilizaţia creştinătăţii apusene. 

Istoria bisericească tripartită, concepută în spiritul prac¬ 
tic pe care îl impuneau timpuri tulburi, de neprevăzute schim¬ 
bări şi de crescută nesiguranţă, va fi utilizată de-a lungul 
Evului Mediu ca manual de istorie ecleziastică în şcolile 
apusene. 

CUVÂNT ÎNAINTE 


Dat fiind valorosul sprijin pe care această carte îl poate 
aduce cunoaşterii amănunţite şi precise a uneia dintre cele 
mai dense perioade din istoria Bisericii, binecuvântăm publi¬ 
carea tălmăcirii româneşti a Istoriei bisericeşti tripartite, 
tălmăcire plinită cu rigurozitate de regretata latinistă Liana 
Manolache împreună cu sora sa, Anca Manolache — tradu¬ 
cerea fiind însoţită de studiul introductiv şi notele redactate 
de Părintele profesor Ştefan Alexe —, cu nădejdea că bogă¬ 
ţia de date strânsă în aceste pagini va fi valorificată în 
viitoare studii şi cărţi. 


t TEOCTIST 

PATRIARHUL BISERICII ORTODOXE ROMANE 


i 







FLAVIUS MAGMXJS 
AURELîUS CASSIODQRUS SENATOR 


INTRODUCERE 

Viaţa. Flavius Magnus Aurelius Cassiodorus Senator este cunoscut 
mai puţin în literatura teologică românească. Cele două scurte prezen¬ 
tări ale paitrologilor Pr. Cicerone Iordăchescu 1 2 şi Pr. Prof. Ioan G. Co- 
man- expun numai schematic activitatea bogată, politică, istorico-lite- 
rară şi religioasă, desfăşurată de Casiodor, unul dintre eei mai luminaţi 
scriitori creştini apuseni din secolul al Vl-lea. 

Data naşterii lui Casiodor 3 este aşezată între anii 477—490. S-a 
născut în localitatea Squilacium din Calabria, pe coasta de sud-est a 
Italiei, într-o familie veche şi nobilă, care de trei generaţii se consacrase 
vieţii politice. Tatăl său era prefectul pretoriului la curtea lui Teodorie 
cel Mare şi i-a dat fiului său o educaţie excepţională, profană şi creştină. 
Datorită calităţilor sale intelectuale, ca şi prestigiului tatălui său, Casio¬ 
dor este numit la vîrsta de 20 de ani quaestor sacri paiatii, adică secretar 
particular al împăratului, de fapt, adevărat ministru de interne. Astfel 
începea de timpuriu cursus honorum. în 514 a fost numit consul, apoi, în 
533, magister officiorum şi praefectus praetorio, iar puţin după aceea a 
primii; şi titlul de patriciu. Om de stat cultivat şi cu aptitudini admi¬ 
nistrative, Casiodor a desfăşurat o activitate laborioasă, sprijinind planul 
regelui ostrogot de a uni poporul roman învins cu cel cuceritor. 

După cum este cunoscut, la anul 476, Odoacru conducătorul herulilor 
a desfiinţat imperiul roman de Apus, după ce a învins pe ultimul împă¬ 
rat roman, Romulus (Augustulus), luîndu-şi titlul de regele Italiei. La 
rîndul lui, Odoacru a fost omorît de Teodorie, regele ostrogoţilor, la 

1. Pr. Cicerone Iordăchescu, Istoria vechii literaturi creştine, Partea III, Iaşi 
! 940, p. 108—112. 

2. Pr. Prof. Ioan G. Comain, Patrologie, Bucureşti, Editura Institutului Biblic îi 
de Misiune Ortodoxă, 1956, p. 314—317. 

3. Pentru viaţa şi activitatea lui Casiodor, mai pe larg, pot fi consultate 
următoarele scrieri, In afară de cele citate : Godet, Cassiodore, î.n «Dictionnaire de 
Theologie Catholique», voi. II, 2 Paris 1923, col. 1830—1834 ; P. de Labriolle, His- 
toire de la litterature latine chretienne, Paris, 1924, p. 673—677 î G. Rauschen, 
G rundriss der Patrologie, ed. a VIII-a şi a IX-a, Freiburg im Breisgau, 1926, p. 412; — 
414; O. Bardenhewer, Geschichte der altkirchlichen Literatur, Fiinlter Bând, Freiburg 
im Breisgau, 1932, p. 264—277; F. Cayre, Patrologie et Histoire de la Theologie, 
voi. II, 2-e ed. Paris, Tournai, Rome, 1933, p. 217—221 ; U. Moricca, Storia della 
letteratura latina cristiana, voi. III, Torino, 1934, p. 1308—1361 ; B. Altaner — A. Stui- 
ber, Patrologie. Leben, Schriiten und Lehre der Kirchenvăter, 8. durchgesehena und 
erweiterte AuIIage, Freiburg — Basel — Wien, 1978, p. 436—488. 

anul 489. De aici înainte, pînă în 526, anul morţii sale, Teodoric a 
condus cu fermitate noul regat al ostrogoţilor. Deşi ataşat arianismului, 
la începutul domniei, el a lăsat romanilor învinşi legile şi instituţiile lor, 
dorind să unească cele două popoare, idee la care a aderat şi Casiodor 
care a fost loial atît regelui ostrogot, cît şi urmaşilor acestuia, Atalaric, 
Teodohad şi Witigis. Către sfîrşitul vieţii, însă, Teodoric a devenit bă¬ 
nuitor şi tiran. Astfel, el a condamnat la moarte pe scriitorul creştin 
Boeţiu şi pe socrul acestuia Sinah şi a aruncat la închisoare pe episcopul 
Romei Ioan I (523—526) unde acesta a şi murit 4 . 

Casiodor a participat cu tot sufletul la planul de guvernare ai lui 
Teodoric şi se afirmă că lui i se datorează în mare parte grandoarea 
domniei acestuia 5 . 

Către anul 540, Casiodor s-a retras la o mănăstire înfiinţată de el 
pe unul din domeniile sale din Calabria, pe malurile golfului Squiilace. 
Mănăstirea se numea Vivarium de la heleşteele de peşte construire de 
Casiodor în timpul cînd era prefect al pretoriului. Se presupune că 
monahul Casiodor cunoştea activitatea prodigioasă a lui Benedict de 
Nursia (f 547), organizatorul monahismului în Apus şi autorul vesiitelor 
Reguli pentru mănăstiri în 73 de capitole. Dar el a organizat viaţa în 
mănăstire după alte principii. Călugării care doreau să petreacă o viaţă 
solitară se retrăgeau în chiliile aflate pe coasta muntelui Castellum. 
Viaţa de obşte însă avea cerinţele ei. Casiodor a organizat-o inspirîn- 
du-se din tradiţia egipteană, fiind preocupat să orienteze pe călugări 
către activitatea intelectuală. Numai cei care nu aveau preocupări 
livreşti se ocupau cu munca manuală, ceilalţi transcriau manuscrise, pro¬ 
fane sau religioase, traduceau cărţi vechi sau alcătuiau altele originale. 
Toată activitatea din mănăstire se desfăşura fără a se prejudicia viaţa 
evlavioasă, împletindu-se în mod fericit rugăciunea, munca manuală şi 
munca ştiinţifică. 

Prin organizarea activităţii intelectuale şi religioase de la Vivarium, 
Casiodor dorea să-şi împlinească un gînd de a înfiinţa, împreună cu 
episcopul Agapet (535—536), o şcoală teologică asemănătoare acelora de 
la Alexandria sau Nisibe 6 . El a organizat la Vivarium o mare biblio¬ 
tecă şi a dat la iveală manuale pentru ciclul ştiinţelor profane. Datorită 
lui Casiodor, ideea culturii intelectuale a pătruns mai adînc în mănăsti¬ 
rile apusene, studiul profan şi creştin devenind un element nou în viaţa 
monahismului latin. Prin punerea în prim plan a păstrării şi studiului 

4. Hergenroether, Histoire de l'Eglise, voi. II, Nouvelle edition, Paris — Lyon, 
fără data apariţiei, p. 621—623. 

5 F. Cayre, Op. cit., p. 218. 

6. Casiodor, Instituţiile literaturii divine şi umane, Prefaţă, P.L., 70, 1005. 

scrierilor vechi, Casiodor a adus servicii imense culturii antice, salvînd 
de la distrugere multe opere de valoare din literatura latină şi din lite¬ 
ratura greacă 7 . 

în exegeză au fost folosiţi mai ales Părinţii din secolul al iV-lea 
La îndemnul său, unii dintre prietenii săi s-au ocupat cu traduceri din 
greacă în latină. Astfel, un anumit Mutianus a tradus Omiliile Sfîntului 
Ioan Gură de Aur la Epistola către Evrei; Dionisie Exiguus a tradus 
din greceşte o serie de scrieri importante, mai ales în domeniul dreptului 
canonic; Bellator a tradus Omiliile lui Origen ; Epifanie Scolasticul a 
tradus Istoriile lui Socrate, Sozomen şi Teodoret şi un Comentar la Epis¬ 
tolele Soborniceşti, atribuit pe nedrept lui Didim Alexandrinul (cca 398) 
şi chiar unele Epistole, pierdute astăzi, ale lui Clement Alexandrinul. 
Am numit numai o parte din Comentariile patristice la Sfânta Scriptură 
a Noului şi a Vechiului Testament pe care le aminteşte Casiodor în 
Instituţiile literaturii divine şi umane, Cartea întîi, cap. I—IX 8 9 . 

Pe lingă studiul Sfintei Scripturi, vieţuitorii de la Vivarium erau 
îndrumaţi spre studiul artelor liberale. Sfîrşitul vieţii sale l-a găsit pe 
Casiodor cu condeiul în mînă, alcătuind pentru folosul monahilor săi 
un Tratat de ortografie. A murit la anul 583 la vârsta de 93 de ani. 

Scrieri. Opera monastică a lui Casiodor nu s-a dezvoltat după 
moartea sa în felul în care a gîndit-o el. Benedictinii au reţinut şi dez¬ 
voltat ca regulă fundamentală de vieţuire rugăciunea şi munca în gene¬ 
ral. Dar numele lui a supravieţuit prin scrierile sale, profane şi creştine, 
prin care el a devenit unul dintre primii dascăli ai Evului Mediu. Aceste 
scrieri reflectă mai puţin originalitatea geniului decît cunoştinţele enci¬ 
clopedice ale autorului şi zelul neobosit al acestuia de a menţine edu¬ 
caţia publică romană şi viaţa intelectuală în Italia. 

Scrierile lui Casiodor reflectă activitatea acestuia înainte de anul 
540 şi după acest an, potrivit cu activitatea desfăşurată ca dregător la 
curtea regelui ostrogot şi cu cea de la Vivarium. Scrierile sale profane 
au caracter istoric, şi anume : 1. o Cronică ce se întinde de la Adam 
pînă în 519, anul redactării. A fost alcătuită la rugămintea lui Eutaric, 
consul în acel an, şi se inspiră în prima parte din Tit Liviu, Aufidius 
Bassus, Cronica de la Ravena şi Fericitul Ieronim. Cronica 0 lui Casiodor 
prezintă interes deosebit pentru perioada 496—519 cînd autorul a fost 
martor la evenimentele relatate. 2. Despre originea şi faptele geţilor (De 
origine actibusque Getarum), o istorie a goţilor, scrisă între 526—534 


7. F. Cayre, Op. cit., p. 219 şi O. Bardenhewer, Op. cit., p. 264. 

8. P.L., 70, 1010—1122. Cf. şi P. de Labriolle, Op. cit., p. 677. 

9. P.L., 69, 1213—1240. 

la dorinţa iui Teodoric care, voind să facă o fuziune a romanilor cu 
goţii, a cerut lui Casiodor să prezinte pe goţi nu ca pe nişte barbari, ci 
ca pe un popor egal în cinste cu romanii pentru că şi ei au avut un 
trecut glorios. După cum arată şi titlul, Casiodor identifică pe goţi cu 
geţii şi îi aşază în istorie înainte de întemeierea Romei. 

Lucrarea alcătuită în 12 cărţi s-a pierdut. S-a păstrat însă un rezu¬ 
mat imperfect alcătuit de gotul Iordanes în 551 sub acelaşi titlu : De 
origine actibusque Getarum 10 . 3. Sub titlul Variae 11 s-au păstrat 468 
piese, împărţite în .12 cărţi, scrisori şi acte oficiale pe care Casiodor le-a 
alcătuit pînă în 538 potrivit funcţiilor deţinute. Cărţile 1—5 conţin acte 
alcătuite în numele lui Teodoric, cărţile 6—7, decrete şi numiri în dife¬ 
rite funcţii, cărţile 8—10 conţin scrisori în numele regilor Atalaric, 
Teodohad şi Witigis, iar cărţile 11—12, acte redactate de Casiodor însuşi 
ca praefectus praetorii (533—537). După cum se explică în prefaţă, cola¬ 
ţionarea şi publicarea acestor scrisori şi documente s-a făcut la cererea 
prietenilor, dar şi cu scopul de a-şi justifica activitatea sa oficială. 
Titlul de Variae vine nu de la conţinutul bogat, ci de la stilul diferit 
întrebuinţat pentru fiecare document. Stilul elevat şi eleganţa în expri¬ 
mare au făcut ca unele din scrisorile publicate să servească drept model 
în toate cancelariile din Evul Mediu. De asemenea, aceste scrisori atrag 
luarea aminte prin numeroasele probleme pe care le abordează, pro¬ 
bleme de morală, drept, politică, ştiinţă, artă, construcţii, descriere de 
localităţi, animale. Aceste probleme pun în valoare întinderea enciclo¬ 
pedică a cunoştinţelor lui Casiodor. 4. Tablou al neamului Casiodorilor 
(Ordo generis Cassiodorum) este o lucrare asupra genealogiei familiei lui 
Casiodor. Lucrarea s-a pierdut, dar s-a găsit o excerptă anonimă pe care 
este notat : «Ordo generis Cassiodorum, qui scriptores extiterint ex 
eorum progenie vel ex civibus eruditis». Excerpta mai conţine însemnări 
despre patricianul Simah, Boeţiu şi Casiodor. Textul este însemnat şi 
pentru faptul că atestă autenticitatea scrierilor teologice ale lui Boeţiu i2 . 
5. Despre suflet (De anima) 13 în 12 capitole este un tratat de antropo¬ 
logie alcătuit sub influenţa Fericitului Augustin şi a Preotului Claudian 
Mamert (-j- 474) 14 . Se pare că lucrarea a fost scrisă către anul 540, 
înainte ca demnitarul Casiodor să părăsească dregătoria sa şi să se re- 

10. P.L., 69, 1251—1296. 

11. P.L., 69, 501—860. 

12. Textul Insolit de un studiu bogat a fost publicat prima dată de H. Usenet, 
Anecdoton Holderi, ein Beitrag zur Geschichte Roms in ostgothischer Zeiit (Fest- 
schrift), Bonm 1877. Citat după O. Bairdenhewer, Op. cit., p. 270. 

13. P.L., 70, 1279—1308. 

14. Claudian Mamert a scris între 467—472 De stătu animae (Despre natura 
suiletului), în care combate ideile lui Faustus de Riez despre corporalitatea sufle¬ 
tului. 

tragă la Vivarium. Lucrarea aceasta arată un progres real în studiul 
Părinţilor şi în modul de a reda învăţătura creştină cu privire la subiectul 
tratat. «Sufletul, spune el, după cum atestă autoritatea adevăraţilor 
dascăli, este creat de Dumnezeu dintr-o substanţă spirituală şi proprie, 
dătător de viaţă al trupului său, raţional şi nemuritor, dar care se poate 
schimba în bine sau în rău» l 5 . Virtuţile sînt de două feluri : morale, pe 
care grecii le numesc apetit şi oare contribuie la podoaba şi măreţia 
sufletului, şi naturale care ţin de natura trupului. în ultimul capitol se 
vorbeşte despre starea sufletului după moarte. 

In prefaţa manualului despre ortografie, Casiodor vorbeşte despre 
scrierile sale din perioada petrecută la Vivarium. El a acordat o atenţie 
deosebită exegezei biblice. 1. Cea mai de seamă scriere în acest domeniu 
este Expositio in Psalterium (Expunere la Psalmi) 16 , puternic influen¬ 
ţată de lucrarea Fericitului Augustin «Enarrationes in psalmos». El pune 
accentul pe înţelegerea spirituală a textului pe care îl interpretează ale¬ 
goric şi în sens mistic, dar nu lasă la o parte nici învăţătura morală a 
Psalmilor şi nici faptul că prin conţinutul Psalmilor se poate lupta 
împotriva ereziilor. De asemenea, Casiodor scoate în relief profeţiile pri¬ 
vitoare la Mesia. Data scrierii poate fi aşezată între 545—555. în Evul 
Mediu, acest comentar a avut o largă întrebuinţare. 2. Alte lucrări de 
exegeză sînt Complexiones in epistolas apostolorum, in actus apostolo- 
rum et in apocalypsin (Expuneri la Epistolele Apostolilor, la Faptele 
Apostolilor şi la Apocalipsă) 17 . Cea mai mare parte din text se referă la 
Epistolele Sfîntului Pavel. Sînt tratate numai pasagii mai importante. 
3. Preocupat de educaţia monahilor săi, care veneau din diferite medii 
culturale, Casiodor a scris pentru ei lucrarea Institutiones divinarum et 
humanarum litterarum (Instituţiile literaturii divine şi umane) Scrie¬ 
rea, alcătuită pe la 544, este împărţită în două cărţi. Prima, care numără 
33 de capitole, după numărul anilor Mîntuitorului, este o introducere 
metodică la studiul diferitelor discipline teologice, mai cu seamă la stu¬ 
diul Sfintei Scripturi a Noului şi Vechiului Testament. Autorul vorbeşte 
despre copierea manuscriselor şi grija deosebită faţă de această întreprin¬ 
dere, despre autorii competenţi care trebuie consultaţi cu privire la 
interpretarea Bibliei, pentru problemele dogmatice, pentru istoria bise¬ 
ricească, pentru calea de urmat spre a trage profit din lectura dumne¬ 
zeieştii Scripturi. Sînt citaţi : Clement Alexandrinul, Sfîntul Atanasie, 
Sfîntul Chirii Alexandrinul, Sfinţii Ioan Gură de Aur, Grigorie de Na- 

15. Capitolul II, P.L., 70, 1283. 

16. P.L., 70, 9—1056c 

17. P.L., 70, 1321 1 —1418. 

18. P.L., 70, 1105—1220. 

zianz şi Vasile cel Mare, Sfîntul Ioan Cassian, Sfîntul Ambrozie, Feri¬ 
citul Augustin şi Fericitul Ieronim ca interpreţi erudiţi ai Sfintei Scrip¬ 
turi. Casiodor pune accentul pe lectură neîntreruptă şi stăruitoare, căci 
«mama înţelegerii este meditaţia încordată şi îndelungată» 19 . De aceea 
în capitolele 1—16 se ocupă în amănunţime cu cărţile Vechiului Testa¬ 
ment şi ale Noului Testament, arătînd care sînt cele mai bune comentarii 
sau studii patristice cu privire la acestea. In partea a doua a capitolului 
al XVI-lea sînt enumerate cele mai însemnate scrieri cu privire la Sfînta 
Treime. Dintre autorii citaţi, mai întîi este amintit Sfîntul Ilarie de Pic- 
tavium cu tratatul De Trinitate în 13 cărţi, apoi Sfîntul Ambrozie cu 
lucrările De oficiis ministrorum şi De jide ad Gratianum, apoi Fericitul 
Augustin cu lucrările : De Sanda Trinitate, De Vera Religione, De doc¬ 
trina Christiana, De Agone Christiana, De civitate Dei şi Retractationes. 
Intre Părinţii citaţi, Casiodor rezervă un loc de cinste şi Sfîntului Niceta 
episcop de Remesiana, apreciind în termeni elogioşi scrierile acestuia : 
«Dacă cineva doreşte să înveţe ceva, pe scurt, despre Tatăl, despre Fiul 
şi despre Sfîntul Duh, şi nu vrea să se obosească cu o lectură întinsă, să 
citească cartea episcopului Niceta pe care a scris-o despre credinţă şi, 
plin de strălucirea învăţăturii cereşti, va fi condus, printr-o scurtime avan¬ 
tajoasă, la contemplarea divină» 20 . In capitolul XVII, autorul vorbeşte 
despre unii istorici bisericeşti, ca Eusebiu, Socrate, Sozomen, Teodoret, 
Marcelin, Fericitul Ieronim şi Ghenadie de Marsilia, care au adunat cărţi 
şi au alcătuit altele în care se vede ca într-o oglindă viaţa Bisericii. In 
capitolele XVIII—XXIII, autorul vorbeşte despre scriitorii apuseni, 
Sfinţii Ilarie, Ciprian, Ambrozie, Fericiţii Ieronim şi Augustin şi despre 
călugărul Dionisie Exiguus. Intrucît aprecierile eruditului Casiodor cu 
privire ia monahul cărturar dobrogean Dionisie Exiguus sunt de mare 
importanţă pentru a pune în adevărata lumină personalitatea acestuia, 
dăm în traducere întregul capitol : «Naşte încă şi astăzi Biserica uni¬ 
versală bărbaţi iluştri, strălucind de podoaba dogmelor adevărate. Căci 
a fost în zilele noastre şi călugărul Dionisie, scit de neam, dar după 
caracter cu totul roman, foarte învăţat în amîndouă limbile, dovedind 
prin faptele sale echilibrul sufletesc pe care îl învăţase în Cărţile Dom¬ 
nului. A cercetat Scripturile cu o rîvnă atît de mare şi le-a înţeles astfel 
încât ori de unde ar fi fost întrebat avea răspunsul pregătit, dîndu-1 fără 
nici o întîrziere. Acesta a predat dialectica împreună cu mine şi a pe¬ 
trecut cu ajutorul lui Dumnezeu foarte mulţi ani din viaţă în cadrul 
învăţămîntului glorios. Mi-e ruşine să spun despre un coleg ceea ce nu 
găsesc în mine. în el era multă simplitate împreună cu înţelepciune, 


19. Praelatio, P.L., 70, 1108 C. 

20. Capitolul XVI, P.L., 70, 1132 C. 

smerenie împreună cu învăţătură, moderaţie împreună cu talentul de a 
vorbi, încît se socotea un nimic, sau unul dintre cei din urmă slujitori, 
deşi era vrednic, fără îndoială, de societatea regilor. Să mijlocească pen¬ 
tru noi, el care obişnuia să se roage împreună cu noi, ca să putem fi 
ajutaţi acum prin meritele lui, cu rugăciunea căruia am fost întăriţi aici 
pe pămînt ! 

Acesta fiind rugat de Ştefan, episcopul oraşului Salona 21 , a strîns 
laolaltă cu marea lumină a elocinţei sale, căci era simplu şi înţelept, 
din exemplarele greceşti, canoanele bisericeşti, potrivite cu obiceiurile 
sale, pe care Biserica Romană şi le-a însuşit astăzi printr-o folosire 
frecventă 22 . Pe acestea este necesar să le citiţi şi voi permanent, ca nu 
cumva să păreţi că ignoraţi în mod vinovat reguli bisericeşti atît de folo¬ 
sitoare. Şi alte multe a tradus din greceşte în latineşte, care pot să fie 
spre folosul cerinţelor bisericeşti. El se folosea cu o pricepere atît de 
mare de latină şi de greacă, încît orice cărţi greceşti lua în mîini, le tra¬ 
ducea fără poticnire în latineşte şi, la fel, pe cele latineşti le citea pe 
greceşte, încît credeai că aceasta este scrisă aşa cum o pronunţa gura lui 
cu o iuţeală nestăvilită. 

Este lung să spun cu de-amănuntul toate despre acel bărbat care 
între celelalte virtuţi este dovedit că a avut şi acest lucru admirabil, 
anume că deşi se dăruise lui Dumnezeu în întregime, nu refuza să ia 
parte la întîlniri cu oameni de lume. Era de o castitate rară, deşi vedea 
zilnic soţiile altora ; blînd, deşi era minat de firea pătimaşă a celor 
mînioşi. Vărsa lacrimi mişcat de durere cînd auzea cuvinte necuviin¬ 
cioase în timpul veseliei; postea, fără să reproşeze celor ce mănîncă. Mai 
mult, lua parte la mese, dorind ca între mîncările trupeşti să împărtă¬ 
şească totodată bogăţii sufleteşti. Că dacă mînca totuşi uneori, mînca 
puţin şi mai ales mîncăruri comune. Din această cauză socotesc ca cel 
mai mare gen de înfrînare, să fii între plăcerile omeneşti şi să păstrezi 
măsura cumpătării. 

Dar ca să ne referim la bunele podoabe ale minţii lui, cu un cuvânt 
de laudă, putem spune că era un catolic 23 integru, legat total, cu sta¬ 
tornicie, de rînduielile strămoşeşti ; şi ceea ce pot să găsească unii citind 
la diferiţi (scriitori), era cunoscut că străluceşte în ştiinţa lui. Unii 

21. Oraş în Dalmaţia, azi Split. 

22. Diomisie Exiguus a dat la iveală în latineşte două ediţii ale canoanelor 
sinoadelor ecumenice. Casiodor vorbeşte de cea de-a doua ediţie dedicată episco¬ 
pului Ştefan de Salona. A se vedea în această privinţă mai pe larg la Dr. Al. L. Tăutu, 
Dionisie Românul o podoabă a Bisericii noastre strămoşeşti, Milano 1978, p. 35—40. 
Cf. şi Preot Prof. Dr. Ioan G. Coman, Dionisie cel Mic, erudit daco-roman, în Scriitori 
bisericeşti din epoca străromână, Bucureşti 1979, p. 273. 

23. In sensul că păstra cu sfinţenie învăţătura ortodoxă. 

oameni răi se silesc să umbrească într-un mod calomnios numele glorios 
al lui şi prin aceasta, ei par să-şi scuze pînă la un punct greşelile lor 24 
Dar acela, după ce a părăsit răutatea veacului acestuia, cu ajutorul lui 
Dumnezeu fiind primit în pacea Bisericii, credem că are parte de co¬ 
muniunea eu slujitorii lui Dumnezeu. 

Poate am adăuga celelalte despre sfîntul bărbat pe care le-am aflat 
ca un adevăr de netăgăduit, dar trebuie să urmăm mai degrabă planul 
nostru, ca să nu fim datori altei promisiuni pe care am părea că o împli¬ 
nim printr-o vorbire nepotrivită. Şi ca nici o înşelătorie să nu vă poată 
vătăma de la dreapta credinţă, citiţi ceea ce aveţi la îndemînă, de la 
Sinodul de la Efes şi de la Calcedon, nu numai enciclicile, adică episto¬ 
lele de confirmare ale numitelor sinoade. Dacă le parcurgeţi pe acestea 
cu sîrguinţă, vicleniile celor răi nu vă vor dăuna în nici o situaţie» r \ 

In continuare, Casiodor îi sfătuieşte pe monahii săi să-şi îmbogă¬ 
ţească lectura cu scrieri ce se referă la cosmografie, la ortografie şi, în 
general, la literatura umană, dînd ca exemplu pe Sfinţii Părinţi care au 
fost erudiţi nu numai în interpretarea Sfintei Scripturi, ci şi în filosofie 
şi în ştiinţele exacte. 

Cartea a doua, în şapte capitole, a fost publicată în colecţia Migne 
separat de prima, cu titlul : De artibus ac disciplinis liberalium litte- 
rarum 26 şi se ocupă cu ştiinţele umane cuprinse în cele două cicluri ale 
artelor liberale, şi anume : gramatica, retorica şi dialectica (trivium) ; 
aritmetica, muzica, geometria şi astronomia (quadrivium). Autorul in¬ 
tervine mai puţin în cursul expunerii, cuprinsul lucrării fiind alcătuit 
din texte extrase din diferite scrieri de specialitate. 

La cererea călugărilor săi, Casiodor, deja în vîrstă de 93 de ani, a 
alcătuit un manual asemănător cu cea de-a doua parte a Instituţiilor, 
intitulat De Orthographia 27 . 

Una dintre scrierile lui Casiodor, pe care acesta nu o aminteşte în 
Prefaţa la manualul Despre Ortografie, este Istoria Bisericească Tripar¬ 
tită 2S . Titlul exact este următorul : M. Aurelii Cassiodori HISTORIA 
ECCLESIASTICA vocata TRIPARTITA, ex tribus Graecis auctoribus, 
Sozomeno, Socrate et Theodoreto, per Epiphanium Scholasticum versis 
excerpta, et in compendium a se redacta (= Istoria Bisericească numită 

24. Nu se cunosc motivele criticilor aduse lui Diortisie Exiguus. Cert este că 
spre sfârşitul vieţii, el se plângea de singurătate. Vezi Dr. Al. L. Tăutu, Op. cit., 
p. 24—25. 

25. Casiodor, Instituţiile... Cap. XXIII, P.L., 1137—1138. 

26. P.L., 70, 1149—1220. 

27. Ibidem, col. 1239—1270. 

28. P.L., 69, 879—1214. 

tripartită a lui M. Aureliu Casiodor, extrasă din trei autori greci: Sozo- 
men, Socrate şi Teodoret, traduşi de Epijaniu Scolasticul şi alcătuită de 
el în compendiu). \ 

Casiodor face menţiune despre această lucrare a sa în capitolul 17 
din Instituţii, cartea I, spunând că după Istoria lui Eusebiu, la greci au 
alcătuit lucrări asemănătoare Socrate, Sozomen şi Teodoret, pe care i-a 
tradus preaînvăţatul Epifaniu şi el i-a adunat laolaltă 29 . în vremea 
eruditului călugăr circula în Apus Istoria Bisericească a Preotului Rufin 
din Aquileia, care consta din Istoria Bisericească a lui Eusebiu tradusă 
în latineşte, cele 10 cărţi fiind concentrate în 9 cărţi, cărora traducătorul 
le-a adăugat două cărţi, ducînd prezentarea evenimentelor istorice pînâ 
la moartea împăratului Teodosie cel Mare, în anul 395. Se ştie că isto¬ 
ricul Eusebiu de Cezareea a descris evenimentele pînă la anul 324, iar 
adaosul Iui Rufin prezenta serioase lacune în relatarea faptelor. Pornind 
de la aceste considerente, Casiodor a conceput o Istorie Bisericească ba¬ 
zată pe istoricii Socrate, Sozomen şi Teodoret de Cyr. în Prefaţă, el 
dă următoarea explicaţie a iniţiativei sale, spre a fi înlăturată orice con¬ 
fuzie : «Aşadar, această Istorie Bisericească, care este recunoscută de 
toţi creştinii ca foarte necesară, a fost scrisă în chip minunat de trei 
autori greci : unul adică este Teodoret, venerabilul episcop şi alţi doi băr¬ 
baţi foarte pricepuţi, Sozomen şi Socrate. Pe aceştia, eu, după ce au fost 
traduşi în latineşte de Epifanie Scolasticul, am socotit necesar ca cele 
spuse de ei să le tratez într-un stil unitar cu ajutorul iui Dumnezeu şi 
din cei trei autori să fac o singură expunere» 30 . 

Mai departe, Casiodor se referă la metoda sa de lucru : «Evident, 
trebuie să fie ştiut că scriitorii numiţi mai sus au expus cele ce s-au 
petrecut din timpurile de sfîntă amintire ale împăratului Constantin 
pînă în timpurile de slăvită amintire ale lui Teodosie cel Tînăr 31 . Noi 
însă, după ce am citit din nou operele lor, ne-am convins că nu toţi au 
expus la fel acelaşi lucru, cu eleganţă şi cu exactitate, ci au explicat mai 
bine unul într-un fel o parte, altul într-alt fel altă parte. Şi de aceea am 
hotărît să adun părţi alese din fiecare din cei numiţi şi să le aşez în 
ordine cu numele autorului lor» 32 într-adevăr, Casiodor rînduieşte ma¬ 
terialul, expunînd evenimentele cînd de la un istoric, cînd de la altul, 
arătînd în faţa fiecărui paragraf autorul. 

29. P.L., 70, 1133. 

30. Praelatio, col. 879. 

31. Este vorba de Teodosie II, fiul lui Arcadie (395—408) şi nepot al lui 
Teodosie cel Mare (379—395), care a domnit între 408—450. 

32. Praelatio, loc. rit. 

t. „ 1 ? 

Dintre istoricii bisericeşti după Eusebiu de Cezareea, fără îndoială, 
Socrate, Sozomen şi episcopul Teodorei de Cyr au lăsat cele mai bune 
lucrări în materie. Socrate, născut către 380 şi mbrt după 439, avocat din 
Constantinopol a tratat perioada care se întinde între 305 şi 439. Lucra¬ 
rea sa, Istoria Bisericească, în şapte cărţi, se bazează pe documente ofi¬ 
ciale originale, pe care uneori le citează în întregime, ca hotărîri sino¬ 
dale, scrisori episcopale şi imperiale. Este un istoric obiectiv, citind cea 
mai mare parte din izvoarele folosite 33 . 

Sozomen a scris o Istorie Bisericească, în nouă cărţi, pe care a 
închinat-o împăratului Teodosie II. Tratează evenimentele dintre anii 324 
şi 425. Lucrarea a fost scrisă între 439 şi 450. Istoria lui Sozomen depinde 
în mare măsură de Socrate pe care nici nu-1 menţionează, dar aduce 
material nou, în parte original, în parte luat din aceleaşi izvoare. Ca stil 
este superior lui Socrate, nu însă în ceea ce priveşte expunerea critică a 
izvoarelor şi a faptelor. Se interesează cu predilecţie de monahism 

Episcopul Teodoret de Cyr, antiohian de origine, născut la 392 şi 
mort la 458, între anii 449—450 a scris o Istorie Bisericească în cinci 
cărţi. In această lucrare manifestă o pronunţată tendinţă apologetică şi 
antieretică. Teodoret expune evenimentele din perioada 323—428, dar 
sunt redate şi fapte din anul 434. Se pare că a folosit aceleaşi izvoare ca 
şi istoricii amintiţi. Expunerea este uneori scurtă, iar cronologia 
inexactă 35 . 

In alcătuirea istoriei sale, numită tripartită pentru că a fost făcută 
din materialul luat de la cei trei istorici greci, şi nu pentru ca ar fi 
împărţită în trei secţiuni, Casiodor a avut ca model, probabil, Istoria Tri¬ 
partită a lui Teodor Lectorul, în patru cărţi, scrisă pe la 530, în care erau 
puse laolaltă Istoriile lui Socrate, Sozomen şi Teodoret 36 . Din această 
pricină se pare că Senatorul Casiodor a fost preocupat mai mult de 
ideea de a da la iveală o lucrare în care accentul să cadă pe unitate şi 
continuitate. Istoria Tripartită nu este alcătuită după un plan prestabilit 
şi după un sistem ştiinţific. De aceea lucrarea apare ca o «compilaţie» 
istorică a cărei legătură este pur externă, cu o cronologie defectuoasă, 
cu locuri obscure, cu repetări şi contraziceri supărătoare 37 . Cu toate 

33. B. Altaner — A. Stuiber, Op. cit. p. 226. 

34, Ibidem, p. 227. 

3'5. Ibidem. 

36. Ibidem, p. 228. 

37. U. Moricoa, Op. cit., p. 1357 şi P. Godet, art. cit., coli. 1833. Patrologul 
F. Cayre face următoarea apreciere (în Op. cit., p. 220) asupra Istoriei Tripartite: 
«Nu este decît fuziunea celor trei lucrări ale lui Sozomen, Socrate şi Teodoret, tra¬ 
duse în latineşte de unul dintre prietenii săi, Epifamie. Traducerea este slabă; cît 
priveşte compilaţia textelor diferite, a fost făcută puţin cam în grabă de însuşi 
Casiodor. Aşa cum este, opera este o bună continuatoare a Istoriei lui Rufin». 

aceste scăderi, Istoria Tripartită a lui Casiodor a avut o circulaţie foarte 
largă în Evul Mediu, fiind folosită ca manual de istorie bisericească în 
şcolile apusene 38 . De notat că la scurt timp după moartea lui Casiodor, 
Istoria Tripartită a fost condamnată de papa Grigorie cel Mare (f 604) 
în Epistola I, pentru faptul că aceasta conţinea un text din Sozomen în 
care se vorbea laudativ despre Teodor de Mopsuestia, condamnat ca 
eretic la Sinodul V Ecumenic (553). Deci, cine acceptă textul lui Sozomen 
înseamnă că este împotriva acestui Sinod Ecumenic ţinut în mare cinste 
de scaunul de la Roma şi, implicit, împotriva Bisericii Romane 39 . Din 
această cauză, abia din secolul al VlII-lea a început să circule din nou, 
astfel ca în secolul al IX-lea şi în următoarele să fie folosită tot mai 
mult, mărturie stînd în această privinţă numărul mare de manuscrise 
existente în Italia, Franţa, Germania, Rusia, Anglia, Cehia şi Polonia. 
Nu se cunosc numele copiştilor, dar unele manuscrise arată că persoanele 
care au copiat aveau temeinice cunoştinţe stilistice şi gramaticale. Walter 
Jacob care s-a ocupat pe larg cu circulaţia manuscriselor Istoriei Tri¬ 
partite socoteşte că astăzi există în diferite biblioteci aproximativ 300 de 
manuscrise, opinînd că nu este exclus să fie descoperite şi altele, necu¬ 
noscute pînă acum 40 . 

Dar nu numai prin manuscrise a fost cunoscută Istoria Tripartită a 
lui Casiodor. Puţin timp înainte de anul 830 a apărut o cronică a lumii, 
cunoscută sub numele de Istorie, alcătuită de Frechulf de Lisieux care 
s-a inspirat din Istoria Tripartită, aşa cum constata deja în anul 1864, 
cercetătorul Emil Grunauer 4i . 

Istoria Bisericească Tripartită a fost tipărită prima dată la Paris, 
probabil în 1523, de Franţois Regnault şi retipărită în 1526 la Lyon, 
apoi cu acelaşi titlu ca ediţia din 1526 a apărut tot la Lyon în anul 
1534. In anul 1523 lucrarea lui Casiodor a apărut şi la Basel fiind edi¬ 
tată de Beatus Rhenanus, cu vădite îmbunătăţiri faţă de ediţiile pre¬ 
cedente : punctuaţie corectă, ortografie unitară, cuvintele greceşti scrise 
la marginea foii unde au fost notate variantele din manuscrise şi obser- 

38. P. Godet, loc. Oilt., p. oilt. 

39. W. Jaoob, Die handschriitliche (Jberlieîerung der sogenannten Hlstoria 
Tripartita des Epiphanîus — Cassiodor, zuim Druck besorgt durch R. Hanslik, în 
«Texte und Untersudiuingen», 59. Bând, Akademie — Verlag, Berlin 1954, p. 3—4 şi 
nota 3. 

40. Ibidem, p. 5 şi 161 nota li. 

41. E. Grumauier, De iontibus Historiae Frechulphi episcopi Lixoviensis, Diss. 
phil., Ziirich 1864, p. 46—49 şi 54, cit. după Jurgen Duanmer, Frechuli von Lisieux 
und die Historia Ecclesiastica tripartita, în «Philologus», (Leipzig), 116 (1971), 
p. 58—70. J. Duimmer, pe lingă bibliografia privitoare la influenţa lui Casiodor în 
Evul Mediu, dă tabele cu locuri asemănătoare între Istoria Tripartită şi Istoria lui 
Frechulf. 


Casiodor 

vaţiile personale. Nu se cunosc manuscrisele care au stat Ia baza acestei 
ediţii. 

Ediţia lui Beatus Rhenanus a fost tipărită din nou la Basel în 1528, 
1535, 1539 şi 1544. Ediţia din 1539 a fost tipărită şi la Paris în 1541 cu 
unele îmbunătăţiri : au fost aşezate în faţa Cărţilor şi Capitolelor titlurile 
acestora, la margine au fost notate citatele din Sfînta Scriptură şi datele 
cronologice. Textul însă a rămas neschimbat. Acelaşi text a fost tipărit 
în 1548, cu titlul : Historiae ecclesiasticae quam tripartitam vocant li- 
bri XII... Antverpiae, în aedibus Ioannis Steelsi, cu multe greşeli de tipar, 
cu reducerea citatelor biblice şi fără Indice. Cu acelaşi titlu, Istoria Tri¬ 
partită a fost tipărită, in folio, la Paris, în anul 1562, cu multe greşeli, 
apoi în 1566 fără nici o schimbare. Tot la Paris a apărut în 1573 o ediţie 
împreună cu Istoria Bisericească a lui Nichifor Calist Xantopol. în 1588 
a apărut cu osteneala episcopului de Wurzburg o ediţie reprodusă după 
cea din 1573, avînd multe greşeli. Amintim şi ediţia din 1618 de la 
Frankfurt/Main,/care nu aduce nimic nou. Se poate observa deci că 
aproape o sută de ani a fost tipărit numai textul stabilit de Beatus 
Rhenanus. Parajel cu textul latin, Istoria Tripartită a circulat începînd 
din anul 1530 şi în traducerea germană a lui Caspar Hedion, apărută la 
Strassbourg şi reprodusă cu unele greşeli în 1545. 

Textul lui Beatus Rhenanus a fost editat în anul 1676, la Rouen, de 
călugărul benedictin loannes Garetius. Acesta a publicat pentru prima 
dată întreaga operă a lui Casiodor, textul Istoriei Tripartite fiind stabilit 
după ediţiile precedente, dar confruntat cu numeroase manuscrise, pre¬ 
cum şi cu textele Istoriilor Bisericeşti ale lui Socraite, Sozomen şi Teo- 
doret, apărute în limba greacă şi ou traducere latină. Noua ediţie apărea 
aşadar cu mult îmbunătăţită faţă de cele anterioare. Ediţia lui Garetius 
a fost publicată din nou în anul 1729 la Veneţia, apoi în 1848, Istoria 
Tripartită a fost introdusă în colecţia de texte patristice a Abatelui 
J. P. Migne, Patrologia Latina, voi 69 42 . Ultima dată, Istoria Tripartită 
a apărut în colecţia patristică vieneză : Corpus Scriptorum Ecclesiasti- 
corum Latinorum, voi 71 43 . Pentru această ediţie, după mărturia edito¬ 
rului, au fost cercetate 137 manuscrise. Ea este prevăzută cu un Indice 
de nume, un Indice ortografic, care arată variantele din diferite manu¬ 
scrise, şi un Indice gramatical, care arată folosirea cuvintelor în epoca 
- - --- 1 

42. W. Jacob, Die handschTiitliche tJberlieicrurig..., Calp. VI. Die Ausgaben der 
Historia tripartita, p. 1 © 1 -— 177 . 

43. Cu t'iitl'ul : Casskxloni' — Epiiphanii HISTORIA ECCLESIASTICA TRIPAR¬ 
TITA Historiae Ecclesiasticae ex Socrate, Sozomeno et Theodorito in unum collectae 
et ruiper de Greeco in Laitinum transliatae Mbri munero duodeciim. Recensuit Walta- 
rius Jacob, editionem curavit Rudolphus Hanslik, Vindobonae, Hoelder — Pichler — 
Tempsky, MCMLII. 

Iui Casiodor. De asemenea, volumul este prevăzut şi cu o pagină : Corri- 
genda, fapt ce arată grija editorului pentru acurateţea textului 44 

Ediţia Istoriei Bisericeşti Tripartite din 1952 are numiţi drept 
autori pe Casiodor şi Epifanie. Editorul R. Hanslik, în Prolegomena 
acestei ediţii 45 şi într-un articol publicat mai târziu în revista «Philo- 
.agus» 46 , încearcă să demonstreze că în realitate călugărul Epifanie şi 
nu Casiodor este adevăratul alcătuitor al Istoriei Tripartite. Epifanie ar 
fi ales mai întâi textele din cei trei istorici grecii, apoi le-ai 'tradus şi 
Ie-a rînduit în scrierea amintită. Deşi ipoteza aceasta şi-a găsit adepţi 47 
este greu de imaginat ca fostul senator, autor de opere istorice, să-şi fi 
însuşit lucrarea altuia. Unele nepotriviri de texte sau repetiţii se dato¬ 
rează materialului bogat, care trebuia să fie selectat, pentru ca firul eve¬ 
nimentelor să se întindă pînă la sfîrşit potrivit scopului urmărit de autor. 

După cums-a spus, Istoria Bisericească Tripartită conţine faptele din 
anul 324 şi pînă în anul 439. în cartea I sînt date evenimentele pînă la 
Începutul Sinodului Ecumenic de la Niceea din 325, atitudinea împăra¬ 
tului Constantin cel Mare faţă de creştini, apariţia ereziei lui Arie şi 
adtudinea unor ierarhi faţă de această erezie. Cartea a Il-a descrie Sino¬ 
dul de la Niceea şi poziţia Bisericii faţă de erezia lui Arie. Cartea a IlI-a 
arată activitatea Sfîntului Atanasie şi situaţia sa ambiguă în faţa împă¬ 
ratului, moartea lui Arie şi a lui Constantin cel Mare. Cartea a IV-a merge 
pînă la moartea lui Constans (350). Este relatată pe larg activitatea Sfîn¬ 
tului Atanasie pentru apărarea dogmei niceene. în Cartea a V-a sînt re¬ 
date faptele dintre 350—361 : Confruntările dintre ortodocşi şi arienii 
sprijiniţi de împăratul Constanţiu, Sinoadele locale de la Sirmium, Arimi- 
nium şi Seleucia, conflictul dintre Sfîntul Atanasie cel Mare şi împărat, 
apariţia ereziilor macedoniană şi apolinaristă, depunerea din scaun a 
Siîntului Chirii al Ierusalimului, intrarea în scena politică a lui Iulian 
Apostatul şi moartea împăratului Constanţiu (3 noiembrie 361). Cartea 
a Vl-a cuprinde faptele petrecute în timpul domniei împăratului Iulian 
Apostatul, între 361—363 : întoarcerea la păgînism a împăratului şi 
persecuţia crudă declanşată împotriva creştinilor ; noi martiri creştini; 
:eologi mari ai Bisericii, ca Sfinţii Ilarie de Pictavium, exilat în Răsărit, 
Yasile cel Mare şi Grigorie de Nazianz apără Biserica Ortodoxă şi pe 


44. Ibidem, p. 685—767. 

45. Prolegomena, ed. cit., p. XIII—XVI. 

46. R. Hanslik, Epiphanius Scholasticus odei Cassiodor ? Zur Historia Ecclesias- 
:,ca tripartita, «Philologuis», Î1S (1971), p. 107—1113. 

47. De pildă, F. Weissangruiber, Epiphanius Scholasticus als Obersetzer. Z u 
Zassiodorus — Epiphanius, Historia Ecciesiastica tripartita, în «Sitzungsberichte der 
W'ienen Akademie der Wissenschaften», Phil. hist. Klasse, 233, 5, Wien, Bohlau, 1972, 

creştini în faţa împăratului, moartea acestuia în lupta cu perşii, pro- 
nunţînd, după relatarea istoricului Teodoret (cap. 47), cuvintele : «Ai 
învins, Galileene !». Cartea a Vil-a relatează cele întîmplate după moartea 
împăratului Iulian Apostatul ; epoca lui Iovian, care a restaurat orto¬ 
doxia în imperiu, moartea acestuia şi venirea în scaunul imperial din 
Răsărit a împăratului Valens, ocrotitor al arienilor, el însuşi arian con¬ 
vins şi prigonitor aspru al creştinilor ortodocşi; întîlnirea dintre împărat 
şi Sfîntul Vasile cel Mare ; moartea Sfîntului Atanasie cel Mare şi si¬ 
tuaţia dramatică a Bisericii Ortodoxe din Alexandria sub conducerea 
episcopului arian Lucius. Cartea a VUI-a istoriseşte faptele pînă la 
moartea împăratului Valens, mai ales viaţa monahilor din Egipt, viaţa 
şi scrierile teologului Didim Alexandrinul sau cel Orb, sfîrşitul împăra¬ 
tului Valentiniarr*!—(375), în Apus, lupta lui Valens contra goţilor şi 
sfîrşitul acestuia la 8 august 378. Cartea a IX-a conţine evenimentele 
petrecute în timpul împăratului Teodosie cel Mare (378—395). După ce 
goţii au fost învinşi de împăratul Graţian (în Apus, 375—383), a fost 
ridicat la tronul imperial din Răsărit Teodosie care, după ce a fost 
botezat ortodox la Tesalonic, a sprijinit cu toată autoritatea sa Biserica 
Ortodoxă. Este de remarcat că primul act în această privinţă a fost 
Mărturisirea de credinţă, semnată împreună cu Valentinian şi Graţian, 
în care era pus accentul pe credinţa în Sfînta Treime, Tatăl, Fiul şi 
Sfîntul Duh, «o singură Dumnezeire». Sînt scoase în relief măsurile luate 
de marele împărat pentru a aduce la unitatea de credinţă pe toţi creş¬ 
tinii din imperiu, activitatea Sfîntului Grigorie de Nazianz la Constan- 
tinopol, Sinodul II Ecumenic din Consitantinopol, 381, împotriva pnev- 
matomahilor macedonieni. Este redată în întregime (cap. 14) Epistola 
Sinodului din Constantinopol către papa Damasus şi către episcopii 
apuseni, păstrată numai la istoricul Teodoret, epistolă de o însemnătate 
considerabilă deoarece actele acestui sinod s-au pierdut. Tot în această 
carte se vorbeşte despre marele episcop al Mediolanului Ambrozie, 
despre distrugerea statuii împăratului la Antiohia şi reconcilierea an- 
tiohienilor cu împăratul la intervenţia episcopului Flavian, despre di¬ 
versitatea sărbătoririi Paştelui, despre aducerea capului Sfîntului Ioan 
Botezătorul la Constantinopol şi despre episcopul Teotim de Tomis 
(cap. 47). Relatarea despre Teotim este luată din Sozomen şi este inte¬ 
resantă pentru descrierea acestui strălucit episcop, de aceea redăm 
textul în întregime : «în acest timp, Teotim conducea Biserica din Tomis 
şi din Sciţia (Dobrogea n.n.). Fusese crescut în învăţătura creştină şi 
dăduse dovadă de virtute încît barbarii locuitori dincolo de Dunăre spu¬ 
neau că el este Dumnezeul romanilor ; într-adevăr ei au simţit în el prac- 

ticarea vieţii dumnezeieşti. Căci pe cînd călătorea într-o zi, l-au întîm- 
pinat barbarii din acel ţinut. Şi, pe cînd cei care se aflau în jurul lui erau 
cuprinşi de groază ca şi cînd aveau să moară imediat, coborînd de pe 
cal, s-a rugat. Dar barbarii nevăzîndu-1 nici pe el, nici pe însoţitorii lui. 
nici caii, au trecut mai departe. Deoarece adesea aceştia făceau incur¬ 
siuni în Sciţia, cruzi din fire, i-a îmblînzit prin mese şi daruri. Un 
oarecare barbar socotind că el este bogat, a înoercat să-l prindă în cursă 
ca să pună mina pe el, să-l lege şi să-l tîrască. După ce s-a pregătit 
pentru aceasta (şi avea mina dreaptă sprijinită de şa ca să-l prindă prin 
aruncare, după aceea ridicînd mina (cu frînghia) în aer, barbarul acela 
a rămas legat cu lanţuri nevăzute. Atunci, după ce ceilalţi s-au rugat de 
el, Teotim a înălţat rugăciuni către Dumnezeu ca barbarul să fie slo¬ 
bozit» 48 . Cartea aceasta se termină cu aşezarea lui Honoriu oa împărat 
in Apus şi moartea lui Teodosie. 

Cartea a X-a expune faptele din timpul împăratului Arcadie. Sfîntul 
loan Gură de Aur este persoana aflată în centrul atenţiei istoricilor, care 
expun activitatea, suferinţele, exilurile şi moartea acestuia, precum şi 
aducerea moaştelor sale la Constantinopol de către Teodosie II. Ultimul 
capitol vorbeşte despre moartea lui Arcadie (408). 

Ultimele două cărţi au ca izvor numai pe Socrate. în Cartea a Xl-a, 
evenimentele se referă mai mult la viaţa bisericească. Trei fapte impor¬ 
tante se impun a fi subliniate : hirotonia în episcop a Sfîntului Chirii al 
Alexandriei, pustiirea Italiei de către Alaric şi moartea filosoafei Hypatia 
în Alexandria. Cartea a XH-a vorbeşte despre episcopii Constantinopo- 
lului, despre Nestorie şi erezia sa, despre Sinodul Ecumenic de la Efes 
din 431 împotriva lui Nestorie, despre marele incendiu din Constanti¬ 
nopol, despre alegerea şi ţinuta sacerdotală a eruditului episcop Proclu 
in scaunul ecumenic din Constantinopol, despre aducerea moaştelor 
Sfîntului loan Gură de Aur de la Comana la Constantinopol, după 35 de 
ani de la moartea acestuia şi aşezarea lor în biserica «Sfinţii Apostoli» 
şi se termină cu hirotonia de către episcopul Proclu a senatorului Talasie 
ca episcop al Cezareei Capadociei. Ultimele cuvinte ale lui Socrate sînt : 
«Noi, aşadar, preavenerate Teodor, om al lui Dumnezeu, am împlinit 
porunca punînd capăt istoriei în anul al doilea al Olimpiadei a 305-a, în 
al XVII-lea consulat al împăratului Teodosie» 49 . 


48. în oaip. 26 din Istoria Bisericească, Sozomen adăugă că Teotilm purta părul 
lung, era cumpătat la mîncare şi băutură, mînca numai atunci cînd era flămînd şi 
bea cînd era însetat, adică se purta oa un adevărat călugăr, oare petrecea o viaţă 
curată. Se vede că Senatorul Casiodor a luat din Sozomen numai ce a crezut de 
cuviinţă că se potriveşte expunerii sale. 

49. Citat după ediţia lui R. Hansiik, p. 648. 

Desigur, acest scurt rezumat al cuprinsului este departe dc a reda 
bogăţia de idei, evenimente, conflicte politice şi religioase, chipuri de 
mari apărători ai credinţei ortodoxe, ierarhi şi monahi, care au fost 
aduşi rînd pe rînd în uriaşa scenă a istoriei, între anii 324—439. Istoria 
Bisericească Tripartită alcătuită de eruditul Casiodor este utilă în cu¬ 
noaşterea trecutului Bisericii, mai ales această perioadă grea de naştere 
a ei, în cuprinsul unui imperiu frămîntat şi el. 

Această Istorie a împlinit de-a lungul timpului, mai ales în Apus, o 
uriaşă funcţie didactică. Astăzi, prin publicarea ei în limba română, ea 
îşi descoperă frumuseţea şi pentru credincioşii români. Fie ca strădania 
traducătorilor, din care unul s-a mutat în ceata drepţilor, să aducă spor 
de cunoştinţă şi de credinţă celor ce se vor pleca cu dragoste asupra ei. 
Căci istoria, şi mai cu seamă Istoria Bisericească, ne învaţă şi drumul 
de continuu progres duhovnicesc, de biruire a patimilor şi de curăţire 
sufletească. în această privinţă, cuvintele următoare ale lui Casiodor 
sînt motiv de meditaţie : «Cununa, zice eruditul monah, nu este numai 
pentru luptele sîngeroase ale martirului sau pentru fecioria trupului, 
ea este pentru toţi aceia care cu ajutorul lui Dumnezeu triumfă asupra 
păcatelor trupeşti şi au o credinţă sănătoasă» 50 . 

Pr. Prof. Dr. ŞTEFAN C. ALEXE 

50. Instituţiile... P.L., 70, 1147. 

Este foarte binevenit ca o prefaţă să fie aşezată la înce¬ 
putul cărţii, acolo unde lămureşte conţinutul operei pe care 
o precede. Căci ce poate fi mai comod decît ca, prin aceasta, 
să fii avizat mai din vreme, într-o oarecare măsură, ca nu 
cumva expunerea, fără o prezentare, să poată da naştere la 
confuzii! Se ştie aşadar că această Istorie Bisericească, care 
este recunoscută de toţi creştinii ca foarte necesară, a fost 
scrisă minunat de trei autori greci: unul este, bineînţeles, 
Teodoret, venerabilul episcop; ceilalţi, doi bărbaţi foarte 
înzestraţi, Sozomen şi Socrate. Din aceşti scriitori, făcuţi cu¬ 
noscuţi în versiunea latină de către Epifanie Scolasticul, am 
socotit necesar să dezvolt acestea, ca — alegînd din cele 
spuse de ei într-un stil unitar şi cu ajutorul Domnului — să 
duc la bun sfîrşit şi să fac o unică expunere după textul celor 
trei autori. 

Trebuie ştiut neîndoios că scriitorii mai sus amintiţi au 
expus în ordine cele ce s-au petrecut în timpurile de sfîntă 
amintire ale împăratului Constantin, pînă în timpul lui Teo- 
dosie cel Tînăr de slăvită amintire. Noi însă, citind din nou 
operele lor şi studiind pe fiecare dintre ei, cu judecată cum¬ 
pănită, ne-am dat seama că nu toţi au expus acelaşi lucru la fel 
de limpede şi de judicios, ci unele părţi le-au explicat mai bine 
cind unul, cînd altul. Aşa că am socotit să adun de la fiecare 

învăţat pasaje alese şi să le aştern în ordine şi cu numele 
autorului lor. 

Să citească dar cu curaj cel care ajunge, prin mila Dom¬ 
nului, la aceste lucrări; va avea parte de mult folos şi de multe 
cunoştinţe dacă va păstra în memorie cu toată atenţia cele 
cuprinse în aceste douăsprezece cărţi. Şi apoi, pentru ca tema 
lipsită de explicaţii să nu încurce pe cineva, pe toată întin¬ 
derea acestei opere au fost puse titlurile la început, ca să 
cunoască (subiectul) şi să poată găsi la locul potrivit ceea ce 
ştie că a fost indicat la început sub numărul corespunzător. 






CARTEA I 




CAPITOLUL I 

CUVÎNTAREA LUI SOZOMEN 

către Împăratul teodosie 1 

Se spune că împăraţii de altădată vădeau o preocupare şi o stă¬ 
ruinţă în a aprecia podoabele, purpura şi coroana şi se pregăteau pen¬ 
tru cele ce se potriveau acestora ; iar cei care intenţionau să scrie cărţi, 
preocupaţi de anumite subiecte, le redactau aşa ca să le meargă la 
inimă celor care le ascultau, chiar celor care purtau războaie, ca să 
nimerească bine cu săgeata, să răpună jivinele, să arunce bine lancea, 
sau să urce frumos în şa. Căci prezentau la palat, fiecare dintre ei în 
parte, ca acele lucruri pe care le învăţau să fie pe plac celui care gu¬ 
verna. Aşa, unul oferea pietre preţioase găsite cu mare greutate ; altul, 
vopsea de purpură ; cei mai mulţi făceau cunoscute poeme vestite sau 
diferite scrieri; altul era preţuit pentru o frumoasă activitate militară 
sau mîntuirea îndemînatecă a armelor. Insă cea mai de preţ şi de seamă 
parte a acestei virtuţi populare era socotită aceea la care atunci se 
îndrepta atenţia celui interesat. Despre pietate însă, care este adevă¬ 
rata podoabă a conducerii, nu s-a rostit nimeni în mod cît de cît 
sirguincios. Tu însă, o prea puternice Teodosie, ai întrecut, cu ajutorul 
Domnului, orice virtute, ca să spun pe scurt. Purpura şi coroana cu 
care te arăţi împodobit celor care te privesc (căci sînt însemnele impe¬ 
riale), îţi hrănesc întotdeauna pietatea şi clemenţa lăuntrică. De aceea 
cei care scriu, cît şi condamnaţii şi ceilalţi supuşi, comentează despre 
cine şi despre faptele tale. Dar tu, dacă eşti pus arbitrul şi judecătorul 
celor scrise, nu te vei lăsa eîştigat de un limbaj pompos şi nu vei în¬ 
gădui disimularea adevărului prin vreo figură de stil; ci vei măsura 
fără greş şi una şi alta optînd pentru cuvîntul potrivit subiectului, cîn- 

i. împăratul Teodosie II (408—450), fiul şi succesorul lui Aroadiu pe tronul 
imperiului latin de Răsărit, apărător al Ortodoxiei împotriva ereziilor nestoriană 
Sinodul III Ecumenic de la Efes în 431) şi monofizită (Sinodul local de la Efes în 
449; întemeietorul universităţii din Constantinopol în 425. în anul 438 a publicat 
Zcdul Teodosian. 

târind cu chibzuială atît figura exprimării, cit şi părţile şi ordinea, atît 
proporţia şi limbajul, cit şi compoziţia şi argumentarea, cum şi sensul 
istorisirii. Insă pe cei care recită, îi cîntăreşti după aprecirea ta şi după 
meritele lor, iar nu după imagini strălucitoare sau după rînduirea apa¬ 
renţelor, sau în urma unor daruri, sau a tot felul de onoruri. în adevăr, 
aşa cum te arăţi faţă de cei care recită, tot aşa au fost odinioară şi jude¬ 
cătorii faţă de dulce-vorbitorul Homer 2 , sau Alevadii 3 , faţă de Simoni- 
de 4 , sau Dionisie, tiranul Siciliei 5 , faţă de Platon 6 , discipolul lui So- 
crate 7 ; sau Filip Macedoneanul 8 faţă de istoriograful Teopomp 9 , sau 
împăratul Sever 10 faţă de Oipian tl , care a povestit în versuri felul şi 
speciile de peşti şi cum pot fi prinşi. Cretanii, care au evaluat la o mie 
de monezi epopeea lui Homer, şi-au consemnat pe o statuie funcţiile 
lor ca şi cum ar lăuda acest lucru cu generozitate neînchipuită. Aleva¬ 
dii, însă, şi Dionisie şi Filip nu au fost întru nimic mai zgîrciţi la su¬ 
flet decît cretanii, care se mîndreau cu semeaţa republică şi cu filoso- 
fia ; aceştia ar fi putut imita imediat statuia celor dintîi, dacă nu ar 
fi fost mai puţin pricepuţi în asemenea operă. Iar Sever, răsplătindu-1 
pe Opian cu cîte un galben pentru fiecare vers dintr-un poem în ver¬ 
suri, a dat dovadă de o dărnicie atît de neobişnuită, încît pînă astăzi 
cei mai mulţi numesc «de aur» poeziile lui Opian. 

Acestea au fost cîndva darurile pentru iubitorii de literatură şi 
învăţătură. Tu însă, prea puternice împărate, nu te afli întru nimic mai 
prejos decît măreţia celor amintiţi dînd dovadă de atîta dărnicie faţă 
de scrieri. Mie însă îmi face impresia că toate acestea le faci foarte 
potrivit. Căci după ce i-ai întrecut în virtuţi pe toţi, îndrumi întot- 


2. Homer, poet epic grec, căruia i se atribuie poemele îliada şi Odiseea. Este 
înfăţişat ca un bătrîn orb, care mergea din oraş In oraş recitîndu-şi versurile. 

3. Alevadii, cei trei fii ai lui Alevas, regi în Tesalia. 

4. Simonitde din Amorgos (cca. sec. 7 Î.H.), poet grec, autor de elegii şi satire. 

5. Poate fi vorba atât de Dionysie cel Bătrân, tiran al Siracuzei din Sicilia 
între 406—367 Î.H., cît şi de fiul său Dionysie cel Tînăr, urmaşul lui între 367—344 
Î.H., pentru că Platon a făcut trei călătorii în Sicilia, una în timpul primului tiran 
şi două în timpul urmaşului său, în anii 367 şi 361. 

6. Platon (427—340 Î.H.), filosof grec din Atena (sau Egina). Ucenic al lui Socra- 
te, a înfiinţat la Atena şcoala filosofică numită Academia. Este autorul unor opere 
celebre ca Banchetul, Phaidon, Statul, Parmenide, Timaios ş.a. 

7. Socrate (469—309 Î.H.), filosof grec din Atena. 

8. filip II Macedoneanul (369—336 Î.H.), tatăl lud Alexandru cel Mare, a insti¬ 
tuit hegemonia Macedoniei în Grecia. 

9. Teopomp (370—323 Î.H.), discipol al lui Isocrate, orator şi istoric grec, născut 
în insula Chios. A scris Istoria Elenă şi Istoria Filipică. 

10. Septianiu Sever (193—211) a înfiinţat dinastia Severilor, împăraţi sirieni, în 
istoria căreia femeile şi cultele orientale au jucat un mare rol. 

11. Opian (sec. II d.H.), poet grec, autor al unor poeme didactice (Despre pes¬ 
cuit, Despre vinătoare). 

deauna către înălţimi cele ce sînt ale tale, deoarece ai cunoscut pe 
de-a-ntregul adevărul despre faptele de arme de pe vremuri, de la 
greci şi romani. Spun oamenii că zile întregi faci exerciţii fizice şi cu 
armele, că judeci cauzele supuşilor tăi, te pronunţi şi iei hotărîri tot¬ 
odată, reflectînd cînd separat cînd în totalitatea lor asupra celor ce 
trebuie făcute. Nopţile ţi le închini cu precădere cărţilor sfinte. Se mai 
spune şi că pentru cunoaşterea lor te foloseşti de un candelabru făcut 
după o tehnică mecanică, uleiul curgînd de la sine în lampă, aşa ca 
nici o îndeletnicire cu privire la treburile cele împărăteşti să nu fie 
nevoită să te neliniştească în timp ce lucrezi alungind somnul, împo¬ 
triva naturii. 

Astfel te arăţi plin de îngăduinţă şi blîndeţe faţă de cei apropiaţi, 
ba chiar faţă de toţi, imitînd pe împăratul care este patronul tău din 
ceruri, Căruia Ii este plăcut să trimită ploaia asupra celor drepţi şi a 
celor nedrepţi, şi să facă să răsară soarele (Matei 4, 45); şi în acelaşi 
timp să dăruiască şi altele din belşug, fără să-I pară rău. 

Aud că, prin multă învăţătură, cunoşti şi felul pietrelor şi proprie¬ 
tăţile rădăcinilor şi rezultatul tratamentelor — la fel de bine ca şi 
David, fiul lui Solomon ; dar eşti cu mult mai neîntrecut în virtuţi. 
Pentru că acela s-a făcut sclavul plăcerilor, nu a păstrat pînă la capăt 
evlavia, care i-a fost izvor de bunuri şi înţelepciune. 

Tu însă, prea puternice, alungind neglijenţa, te-ai dovedit că po¬ 
runceşti nu numai oamenilor, dar chiar şi patimilor trupului şi sufle¬ 
tului. Iar dacă e necesar să se spună şi aceasta, aud că tu îţi înfrîngi 
cu totul dorinţa de a mînca şi de a bea ; şi nu doreşti nici fructe dulci 
nici altceva deosebit, decît atît cît e îngăduit să atingi şi numai cît se 
cuvine să guşti; întîi de toate însă binecuvîntezi pe Creatorul tuturor. 
Obişnuit să înduri, suporţi setea, arşiţa şi frigul; prin exerciţii zilnice 
vei fi considerat că ai însăşi cumpătarea. 

In adevăr, nu de mult, nerăbdător să vezi oraşul Heracleea din 
Pont 12 , numit astfel după Hercule 13 , străbăteai drumul prin Bitinia 14 
în arşiţa verii, strâduindu-te să cîştigi timp. Dar spre amiază, cînd soa¬ 
rele ardea cumplit, cineva văzîndu-te plin de praf şi de sudoare, pe 

12. Heracleea din Pont, oraş pe ţărmul nordic al Asiei Mici, întemeiat de colo¬ 
niştii din Megara în sec. VI î.H. 

13. Hercule, denumire dată de romani vestitului erou grec Heracles, fiul lui 
Zeus şi al Alcmenei. 

14. Bitinia, provincie în Nond-Vestul Asiei Mici. Intre sec. III—I Î.H., regat 
elenistic. In anul 74 î.H. a devenit provincie romană. 

drumul alb de colb, oa şi cum ţi-ar fi ieşit în întîmpinare ţi-a oferit o 
cupă foarte cristalină şi strălucind ca razele soarelui, punînd în ea o bău 
tură delicioasă şi umplînd-o cu apă rece. Dar tu, prea puternice, luînd-o, 
l-ai lăudat pe acel om pentru generozitatea lui şi după ce ai băut numai 
puţin ai umplut-o cu o dărnicie de împărat; cum însă toţi ostaşii pri¬ 
veau cu nesaţ limpezimea acelei cupe şi fericeau pe acela care avea să o 
bea, i-ai dat-o înapoi, poruncindu-i să o folosească cum vrea. Din aceasta 
mie mi se pare pe bună dreptate că l-ai întrecut prin virtuţile tale şi 
pe Alexandru 15 , despre care se povesteşte de cei care îi admriă faptele 
că, în timp ce străbătea în grabă, cu macedonenii, nişte locuri secetoa¬ 
se, un ostaş care s-a străduit şi a găsit apă, a băut şi i-a dat şi lui; 
acesta însă nu a băut ci şi-a tumat-o pe corp. Aşadar, ca să se spună în 
întregime, dacă e îngăduit să se spună, trebuie să te numim, potrivit 
lui Homer, mai împărat decît toţi împăraţii de mai înainte. 

Aflăm de bună seamă că unii conducători nu au fost prin nimic 
vrednici, iar alţii şi-au împodobit domnia printr-o faptă sau două. Dar 
tu, prea luminate, înmănunchind în acelaşi timp toate virtuţile, se vede 
că i-ai întrecut pe toţi prin pietate, îndurare, tărie, castitate, spirit de 
dreptate, dărnicie şi o mărinimie aşa cum se cuvine demnităţii unui 
împărat. Cu toţii laudă domnia ta, mai presus decît a tuturor celor din 
vechime, fără vărsare de sînge şi neîntinată de ucideri. Tu sfătuieşti pe 
supuşii tăi să-şi însuşească cu plăcere cunoştinţele necesare ; şi arăţi 
tuturor preţuire şi consideraţie pentru dragostea ce ţi-o poartă şi pen¬ 
tru folosul obştesc. 

De aceea, despre toate acestea mi se pare necesar să-ţi vorbesc mai 
întîi ţie, acum cînd încep să scriu istoria Bisericii. Căci cui altuia să-i 
raportez mai întîi aceasta, eu care am de gînd să povestesc virtuţile 
multor oameni vrednici de cinstire, şi cele care s-au întâmplat cu pri¬ 
vire la Biserica sobornicească, sau prin cîte tulburări trecînd a ajuns 
la liman — la tine şi la străbunii tăi ? Iar acum ,cînd ştii totul şi ai toate 
virtuţile, şi mai cu osebire pietatea, despre care cuvîntul Domnului ne 
învaţă că este mama înţelepciunii, primeşte de la mine această scriere 
şi cerceteaz-o cu bunăvoinţă; şi folosind-o cu integritate, repară-i 
omisiunile şi adaosurile, prin strădaniile tale. Căci e neîndoios că orice 
îţi va fi plăcut ţie, cititorilor le va părea util şi deosebit, şi nimeni nu 
va critica ceea ce tu ai apreciat. 

15. Alexandru cel Mare (336—323 Î.H.), rege al Macedoniei între 336—323 Î.H., 
fiul regelui Filip II Macedoneanul şi al Olimpiei. A întemeiat oraşul Alexandria 
din Egipt. 

c 

f. 

Lucrarea mea începe de la al treilea consulat al împăraţilor Crisp 16 
şi Constantin 17 şi merge pînă la al şaptesprezecelea an al domniei tale. 
Am găsit de cuviinţă că este bine ca întreaga operă să fie rînduită în 
nouă părţi. Prima şi a doua parte vor cuprinde cele petrecute în Bise¬ 
rică sub împăratul Constantin 18 A treia şi a patra — cele din timpul 
fiilor lui 19 . A cincea şi a şasea — cele din timpul lui Iulian 20 , vărul 
fiilor lui Constantin cel Mare şi Jovinian 21 , făcîndu-se cunoscute şi cele 
petrecute sub Valentinian 22 şi Valens 23 . Părţile a şaptea şi a opta ne 
arată cele întîmplate în timpul fraţilor Graţian 24 şi Valentinian 23 , pînă 
in vremea domniei preafericitului tău bunic, Teodosie 26 : adică atunci 
cind preasfântul vostru părinte Arcadiu 27 , o, prea milostive împărate, 
urmînd la domnia tatălui împreună cu prea piosul tău unchi, Honoriu 28 , 
a fost hărăzit să domnească asupra lumii romane. Cartea a noua am în¬ 
chinat-o strălucirii voastre creştine vrednice de cinstire, pe care s-o 
păzească Dumnezeu veşnic atotputernică asupra duşmanilor, cu stator¬ 
nică mărinimie, şi avînd pe toţi sub stăpînire, diriguind cu evlavie im¬ 
periul binecredincios, pentru fiii fiilor, cu îngăduinţa lui Hristos, îm¬ 
preună cu slava lui Dumnezeu-Tatăl, şi cu Sfîntul Duh, în vecii vecilor, 
.Amin. 


16. Crisp, fiul cel mai mare al împăratului Constantin, născut la 305, era deja 
rezar în anul 317 şi consul în 318, 301 şi 324. 

17. Constantin II, al doilea fiu al lui Constantin cel Mare, născut în 316, era 
cezar in 317 şi consul în 300, 321 şi 304. 

18. Constantin cel Mare (306—337), prin diferite măsuri luate a contribuit în 
nod decisiv la dezvoltarea Bisericii creştine. Dintre aceste măsuri amintim : actul 
de la Milan din 313, prin care s-a dat libertate religioasă creştinilor j modificarea 
legislaţiei în spirit creştin; mutarea capitalei imperiului la Constantinopol, oraş nou, 
cu numeroase biserici şi monumente creştine; a convocat Sinodul I Ecumenic de 
la Niceea, în 325, în scopul de a apăra unitatea de credinţă a Bisericii. 

19. După moartea lui Constantin cel Mare au urmat la conducere fiii lui, ast¬ 
fel : Constantin II (337—340), Constanţiu (337—361) şi Constans (337—350). Din 350, 
Constanţiu a domnit singur. 

20. Iulian (361—363), numit şi Apostatul pentru că s-a lepădat de credinţa orto¬ 
doxă şi a îmbrăţişat păgînismul pe care a încercat să-l readucă şi să-l impună ca 
'eligie oficială a imperiului. 

21. Jovinian sau Jovian (363—364), în Răsărit, a sprijinit Ortodoxia. 

22. Valentinian I (364—375) a condus în Apus. 

23. Valens (364—378), în Răsărit, a îmbrăţişat erezia ariană şi a fost un susţi¬ 
nător fervent al arianismului. 

24. Graţian a domnit în Apus între 375—383. 

25. Valentinian 11 (372'—392), în Apus. La început, sub influenţa mamei sale 
iustina, a favorizat arianismul, dar după moartea acesteia, la îndemnul Sfîntului 
Ambrozie, episcopul Mediolanului, a sprijinit Biserica Ortodoxă. 

26. Teodosie I (379—395), în Răsărit, din 394 peste tot imperiul. A sprijinit 
ru multă energie Biserica Ortodoxă. A convocat Sinodul II Ecumenic la Constanti- 
ntpol în anul 381. 

27. Arcadiu (395—408), fiul lui Teodosie I şi tatăl lui Teodosie II, a condus 
uaperiul de Răsărit. 

28. Honoriu (395—423), fratele lui Axcadiu, a condus în Apus. 

CAPITOLUL n 

DE CE NEAMURILE AU PRIMIT CREDINŢA ÎN HRISTOS 
MAI UŞOR DECÎT EVREII 

Mi-a venit cîndva în minte întrebarea : de ce pentru unii oameni 
credinţa cu privire la cuvîntul Domnului a prins mai repede, iar pentru 
evrei a fost greu de acceptat, de vreme ce dintru început au primit în¬ 
văţătura dumnezeiască prin înainte-vederea lui Hristos şi au transmis-o 
prin prooroci aşa cum avea să fie, înainte ca ea şă fie. Căci Avraam, cel 
dintîi din neamul lor şi înaintea circumciziunii, a binemeritat să stea la 
masă alături de Fiul lui Dumnezeu şi să-L privească în faţă (Fac. 18). 
Isaae, fiul lui, a fost slăvit prin prefigurarea jertfei, legat de tatăl său 
pe un fel de cruce şi aşezat pe jertfelnic (Fac. 22), aşa cum i-a fost dat 
şi lui Hristos să pătimească, după cum spun aceia care au adunat cu 
absolută neştirbire scrierile sfinte. Iacov însă a prefigurat aşteptarea pe 
care şi-o puseseră atunci oamenii în el şi în timpul în care a venit, cînd a 
spus că atunci lipsesc cîrmuitorii evreilor din neamul lui Iuda, conducă¬ 
torul tribului lui (Fac. 49, 10). 

Prevestise însă domnia lui Irod 29 , căruia, deşi după tată era de fel 
din Idumeea, iar după mamă arab, i-a fost încredinţat neamul iudeilor 
de către senatul roman şi totodată de împăratul August 30 . Dar şi alţi 
prooroci au profeţit clar naşterea lui Hristos, şi acea sfîntâ şi negrăită 
zămislire, şi pe mama Sa rămînînd fecioară după naştere, şi neamul şi 
ţara; iar alţii au anunţat dinainte Patimile şi învierea din morţi şi înăl¬ 
ţarea la ceruri şi sfîrşitul unor lucruri neobişnuite. 

Cei care s-au îndeletnicit cu scrierile sfinte au putut şti că ei nu 
au ignorat acele lucruri. Iosif, fiul lui Matia şi preot, un bărbat de o rară 
nobleţe printre iudei şi nu mai puţin respectat de romani 31 , va fi mar¬ 
tor despre adevărul lui Hristos (Josephus, Antiq., lilb. XVIII, cap. 6). 
Căci nu îndrăzneşte să-l numească pe acest bărbat, ca pe autorul unor 
opere de seamă şi învăţătorul spuselor pline de adevăr. Pe Hristos îl nu¬ 
meşte pe faţă, şi condamnarea Lui la răstignire pe cruce, şi că a treia 
zi i-a apărut viu şi alte nesfîrşite minuni despre El nu-i sînt necunoscu- 

29. Irod I cel Mare, regele iudeilor {40 î.H.—4 d.H.), aliat şi prieten al poporu¬ 
lui roman. 

30. Este vorba de împăratul Octavian August (31 Î.H — H4 d.H.). 

31 . Caracterizarea pe care o face Sozomen istoricului iudeu Iosif Flaviu (37— 
100) este luată după Eusebiu de Cezareea (Istoria Bisericească, I, IX, 1, în colecţia 
«Părinţi şi Scriitori Bisericeşti» {prescurtat P.S.B.), voi. 113, p. 113). în scrierea sa 
Antichităţile iudaice {XVIII, 63—64) Iosif Flaviu vorbeşte despre Mîntuitorul Bsus 
Hristos, activitatea, Patimile, moartea şi învierea Lui. Această mărturie, numită de 
critica istorică testimonium fiavianum, a fost reprodusă de Eusebiu de Cezareea 
(Op. cit., I, XI, 7—8, col. cit., p. 57—58) de unde a luat-o şi Sozomen. 

te că au fost prevestite de sfinţii prooroci; precum şi faptul că au exis¬ 
tat atunci mulţi greci şi iudei, pe care i-a ales şi au rămas mereu în dra¬ 
gostea Lui şi se dovedeşte că oamenii numiţi de el nu lipsesc de fel. Iar 
mie, pentru că povestesc acestea, mi se pare că ar striga în toate lucră¬ 
rile sale că Hristos este Dumnezeu, şi nu mai pot să-mi stăpînesc uimi¬ 
rea faţă de minunile celor înfăptuite. Deşi a spus aceasta, chiar el, ne- 
hotărît, a tratat sumar subiectul : fără să contrazică totuşi nicidecum pe 
cei care credeau în El, ci mai degrabă fiind de aceeaşi părere cu ei. 

Aşadar, gîndind acestea, mi s-a părut vrednic de toată mirarea că 
evreii nu au putut fi convertiţi la creştinism chiar înaintea altor oameni. 
Căci chiar dacă Sibylla 32 şi alte răspunsuri primite de băştinaşi au pre¬ 
zis cele ce aveau să se petreacă cu Hristos, totuşi, grecii nu trebuie 
învinuiţi prin aceasta că sînt lipsiţi de credinţă. Căci cîţiva, care păreau 
mai cultivaţi, au interpretat chiar în acest fel profeţiile, care fiind de 
cele mai multe ori în versuri şi în cuvinte mai îngrijite, au fost dez¬ 
văluite poporului. Astfel era, după părerea mea, un semn al providen¬ 
ţei cereşti ca la înţelegerea celor ce vor urma să vină să se ajungă nu 
numai prin cele vestite de proorocii proprii, ci şi printr-o parte dintre 
băştinaşi, tot aşa cum, dacă cel care compune o melodie, pentru folo¬ 
sirea unui sunet străin, şi atinge unele corzi cu plectrul, face să vibreze 
şi altele pe lîngă acelea. Astfel, evreii, avînd parte de prooroci mai 
mulţi şi mai recunoscuţi, s-au aflat totuşi în inferioritate faţă de greci 
în privinţa lui Hristos. Dar nu va părea fără raţiune nici faptul că, din¬ 
tre neamuri, Biserica s-a lipit atît de mult de ei. Aceasta, în primul 
rînd, fiindcă lui Dumnezeu îi este plăcut ca din minuni să se nască 
schimbări în lucrările dumnezeieşti chiar foarte importante ; apoi, pen¬ 
tru că nu din virtuţi întâmplătoare ale întîistătătorilor ei s-a descoperit 
de la început că (religia iudaică) este o religie fără de nădejde. Căci, deşi 
nu au avut o limbă plină de elocvenţă în exprimare sau de frumuseţe 
în pronunţare, şi nu s-au folosit de cuvinte sau sensuri filosofice, totuşi 
nu şi-au dat pentru aceasta mai puţină osteneală spre a convinge. Dar, 
lipsiţi de mijloace şi dispreţuind bunurile proprii, despuiaţi, şi supor- 
tînd ca şi cum nu ar fi fost trupurile lor cele mai grele şi nesfîrşite 
torturi, fără să se supună popoarelor din oraşe sau să se lase atraşi 
de linguşirile judecătorilor şi fără să se înspăimînte de grozăvia soar- 
tei — au arătat limpede tuturor că au suportat astfel aceste încercări 
pentru răsplăţi mai mari. De aceea nici nu era nevoie de convingere 
prin cuvinte, de vreme ce prin case şi oraşe chiar acele lucruri, care 
pînă atunci parcă nu fuseseră deloc auzite, îndemnau la credinţă. 

32. Se referă la oracolele sibiline, colecţie de texte profetice şi prescripţii 
religioase, alcătuită către sfîrşitul epocii romane. Păgînii socoteau că sibilele, preo- 
tese ale zeului Apollo, aveau darul profeţiei. 

3 — Casiodor 

CAPITOLUL UI 

CARE A FOST PLANUL LUI SOZOMEN 
DE A SCRIE O ISTORIE 
ŞI DE LA CARE ISTORICI ANTERIORI 
ŞI-A ADUNAT MATERIALUL 

Aşadar, petrecîndu-se în omenire o schimbare atît de dumnezeiască 
şi de minunată, în aşa măsură încît şi religia de mai înainte şi legile 
patriei erau dispreţuite, ori erau prea crude cele ce se petreceau cu 
un mistreţ din Calidon 33 şi cu un taur din Maraton M , şi altele aseme¬ 
nea acestora, prin provincii şi oraşe, sau erau povestite cu atîta stră¬ 
danie în a le răspîndi şi a le face cunoscute, încît mulţi greci şi scriitori 
încercaţi au lucrat în direcţia aceasta, avînd talent în ale scrisului. In 
ceea ce mă priveşte însă, nu am să-mi oonstrîng firea, şi am să poves¬ 
tesc fapte ale istoriei bisericeşti. Căci sooot că argumentul acestui lucru 
nefiind statornicit de oameni, chiar cel care a scris cu totul pe neaştep¬ 
tate nu va apărea lipsit de Dumnezeu. 

M-am străduit în primul rînd să întocmesc această lucrare pornind de 
la începutul lumii. Dar ţinînd seama că şi alţii au făcut la fel pînă în vre¬ 
murile lor, — adică prea înţelepţii Clement 35 şi Hegesip 36 , urmînd moş¬ 
tenirea apostolilor, şi autorul Africanul 37 , şi Eusebiu 38 , supranumit al 
lui Pamfil, un bărbat foarte învăţat în scrierile sfinte şi cunoscător al 
poeţilor şi retorilor greci —, atunci eu, adunînd toaite cele privitoare 


33. Calidon, oraş din Etolia, In apropiere de Corint, numit astfel după înteme¬ 
ietorul lui, era cunoscut în vechime pentru templul închinat zeiţei Artemis. Aceasta, 
mîniată pe Eneus, regele oraşului, a trimis un mistreţ fioros care pustia ţinutul Eto- 
liei. Acest mistreţ a fost doborît de Meleagru, fiul regelui. 

34. Legenda spune că un taur sălbatic devasta cîmpia Maratonului. Acesta a 
fost prins de eroul Tezeu. 

35. Sfîntul Clement Romanul, episcopul Romei spre sfârşitul secolului I şi în¬ 
ceputul secolului al II-lea, autor al unei Epistole către Corinteni, este aşezat în rîn- 
dul Părinţilor Apostolici. 

36. Hegesip, polemist antignostic, a scris o istorie bisericească intitulată 
Memorii, în cinci părţi, în care expune evenimentele de la Patimile Mântuitorului nos¬ 
tru Iisus Hristos şi pînă în vremea sa (an. 170—180). Eusebiu citează unele fragmente 
din această scriere, din care se poate constata că Hegesip punea accentul pe Tradiţia 
bisericească. 

37. Iuliu Africanul (f după 240) este autorul primei cronici universale creştine, 
intitulată : Hronografii, pe care a terminat-o în 221. Au rămas numai unele fragmente. 

38. Eusebiu de Cezareea (+ 330—3*40) a scris următoarele opere istorice : 1. 
Cronica, avînd ca titlu: Canoane cronologice şi rezumatul istoriei universale a grecilor 
şi a barbarilor, care cuprinde tablouri cronologice de ia naşterea lui Avraam (2016 
î.H.) şi pînă în anul 302 d.H.; 2. Istoria Bisericească, în zece cărţi, scriere de va¬ 
loare excepţională, cuprinde evenimentele de la Naşterea Domnului nostru Iisus 
Hristos pînă la anul 324 ; 3. Viata lui Constantin şi 4. Despre martirii Palestinei. 
Eusebiu se numea pe sine «al lui Pamfil», drept recunoştinţă pentru dascălul său 
Pamfil, preot în Cezareea Palestinei, care a primit cununa martirică în anul 310. 

>j De la acest apelativ, unii au tras concluzia că Pamfil a fost tatăl lui Eusebiu. 

la Biserică după înălţarea la ceruri a lui Hristos şi pînă la alungarea 
lui Liciniu 39 ) le-am redactat în două cărţi 40 . Acum însă, cu ajutorul lui 
Dumnezeu, voi încerca să arăt cele petrecute după aceea. Voi aminti 
prin urmare evenimentele al căror martor am fost, şi pe cele auzite 
de la cei care le-au cunoscut sau le-au urmărit cu atenţie, întîmplate 
atît în vremea noastră cît şi înainte de generaţia noastră. Consemnările 
celorlaţi le voi expune după legile statornicite în domeniul religiei, şi 
din Sinoadele ţinute între timp, şi din cele ce s-au mai petrecut, şi din 
scrisorile împăraţilor, şi ale preoţilor, dintre care unele se păstrează 
încă şi acum în palate şi în biserici, altele însă găsindu-se împrăştiate 
pe la cei care şi-au dat silinţa aceasta. Am preferat raţiunea acestora, 
care sînt atraşi mai degrabă de această lectură, pentru a indica pe scurt 
conţinutul lor. Am pus însă sub semnul întrebării cele pentru care mulţi 
au o părere diferită. Iar dacă voi putea găsi vreo scriere pentru dove¬ 
direa adevărului, nu o voi omite. Insă, pentru ca nimeni, în necunoştin- 
ţă de cauză, să nu acuze textul că este mincinos, dacă citesc uneori 
scrieri contradictorii, trebuie să se ştie că, odată cu apariţia învăţăturii 
lui Arie 41 şi a acelora care au apărut după aceea 42 , se vădesc şi contra¬ 
ziceri între ei. 

Fiecare dintre întîistătătorii Bisericii se străduia să scrie despre 
ereticii săi şi adunîndu-se în sinoade hotărau ce voiau ; şi pe cei care 
gîndeau contrariul învăţăturilor, adesea îi condamnau tocmai prin ab¬ 
senţă ; iar cu timpul, pe căpeteniile şi pe fruntaşii lor îi înduplecaseră prin 
virtutea cu care puteau să şi-i facă dragi, încît erau socotiţi că cinsteau 
cele drepte şi cu consensul acelora. In adevăr, unii fiind de partea 
acestora, alţii de partea celorlalţi, au adunat scrisorile trimise pentru 
propria lor erezie şi le-au lăsat deoparte pe acelea care nu erau în con¬ 
sens cu vederile lor. In continuare pentru mine a fost foarte greu să le 
descopăr pe toate care proveneau de la unii ca aceştia. Pentru că trebuie 
o deosebită grijă de adevăr pentru activitatea istoriei, mi s-a părut ne¬ 
cesar să cercetez cu scrupulozitate chiar şi literatura, atît pe cît a fost 
posibil. 


39. Valeriu Liciniu, împărat în Răsărit (308—324), după înfrîngerea suferită la 
Hrisopole, la 18 septembrie 324, a murit la Tesalonic în acelaşi an. 

40. Sozomen face aluzie la o primă lucrare a sa de istorie bisericească, pier¬ 
dută, care cuprindea evenimentele de la înălţarea Domnului şi pînă la moartea lui 
Liciniu. 

41. Arie (către 280—336) nega dumnezeirea Fiului lui Dumnezeu. Concepţia sa 
raţiona listă a provocat o puternică reacţie ortodoxă, oare a dus la ţinerea prkmului 
Sinod Ecumenic de la Niceea, în 325. 

42. Se referă mai întîi la diferitele ramuri ale arianismului, apoi la pnevmato- 
mahi, nestorieni, monofiziţi, apolinarişti etc. 

Aşadar, chiar dacă voi expune dezbinările din sinul Bisericii, care 
au avut loc între aceştia pentru întîietate sau pentru supremaţie, pro¬ 
prii ereziei, acestea să nu fie privite cu asprime sau cu rea-voinţă. Căci 
în primul rînd, aşa cum s-a spus, se cuvine ca acela care scrie să pună 
adevărul mai presus de toate şi apoi să explice cu toată sinceritatea 
învăţătura Bisericii Universale. Fără îndoială se găseşte adesea cineva 
care să aducă acuzaţii, ca un adversar viclean, şi totuşi ca prin minune 
a rămas întărit în propria virtute şi a atras la adevărul său popoarele 
şi întreaga Biserică. Prin urmare, cu toate că voiesc, dacă-mi va fi în¬ 
găduit, să scriu numai despre ceea ce se pare, după cunoştinţele mele, 
că s-a petrecut cu Biserica întemeiată în imperiul roman, am dorit to¬ 
tuşi ca, atît cît îmi va sta în putinţă, să scriu şi despre ceea ce s-a 
petrecut cu religia noastră la perşi şi la barbari. Nu va fi nepotrivit 
pentru o istorie bisericească dacă în această operă se va vorbi şi de¬ 
spre aceia care au fost cîndva părinţii şi învăţătorii monahilor, sau aceia 
care au fost priviţi ca necesari după aceea prin cele ce au urmat, aşa 
cum am auzit şi am dovedit. Căci trebuie ca nici noi să nu părem că 
sîntem ingraţi, trecînd sub tăcere virtutea lor, şi nici ei nu vor fi lipsiţi 
de locul ce li se cuvine în această istorie, ei care ne-au lăsat exemple 
de neasemuită filosofie 43 , de care urmaşii, folosindu-se, se vor bucura 
de un sfîrşit preafericit şi plin de bucurie. Dar şi această scriere oda¬ 
tă începută va ţine seama în continuare, cît va putea, de toate acestea. 

Să mă întorc acum la povestirea faptelor, rugînd pe Dumnezeu 
să-mi fie alături. Căci de aici va avea începutul scrierea de faţă. (Sozo- 
men, I, l) 44 . 


CAPITOLUL IV 

DE CÎND ÎŞI ARE ÎNCEPUTUL ISTORIA 
ŞI IN CE FEL I S-A ARĂTAT LUI CONSTANTIN SEMNUL CRUCII 

ŞI CE ÎMPĂRAŢI ŞI CEZARI AU FOST ÎN ACELAŞI TIMP 

în timpul împăraţilor şi consulilor Crisp şi Constantin (An. 322), 
în fruntea Bisericii romane era Silvestru 45 . Alexandru 46 era în frun¬ 
tea Bisericii din Alexandria, iar Macarie 47 , în Ierusalim. La Antiohia 

43. Termenii de filosolie şi a filosola, în creştinism, se referă la viaţa de 
asceză în monahism şi, în general, la învăţătura creştină. 

44. Cifra romană arată Cartea, iar cea arabă arată capitolul. 

45. Silvestru I, episcopul Romei între 314—335, a păstorit în pace la umbra 
autorităţii împăratului Constantin cel Mare a cărui politică bisericească a urmat-o. 

46. Alexandru, episcopul Alexandriei (313—328), apărător al Ortodoxiei împo¬ 
triva ereziei lui Arie, a luat parte la Sinodul I Ecumenic de la Niceea, împreună 
cu Sfîntul Atanasie care atunci era numai diacon. 

47. Macarie I, episcopul Ierusalimului între 314—334. în timpul păstoriei sale 
a fost aflată Sfînta Cruce a Domnului nostru Iisus Hristos Şi au fost alcătuite pla¬ 
nurile pentru construirea bisericii Sfîntului Mormînt. 

însă, care este lîngă Orontes, încă nu fusese hirotonit nimeni după 
Roman, probabil din cauza interzicerii persecuţiilor. Nu după multă 
vreme, cei care s-au adunat la Niceea, admirîndu-1 pe Eustaţiu 48 pen¬ 
tru înţelepciunea şi elocinţa sa, au fost de acord că el este vrednic să 
cîrmuiască scaunul apostolic ; şi pentru că era episcop în vecinătate, 
la Bereea, l-au transferat în Antiohia. Atunci deci creştinii din Orient, 
oprindu-se pînă la graniţele Egiptului, pe lîngă Libia, nu cutezau să se 
întrunească pe faţă în biserici deoarece Liciniu îşi schimbase înţelege¬ 
rea pe care o arătase faţă de ei. Dar în Occident grecii, sau macedone¬ 
nii şi ilyrii aveau îndrăzneala să-şi manifeste mai liber religia, din cau¬ 
za lui Constantin 49 , care era împăratul romanilor din aceste locuri. Am 
aflat că acestui bărbat i s-au întîmplat mai tîrziu şi alte multe lucruri 
datorită cărora s-a înduplecat să cinstească învăţătura creştinilor ; mai 
ales în urma semnului care i s-a arătat de la Dumnezeu (Sozomen I, 2). 

Şi pentru că am ajuns la acestea, să relatez ceva puţin mai pe 
larg. După ce Diocleţian 50 şi Maximian Hercule au ales viaţa privată, 
şi Maximin Galeriu, care domnise împreună cu ei stăpînind Italia, a 
ales doi împăraţi, pe Maximin în Orient şi pe Sever în Italia (An. 306), 
atunci Constantin, murindu-i tatăl în Britania, este numit împărat în 
primul an al Olimpiadei, a 271-a 51 , în ziua de 27 a lunii iulie. La Roma 
însă a fost ales împărat, de către ostaşii pretoriului, Maxenţiu, fiul lui 
Maximin Hercule. Apoi tatăl lui, din dorinţa de stăpînire, a voit să-şi 
împiedice fiul să domnească, ceea ce nu a reuşit să facă. După acestea 
a murit la Tars, în Cilicia. Apoi Sever, venind la Roma împotriva lui 
Maxenţiu, a fost ucis datorită trădării ostaşilor. Iar Maximin Galeriu, 
după ce a numit pe Liciniu August, a murit. 


48. Eustaţiu, antiorigenist declarat, a ajuns episcopul Antiohiei în 325 şi a 
păstorit pînă în 330 cînd a fost depus şi trimis în exil de un sinod arian ţinut în 
acest an la Antiohia. El a urmat în scaunul antiohian după episcopul Filogon (320— 
324), şi nu lui Roman aşa cum afirmă Sozomen. Roman, diacon din Palestina, a suferit 
martiriul în anul 303 la Antiohia, din porunca împăratului Diocleţian. Despre el dă 
mărturie Eusebiu de Cezareea în scrierea sa, Martirii din Palestina, II, P.S.B., 13 
p. 397—398. 

49. Constantin cel Mare nu avea autoritate atunci decît numai asupra Iliriei, 
anume din anul 314 cînd a purtat primul război cu Liciniu. 

50. împăratul Diocleţian (284—305) a dat o nouă organizare imperiului, insti¬ 
tuind sistemul politic al dominatului, împăratul detinînd puterea supremă în stat. 
Astfel erau anihilate autoritatea senatului şi a instituţiilor romane tradiţionale. 
Imperiul era împărţit în două, Oriental şi Occidental, fiind condus de doi auguşti 
ajutaţi de doi cezari. 

51. Sub numele de Olimpiadă, în sens cronologic, se înţelege intervalul de 
timp de patru ani dintre două jocuri olimpice succesive. Primul joc olimpic a avut 
loc în anul 776 Î.H., în oraşul Olimpia din Peloponez. Acest sistem de a număra anii 
a fost părăsit, dar numele de olimpiadă se păstrează pentru întrecerile sportive, 
tinute din patru în patru ani, sub denumirea de jocuri olimpice. 

Prin urmare, Maxenţiu era socotit la Roma ca un tiran, dedîndu-se 
fără ruşine la adultere şi ucigând pe bărbaţii acelor femei. Constantin, 
voind să-l înlăture şi să-i scape pe romani de măceluri, se gîndea ce zeu 
îi va fi de ajutor în război, ştiind că zeii pe care îi cinstise Diocleţian 
nu-i vor fi de nici un ajutor, şi mai ales din cauză că tatăl său, dispre- 
ţuind religia păgînilor, a trăit fericit (Socrate, I, 2). 

Aşadar, în mijlocul acestor frămîntări, a văzut în somn semnul 
crucii proiectat pe cerul strălucitor (An. 315) ; erau de faţă şi îngerii 
care, minunîndu-se de această arătare, îi spuneau : «Constantine, vei în¬ 
vinge cu ajutorul acestui semn». Se mai spune că i-a apărut chiar Hristos 
şi că i-a arătat semnul crucii şi l-a învăţat să-şi facă o cruce asemănă¬ 
toare şi să aibă în lupte acest ajutor, cu care va cîştiga drepturile vic¬ 
toriei. Eusebiu al lui Pamfil povesteşte sub jurămînt 52 , că l-a auzit chiar 
pe împărat spunînd că, pe la amiază, cînd soarele începe să coboare, a 
văzut şi el, şi ostaşii care erau atunci cu el, semnul crucii făcut din 
lumină şi alături fiind scris : «prin acest semn vei învinge ». în timp ce 
se gîndea ce ar putea fi, s-a făcut noapte şi în somn i-a apărut Hristos, 
cu semnul pe care l-a văzut pe cer, şi i-a poruncit să facă chipul acelui 
semn, care-i va fi de ajutor în ciocnirile din lupte (Sozomen, I, 3). 


CAPITOLUL V 

CUM A CUNOSCUT CONSTANTIN ÎNVĂŢĂTURĂ CREŞTINĂ 
ŞI DESPRE MINUNEA CRUCII ŞI MOARTEA LUI MAXENŢIU 

De vreme ce nu era nevoie de interpret, ci s-a arătat pe faţă împă¬ 
ratului ce se cuvine să creadă despre Dumnezeu, imediat ce s-a lumi¬ 
nat de ziuă, convocîndu-i pe preoţii lui Hristos, le-a cerut să-i vorbeas¬ 
că despre învăţătura creştină. Iar aceştia, dîndu-i cărţile sfinte, îi vor¬ 
beau despre Hristos şi-şi întăreau spusele lor cu cele ale proorocilor. Şi 
semnul care i-a apărut împăratului spuneau ei că este semnul victoriei 
împotriva iadului, victorie pe care a repurtat-o Hristos înălţîndu-Se la 
ceruri, după ce a fost răstignit pe cruce şi a murit, înviind apoi a treia 
zi, după cum au spus că trebuie nădăjduit : fiindcă după încheierea aces¬ 
tei vieţi, către sfîrşitul secolului prezent toţi oamenii vor învia şi vor fi 
nemuritori. Unii, care au trăit aşa cum trebuie, vor avea parte de răspla¬ 
tă, alţii, de chinuri, pentru că au făptuit lucruri rele. Că în greşelile 

52. A se vedea mai pe larg la Eusebiu de Cezareea, Via (a lui Constantin cel 
Mare, Cartea întîi, cap, 28, 1', Studiu introductiv de Prof. dr. Emilian Popescu, tra¬ 
ducere şi note de Radu Alexandrescu, P.S.B., 14, Bucureşti, 1991, p. 76. 

pe care le-au săvîrşit aici există totuşi prilej de mîntuire şi ispăşire a 
păcatelor : celor neiniţiaţi încă, dar botezaţi, li se dă prilejul înţelegerii 
după legea bisericească, pe cînd celor iniţiaţi, grija ca să nu greşească. 

Dar pentru că asemenea purtare este dată doar cîtorva bărbaţi sfinţi, ei 
vorbeau şi despre ispăşirea arătată prin căinţă; căci Dumnezeu este 
milostiv şi îi iartă pe cei care au greşit şi care dovedesc căinţă, strădu- 
indu-se să o întărească prin fapte. 

După aceste explicaţii ale preoţilor, împăratul, minunîndu-se de pro¬ 
orocirile făgăduite astfel de Hristos, a poruncit ca, din aur şi pietre pre¬ 
ţioase, bărbaţi pricepuţi să transforme semnul crucii în drapel, pe care 
l-au numit Labarum. Căci acest semn de luptă era mai de preţ printre 
celelalte prin aceea că îl preceda pe împărat şi se obişnuia să fie vene¬ 
rat de oşteni. Consider îndeosebi că de aceasta Constantin a schimbat 
podoaba cea mai de preţ a imperiului roman în semnul Crucii : pentru 
ca, văzîndu-1 adesea şi îngrijindu-1, supuşii să se dezobişnuiască de obi¬ 
ceiul străvechi şi să considere Dumnezeu numai pe Acela pe care îl 
slăvea împăratul, sau de care se foloseau ca diriguitor sau ajutor îm¬ 
potriva duşmanilor. Căci deseori acest semn era purtat în fruntea tutu¬ 
ror liniilor de bătaie, deoarece presupunea că este de mare ajutor cînd 
oştile se înfruntă în luptă. A hotărît aşadar şi anumiţi purtători ai dra¬ 
pelului, care să se îngrijească de el; sarcina acestora era să-l poarte 
pe rînd pe umeri şi în felul acesta să lumineze întreaga oştire. Se zice 
că unul dintre ei, tocmai cînd purta acest drapel, s-a înspăimîntat de 
năvala neaşteptată a duşmanilor şi a trecut altuia drapelul să-l poarte; 
şi fiindcă s-a sustras de la luptă şi şi-a lăsat deoparte suliţele, a murit 
lovit pe dată ; iar acela care a preluat semnul biruinţei a rămas nevă¬ 
tămat şi în mijlocul suliţelor care zburau în jurul lui. Căci e o minune 
cum săgeţile duşmanilor, îndrumate parcă de o putere divină, se în¬ 
dreptau spre drapel, dar zburau departe de purtătorul de drapel aflat 
în plină primejdie. Se spune că niciodată vreun alt îngrijitor al acestui 
drapel, cum e obiceiul, nu a murit rănit în război şi n-a suferit neno¬ 
rocirea captivităţii (Sozomen, I, 3). Luptînd deci în apropiere de Podul 
Milvius a învins, căci Maxenţiu s-a înecat în fluviu. Era anul al şap¬ 
telea al domniei lui Constantin. între timp Diocleţian a murit la Salona 
(An. 315). (Socrate, I, 2). 

CAPITOLUL VI 

DESPRE ABATEREA PAGINILOR 

Nu mi-e străină cauza pentru care grecii susţin că împăratul Con¬ 
stantin a ucis pe unii cu care era rudă apropiată (An. 316) şi că şi-a 
avut partea lui de vină în uciderea fiului său Crisp. Pe cînd era condus 
spre căinţă, a cerut filosofului Sopater — care în vremea aceea 
era în fruntea şcolii lui Plotin — sfat în privinţa curăţirii. Filo¬ 
soful i-a răspuns că nu există nici o ispăşire pentru asemenea păcat, iar 
Constantin, speriat de această interdicţie, a găsit nişte episcopi care 
i-au promis că păcatul poate fi ispăşit în întregime făcînd penitenţă 
sau botezîndu-se. Atunci, bucuros că aceia i-au spus ceea ce dorea el 
şi preţuind învăţătura creştină, s-a făcut de îndată creştin şi i-a condus 
pe supuşii săi după exemplul său. Părerea mea este însă că aceste in¬ 
venţii sînt combătute de cei care cercetează religia creştină. Căci Crisp, 
din cauza căruia spun ei că a fost nevoit Constantin să ispăşească, a 
murit în anul 20 al domniei tatălui său (An. 329). Trăind pînă la aceas¬ 
tă dată, el a dat împreună cu tatăl său multe legi pentru creştini — 
fiind de bună seamă pe locul al doilea al imperiului, numit şi Cezar — 
aşa cum mărturisesc numele împăraţilor şi legile acelor vremuri. Iar 
despre Sopater 53 nu e de crezut că a putut să vină la întrevederea 
cu Constantin, căci acesta domnea numai în partea din jurul Rinului, 
spre Ocean ; însă din cauza planului pe care îl avea împotriva lui Ma- 
xenţiu, îşi petrecea timpul în Italia. în acea vreme erau tulburări în 
republica romană şi nu era uşor ca britanii şi galii să se întrunească 
atunci cu aceia cărora se ştie că Constantin le-a împărtăşit religia creşti¬ 
nă, decît dacă îşi aşezau tabăra împotriva lui Maxenţiu şi treceau în 
Roma. Dar, pe de altă parte, martori ai acelor vremuri sînt legile în 
favoarea religiei, pe care le-a promulgat. 

însă, deşi sînt de acord că împăratul a putut sta de vorbă cu uşu¬ 
rinţă cu Sopater, sau că i-a cerut sfat printr-o scrisoare asupra celor 
ce-1 interesau, nu e totuşi neverosimil ca filosoful să fi ignorat că Her- 
cule 54 al Alcmenei a fost purificat la Atena după moartea fiului lui, 
Ia sărbătorile în cinstea zeiţei Ceres 55 ; şi după moartea lui Ifit (Iphi- 

53. Sopater din Apamea a {ost elevul lui Jamblichos (şcoala neoplatonică si¬ 
riană). A fost condamnat la moarte de Constantin cel Mare pentru că a furat vasul 
unei flote încărcate cu cereale, şi aceasta prin magie. 

54. Hercule, vestit erou grec, fiul lui Zeus şi al Alcmenei, cunoscut prin forţa 
şi vitejia sa. 

55. Ceres, zeiţa griului şi a recoltei în general, la romani. 

tus) 56 , pe care l-a nimicit pe nedrept fiind străin şi prieten al lui. De 
vreme ce deci grecii fac cunoscută ispăşirea păcatelor de acest fel, să 
fie de ajuns cele spuse şi să acuze de minciună pe cei care au inventat 
că Sopater i-a răspuns lui Constantin împotrivă. Căci nu cred că cel 
mai nobil pentru erudiţia lui literară la greci, pe atunci, ignora aceste 
lucruri (Sozomen, I, 5). 


CAPITOLUL VII 

DESPRE CONSTANŢIU, TATĂL LUI CONSTANTIN 

Aşadar Bisericile o duceau bine sub domnia lui Constantin şi spo¬ 
reau pe fiece zi în bunăvoire şi în bună înţelegere cu împăratul, care 
le ajuta prin multe binefaceri *. Chiar şi mai înainte Domnul le-a păzit 
solide de primejdii şi tulburări. Căci în vreme ce Bisericile din alte 
ţinuturi ale lumii sufereau diverse persecuţii, numai Constanţiu, tatăl 
lui Constantin, le-a îngăduit creştinilor să-şi păstreze în toată liberta¬ 
tea ieligia lor. 

Şi iarăşi am aflat că a făcut o minune neobişnuită şi vrednică de 
ţinut minte. Voind să încerce pe unii creştini de la palatul său dacă 
sînt bărbaţi buni şi puternici, chemîndu-i pe toţi, a început prin a le 
spune că, dacă unii vin să aducă sacrificii şi cinstire zeilor lui, să fie în 
jurul lui şi să rămînă în anturajul lui ; dacă însă refuză, să plece din 
palat, mulţumindu-se cu o pedeapsă foarte mică. Deoarece au fost şi 
de o parte şi de cealaltă, unii părăsindu-şi religia iar alţii punînd cele 
sfinte înaintea celor prezente, a hotărît să se folosească de acei prie¬ 
teni şi sfetnici care au rămas constant fideli în cele mai bune ; pe cei¬ 
lalţi însă i-a alungat din sfatul lui, întorcîndu-le spatele ca unor nepu¬ 
tincioşi, considerînd că aceia din jurul împăratului care au fost aşa de 
grăbiţi să-şi trădeze Dumnezeul, nu vor fi niciodată devotaţi. Şi de 
aceea, atît cît a trăit Constanţiu, nu era considerat împotriva legii cine¬ 
va care era creştin, dintre cei care locuiau în afara Italiei şi în Gallia 
si în Bretania, şi cei din jurul munţilor Pirinei, pînă la Oceanul Atlantic. 

Şi cînd Constantin i-a urmat la domnie, situaţia Bisericii a devenit 
şi mai înfloritoare. Căci odată cu dispariţia lui Maxenţiu, fiul lui Her- 
cule, după ce îi cedase lui Constantin partea lui, erau tot mai tari în 
credinţă cei care sălăşluiau pe malurile fluviului Tibru şi Eridanus (pe 
care provincialii îl numesc Pad), ca şi cei care locuiau în apropiere de 

56. Ifit (IipMtus), fitul lui Euriit, regele Oechaliei, a fost omorît de Hercule, 
împreună cu tatăl şi cei trei fraţi ai lui. 

* Ed., sporind prin multe binefaceri ale acestuia. 

Aquila. în acest loc merge vorba că a sosit cu o corabie, Argo, şi că a 
fost transportată în Marea Tireniană. Dar argonauţii, evitînd vîntul 
puternic, nu au folosit aceeaşi corabie la întoarcere, ci, traversînd ma¬ 
rea care este mai sus de sciţi, au venit pe acest fluviu pînă la graniţele 
italilor ; şi iernînd aici au întemeiat cetatea care se numeşte Aemonia. 
Iar la venirea verii, cu ajutorul celor din provincie, transportînd cu mij¬ 
loace mecanice corabia Argo pe pămînt aproape patru sute de stadii, 
au dus-o la fluviul Aquila, oare îşi uneşte apele cu Eridanus. Eridanus 
îşi are izvorul în Marea Italică. Aşa că după luptă, cibalii, dardanii şi 
macedonienii şi cei care sălăşluiau pe lîngă Istru, ca şi Grecia şi tot 
neamul ilirilor au ajuns sub stăpînirea lui Constantin (Sozomen, I, 6). 


capitolul vm 

CUM A FOST ALUNGAT LICINIU 
ŞI CUM I-A URMĂRIT PE CREŞTINI 
ŞI A FOST ÎN CELE DIN URMĂ ÎNVINS 

Apoi Liciniu, alungat de aici, după ce mai înainte fusese credincios 
învăţăturii creştine, schimbîndu-şi vrerea, a lovit în mai mulţi 
preoţi din partea lui de imperiu, dar şi în mulţi alţii, şi în special în 
colegiul militar. Căci era prea mîniat pe creştini din cauza războiului 
lui Constantin, considerînd că el s-ar putea supăra din cauza distrugerii 
religiei lui. Mai era de părere totodată să încerce şi să se străduiască 
să-i aducă înapoi (pe creştini; n. tr.) măcar sub domnia lui. 

Aşa fiind, avînd de gînd să lupte din nou împotriva lui Constantin, 
nădăjduia în vicotrie datorită prevestirilor şi sacrificiilor şi, atras de 
unii care îi făgăduiau că îl va învinge pe Constantin în război, s-a con¬ 
vertit la păgînism (An. 325). Pînă şi grecii spun că a recurs la prezice¬ 
rile lui Apollo 57 Geamănul din Milet, şi, cerîndu-i părerea asupra 
războiului, duhul i-a răspuns prin aceste versuri ale lui Homer : «O, 
bătrîne, te pîndesc războinici foarte tineri ; iar viaţa ta e pe sfîrşite, te 
aşteaptă o bătrîneţe grea». 

Din mai multe lucruri aşadar mi se pare mie că învăţătura creş¬ 
tină constă într-o providenţă divină şi a progresat într-un atît de mare 
avînt, dar avea să sufere mult de persecuţiile neamurilor. Căci în timp 
ce Liciniu persecuta Bisericile înfiinţate în imperiul său, s-a pornit 

57. Apollo, fiul lui Zeus şi al Letei, era socotit o divinitate deosebită în mi¬ 
tologia greacă. Era considerat ca zeu protector al artelor frumoase, al luminii, al 
navigatorilor şi al oraşelor. Se socotea că are darul profeţiei, de aceea numele lui 
era legat de oracole, dintre care cel mai renumit se afla în Delii. 

războiul în Bitinia, unde în cele din urmă Liciniu şi Constantin s-au 
luptat între ei 58 . Constantin a fost atît de mult sprijinit de ajutorul 
divm, încît i-a învins pe duşmani şi pe uscat şi pe mare ; iar Liciniu, 
pierzîndu-şi pedestrimea şi flota, a fugit şi el în Nicomidia şi a trăit 
cîtva timp la Tesalonic ca simplu particular şi a fost ucis acolo (An. 
329) 59 . Aşadar acest bărbat, care la începutul domniei sale a prosperat 
mult prin lupte şi alte mijloace, şi a fost onorat prin căsătoria cu sora 
lui Constantin, a murit pînă la urmă în acest fel (Sozomen, I, 7). 


CAPITOLUL IX 

DESPRE LEGILE DATE DE CONSTANTIN PENTRU CREŞTINI, 
DESPRE SCHIMBAREA RITUALURILOR PAGlNE 
ŞI PROSPERAREA CREŞTINILOR, 

ŞI DESPRE VICTORIILE LUI CONSTANTIN ŞI CINSTIREA RELIGIEI 

Şi aşa Constantin, cînd i-a revenit lui singur întreg Imperiul roman, 
s-a folosit de edicte publice pentru ca supuşii din Orient să aducă fără 
teamă cinstire religiei lui Hristos şi să slujească dumnezeirii după cu¬ 
viinţă, crezînd însă în acea singură dumnezeire, care e şi adevărată şi 
care să aibă tot timpul destulă putere. Căci dorea ca aceia care se stră¬ 
duiesc întru toate acestea să aibă parte din belşug de toate cele bune, 
şi orice ar crede cu privire la aceasta să se poată bucura cu mai multă 
nădejde ; însă cei care vor greşi faţă de Dumnezeu, şi în comun şi în 
parte, şi în timp de pace şi în timp de război, toate să le obţină cu greu. 
Şi aducînd mulţumiri, fără să şi le atribuie lui însuşi, a adăugat la legea 
aceea următoarele : de vreme ce Dumnezeu, în chibzuinţă Lui, l-a soco¬ 
tit pe el vrednic să-I fie slujitor şi l-a călăuzit de la Marea Bretaniei 
şi pînă la regiunile din Orient, pînă acolo să se întindă religia creştină ; 
şi aceia care pentru credinţa în Dumnezeu au stăruit neîncetat în a 
mărturisi şi în martiriu, să se arate mai uniţi prin onorurile lui. 

Vorbind astfel în adunare şi spunînd încă multe altele, prin care 
credea că îi atrage pe supuşi la cultul religiei, a decretat nelegale toate 
cele ce au fost gîndite sau înfăptuite împotriva religiei sub cei care au 
persecutat Biserica şi a stabilit prin lege să fie repuşi în drepturi toţi 
cei care, din cauza mărturisirii lui Hristos, au fost nevoiţi să emigreze 
în insule sau să se stabilească în alte părţi împotriva voinţei lor, sau 

58. Lupta a avut loc la 18 septembrie 324 lingă Hrisopole (azi Scutari) in 
Bitinia. 

59. In general, se socoteşte anul 324 ca an la morţii lui Liciniu. Anul 329 este 
indicat în textul latin din colecţia Migne, Patrologia Latina, voi. 69, col. 891. 

condamnaţi să lucreze în mine sau la lucrări publice, sau să slujească 
pe femei sau pe ţesătoare, sau să fie încredinţaţi curiilor, chiar dacă la 
început nu au fost în curie eo . Iar pe aceia care au fost loviţi de infa¬ 
mie, i-a dezlegat. Cu privire la armată, i-a lăsat pe civili la latitudinea 
lor dacă să rămînă în uniforma în care au fost, sau dacă să se retragă 
din armată, bucurîndu-se de un concediu onorabil. 

Redînd tuturor libertatea de altădată şi onorurile cuvenite, i-a re¬ 
aşezat pe toţi chiar în drepturile lor. Dacă acelor condamnaţi la moarte 
li se confiscaseră bunurile, a hotărît ca moştenirea lor să revină celor 
mai apropiate rude, iar dacă nu exista o astfel de rudenie, să revină 
oricărei Biserici din provincie dreptul de moştenire. Iar dacă i-a fost 
luat ceva din aceste bunuri, să fie restituite acestea fie unui particular, 
fie statului. Acelora însă care şi-au însuşit ceva din tezaurul statului 
sau au primit donaţii, le-a făgăduit că se va ocupa de problema aceasta 
pe cît îi va sta în putinţă şi într-un chip demn. Aşadar, cum am mai 
spus. aceasta a fost voinţa împăratului şi toate au fost statornicite prin 
lege, şi au fost în mod deosebit îndeplinite şi duse la bun sfîrşit. 

Toate funcţiile romanilor erau îndeplinite atunci de creştini, şi de 
altfel toţi refuzau să aducă sacrificii şi nu mai era loc pentru jertfe şi 
preziceri. Nici nu era îngăduit să înalţi idoli sau să oficiezi solemnităţi 
păgîne 61 . Se schimbau şi cele mai multe din vechile obiceiuri în cetă¬ 
ţile neamurilor. In sfîrşit, din vremea aceea la egipteni masa nu se 
dădea cîtuşi de puţin, ca la sărbătorile străbune, în tempele paginilor, 
ci mai degrabă în biserici, ea să simbolizeze creşterea apelor Nilului. 
La romani însă, atunci au fost înlăturate pentru prima dată spectacolele 
cu gladiatori. La fenicieni, care sălăşluiau în Liban sau Heliopolis, nu 
s-a mai îngăduit ca fetele să se dedea depravării înainte de a se uni 
cu bărbaţi legitimi, desigur după ruşinea primei încercări a unei îm¬ 
preunări nelegiuite. Casele sfinte care erau considerate că au destulă 
măreţie erau refăcute, altele însă erau mărite în înălţime sau în supra¬ 
faţă. în alte părţi însă, unde acestea nu existau, străluceau, acum fiind 
clădite din temelie. împăratul avea la îndemînă bani din belşug, din 
tezaurele regilor, întrucît a scris în fiecare cetate episcopilor sau con¬ 
ducătorilor poporului, ca preoţii — după cum voiau — aşa să porun¬ 
cească, iar ceilalţi să dea ascultare celor care porunceau, pînă cînd lu¬ 
crarea era desăvîrşită repede. 

60. O curie era alcătuită din 10 ginţi. Din aceste curii erau aleşi funcţionarii 
publici, ca perceptorii de impozite, poştaşii, edilii etc. 

61. Se pare că istoricul Sozomen, din care este luat acest capitol, exagerează, 
dacă se tine seama de un «cuvînt de învăţătură» citat de Eusebiu de Cezareea, 
prin care, deşi împăratul îi îndemna pe supuşi să mărturisească pe Domnul creşti¬ 
nilor, garanta libertatea de conştiinţă a tuturor, adică şi a paginilor (Viata Iui 
Constantin, II, 50—60, trad. cit., p.lll—115). 

într-adevăr, bucurîndu-se de domnia lui, şi religia era în floare şi 
chiar după războiul atît de greu purtat împotriva lui Liciniu a fost fe¬ 
ricit în luptele pregătite împotriva unor străini, încît i-a învins şi pe 
sarmaţi; iar cei care se numesc goţi au încheiat atunci tratat de alianţă 
pentru a se bucura de trecere pe lîngă el. 

Acest neam locuia atunci dincolo de fluviul Istru. Fiind foarte dor¬ 
nici de războaie şi antrenaţi mereu şi prin mulţimea şi prin mărimea 
corpurilor de armată, erau mai presus decît ceilalţi barbari ; numai 
romanii le rezistau. Se spune chiar că şi în această bătălie i s-a arătat 
lui Constantin prin semne şi vise cît de mult îl îndrumează providenţa 
divină. Acesta, după ce a învins în toate războaiele care s-au purtat sub 
domnia lui (An. 333), ca şi cum îi mulţumea lui Hristos, avea din ce 
în ce mai multă rîvnă în slujirea religiei lui, poruncind ca supuşii săi 
să considere că aceasta este singura religie adevărată şi mântuitoare, 
religie care trebuie mărturisită. Dintr-o regiune stăpînită de el, a luat 
dintr-o cetate birul stabilit pentru stat şi l-a distribuit bisericilor şi cle¬ 
rului din provincie şi a stabilit prin lege ca donaţia să fie valabilă 
pentru totdeauna. Deprinzîndu-i pe ostaşi să se închine lui Dumnezeu, 
cum făcea şi el, le însemna armele cu semnul crucii. Construind capele 
şi în palate, după modelul bisericii, purta în jur chiar şi tabernacolul 
în timp ce îşi stabilea tabăra împotriva duşmanilor, pentru ca, între 
timp, el însuşi să nu ducă lipsă, nici armata să nu fie lipsită de lumina 
sacră, cu care se cuvine să aducă laudă Domnului şi să-I fie aduse 
cuvîntări *. 

Urmau de asemenea preoţi şi diaconi, slujitori ai tabernacolului şi 
care. conform legii bisericeşti, îndeplineau serviciul religios. Din acela, 
cohortele romane care acum se numesc Numeri 62 şi-au făcut fiecare 
cîte un tabernacol al lor şi aveau repartizaţi preoţi şi diaconi. 

In ziua care se numeşte Duminică, pe care evreii o numesc cea din¬ 
ţii, dar grecii o atribuie soarelui, şi care este înaintea zilei a şaptea 
(adică ziua lui Venus), a stabilit prin lege ca toţi să aibă zi în care să 
nu fie judecată sau alte preocupări, şi în cursul acestei zile să se ocupe 
numai cu rugăciuni. Şi cinsteau ziua de Duminică fiindcă e ziua în care 
Hristos a înviat din morţi ; iar pe cealaltă, fiindcă atunci fusese răstig¬ 
nit pe cruce. Căci avea un cult deosebit pentru Prea sfînta Cruce, atît 
din cauza celor care i-au venit cu succes în ajutor în bătălii pornite îm¬ 
potriva adversarilor, cît şi pentru aceea că s-a făcut să se arate lui ca 
o minune în acest scop. 

* Mss., să aducă lauda cum se cuvine..., 

62. Prin acest termen se înţelegeau truipe, sau corpuri de trupe, de importanţă 
diferită. Mai tîrziu, în secolul al Vl-lea, desemna trupe de elită. 

în sfîrşit, a interzis prin lege crucificarea, care la început era obiş¬ 
nuită la romani. Dar în reprezentările de pe monezi şi în zugrăveli, a 
poruncit ca acest semn să fie înscris şi să apară întotdeauna ca o dovadă 
că reprezentările ei de pînă acum erau împodobite cu acest chip. Şi în 
toate lucrurile, mai cu osebire în legislaţie, se străduia să-L împace pe 
Dumnezeu. Căci e clar că împreunările pline de dezmăţ şi nesocotinţă, 
care, înainte de el, nu erau interzise, atunci au fost corectate, aşa cum 
se găsqsc dintre acelea pe care le-a statornicit prin legi. 

Dar acum este necesar să punem în schimb cele ce au fost hotărîte 
de el prin lege spre cinstirea şi aşezarea religiei, deoarece se pare că 
fac parte din istoria Bisericii (Sozomen, I, 8). 

La romani a fost demult o lege care interzicea, celor ce la 25 de 
ani nu aveau soţii, privilegiile celor ce aveau soţii. Şi multe altele mai 
prevedea : să nu beneficieze de testament, cu toată înrudirea apropia¬ 
tă ; cei care nu aveau fii pierdeau jumătate din ceea ce le rămînea lor. 
Cei vechi au dat aceste legi voind ca Roma să fie bogată în populaţie, 
ca şi toate ţările supuse, şi pentru că, nu cu mult înainte de aceste legi, 
pierduseră mulţi oameni în războaiele civile. Văzînd aşadar împăratul 
că din această cauză erau rău priviţi cei care pentru Dumnezeu se stră¬ 
duiau să se păstreze curaţi şi fără copii, a judecat că e nesocotit ca, din 
cauza strădaniei şi sîrguinţei oamenilor, să se considere că numărul lor 
poate creşte ; deoarece natura întotdeauna are grijă, printr-o distri¬ 
buire cerească, de scăderea sau creşterea populaţiei. Şi a propus o lege 
pentru întregul popor, care prevedea ca cei care nu aveau soţii şi copii 
să se bucure de privilegii egale cu aceia care aveau soţii şi copii. Dar 
a dat o lege prin care să aibă chiar mai mult aceia care trăiau în casti¬ 
tate şi abstinenţă, dîndu-le — bărbaţilor şi femeilor, chiar minori fiind 
— libertatea să facă testament împotriva legii comune. Căci a socotit 
că gîndesc bine toţi aceia care caută să-L înduplece pe Dumnezeu şi 
să se ocupe de filosofia aducătoare de adevăr. Pentru acelaşi motiv şi 
vechii romani hotarînd cu multă uşurinţă (fecioria Vestalelor), au de¬ 
cretat pe unele fecioare vestale chiar la vîrsta de şase ani. 

în felul acesta, judecata piosului împărat a fost plină de respect 
faţă de religie : căci a voit ca pretutindeni hotărîrile date de cei care 
au această sarcină să nu fie definitive şi a hotărît prin lege să se facă 
apel la episcopi, dacă unii vor să recuze pe judecătorii civili, socotind 
valabilă hotărîrea acelora mai degrabă decît a altor judecători şi, ca 
şi cum ar fi fost pronunţată de împărat, să fie respectată de toţi, iar 
hotărîrile sinoadelor să rămînă neschimbate. Dar un lucru nu e demn 
de noi, faptul că am părăsit legea pentru folosul celor care sînt eliberaţi 
(din sclavie) în biserici. Cum din cauza subtilităţii legilor chiar pose- 

sorii involuntari întîmpinau dificultăţi în privinţa acordării unei liber¬ 
tăţi mai bune, numită egalitate în drepturile civile romane, a dat trei 
legi, decretînd ca toţi cei eliberaţi în biserici sub mărturia preoţilor să 
se bucure de egalitatea în drepturi civile prin această pioasă soluţie ; 
dovada acesteia se păstrează şi în timpul de faţă. Căci era specific unui 
obicei privitor la libertate ca legile scrise pentru eliberarea sclavilor să 
aibă precădere. Respectând aceasta, Constantin cinstea în felul acesta 
religia în toate privinţele şi care era prin ea însăşi în plină glorie prin 
virtutea celor mai mulţi care atunci erau în fruntea ei (Sozomen, I, 9). 


capitolul x 

DESPRE DIFERIŢI DUHOVNICI 
ŞI DESPRE COMUNITATEA LOR 


După încetarea persecuţiilor, mulţi duhovnici care supravieţuiseră 
erau mîndria Bisericilor; cum a fost Osiu, episcop de Cordoba 63 , şi 
Amfion din Epifania Ciliciei 64 şi Maxim 65 , care, după Macarie, a fost 
intîistătător la Ierusalim, şi Pafnutie Egipteanul ° 6 , prin care se spune 
că Dumnezeu a înfăptuit mai multe minuni, că i-a învins pe demoni şi 
că a dat sănătate unor diferiţi bolnavi. Unii spun că Pafnutie şi Maxim 
au fost printre duhovnicii aceia pe care împăratul Maxim 67 i-a con¬ 
damnat la muncă în mină, scoţîndu-le ochiul drept şi tâindu-le piciorul 
sting (Sozomen, I, 10). 



63. Osie (cca 257—358), episcop de Cordoba în Spania, din anul 295 a petrecut 
mult timp în preajma împăratului Constantin. A luat paTte şi la Sinodul 1 Ecumenic, 
unde a propus să se hotărască printr-un canon celibatul preoţilor şi al diaconi- 
1 ;r. împotrivă s-a ridicat vestitul monah Pafnutie din Tebaida de sus (Egipt), care 
s apărat vrednicia Tainei căsătoriei preoţilor şi diaconilor. Osie a apărat orto¬ 
doxia niceeană, dar în 357, centenar fiind, a semnat sub ameninţări a doua formulă 
=~:ană de la Sirmium. 

64. Adversar al lui Arie, a participat la sinoadele din Ancira (314), Neoce- 
rareea (314) şi Niceea (325). Sfîntul Atanasie cel Mare în Epistola către episcopii 
c.'.n Egipt şi Libia, îl citează alături de alţi 25 de episcopi, ale căror scrieri sînt 

^comandate ca ortodoxe, lipsite de orice semn de erezie (P.G., 25, 556 C-557 A). 

65. Maxim II a păstorit între 333—350 (351). A participat la sinodul de la Tir 
:.n 335, dar a refuzat să semneze condamnarea Sfîntului Atanasie pe care l-a primit 
-i întoarcerea acestuia din exil în 349. 

66. Pafnutie, călugăr din Egipt, ucenic al Sfîntului Antonie, a ajuns episcop în 
. ebaida Egiptului. Intre 308—311 a pătimit în timpul persecuţiei lui Maximin Daia, 
r.e'zînd ochiul drept şi fiind condamnat la muncă în mină. A apărat credinţa orto- 
::xă la Niceea şi la sinodul de la Tir (355). A fost apreciat în chip deosebit de 
ir.căratul Constantin cel Mare. 

67. Este vorba de Maximin Daia sau Daja care a domnit în Răsărit ca cezar 
3 l 5 şi apoi împărat (310—313). A fost un duşman înverşunat al creştinilor pe caTe 
-a persecutat. 

După aceştia, aflăm că a trăit Spiridon, episcop al Trimitundei, fost 
episcop în Cipru, pentru dovedirea virtuţii căruia cred că e suficientă 
părerea care s-a păstrat despre el pînă astăzi. Cîte au fost înfăptuite 
de el cu ajutorul lui Dumnezeu, mai multe ştiu cei din provincia lui ; 
eu însă nu voi trece sub tăcere cele care au răzbit pînă la noi. El a 
fost un ţăran avînd soţie şi copii, dar nu era mai prejos în privinţa 
lucrurilor dumnezeieşti. Se spune că într-o noapte au venit nişte rău¬ 
făcători la stîna cu oile lui şi, pe cînd se căzneau să fure, dintr-o dată 
hoţii au fost imobilizaţi, fără ca să fie legaţi. Cînd s-a făcut ziuă şi el 
s-a dus acolo i-a găsit legaţi şi i-a dezlegat de lanţurile nevăzute, dar i-a 
învinuit şi le-a spus : «Pentru ce, fraţilor, cînd se putea să primiţi ceea 
ce doreaţi, aţi ales mai curînd să le furaţi şi să suportaţi nenorocirea 
o noapte întreagă ?». Şi fiindu-i milă de ei şi îndrumîndu-i către lucruri 
mai bune, le-a zis : «Plecaţi de aici luînd un berbec ; căci aţi lucrat în 
timpul noţii şi se cade să vă despărţiţi de oile mele fără necaz». Iată 
un lucru pe care oricine îl poate admira pe drept cuvînt. încă un fapt 
întru nimic mai puţin minunat. Fiicei lui — o copilă numită Irina — 
un necunoscut i-a dat odată în păstrare o statuetă ; fata, asumîndu-şi 
răspunderea lucrului încredinţat, l-a ascuns în pămînt, unde credea 
că poate fi păstrat cu grijă. S-a întîmplat între timp să moară fata, 
fără să-i fi spus nimic tatălui. Omul a venit să-şi ceară obiectul încre¬ 
dinţat, fără ca Spiridon să ştie despre ce e vorba. După ce a căutat în 
toată casa şi nu l-a găsit, plîngea şi se tînguia pentru că acela care lă¬ 
sase în păstrare statueta părea că e gata să moară, într-atît se supărase, 
iar Spiridon, văzînd ce se poate întâmpla şi venind în fugă la mormîn- 
tul fetei, a chemat-o pe nume. La răspunsul ei, a întrebat-o despre 
obiectul depus. Şi după ce a aflat de la ea, întorcîndu-se şi găsind 
obiectul acolo unde copila îi indicase, i-a dat înapoi omului ceea ce 
cerea. 

Şi pentru că a venit vorba despre aceasta, nu este nepotrivit să 
adaug şi cele ce urmează. Acest Spiridon avea obiceiul ca din fructele 
care se făceau să dea o parte săracilor, iar pe altele să le împrumute 
gratuit celor care doreau. Dar nu el le dădea, nici nu le primea el, ci 
doar le arăta camera de dormit, invitîndu-i pe cei care cereau să ia 
cît aveau nevoie şi apoi să aducă înapoi cît ştiau ei că au luat. Unul însă, 
după ce a primit împrumutul, a revenit după un timp ca să dea înapoi 
ceea ce luase. Spunîndu-i acestuia să pună înapoi în dormitor ceea ce 
fusese împrumutat de acolo, omul s-a dedat la o înşelătorie şi, crezînd 
că Spiridon nu ştie, nu a restituit ceea ce datora, ci, luînd cele datorate 
ca şi cum le-ar fi restituit, a plecat. Lucru care nu a putut rămîne ne¬ 
ştiut multă vreme. După un timp, acela a venit, cerînd din nou de la 

Spiridon împrumut. Iar el l-a trimis la hambar dîndu-i îngăduinţa să-şi 
cîntărească singur cît avea nevoie. Găsind însă acolo locul gol şi ştiin- 
du-1 de o neîndoioasă încredere, l-a anunţat pe Spiridon. Acesta i-a răs¬ 
puns : «Mă miră ceea ce-mi spui, omule. Cum oare numai ţie ţi se pare 
că hambarul e lipsit de cele necesare ? Mai degrabă gîndeşte-te la tine 
însuţi, nu cumva ai împrumutat în alt rînd ceea ce datorai, fără să 
restitui mai întîi ? Dacă nu este aşa, fără îndoială nu vei fi lipsit de 
cele de care ai trebuinţă, ci le vei găsi venind din nou». In felul acesta 
omul a recunoscut şi i-a spus cît îl înşelase. Vrednică de admiraţie este 
aşadar curăţia acestui preasfînt bărbat şi respectarea învăţăturii bisericeşti. 

Se zice că la un moment dat, pentru anumite motive, episcopii din 
Cipru s-au întîlnit cu toţii, şi printre aceştia a fost şi Spiridon acesta, 
şi episcopul Trifilie Ledrenses, bărbat înzestrat cu darul vorbirii şi cu 
înţelepciune şi bun cunoscător al legilor. în timp ce se celebra întruni¬ 
rea, i s-a spus lui Trifilie să ţină o cuvîntare către popor. Cînd a ajuns 
la cuvintele cunoscute : Ia-ţi patul tău şi umblă (Matei 9, 6), a spus 
cubile (pat nupţial, n.tr.) în loc de lectum (pat), schimbînd cuvintele. 
Spiridon, indignat şi ridicîndu-se din jilţul preoţesc, a zis : «Tu eşti 
mai bun decît Acela care a spus lectum, ca să încurci cuvintele între¬ 
buinţate de El ?». A făcut acest lucru în faţa poporului, dovedind medi¬ 
ocritatea aceluia care vorbea privind cu îngîmfare. Căci era potrivit 
să te facă să roşeşti, fiind respectabil şi vrednic de laudă la treabă şi, 
totodată, înaintat în vîrstă şi în slujirea preoţească. 

Dar cum era ospitalitatea lui faţă de străini se poate vedea din 
aceasta : apropiindu-se postul Paştelui a venit la el un om de pe drum 
în zilele cînd obişnuia să continue postul împreună cu ai săi şi să mă- 
nînce într-o anumită zi, rămînînd fără să mănînce la amiază. Văzînd 
dar că străinul e tare slăbit, zise fiicei sale : «Mergi şi spală picioarele 
străinului şi adu-i mîncare». După ce copila i-a spus că nu este nici 
pîine nici făină (lucruri din care de obicei nu puneau nimic deoparte 
din cauza postului), rugîndu-se mai întîi şi cerînd îngăduinţă, porunci 
fiicei să gătească carne de porc, pe care o aveau păstrată la sare în 
casă. După ce au fost gătite bucatele şi puse pe masă, aşezîndu-se lîngă 
străin mînca şi-l ruga pe străin să mănînce şi el împreună. Pentru că 
acesta refuza, mărturisind că el e creştin, îi spuse : «Cu atît mai mult 
nu trebuie să refuzi : căci toate cele lumeşti trebuie date lumii (Tit 
I, 15), aşa cum ne-a învăţat cuvîntul Domnului». Dar destul cît am 
spus despre Spiridon (Sozomen, I, 11). 

4 — Casiodor 







CAPITOLUL XI 


DESPRE DIFERITE FELURI DE A FI MONAH 
ŞI RÎNDUIALA LOR 

Biserica s-a dovedit renumită şi învăţătura ei s-a dezvoltat prin 
virtuţile vieţii acelora care, îndeosebi în vremea aceea, se bucurau de 
o comunitate monahală. Căci un foarte folositor lucru le-a dat Dum¬ 
nezeu oamenilor — această concepţie despre viaţă care pune mai pre¬ 
jos studiul multor doctrine şi al artei dialectice, ca şi cum ar fi nese¬ 
rioase, căci şi dacă îşi închină timpul unei opere mai bune nu-ţi arată deloc 
cum să trăieşti curat. Prin urmare, această concepţie despre viaţă, care 
trebuie admirată de comunitate, te învaţă în general, cu prudenţă fi¬ 
rească şi simplă, acele lucruri care au desfiinţat nedreptatea şi se în¬ 
grijesc de cele de folos. Căci nu predică virtutea, ci mai degrabă o 
practică, fără să preţuiască cîtuşi de puţin gloria omenească şi, rezis- 
tînd cu bărbăţie patimilor sufleteşti, nu se socoate mai' prejos decît 
necesităţile naturale, nici nu se lasă doborîtă de o infirmitate a tru¬ 
pului. Avînd tăria unei minţi îndumnezeite, contemplă pururi pe Cre¬ 
atorul tuturor şi închinîndu-I-se zi şi noapte ll înduplecă fără doar şi 
poate cu rugăciuni şi cîntări. Prin curăţia sufletului şi convieţuind în 
fapte bune, formîndu-se pentru a se îndeletnici cu cele sfinte, dispre- 
ţuind curăţirile şi libaţiunile, considerînd păcate numai pîngăririle, se 
ridică deasupra întîmplărilor ce-o copleşesc din afară, şi în felul acesta 
este stăpînă peste toţi. Nu se schimbă după voie prin stabilitatea şi 
cerinţele vieţii, nu se răzbună pentru relele îndurate, nu este chinuită 
de boală sau de lipsa apăsătoare a celor necesare ; ci mai degrabă se 
laudă cu acestea. Se gîndeşte toată viaţa la răbdare, biîndeţe, modera¬ 
ţie ; şi, cît este posibil pentru natura umană să fie aproape de Dumne¬ 
zeu, se foloseşte de cele prezente ca fiind trecătoare ; nici nu este con- 
strînsă de posesiunea lucrurilor pe care le stăpîneşte, nici nu se grăbeş¬ 
te să se îngrijească de cele prezente mai mult decît trebuie. Ci, lăudînd 
întotdeauna simplitatea şi practicarea învăţăturilor ei, contemplă feri¬ 
cirea veşnică şi cu toată vigoarea se grăbeşte către sfîrşitul fericit, sus- 
pinînd neîncetat de teama lui Dumnezeu, ferindu-se de vorbe de ruşine, 
neîngăduind nici măcar să scoată un cuvînt despre care ştie că-1 poate 
vădi prin propriile fapte. 

Înţelegînd că cele necesare firii constau în puţin şi silindu-şi tru¬ 
pul să aibă nevoie de lucruri cumpătate, a pus mai presus castitatea ; 
cu dreptatea a pedepsit nedreptatea, şi cu adevărul, minciuna. Cu dreap¬ 
tă socoteală împarte măsura tuturor lucrurilor ; trăieşte în armonie şi 
în comunitate cu cei apropiaţi ; se preocupă de prieteni şi de străini ; 

cele ce-i aparţin le împarte cu cei care nu au, şi are grijă de cele nece¬ 
sare fiecăruia ; fără să fie neplăcut celor ce se bucură şi aducînd leacul 
mîngîierii celor ce suferă. Indreptîndu-şi mereu toată strădania către 
binele adevărat, învaţă prin vorbe curate şi prin sfaturi înţelepte pe cei 
care se depărtează de vorbirea îngrijită şi deşartă (ca şi cu medica¬ 
mente pe cei care ascultă), rostindu-şi cuvintele cu demnitate şi res¬ 
pect, fără îndîrjire, rivalităţi sau duşmănie personală. Căci avînd raţiu¬ 
ne, se fereşte de orice pornire lipsită de raţiune ; în general înfrînge 
patimile trupeşti şi sufleteşti. Reprezentantul acestei deosebit de alese 
concepţii despre viaţă a fost, după cum spun unii, profetul Ilie şi Ioan 
Botezătorul. Filon Pitagorioeanul 68 însă povesteşte (Philo Hebraeus, 
Liber de Vita contemplativa) că în vremea lui au meditat la concepţii 
despre viaţă distinşi evrei de pretutindeni, într-o aşezare în preajma 
lacului Maria, aşezat în coasta dealului. El face să pătrundă în locuinţa 
lor şi mîncare, în acea comunitate, cum vedem şi noi că este astăzi 
la monahii din Egipt. Căci scrie că acei care încep să mediteze la con¬ 
cepţia despre viaţă renunţă la toate lucrurile de care se folosesc, că se 
abţin de la orice împreunare şi locuiesc în afara zidurilor, pe ogoare şi 
în grădini singuratice. Casele lor sînt capele care la noi se numesc mî- 
năstiri, şi locuind solidari în ele celebrează cinstitele Taine, înduplecă 
pe Dumnezeu prin pslami şi imnuri şi nu se ating de mîncare înainte 
de răsăritul soarelui, Alţii, timp de trei zile sau mai mult, şi în anu¬ 
mite zile, se culcă pe jos, se abţin întotdeauna de la vin şi de la vietă¬ 
ţile care au sînge ; hrana lor este pîinea, sarea şi isopul, iar băutura, 
apa. Femeile locuiesc cu ei, fecioarele mai vîrstnice renunţînd de bună 
voie la căsătorie de dragul concepţiei despre viaţă. Şi Filon, povestind 
acestea, se părea că descoperă că acei care, după el, au fost făcuţi 
creştini din evrei, trăiesc pînă acum după obiceiul iudeilor şi-şi păs¬ 
trează instituţiile. La alţii nu se găseşte acest fel de convieţuire. De 
unde deduc că această concepţie despre viaţă îşi are izvoarele la egip¬ 
teni (Sozomen, I, 12). 

Alţii spun că pricina acestei vieţi în comun au fost persecuţiile 
care au avut loc în decursul timpurilor din cauza religiei. Şi pentru 
că cei care fugeau se refugiau în munţi, în văi şi în deşerturi, s-au 
obişnuit cu acest fel de viaţă. Dar fie că egiptenii, fie că alţii au fost 
la începutul acestei concepţii despre viaţă, un lucru este evident la 
toţi : că la respectul absolut şi la desăvîrşire, în respectarea moravuri¬ 
lor şi a practicilor, la acest mod de viaţă în comun, i-a îndrumat An- 

68. Filon din Alexandria sau Filon Iudeul (cca 25 î.H. şi cca. 40 d.H.), filosof 
mistic iudeo-elin. A interpretat alegoric Vechiul Testament şi a scris numeroase 
cărţi. 






52 


CASIODOB 


tonie, mai marele monahilor. Pe acesta, care se refugiase atunci în de¬ 
şertul Egiptului (An. 334), pentru slava virtuţii lui, împăratul Constan¬ 
tin şi l-a făcut prieten, l-a onorat cu scrisori şi îi cerea să-i răspundă 
la ele. 

Acest bărbat era originar din Egipt, născut într-un sat neînsemnat, 
în locul în care egiptenii au ridicat Heracleea. Rămînînd de mic copil 
orfan, a dăruit consătenilor săi ogoarele părinteşti ; rînduind altă exis¬ 
tenţă, a lăsat săracilor prin testament răsplată, considerînd că iubitorii 
de înţelepciune se străduiesc nu numai să-l jefuiască de bani pe el 
însuşi, ci să-i şi împartă cu folos. împreună cu bărbaţii sîrguincioşi 
care l-au urmat, stimula virtuţile tuturor, apreciind că viaţa bună de¬ 
vine plăcută prin obişnuinţa însăşi, chiar dacă pentru început va fi fost 
dificilă. Descoperea feluri de abstinenţă superioară şi creştea pe fiecare 
zi prin practicarea acesteia. înnoia ceva de parcă ar fi fost la început, 
înfrînînd poftele prin suferinţele trupului, luptînd împotriva patimilor 
sufleteşti cu voinţa unei înţelepciuni sfinte. Hrana lui era numai pîinea 
şi sarea, băutura — apa, iar timpul cinei — apusul soarelui. Adesea 
petrecea două sau mai multe zile fără să mănînce. Veghea, ca să spun 
aşa, întotdeauna noaptea întreagă şi-şi petrecea ziua în rugăciuni; dacă 
însă îl cuprindea somnul, dormea foarte puţin, şezînd, şi de cele mai 
multe ori întins pe jos, avînd doar pămîntul ca aşternut pentru odih¬ 
nă. Evita ungerea cu ulei, folosirea băii sau a celor asemănătoare de ori¬ 
ce fel, ca nu cumva prin scăldarea sa trupul să-l tragă la moliciune. Şi 
se spune că nu a fost văzut vreodată gol. Nu era un om cultivat şi nici 
nu se gîndea la aceasta, dar mai degrabă o minte luminată, ca şi cea 
a mai vîrstnicilor literaţi. Şi chiar lăuda pe drept pe cei care se înde¬ 
letniceau cu acestea. A fost deosebit de îndurător, cast şi plăcut pentru 
cei cu care vorbea, fără urmă de asprime. Şi chiar dacă cei care discu¬ 
tau cu el ajungeau la probleme controversate, totuşi, în felul lui obiş¬ 
nuit, potolea de cele mai multe ori cu înţelepciune şi cu tact încordarea 
care creştea, şi trecea imediat la măsura cuvenită, modera strigătele 
celor care îi vorbeau şi le modela apucăturile ca după un program. 
Fiind plin de atîtea virtuţi — graţie providenţei divine — el nu con¬ 
sidera că este o virtute faptul că ştie dinainte cele ce vor veni ; şi de 
aceea sfătuia că nu trebuie să trudeşti în zadar pentru aceasta, decla- 
rînd că nici acela care nu ştie cele ce vor veni nu va cădea sub pedepse 
şi nici acela care ştie nu va fi sfînt pentru asta. Spunea că adevărata 
slavă stă în preamărirea lui Dumnezeu şi în respectarea legilor Lui. 
Dacă cineva se îngrijea de acestea, îl învăţa să-şi cureţe sufletul ca să 
poată să mediteze şi să aibă parte de cunoaşterea a ceea ce va fi, fără 
îndoială făcînd cunoscută preştiinţa lui Dumnezeu. 

El nu putea suferi, să stea degeaba şi îndemna pe cel ce avea de 
gînd să trăiască bine să lucreze mereu, să discute cu sine însuşi şi să-şi 
dea socoteală lui însuşi de cele făcute, zi şi noapte ; iar dacă a făcut 
ceva reprobabil, să scrie, pentru ca pe viitor să se păzească de păcat, 
ruşinîndu-se singur dacă îşi descoperă mai multe păcate, temîndu-se 
totodată ca prin fixarea în scris să nu fie făcut cunoscut altora. Era 
muncitor şi, în special, o făcea pentru alinarea celor oprimaţi. Care 
altul s-a străduit cu atîta fervoare, dintre cei pentru care, din bunăvoin¬ 
ţă, venea adesea în oraşe ? Căci foarte mulţi, constrînşi de nevoie, îl 
trimiteau să îndeplinească o solie la judecători şi magistraţi; fiecare 
dintre aceştia îl socotea fie foarte distins văzîndu-1, fie elocvent auzin- 
du-1, şi vrednic de laudă cînd asculta pe cel care-1 sfătuia. Şi cu toate 
că era în acest fel, se străduia să nu fie cunoscut, ci să se refugieze. 
Dacă se ivea vreo nevoie de a veni în oraş, orînduindu-şi treburile pen¬ 
tru care venise, se întorcea întotdeauna în singurătate. Căci precum 
peştii trăiesc prin natura lor în umiditate, spunea el, pentru monahi 
este orînduit să ducă o viaţă de singurătate. Şi aşa cum cei dintîi pu¬ 
trezesc în contact cu pămîntul, tot aşa faima monahilor se pîngăreşte 
venind la oraş. Dădea dovadă de supunere şi recunoştinţă celor care-i 
acordau consideraţie. Şi era atent să nu aibă vreo comportare îngîmfată 
şi trufaşă şi nici să nu fie considerat astfel. 

Am fost nevoit să vorbesc despre aceste cîteva din virtuţile lui 
Antonie 69 , ca să luăm în considerare concepţia despre viaţă a unui ase¬ 
menea om prin aceste exemple. A avut numeroşi ucenici, dintre care 
unii s-au făcut renumiţi în Egipt şi Libia, alţii în Palestina, în Siria şi 
Arabia ; şi fiecare dintre aceştia s-a purtat nu mai prejos decît un în¬ 
văţat, acolo unde s-a oprit. Pe mulţi i-a învăţat şi i-a îndrumat către 
aceeaşi virtute şi concepţie despre viaţă, astfel încît ocupaţia unora 
dintre ei este să străbată oraşe şi provincii, sau chiar ogoare, şi să cer¬ 
ceteze cu sîrg pe discipolii lui Antonie şi pe urmaşii lor. Dar cum pu¬ 
teau fi găsiţi uşor aceia pentru care strădania cea mai încordată era 
să-şi ascundă viaţa, şi nu ca astăzi, cînd cei mai mulţi dintre oameni, 
minaţi de glorie, se înconjoară ei înşişi de mulţime şi se fac cunoscuţi 
tuturor ? 

69. Sfîntul Antonie cel Mare a trăit in Egipt între 251—256. Viaţa lui a fost 
scrisă de Sfîntul Atanasie cel Mare la cererea călugărilor din Apus. Este tradusă 
in româneşte de Pr. Prof. Dumitru Stăniloae şi publicată în P.S.B., voi. 16, Bucureşti 
1988, p. 1Q1'—245. In legătură cu acest Sfînt Părinte se poate consulta articolul înalt 
Prea Sfinţitului Mitropolit Nicolae Corneanu: Slintul Antonie cel Mare şl evlavia 
credincioşilor, în Studii patristice. Aspecte din vechea literatură creştină, Timi¬ 
şoara 1984, p. 1T2—116, împreună cu bibliografia de acolo. 

Au fost deci discipoli foarte preţuiţi ai lui Antonie, pe care i-am 
cunoscut, şi alţii mulţi, ca şi Pavel numit cel Simplu. Despre acesta 
se spune că, pe vremea cînd era ţăran, a avut o soţie de o deosebită 
frumuseţe şi, prinzînd-o vinovată de adulter, a surîs tăcut şi a făgăduit 
cu jurămînt că el nu se va mai apropia de ea. Celui adulterin i-a spus 
atunci : «Ia-ţi-o» ; şi pe dată a plecat din oraş la Antonie. Spun oame¬ 
nii că a fost foarte blînd şi tare răbdător. Cînd a ajuns la bătrîneţe şi 
nefiind obişnuit cu îndelungata viaţă de monah, Antonie, punîndu-1 la 
toate încercările, nu l-a găsit întru nimic mai prejos decît el însuşi şi, 
încercîndu-1 şi în concepţia desăvîrşită despre viaţă, l-a îndemnat să 
locuiască deoparte, ca şi cum n-ar avea nevoie de profesor. Dumnezeu 
adeverea încercarea lui Antonie şi arăta prin fapte că omul este plin 
de virtute, superior profesorului însuşi şi pregătit să sfărîme şi să 
alunge demonii (Sozomen, I, 13). 

Cam în acest timp medita la concepţia despre viaţă şi Amonie 
Egipteanul, despre care umblă vorba că şi-a luat soţie silit de părinţi, 
dar că nu s-a atins de ea. Căci la începutul căsătoriei, soţul primind-o 
pe soţie în camera nupţială şi rămînînd singur cu ea, i-a spus : «Căsă¬ 
toria noastră, femeie, a fost celebrată pînă în clipa asta». Şi o învăţă 
din scrierile sfinte cît de bine este să poţi rămîne fecioară, şi încerca 
mai ales să rămînă singur. Fata însă, pentru că îi lăudase fecioria în 
convorbirile lor, considera că e greu să se despartă de el; dormind in 
alt pat, a rămas alături de ea 18 ani, fără să se abată de la abstinenţa 
monahală. In acest timp femeia, invidioasă pe virtutea bărbatului, a 
gîndit că nu e drept ca un asemenea bărbat să stea ascuns în casă din 
cauza ei, ci trebuie mai degrabă să mediteze împreună la concepţia 
despre lume, şi l-a rugat aceasta pe bărbat. El, mulţumind lui Dumne¬ 
zeu pentru acest gînd al femeii, zise : «Tu să ai casa asta, eu îmi voi 
face alta». Şi venind în partea de sud a deşertului lacului Maria, pe 
lîngă locul Scytia, la muntele care este numit al Nitriei, a meditat acolo 
la concepţia despre viaţă timp de 22 de ani; în afară de aceasta în fie¬ 
care an îşi vizita femeia. 

Au fost mulţi şi vrednici discipolii acestui prea sfînt conducător al 
acestei mînăstiri, aşa cum arată posteritatea ; cele mai multe şi vred¬ 
nice de respect provin de la el şi sînt păzite cu străşnicie, îndeosebi la 
monahii egipteni. Căci cu cea mai mare silinţă, prin continuarea tradi¬ 
ţiei, au grijă — una sau alta din aceste mînăstiri — să încredinţeze 
memoriei virtuţile monahilor din bătrîni; dar eu trebuie să amintesc 
pe aceia care au ajuns pînă la noi. 

I-a fost dat aşadar, acestui bărbat şi ucenicului său Teodor, cu care 
) mergea împreună, să treacă fluviul care se cheamă Licu. Dar ca să 

nu se vadă goi unul pe altul, Amonie a poruncit ca Teodor să iasă din 
apă , şi pentru că se ruşina şi să se vadă pe sine însuşi gol, deodată, 
printr-o putere divină, a trecut pe malul celălalt. Teodor, trecînd apa, 
şi pentru că nu vedea nici haina aceluia şi nici picioarele scufundate 
în apă, îl ruga pe bătrîn să-i explice cauza acestui fapt. Pentru că bă- 
trînul refuza să-i spună, iar el nu avea de gînd să se grăbească fără să 
afle, la făgăduinţa lui Teodor că întîmplarea nu o va spune la nimeni 
atît cît va trăi, îi mărturisi ce s-a întîmplat. 

Apoi, foarte curînd după acest lucru, s-a petrecut şi o minune pe 
care o voi povesti. Un copil aproape mort, muşcat de un cîine turbat, 
a fost salvat de alţi părinţi, care îl rugau plîngînd pentru însănătoşirea 
lui. Atunci el le spuse : «Nu de vindecarea mea e vorba ; dar dacă voi 
vreţi să restituiţi stăpînilor lui boul pe care l-aţi furat, bolnavul se va 
însănătoşi pe dată», ceea ce s-a şi întîmplat. 

Cînd Amonie acesta era pe moarte, se spune că Antonie a văzut su¬ 
fletul lui ridicîndu-se la cer, însoţit de puterile divine, împreună cu 
cîntări; la sfatul celor din jurul său, nu a ascuns cauza acestei minuni. 
Căci ştia că, fixînd în aer o privire atentă, putea avea în mod uimitor 
viziunea unei minuni. Şi fiindcă nişte sciţi care au venit după aceea au 
anunţat ora cînd a avut viziunea Antonie, s-a căzut de acord cu trecerea 
la cele veşnice a acelui bărbat şi i-au beatificat pe amîndoi : pe unul 
pentru că a trecut la binele sigur, iar pe altul pentru că de mult merita 
să primească o asemenea viziune. Dar este cale de multe zile între 
locurile unde îşi duceau viaţa unul şi celălalt. Acesta e felul în care 
au fost povestite acestea. 

Ca întîistătător în acest loc am auzit că a meditat la concepţia 
despre viaţă cu multă competenţă Eutihie, care sălăşluia în Bitinia, pe 
lîngă Olimp. Era plin de harul dumnezeiesc al vindecării suferinţelor 
şi al facerii de minuni în felurite lucruri şi fapte, astfel că a fost chiar 
prietenul lui Constantin, pentru virtutea vieţii. In vremea aceea cineva 
fusese pus în lanţuri pentru bănuiala că ar fi pus mîna pe putere şi, 
fugind, a fost căutat în apropiere de Olimp şi prins. Celor apropiaţi lui 
şi care îl rugau pe Eutihie să îndeplinească o solie pe lîngă împărat, 
acesta le-a spus : «întîi trebuie luate măsuri ca acest om să fie dezlegat 
de lanţuri, ca nu cumva să moară fiind legat prea strîns». Atunci, se 
zice, s-a îndreptat către paznicii lanţurilor, rugîndu-i să-l uşureze de 
o asemenea strînisoare. Cum aceştia nu voiau să o facă, uşile închise 
s-au deschis de la sine şi lanţurile celui legat s-au rupt pe dată. După 
aceea, venind la împărat, care trăia atunci în Bizanţ, a meritat cu pri¬ 
sosinţă binefacerea pe care i-a cerut-o. Căci Constantin n-a putut să-i 

refuze cererile cînd el dădea dovadă de culmea celei mai frumoase 
cinstiri. Să fie de ajuns acestea spuse de noi pe scurt despre monahii 
care au meditat în mod strălucit la concepţia despre viaţă. Cine ar vrea 
să se intereseze despre ei mai precis, cercetînd va afla că viaţa celor 
mai mulţi dintre ei nu este scrisă aici (Sozomen, I, 14). 


CAPITOLUL XII 

CUM S-A RIDICAT ARIE ÎMPOTRIVA BISERICII 

Deşi Biserica era în floare din toate punctele de vedere, vrăjmaşul 
n-a suportat totuşi să o vadă ridicîndu-se, şi încă strălucitoare, ci a 
început să urzească planuri viclene ţintind să dărîme Biserica cîrmuită 
de Domnul şi Creatorul tuturor lucrurilor. Vedea că el a fost descoperit 
de greşeala păgînilor şi că au fost adoptate diferite uneltiri ale diavo¬ 
lilor şi că deja cei mai mulţi nu mai adorau făptura, ci ofereau Creato¬ 
rului imnuri, cum se cuvine. De aceea nu stîrnea pe faţă război împo¬ 
triva Domnului şi Mîntuitorului nostru, ci, găsind bărbaţi creştini care 
se declarau ca atare, dar, din dragoste pentru onoruri şi glorie deşartă, 
ajunseseră în robie, i-a folosit pe aceştia ca unealtă a urzelilor sale, 
şi prin ei a readus pe cei mai mulţi la greşeala originară : sfătuind să 
nu mai fie adorată făptura, ci afirmînd că însuşi Creatorul şi Făuritorul 
lumii este egal cu creatura. 

Voi istorisi, unde a început şi în ce fel a semănat vrăjmaşul aceas¬ 
tă vrajbă. Alexandria e un oraş foarte mare şi bogat în mulţime de 
oameni, deţinînd supremaţia nu numai la egipteni, dar şi la tebani 
şi la libienii din vecinătatea Egiptului. întîistătător în acest oraş, după 
Petru — acel vestit protector care, sub despoţii nelegiuiţi, Diocleţian şi 
Maximian, ce au renunţat de bună voie pînă la urmă la imperiu, pri¬ 
mise cununa de martir (An. 310) — a fost Ahile. Acesta, sub distinsul 
Petru, l-a numit diacon pe Arie — care fusese atras de noutăţile lui 
Meletie şi gonit de Biserică ; dar, rugat de către credincioşi şi primin- 
du-1 înapoi, a poruncit să slujească din nou. După Ahile a fost făcut 
episcop Alexandru, un foarte neobosit predicator al învăţăturii Evan¬ 
gheliei. lîn vremea aceea (An. 322) Arie era în ordinul preoţesc şi se 
părea că făptuise o îndepărtare de Sfînta Scriptură. Dar văzînd că 
Alexandru a luat asupra sa cîrma episcopatului, nu a lăsat timpul să 
lucreze, ci, împins şi de dorinţa de a distruge, căuta pricină. Totuşi, 
văzînd purtarea lăudabilă a bărbatului, nu avea destulă putere să ur¬ 
zească intrigi. Dar invidia îl împiedica să-l lase în pace. De aceea, gă- 
sindu-1 pe el un duşman al adevărului, s-a sprijinit pe el pentru a 

dezlănţui furtuna în sînul Bisericii. Căci ameninţa să contrazică pe faţă 
învăţăturile apostolice ale lui Alexandru. Deci el, urmînd cuvîntul Sfin¬ 
tei Scripturi, spunea că Fiul este egal în slavă ou Tatăl şi că are aceeaşi 
fiinţă ca şi Dumnezeu Tatăl. Insă spunea că Fiul este făptură şi crea¬ 
tură, adăugind : «Era cîndva cînd nu era» şi alte lucruri care prin litera 
Evangheliei se dovedesc neadevărate. Acestea le predica cu stăruinţă 
nu numai în Biserică, ci şi în întrunirile şi sinoadele străine ; şi mer- 
gînd prin case, pe cei pe care putea îi convingea (Teodoret, I, 2). 

Cei care însă îi acuzau în acest fel pe acei oameni îl învinuiau şi 
pe Alexandru, spunînd că nu e bine să tacă atunci cînd se aduc schim¬ 
bări potrivnice dogmei. Dar acesta a socotit că e mai bine să se pună 
problema celor controversate de către ambele părţi; ca să nu rămînă 
impresia că disputa a încetat de nevoie, ci mai curînd prin limpezire. 
Deci, luînd loc ca judecător împreună cu clerul, a îndemnat ambele 
părţi la dezbatere. însă aşa cum se întîmplă de obicei cînd e vorba 
de războiul cuvintelor, şi unii şi alţii se străduiau să iasă victorioşi. 
Arie nu voia cu nici un chip să fie de acord că Fiul este de aceeaşi 
fiinţă şi veşnicie cu Tatăl (Sozomen I, 15). 

Alexandru însă, predicînd învăţătura apostolică, stăruia, înainte 
de a-1 îndepărta, prin sfaturi şi mustrări. Dar după ce l-a văzut că se 
trufeşte şi că predică pe faţă nelegiuirile impietăţii, l-a înlăturat din 
rîndul preoţilor. Căci ascultase cum strigă legea dumnezeiască : «Dacă 
ochiul tău cel drept se sminteşte, scoate-l şi aruneă-l de la tine» (Ma¬ 
tei o, 24). 

In vremea aceea Silvestru era la conducerea Bisericii romane, 
urmînd lui Melchiade, care şi-a asumat drepturile patriarhale, după ce 
Marcelin 70 a fost glorificat în persecuţiile compatrioţilor. La Antiohia 
instaurîndu-se pacea după tiranul Bisericii, era întîistătător Vitalie (An. 

314;. Acesta a reclădit biserica veche, distrusă de tirani de-a lungul 
timpului. După care, Filogon, preluînd episcopatul, a mai adăugat clă¬ 
dirii şi celelalte şi şi-a dovedit zelul credinţei în timpul lui Liciniu (An. 

316). In Ierusalim, după Ermon a fost numit Macarie, bărbat demn de 
numele său şi înzestrat cu toate darurile. In aceeaşi vreme, la Constan- 
linopol Alexandru deţinea întîietatea sfintei slujiri, foarte renumit pen¬ 
tru darurile apostolice. Atunci deci, Alexandru din Alexandria, văzînd 
că Arie este împuns de ghimpele poftei de dispută şi că aţîţă la blas- 

70. In realitate, între episcopul Marcelin (296—304) şi Melchiade sau Miltiade 
(311—314), la Roma au păstorit episcopii Marcel (308—309) şi Eusebie (309 — sau 
340). A se vedea Catalogul episcopilor şi papilor Romei, la V. Stefanidis, istoria 
Bisericească, ed. II, Atena 1953, p. 802 (în greceşte). 

femie pe mulţi neiniţiaţi în ale credinţei şi se strîng în adunări parti¬ 
culare, a făcut cunoscută prin scrisori 71 întîistătătorilor Bisericilor 
blasfemia acestuia (Teodoret, I, 2). 


CAPITOLUL XIII 

SCRISOAREA LUI ALEXANDRU, EPISCOPUL ALEXANDRIEI, 
CĂTRE TOATE BISERICILE, ÎMPOTRIVA LUI ARIE 

Prea iubiţilor şi dragilor slujitori ai Bisericii soborniceşti de pre¬ 
tutindeni, Alexandru le trimite sănătate întru Domnul. 

Atîta vreme cît trupul Bisericii soborniceşti este unul singur, după 
porunca aflată în Sfînta Scriptură, ca să fie păstrată legătura unităţii 
şi a păcii (Efeseni 4, 3 ; 12, 26), rezultă că noi trebuie să scriem şi să 
facem cunoscut fiecăruia ceea ce fac unii şi alţii, pentru ca, fie că 
suferă fie că se bucură un membru, să suferim şi să ne bucurăm îm¬ 
preună la rîndul nostru. Au intrat în eparhia noastră bărbaţi duşmănoşi 
şi răzvrătiţi împotriva lui Hristos, care predică apostazia, care, pe ori¬ 
cine o propvăduieşte ar face să fie suspectat oa Antihrist. Şi am vrut 
să trec sub tăcere acest lucru, dacă acest rău s-ar fi petrecut numai 
între apostaţi şi nu ar fi mînjit urechile celor nevinovaţi, pătrunzînd 
şi în alte locuri. Dar de vreme ce Eusebie acum la Nicomidia, conside- 
rînd că de el depind problemele Bisericii — deoarece, după ce a părăsit 
oraşul Berit şi a rîvnit la Biserica din Nicomidia, nu a urmat după 
aceasta o pedeapsă — protejează şi pe aceşti apostaţi şi scrie peste tot 
unde a uneltit, lăudîndu-i, dacă în felul acesta atrag cumva pe unii 
neştiutori la această erezie nenorocită ridicată împotriva lui Hristos. 
Pentru aceasta am socotit că este necesar, cunoscînd că în lege stă 
scris să nu mai tac ci să aduc la cunoştinţă vouă, tuturor, dacă vă va 
scrie Eusebie nici sa nu-1 primiţi şi nici să nu luaţi în seamă spusele 
lui. Căci vrînd acum să schimbe prin aceştia vechea viclenie, întărită 
de timp, se preface că el scrie pentru aceştia, pe cînd lucrarea lui stă 
mărturie că se grăbeşte să se îndeletnicească cu asemenea lucruri pen¬ 
tru sine însuşi. Cît priveşte pe Arie şi Ahile, aceştia sînt apostaţi. îm- 

71. După multe încercări de a-1 readuce la dreapta credinţă pe Arie, a con¬ 
vocat un sinod la Alexandria, In 320 sau 321, la care au luat parte aproximativ 
100 de episcopi. Aceştia s-au pronunţat împotriva concepţiilor eronate ale lui Arie 
şi l-au excomunicat. Intrucît ideile lui Arie se răspîndeau cu repeziciune, episcopul 
Alexandru al Alexandriei a socotit că este bine să prevină prin scrisori pe întîi- 
stătătorij Bisericilor de răul care ameninţa Biserica, expunînd pe scurt conţinutul 
ereziei celei noi. 

preună cu ei s-au îndepărtat de adevărata credinţă şi Aithalis, Carponie, 
un alt Arie, Sarmatie, Euzoie, Luciu, Juliu, Menas şi Helladie, Gaius, 
Secundus şi Teonas, care au fost numiţi cîndva episcopi. 

Ceea ce spun ei, după părerea lor, este cam aşa : «Dumnezeu nu a 
fost Tată din veci, spun ei; nu a fost din veci Cuvîntul lui Dumnezeu, 
ci a fost cîndva cînd Dumnezeu, nu era Tată. Dar Cuvîntul Domnului a 
fost făcut din ceea ce nu exista. Căci Dumnezeu care există a făcut 
fiinţa din nefiinţă, adică ceea ce nu exista din ceea ce nu exista. De 
aceea a fost cîndva cînd nu era. Fiul este făptura şi creatura Lui şi nu 
este asemenea Tatălui în privinţa fiinţei şi nu este adevărat, şi nici nu 
este adevărata Lui înţelepciune şi nici nu este Cuvîntul Tatălui după 
natură, ci este una desigur dintre creaturi şi făpturi. în mod impropriu 
se spune «Cuvîntul şi înţelepciunea» ; a fost şi El şi există în chiar 
cuvîntul Domnului şi în înţelepciunea Domnului în care Dumnezeu 
le-a făcut pe toate şi chiar pe el. De aceea şi se poate schimba şi se 
poate muta prin natura Lui, ca şi toate cele raţionale. Iar Cuvîntul este 
străin şi din afară şi departe de fiinţa Tatălui, şi Tatăl este invizibil Fiului. 
Căci Fiul nu L-a cunoscut întru totul şi prea bine pe Tatăl şi nici nu-L 
poate vedea întru totul. Căci Fiul nu şi-a cunoscut fiinţa, aşa cum este. 
A fost făcut pentru noi, pentru ca Dumnezeu să ne creeze pe noi prin 
El ca printr-un instrument. Şi nu s-ar fi împotrivit deloc dacă Dum¬ 
nezeu nu ar fi vrut să ne facă pe noi». 

I-a întrebat cineva pe ei dacă poate să se schimbe Cuvîntul aşa 
cum s-a schimbat diavolul. Şi nu s-au temut deloc să spună că se poate, 
aşa cum natura care există se poate schimba ; a fost făcut, spun ei, şi 
se poate schimba. Cei care spun aşa, adică Arie şi cei ce sînt alături de 
el, persistă cu neruşinare în aceasta, şi ei şi cei care se iau după ei. 

Noi însă, împreună cu episcopii Egiptului şi Libiei, întrunindu-ne 
aproape o sută, i-am anatematizat. Cei care îl sprijină pe Eusebie se 
străduiesc să amestece minciuna cu adevărul şi să unească impietatea 
cu pietatea; dar nu vor izbîndi. Căci va birui adevărul, şi « lumina nu 
are nici o împărtăşire cu întunericul, şi nici o învoire nu este între 
Hristos şi Veliar» (11 Cor. 6, 14). Cine a mai auzit aşa ceva vreodată ? 
Sau cine, auzind aceste cuvinte, nu se teme sau nu-şi va astupa urechile 
ca să nu-şi mînjească auzul cu murdăria unor astfel de cuvinte ? Cine, 
auzindu-1 pe Ioan care spune : «La început era Cuvîntul» (Ioan, 1,1) 
nu i-ar fi dojenit pe aceştia care spun : «A fost cîndva cînd nu a fost» ? 
Sau chiar auzind în Evanghelie : «Fiul cel Unul-Născutv>; şi : «toate 
prin El s-au făcut » (Ioan 1, 18 şi 3), nu va avea ură faţă de cei care spun 
că Fiul este una dintre creaturi ? Cum poate fi astfel susţinut cînd este 
ştiut că toate au fost făcute prin El ? Sau cum poate fi Cel Unul-Născut 






60 


CASIODOR 


acela care, după ei, este socotit împreună cu celelalte toate ? Cum nu 
va fi fost printre cele ce există, de vreme ce Tatăl spune : « Cuvînt bun 
a răspuns inima Mea » (Ps. 44, 1); şi iarăşi : «Din pîntecele mai înainte de 
luceafăr Te-am născut» (Ps. 109, 3)? Sau cum este diferit de fiinţa 
Tatălui, cînd este chipul desăvîrşit şi strălucirea Tatălui, Care spune : 
« Cine M-a văzut pe Mine a văzut pe Tatăl » (Ioan, 14, 9) ? Cum, dacă 
Cuvântul şi înţelepciunea Tatălui este Fiul, a fost cîndva cînd nu a 
fost ? Este ca şi cum ar spune că Dumnezeu a fost cîndva fără Cuvînt 
şi fără înţelepciune. Sau cum poate fi schimbabil şi variabil Acela care 
spune despre Sine : «Eu sînt în Tatăl şi Tatăl este în Mine» (Ioan, 14, 
10); şi iarăşi : «Eu şi Tatăl Meu una sîntem» (Ioan 10, 30)? Iar prooro¬ 
cul spune : «Că Eu sînt Domnul şi nu M-am schimbat» (Maleahi, 3, 6). 

Căci deşi în acele cuvinte a fost spus apostolului că a fost făcut 
om, totuşi nu s-a schimbat ci, cum a spus Apostolul : « lisus Hristos ieri 
şi azi şi în veci este Acelaşi » (Evrei, 13, 8). Ce motiv, crezi, că i-a în¬ 
demnat să spună că a fost făcut pentru noi, cînd Pavel scrie : «de la El 
şi prin El şi întru El sînt toate» (Rom. 11, 36)? 

De aceea nu e de mirare că hulesc afirmînd că Fiul nu ştie întru 
totul pe Tatăl. Căci, pentru prima dată, cei ce au propus să se răzvră¬ 
tească împotriva lui Hristos resping însuşi glasul Lui, care spune : 
«Precum Mă cunoaşte Tatăl, şi Eu cunosc pe Tatăl» (Ioan, 10, 15). Deci, 
dacă Tatăl în parte cunoaşte pe Fiul, e clar că şi Fiul nu-L cunoaşte pe 
Tatăl întru totul. Dar că este o impietate să spui acest lucru (căci Tatăl 
cunoaşte pe Fiul în mod desăvîrşit), este limpede că aşa cum Tatăl 
cunoaşte pe Cuvîntul Său, tot aşa şi Cuvîntul îşi cunoaşte Tatăl ; altfel 
nu este. Pe aceia care spun aşa şi răstoarnă Scrierile Sfinte i-am înfrînt 
adesea ; şi iarăşi se vor schimba precum cameleonii, căznindu-se să 
întoarcă în folosul lor ceea ce este scris : « Cînd vine cel nelegiuit vine 
şi defăimarea» (Pilde, 18, 3). 

Au fost mulţi eretici înaintea lor care, cutezînd mai mult decît se 
cade, s-au prăbuşit în propria nesăbuinţă. Aceştia străduindu-se, prin 
toate cuvintele lor, să se ridice întru nimicirea Cuvîntului lui Dumne¬ 
zeu, au încercat prin acestea mai curînd să întărească acele erezii şi au 
ajuns mai aproape de Antihrist; de aceea au fost şi respinşi şi anate- 
matizaţi de Biserică. Ne întristăm deci pentru pierderea lor şi mai ales 
fiindcă odinioară şi ei au auzit cele ce sînt ale Bisericii, iar acum s-au 
depărtat cu totul de ea. Dar nu ne surprinde. Căci la fel au păţit şi 
Himeneu şi Filet şi, înaintea lor, Iuda care, după ce l-a urmat pe Mân¬ 
tuitorul, după aceea a ajuns trădător şi apostat. Dar nu sîntem neştiu¬ 
tori în privinţa acestora. Căci Domnul a prezis : «Vedeţi să nu fiţi amă¬ 
giţi. Căci mulţi vor veni în numele Meu zicînd: Eu sînt şi vremea s-a 

apropiat. Să nu vă luaţi după ei » (Luca, 21, 8). Ţinând seama de acestea 
spuse de Mântuitorul nostru, Pavel a spus «că in vremurile de apoi unii 
se vor depărta de la credinţa cea adevărată, luînd aminte la duhurile 
cele înşelătoare şi la învăţăturile demonilor» (I Tim., 4, 1). 

De vreme ce Domnul şi Mântuitorul nostru Iisus Hristos anunţă El 
ânsuşi acestea, iar prin Apostolul Pavel le arată, a urmat că noi, prin noi 
Înşine, luând cunoştinţă de impietatea lor, i-am anatematizat cum am 
spus mai sus : artătindu-i străini de credinţa şi Biserica sobornicească. 
V-am arătat acestea, prea iubiţi şi prea dragi slujitori, ca nu cumva să 
primiţi pe vreunii dintre ei, dacă ar Încerca să vină cumva la voi, şi 
nici să daţi ascultare lui Eusebie sau oricui altuia care scrie pentru ei. 
Căci se cade ca noi, fiind creştini, să-i îndepărtăm cu toate puterile pe 
toţi cei care vorbesc şi gândesc împotriva lui Hristos, ca pe nişte răzvră¬ 
tiţi împotriva lui Dumnezeu şi corupători de suflete ; şi nu vom da 
bună-ziua unor asemenea oameni, ca să nu se pară că împărtăşim şi 
păcatele lor, aşa cum spune fefricitul Ioan (II Ioan, 1, 11). 

Salutaţi pe fraţii care sânt la voi. Vă salută aceia care sânt cu noi 
(Socrate, I, 3). 

Nu numai pe aceasta, dar şi scrisoarea trimisă lui Alexandru, 
episcopul din Constantinopol, nu voi omite să le introduc în această 
lucrare, care să arate limpede toate cele ale ei, pentru ca să nu bă¬ 
nuiască cineva că acestea au fost plăsmuite de mine ; şi apoi şi pe aceea 
a lui Arie, şi celelalte scrisori de care duce lipsă povestirea istoriei, 
fiindcă sânt mărturie despre adevărul Scripturii şi dau la iveală cele 
petrecute. Acestea le-a scris episcopul din Alexandria, lui Alexandru 
din Constantinopol (Teodoret, I, 3). 


CAPITOLUL XIV 

SCRISOAREA ACELUIAŞI, CĂTRE ALEXANDRU, 
EPISCOPUL CONSTANTINOPOLEI 

Prea iubitului frate şi dragului Alexandru, Alexandru îi trimite 
sănătate întru Domnul. 

Pofta de putere a celor mai răi dintre oameni şi ispita avariţiei 
întind curse de obicei adevărului, care se crede că este cel mai impor¬ 
tant, prin diferitele prilejuri care se împotrivesc evlaviei bisericeşti. 
Căci unii răuvoitori, împinşi de diavolul care îi stăpîneşte, dispreţuiesc 
teama de judecata lui Dumnezeu, spre satisfacerea plăcerii proprii şi 
neţinînd seama de cuviinţă. Despre aceştia a fost necesar pentru mine 
să vă dau de veste, pentru răbdarea şi respectul vostru, ca să vă feriţi 






62 


CASIODOR 


de aşa ceva, ca nu cumva vreunul din aceştia să cuteze să intre în 
eparhia voastră, fie el însuşi fie prin alţii. Căci sînt în stare să facă uz 
de ficţiuni de magician pentru a convinge, sau de scrisori false, care 
pot înşela pe cei ce le privesc cu credinţă simplă şi curată. Prin urmare, 
Arie şi Ahile, în uneltirea urzită de curînd, au urmat trufia lui Collu- 
tie şi mult mai rău decît el, care, învinuindu-i pe aceştia, a găsit prilej 
pentru voia lui cea rea. Aceştia, considerînd vrednică activitatea lui, nu 
au suportat nicidecum să fie supuşi rînduielii Bisericii, ci, clădindu-şi 
spelunci de tîlhari, ţin acolo sfaturi fără sfîrşit, lucrînd zi şi noapte 
împotriva lui Hristos şi împotriva noastră, şi se dedau patimilor per¬ 
vertite. Aceştia, învinuind orice slavă pioasă şi apostolică, răzvrătindu-se 
împotriva lui Hristos, şi-au instituit o şcoală după modul iudaic ; negînd 
divinitatea şi egalitatea Mîntuitorului nostru Iisus Hristos cu Tatăl şi 
diminuînd orice cuvînt al Lui de lucrare mîntuitoare şi de umilinţă 
pentru noi, se străduiesc să ţină predici avînd ca subiect pomenirea 
impietăţii acestora, i 

Neţinînd seama de raţiunea dumnezeirii Lui şi a slavei negrăite pe 
care de la început a avut-o la Tatăl, ei întăresc părerea lipsită de pie¬ 
tate despre Hristos, a păgînilor şi iudeilor ; şi urmărind lauda proprie, 
ca de obicei, folosesc orice bătaie de joc pe care o pot culege împotriva 
noastră. Statornicesc în fiece zi provocări şi persecuţii împotriva noastră, 
fie dînd loc la certuri prin venirea unor femei fără ruşine pe care le 
atrag, fie abătîndu-se ei înşişi de la creştinismul de obşte, în timp ce 
tinerele lor dau tîrcoale satelor, iar pe deasupra, cămaşa care nu poate 
fi ruptă a lui Hristos şi pe care ostaşii nu au vrut să o împartă (loan, 
19, 3), aceştia cutează acum să o sfîşie. Şi noi cunoscînd viaţa lor şi 
strădaniile lor infame mai tîrziu, fiindcă acestea se petreceau în ascuns, 
acum îi excomunicăm printr-o hotărîre generală din Biserica cea care 
preamăreşte dumnezeirea lui Hristos. Au încercat totuşi să folosească 
manevre şi să uneltească împotriva noastră aceia care, faţă de dragii 
noştri slujitori, încearcă să-şi compună o aparenţă de pace şi o demni¬ 
tate a unităţii. Ceea ce este adevărat este că se grăbesc să atragă la 
nenorocirea lor pe unii dintre aceia prin vorbe mincinoase şi cer de la 
ei înscrisuri doveditoare şi neîndoielnice ; pentru ca, recitindu-le 
persoanelor atrase de ei, să-i facă să persiste în greşelile lor, fără căinţă, 
ca şi cum, avîndu-i dragi, să-i aleagă episcopi. Căci nu mărturisesc ceea 
ce au făcut şi propovăduit greşit la noi şi pentru care au fost excomu¬ 
nicaţi ; ci, fie le învăluie în tăcere, fie le închid în raţionamente min¬ 
cinoase şi vreo confuzie. Şi ascunzînd învăţătura lor falsificată într-o 
formă verosimilă şi atrăgătoare, îndeamnă spre înşelătoria lor pe oricine 
e luat prin surprindere, şi nu se feresc să calomnieze faţă de toţi pieta- 

tea noastră. De aceea s-a întîmplat ca unii care au semnat scrisorile lor 
să fie primiţi în Biserică, pe care o ameninţă acum o mare primejdie, 
după cum socot, din pricina slujitorilor care şi-au asumat asemenea 
răspundere, prin aceea că nici regula apostolică nu îngăduie aceasta şi 
revarsă asupra lor puterea diavolească împotriva lui Kristos. 

De aceea, prea iubiţii mei, fără nici o zăbavă m-am ridicat chiar 
eu spre a vă face cunoscută viclenia lor. Ei spun că a fost cîndva cînd 
Fiul lui Dumnezeu nu a fost; şi după aceea a fost făcut Acela care 
înainte nu fusese astfel; şi cîndva a fost făcut, astfel cum se întîmplă 
să fie orice om. Şi spun că toate le-a făcut Dumnezeu din ceea ce nu 
era, voind să amestece şi pe Fiul lui Dumnezeu printre creaturile raţio¬ 
nale şi neraţionale. Ca urmare a acestor afirmaţii, ei spun că natura Lui 
este schimbătoare, că e susceptibil şi de virtute şi de răutate, deşi se 
spune că este din ceea ce nu era, răsturnînd Sfînta Scriptură, în care 
se arată că El este veşnic şi în care se arată clar neputinţa de a fi 
schimbat a Cuvîntului, şi Înţelepciunea şi Dumnezeirea, care sînt 
Hristos. Putem deci — spun aceşti profanatori — să devenim şi noi fiii 
lui Dumnezeu, ca şi El. Că este scris : «Am dat naştere la feciori şi i-am 
crescut» (Isaia, 1, 2). Deoarece au pretextat ceea ce urmează, adică : 
«Dar ei s-au răzvrătit împotriva Mea», lucru care nu e firesc pentru 
Mîntuitorul căci natura Lui nu poate fi schimbată, ei spun, lepădînd 
orice cuvinţă : Nu are vreo însuşire de Dumnezeu ; dar pentru că natura 
Lui poate fi schimbată, Dumnezeu a ştiut de El prin previziune şi 
pre,ştiinţă că El nu se va răzvrăti şi că va trebui ales dintre toţi. Nu 
are de la natură — spun ei —ceva oarecum neasemuit între ceilalţi fii. 
Nici nu este prin natură fiul lui Dumnezeu, nici nu are vreo însuşire de 
Dumnezeu; ci Dumnezeu L-a ales pe El, fiind de o natură care poate fi 
schimbată, pentru moderaţie, sîrguinţă şi virtute, neschimbîndu-se în 
rău ; deoarece chiar dacă Pavel sau Petru ar fi ajuns la aceasta, Iisus 
nu ar fi putut să se deosebească cu nimic de modul naşterii lor. 

Aşadar, pentru condamnarea acestei doctrine nesăbuite, folosind 
chiar scrierile sfinte, am propus ceea ce se spune în Psalmi despre 
Hristos : «Ai iubit dreptatea şi ai urit nedreptatea: pentru aceasta Te-a 
uns pe Tine Dumnezeu, Dumnezeul Tău, cu untdelemnul bucuriei, mai 
mult decît pe părtaşii Tăi» (Ps. 44, 9). Că Fiul lui Dumnezeu nici nu a 
fost făcut din ceea ce nu era, nici nu a fost cîndva cînd nu a fost, e de 
ajuns să ne înveţe Ioan evanghelistul, care scrie despre El: «Fiul cel 
Unul-Născut, Care este în sinul Tatălui» (Ioan, 1, 18). îngrijindu-se 
Dumnezeu ca să arate unuia şi altuia lucrurile cele nedespărţite, a 
numit şi pe Fiul existînd în sînul Tatălui. Dar Cuvîntul Domnului nu 

se socoteşte nicidecum printre acestea care au fost făcute din ceea ce 
nu era : Toate — spune — «au fost făcute prin El» (loan, 1, 3). Căci 
Şi-a arătat propria fiinţă spunînd : «La început era Cuvîntul, şi Cuvîn- 
tul era la Dumnezeu şi Dumnezeu era Cuvîntul. Acesta era întru în¬ 
ceput la Dumnezeu. Toate prin El s-au făcut, şi fără El nimic nu s-a 
făcut din ce s-a făcut» (Ibid., 1 — 3). Dacă toate s-au făcut prin El, cum 
oare Acela care a dăruit făpturilor existenţa, El însuşi nu a fost cîndva ? 
Nu este nici o raţiune ca Cel care face să fie de aceeaşi natură cu cele 
care sînt făcute. Dacă El însuşi era la început, atunci toate s-au făcut 
prin El, le-a făcut din ceea ce nu exista şi acel lucru care nu exista 
pare contrar acestora care au fost făcute din ceea ce nu e^a, şi cu totul 
deosebit. între Tatăl şi Fiul se dovedeşte că nu este nici o distanţă, şi 
nici pînă la vreun gînd, înţelegînd aceasta cu închipuirea minţii. Lumea 
creată din ceea ce nu exista are o natură nouă şi e născută de curînd 
de Tatăl prin Fiul, în aşa fel încît să primească fiinţă. 

Contemplînd mai din înalt dumnezeirea Cuvîntului şi Inteligenţa 
universală mai presus de făpturi, prea-fericitul loan nu a vrut să vor¬ 
bească despre naşterea Lui şi nici de făptura Lui, nici prin începutul 
versurilor, că Făcătorul a fost nenăscut. Căci singur Tatăl a fost nenăs¬ 
cut. Dar socot că a depăşit puterea de cunoaştere a Evangheliştilor şi 
a fost mai presus prin fiinţa de nespus a Fiului Unul-născut. Nu socot 
deci că aceia care cugetă cu pietate îndrăznesc să întrebe ceva despre 
acest lucru, pentru că esite spus : «Cele mai presus de tine nu le căuta şi 
cele mai puternice decît tine nu le iscodi» (Ecl. 3, 22). Căci şi cunoaşterea 
acestora, ca şi a multor altora, este ascunsă înţelegerii omeneşti, aşa cum 
este la Pavel : «Cele ce ochiul n-a văzut şi urechea n-a auzit şi la inima 
omului nu s-au suit, pe acestea le-a gătit Dumnezeu celor care îl iubesc 
pe El» (I Cor. 2, 9). 

«Nici stelele nu poţi să le numeri — a spus Dumnezeu lui Avram — 
şi nici nisipul mării; iar picăturile de ploaie cine le va număra?» (Fac. 
15, 5 ş i Ecl. 1, 2). Iar cine va cuteza să cerceteze mai adînc existenţa, nu 
va fi nebun ? Despre aceasta duhul proorocilor spune : «Şi neamul Lui 
cine îl va spune ?» (Isaia, 53, 8). Căci şi Mîntuitorul nostru însuşi, voind 
să fie temelia acestei lumi, S-a grăbit să scape cunoaşterea acesteia de 
aceia, arătînd că această observare este dincolo de natura tuturor lucru¬ 
rilor — numai Tatălui îi stă la îndemînă o aşa de mare înţelegere a 
cunoaşterii acestora : «Nimeni — spune — nu cunoaşte pe Fiul, decît 
numai Tatăl, nici pe Tatăl nu-L cunoaşte nimeni decît numai Fiul» 
) (Matei 11, 27). 

Nu socot deci că cei înţelepţi nu ştiu că este o nebunie să gîndeşti 
că Fiul a fost făcut din ceea ce nu era, deoarece nu are un început în 
timp care să arate că a fost făcut din ceea ce nu era. Căci dacă trebuie 
să existe în timp ceea ce spun aceştia : Era cînd nu era, sau în inter¬ 
valul vreunui secol, şi dacă e adevărat că toate s-au făcut numai prin 
El, e limpede că orice veac şi timp şi spaţiu şi cîndva întru care se 
găseşte, ceea ce spun ei, a fost cînd nu a fost, s-au făcut prin El. Şi 
cum nu este de necrezut că Acela care a făcut şi timpul şi clipa, întru 
care este şi acel «a fost cînd nu a fost», să spună că nu a fost cîndva ? 
Este nebun şi încărcat cu toate păcatele cel ce spune că acela care este 
cauza altuia, tot acela este posterior acelei făpturi a cărei cauză este. 
După ei, înţelepciunea lui Dumnezeu, Care a creat toate, a premers 
acelui timp în care spun că Fiul încă nu fusese făcut de Tatăl, deoarece 
Scriptura minte — după ei — cînd spune că El este «mai întîi născut 
decît toată făptura» (Colos. 1, 15). Potrivit cu acestea strigă, şi frumos, 
vorbitorul Pavel, spunînd despre El : «Pe Care L-a pus moştenitor a 
toate, şi prin Care a făcut şi veacurile» (Evr. 1, 2). Dar chiar în El 
însuşi au fost create toate care sînt în ceruri şi pe pămînt, cele văzute 
şi cele nevăzute, ori Domniile ori Puterile, ori Stăpîniile ori Scaunele 
— toate au fost făcute prin El şi în El, şi El este înainte de toate. 

Deoarece se consideră lipsită de credinţă argumentaţia prin care 
spun că Fiul a fost făcut din ceea ce nu era, trebuie ca Tatăl să fie 
întotdeauna Tată. Tatăl este întotdeauna şi în prezenţa Fiului, pentru 
aceea este numit Tată. întotdeauna în prezenţa Fiului, Tatăl este desă- 
vîrşit şi existînd fără încetare, în afară de timp şi de spaţiu, şi dînd 
naştere Fiului Unul-Născut nu din ceea ce nu exista. Căci ce poate fi 
mai nelegiuit decît să spui că nu a fost cîndva înţelepciunea lui Dum¬ 
nezeu, aceea care zice : cînd El a aşezat temeliile pămîntului, atunci Eu 
eram alături de El (Pilde, 8, 30); sau să spui că puterea lui Dumnezeu 
nu a existat cîndva ? Sau că a avut un început Cuvîntul Lui, sau altele, 
din care este recunoscut Fiul şi este închipuit Tatăl ? Căci cine nu spune 
că există strălucirea slavei (Evr. 1, 3), distruge totodată şi lumina prin¬ 
cipală a cărei strălucire este. Dacă însă şi Chipul lui Dumnezeu nu a 
fost întotdeauna, e evident că nu a fost nici Cel al Cărui Chip este ; dar 
chiar fără să fie Chipul naturii lui Dumnezeu, se desfiinţează împreună 
şi Acela care în toate este înfăţişat de El. 

De unde e limpede că filiaţiunea Mîntuitorului nostru nu are nimic 
comun cu filiaţiunea celorlalţi. După cum natura Lui de nespus, de o 
superioritate fără seamăn, se admite că este mai presus de toate cele 
cărora El le-a dăruit ca să fie, tot aşa şi filiaţiunea Lui naturală, care 
este din dumnezeirea Tatălui, se deosebeşte prin gloria de nespus, de 

acei care au fost adoptaţi de El ca fii întru adopţiune. Căci El, Care este 
neschimbător, este desăvîrşit prin natură şi nu duce lipsă de nimic ; 
ceilalţi însă, supuşi oricăror schimbări, au nevoie de ajutorul Lui. In ce 
a putut fi de folos Înţelepciunea lui Dumnezeu sau în ce este slăvit 
adevărul Lui ? Sau cum poate fi îmbunătăţit Dumnezeu-Cuvîntul cînd 
viaţa şi adevărul sînt lumină ? Iar dacă este aşa, cu cît mai rău este să 
spui că înţelepciunea sau Puterea lui Dumnezeu a fost cîndva în stare 
de slăbiciune, iar Cuvîntul a fost iraţional şi prin aceasta raţiunea este 
întunecată, iar întunericul amestecat cu lumină, cînd Apostolul spune : 
«Ce împărtăşire are lumina cu întunericul ? Sau ce învoire este între 
Hristos şi Veliar?» (11 Cor. 6, 15). Şi, strigînd şi Solomon (Pilde, 30, 19), 
este imposibil să găseşti pe stîncă urma şarpelui care, după Pavel, este 
Hristos. Apoi, făpturile Lui, oameni şi îngeri, au primit binecuvîntarea 
Lui, străduindu-se să înainteze prin virtuţi şi prin poruncile legii, cîtă 
vreme nu au căzut în păcat. 

Dar Domnul nostru, Care este prin natură Fiul Tatălui, este preaslăvit 
de toţi. Aceia care înlătură duhul robiei şi primesc prin fapte bune şi 
creştine duhul înfierii, ajutaţi de Fiul prin natură, devin şi ei fii prin 
adopţiune. Filiaţia Lui proprie şi prin natură şi fără seamăn, Pavel a 
arătat-o chiar de la Dumnezeu, spunînd : «El, Care pe însuşi Fiul Său 
nu L-a cruţat, ci pentru noi — adică noi care nu sîntem fii prin na¬ 
tură — L-a dat morţii» (Rom., 8, 32). Spre a deosebi pe cei care nu sînt 
proprii, a spus că El este însuşi Fiul Său. Iar în Evanghelie spune : 
«Acesta este Fiul Meu cel prea iubit întru Carele am binevoit» (Matei, 
3, 17). în Psalmi Mîntuitorul spune: «Domnul a spus către Mine: Fiul 
Meu eşti Tu» (Ps. 2, 7). Afirmînd înrudirea de natură, arată că nu sînt 
de aceeaşi natură cu El oricare alţi fii în afară de Acesta. Ce înseamnă 
chiar ceea ce spune : :«Din pîntece mai înainte de luceafăr Te-am 
născut» (Ps. 109, 3)? Nu arată oare acestea limpede filiaţia prin natură 
a Celui născut din Tatăl, filiaţie pe care nu a adus-o cu Sine prin res¬ 
pectarea şi practicarea obiceiurilor (noastre, n. tr.), ci a fost părtaş al 
însuşirii naturii ? De aceea Unul-Născut al Tatălui are o filiaţie inalie¬ 
nabilă. Raţiunea celor cu raţiune a cunoscut o filiaţie care nu este pen¬ 
tru ei în mod natural, ci prilejuită de obiceiuri şi prin darul lui Dum¬ 
nezeu, şi chiar schimbătoare. «Fiii lui Dumnezeu — spune — văzînd 
fiicele oamenilor, şi-au luat dintre ele soţii» (Fac. 6, 2). Şi iarăşi : 
«Am născut feciori şi i-am crescut; dar ei s-au răzvrătit împotriva 
Mea» (Isaia, 1, 2), am învăţat că Dumnezeu a spus prin Isaia. 

Trec, prea iubiţii mei, peste multe ce am de spus, gîndind că este 
obositor să înştiinţez prin prea multe cuvinte pe nişte învăţaţi dragi. 
Căci voi înşivă sînteţi erudiţi întru cele ale lui Dumnezeu, şi cunoaşteţi 

că doctrina care s-a ridicat acum împotriva credinţei Bisericii este a lui- 
Ebion 72 , şi a lui Artemon 73 , stimulaţi de invidia lui Pavel din Samosata 
Antiohiei 74 , care au fost excluşi din sinul Bisericii în adunarea sino¬ 
dului tuturor episcopilor. 

Lucian 75 , care i-a urmat acesituia, a rămas în afara adunării celor 
trei episcopi timp mai îndelungat. Hrănindu-se cu murdăriile impietăţii 
acestora, Arie 76 şi Ahille au făcut să răsară acum ceea ce fusese sădit 
în ascuns faţă de noi, din neadevăr şi, împreună cu ei, şi sinodul celor 
răuvoitori. Şi nu ştiu cum au fost hirotoniţi în Siria trei episcopi, pentru 
că au fost în înţelegere cu ei, şi au fost aţîţaţi la rele. Hotărîrea în pri¬ 
vinţa lor să fie încredinţată cercetării voastre, care nu uitaţi umilinţa 
pătimirii mîntuitoare şi istovirea şi sărăcia voită şi strigătele noastre 
pe care Mîntuitorul le-a luat asupra Sa pentru noi. Prin urmare, pentru 
arătarea dumnezeirii Lui cereşti dintotdeauna, acestea se potrivesc şi 
prin cuvinte pline de înţeles cu slava Lui naturală, iar împărăţirea şi 
şederea la Tatăl se explică mai limpede, cum este acel : «-Eu şi Tatăl 
una sîntem» (Ioan, 10, 30), fără să Se numească pe Sine Tată, şi fără să 
spună două naturi, ca fiinţă, despre cea care este una singură. Dar că 
păstrînd deplinătatea Tatălui, Fiul are o natură desăvîrşită purtînd în 
toate şi asemănarea eu Tatăl, iar chipul Lui care există nu poate fi 
schimbat şi înfăţişarea cauzei prime nu poate fi descrisă. De aceea chiar 
atunci cînd Filip dorea să-L vadă pe Tatăl, Domnul i S-a arătat cu bună 


72. Ebion sau Thebutis este întemeietorul sectei ebionitilor (săracilor). Ebionitii 
erau iudaizanţi rigorişti. Ei nu foloseau Evanghelia după Sfîntul Matei, negau pe 
Sfîntul Apostol Pavel, socotind că acesta a apostaziat de la Legea Veche, erau ata¬ 
şaţi ritului mozaic şi chiar circumciziunii, interpretau pe profeţi după fantezia lor 
şi cinsteau Ierusalimul ca locaş al lui Dumnezeu. A se vedea Sfîntul Irineu, Contra 
ereziilor, I, 26, 2, trad. franceză de A. Rousseau, Paris, 1984 p. 117. 

73. Artemon (f 270) eretic antitrinitar, nega divinitatea Mîntuitorului Iisus 
Hristos. A condus o şcoală la Roma. 

74. Pavel de Samosata, episcopul Antiohiei (260—268), a profesat o învăţătură 
asemănătoare cu cea a lui Artemon. El respingea doctrina trinitară şi dumnezeirea 
Domnului nostru Iisus Hristos. Intre anii 264—269 s-au ţinut două sinoade în Antio- 
hia, în care s-a discutat concepţia lui greşită şi apoi a fost condamnat ca eretic şi 
depus din treaptă. 

75. Lucian (f 312) a fost întemeietorul Şcolii catehetice din Antiohia. Un timp 
a profesat erezia lui Pavel de Samosata. A fost un cunoscător profund al Sfintei 
Scripturi pe care a explicat-o într-o interpretare diferită de a Şcolii din Alexan¬ 
dria. Istoricul Eusebie de Cezareea vorbeşte în termeni elogioşi despre Lucian care 
a avut un sfîrşit martiric. El spune următoarele : «Tot astfel şi Lucian, presbiter al 
comunităţii din Antiohia, un bărbat minunat în toate privinţele, dar mai ales prin 
aspra lui vieţuire şi cunoaşterea adîncă a Sfintelor Scripturi, a fost fost dus în oraşul 
Nicomidia, unde petrecea atunci împăratul şi, după ce a apărat în faţa lui învăţă¬ 
tura pe care o mărturisea, a fost aruncat în închisoare şi omorît» (Istoria Biseri¬ 
cească, IX, VI, 13, P.S.B., 13, p. 345). 

76. Concepţia lui Arie arăta afinitate cu concepţiile lui Artemon, Pavel de 
Samosata şi Lucian (Vezi Hergenroether, Histoire de J'Eglise, Nouvelle Edition, voi. 
II, Paris-Lyon, (fără data apariţiei) p. 27. 

voie. Căci cînd spune : « Arată-ne pe Tatăl », zice : « Cine Mă vede pe 
Mine vede şi pe Tatăl» (loan, 14, 8, 9), ca într-o oglindă fără pată şi 
însufleţit de chipul Lui dumnezeiesc ll contemplă pe Tatăl, pe Care în 
Psalmi îl cîntă întocmai prea sfinţii bărbaţi, spunînd : «întru lumina Ta 
vom vedea lumină» (Ps. 35, 10). De aceea şi acela care cinsteşte pe 
Tatăl, cinsteşte şi pe Fiul; şi cine slăveşte pe Fiul, slăveşte şi pe Tatăl, 
şi pe drept. Căci orice glas lipsit de evlavie, care cutează să se ridice 
împotriva Fiului, se referă şi la Tatăl. 

Dar nu e de mirare dacă am să scriu, preaiubiţilor, făcîndu-vă 
cunoscut că au fost delaţiuni împotriva mea şi contra poporului nostru 
dreptcredincios, privind unele neadevărate devieri. Căci cei care se 
ridică împotriva dumnezeirii Fiului lui Dumnezeu nu se dau în lături 
să răspîndească şi acuzaţii calomnioase împotriva noastră : fiindcă nu 
consideră pe nici unul dintre cei vechi vrednici să fie comparat cu ei 
înşişi, nu suportă nici să se pună pe acelaşi plan cu profesorii de la 
care noi am învăţat carte din copilărie, şi nu socotesc pe măsura înţe¬ 
lepciunii lor pe nici unul din colegii de tagmă care există pretutindeni, 
ca şi cum numai ei ar fi înţelepţi şi nu ar avea nimic comun ; ca şi cum 
ei ar fi descoperit noi învăţături, şi numai lor li s-ar fi dezvăluit cele 
ce nimănui sub soare nu s-au făcut înţelese. O, trufie nelegiuită, nebu¬ 
nie fără margini, furie a slavei deşarte şi înţelepciune a Satanei care 
sălăşluieşte în sufletele lor ticăloase ! Nu i-a înspăimîntat interpretarea 
vechilor Scripturi, plăcute lui Dumnezeu, nu le-a îmblînzit sălbăticia 
cu respectul pentru Hristos al colegilor de tagmă ; faptele lor nelegiuite 
nu le-ar îngădui nici demonii, necutezînd să ridice glas de hulă împo¬ 
triva Fiului lui Dumnezeu. Asemenea săgeţi, potrivit virtuţii de acum, 
să fie îndreptate împotriva acelora care cu talent şi erudiţie îndeamnă 
la război împotriva lui Hristos şi se iau la întrecere să împrăştie calom¬ 
nii împotriva sfinţeniei. Ei zic că noi, cei care sîntem împotriva bas¬ 
melor prin care s-a născocit a se spune că a fost făcut din ceea ce nu 
exista, aducem împotriva lui Hristos hula nevrednică şi care nu este 
scrisă, adică două lucruri nenăscute, ei, neştiutorii, zicînd că mai degrabă 
celălalt din doi trebuie să fie necesar, sau trebuie ştiut că Fiul este din 
ceea ce nu era, sau fără nici un dubiu să spună că au fost două lucruri 
naturale. Nepricepuţi care nu ştiu că este mult între Tatăl nenăscut şi 
cele cu raţiune sau fără raţiune care au fost create de El din ceea ce nu 
era; natura comună a acestora fiind acum una născută, prin care Tatăl 
Cuvîntului lui Dumnezeu a făcut toate din ceea ce nu era, este născută 
din însuşi Tatăl, aşa cum Domnul însuşi a declarat undeva, zicînd : *Cine 
iubeşte pe Tatăl iubeşte şi pe Fiul care S-a născut din El» (I loan 5, 1). 
Despre acestea noi credem, aşa cum cere Biserica apostolică, într-unul 

Tatăl nenăscut, Care nu are nici o cauză ca să fie, Care nu se schimbă 
şi nu se mişcă, veşnic Acelaşi şi asemenea Sie însuşi, fără să pătimească 
nici creştere nici ştirbire, Cel care dă Legea şi pe Prooroci şi Evanghe¬ 
liile. Domnul Patriarhilor şi al Apostolilor şi al tuturor sfinţilor ; şi 
într-Unul Domn Iisus Hristos, Fiul lui Dumnezeu Unul-Născut, născut 
nu din ceea ce nu era, ci din Tatăl, Care era ; nu după asemănarea tru¬ 
purilor, prin tăieturi sau ale despărţirilor prin scurgeri, aşa cum le 
place lui Sabelie 77 şi lui Valentin 78 , ci de nespus şi de negrăit, după 
acela care a spus, cum am zis mai sus : «neamul Lui cine îl va spune ?» 
(Isaia, 53, 8). Adică fiinţa Lui, care exista, este de nepătruns pentru 
orice natură creată, aşa cum însuşi Tatăl este de nepătruns, prin aceea 
că natura celor înzestraţi cu raţiune nu cuprinde ştiinţa prin care Tatăl 
a născut pe Fiul. Ceea ce nu se cade a fi spus de mine, un bărbat plin 
de duhul adevărului, căci ne învaţă glasul lui Hristos prin care spune : 
«Nimeni nu cunoaşte cine este Tatăl, decît doar Fiul şi nimeni nu cu¬ 
noaşte cine este Fiul, decît doar Tatăl» (Matei, 11, 27); şi afirmînd că 
El nu Se schimbă şi nu Se mişcă, precum Tatăl, nu duce lipsă de nimic, 
Fiul nenăscut este desăvîrşit şi egal cu Tatăl, singurul nenăscut. Chipul 
este întru totul şi de neschimbat ca al Tatălui ; şi se cuvine ca chipul să fie 
pe de-a-ntregul desăvîrşit, prin care să nu lipsească ceva din egalitatea 
Lui cu Acela al cărui chip este, aşa cum însuşi Domnul ne-a învăţat, 
zicînd : « Tatăl Meu este mai mare decît Mine» (loan, 14, 28), după care 
credem întotdeauna că Fiul este din Tatăl. Căci «este strălucirea slavei 
şi chipul fiinţei Tatălui » (Evrei, 1, 3). 

Dar nimeni nu se îndoieşte vreodată că este nenăscut, aşa cum gîn- 
desc cei care sînt cuprinşi de orbire sufletească. Ca şi cînd «nu era» şi 
«întotdeauna», şi «înainte de toţi vecii», este acelaşi lucru cu «nenăs¬ 
cut». Dar nu orice înţelegere omenească exprimată de oameni este în 
stare să preţuiască acest lucru pe care îl numim «nenăscut», aşa cum 

77. Sabelie, eretic antitrinitar modalist, s-a născut probabil în Cirenaica şi a 
început să predice erezia sa în Roma, pe timpul episcopilor Zefirin (190—217) şi 
Calist (217—222). Excomunicat de Biserică, s-a dus în Egipt unde a continuat răs¬ 
pândirea concepţiei sale. Sabelie neagă dogma Sfintei Treimi. După el, Sfînta Trei¬ 
me nu are existenţă reală, ci' una modală. Unicul Dumnezeu are trei moduri de 
apariţie şi trei moduri de lucrări în istorie ; ca Tată este Creator, ca Fiu este Mîn- 
tuitor, iar ca Duh Sfînt este Sfinţitor. 

78. Valentin, autorul sistemului gnostic celui mai dezvoltat, născut probabil 

in Alexandria, a răspîndit concepţia lui eretică în Egipt, Asia, apoi la Roma unde 
a murit pe la anul 160. Sfîntul Irineu (Contra ereziilor, III, lil, 1) vorbeşte de sis¬ 
temul lui Valentin, caracterizat prin emanaţia eonilor, în modul următor : Prima 

diadă, formată din Inexprimabilul şi Tăcerea, a emis a doua diadă formată din 

Tatăl şi Adevărul. Cele două diade formează tetrada care a produs Logosul şi 

Viaţa, Omul şi Biserica. Din Logos şi Viaţă sînt emanate 10 Puteri, iar din Om şi 
Biserică sînt emanate alte 12 Puteri. Cei 30 de eoni formează Pliroma, lumea ideală, 
opusă Kenomei, imperiului vidului. Tertulian (t pe la 240) a scris o carte Adversus 
Valentinianos combătînd sistemul gnostic al lui Valentin şi al admiratorilor acestuia. 

cred că socotiţi şi voi, şi am încredere în părerea voastră a tuturora, că 
în nici un fel nu trebuie exprimat «nenăscut» cu orice nume. Căci 
aceste nume vremelnice par că pot fi prelungite cu vrednicie, în dum¬ 
nezeirea a însuşi celui Unul-Născut şi, ca să spun aşa, vechimea nu 
înseamnă nicidecum putere, deşi sfinţii bărbaţi, fiecare după puterea 
lui, au încercat să pătrundă această taină, cerînd îngăduinţa celor care 
îi ascultă pentru satisfacţia minţii, zicînd despre sine : am descoperit 
ceea ce am avut mai multă putere să atingem. Dar dacă aşteaptă ceva 
dincolo de om, orice bărbat se sprijină şi pe cuvîntul mai mare, acela 
care spune : «în parte cunoaştem» (I Cor. 13, 9), gîndind deja că poate 
greşi ; e limpede că sînt mult lipsiţi de nădejde. 

Aşadar era, şi întotdeauna, şi înainte de toţi vecii, orice ar fi; totuşi 
nu Acesta este cel nenăscut. Prin urmare trebuie păstrată Tatălui ne¬ 
născut demnitatea proprie, zicînd că pentru El nu a existat nici o cauză, 
ca să zic aşa ; iar Fiului să-I fie acordată slava cuvenită. Să ştim că 
naşterea Lui de către Tatăl a fost înainte de veci, aducîndu-I închinare 
evlavioasă, cum am mai spus, şi propovăduind despre El cu toată cre¬ 
dinţa, că era, şi întotdeauna, şi înainte de toţi vecii; cercetînd dumne¬ 
zeirea Lui, dar închinînd prin toate chipului şi profunzimii Tatălui ega¬ 
litatea desăvîrşită, zicînd că este propriu numai Tatălui faptul că este 
nenăscut, deoarece şi Mîntuitorul însuşi a spus : «Tatăl Meu este mai 
mare decît Mine» (Ioan 14, 28). 

Aşadar în acest gînd evlavios despre Tatăl şi Fiul, aşa cum ne 
învaţă Sfînta Scriptură, mărturisim un singur Duh Sfînt, Care i-a 
inspirat şi pe sfinţii bărbaţi ai Vechiului Testament şi pe învăţătorii 
prea sfinţi ai Noului Testament într-una singură, universală şi întot¬ 
deauna apostolică Biserică, care este şi de neînvins, chiar dacă toată 
omenirea ar lupta împotriva ei, şi fiind învingătoare asupra întregii 
necredinţe vrăjmaşe, aşa cum se asigură Tatăl Lui cînd strigă : «Aveţi 
încredere : Eu am biruit lumea» (Ioan, 16, 33). Ştim că aceasta s-a pe¬ 
trecut după învierea din morţi, al cărei început a fost făcut de Domnul 
nostru Iisus Hristos, Cel întrupat din carne adevărată, şi nu imaginar, 
din Maria, Născătoarea-de-Dumnezeu ; El, Care în vremurile de apoi, 
venind la neamul omenesc pentru ispăşirea păcatului, a fost răstignit 
pe cruce şi a murit; dar pentru dumnezeirea Lui nu a fost făcut mai 
mic. Căci a înviat din morţi, S-a înălţat la cer şi sade de-a dreapta 
Tatălui. 

Acestea vi le-am prezentat în parte în această scrisoare, gîndind că 
este greu să consemnez fiecare fapt cu scrupulozitate, căci ştiu că aceste 

lucruri nu scapă strădaniilor voastre sfinte. Acestea le învăţăm, acestea 
le şi predicăm, acestea sînt învăţăturile Bisericii apostolice, pentru care 
noi şi tmurim, şi nu ne temem nicidecum de cei care vor să le nimi¬ 
cească. Chiar dacă aceştia ne vor tortura biciuindu-ne, noi nu ne vom 
pierde nădejdea. Iar adversarii acestora, adică Arie şi Ahille, şi cei care 
împreună cu ei sînt duşmanii adevărului, sînt alungaţi departe de 
Biserică, făcuţi străini de învăţătura noastră cucernică, după fericitul 
Pavel, care spune : «Oricine v-ar vesti altă (Evanghelie) decît aceea pe 
care v-arn vestit-o, să fie anatema, chiar dacă acela ar fi înger din cer» 
(Galat. 1, 8). 

Ba chiar şi învăţătura şi altele (să fie anatema, n. tr.) dacă cineva 
total nepregătit s-ar înfumura cu alte cuvinte ale Domnului nostru 
Iisus Hristos, care se potrivesc evlaviei. Pe aceştia, aşadar, anatema- 
tizaţi de fraternitate, nici unul dintre voi să nu-i primească sau să îngă¬ 
duie ca cineva să aibă ceva scris sau spus de ei. Căci oamenii simulează 
totul ca magii, cînd nu pot spune adevărul. In fine, străbat oraşele stră- 
duindu-se, cu aparenţă de prietenie şi, în numele păcii, întru nimic alta 
decît să dea şi să primească scrisori, prin închipuiri sau linguşiri, ca 
prin acestea să ducă la rătăcire pe femeiuştile decepţionate. Acestora 
dară — care au atîta cutezanţă împotriva lui Hristos şi care s-au înde¬ 
părtat aşa de pe faţă de creştinism şi care nu încetează între judecăţi să 
aţîţe la persecuţii împotriva noastră, cît le stă în putere, şi uneltesc să 
slăbească taina de nespus a naşterii lui Hristos — să le întoarceţi spa¬ 
tele, prea iubiţii mei. Şi să fiţi de acord cu noi, şi potrivnici nesăbuinţei 
nebune a lor la fel cu colegii noştri de tagmă, care sînt indignaţi şi 
mi-au scris împotriva lor şi au semnat, în tomul pe care tocmai vi l-am 
trimis prin fiul meu, arhidiaconul, care sînt preoţi atît din întregul 
Egipt şi Tebaida, cît şi din Libia şi Pentapole, Siria, Pamfilia, Asia, 
Capadocia şi din alte provincii, al căror exemplu sînt încredinţat că şi 
voi îl veţi sprijini. Acesta este unul dintre multele leacuri existente 
împotriva celor care fac rău, şi s-a găsit a-mi fi folositor ; pentru că 
popoarele seduse de ei se convertesc acum, ascultînd de preoţii noştri, 
şi se grăbesc să ajungă la penitenţă. 

Salutaţi în numele nostru fraternitatea care este la voi. Vă doresc 
sănătate întru Domnul, prea iubiţii mei. Sînt şi unii care sînt anatema- 
tizaţi, dintre preoţi Arie, dintre diaconi Ahille, Euzir, Althalie, Luciu, 
Sarmatie, Iuliu, Menas, un alt Arie şi Helladie. 

Unele asemănătoare cu acestea am trimis şi lui Filogone, întîistătăto- 
rul oraşului Antiohia, şi lui Eustathie, care atunci era în fruntea Bise¬ 
ricii din Bereea, şi altor apărători ai învăţăturii apostolice. Dar nici Arie 
nu rabdă să se potolească ; şi el a scris celor care sînt de acord cu el. Că 
prea Sfinţitul Alexandru nu a scris nimic neadevărat împotriva lui, 
Arie însuşi a afirmat (acestea) în scrisorile sale trimise lui Eusebiu din 
Nicomidia. Nu voi uita să adaug şi scrisoarea aceasta, ca să pot să-i fac 
cunoscuţi celor neştiutori pe cei care împărtăşesc impietatea lui (Teo- 
doret, I, 4). 


CAPITOLUL XV 

SCRISOAREA LUI ARIE CĂTRE EUSEBIE 

Celui foarte drag Domnului, Omului lui Dumnezeu, credinciosului, 
drept-credinciosului Eusebie, Arie, care suferă pe nedrept persecuţia din 
partea papei Alexandru pentru toate, pentru biruinţa adevărului, pe 
care şi tu îl aperi, îi trimite sănătate întru Domnul. 

Venind tatăl meu, Amonie, în Nicomidia am socotit nimerit să te 
salut prin el, ştiind că recunoşti că are dragoste şi afecţiune pentru 
fraţii întru Domnul. Episcopul Alexandru ne tulbură cumplit şi ne 
persecută şi îndîrjeşte împotriva noastră toate sufletele binevoitoare, în 
aşa măsură încît ne-a dat afară şi din oraş, ca pe nişte oameni fără 
Dumnezeu : fiindcă nu sîntem de acord cu el, care afirmă public că 
veşnic e Dumnezeu şi veşnic e şi Fiul; cum este Tatăl este şi Fiul; că 
Fiul coexistă în Dumnezeu nenăscut; că este născut dintotdeauna ; că 
S-a născut din cel nenăscut; că Dumnezeu-Tatăl nu i-a precedat cu 
nici un gînd, cu nici un atom ; că Fiul este dintotdeauna din însuşi 
Tatăl. Şi fiindcă Eusebie, fratele tău din Cezareea, şi Teodot şi Paulin 
şi Atanasie şi Grigorie şi Aetie şi toţi cei din Orient spun că Tatăl a 
existat înainte de Fiul fără început, au fost anatematizaţi, în afară doar 
de Filogon şi Hellanie şi Macarie, oameni eretici, neînvăţaţi; dintre 
aceştia, unii zic că Fiul a emanat, alţii că e chip, alţii că e împreună 
nenăscut. Nu putem să auzim aceste impietăţi chiar dacă ereticii ne 
ameninţă cu ucideri fără număr. 

Noi însă, fiindcă spunem şi ştim şi propovăduim şi vom propovădui 
că Fiul nu este nenăscut şi nici parte din Nenăscut, în nici un fel, şi 
nici în altă privinţă ; dar fiindcă după voinţă şi sfat a existat înaintea 
vremilor şi înainte de toţi vecii Dumnezeu desăvîrşit, Unul-Născut, 
Care se poate schimba, şi înainte de a se naşte, sau de a fi creat, sau 
hărăzit, sau produs, nu exista, căci nu era nenăscut, îndurăm persecuţii 

pentru că am spus că Fiul are început, că Dumnezeu însă este fără 
început şi pentru că am spus că este din ceea ce nu exista. Dar noi am 
spus aşa întrucît nu este o parte din Dumnezeu şi nici din altceva ; de 
aceea îndurăm persecuţii. De altfel tu ştii. Iţi doresc sănătate întru 
Domnul, amintindu-ţi de necazurile noastre, adevărate Collucianist 
Eusebie, adică evlavios. 

Eusebie era deci episcopul Cezareii, Theodot era în Laodiceea ; Pau- 
iin, în Tir ; Atanasie, în Anazarbos şi Grigorie, în Berit iar Aetie în 
Lida. Lida însă este cea care se numeşte acum Diospolis. Arie se lăuda 
că este de acord cu aceştia. Iar vrăjmaşi îi numeau pe Filogonie, întîi- 
stătător al oraşului Antiohia, pe Hellanic din Tripolis şi pe Macarie din 
Ierusalim, inventînd calomnii împotriva lor : că predicau că Fiul este 
veşnic şi mai înainte de toţi vecii şi egal cu Tatăl în slavă şi de aceeaşi 
fiinţă. După ce Eusebie îşi atribuise această scrisoare şi a vărsat singur 
veninul impietăţii sale, a scris în felul acesta lui Paulin, episcopul din 
Tir (Teodorei, I, 5). 


CAPITOLUL XVI 

SCRISOAREA LUI EUSEBIE 
CĂTRE PAULIN, EPISCOP ÎN TIR 

Eusebie, Stăpînului meu în Domnul, sănătate. 

Nici osîrdia stăpînului meu Eusebie 78bis întru adevărul cuvîntului nu 
a fost trecută sub tăcere, ci a ajuns pînă la această problemă, stăpîne. 
Şi, cum era firesc, ne-am bucurat pentru stăpînul meu Eusebiu ; pentru 
tine însă ne întristăm, considerînd că tăcerea unui bărbat atît de în¬ 
semnat este o totală acceptare. De aceea te rog pe tine, care ştii că e 
lipsit de cuviinţă ca un bărbat înţelept să ştie unele lucruri şi să tacă 
asupra adevărului, ca îndemnat de considerente nemateriale să începi 
să scrii despre lucruri de felul acesta. Deoarece şi pentru tine este de 
folos şi pentru cei care te aud, şi mai ales cît timp vei vrea să scrii, 
ca urmare, toate cele ale Scripturii şi cele rămase din cuvîn'tul ei şi 
din voinţa ei. Pentru că n-am auzit vreodată de doi nenăscuţi şi nici 
de unul împărţit în doi. Şi nici nu am învăţat şi nu am crezut că a 
pătimit ceva cu trupul, Stăpîne al meu ; ci Unul singur nenăscut dar 
Unul singur din Acela adevărat vorbind în general, şi nu făcut din 
fiinţa Lui şi, fără să fie de fel părtaş cu natura nenăscută sau fiiind 
din fiinţa Lui, ci făcut desăvîrşit, altceva prin natură şi putere, cît ţine 
de asemănarea întru totul, de dragostea şi de puterea Făcătorului, fă¬ 
cut bine-înţeles într-un chip de nespus. 


78 bis. Este vorba despre Eusebie de Nicomidia. 

Acest lucru îl considerăm şi-l credem greu de cuprins nu numai 
cu mintea omenească, dar chiar cu cea mai presus de toţi oamenii. Şi 
acestea le spunem nu consitrînşi de raţiunea noastră, ci învăţînd din 
Sfînta Scriptură că a fost creat şi zidit şi născut din fiinţă, şi de o 
natură care nu se schimbă şi de negrăit, asemănător Făcătorului, aşa 
cum însuşi Domnul spune : « Domnul M-a zidit la începutul lucrărilor 
Lui, înainte de lucrările Lui cele mai de demult. Eu am fost din veac 
întemeiat, înainte de a se fi făcut pămîntul» (Pilde, 8, 22). Dacă însă 
era din El, adică de la El, ca o parte a Lui sau din mişcarea naturii, 
nu se poate spune nicidecum că a fost creat sau zidit. Şi tu ştii acest 
lucru, stăpîne adevărat, că ceea ce a existat din (cel) nenăscut, creat 
de unul, sau de celălalt, sau zidit, nu era de la început; a spune că el 
e nenăscut, înfăţişează o arătare, ca şi cum ar fi născut din fiinţa Ta¬ 
tălui şi ar fi de natură egal cu El. Ci ştim că Scriptura spune nu numai 
despre El că a fost născut, ci şi despre alţii cu totul neasemănători Lui 
ca natură întru totul. Căci despre oameni spune : «Am născut feciori şi 
i-am crescut; dar ei s-au răzvrătit împotriva Mea» (Isaia 1, 2); şi ia¬ 
răşi : «Pe Dumnezeu, Care te-a născut. L-ai uitat » (Deut. 23, 18). Şi un 
altul spune: «Cine a creat picăturile de rouă » (Iov 38, 8); spunînd nu 
că natura este din natură, ci fiecare (făptură) din voinţa Lui. Căci nu 
sînt din aceeaşi fiinţă, ci toate făcute după voia Lui, aşa cum au fost 
făcute. El este intr-adevăr Dumnezeu ; însă acestea asemănătoare Lui, 
care vor fi făcute la fel ca şi Cuvîntul, sînt făcute prin activitate spon¬ 
tană. Şi toate au fost făcute de Dumnezeu prin El, însă toate de la 
Dumnezeu. Cunoscînd acestea şi explicîndu-le după harul divin care 
ţi-a fost dat, grăbeşte-te să scrii stăpînului meu, Alexandru. Căci sînt 
încredinţat că dacă îi vei scrie, se va converti. Salută pe toţi cei care 
sînt întru Domnul. Harul lui Dumnezeu să te ţină sănătos şi să ridici 
cuvînt pentru noi, stăpîne (Teodoret, I, 6). 


CAPITOLUL XVII 

DESPRE PUTEREA LUI EUSEBIE DIN NICOMIDIA 

Asemenea lucruri scriau aceştia unul către altul, înarmîndu-se la 
luptă împotriva adevărului. Şi răul devenea mai rău prin violenţa în- 
dîriirii acelor care erau de acord cu aceste scrisori. Cei care erau de 
aceeaşi părere cu Alexandru semnau chiar în tomosul lui. Alţii făceau 
cele contrare. Din partea adversă se mişca mai cu osebire Eusebie din 
Nicomidia, fiindcă Alexandru, în scrisoarea sa, făcuse o menţiune gra¬ 
vă referitoare la el. în vremea aceea Eusebie avea foarte mare putere ; 
el stăpînea Nicomidia. Căci acolo, ou foarte puţin timp înainte, Diocleţian 

şi cu cei din jurul său stabiliseră reşedinţa imperială. De aceea mulţi 
episcopi ascultau pe Eusebie. Şi el scria adesea lui Alexandru pentru 
ca, renunţînd la problema care stârnea dezbinare, să-l sprijine pe Arie 
şi pe cei care erau de o părere cu el; iar în oraş spunea unor episcopi să 
nu dea ascultare celor scrise de Alexandru. 

De aceea totul era în mare tulburare. Căci se părea că nu numai 
cei întîistătători ai Bisericii se certau între ei folosind diferite raţiona¬ 
mente, dar şi poporul era împărţit. Căci unii erau de părerea unora, 
iar alţii, de părerea celorlalţi. Şi la atîta tulburare, s-a adăugat un 
motiv care .şi în public şi chiar în teatre a dus ia pierderea încrederii 
în creştinism. Aceştia, stabiliţi chiar în Alexandria, ca şi cum ar fi 
devenit biruitori în urma persecuţiilor anterioare, se înarmau mai tare 
şi trimiteau solii la episcopii din provincii ; iar cei din tabăra adversă 
împărtăşeau răzvrătirea asemănătoare a acelora (Socrate, I, 3). 


CAPITOLUL XVIII 

DESPRE MELETIENI 

ŞI ÎN CE FEL S-AU ÎNDEPĂRTAT DE BISERICĂ 
ŞI, FIINDCĂ ALEXANDRU NU VOIA SĂ-L SPRIJINE PE ARIE, 

ŢINEAU ÎNTRUNIRI PENTRU ARIE ÎN DIVERSE LOCURI 

Meletienii se amestecau aşadar cu susţinătorii lui Arie (An. 315), 
iar între timp se îndepărtaseră de Biserică. Sub Petru, episcopul ora¬ 
şului Alexandria, care a suferit martiriul în timpul împăratului Dio- 
cleţian, Meletie a fost făcut episcop al unui singur oraş din Egipt, 
pentru multe alte motive, dar mai ales fiindcă în timpul persecuţiei, 
negîndu-şi credinţa, a adus sacrificii. Cel condamnat a avut mulţi a- 
depţi şi a fost făcut ereziarhul acelora din Egipt, care pînă acum se 
numesc, de la el, meletieni, fără să aibă vreo satisfacţie după dreptate, 
de vreme ce au rămas separaţi de Biserică. El spunea că a suferit o 
nedreptate şi adesea nu ţinea seama de Petru şi îl contrazicea. Dar Pe¬ 
tru, în timpul persecuţiei, primind cununa martiriului, a murit. Iar 
acela l-a ponegrit pe Ahile, care a primit episcopatul după Petru ; şi 
iarăşi, împotriva lui Alexandru, care se ştie că a fost numit după 
Ahile. 

între acestea a intervenit chestiunea cu Arie, iar Meletie împreună 
cu ai săi îl apăra pe Arie, conspirînd împreună cu el împotriva episco¬ 
pului. Toţi cei cărora li se părea greşită erezia lui Arie adoptau întot¬ 
deauna părerea lui Alexandru, atît li se părea de dreaptă hotărîrea 
împotriva celor care erau de părerea lui Arie. Scriau şi cei care erau la 

Nicomidia în jurul lui Eusebie, şi alţii cărora le plăcea părerea lui 
Arie, pînă să se rezolve condamnarea de mai înainte, şi să fie readuşi 
condamnaţii în sînul Bisericii, ca şi cum nu ar fi rostit nimic rău. 

Şi aşa, din diversele scrisori destinate episcopului Alexandru au 
făcut colecţie ; din aceste scrisori, Arie, din acelea oare erau, pentru 
el, iar Alexandru, din cele împotriva lui. Şl aici stă obîrşia luptei între 
eretici, care acum se răspîndesc peste tot, adică ai lui Arie, ai lui 
Eunomie şi aceia care îşi trag numele de la Macedonie. Căci fiecare 
dintre aceştia a folosit scrisorile lor ca mărturii în apărarea ereziei 
sale (Socrate, I, 3). 

Cei care erau în jurul lui Eusebie implorîndu-1 adesea pe Alexan¬ 
dru nu l-au înduplecat şi, ca şi cum suportau nedreptatea, unelteau şi 
au devenit mai aprigi în a da putere învăţăturii lui Arie ; adunînd un 
consiliu în Bitinia, au scris tuturor episcopilor, ca să şi-i asocieze pe 
credincioşii lui Arie şi să facă aşa ca şi Alexandru să li se asocieze. 
Cînd strădania lor s-a dovedit zadarnică, deoarece Alexandru nu a fost 
de acord, Arie a fost însărcinat cu o solie la Paulin, episcopul din Tir, 
şi la Eusebie din Pamfilia, episcopul Cezareii din Palestina, şi la Patrofil 
din Scythopolis, cerînd împreună cu ai lor să poruncească să oficieze, 
împreună cu poporul care era cu el, celebrarea Tainelor Bisericii, aşa 
cum avusese el înainte slujirea de preot. Spuneau că în Alexandria 
este un obicei, aşa ca şi acum, ca existînd un singur episcop deasupra 
tuturor, preoţii să deţină bisericile fiecare separat, iar poporul să cele¬ 
breze cu solemnitate adunările în ele. Atunci aceia, împreună cu alţi 
episcopi întruniţi în Palestina, au dat un asemenea decret privitor la 
cererea lui Arie : porunceau să se ţină adunările ca şi mai înainte ; că 
sînt totuşi supuşi pontifului Alexandru şi să se roage întotdeauna să 
aibă parte de pacea lui şi de comuniune. Şi cum în Egipt, ţinîndu-se 
multe sinoade, s-au înmulţit ereziile, în aşa măsură încît au ajuns pînă 
la reşedinţa împăratului, foarte mîhnit era împăratul Constantin, prin 
aceea că o credinţă, începînd de curînd să se extindă, a îndepărtat pe 
mulţi de creştinism prin dezbinarea învăţăturii. Şi de aceea îi învinuia 
pe Arie şi pe Alexandru şi le declara în scris că, de vreme ce nu se 
putea evita această problemă, să o pună deschis şi cu mai multă îndîr- 
jire în discuţie şi să dea curs celor care la început nici nu erau de do¬ 
rit, nici de gîndit, sau gîndite mai degrabă a fi ţinute sub tăcere, pe 
bună dreptate, de vreme ce nu se putuseră despărţi unul de altul, fiind 
totuşi într-o altă parte a dogmei în dezacord. Acestea le-a scris şi lui 
Alexandru şi lui Arie, cînd învinuindu-i, cînd sfătuindu-i; nu este ca¬ 
zul să redau aici această parte din scrisoare. Căci întreaga scrisoare 
!) se află în cărţile lui Eusebie, în Viaţa lui Constantin (Sozomen, I, 14). 

CAPITOLUL XIX 

SCRISOAREA ÎMPĂRATULUI CONSTANTIN 
CĂTRE ALEXANDRU, EPISCOPUL ALEXANDRIEI, ŞI CĂTRE ARIE, 

PRIN CARE ÎI ÎNDEAMNĂ 
SĂ REVINĂ LA PACE 

Constantin cel Mare, Biruitorul şi Evlaviosul, lui Alexandru şi 
lui Arie. 

Am aflat câ începutul problemei de faţă a avut loc atunci cînd tu, 
Alexandre, te informai de la preoţi ce gîndea fiecare din ei despre un 
anume loc prevăzut în lege, dar mai mult pentru o parte a unei pro¬ 
bleme deşarte. Iar tu, Arie, ceea ce nici la început n-ar fi trebuit să 
gîndeşti era mai potrivit să fi încredinţat tăcerii ; ceea ce ai gîndit, ai 
expus imediat cu nechibzuinţă, de unde, iscîndu-se dezbinare între voi, 
nu se mai ţinea seama de Taine. Iar un popor sfînt e împărţit în două, 
intrînd discordia într-un trup comun. De aceea fiecare dintre voi să 
arate bună-voinţâ celuilalt, de la egal la egal, şi astfel ca cei ce slujesc 
împreună, fiecare să-l asculte pe celălalt care îl sfătuieşte de bine. Nici 
nu este demn să ceri acest lucru, şi nici să răspunzi la asemenea lucruri 
celor care întreabă. Căci probleme de acest fel, care se ridică nu din 
necesitatea vreunei legi, cer o pierdere de timp. Şi chiar dacă s-ar 
datora vreunui exerciţiu natural, totuşi trebuie să le păstrăm închise 
în gînd şi nu să le aducem imediat în discuţii publice şi nici să le în¬ 
credinţăm urechilor tuturor fără să chibzuim. Căci oare cît este de 
capabil fiecare dintre oameni, ca să poată ori să examineze fără greş, 
ori să interpreteze după cuviinţă greutatea atît de mare a unor lucruri 
de o asemenea importanţă şi foarte delicate ? Sau dacă cineva poate, cu 
greu totuşi, să facă acest lucru, pe cît de mulţi din popor îi va con¬ 
vinge ? Sau cine va susţine subtilităţile unor probleme atît de impor¬ 
tante, fără primejdia de a greşi ? Deci trebuie să ne ferim de vorbăria 
de acest fel, ca nu cumva, din neputinţa naturii noastre şi fiind prea 
puţin explicit ceea ce se expune, mintea celor care învaţă ascultînd 
nefiind în stare să ajungă să perceapă fără greş problema, poporul să 
fie divizat între necesitatea de a huli şi cea de a face schismă. De 
aceea, şi întrebările imprudente şi răspunsurile neatente să acorde de 
ambele părţi egală îngăduinţă. Căci nu s-a înteţit la voi prilejul de 
luptă pentru o datorie supremă a legii şi nici nu a fost introdusă vreo 
nouă erezie pentru credinţa în Dumnezeu, ci aveţi una şi aceeaşi opi¬ 
nie, după cum aveţi un singur semn al comuniunii. Pentru nişte mo¬ 
tive de vrajbă între unii şi alţii, neînsemnate şi prea lipsite de im- 

portanţă, nu se cade, şi nu se poate crede nicicum că este îngăduit ca 
voi să dezbinaţi atîta popor al lui Dumnezeu, popor pe care se cuvine 
să-l ocîrmuiţi cu înţelepciunea şi cu rugăciunile voastre. 

Dar eu vreau să dau de gîndit înţelepciunii voastre cu un mic 
exemplu : ştiţi că înşişi filosofii sînt în acord unanim în privinţa unei 
singure teorii ; cînd însă nu sînt de acord în anumite puncte de vedere, 
deşi sînt separaţi în virtutea disciplinei, totuşi se înţeleg între ei în 
unitatea întregului. Astfel stînd lucrurile, e cu atît mai bine ca voi, 
slujitorii lui Dumnezeu cel mare, să fiţi de acord între voi, voinţa 
credinţei ! 

Să avem în vedere aşadar eu mai multă raţiune şi să cugetăm cu 
mai largă înţelegere dacă este drept ca pentru cuvinte neînsemnate şi 
deşarte să se iste neînţelegerea fraţilor cu fraţii şi cinstea sinodului să 
fie înjosită de voi prin vrajba lipsită de evlavie, în timp ce între voi 
vă certaţi pentru lucruri atît de mărunte şi fără importanţă. Sînt lu¬ 
cruri josnice şi mai degrabă potrivite cu prostiile copiilor, decît vred¬ 
nice de înţelepciunea unor bărbaţi sfinţi şi chibzuiţi. Aşadar să ne re¬ 
tragem de bună voie din faţa ispitirilor diavolului. Dumnezeu cel mare, 
Mîntuitorul nostru al tuturor, a strălucit într-o lumină comună pentru 
toţi, prin a Cărui providenţă îngăduiţi-mi să duc la desăvîrşire această 
strădanie a mea, slujitorul lui Dumnezeu ; pentru ca să vă pot chema 
la adunarea sinodală prin cuvîntarea mea către poporul Lui, şi slu¬ 
jirea şi stăruinţa sfatului ; fiindcă, aşa cum am spus, aveţi aceeaşi 
credinţă, şi o singură neînţelegere, după voi, aceea a ereziei, iar po¬ 
runca legii în părţile sale năzuieşte către ţelul unei singure voinţe. 

Deci acest lucru care a stîrnit vrajba între voi, de vreme ce nu 
ţine de puterea întregii legi, nu trebuie să ducă ia vreo dezbinare şi 
răzvrătire între voi. Spun acestea nu atît silindu-vă în orice chip să 
cădeţi de acord în privinţa acestei probleme destul de vrednică de 
cinste şi de orice fel ar fi, căci şi cinstirea sinodului poate fi păstrată 
de voi neştirbită, şi una şi aceeaşi comuniune păzită, chiar dacă între 
voi se iscă în particular o neînţelegere a unuia faţă de altul, pentru 
un nimic, fiindcă nu voim cu toţii acelaşi lucru în toate, şi nici nu 
avem cu toţii aceeaşi fire sau o aceeaşi înţelegere. O singură credinţă 
să aveţi în providenţa divină, o singură cumpătare, o singură credinţă 
în Dumnezeu. Cele care s-au dezbătut între unii şi alţii pentru aceste 
probleme neînsemnate, chiar dacă nu pot fi întrunite într-o singură 
părere, trebuie să rămînă totuşi în gînd, păstrate în minte şi neexpri¬ 
mate. Iar jurămîntul pentru dragostea comună şi credinţa în adevăr, 
pentru slava lui Dumnezeu şi respectul legii, trebuie să rămînă ne¬ 
schimbate la voi. 

întoarceţi-vă deci la prietenie şi înţelegere între voi; redaţi între¬ 
gului popor îmbrăţişarea voastră, iar în ce vă priveşte, recunoaşteţi-vă 
din nou unii pe alţii, pentru a împăca sufletele voastre, prin care să 
împăcaţi pe prietenii voştri. Căci prieteniile reînnodate în înţelegere 
după prilejuri de duşmănie sînt de cele mai multe ori mai plăcute. 
Redaţi-mi dar liniştea zilelor şi pacea nopţilor, ca să se păstreze bucu¬ 
ria luminii curate şi fericirea vieţii acum liniştite pentru mine; alt¬ 
minteri vom fi nevoiţi să ne jeluim, şi să fim mereu încărcaţi de la¬ 
crimi şi viaţa nu va fi de trăit în pace. 

E timpul ca popoarele lui Dumnezeu, adică împreună slujitorii 
mei, dezbinaţi astfel pe nedrept de vrajba vătămătoare dintre voi, să 
se unească iarăşi. Dar ca să simţiţi în acest fel imensitatea tristeţii 
mele, ascultaţi. Venind de curînd în oraşul Nicomidia, mă grăbeam să 
mă îndrept repede spre Orient. Şi cum ţinta mea eraţi voi, şi cum eram 
deja cu voi, în parte am fost reţinut de vestitorul acestui lucru : să nu 
fiu silit să văd cu ochii ceea ce socoteam cu neputinţă ca să ajungă la 
urechea mea. De aceea, prin împăcarea voastră, deschideţi-mi căile 
Orientului pe care mi le-aţi închis prin vrajba dintre voi ; şi, credeţi- 
mâ, veţi vedea pe dată bucuria şi a voastră şi a tuturor celorlalte nea¬ 
muri, şi veţi rezolva, pentru libertatea şi înţelegerea în comun a tutu¬ 
ror, acţiunea de mulţumire datorată lui Dumnezeu prin rostiri cuve¬ 
nite. (Socrate, I, 4) 79 . 


capitolul xx 

PENTRU CE CONSTANTIN A FĂCUT SĂ SE ŢINĂ 
SINODUL LA NICEEA, 

ATÎT PENTRU PROBLEMA ARIANA, 

CÎT ŞI PENTRU PRECIZAREA SĂRBĂTORII PAŞTELUI 


Se recunoaşte că a scris acestea lui Alexandru şi lui Arie, cînd 
înviiiuindu-i, cînd sfătuindu-i. Dar suporta cu greu cînd auzea că unii 
se ridicau împotriva tuturor în privinţa stabilirii sărbătorii Paştelui. 
Căci atunci în oraşele din Răsărit, cei care erau dezbinaţi din acest 
motiv, fără să fie separaţi între ei în lăuntrul societăţii, totuşi sărbă¬ 
toreau Duminica după obiceiul iudeilor şi, cum e de obicei, întinau 
strălucirea adunării printr-o asemenea deosebire. 


79. Scrisoarea se află în întregime la Eusebie de Cezareea, Via (a Iui Constan¬ 
tin, 2, 63—72, trad. cit., în P.S.B., 14, p. 117—121. 

Pentru amîndouă motivele se grăbea deci împăratul să facă pace 
în sînul Bisericii. Socotind că acest neajuns l-ar putea reţine înainte 
de a ajunge la cei mai mulţi, a trimis un bărbat din anturajul lui — 
renumit pentru credinţa şi totodată viaţa lui şi dovedit în privinţa în¬ 
văţăturii de credinţă, prin mărturisirile de mai înainte — ca să-i 
împace pe egiptenii răzvrătiţi din cauza credinţei şi pe cei din Răsă¬ 
rit, dezbinaţi din cauza sărbătoririi Paştelui. Acesta era Osie, episcopul 
oraşului Cordoba. Deoarece, trecînd peste orice speranţă disputa se şi 
amplifica şi erezia avea mai multă putere decît împăcarea nădăjduită, 
s-a întors fără să fi obţinut nimic acela care a fost trimisul Bisericii 
pentru pace. Atunci acel prea-vesitit sinod de la Niceea a stimulat zelul 
împăratului; şi a poruncit ca episcopii şi cei care erau cu ei să vină 
la sinod cu asinii publici, cu măgari, şi cu cai iuţi (Sozomen, I, 15). 







CARTEA A II-A 


CAPITOLUL I 

DESPRE 1NTÎISTĂTĂTORII BISERICILOR, 

CARE AU LUAT PARTE LA SINODUL DE LA NICEEA 


Discutau aşadar în Sinodul de la Niceea, de pe scaunele aposto¬ 
lice, Macarie din Ierusalim, Eustatie care era mai marele Bisericii An- 
tiohiei din Oros, şi Alexandru din Alexandria, care este lingă lacul 
Mar ia. însă episcopul roman luliu 80 a lipsit din cauza vîrstei înaintate; 
în locul lui erau de faţă Viitus şi Vincenţiu, preoţii aceleiaşi Biserici, 
în afară de aceştia însă au mai venit şi mulţi alţii buni şi foarte buni de 
la diferite popoare. Unii foarte pregătiţi pentru a înţelege şi exprima 
şi învăţătura Cărţilor sfinte, precum şi erudiţi în alte discipline, şi 
vestiţi pentru viaţa şi virtutea lor. Dar şi bărbaţi, încercaţi în toate 
cele, ale căror nume socot că e de folos să fie amintite (Sozomen, I, 16) 8i . 

Astfel, semnele Domnului Iisus se vădeau în persoana celor care 
erau împrejur, după Sfîntul Apostol. Căci era Iacov din Antiohia Mig- 
doniei, pe care sirienii şi asirienii o numesc Nisibia, care a înviat pe 
unii din morţi, a vindecat pe alţii şi a dat dovadă, prin alte nenumărate 
minuni, că este plin de har. Dar consider că e de prisos să enumăr 
iarăşi în lucrarea aceasta, cele ce am expus mai pe larg într-o istorie 
a Domnului Cel mult iubit. Şi Paul din Neocezareea, care este un castru 
aşezat lîngă malul Eufratului, şi care a fost dărîmat din mînia lui Liei- 
niu ; căci acesta avusese amîndouă mâinile legate şi arse cu fierul roşu 
şi de aceea nervii articulaţiilor şi-au pierdut mobilitatea, fiind uscaţi 
şi mortificaţi. Altora li s-a scos ochiul drept, altora li s-a tăiat urechea 
dreaptă. Unul dintre aceştia era Pafnutie din Egipt. Şi acolo părea că 
s-a adunat într-un singur loc un popor de atleţi şi martiri întru Hristos. 



80. In timpul Sinodului Ecumenic de la Niceea din 325, la Roma păstorea 
episcopul Silvestru I (314—335) deja amintit. Episcopul Iulian a păstorit între 
337—352. 

81. In realitate, acest fragment a fost luat de Casiodor din Sozomen, I, 17 şi 
nu 15 cum este indicat în Migne. Pe parcursul lucrării sînt numeroase asemenea 
nepotriviri pe care le corectează J. Bidez în ediţia publicată în colecţia berlineză 
Die griechischen christlichen Schriltsteller der ersten Jahrhunderte, voi. 50, Berlin 
1960, ediţie pe care o reia şi colecţia «Sources Chretiennes» 306, Paris, 1983. 

6 — Casiodor 

Despre ei, şi Eusebie al lui Pamfil spune acelaşi lucru în cartea a 
treia a Vieţii lui Constantin (Teodoret, I, 7). 

Aşadar erau adunaţi laolaltă cei mai iluştri slujitori ai lui Dum¬ 
nezeu, din toate Bisericile care erau răspîndite în toată Europa, în Li¬ 
bia, în Asia ; şi o singură casă de rugăciune, lărgită parcă de Dumne¬ 
zeu, închidea în ea pe toţi într-unul, pe sirieni şi pe cilieni, pe feni¬ 
cieni şi pe arabi, pe palestinieni, pe egipteni, tebani, libieni ; nu lip¬ 
seau nici aceia care erau din Mesopotamia, ba a venit chiar şi un epis¬ 
cop persan. Nu au lipsit din adunarea lor nici sciţii, iar Pontul, Asia, 
Frigia şi Pamfilia au trimis pe bărbaţii cei mai pregătiţi. Mai erau şi 
vraci, macedoneni, ahei şi epiroţi, şi între aceştia, cei care locuiau 
acolo. Din Spania însă era unul singur, vestitul Osie, şi şedea lîngâ 
ceilalţi. Intîistătătorul Alexandru din cetatea de scaun lipsea din pri¬ 
cina bătrîneţii ; dar preoţii prezenţi îi ţineau locul. 

Astfel, numai împăratul Constantin, singurul din lume împodo¬ 
bind pentru Hristos cununa, a închinat Mîntuitorului său ceea ce i-a 
fost descoperit de Dumnezeu despre biruinţa asupra vrăjmaşilor şi a 
duşmanilor; ceea ce constituie imaginea unei mulţumiri aduse în chip 
apostolic, după părerea mea. Atunci s-a împlinit cuvîntul acela : « Adu¬ 
naţi din toate neamurile care sînt sub cer, bărbaţi cucernici, printre care 
erau părţi şi mezi şi elamiţi şi cei care locuiesc în Mesopotamia şi în 
Iudeea şi în Capadocia, în Pont şi Asia, în Frigia şi Pamfilia, în Egipt 
şi în părţile Libiei cea de Ungă Cirene, şi romani veniţi din afară, iudei 
şi prozeliţi, cretani şi arabi» (Fapte, 2, 5, 9, 10, 11). Totuşi le lipsea 
acel lucru pe care, asemenea acestora, toţi dintre slujitorii lui Dumne¬ 
zeu îl păstrează cu stăruinţă. în adunarea de faţă erau o mulţime de 
episcopi, în număr mai mare de trei sute, aceştia fiind urmaţi de preoţi, 
de diaconi şi de acoluţi, al căror număr nu putea fi socotit. Dintre 
slujitorii lui Dumnezeu, unii se distingeau prin vorba înţeleaptă, alţii 
străluceau prin viaţă cumpătată şi răbdare ; iar alţii erau înzestraţi 
doar pe jumătate cu virtuţile acestora. Printre ei, unii erau cinstiţi prin 
longevitate, alţii prin tinereţe, distingîndu-se prin tăria sufletului cei 
care veniseră de curînd în rangul acestei slujiri. Tuturor acestora, fără 
îndoială, împăratul poruncise să li se dea în fiecare zi hrană din bel¬ 
şug. Despre cei care s-au adunat acolo a povestit Eusebie al lui Pamfil. 

După ce împăratul a sărbătorit victoria asupra lui Liciniu, a aler¬ 
gat şi el la Niceea. între episcopi, cei mai vestiţi erau Pafnutie din 
Teba de sus şi Spiridon din Cipru. Pentru că am amintit de ei, voi 
) vorbi mai pe urmă. (Socrate, I, 5). 

CAPITOLUL II 

DESPRE MEMORIILE ÎNFĂŢIŞATE ÎMPĂRATULUI 
ŞI ARSE LA PORUNCA LUI 
ŞI DESPRE DEZBATERILE PRIVITOARE 
LA ÎNVĂŢĂTURA LUI ARIE 

Erau de faţă deci, împreună cu episcopii, bărbaţi iscusiţi în a 
purta discuţii, şi care se străduiau să fie de folos sinodului. Dar cum 
se întîmplă de obicei, mai mulţi dintre slujitori, ca şi cum s-ar fi 
adunat ca să discute despre probleme personale, au considerat că a 
venit momentul să îndrepte ceea ce îi supăra pe ei; şi unii dintre aceş¬ 
tia poate greşeau, înfăţişînd împăratului un memoriu în care expuneau 
cele petrecute. Şi cum aceasta se întîmplă cu uşurinţă în fiecare zi, 
împăratul i-a sfătuit ca într-o zi stabilită anume, fiecare să facă cu¬ 
noscut de ce s-a făcut vinovat celălalt. Cînd a venit ziua aceea, luînd 
memoriile care-i fuseseră înfăţişate, a spus : «Aceste învinuiri vor avea 
timpul lor, adică ziua marii judecăţi, dar Judecător va fi Acela care îi 
va judeca atunci pe toţi. Mie, ca om, nu-mi este îngăduit să rînduiesc 
un auditor pentru lucruri de felul acesta, cu sacerdoţi acuzatori şi acu¬ 
zaţi totodată, care nu s-a stabilit că trebuie să fie dovediţi ca atare, 
sau să fie judecaţi de alţii. Luînd pildă de la răbdarea dumnezeiască, 
hai să iertăm unii altora greşeala şi să renunţăm la acuzaţiile aduse 
de unii altora. Şi să ne dăm silinţa să ne ocupăm de cele ce ţin de 
credinţă, în care scop ne-am adunat aici». 

Spunînd împăratul acestea, a poruncit ca fiecare să urmeze Scrip¬ 
tura şi să ardă memoriile, şi a stabilit o zi în care să vină să rezolve 
cele rămase nelămurite. Dar înainte de ziua stabilită, episcopii, adu- 
nîndu-se între ei, l-au chemat pe Arie şi discutau împreună propune¬ 
rile aduse de el. Şi fiindcă, aşa cum se întîmplă de obicei, subiectul 
discutat i-a atras către probleme diferite, unii erau de părere că nu 
trebuie adusă nici o schimbare vechii credinţe tradiţionale, atunci cînd 
simplitatea obiceiurilor se transmitea fără o cercetare amănunţită ce¬ 
lor care primeau taina credinţei. Alţii, însă, răspundeau că nu trebuie 
să urmezi învăţăturile celor vechi fără să le cercetezi. Cei mai mulţi 
dintre episcopii care au venit la adunare şi clericii care îi urmau, dis- 
cutînd cu pricepere, s-au făcut cunoscuţi folosind arta elocinţei şi au 
fost făcuţi cunoscuţi şi împăratului şi celor care erau în jurul lui. Prin¬ 
tre aceştia era şi Atanasie, pe atunci diacon, pînă cînd a fost episcop 
împreună cu Alexandru, din ale cărui studii se părea că prezenta cea 

mai mare parte. Şi unii dintre filosofii greci au participat cu intervenţii 
bine venite la aceste discuţii : unii dîndu-şi silinţa să cunoască cum 
este această învăţătură, alţii însă, ostili creştinilor, deoarece religia 
grecilor începea să slăbească, conduceau taina învăţăturii (creştine) 
către afirmaţii contradictorii, astfel încît dădeau naştere la nemulţu¬ 
miri împotriva lor, şi se contraziceau între ei şi cel mai adesea susţi¬ 
neau ceea ce contraziceau mai înainte (Sozomen, I, 16). 


capitolul ni 

DESPRE UN MĂRTURISITOR LAIC, SIMPLU, 

ÎNTRECÎND PE UN BĂRBAT PRICEPUT ÎN A ARGUMENTA; 

ŞI DESPRE UN BĂTRÎN SIMPLU, UN FILOSOF, 

CARE DEZVĂLUIE ÎNVĂŢĂTURA CREŞTINĂ 

In vreme ce majoritatea participanţilor erau aprinşi de plăcerea 
discuţiei, unul dintre mărturisitorii laici, avînd o inteligenţă nativă, 
i-a înfruntat pe cei pricepuţi în argumente, zicînd : Ascultaţi dară ! 
Hristos şi apostolii nu ne-au transmis meşteşugul de a argumenta şi 
minciuna deşartă a vorbelor, ci ştiinţa curată care trebuie păstrată cu 
evlavie şi fapte bune. Cei de faţă au fost surprinşi de acestea spuse de un 
tînăr, cu suflet de bătrîn, şi au fost de acord cu cele spuse. Iar cei 
pricepuţi în a argumenta au încetat să se mai bucure ca pînă atunci, 
auzind raţiunea simplă a adevărului (Socrate, I, 5). 

Se mai spune şi altceva : în vreme ce unul dintre ei era lăudat 
pentru măreţia vorbirii lui şi îi insulta pe slujitori, un bătrîn simplu 
şi cinstit şi foarte bine văzut printre mărturisitori nu a îngăduit înfu¬ 
murarea aceluia, ci l-a înfruntat cu vorba. Acest lucru a stîrnit rîsul 
printre cei lipsiţi de cuviinţă şi printre cei care îl ştiau un simplu măr¬ 
turisitor, dar a trezit teama printre cei mai cu experienţa vîrstei, care 
trebuiau să ţină seama ca nu cumva un bărbat meşter în vorbe să 
stîrnească rîsul. Totuşi erau unii care îl lăsau să afirme ce vrea, căci 
tare se temeau să se împotrivească unuia ca el. «In numele lui Iisus 
Hristos, spuse, ascultă, filosofule, învăţătura despre adevăr : Unul sin¬ 
gur este Dumnezeu în cer şi pe pământ, Creatorul tuturor celor văzute 
şi nevăzute, Care a făcut toate acestea cu puterea Cuvîntului Său, şi 
Duhul a întărit prin sfinţenia Sa. Acest Cuvînt deci, pe Care noi îl 
numim Fiul lui Dumnezeu, avînd milă de oameni, i-a liberat de gre¬ 
şeală şi de religia păgînă, a suferit să Se nască dintr-o femeie şi să 
moară pentru ei, şi să vină din nou pentru a judeca viaţa fiecăruia. 
Credem, fără să cercetăm, că aşa s-au petrecut acestea. Deci nu te mai 

trudi în zadar încercînd să răstorni ceea ce am învăţat cu evlavie. Nu 
mai cerceta în ce fel au putut să se întîmple sau să nu se întîmple 
acestea. Dar dacă crezi ceea ce te sfătuiesc eu, răspunde la acestea». 
Iar filosoful, încremenit de uimire, a spus : «Cred». Atunci, aducînd 
mulţumiri pentru biruinţă, îndemna la cele pe care cel mai bătrîn le-a 
prezentat şi împreună cu care mai înainte urmăreau acelaşi lucru, îi 
îndemna să fie cu toţii alături de el, jurînd că el nu s-a schimbat pe 
neaşteptate ci a fost poftit de îndată la creştinism de o putere de ne¬ 
grăit (Sozomen, 1, 17). 


CAPITOLUL IV 

PRIN CE FEL DE LUPTĂ ALEXANDRU, 

EPISCOPUL CONSTANTINOPOLULUI, 

L-A FĂCUT SĂ TACĂ PE FILOSOFUL PĂGÎNILOR 

Se istoriseşte însă — în preajma acestei minuni — despre un fapt 
al lui Alexandru, episcopul oraşului Constantinopol. Sosind la Bizanţ 
împăratul Constantin, unii filosofi, venind la el, se plîngeau că acela 
nu L-ar cinsti pe Dumnezeu precum se cuvine, şi ar practica unele 
schimbări în cele sfinte, prin introducerea unui nou cult în republică, 
în afară de acela care a fost respectat de străbuni şi a fost pe placul 
conducătorilor greci şi romani pe care i-au avut de-a lungul veacurilor ; 
şi mai voiau să discute cu episcopul Alexandru despre învăţătură. Dar 
el nu avea experienţă în acest fel de a purta discuţii, căci dădea măr¬ 
turie prin modul de viaţă. Căci a fost un om mare şi demn de admiraţie 
în relaţiile de viaţă. 

După ce, la îndemnul împăratului, a primit să poarte discuţia, şi 
s-au adunat filosofii, care voiau să vorbească toţi ca să se aleagă unul 
dintre ei, părintele nostru de sfîntă amintire. Alexandru, a cerut ca toţi 
ceilalţi, oricine ar fi, să păstreze tăcere ; şi i-a îndemnat să asculte doar 
cele ce vor fi spuse şi de unii şi de alţii. Unul dintre ei asumîndu-şi 
în întregime sarcina discuţiei, sfîntul Alexandru a spus acestui filosof : 
«In numele lui Iisus Hristos, îţi poruncesc întîi de toate să nu vorbeşti». 
Şi odată cu acest cuvînt, a trebuit să curme intervenţia. Căci acel om 
cînd a auzit acel cuvînt, a fost constrîns să închidă gura. Nu crezi că 
a fost drept să se ia în considerare dacă nu e socotită mai mare minu¬ 
nea aceasta, ca un om, şi încă filosof, să piardă atît de lesne menirea 
de a vorbi, decît (faptul că) piatra este ţinută departe de mînă prin 
puterea cuvîntului, cum spun unii că a făcut Iulian din Caldeea ? Şi 
totuşi acestea s-au petrecut aşa cum au fost relatate. (Sozomen, I, 17). 

CAPITOLUL V 

DESPRE CEA DINŢII ADUNARE A EPISCOPILOR 
ÎN PALATUL DIN NICEEA 
ŞI DESPRE RENEGAREA LUI ARIE 

Intre timp, preoţii care tot veneau îl împingeau pe Arie spre mij¬ 
loc şi puneau la cale o studiere amănunţită a propunerilor lui. Dar se 
temeau să se pronunţe cu nesăbuinţă pentru oricare din părţi. Aceas¬ 
tă adunare sfîntă şi venerabilă nu părea străină de amestecul adversa¬ 
rilor. Căci erau printre ei unii, puţini, dar vicleni, şi care se prefăceau 
că vorbesc pe scurt, ascunzîndu-şi viclenia, şi nu apărau făţiş blasfe¬ 
mia lui Arie. Cînd s-au adunat cu toţii, împăratul a pregătit sala cea 
mare în palatul regal, avînd grijă să fie puse acolo scaune şi bănci 
destule pentru toţi cei din ordinul clerical; pregătind astfel cinstirea 
care li se cuvenea, i-a poftit să intre şi să ţină sfatul (sinodul) despre 
cele ce erau actuale. El însă, împăratul, a intrat cel din urmă, împreu¬ 
nă cu puţini, avînd o măreţie demnă de laudă, o înfăţişare minunată, 
purtînd pe chip demnitatea şi mai minunată a modestiei. S-a aşezat 
în mijlocul lor pe un scaun mai mic decît al altora, cerînd în primul 
rînd să-i fie îngăduit acest lucru prin voinţa episcopilor. Atunci a luat 
loc odată cu el acea adunare prea sfîntă. întîi a fost ales prin sorţi 
întîistătător marea Eustatie din Antiohia; căci Filogen despre care 
am pomenit nu de mult, trecuse într-o viaţă mai bună ; iar pe acest 
bărbat minunat episcopii şi preoţii şi tot poporul de creştini, printr-o 
hotărîre comună, l-au silit, chiar împotriva voinţei lui, să vină la con¬ 
ducerea acelei Biserici. Aşa că acesta a împodobit fruntea împăratului 
cu flori de laudă şi, cu sîrgul pe care-1 avea pentru cele sfinte, a pro¬ 
nunţat binecuvîntări. După el, Eusebie care este numit al lui Pamfil. 
Celor care erau de faţă prea-vestitul împărat le-a adresat îndemnuri 
de unire şi armonie, reamintindu-le cruzimea tiranilor şi pacea plină 
de cinstire care a fost instaurată sub domnia sa prin voinţa divină. în 
acelaşi timp şi întrucît părea un lucru rău şi foarte crud ca, odată ni¬ 
miciţi duşmanii şi fără ca cineva să se încumete a se împotrivi, preoţii 
să se insulte între ei şi să se facă de ruşine şi să dea prilej de rîs şi 
de ocară persoanelor lipsite de credinţă şi fără Dumnezeu, (era cazul 
ca) atunci cînd a pornit discuţia despre lucrurile sfinte, să se ţină sea¬ 
ma de învăţătura Sfîntului Duh în scrierile sfinte. Căci există cărţi ale 
Evangheliei, spune el, şi ale apostolilor şi scrieri ale vechilor prooroci, 
care ne învaţă ceea ce cunoaştem despre legea sfîntă. Inlăturînd dar 
lupta pentru vorbele inspirate de voinţa divină, să socotim cu mintea 

care este rezolvarea problemei. Acestea şi altele asemenea acestora le 
arăta preoţilor ca unor părinţi, precum un fiu iubitor de tată, strădu- 
indu-se să înlăture discordanţa învăţăturilor apostolice *. Cea mai mare 
parte a sinodului se supunea celor spuse şi îmbrăţişau cu drag unii şi 
ceilalţi unanimitatea şi curăţia învăţăturilor. Cîţiva însă, despre care am 
mai pomenit, şi, înaintea tuturor, Minofante din Efes şi Scythopolit 
Patrophil, episcopul Teogonie Niceanul şi Narcis din Neronia, care este 
după Cilicia, care acum se numeşte Irenopol, şi, împreună cu aceştia, 
Teonas Marmariceanul şi Secund din Egiptul lui Ptolemeu, împotrivin- 
du-se învăţăturilor apostolice, îl apărau pe Arie : scriind o mărturisire 
de credinţă, au dat-o adunării în comun. Aceasta, după ce a fost citită 
de toţi, a fost ruptă pe loc şi a fost declarată falsă şi de rea-credinţă. 
Iscîndu-se rumoare şi agitaţie generală împotriva lor şi fiindcă toţi 
învinuiau de trădare adusă de aceia credinţei, cei care s-au temut s-au 
ridicat şi l-au renegat pe Arie, cu excepţia lui Secund şi Teonas 82 . După 
ce dar acela a fost nimicit ca un necredincios şi au fost cu toţii de 
acord în credinţa şi slăvirea care dăinuie pînă azi în Biserică, fiind întă¬ 
rit prin semnăturile tuturor, sinodul s-a încheiat. Cu viclenie totuşi şi 
lipsă de lealitate bărbaţii numiţi mai sus au consimţit în limitele cre¬ 
dinţei — cum stau mărturie atît cele uneltite după aceea de ei împo¬ 
triva celor care au luptat pentru credinţă, cît şi cele ce sînt cunoscute 
prin chiar scrierile lor (Teodoret, I, 7). 


CAPITOLUL. VI 

RAPORTUL EPISCOPULUI EUSTAŢIU AL ANTIOHIEI 
DESPRE SINODUL DE LA NICEEA 

Aşadar Eustatie, episcopul Antiohiei, despre care am pomenit la 
început, a relatat acestea despre ei, arătînd ceea ce s-a făcut şi dove¬ 
dind hula lor, cînd explică chiar acele cuvinte proverbiale : «Domnul 
m-a zidit la începutul căilor Lui, în lucrarea Lui...» (Pilde, 8, 22). Con¬ 
tinui dar chiar de aici, cu cele ce s-au petrecut. Deoarece, din pricina 


* Ed. Niv. et Frob. concordanta sinoadelor. 

82. La Sinodul I Ecumenic a luat parte şi Arie împreună cu un grup de epis- 
copi care împărtăşeau concepţia lui, între care, Secund al Ptolemaidei (Egipt), Teo¬ 
nas al Marmaricii şi Eusebie al Nicomidei. Arie împreună cu Secund şi Teonas 
nu au semnat actele sinodale, respingînd categoric termenul omousios şi au fost 
exilaţi în lliric. După trei luni au fost exilaţi şi Eusebie al Nicomidiei cu Teogonie 
de Niceea, pentru că n-au recunoscut şi semnat anatema pronunţată împotriva lui 
Arie, deşi ei semnaseră Simbolul de credinţă niceean (Pr. Prof. I. Rămureanu, cap. 
Sinoadele ecumenice, în Istoria Bisericească Universală, voi. I, ed. IlI-a, Bucu¬ 
reşti, 1987, p. 31&—319. 


r. 

acestui sinod, a venit în oraşul Niceea o mare mulţime şi se puneau 
întrebări despre felul credinţei, Eusebie, cu vădită neobrăzare, a înfă¬ 
ţişat scrierea blasfematoare care, citită în faţa tuturor, într-o clipă a 
pricinuit între cei de faţă un mare dezastru din cauza discordiei; dar 
în acelaşi timp a pregătit pentru autorul ei o înfrîngere fără ieşire. După 
ce opera a fost luată, scrierea nedreptăţii fiind ruptă în văzul tuturor, 
unii exponenţi ai păcii au reţinut din tratat numele lui Eusebie, făcând 
cu toţii plîngere îndreptăţită. Insă adepţii lui Arie, temîndu-se să nu 
fie excluşi dintr-un atît de mare sinod întrunit acolo, în cele din urmă 
au anatematizat învăţătura interzisă a lui Arie, adăugind de comun 
acord scrisori şi consemnînd cu mîna lor, şi la fel cu ceilalţi din întregul 
sinod, recunoscînd că aveau cunoştinţă de aceasta. Cum însă i-au în¬ 
trecut pe întîistătători în meşteşugiri şi agerime, ca să spun aşa, aceia 
care trebuiau mai mult să facă penitenţă au început atunci, mai întîi 
pe ascuns, după aceea pe faţă, să expună părerile reprobate, întinzînd 
adesea capcane acelora de care se părea că se lasă convinşi, şi vrînd 
să arunce sămînţa dihoniei. Şi atunci, temători şi evitînd pe susţină¬ 
torii unui sinod atît de important, încercau pe ascuns să combată pe 
susţinătorii credinţei. Dar nu credem că oameni fără Dumnezeu pot 
birui legea sfîntâ care trebuie venerată şi învăţătura Evangheliei. Căci 
chiar dacă prind destulă putere, în urmă sînt înfrânţi straşnic, după 
cum spune glasul proorocului Isaila. Aşa deci a fost cu marele Eustatie. 
(Teodoret, I, 8). 


capitolul vn 

RAPORTUL LUI ATANASIE ÎN FAŢA AFRICANILOR 

Dar rivalul acestuia şi stîlpul apărării adevărului, Atanasie, suc¬ 
cesorul vestitului întîistătător Alexandru, cînd a scris celor din Africa 
a adăugat şi acestea : Episcopii care s-au adunat s-au căznit să nimi¬ 
cească vorbele lipsite de pietate, născocite de arieni, precum că Fiul 
este făptură şi creatură, cum spuneau ei, din nefiinţă ; şi, a fost cândva 
cînd nu a fost; şi că este de o natură care se schimbă. Au pus cuvin¬ 
tele cunoscute din Scripturi : că este de la natură Fiul Unul Născut 
din Dumnezeu, Cuvântul, Puterea, înţelepciunea singură a lui Dumne¬ 
zeu, Dumnezeu adevărat, cum spune Ioan ; şi aşa cum a scris Pavel, 
«strălucirea slavei şi chipul fiinţei» (Evrei, 1, 3), arătând că este Fiul 
Tatălui. însă cei care erau in jurul lui Eusebie îndemnaţi de propria lor 
nebunie vorbeau între ei şi spuneau : să fim de acord, căci şi noi sîntem 
din Dumnezeu. Un singur Dumnezeu, de la Care sînt toate; şi «cele 

vechi au trecut, iată toate s-au făcut noi de la Dumnezeu » (II Cor. 5, 
17). Se gîndeau însă şi la cele scrise în Păstorul: întîi de toate să crezi 
că este un singur Dumnezeu, Care a creat toate şi le-a desăvîrşit şi a 
hotărît ca să fie din nefiinţă. Dar ceilalţi episcopi, văzînd răutatea lor 
şi vicleşugul cumplit al necredinţei, au spus mai deschis şi, ca să zic 
aşa, mai insistent, că este din Dumnezeu, adică au scris cu toţii că Fiul este 
de o fiinţă cu Tatăl ; că făpturile, fiindcă nu pot să fie prin ele însele, 
ci au o origine a existenţei, se spune că sînt de la Dumnezeu. Fiul însă 
este singurul care este socotit chiar de o fiinţă cu Tatăl. Căci aceasta 
este caracteristic Celui Unuia-Născut şi Cuvîntului adevărat al Tată¬ 
lui. Şi aşa s-a ivit prilejul ca să se spună că este de o fiinţă cu Tatăl. 
După aceea, unii episcopi care pretindeau că sînt puţini, dintre cei care 
erau socotiţi arieni dacă spun că Fiul nu este creatură, ci numai Puterea 
şi înţelepciunea Tatălui, şi Chipul etern şi asemenea în toate Domnu¬ 
lui, şi cu adevărat Dumnezeu, au fost surprinşi cei din jurul lui Euse- 
bie că îşi făceau semne între ei, căci şi acestea se întîmplă chiar şi la 
noi ; căci şi noi, spun aceştia, sîntem socotiţi chipul şi slava Domnului. 
Despre noi se şi spune şi s-a mai spus ; întotdeauna noi pentru că 
trăim, constituim şi multe puteri. Desigur, orice putere a pornit din 
ţara Egiptului; se spune că şi omida şi lăcusta sînt puteri mari. Şi 
iarăşi : «Domnul puterilor, cu noi » (Ps., 45, 8). Dar chiar şi noi sîntem 
asemenea lui Dumnezeu. Şi nu avem acestea numai pentru că ne-a 
numit şi fraţi. Dacă însă spun ei că şi Fiul este adevărat Dumnezeu, să 
nu ne întristăm. Căci este un fapt adevărat. Aceasta este gîndirea stri¬ 
cată a arienilor. 

Dar chiar episcopii aceia care au văzut vicleşugul lor, au adunat 
din Scripturi strălucirea, şi izvorul şi caracteristicile şi imaginea care 
ţin de fiinţă. Şi aceasta : « întru lumina Ta vom vedea lumină» (Ps. 35, 
9); şi : «Eu şi Tatăl Meu una sîntem» (Ioan, 10, 30). Şi au scris mai lim¬ 
pede şi pe scurt că Fiul este de o fiinţă cu Tatăl. Toate cele proorocite 
au acest înţeles. Căci murmurul lor, ca şi cum aceste cuvinte nu ar fi 
fost rostite prin autoritatea Scripturilor, este dovedit chiar de către 
aceştia a fi deşertăciune. Căci chiar aceia care afirmau cu impietate — 
şi nu după cele scrise, întrucît nicăieri nu se găseşte deplin spus lu¬ 
crul acesta,că e din ceea ce nu este, şi că a fost cîndva eînd nu a fost — 
li învinuiesc pe ceilalţi. De aceea ei nu au fost condamnaţi din cauza 
cuvintelor scrise, ci prin cele înţelese cu cuget curat. Căci chiar ei, 
ca şi cei care vorbesc despre gunoaie, au spus tocmai acestea despre 
lume. Dar episcopii, fără să descopere ei înşişi cuvintele, ci avîndu-le 
de la Părinţi, au consemnat mărturiile. Căci preoţii vechi dinaintea lor 
— vreo sută treizeci din Roma cea mare şi din oraşul nostru — i-au 

acuzat pe toţi cei care spun că Fiul este făptură sau creatură şi că nu 
este de o fiinţă cu Tatăl. Şi acest lucru îl ştia Eusebie, episcopul din 
Cezareea, cel dinţii apărător al sectei lui Arie ; pînă la urmă însă a 
subscris la sinodul de la Niceea. Le-a scris şi cetăţenilor săi, confir- 
mîndu-le că ştie şi alţi episcopi învăţaţi şi celebri din vechime care au 
subscris la dumnezeirea Tatălui şi a Fiului, folosind termenul de con¬ 
substanţialitate. Aceştia deci, de teama Sinodului au recunoscut cre¬ 
dinţa mărturisită, după îndemnul proorocului care spunea : «Poporul 
acesta Mă cinsteşte cu buzele, dar inima lor e departe de Mine » (Isaia, 
29, 13). Dar Teona şi Secund, refuzînd să consimtă, au fost condamnaţi. 
Iar în urmă venind în sinod douăzeci, au subscris hotărîrii privind vie¬ 
ţuirea în biserici. (Teodoret, I, 8). 


CAPITOLUL vm 

DESPRE SABIN, EPISCOPUL MACEDONIENILOR 

Să nu dăm crezare lui Sabin care i-a numit pe aceia proşti şi ne¬ 
pricepuţi. Căci Sabin, episcopul macedonienilor din Heracleea Tracici, 
după adunarea acelora şi cele care au fost dezvăluite din cele scrise 
prin diferite sinoade preoţeşti, nu a ţinut seama de aceia care s-au în¬ 
trunit la Niceea, ca şi cum aceia ar fi fost nişte proşti şi necunoscători : 
fiindcă nu înţelegea că şi acela care, după o examinare atentă, mărturi¬ 
seşte credinţa lui Eusebie, recunoaşte că nu le-a luat în seamă. Şi, după 
bunul lui plac, unele lucruri le-a trecut cu vederea, pe altele le-a mini¬ 
malizat ; şi le-a însuşit însă pe toate cîte-1 ajutau puterile lui să înţe¬ 
leagă. Şi îl laudă pe Eusebie din Pamfilia ca pe un martor demn de 
încredere ; totodată îl laudă şi pe împărat, ca pe unul care ar formula 
învăţături ale creştinilor. învinuieşte însă credinţa mărturisită la Ni¬ 
ceea, ca pe una formulată de nişte proşti care nu ştiu nimic ; şi dispre¬ 
ţuieşte spusele aceluia pe care obişnuia să-l considere drept, înţelept şi 
martor fără de minciună. Căci spune Eusebie că dintre bărbaţii lui 
Dumnezeu întruniţi la Niceea, unii au strălucit prin înţelepciunea cu- 
vîntului, alţii au fost lăudaţi pentru cumpătarea în viaţă ; aceasta, pen¬ 
tru că împăratul care era de faţă stabilise dintru început ca toţi să 
fie cu totul de acord şi să continue în aceeaşi direcţie. în felul acesta 
cele contrarii spuse de Sabin, ca şi cele ale lui Eusebie şi ale tovarăşilor 
lor sînt recunoscute şi unele şi altele. Şi dacă cineva a avut vreun rol, 
ne vom aminti de Sabin. Iar acordul, cu privire la credinţă, formulat 
Ia marele sinod de la Niceea şi lăudat de Eusebie cu voce limpede, 
acesta este numit şi Simbolul Niceean. (Socrate, I, 5). 

CAPITOLUL IX 

DESPRE CREDINŢA SINODULUI DIN NICEEA 

Credem într-Unul Dumnezeu, Tatăl atotputernic, făcătorul tuturor 
celor văzute şi nevăzute. Şi într-Unul Domn Iisus Hristos, Fiul lui 
Dumnezeu, născut din Tatăl, Unul născut, adică de o fiinţă cu 
Tatăl ; Dumnezeu din Dumnezeu, lumină din lumină, Dumnezeu ade¬ 
vărat din Dumnezeu adevărat, născut nu făcut, Cel de o fiinţă cu Tatăl, 
prin Care toate s-au făcut, şi cele din cer şi cele de pe pămînt. Care 
pentru noi oamenii şi pentru a noastră mîntuire a coborît, S-a întrupat 
şi S-a făcut om ; şi a pătimit, şi a înviat a treia zi, şi S-a înălţat la 
ceruri ; şi Care va veni să judece viii şi morţii. Şi în Duhul Sfînt. însă 
pe cei care spun : Era pe cînd nu era ; sau, nu era înainte să fie ; sau a 
fost făcut din cele ce nu existau; sau că este din altă fiinţă ori 
substanţă ; sau creat, sau că Fiul lui Dumnezeu se schimbă — pe toţi 
aceştia Biserica universală şi apostolică îi anatematizează. Această cre¬ 
dinţă vrednică de cinstire au recunoscut-o şi au îmbrăţişat-o trei sute 
optsprezece părinţi; şi, aşa cum spune Eusebie, au expus-o în scris în 
acord unanim. Numai cinci nu au fost de acord, nevrînd să recunoască 
cuvîntul consubstanţialitate : întîistătătorul Eusebie din Nicomidia, 
Teogonie din Niceea, Mares din Calcedonia, Teonas Marmaricenul şi 
Secund din Ptolemeea ; aceştia spuneau că consubstanţial este ceea ce 
este din cineva, fie din naştere, fie din derivare, fie din sădire. Din 
sădire — ca un rod din rădăcină ; din derivare — ca fiul unui tată ; din 
naştere însă, ca două sau trei verigi de aur. Dar, spun ei, Fiul lui Dum¬ 
nezeu nu este potrivit cu nici una din aceste posibilităţi. De aceea spu¬ 
neau ei că în credinţă nu e cazul să nu te contrazici. Bărbaţii numiţi 
mai sus şi care nu au ţinut seama mai ales de cuvîntul consubstanţiali¬ 
tate nu au vrut să subscrie la depunerea lui Arie. Aşa că sinodul l-a 
anatematizat pe Arie şi pe toţi tovarăşii săi, adăugind că nimeni să nu 
se apropie de el în Alexandria. Şi, la îndemnul împăratului, l-a trimis 
de îndată în exil, pe Arie şi pe cei din preajma lui Eusebie, şi pe 
Teogonie şi pe toţi care erau împreună cu ei. (Socrate, I, 5). 

CAPITOLUL X 

CUM AU FOST PRIMIŢI EUSEBIE ŞI TEOGONIE, 

DUPĂ CE AU TRIMIS SCRISOARE DE PENITENŢĂ 

Eusebie şi Teogonie, după un exil de scurtă durată, trimiţînd 
scrisoare de penitenţă, au recunoscut credinţa în consubstanţialitate, 
lucru pe care îl vom explica, cum şi felul cum au procedat. Atunci însă 
în sinod Eusebie, numit din Pamfilia Cezareii Palestinei, fiind ales 

episcop, prea puţin dîndu-şi seama şi neluînd în consideraţie că trebuie 
sa respecte termenii credinţei, împreună cu toţi ceilalţi, adică să fie de 
acord şi să subscrie cu întreaga mulţime a credincioşilor repartizaţi 
diocezei sale, a subscris termenii credinţei, şi pretutindeni unde ţinea 
predică interpreta cu subtilitate cuvintul consubstanţialitate. Aşa că 
nimeni nu a putut avea vreun dubiu asupra lui în această problemă. 
Există însă cuvinte care au fost consemnate în felul acesta de însuşi 
Eusebie (Socrate, I, 5). 


CAPITOLUL XI 

EPISTOLA LUI EUSEBIE DIN PAMFILIA 
DESPRE CREDINŢA SINODULUI DE LA NICEEA, 
ADRESATĂ CELOR DIN PALESTINA 

Credem că şi voi, dragii mei, aţi învăţat din alte ocazii că zvonul 
de obicei o ia înaintea vorbelor răspîndite despre cele petrecute. Dar 
pentru ca adevărul auzit în felul acesta să nu vă fie anunţat într-alt 
fel, a trebuit să vă facem cunoscute în primul rînd cele prezentate nouă 
în scris despre credinţă. Căci şi Domnul nostru, trimiţîndu-Şi apostolii 
să propovăduiască, spune : «Mergînd învăţaţi toate neamurile, botezîn- 
du-le în numele Tatălui, al Fiului şi al Sfîntului Duh » (Matei 28, 19). 
Despre acestea vă şi spunem că aşa le-am primit şi aşa le ştim, dar 
chiar de curînd aşa le-am cunoscut şi aşa le-am ştiut, şi pînă la moarte 
vom stărui pentru această credinţă anatematizînd orice erezie fără 
Dumnezeu. Toate acestea le-am aflat din inimă şi din suflet, prin care 
le-am cunoscut noi înşine, iar acum afirmăm cu bună credinţă ceea ce 
ştim şi spunem în faţa Atotputernicului Dumnezeu şi a Domnului nostru 
Iisus Hristos : vă vom arăta prin dovezi şi vă vom încredinţa că şi în 
trecut aşa am crezut şi am propovăduit. După ce am arătat limpede 
această credinţă, nu mai încape nici o îndoială. Căci şi împăratul nostru, 
iubitor de Dumnezeu, a dovedit cel dintîi că are această credinţă şi a 
mărturisit că şi el ştie astfel ; şi ne-a îndemnat să fim cu toţii de acord 
întru această credinţă, să respectăm învăţăturile ei introducînd şi adău¬ 
gind doar cuvîntul consubstanţialitate. Şi chiar el a interpretat acest 
cuvînt spunînd : că nu se spune consubstanţial după patimile trupului, 
nici nu subzistă din Tatăl, nici după vreo micşorare. Şi că natura nu 
poate subzista inteligibilă fără materie şi necorporală fără vreo patimă 
corporală, ci trebuie înţeleasă mai bine prin unele raţiuni sfinte şi de 
) negrăit. 

Astfel medita prea înţeleptul şi prea cucernicul împărat. Indicînd 
interpretarea credinţei, aşa cum a fost expusă de ei, de o fiinţă cu 
Tatăl şi consubstanţial ou Tatăl, aceasta nu a fost lăsată fără examinare. 
Căci au avut loc consfătuiri şi dialoguri, şi cugetul aprofunda înţelesul 
celor spuse. Şi ceea ce spuneau despre fiinţă, însemna pentru ei pre¬ 
cizarea că este din Tatăl şi nu că este ca o parte a Tatălui. De aceea şi 
nouă ni se părea că este bine chibzuit să fim de acord în cuget cu 
doctrina credinţei care învaţă că Fiul este din Tatăl, şi nu că este o 
parte a fiinţei Lui. De aceea şi noi am fost în cuget de acord, fără să 
respingem cuvîntul de consubstanţialitate, avînd în faţa ochilor noştri 
intenţia de pace şi fără să ne depărtăm de înţelegerea cea mai adevă¬ 
rată. După asta am acceptat chiar şi că e născut, nu făcut; fiindcă 
făcut, spunem că este lucrarea comună a celorlalte făpturi create de 
Fiul şi cu care mărturisim şi propovăduim că Fiul nu are nimic ase¬ 
mănător. De aceea spunem că El nu este făptură, ceea ce se potriveşte 
cu acele lucruri care sînt făcute de El, ci că este, mai presus de făptură, 
întru totul din fiinţa pe care se pare că învăţătura dumnezeiască o arată 
ca născută din Tatăl; desigur, numai pentru că există un singur Făcător 
de negrăit şi de neînchipuit al întregii naturi. Astfel, raţiunea cercetată 
cunoaşte şi că Fiul este de o fiinţă cu Tatăl, nu după măsura trupurilor 
şi nici apropiat vieţuitoarelor muritoare. Căci nu e nici prin împărţirea 
fiinţei, nici prin slăbiciunea sau schimbarea fiinţei sau puterii părin¬ 
teşti. Pentru toţi ceilalţi însă natura nenăscută a Tatălui le este străină. 
Dar trebuie propovăduit că Fiul este de o fiinţă ou Tatăl, pentru că 
Fiul nu are nimic egal cu creaturile făcute de Dumnezeu, ci este ase¬ 
mănător prin toate felurile numai Tatălui oare L-a născut şi nu este 
din nici o altă substanţă sau esenţă, ci din Tatăl. Şi lucrul acesta ni s-a 
părut că trebuie consimţit că a fost bine interpretat : căci ştim că şi 
unii episcopi din bătrîni, şi scriitori iscusiţi şi nobili, au folosit cuvîntul 
de consubstanţialitate în învăţătura despre Tatăl şi Fiul, adică în raţio¬ 
namentul divin. 

Acestea deci au fost spuse despre credinţa formulată asupra căreia 
am consimţit cu toţii, nu fără atenţie, dar după înţelesurile expuse pe 
faţă chiar la întrebările împăratului iubitor de Dumnezeu, şi fiind de 
acord cu raţiunile expuse mai înainte, am crezut că, după credinţă, 
anatematizarea acelora a fost pronunţată fără asprime, pentru că 
această interpretare nu interzicea folosirea cuvintelor în scrierile sfinte. 
De aici s-a creat o întreagă confuzie şi o lipsă de disciplină în toate 
Bisericile. Intr-adevăr, nici o Scriptură de inspiraţie divină nu spunea : 
din cele ce nu existau ; sau, a fost cîndva cînd nu a fost, şi cele spuse 

de ceilalţi, ni s-a părut lipsit de raţiune să spunem sau să propovăduim 
acestea ; căci nici înainte nu obişnuiam să folosim asemenea vorbe. 

V-am scris acestea, dragii mei, din necesitatea de a vă aduce la 
cunoştinţă punctul nostru de vedere şi părerea generală. Şi pentru că, 
judecind drept, unele lucruri scrise atunci ne jigneau într-un fel ; dar 
după aceea ne-am însuşit cele care nu erau supărătoare. De aceea, 
analizînd cu mărinimie sensul cuvintelor, am hotărît să fim de acord 
asupra acelor lucruri care au fost mărturisite chiar de noi în expunerea 
credinţei. 

Acestea le-a explicat Eusebie al lui Pamfil în scrisorile trimise în 
Cezareea Palestinei; iar Bisericilor din Alexandria, din Egipt, din Libia 
şi din Pentapole şi celor care le sînt învecinate, sinodul le-a scris acestea 
într-un decret comun. (Socrate, I, 5). 


CAPITOLUL XII 

EPISTOLA SINODULUI DIN NICEEA 
ADRESATĂ ALEXANDRIEI ŞI EGIPTULUI 

Marii şi sfintei, prin harul Domnului, Biserici din Alexandria şi 
prea iubiţilor fraţi adunaţi din Egipt, Libia şi Pentapole, episcopii 
întruniţi şi ţinînd marele şi sfîntul sinod din Niceea, le trimitem sănă¬ 
tate întru Domnul. 

Deoarece prin harul lui Dumnezeu şi al împăratului nostru 
Constantin, mare iubitor de Dumnezeu şi care ne-a întrunit din pro¬ 
vincii şi cetăţi diferite în oraşul ales, s-a ţinut un mare şi sfînt sinod, ni 
s-a părut cu totul necesar să vă trimitem şi vouă scrisori de la acest 
sfînt şi cinstit sinod, ca să ştiţi cele ce s-au dezbătut şi s-au examinat, 
cele ce s-au hotărît şi s-au semnat. Intr-adevăr, înainte de toate, învă¬ 
ţăturile lui Arie şi ale celor de o părere cu el sînt considerate ca fiind 
lipsite de credinţă şi nedrepte şi fără Dumnezeu, în prezenţa împăra¬ 
tului nostru Constantin, iubitorul de Dumnezeu, care însuşi a fost de 
acord cu hotărîrea tuturor de a fi anatematizată ca lipsită de credinţă 
şi nedreaptă şi fără Dumnezeu secta lui, cuvintele ca şi termenii pe care 
îi foloseau, hulind pe Fiul lui Dumnezeu şi spunînd : că este din cele ce 
nu existau ; şi iarăşi, că a fost cîndva cînd nu a fost. Dar cum a fost, 
sau iarăşi cum nu a fost ? Şi spunînd pentru liberul arbitru că Fiul lui 
Dumnezeu este capabil de răutate sau de virtute, îl numeau creatură şi 
făptură. Aşadar sinodul sfînt şi universal a anatematizat toate acestea 
ca lipsite de socotinţă şi de minte şi ca hulă şi nu a fost de acord nici 

să mai audă de secta fără credinţă, de nebunia ei, şi nici să se caute 
înţeles sensurilor ei neadevărate. 

Iar despre cele ce s-au petrecut, ce fel de termen au avut, despre 
toate aţi şi auzit, sau veţi auzi : Nu cumva să vi se pară că insultăm un 
bărbat pentru greşeala lui de a da poveţe demne de mustrare. Dar lipsa 
lui de credinţă a fost atît de evidentă încît pînă şi Teonas Marmaricea- 
nul şi Secund Ptolemeul s-au folosit de ea. Căci şi ei au fost condam¬ 
naţi. Dar harul de nespus al lui Dumnezeu — nimicind sectele acelea rele, 
şi hula, ca şi dezbinarea şi cutezanţa unora, şi vrajba, după ce s-a 
anunţat avertizarea (neliniştea), infirmînd-o — a liberat Egiptul. Mai ră- 
mîneau cele care s-au săvîrşit prin răutatea lui Meletie şi a acelora 
care sînt cîrmuiţi de el, chiar şi din partea aceea pe care s-a bizuit si¬ 
nodul, ceea ce vă aduc la cunoştinţă, prea iubiţi fraţi. Căci Sinodul, în 
îndurarea sa, a hotărît că şi Meletie (care, pe bună şi chibzuită dreptate, 
nu merita nici o îndurare) să rămînă în oraşul lui, dar fără să aibă 
nicidecum vreo putere, nici să aleagă, nici să cîrmuiască, nici vreo pro¬ 
vincie, nici în orice oraş s-ar arăta, şi să aibă doar numele neîntinat. 
Dar aceia oare au fost numiţi de el ou puterea de a avea rang şi slujire 
prin hirotonie harică, ca şi cum ar fi, în toate privinţele, succesorii 
tuturor celor aleşi în fiecare parohie şi Biserică de prea iubitul colitur- 
ghisitor al nostru Alexandru, pentru aceştia s-a hotărît ca ei să nu aibă 
nici o putere de a alege, şi numele lor să nu fie date pe faţă şi să nu 
întreprindă nimic în afara voinţei Bisericii universale al cărei întîistă- 
tător era Alexandru. Căci cu harul lui Dumnezeu şi rugăciunile voastre 
nu au fost aflaţi în vreo schismă ; dar rămînînd fără pată în Biserica 
apostolică şi universală, se cuvine să aibă puterea de a alege pe ori¬ 
cine şi să se dea numele acelora care sînt vrednici de preoţie ; şi să facă 
absolut totul conform legii şi hotărîrilor Bisericii. Dacă se va întîmpla 
ca unul din Biserică să se săvîrşească din viaţă, atunci să fie promovaţi 
în rangul celui decedat aceia care au fost ridicaţi de curînd, dar numai 
dacă vor fi consideraţi vrednici şi-i va alege poporul, cu aprobarea şi 
asentimentul episcopului marelui oraş, Alexandria. în felul acesta s-a 
îngăduit şi pentru toţi ceilalţi. 

Cu privire la Meletie 83 însă nu s-a hotărît nicidecum în acelaşi fel, 
din cauza lipsei lui de supunere dovedită pînă atunci, cît şi din cauza 
obrăzniciei şi înclinării lui spre răutate : că să nu se dea nici o autori¬ 
tate sau putere unui om care ar putea din nou să dea aceleaşi exemple 
de nesupunere. 

83. Episcop de Licopolis în Tebaida Egiptului, Meletie a iniţiat schisma ce-i 
poartă numele, în timpul persecuţiilor de la începutul secolului al IV-lea. Schisma 
a durat circa şase decenii şi a produs maTi neajunsuri ortodoxiei egiptene. Pentru 
raţiuni de iconomie bisericească, Sinodul I Ecumenic nu a luat măsuri împotriva 
lui Meletie, acesta pierzînd doar drepturile episcopale. 

Acestea sînt deosebite şi potrivite pentru Egipt şi în Biserica mare¬ 
lui oraş, Alexandria. Dacă însă se hotărăşte altcumva, sau se stabileşte 
o altă învăţătură, în prezenţa prea iubitului nostru frate întru preoţie, 
Alexandru, el fiind de faţă va putea să vă lămurească mai precis, ca 
unul care a înfăptuit şi a comunicat cele petrecute. Dar să vă anunţăm 
şi concordanţa Sfintelor Paşti, căci în rugăciunile voastre trebuie orîn- 
duit şi acest lucru ca, — aşa cum toţi fraţii din Răsărit, care la început 
îl celebrau odată cu iudeii, acum îl celebrează odată cu romanii şi cu 
voi şi cu toţi cei care prăznuiau Paştile de la început —, de acum tre¬ 
buie să-l prăznuiască la vremea aceasta. 

Bucurîndu-vă aşadar pentru cele ce s-au petrecut şi pentru pacea 
şi buna înţelegere între toţi, şi pentru faptul că orice erezie a fost 
smulsă din rădăcini, sprijiniţi-1 pe fratele nostru întru preoţie, pe 
episcopul nostru Alexandru, care ne-a bucurat cu prezenţa sa şi care 
s-a trudit atîta pentru pacea voastră, chiar în vremea aceasta. Rugaţi-vă 
totodată şi pentru noi toţi, pentru ca cele bine hotărîte să aibă putere 
prin Domnul nostru Iisus Hristos, fiind făcute cu voinţa de bine, aşa 
credem, a lui Dumnezeu Tatăl, şi întru Sfîntul Duh, a Cărui slavă este 
în veci. Amin. 

Treimea veşnic consubstanţială este Dumnezeu (Teodoret, I, 9 ; 
Socrate, I, 6). 


CAPITOLUL XIII 

PENTRU CE CONSTANTIN L-A CONVOCAT LA SINOD 
PE ACESIE, EPISCOPUL NOVAŢIENILOR 


Din această epistolă a Sinodului e clar că nu numai Arie şi cei care 
gîndeau la fel ca el au fost anatematizaţi, ci şi spusele sectei lui; şi 
pentru că au căzut de acord asupra Paştelui, l-au sprijinit pe ereziarhul 
Meletie. 

Dar zelul împăratului mă îndeamnă să amintesc şi alte lucruri 
voite de el şi felul în care vedea el buna înţelegere. Căci avînd viziunea 
păcii în Biserică, l-a chemat la sinod şi pe Acesie, episcopul credinţei 
novaţienilor 84 După ce dar a fost consemnată şi întărită prin scris de 

84. întemeiată de preotul Novaţian la Roma, pe la jumătatea secolului al IH-lea 
secta novaţienilor, sau a «catharilor», avea un caracter rigorist. Novaţienii înlătu¬ 
rau pe cei ce săvîrşeau păcate grele după botez, rebotezau pe cei veniţi la secta 
lor, interziceau a doua căsătorie. Secta s-a răspîndit în toată lumea creştină şi a 
durat sute de ani. Novatian, om deosebit de învăţat, a reuşit să fie hirotonit 
episcop constituindu-şi în cadrul sectei sale propria episcopie, aceasta întîmplîu- 
du-se pe timpul episcopului Corneliu (250— 253',. De la Novatian a rămas un tra¬ 
tat de dogmatică, intitulat: De Trinitate. 

către sinod definiţia credinţei, împăratul l-a întrebat pe Acesie dacă 
şi el e de acord cu această credinţă, cu hotărîrea privind sărbătorirea 
Paştelui. Iar acela spuse : Nu am cunoştinţă, împărate, de o definiţie 
dată de sinod. Aşa că încă de mult şi de pe vremea apostolilor eu singur 
am luat cunoştinţă şi despre cuvîntul credinţei şi despre data sărbăto¬ 
ririi Paştelui. Apoi, întrebat din nou de împărat: Dar pentru ce te-ai 
despărţit de comunitate ? —, el a reamintit cele ce s-au petrecut sub 
Deciu în timpul persecuţiei şi a adus în discuţie precizarea regulii foarte 
severe : că nu trebuie să fie vrednici de împărtăşirea cu cele sfinte 
aceia care, după botez, au săvîrşit un păcat pe care Sfînta Scriptură îl 
numeşte păcat de moarte, ci trebuie să fie poftiţi să se pocăiască, să 
aibă nădejdea iertării nu de către preoţi, ci numai de către Dumnezeu 
care are puterea de a ierta păcatele. După ce Acesie a spus acestea, 
împăratul zise : O, Acesie, pune scara şi, dacă poţi, urcă singur în cer. 

Acestea nu au fost spuse nici de Eusebie al lui Pamfil, şi nici de 
alţii. Eu însă le-am auzit de la un bărbat care nu a minţit niciodată, 
care era şi foarte bătrîn şi relata aşa cum a văzut cele ce s-au petrecut 
în sinod. (Socrate, I, 6). 


CAPITOLUL XIV 

PENTRU CE AU FOST STABILITE CANOANELE BISERICEŞTI 
ŞI DESPRE SĂRBĂTORIREA A DOUĂZECI DE ANI DE DOMNIE 

AI LUI CONSTANTIN 

Iar Sinodul, vrînd să îndrepte viaţa oamenilor, şi a celor care rămîn 
în Biserică, a stabilit legi pe care le numim canoane. în prevederile 
acestora unii erau de părere să se introducă o lege prin care episcopii, 
preoţii, diaconii şi ipodiaconii să nu se culce cu soţiile pe care le avu¬ 
seseră înainte de hirotonisire. Dar mărturisitorul Pafnutie, ridicîndu-se 
în public, i-a contrazis, mărturisind că sînt demne de cinste căsătoriile 
şi zicînd că este castă convieţuirea cu soţia proprie. Şi a sfătuit sinodul 
să nu statornicească o asemenea lege, afirmînd că aceasta ar constitui 
o pricină gravă de desfrîu fie pentru ei înşişi, fie pentru consoartele lor. 
Şi acestea le-a expus Pafnutie, deşi nu cunoştea cele ale căsătoriei. Şi 
Sinodul a lăudat opinia lui şi nu a luat nici o hotărîre în privinţa 
aceasta, şi a lăsat totul la voia fiecăruia, fără constrîngere (Sozomen, I, 22). 

Odată hotărîte acestea în sinod, s-a întîmplat să vină vorba de 
sărbătorirea a douăzeci de ani de domnie ai împăratului Constantin. Şi 
este un obicei al romanilor să celebreze printr-o sărbătoare publică 
7 — Casiodor 




CASIODOR 


fiecare deceniu al unui împărat. Constantin deci, socotind că este po¬ 
trivit, a poftit atunci sinodul la ospăţ şi l-a cinstit cu daruri cum se 
cuvine. Celor care îndemnau la buna înţelegere intre credinţe şi la pace 
tuturor celor care erau în Niceea . să se scrie despre cele stabilite în 
sinod celor care au lipsit, poftindu-i să renunţe la orice discordie, şi să 
între unii şi alţii, fiind rugat să vorbească, le-a grăit la despărţire 
se supună credinţei formulate în sinod. Că această credinţă nu este 
altceva decît hotărîrea lui Dumnezeu se vede din consensul stabilit prin 
Sfîntul Duh de atîţia preoţi de valoare şi recunoscut, după cercetarea 
foarte amănunţită şi după mustrarea tuturor celor ce se îndoiau (Sozo- 
men, I, 23). 

CAPITOLUL XV 

SCRISOAREA LUI CONSTANTIN, DESPRE ARIE 
ŞI SCRIERILE LUI 

Prea măritul împărat Constantin, Biruitorul, către episcopi şi 
popor. 

Arie, luîndu-se după cei răi şi lipsiţi de credinţă, se cuvine să 
sufere şi pedeapsa acelora. Şi Porfiriu 85 , duşman al credinţei dumneze¬ 
ieşti, dînd la iveală scrieri duşmănoase faţă de religie, a meritat să do- 
bîndească o vrednică pedeapsă, în aşa măsură încît cu timpul i-a fost 
spre ocară şi l-a acoperit de ruşine. Iar acum a hotărît ca Arie şi cei din 
secta lui să se numească porfirieni: pentru ca, imitînd obiceiurile ace¬ 
lora, să aibă parte de numele lor. Cu privire la acestea însă, dacă se 
găseşte ceva din scrierile lui Arie, să fie aruncate în foc, pentru ca să 
piară nu numai doctrina lui coruptă, dar să nu poată rămîne nici un 
comentariu despre ea. Şi poruncesc chiar oa, dacă cineva este descoperit 
că a ascuns scrieri ale lui Arie şi nu le-a încredinţat repede focului fără 
să facă cunoscut, să fie pedepsit cu moartea. De îndată ce a fost găsit 
vinovat de aceasta, să suporte pedeapsa capitală. Dumnezeu să vă aibă 
în pază. Amin. (Socrate, I, 6). 


CAPITOLUL XVI 

SCRISOAREA ACELUIAŞI, CÂTRE EUSEBIE DIN PALESTINA, 
PRIVIND REDACTAREA CĂRŢILOR SFINTE 
ŞI PURIFICAREA MORMÎNTULUI DOMNULUI 

Constantin cel Mare, Biruitorul şi Evlaviosul, către Eusebie. 

După cum am aflat, în oraşul care-mi poartă numele, o mare mul¬ 
ţime de oameni, veghind la mulţumirea Dumnezeului şi Mîntuitorului 

85. Porfiriu (232—304) a fost unul dintre elevii lui Plotin (f 270). A scris o 
carte cu titlul Contra creştinilor. 

nostru, s-a dedicat prea sfintei Biserici; pentru ca acest progres să fie 
eficient, s-a considerat că era necesar să se ridice în el chiar mai multe 
biserici. De aceea, după cum este şi voinţa mea, se cade să fac cunoscut 
înţelepciunii tale dorinţa ca să porunceşti să fie scrise, de către iubitori 
iscusiţi ai antichităţii, care cunosc perfect meseria, cincizeci de cărţi, 
din pergament, bine întocmite şi uşor de mînuit, ale Sfintei Scripturi, 
a căror întocmire şi folosinţă ştii cît este de necesară bisericilor. Au 
fost trimise scrisori, pentru liniştea mea, către consulul provinciei, ca 
să se îngrijească să dea toate cele trebuincioase întocmirii lor. Dar, ca 
să fie întocmite mai repede cărţile indicate, va fi nevoie de străduinţa 
ta. Căci s-a stabilit, prin autoritatea scrisorii mele, să primeşti două 
vehicule publice pentru transportul lor. în felul acesta şi cărţile vor fi 
transportate în cele mai bune condiţii pînă în faţa ochilor mei, dar să 
fie şi însoţite de un diacon din Biserica ta ; cînd acesta va ajunge la 
mine, va cunoaşte dărnicia evlaviei mele. Dumnezeu să te aibă în pază, 
prea iubite frate. 

E de ajuns atîta pentru ce trebuia spus ; trebuie ştiut mai limpede 
în ce fel prea strălucitul împărat a luat hotărîrea să se străduiască pen¬ 
tru cele sfinte. Am să adaug dar cele ce s-au înfăptuit privitor la cură¬ 
ţirea mormîntului. 

Aflînd că unii nobili şi persoane care celebrau cultul idolilor aco- 
periseră mormîntul Domnului, în intenţia de a da uitării amintirea 
mîntuirii, şi zidiseră deasupra un templu închinat unui geniu al des- 
frîului, adică Venerei 86 , pentru ca acolo să aducă insulte prin cîntecele 
fecioarelor, a ordonat să fie dărîmat acest templu blestemat, iar praful 
lui pîngărit să fie aruncat la sacrificiile funerare şi împrăştiat departe 
de oraş. Apoi să fie înălţat lui Dumnezeu un sanctuar mare şi frumos, 
aşa cum se vede din epistola trimisă lui Macarie, episcopul oraşului. 
(Teodoret, I, 16). 


CAPITOLUL XVII 

CARTE DE POCĂINŢĂ 
TRIMISĂ DE EUSEBIE ŞI TEOGONIE 

Eusebie şi Teogonie, trimiţînd celor mai mari episcopi carte de 
pocăinţă, au fost rechemaţi din exil, la porunca împăratului, şi şi-au 
căpătat înapoi bisericile, alungîndu-i pe aceia care au fost numiţi în 
locul lor, adică : Eusebie pe Amfion, iar Teogonie, pe Crestus. 

86. în mitologia romană, Venera sau Venus era considerată zeiţa vegetaţiei 
sau a fertilităţii. Mai tîrziu a fost identificată cu Afrodita, zeiţa dragostei şi a 
frumuseţii. 


f. 







100 


CASIODOR 


Iată cuprinsul acelor cărţi de pocăinţă : 

Fiind osîndiţi de sfinţia voastră înainte de judecată, am fost ne¬ 
voiţi să îndurăm cu răbdare cele hotărîte de Sfîntul Sinod. Dar fiindcă 
este total lipsit de logică să dăm calomniatorilor împotriva noastră 
înşine dovada tăcerii, facem cunoscut că noi am revenit împreună întru 
credinţă şi că, cercetîndu-i sensul, ne-am împăcat cu toţii cu cuvîntul 
consubstanţialitate ; nu am mai perseverat în erezie, amintindu-ne de 
neîncrederea Bisericii care ne stăruia în minte. Şi spre mulţumirea 
celor care trebuiau să ne sfătuiască pe noi, am subscris întru credinţă. 
N-am subscris însă anatematizarea, dar nu fiindcă ne acuzau credinţa, 
ci pentru că nu credem că este aşa cel care a fost acuzat, fiind asiguraţi 
de cel care ne-a trimis scrisoarea nouă, şi prin convorbirile avute între 
noi. Dacă, dar, Sfîntul Sinod al vostru este mulţumit că nu ne-am 
împotrivit, ci ne-am supus hotărîrii voastre, vă aducem mulţumire şi 
prin această relatare : nu exilul l-am suportat cu mare greutate, ci 
excluderea noastră, în urma bănuielii de erezie. Căci dacă ne socotiţi 
pe noi vrednici să ne arătăm acum în faţa voastră, veţi fi cu toţii de 
acord şi veţi da hotărîrea voastră şi asupra aceluia care acum este acu¬ 
zat : fiindcă veţi considera sfinţiile voastre că merită clemenţa şi reche¬ 
marea. Căci este absurd ca acela care, fiind socotit vinovat, să fie reche¬ 
mat pentru mulţumirea acelora care şi-au pierdut încrederea în el; 
după cum şi noi, prin tăcere, am prilejuit o judecată de învinuire tocmai 
împotriva noastră. Socotiţi-ne deci vrednici, aşa cum se cuvine cinstirii 
voastre, şi să amintiţi împăratului, mare iubitor al lui Dumnezeu, şi să 
vă ocupaţi de rugăminţile noastre şi grabnic să vă gîndiţi la noi, aşa 
cum se cuvine din partea voastră. 

Aceasta este aartea (de pocăinţă) a revenirii lui Eusebie şi a lui 
Teogonie. Din cuvintele ei însă presupun că aceştia au subscris-o sub 
îndemnul credinţei, dar nu au voit să consimtă la condamnarea lui Arie. 
Din acestea rezultă că şi Arie a fost rechemat înaintea acestora. Dar 
deşi se pare că acestea s-au petrecut astfel, totuşi i-a fost interzis să 
intre în Alexandria. Aceasta se vădeşte însă din intenţiile lui, pe care 
s-a descoperit după aceea că le-a urzit în timpul penitenţei lui, aşa cum 
se va da pe faţă la vreme potrivită. (Socrate, I, 10). 

CAPITOLUL XVIII 

DESPRE CONSACRAREA ŞI PODOABELE ORAŞULUI 
ŞI DESPRE CULTUL CELOR DIN IERUSALIM 
ŞI DESPRE LEMNUL CRUCII 

CA ŞI DESPRE CUIELE CU CARE A FOST ŢINTUIT DOMNUL 

Intre timp, după sinod, împăratul se arăta bucuros. Imediat după 
ce au fost sărbătoriţi public cei douăzeci de ani ai săi de domnie, a 
pornit cu grabă la zidirea de biserici. Şi făcea aceasta în fiecare oraş, ca 
şi în oraşul care-i purta numele. (Socrate, I, 12). Deoarece toate îi reu¬ 
şeau din plin, a vrut să locuiască într-un oraş al lui. Venind la cîmpia 
situată în faţa Ilionului 87 , lîngă Helespont 88 , deasupra mormîntului lui 
Aiax 89 , unde au avut tabăra aheii 90 cînd luptau împotriva Troiei, a 
desemnat oraşul şi a făcut porţile care se văd şi astăzi de cei care vin 
pe mare. Pe cînd se îndeletnicea cu acestea, i-a apărut Dumnezeu în 
somn şi l-a sfătuit să-şi aleagă alt loc şi îndrumîndu-1 către Bizanţ, în 
Tracia, i-a porunci să locuiască* acolo. (Sozomen, II, 2). 

Şi fiindcă de la început a fost numit Bizanţ, a mărit oraşul şi l-a 
înconjurat ou un zid înalt şi, împodobindu-1 cu diferite construcţii, l-a 
făcut la fel cu Roma imperială (An. 333). Şi dîndu-i numele Constanti- 
nopol, a întărit prin lege ca să fie numit a doua Romă ; aşa este cunos¬ 
cută legea înscrisă pe o coloană de marmură aşezată în Strategiu, lîngă 
statuia ecvestră a lui. Şi a înălţat în acest oraş două biserici, numin- 
du-le pe una «Irina» şi pe cealaltă, «a Apostolilor». 

Dar, aşa cum am mai spus, Constantin nu numai că a făcut să spo¬ 
rească învăţătura creştinilor, dar a distrus şi temple ale păgînilor. A 
ridicat statui împodobite în public în oraşul Constantinopol şi a ridicat 
tripodium-uri, în spectacolele de circ, de care să-şi amintească cei care 
le-au văzut. (Socrate, I, 12). 

Intre timp Elena, mama împăratului, după numele căreia satul 
principal din Drepanum a fost numit oraşul Helenopol, fiind sfătuită în 
somn, s-a dus grabnic la Ierusalim; şi găsind Ierusalimul pustiu şi fără 
pază, a căutat mormîntul lui Hristos. Deşi cu mare greutate, l-a găsit 
totuşi (An. 325). Aşa că a dat poruncă să fie dărîmat imediat acel tem¬ 
plu blestemat. Şi a fost dat la iveală monumentul înălţat Domnului, 

87. Unul dintre numele oraşului Troia. 

88. Vechi nume al strîmtorii Dardanele, care uneşte Marea Egee şi Marea 
de Marmara. 

89. Aiax a fost fiul lui Oileus, regele locrienilor. Renumit prin vitejia sa 
in războiul troian, este socotit al doilea după Ahile în ceea ce priveşte iuţeala 
picioarelor. 

90. Grecii din regiunea Ahaia, la Nord de Peloiponez. 

iar în jurul lui, trei cruci dărîmate, şi cuie, şi totodată şi titlul scris cu 
litere ebraice, greceşti şi latineşti : IISUS NAZARINEANUL REGELE 
IUDEILOR. (Socrate, I, 13). Se zice că unul, chiar mort, la atingerea 
crucii, ar fi înviat. Despre lemnul acesta Sibilla a spus păgînilor : «O, 
de trei ori fericit lemnul pe care a fost răstignit Domnul!» 91 . Atunci 
însă au început îndoielile : care cruce a fost a Domnului şi care ale 
tîlharilor ? De aceea Macarie, întîistătătorul oraşului, a rezolvat în fe¬ 
lul următor problema acestor îndoieli. Oferind una din acele cruci, îm¬ 
preună cu o cuvîntare hotărîtă, unei femei renumite prin nobleţea ei, 
chinuită de o îndelungată suferinţă, a recunoscut puterea Mîntuitoru- 
lui. Căci de îndată ce crucea a atins femeia, a alungat suferinţa cumpli¬ 
tei boli şi i-a redat femeii sănătatea (Sozomen, II, 1). 

Tot aşa mama împăratului, dorind să cunoască cu care cuie au fost 
găurite mîinile lui Hristos, a pus unele în coiful împăratului, pentru 
ca, apărat de providenţă, capul fiului ei să îndepărteze suliţele în răz¬ 
boi ; pe altele le-a amestecat cu frîul calului, din grijă pentru împărat, 
împlinind astfel vechea profeţie. Căci proorocul Zaharia a strigat odi¬ 
nioară, zicînd : Şi va fi (scris) pe frîul calului «sfinţit lui Dumnezeu 
atotputernicul » (cap. 14, 20). 

Şi a distribuit o parte din crucea mîntuitoare familiei regale (Teo- 
doret, I, 18). 

In credinţa că oraşul în care se va păstra această parte (din cruce) 
va fi apărat, a pus, cu devoţiune, partea care a revenit lui Constantin, 
după cum se spune, în statuia lui, înălţată deasupra columnei purpurii 
în forul lui Constantin. (Socrate, I, 13). Iar partea care a rămas a în¬ 
credinţat-o, închisă într-o casetă de argint, preotului oraşului. Şi ori¬ 
unde (putea) aduna meşteri, acolo ridica biserici mari şi frumos împo¬ 
dobite. 

înfăptuind toate acestea, după ce s-a ţinut un banchet cu fecioare 
sacre, ea însăşi îndeplinind oficiul de slujitoare, la optzeci de ani tre¬ 
cuţi, şi făptuind altele asemenea acestora, s-a întors la fiul ei. Şi a tre¬ 
cut din lumea aceasta cu bucurie, încredinţînd fiului său multe îndato¬ 
riri ale evlaviei, la care a adăugat alte noi binecuvîntări. (Teodoret, I, 18). 

După toate acestea, împăratul, avînd mare grijă pentru creştini, şi-a 
întors faţa de la superstiţiile păgînilor, a suprimat monomahiile 92 , a luat 
măsuri să se pună statuile sale în temple, iar cotul 93 cu care se măsura 
Nilul a hotărîlt să nu mai fie dus în fiecare an în templul lui Serapis 94 , 
ci în biserică. (Socrate, I, 14). 

91. Oracolele sibiline, VI, 26. 

92. Luptele de gladiatori. 

93. Unitate de măsură. 

94. Zeu de origine egipteană, introdus de timpuriu Sn Grecia şi apoi la Roma. 

Era socotit zeul vindecărilor. 

Şi aşa, voind ca să arate Constantinopolul asemănător Romei în 
toate, nu a dat greş. Căci l-a făcut mai mare şi în bogăţii şi în popu¬ 
laţie. Ceea ce cred eu că a fost posibil datorită dragostei de Dumne¬ 
zeu pe care o avea oraşul şi ajutorării celor în nevoie din partea locui¬ 
torilor. Căci în aşa măsură a crescut credinţa, încît mulţi dintre cetă¬ 
ţenii iudei, şi aproape toţi păgînii de acolo, au trecut la credinţa creş¬ 
tină. In oraşul acesta, cu trecerea timpului, religia s-a văzut mai pu¬ 
ternică ; nu s-au mai făcut altare sau temple păgîne, şi nici jertfe, 
decît pe vremea lui Iulian, pentru scurt timp ; adică după aceea au în¬ 
cetat acestea. Iar acest oraş al lui Hristos, întemeiat de curînd, Constan¬ 
tin l-a închinat numelui său şi l-a împodobit cu biserici multe şi mari. 
Iar Divinitatea venea în ajutorul dorinţelor împăratului şi îi indica, prin 
multe apariţii, că bisericile pe care le ridica acolo erau sfinte şi mîn- 
tuitoare. (Sozomen I, II, 2). 


CAPITOLUL XIX 

DESPRE LOCUL UNDE ÎNAINTE 
SE CELEBRA CULTUL ZEIŢEI VESTA 95 , 

IAR ACUM SE AFLĂ BISERICA ARHANGHELULUI, 

ŞI DESPRE MINUNILE CARE SE SĂVlRŞESC ACOLO, 

ÎN NUMELE LUI HRISTOS 

Locul însemnat a fost cunoscut celor străini, ca şi celor din oraş, 
de pe vremea cînd acolo se celebra cultul zeiţei Vesta ; în urmă a fost 
făcută o biserică. Locul acesta se numeşte acum al lui Mihail şi e situat 
în partea dreaptă pentru cei care călătoresc pe mare din Pont spre 
Constantinopol, la o distanţă de aproape treizeci şi cinci de stadii 98 
pentru o corabie. Pentru aceia care înconjoară tot golful venind pe 
uscat, are o întindere de mai bine de şaptezeci de stadii. Acest loc a pri¬ 
mit numele, păstrat pînă acum, de la faptul că acolo se ştie precis că 
s-a arătat dumnezeiescul arhanghel Mihail, ceea ce eu însumi confirm 
că este adevărat. 

Aşadar, puterea divină a arătat chiar pentru mulţi alţii că aşa este, 
prin dovezile lucrurilor însele. Căci unii aflaţi în situaţii grele sau în 
primejdii de neînlăturat, alţii suferind de boli sau slăbiciuni necunos¬ 
cute, rugînd'U-se acolo lui Dumnezeu, au binemeritat însănătoşirea. Dar 

95. în mitologia romană, Vesta era socotită zeiţa protectoare a focului din 
cămin şi a căminului în general. în mitologia greacă îi corespunde zeiţa Hestia. 

96. Stadiu, măsură de lungime, varia între 147 şi 192 m. 

ce minuni şi cum s-au petrecut fiecare acolo, e lung de istorisit. Dar 
voi povesti cele întîmplate lui Aquilin, un cunoscut al meu şi coleg 
în procesele judecate în for, unele auzite de la el, unele cunoscute chiar 
de mine. Chinuit de o febră mistuitoare provocată de o fiere roşie 
(evidentă prin culoarea roşie), medicii i-au dat, cînd era însetat, un pa¬ 
har, al căruit (conţinut) l-a vomat; imediat după ce a vomat, fierea 
răspîndită a colorat pielea feţei lui cu o culoare asemănătoare ei. Şi 
orice mînca sau bea, voma. După ce a îndurat acestea multă vreme şi 
nici un aliment nu-1 ajuta să se hrănească, nu a mai avut încredere nici 
în ştiinţa medicilor ; şi cînd era aproape pe moarte, le-a poruncit alor 
săi ,să-l ducă la locul acela : crezînd că fie că va muri acolo, fie că 
va scăpa de boală. în timpul nopţii puterea divină s-a arătat celui care 
zăcea şi l-a învăţat că orice ar mînca, să combine în aşa fel băutura, 
ca să fie făcută din piper şi vin şi miere. Făcînd aşa, a scăpat de boa¬ 
lă ; desigur, cu raţiunea medicinei, dar medicilor li se pare că este 
contraindicat să prescrii celor bolnavi de fiere băuturi calde. 

Am auzit şi despre un bărbat, Probian, care avea în palat o armată 
de medici, fiind imobilizat de o suferinţă cumplită de podagră şi a 
scăpat de dureri tot acolo ; i s-a arătat şi lui în chip minunat sfînta 
vedenie (An. 339). Şi pentru că era încă păgîn, s-a făcut după aceea 
creştin, şi-şi păstrează şi acum credinţa. Totuşi nu voia să se închine 
cauzei care i-a adus deplina mîntuire, adică prea sfintei Cruci. Pu¬ 
terea divină arătîndu-se aceluia care avea această idee, i-a arătat sem¬ 
nul crucii, care era aşezată în altarul aceleiaşi biserici. 

Şi a făcut cunoscut că, de cînd a fost răstignit Hristos, toate cele 
care au fost făcute spre folosul neamului omenesc, poate în afară doar 
de virtutea de a adora crucea, nu au fost înfăptuite nici de îngerii cei 
sfinţi, nici de oamenii cei evlavioşi. (Sozomen, I, 2). 


CAPITOLUL XX 

DESPRE DĂRÎMAREA TEMPLELOR 

în timp ce popoarele şi oraşele se alăturau religiei creştine, 
ceilalţi, care se temeau ca fiilor şi soţiilor lor să nu li se întâmple ceva 
rău dacă s-ar împotrivi, nu aveau linişte. Lipsiţi de adăpostul mulţimii 
de temple, slujitorii şi preoţii au predat statuile de mare preţ pe care 
le aveau la ei, şi pe cele care se numeau fulgerele lui Jupiter. Şi le adu¬ 
ceau chiar ei din locurile ascunse ale templelor sau de la intrarea lor, 
aşa că cele care înainte erau la ei, fără să fie văzute şi erau ştiute 
numai de preoţi, au ajuns să fie dispreţuite de toţi. Dar unele statui 

şi portrete făcute din materiale preţioase au fost topite în foc şi de¬ 
puse în tezaurul statului. Insă cele care erau executate artistic din 
bronz au fost transportate la Constantinopol pentru a-1 împodobi (An. 
335), dăinuind pînă astăzi, aşezate în locuri publice, şi în pieţe, în 
circuri şi în locuinţele (împăratului), ca ale Phythiei, preoteasa lui Apolo, 
şi în muzeele de pe Helicon, şi oracolele din Delphi. Au fost jefuite 
templele lui Ianus, altele au fost lăsate fără acoperiş, iar altele, lăsate 
în părăsire, au ajuns în stare de mizerie şi ruină. Atunci s-au ruinat 
şi au fost aproape dărîmate templul lui Esculap în Egeea Ciliciei şi tem¬ 
plul lui Venus din Afaci, lîngă muntele Liban şi lîngă fluviul Adonis ; 
şi unul şi altul erau vestite la ei. In templul acela cu care se făleau cei 
din Egeea, erau vindecaţi cei care aveau o suferinţă a trupului, arătîn- 
du-li-se noaptea un spirit care îi vindeca. Iar la Afaci, printr-o invocare 
într-o zi anumită, un foc strălucind ca o stea se pierdea pe dată de pe 
culmea muntelui Liban în apropierea fluviului, despre care spuneau 
că este Venus. (Sozomen, II, 4). 

CAPITOLUL XXI 

DESPRE CONVERTIREA BARBARILOR 

Intre timp, fiindcă o mulţime de neamuri trecuseră din Tracia în 
Asia şi unii barbari din alte părţi se agitau împotriva romanilor, mulţi 
dintre preoţii lui Hristos erau captivi împreună cu ei. Şi cum aceştia 
îi vindecau pe bolnavi, şi alungau spiritele numai pronunţînd numele 
lui Hristos, şi invocau pe Fiul lui Dumnezeu, şi mai şi meditau la lume 
şi viaţă într-o comuniune desăvîrşită, barbarii au admirat viaţa aces¬ 
tor bărbaţi, ca şi lucrările lor. Şi au crezut că bine gîndesc şi că vor 
avea un Dumnezeu binevoitor dacă vor imita pe oamenii mai buni şi, 
ca şi ei, îl vor împăca pe Dumnezeu. Şi alegîndu-şi singuri dintre ei 
conducători pentru a-i îndruma, primeau învăţătura şi se botezau şi 
apoi se duceau în grabă în biserici. (Sozomen, II, 5). 


CAPITOLUL XXII 

EUSEBIE DIN NICOMIDIA A ATACAT EPISCOPATUL 
DIN CONSTANTINOPOL ; 

SCRISOAREA LUI CONSTANTIN ÎMPOTRIVA ACELUIA 

Apărătorii ticăloşiei lui Arie nu au părăsit sinodul. Aceia care, 
pentru el, şi-au dat mîna într-o mărturisire a credinţei, au imitat după 
aceea purtările lupilor. Căci după ce prea sfîntul Alexandru, care în cu- 
vîntările lui a tunat împotriva lui Arie, Alexandru deci, episcopul Bi- 

zanţului, căci aşa se numea atunci Constantinopolul, a trecut într-o viaţă 
mai bună, Eusebie, apărătorul necredinţei, nesocotind regulile pe care 
cu puţin înainte de consfinţire şi el împreună cu ceilalţi episcopi, pă¬ 
răsind la repezeală Nicomidia a uzurpat scaunul constantinopolitan, 
deşi se comunicaseră peste tot regulile că episcopii şi preoţii nu au voie 
să treacă dintr-un oraş în altul. Dar nu e de mirare că unii care se 
înverşunează astfel împotriva dumnezeirii Celui Unul Născut nesoco¬ 
tesc cu nesăbuinţă şi alte legi. Căci nu numai atunci a făcut acest lu¬ 
cru neobişnuit dar şi altădată a săvîrşit ceva asemănător. Acesta, pe 
cînd era episcop în Berit, a trecut degrabă în Nicomidia şi în cele din 
urmă, după Sinod, a fost alungat din acea nebunie a impietăţii date pe 
faţă şi, odată cu el, şi Teogonie din Niceea. 

Acest lucru l-a făcut cunoscut în scrisoare împăratul Constantin. 
Iar eu m-am gîndit să intercalez în această lucrare sfîrşitul acestei scri¬ 
sori : «Cine este acesta care învaţă astfel pe poporul nevinovat ? Eu¬ 
sebie este de o cruzime de tiran. Să se ştie pretutindeni faptul că este 
protejatul unui tiran — ceea ce este evident din multe lucruri. Acest 
lucru este dovada morţii episcopilor de bună credinţă; acest lucru îl 
strigă pe faţă şi persecutarea de mare cruzime a creştinilor. Acum nu 
spun nimic despre injuriile aduse mie, prin care atunci cînd cea mai 
mare parte dintre adversari discutau despre uneltire, acesta avea ochii 
aţintiţi împotriva mea. Un singur lucru i-a lipsit — că nu a oferit 
tiranului şi un sacerdoţiu înarmat. Dar să nu creadă cineva că sînt 
mai puţin pregătit pentru dovedirea acestora. Judecata este cunoscută, 
fiindcă se ştie că preoţii şi diaconii care l-au urmat pe Eusebie au fost 
prinşi de mine. Dar trec şi peste acele lucruri care acum sînt cunoscute 
nu pentru indignarea stârnită, ci pentru tulburarea lor dovedită de 
mine. Singura grijă, după mine, este să observ că voi sînteţi chemaţi 
să împărtăşiţi crima (aceasta). Căci din cauza dezbinării şi răsturnării 
provocate de Eusebie, aţi dobîndit o conştiinţă depărtată 3e adevăr. Dar 
însănătoşirea acestei situaţii nu va întîrzia, dacă, alegînd acum un epis¬ 
cop credincios şi integru, vă reîntoarceţi la Dumnezeu. Fiindcă în pre¬ 
zent există in voi dorinţa (în această direcţie), ar trebui să existe în 
voi şi această reîntoarcere; şi să cumpăniţi în judecata voastră dacă 
Eusebie, prevenit, nu a venit cumva încoace (aici), cu cea mai nebună 

pază a complicilor săi şi nu a zdruncinat, fără pic de ruşine, ordinea 
dreptăţii. Dar fiindcă despre pomenitul Eusebie se cade să vorbesc pe 
scurt în faţa devotamentului vostru, ascultaţi. Răbdarea voastră vă 
aminteşte de sinodul ţinut în oraşul Niceea : acestui sinod i-am dovedit 
şi eu cu cucernicie închinarea conştiinţei mele, nevoind altceva decât 
să statornicesc buna înţelegere între toţi şi, în faţa tuturor, să combat 
şi să înlătur această discordie, care a avut obîrşia în trufia lui Arie din 
Alexandria, întărită prin dorinţa pervertită şi funestă a lui Eusebie. 
Dar tocmai Eusebie, o dragii şi porea iubiţii mei, cu ce atenltă cercetare 
credeţi (fiindcă în conştiinţă era învins), cu cîtă neorînduială stăruia 
în minciuna declarată, trimiţîndu-mi diverşi care să mă roage pentru 
el, cerînd de la mine iertare ca nu cumva, dovedit pentru răul făcut, 
să fie lipsit de cinstire. 

Martor mi-e Dumnezeu, Care să fie şi în mine, şi în dragostea 
voastră de bine. Căci şi pe mine m-a tulburat şi m-a luat prin surprin¬ 
dere acel pe care îl cunoaşteţi şi voi. Atunci toate s-au petrecut aşa 
cum le dorea el, fiindcă răul sălăşluia în conştiinţa lui. Dar, ca să trec 
cu vederea celelalte rătăciri ale lui, ascultaţi, vă rog, ce a făcut mai 
ales împreună cu Teogonie, părtaş al necredinţei lui. Poruncisem să 
fie trimişi încoace cîţiva din Alexandria care se îndepărtaseră de la 
credinţa noastră fiindcă cu slujirea lor aprindeau flăcările minţii. Dar 
aceşti binevoitori şi prea buni episcopi, pe care adevărul Sinodului îi 
păstra pentru penitenţă, nu numai că i-au primit pe aceia, i-au şi găzduit 
la ei, dar au hotărît chiar să împărtăşească voinţa de rău a lor. De 
aceea am hotărît să se ia aceste măsuri cu privire la aceşti nerecunos¬ 
cători — să fie smulşi şi deportaţi într-un loc de exil îndepărtat. Acum 
e da datoria voastră să vă întoarceţi la Dumnezeu, cu acea credinţă 
care întotdeauna se şi cuvine să fie, şi se cade să fie şi să acţioneze în 
voi. Căci noi ne bucurăm să avem episcopi curaţi, şi drept-credincioşi 
şi îndurători. Dar dacă cineva îndrăzneşte cumva să încurajeze la 
amintirea lor nesănătoasă, sau la laudă, va fi de îndată reprimat în în¬ 
drăzneala sa, de intervenţia slujitorului lui Dumnezeu, adică a mea. 
«Domnul să vă aibă în pază, prea iubiţi fraţi». (Teodoret, I, 18 şi 19). 

CAPITOLUL XXIII 

EUSEBIE OIŞTIGĂ DIN NOU DE LA CONSTANTIN 
IERTAREA OBŢINUTĂ PENTRU ARIENI 

Aşadar, aceştia au fost şi condamnaţi şi alungaţi din oraş. Şi în 
Nicomidia a fost hirotonit episcop Amfion (ed., Appion), iar în Niceea, 
Chrestus. Dar începînd din nou prin uneltirile obişnuite şi găsind că, 
prin minciuni, ar putea avea parte de clemenţa împăratului, au fost 
repuşi şi au recăpătat puterea de mai înainte. Căci Eusebie, cum am 
mai spus, a fost, în mod abuziv, întîistătător şi la Constantinopol şi, 
venind adesea la împărat, a dobîndit o mai mare părere de sine şi, 
cîştigîndu-i încrederea prin convorbiri repetate, a statornicit repre¬ 
siuni crîncene împotriva apărătorilor adevărului. Dintru început a de¬ 
clarat că doreşte scaunul Ierusalimului şi, ca unul care are în vedere 
o foarte vestită operă de edificare, l-a prins în cursă pe împărat prin- 
tr-un plan bine întocmit. De aceea a fost trimis cu mult respect, iar 
împăratul i-a dăruit vehicule şi alte compensări. Odată cu el a plecat 
deci şi Teogonie din Niceea, părtaş la toate sfaturile rele ale lui, aşa 
cum am mai spus. (Teodoret, I, 20 şi 21). 


CAPITOLUL XXIV 

PRIN CE ÎNŞELĂTORIE EUSTATIE DIN ANTIOHIA 
A FOST ÎNDEPĂRTAT DE LA EPISCOPAT ŞI TRIMIS ÎN EXIL 
ŞI CARE AU FOST CEI HIROTONIŢI DUPĂ EL 

Venind apoi în Antiohia şi arborînd o mască de prietenie, s-au fă¬ 
cut stăpîni printr-o nemaipomenită silnicie. Căci Eustatie, mare luptă¬ 
tor pentru adevăr, i-a arătat o largă ospitalitate frăţească. Cînd au 
ajuns la locurile sfinte şi i-au văzut pe toţi de acord, adică pe Eusebie 
din Cezareea, pe Patrofil din Scythopolis, pe Actie din Lida, pe Teo- 
dot din Laodiceea, şi pe alţii, care luaseră lepra lui Arie, le-au anunţat 
cele puse la cale şi, împreună cu ei, au venit la Antiohia. Iar sosirea 
lor era prezentată sub un aspect lipsit de onoare ; însă ceea ce se punea 
la cale era un război al credinţei. Căci negustorii (conducătorii) au ve¬ 
nit la sinod (An. 331) întovărăşind o femeie prostituată şi îndemnînd ca 
cele spuse de ea să fie luate în seamă. Apoi, toţi ceilalţi fiind sfătuiţi 
să plece, au introdus-o pe femeia de trei ori nenorocită. Iar ea, arătîn- 

du-şi copilul mic de la sin, spunea că l-a conceput şi l-a născut în 
urma concubinajului cu Eustatie, pe care îl tot numea neruşinat. El 
însă, conştient de calomnia ei atît de evidentă, a dat poruncă să se 
prezinte oei care au cunoştinţă de acesit fapt. Şi pentru că ea spunea 
că nu are nici un martor pentru acuzare, judecători prea drepţi i-au 
cerut să jure. Bineînţeles că legea susţine cu tărie (Deut. 19, 15) că 
cele afirmate trebuie sprijinite de doi sau trei martori, pentru a fi cre¬ 
zute adevărate ; iar Apostolul (I Tim. 5, 19) învaţă să nu fie primită pîra 
(acuzaţia) împotriva unui preot, decît dacă e făcută cu doi sau trei 
martori. Dar aceştia, dispreţuind legile sfinte, au primit acuzaţia fără 
martori adusă împotriva unui asemenea bărbat. După ce femeia aceea 
a depus jurămînt a adăugat că acel copil e rodul concubinajului cu 
Eustatie. Şi atunci, ca nişte iubitori ai adevărului, aceştia au dat un 
decret împotriva bărbatului adulter ; unii aduceau pe faţă reclamaţii 
împotriva episcopilor (deoarece erau de faţă mulţi şi se împotriveau, 
în numele învăţăturilor apostolice, şi nu ştiau nicicum cele puse la 
cale) şi lăudau pe marele Eustatie, împiedicînd aplicarea decretului 
nedrept al acelora. După ce s-a înfăptuit aceasta, cei care au pregătit 
această faptă au plecat de îndată la împărat şi l-au convins că pîra a 
fost adevărată şi dreaptă sentinţa (contra) lui Eustatie, care au pus să 
fie izgonit, ca tiran şi bărbat adulter, el, (care era) încarnarea evlaviei 
şi chipul curăţiei. Iar el a fost dus prin Tracia la oraşul Iliriei. Iar aceia 
au hirotonit în locul lui pe Eulalie. 

La scurtă vreme, în timp ce acesta încă trăia, aceia au vrut să-l 
mute acolo pe Eusebie din Palestina ; dar pentru că Eusebie s-a ferit 
de mutare şi împăratul a interzis-o, l-au numit pe Eufronie. La un an 
şi cîteva luni acesta a murit, fiind episcop, şi (ei) au transmis episco¬ 
patul acelei Biserici lui Placit. însă toţi aceştia au ţinut ascunsă ciuma 
lui Arie. Şi aceasta pentru că mulţi dintre cei care trăiau în credinţă, 
şi dintre preoţi, şi dintre ceilalţi, părăsind comunităţile bisericeşti, se 
adunau tocmai la ei. Pe aceştia toţi îi numeau susţinătorii lui Eusta- 
tie, fiindcă după plecarea lui, se adunau de o parte. Iar femeia aceea 
de trei ori nenorocită, pradă suferinţei unei boli nemiloase, a dat pe 
faţă înşelăciunea ; şi a mai dezvăluit şi acea ticluire a tragediei, făcînd 
cunoscute cele care păreau pregătite nu de doi sau de trei, ci de foarte 
mulţi preoţi. Căci se spune că ea s-a învoit pe bani să aduoă acea 
calomnie. Iar jurămîntul nu a fost cu totul fals, deoarece acel copil 
despre care a jurat era fiul unuia numit Eustatie, meşter fierar. (Teo- 
doret, I, 21). 

CAPITOLUL XXV 

DESPRE DIVIZAREA POPORULUI DIN ANTIOHIA 
DIN PRICINA LUI EUSTATIE 

Atunci a izbucnit în Antiohia o adevărată răscoală în urma de¬ 
punerii lui Eustatie, şi după aceea s-a ajuns la un foc atît de mare cu 

privire la alegerile episcopului, încît a pierit aproape toată cetatea, 
poporul împărţindu-se în două părţi. Unii se îndreptau spre Antiohia 
ca să-l transporte pe Eusebie în Palestina, alţii se străduiau să-l re¬ 
aducă pe Eustatie. De fiecare parte era şi poporul din oraş, dar şi mînă 
armată şi toţi se agitau ca împotriva duşmanilor, încît s-ar fi ajuns 
poate, la arme, dacă nu i-ar fi ţinut în frîu teama de Dumnezeu şi de 
conducători. Căci împăratul a potolit răscoala prin scrisorile sale. Eu¬ 
sebie însă a refuzat şi s-a retras în Palestina ; admirînd această hotă- 
rîre, împăratul i-a scris, lăudînd propunerea şi declarîndu-1 fericit şi 
că e demn să fie ales episcop nu al unui singur oraş, ci al lumii întregi. 

De altfel se spune că scaunul Bisericii din Antiohia a fost vacant 

timp de opt ani. La urmă a fost numit Eufronie, prin strădania duş¬ 
manilor credinţei niceene. Aşadar acestea fiind expuse în acest volum 
conform rînduielilor bisericeşti, e timpul să fie puse în ordine cărţile 
care urmează. (Socrate, I, 18). 







CARTEA A III-A 




CAPITOLUL I 

DESPRE CONVERTIREA NEAMURILOR 
DE INDIENI ŞI DE PERŞI 

In vremea credinciosului împărat Constantin au primit învăţături 
elementare creştine şi neamurile de indieni şi cele din Iberia (Geor- 
gia). Am auzit însă că şi armenii tot atunci au devenit creştini. Căci 
se zice că Tiridate, regele de atunci al acestui neam, în urma unui semn 
minunat al lui Dumnezeu, semn care a avut loc în preajma casei lui, 
s-a făcut creştin şi totodată a poruncit ca toţi cei supuşi autorităţii lui 
să-şi plece capul de asemenea lui Dumnezeu într-o singură învăţătură. 
De acolo învăţătura creştină a trecut şi la alte neamuri vecine şi s-a 
răspîndit mult. La perşi însă cred că începutul creştinismului a avut 
loc în timp ce unii dintre ei, venind la ostroini 97 şi la armeni cu inte¬ 
rese comerciale, cum obişnuiau, au stat de vorbă cu acei bărbaţi sfinţi 
şi au cunoscut virtuţile lor. (Sozomen II, 7). 

CAPITOLUL II 

CUM AU ACUZAT IUDEII PE CREŞTINII PERSANI; 

CINE, CÎŢI ŞI IN CE FEL AU PĂTIMIT EI INTRE PERŞI 

Cu trecerea timpului s-au înmulţit şi au început să aibă biserici 
şi preoţi şi alţi slujitori. Nu puţin îi întrista acest lucru pe magi 98 , 
cărora este ştiut că le-a fost încredinţată dintru început religia perşi¬ 
lor, prin succesiunea generaţiilor, ca unui trib sacerdotal. Acest lucru 
îi nemulţumea şi pe iudei, duşmani oarecum naturali ai învăţăturii 
creştine. De aceea l-au acuzat în faţa lui Sapor", regele de atunci, pe 
Simion, arhiepiscopul Seleuciei şi al oraşelor din Ctesifon, în regatul 
persan, că ar fi prieten cu împăratul romanilor căruia îi dezvăluie in¬ 
teresele comerciale ale perşilor. Sapor, dînd crezare acestor abateri, în 
primul rînd i-a pedepsit pe creştini impunîndu-le biruri foarte mari 

97. Locuitori ai provinciei Osrhoene, creată de Diocletian în jumătatea de 
Sud a provinciei Mesopotamia, avînd capitala la Edessa. 

98. Cunoscători în astrologie şi conducători în religia lui Zoroastru. 

99. Este vorba de regele perşilor Sapor II sau «cel Mare», din dinastia sas- 
sanidă, care a domnit între 310—379. 

ca să-i recunoască pe cei mai mulţi dintre ei, care au fost mai greu 
loviţi de sărăcie ; şi a adăugat în felul acesta, prin oameni cruzi, şi 
exilul, pînă cînd, lipsiţi de bani şi siliţi de abuzurile repetate, creştinii 
au ajuns să-şi dispreţuiască legile propriei religii. Iar după aceasta i-a 
nimicit prin sabia ameninţărilor pe preoţi şi pe slujitorii lui Dumne¬ 
zeu, a desfiinţat bisericile şi le-a confiscat toate bunurile. Dar pe Si- 
mion a poruncit să fie adus la el, ca pe unul care a trădat regatul şi 
religia perşilor. Iar magii, ajutaţi de iudei, se grăbeau să distrugă sfin¬ 
tele biserici. Simion a fost prins, pus în lanţuri şi dus la rege. Simion 
a fost un om mare şi vestit pentru curajul lui. Căci după ce Sapor a 
poruncit să fie dus la tortură, nici nu i-a fost frică, nici nu i s-a închi¬ 
nat. Din această pricină, regele, înfuriindu-se mai tare, l-a întrebat de 
ce nu i se închină, deoarece înainte obişnuia să o facă. Iar Simion a 
spus : «înainte nu eram adus în lanţuri cînd negam credinţa în ade¬ 
văratul Dumnezeu şi, neavînd nici îndoială în această privinţă, împli¬ 
neam toate cele datorate regelui. Acum însă nu-mi este îngăduit să 
mai fac acest lucru. Căci am venit ca să lupt pentru învăţătura şi cre¬ 
dinţa noastră». 

Celui care spunea acestea, regele i-a poruncit să se închine soarelui 
şi i-a făgăduit că, dacă va face şi mai mult, el îl va răsplăti cu cea mai 
mare cinste ; dar l-a ameninţat că, dacă se împotriveşte, îl va trimite la 
moarte împreună cu tot neamul creştinesc. Cum pe Simion nici nu-1 
putea înspăimînta cu torturi şi nici nu-1 putea îndupleca cu făgăduinţe, 
căci rămînea tare şi nu voia să se închine soarelui şi nici să-şi trădeze 
religia, a poruncit să fie ţinut în lanţuri, crezînd că, după mai multă 
vreme, îi va slăbi rezistenţa. Pe cînd era dus la carceră, l-a văzut un 
eunuc bătrîn, Ustazades (al. Ustazanes, şi Ustazares), care l-a crescut pe 
Sapor şi era mai marele palatului. Acesta, ridicîndu-se, i s-a închinat. 
Căci şedea în faţa porţilor palatului. Simion l-a primit cu ocări şi a 
strigat la el cu furie şi şi-a întors capul cu dispreţ. Bătrînul, fiind creş¬ 
tin, nu cu mult timp înainte fusese silit să se închine soarelui. Atunci 
eunucul, izbucnind în plîns, s-a dezbrăcat‘gemînd de haina strălucitoare 
cu care era îmbrăcat şi, luînd o îmbrăcăminte de doliu, şedea plîngînd 
şi gemînd în faţa palatului regal : Vai ! — spuse — cum să cred că 
Dumnezeu mai este în preajma mea, cînd eu l-am renegat, în timp ce 
pentru această cauză bunul meu prieten Simion nici nu mi-a răspuns 
şi a trecut, întorcîndu-şi capul furios ? Cînd Sapor a auzit acestea, 
chemîndu-1 la el, l-a întrebat de ce jeleşte sau dacă i s-a întîmplat 
vreun necaz în împrejurimile palatului. Ustazades i-a răspuns : «O, rege, 
nu am suferit nici o nenorocire în casa acestei lumi. Ce bine era dacă, 

în locul celor ce mi s-au întîmplat acum, m-aş fi ales cu toate celelalte 
nenorociri! Plîng pentru că trăiesc, cînd ar fi trebuit să mor. Văd soa¬ 
rele la care m-am închinat ca să mă supun voinţei tale, şi nu după 
juruinţa voinţei mele. Este drept să mor pentru amândouă aceste mo¬ 
tive : şi fiindcă l-am trădat pe Hristos, şi fiindcă te-am înşelat pe tine». 
Şi spunînd acestea, a jurat pe Creatorul cerului şi al pămîntului că nu 
îşi va mai schimba hotărîrea. Sapor însă, admirînd statornicia eunu¬ 
cului, se înverşuna mai cumplit împotriva creştinilor, pentru ca, acţio- 
nînd astfel, să aibă mai multă roadă nelegiuirile lui. Tratîndu-1 însă pe 
bătrîn cînd cu blîndeţe, cînd cu nu mai puţină ferocitate, gîndea că 
acela se va răzvrăti împotriva sa. Şi fiindcă nu făcea nimic, Ustazades 
mărturisind că el niciodată nu va fi atît de prost încît să şovăiască a 
cinsti pe Dumnezeu Creatorul, mai degrabă decît pe cele care au fost 
create de Dumnezeu, atunci cuprins de furie, Sapor a poruncit să i se 
taie capul cu paloşul. în timp ce era dus la moarte, l-a rugat pe călău 
să-l sprijine puţin, pentru că avea să trimită ceva regelui, şi chemînd 
pe unul dintre eunucii credincioşi, îi porunci să-i spună lui Sapor 
acestea : «Pentru cinstea pe care din tinereţe şi pînă acum am avut-o 
în casa ta, o rege, slujind cu zel şi pricepere şi tatălui tău şi ţie, nu-mi 
lipsesc martorii, şi tu ştii prea bine aceasta. Pentru toate cîte vi le-am 
închinat cîndva vouă, dă-mi în schimb aceasta : ca nu cumva vreun 
neştiutor să creadă că sînt dus la pedeapsa capitală ca unul care nu am 
dovedit credinţă regelui, sau că am dat dovadă de vreo voinţă de rău, 
şi ca să se arate mai limpede ce se întîmplă, un crainic să anunţe tutu¬ 
ror strigînd că lui Ustazades i se taie capul nu pentru că ar fi fost 
duşman regelui, ci fiindcă a mărturisit că este creştin, refuzînd să re¬ 
nunţe la Dumnezeul său în faţa regelui». Eunucul a anunţat regelui 
acestea. Sapor a pus de îndată un crainic să strige aşa cum a fost rugă¬ 
mintea lui Ustazades. Căci el credea că ceilalţi creştini ar putea renunţa 
la credinţa creştină dacă îşi vor da seama că nu va ierta nimic unui 
creştin acela care ucide pe bătrînul care l-a crescut şi a fost devotat în 
prietenia lui. Ustazades însă s-a străduit să fie strigată în public cauza 
morţii sale crezînd că mulţi creştini ar putea fi înspăimîntaţi dacă el 
s-ar fi închinat soarelui din frică ; dar acum, văzînd că el moare pentru 
credinţă, se vor găsi mulţi imitatori ai virtuţii sale (Sozomen, II, 8). Iar 
Simion, aflînd acestea în închisoare, a înălţat lui Dumnezeu cîntece de 
slavă pentru acela. 


8 — Casiodor 

In altă zi, care era a şasea zi de sărbătoare a săptămînii mari, în 
care înainte de sărbătoarea învierii se celebra amintirea de fiecare an 
a Patimilor Mîntuitorului, regele a hotărît ca şi Simion să piară prin 
sabie. Căci, adus din nou de la carceră în palatul regal, îi vorbea lui 
Sapor cu prea multă înflăcărare despre credinţă, şi nu a vrut să se 
închine nici regelui şi nici soarelui. In aceeaşi zi a poruncit să piară în 
acelaşi fel şi alţi o sută de creştini aflaţi în închisoare. Pînă la urmă s-a 
poruncit ca Simion să fie omorît în aşa fel încît să vadă moartea tuturor. 

Căci printre aceştia erau unii episcopi, alţii preoţi, alţii din diferite 
ordine preoţeşti. Pe cînd erau cu toţii duşi la moarte, venind mai marele 
magilor, îi întreba pe ei dacă vor să trăiască şi să aducă închinare rege¬ 
lui, şi soarelui. Şi cum nici unul nu alegea asemenea viaţă, călăii pregă¬ 
teau martiriul morţii. Simion, care era de faţă, îi îmbărbăta pe toţi şi 
vorbea despre înviere şi evlavie şi, folosind credinţa din Sfînta Scrip¬ 
tură, spunea : «Adevărata viaţă este să mori astfel, iar negarea lui 
Dumnezeu este moarte sigură ; adăugind că, după puţin timp, chiar fără 
intervenţia nimănui, va surveni moartea. Acesta este sfîrşitul inevitabil 
al tuturor muritorilor, după aceasta însă dăinuirea nu este la fel pentru 
toţi, ci oarecum după felul cum oamenii au făcut să prevaleze raţiunea 
în viaţa lor, a celor care şi-au rînduit bine darurile şi primesc fără să 
crîcnească răul loviturilor. Dar dintre toate lucrurile bune, nimic nu 
este mai mare şi mai fericit decît să alegi a muri pentru Dumnezeu». 
Spunînd acestea, şi parcă învăţîndu-i pe fiii săi cum se cuvenea ca fie¬ 
care să fie instruit în întrecerile sfinte, Simion înainta voios spre 
moarte. Şi după ce călăul îi omorîse pe cei o sută, la urmă a venit la 
Simion, la Abedeealla şi la Anania : amîndoi bătrîni, cu părul alb, 
numiţi în timp ce păstorea Simion în Biserică, prinşi şi puşi în lanţuri 
odată cu el (Sozomen, II, 9). 

Atunci Pusicius, care era acolo ca mai mare peste toţi angajaţii 
regelui, văzîndu-1 pe Anania cum tremura pe cînd se pregătea să 
moară, spuse : închide puţin ochii, bătrîne, şi fii sigur că în curînd îl 
vei vedea la faţă pe Hristos. Imediat ce a spus acestea a fost prins, dus 
la rege şi s-a dovedit că este creştin, căci vorbise în favoarea învăţăturii 
creştine şi gîndindu-se la martiri. Atunci regele a dat poruncă să fie 
ucis într-un chip neobişnuit şi deosebit de crud, adică străpungîndu-i-se 
ceafa, limba să-i fie scoasă şi aruncată de acolo. După ce s-a făcut aşa, 
unii au acuzat-o şi pe fiica sa ; fecioara, nevinovată, a fost prinsă şi 
ucisă. 

In anul următor, în ziua în care se celebra amintirea Patimilor lui 
Hristos şi se aştepta sărbătoarea învierii, o poruncă neobişnuit de crudă 
a lui Sapor s-a răspîndit prin toată ţara perşilor : erau condamnaţi la 

e 

moarte toţi cei care mărturiseau că sînt creştini. Se spune că atunci o 
mulţime fără număr de creştini au pierit prin sabie : pe unii îi găseau 
ascunşi magii, căutîndu-i cu sîrg prin oraşe şi adăposturi, alţii însă, fără 
să spună nimic, se predau singuri, de bună voie, ca să nu se creadă că, 
prin tăcerea lor, se lepădau de Hristos. în timp ce toţi creştinii piereau 
astfel fără cruţare, mulţi au fost ucişi chiar în palatul regelui, printre 
aceştia şi Azanes, un eunuc foarte drag regelui. Cînd Sapor a auzit 
aceasta, s-a întristat şi a schimbat această distrugere generală şi a 
poruncit să fie ucişi numai aceia care propovăduiau religia. Cam în 
acelaşi timp, căzînd bolnavă regina (Sozomen, II, 10), a fost luată sora 
episcopului Simion, pe nume Tharbua, împreună cu sclava cu care-şi 
împărţise viaţa; în urma uneltirilor unor iudei care le acuzau, s-a 
întîmplat să fie considerate că au făcut farmece reginei, din cauza 
morţii lui Simion. în adevăr, regina, cum cei bolnavi obişnuiesc să 
plece urechea la asemenea, vorbe, a bănuit că e adevărată învinuirea 
mai ales aceea făcută de iudei, deoarece şi ea ştia unele lucruri ase¬ 
mănătoare, şi îi socotea pe iudei că îi sînt binevoitori şi nu mint. Magii, 
luîndu-le pe Tharbua şi pe celelalte, le-au nimicit prin torturile unei 
morţi crîncene. Legate de sitîlpi, tăindu-le prin mijloc cu fierăstrăul, 
le-au sfîrtecat omorîndu-le cu cruzime, şi au pus-o pe regină să treacă 
printre stîlpi pe cînd ele îşi dădeau sufletul. 

Se spune că Tharbua aceasta a fost tare frumoasă şi, îndrăgită de 
unii dintre magi, i s-a cerut în ascuns să trăiască împreună, făgăduin- 
du-i-se ca răsplată iertarea sa şi a celorlalte, dacă ar fi consimţit la 
păcat. Ea nu a suportat nici să audă de desfrînare, ci aducînd mustrări 
pentru această cerere ruşinoasă, a păşit cu bucurie la moarte, ca să 
nu-şi trădeze sfînta feciorie. 

Magii şi conducătorii lor, străbătînd întreaga provincie, după po¬ 
runca lui Sapor, ca să-i prindă pe preoţii şi propovăduitorii învăţăturii 
creştine, îi pedepseau pe episcopi şi pe preoţi, şi mai ales în regiunea 
adiabenilor. Aici este locul să numim pe Persicus şi alţi mulţi creştini 
(Sozomen, II, 11). 

în vremea aceea l-au prins şi pe episcopul Acepsima şi pe mulţi 
dintre clericii lui ; avîndu-1 pe întîistătător, au crezut că e destul, lăsîn- 
du-i pe ceilalţi lipsiţi de sprijin. Dar Iaoob, un preot din Pont, (oare de 
bună voie) îl urma pe Acepsima şi rugîndu-i pe magi, s-a întîmplat să 
fie prins în capcamă în acelaşi fel. Căci atunci îl servea voios şi pe 
bătrîn şi îi uşura întrucîtva şi suferinţa şi pe cît putea îi oblojea fără 

încetare rănile. în adevăr, după puţin timp magii l-au torturat cu mare 
cruzime, silindu-1 să se închine soarelui. La refuzul lui, l-au pus din 
nou în lanţuri. Dar aveau în carceră şi mulţi alţi preoţi şi diaconi, după 
ce îi biciuiseră. Trecînd cîtva timp, mai marele magilor a cerut sfatul 
regelui în privinţa acelora ; primind încuviinţarea să facă ce vor voi, 
dacă aceia nu se vor închina soarelui, ei au comunicat în carceră voinţa 
regelui. La răspunsul lor deschis, că niciodată nu vor fi trădători ai lui 
Hristos şi nici nu se vor închina soarelui, i-a sfîşiat cu vergile, fără pic 
de milă. Acepsima a murit bărbăteşte odată cu aceştia, pentru mărtu¬ 
risirea credinţei. Unii dintre armeni, în timp ce erau ostatici la perşi, 
luînd trupul lui în ascuns, l-au înmormîntat cum se cuvenea. Alţii însă, 
deşi n-au fost mai puţin biciuiţi, au trăit mai mult decît se sperase ; şi 
nevrînd să-şi schimbe credinţa, au fost din nou puşi în lanţuri. împre¬ 
ună cu aceştia era Aithala ; în timp ce era lovit cu mare furie, i s-au 
dislocat umerii, astfel că după aceea era văzut cum îşi purta mîinile 
mortificate şi alţii îi duceau mâncarea la gură. 

Aşadar sub domnia acestuia, au trecut la viaţa cea bună, prin măr¬ 
turisire, preoţi, diaconi, monahi şi sfinte fecioare şi alţi membri ai 
Bisericii şi nenumăraţi sîrguitori pentru învăţătura creştină. Tot în 
vremea aceea a pătimit episcopul Marc Bichor împreună cu aproape 
două sute cincizeci de clerici care fuseseră prinşi de perşi, împreună cu 
acela. Atunci a fost încununat cu titlul de martir şi Milesie, care mai 
înainte era ostaş în armata persană, iar apoi, părăsind armata, şi-a do¬ 
vedii zelul pentru convieţuirea apostolică. (Sozomen, II, 12). 

Căci se spune că, după ce fusese hirotonit episcop într-un oraş 
persan, adesea a pătimit multe şi, lovit şi schingiuit, a suportat totul cu 
bărbăţie. Şi pentru că pe nimeni nu a putut convinge de existenţa lui 
Hristos, a blestemat oraşul şi a plecat de acolo. în scurtă vreme, cînd 
fruntaşii acelui oraş au greşit faţă de rege, a venit pe neaşteptate o 
armată cu trei sute de elefanţi, a distrus oraşul şi, arîndu-1 ca pe o 
regiune pustiită, l-au lăsat semănăturilor. Episcopul Milesie însă, purtînd 
cu el numai o desagă, în care avea codicele sfînt al Evangheliilor, a 
purces să predice la Ierusalim, şi de acolo în Egipt, ca să-i vadă pe 
monahii care sălăşluiau acolo. Sirienii, care au scris despre faptele şi 
viaţa lui, sînt martori că acesta a fost un sfînt şi a făcut şi minuni. Se 
spune că aceia care au fost încununaţi cu martiriul în timpul domniei 
lui Sapor au fost vreo şaisprezece mii de bărbaţi şi femei. (Sozomen, 
II, 13). 

SCRISOAREA LUI CONSTANTIN CĂTRE REGELE PERŞILOR, 
CU PRIVIRE LA CREŞTINI 

împăratul Constantin s-a îngrijit din propria voinţă de apărătorii 
credinţei la perşi. Aflînd că aceia au avut mult de suferit de la cei fără 
credinţă şi că regele acestora, supus greşelilor îi expune la diferite pri¬ 
mejdii, i-a trimis prin legaţii care erau atunci acolo, sfaturi, rugîndu-1 
să-i trateze cu cinstea cuvenită pe credincioşii lui Dumnezeu care erau 
în stăpînirea lui. Dar strădania credinciosului împărat e mai bine pusă 
în valoare cunoscînd scrisoarea lui. 

SCRISOAREA ÎMPĂRATULUI CONSTANTIN 
CĂTRE REGELE PERŞILOR, SAPOR. 

DESPRE GRIJA LUI DUMNEZEU FAŢĂ DE OAMENI 

Ca apărător al sfintei credinţe, am avut parte de lumina adevăru¬ 
lui : condus de adevărul luminii, cunosc sfînta credinţă. Prin urmare, 
aşa cum dovedesc lucrurile însele, văd că aceasta este credinţa demnă 
de cinstire şi care prilejuieşte tuturor învăţătura cunoaşterii Preasfîn- 
tului Dumnezeu. Mărturisesc că eu am această credinţă. Că avînd în 
ajutor puterea acestui Dumnezeu, am dobîndit, printr-o nădejde de 
nezdruncinat în mîntuire, toată întinderea de pămînt începînd de la 
ţărmul oceanului ; aşa că toţi cei care au fost înrobiţi de atîţia tirani 
prin înfrîngeri silnice şi au fost ţinuţi în întuneric, redobîndind liber¬ 
tatea tuturor lucrurilor, se ridică printr-o administraţie oarecum reîn¬ 
viată. Acestui Dumnezeu mă închin, al cărui semn juruit lui Dumnezeu 
îl poartă pe umăr armata mea şi de la Care, cînd li cere cu vorbă 
dreaptă ceva, dobîndeşte. Şi chiar din însemnele victoriei primesc pe 
dată binefaceri. Pe acest Dumnezeu deci mărturisesc că îl voi slăvi cu 
o amintire fără moarte şi cred, cu mintea curată, că este mai presus de 
toate lucrurile. Pe El îl voi invoca în genunchi fugind de tot sîngele 
vărsat în mod înfiorător şi de mirosurile îngrozitoare de care trebuie 
să fugim, şi evit orice flacără prea pămînteaseă. Greşeala blestemată şi 
de nespus a doborît multe dintre popoare şi a hărăzit infernului toate 
neamurile. Căci pe acestea Dumnezeul tuturor le-a adus pe lume pentru 
oameni prin grija îndurării Lui ; din necesitate, nu îngăduie ca acestea 
să fie determinate după dorinţa fiecăruia. El cere însă tuturor (oame¬ 
nilor) un gînd curat şi un suflet neprihănit, pretinde comportări pline 
de virtute şi credinţă, îl încîntă operele de blîndeţe şi milă, îi iubeşte 

pe cei blînzi, are ură pentru cei ce tulbură pe alţii, îndrăgeşte credinţa, 
pedepseşte perfidia, dispreţuieşte orice dominaţie plină de trufie, pe¬ 
depseşte neînduplecarea celor îngîmfaţi, îi nimiceşte pe cei care se ridică 
la trufie, dar îi răsplăteşte cu cele meritate pe cei umili şi răbdători. 

Şi iată că în felul acesta, preţuind mult şi dreapta domnie, îşi 
întinde sprijinul puterii Sale şi păzeşte în liniştea păcii înţelepciunea 
imperială. Căci, şi nu cred că greşesc, frate al meu, trebuie să mărtu¬ 
risesc că acest Dumnezeu este Cel dintîi dintre toţi, şi Părinte, pe care 
mulţi care au domnit la noi, ispitiţi de greşeli nebune, au încercat să-L 
nege. Dar pe toţi aceştia i-a ajuns un sfîrşit funest, aşa că orice neam 
de oameni care venea după ei era considerat că imaginează uciderea 
lor ca un exemplu al blestemului. Cred că unul dintre aceştia este Vale- 
rian 10 °, pe care un bici al mîniei divine, gonindu-1 parcă de pe pămîn- 
turile noastre, l-a mînat în părţile voastre, ca pedeapsă. Acesta, foarte 
vestit pentru modestia sa, este cunoscut la noi prin aceea că a arătat 
acest semn. Dar şi acest lucru s-a schimbat în bine pentru ca în vremea 
noastră să fie evident un asemenea necaz. Căci am văzut şi eu sfîrşitul 
acelora care nu de mult au tulburat poporul credincios prin învăţături 
nelegiuite despre Dumnezeu. Aşa că aduc nemăsurate mulţumiri lui 
Dumnezeu fiindcă tot neamul omenesc se bucură cuviincios de nemăr¬ 
ginita putere dumnezeiască, respectînd legea divină, odată redobîndită 
liniştea. De aceea eu cred că şi chiar pentru noi toate provin în felul 
cel mai bun şi cu grijă, atunci cînd, prin religia lor curată şi demnă de 
laudă şi prin înţelegerea divină, cădem de acord să se zidească toate 
cum se cuvine. 

Aşadar, despre asemenea comunitate de oameni, adică a creştinilor 
pentru care vă spun toate acestea, cu cîtă plăcere crezi că o ascult, cînd 
pînă şi rangurile cele înalte ale perşilor sînt împodobite prin ei mai 
mult decît o doresc ? Tu însă vei cîrmui în mod fericit dacă vei fi ca şi 
ei şi vei avea aceleaşi în comun cu ei. Căci aşa, vei avea un stăpîn al 
tuturor blînd, binevoitor şi îndurător. Pe aceştia ţi-i încredinţez ţie, 
pentru ca aceea ce este frumos să accepţi după evlavie. Pe aceştia să-i 
iubeşti cum se cuvine şi să-i faci părtaşi ai îndurării tale, şi promite-ţi 
pe conştiinţă, ţie şi mie, că vei avea încredere în harul nesfîrşit. 

Aşa a făcut prea bunul împărat, înzestrat cu credinţă şi avînd 
grijă nu numai de supuşii lui, ci şi de aceia care se aflau sub alte ocîr- 
muiri. De aceea şi el însuşi, cu proteguirea divină, a pus stăpînire şi pe 

l'OO. După relatarea scriitorului creştin Lactanţiu în scrierea Despre moartea 
persecutorilor, 5. în anul 260, Valerian a fost luat prizonier în războiul cu perşii, 
In timpul regelui Sapor I (241—272) şi a murit în captivitate. Ca să-i umilească 
pe romani, perşii l-au jupuit de viu şi i-au pus trupul umplut cu paie într-un 
templu persan. 






ISTORIA BISERICEASCA TRIPARTITA 


119 


întreaga Europă şi pe Libia, şi pe deasupra, avînd şi cea mai mare 
parte din Asia, a avut pretutindeni supuşi devotaţi. Chiar şi unii dintre 
barbari îi slujeau de bună voie, alţii pentru că erau învinşi. Pretutin¬ 
deni se vedeau victorii şi împăratul se vădea învingător în toate. 
(Teodoret, I, 24). 


CAPITOLUL IV 

DESPRE SFÎRŞITUL LUI ALEXANDRU, EPISCOPUL ALEXANDRIN 

şi despre Începutul întîistatătorului atanasie 

In vremea aceea murind minunatul bătrîn Alexandru, care nimicise 
blasfemiile lui Arie, la cinci luni după sinodul de la Niceea 10i , Atanasie 
a primit conducerea Bisericii din Alexandria. Am amînat să relatez 
persecuţile, fugile, ocările şi nenumăratele pericole prin care a trecut, 
şi pe care Rufin le-a făcut cunoscute cu elocinţa lui. (Teodoret, I, 26, 
Am 328). 


capitolul v 

cele Întreprinse împotriva lui atanasie 

ŞI CUM S-A REFUGIAT ACESTA LA ÎMPĂRAT 

După mai multe întruniri terminate cu scandal şi vrajbă şi cu stri¬ 
gătele celor care acuzau cerînd ca Atanasie să fie condamnat ca vrăjitor 
violent şi nevrednic de preoţie, cei trimişi de împărat l-au scos încet 
din adunare, de teamă să nu ajungă pradă unui atac. Iar el, ştiind că 
nu poate fi în siguranţă dacă întreprinde ceva împotriva atîtor acuza¬ 
tori, avîndu-i împotrivă şi pe judecători, s-a grăbit să vină la împărat 
(Sozomen, II, 24). 

Venind aşadar Atanasie la împărat, i-a făcut cunoscut toate pre¬ 
zumţiile episcopilor împotriva sa, iar episcopii, adunîndu-se la Mareotes, 
au trimis la împărat pe unii dintre preoţii care erau de acord cu ei, 
adică pe Teogonie din Niceea, pe Teodor din Perintia, pe Marin din 
Calcedon, pe Narcis din Cilicia şi pe alţii asemenea acestora. Urzind 
minciuni şi născocind anumite planuri şi pure calomnii, le-au prezentat 
ca adevărate acuzaţii aduse împotriva lui Atanasie. Ticluind acestea, 

101. Bătrînul episcop Alexandru a murit la 17 aprilie 32®, deci nu după cinci 
luni de la Sinodul niceean cum spune Teodoret, iar Sfântul Atanasie a fost numit 
episcopul Alexandriei in acelaşi an, la 8 iunie. 

au venit în oraşul Aelia. Căci împăratul poruncise ca orice întrunire din 
Tir să se ţină la Aelia. A poruncit să se adune şi alţii de pretutindeni, 
pentru ca să se sfinţească Bisericile înălţate. De asemenea a trimis băr¬ 
baţi devotaţi, vestiţi pentru credinţa şi evlavia lor, recomandîndu-le să 
cumpănească îndelung toate, nu numai pentru pontifi şi preoţi, dar şi 
pentru toţi cei care aveau nevoie şi alergau de pretutindeni. A fost 
împodobit şi altarul sacru, ornat cu mantii regale, cu vase, aur şi pietre 
preţioase. (Teodoret, I, 30). 


CAPITOLUL vi 

CUM A FOST RECHEMAT ARIE DIN EXIL 
ŞI CE EXPUNERE I-A DAT LUI CONSTANTIN, 

ŞI DESPRE ÎNŞELĂTORIILE ARIENILOR 

între timp, împăratul l-a rechemat pe Arie din exil şi i-a poruncit 
să mărturisească printr-o scriere scurtă ceea ce crede despre Dumne¬ 
zeu. Atunci el, evitînd termenii noi pe care îi găsise mai înainte, a 
ticluit o altă explicaţie, pe care a întărit-o cu cuvinte simple, jurind 
chiar că el aşa crede şi chiar aşa şi gîndeşte şi că nu concepe nimic în 
alt fel. Dar iată textul expunerii lui : «Preoţii Arie şi Euzoie, către stă- 
pînul nostru preacredincios şi iubitor de Dumnezeu, împăratul Constan¬ 
tin. Aşa cum a cerut evlavia ta iubitoare de Dumnezeu, împărate 
Doamne, expun credinţa mea şi mărturisesc în scris în faţa lui Dumne¬ 
zeu că aşa cred şi eu şi toţi cei care sînt împreună cu mine, precum 
urmează. Credem într-unul Dumnezeu, Tatăl atotputernicul, şi în Dom¬ 
nul Iisus Hristos, Fiul Său, Care S-a născut din El mai-nainte de toţi 
veci ; în Dumnezeu Cuvîntul, prin Care toate s-au făcut, cîte în cer şi 
pe pămînt, Care a venit şi S-a întrupat şi a pătimit şi a înviat şi S-a 
suit la ceruri ; şi iarăşi va veni ca să judece viii şi morţii; şi în Duhul 
Sfînt, şi în învierea trupului, şi în viaţa veacului ce va să vie, şi în 
împărăţia cerurilor, şi într-una sfîntă şi universală Biserică a lui Dum¬ 
nezeu, care este de la începuturi şi pînă la sfîrşit. Această credinţă am 
deprins-o din sfînta Evanghelie, cînd Domnul spune apostolilor Săi : 
« Mergînd, învăţaţi toate neamurile, botezîndu-le în numele Tatălui, al 
Fiului şi al Sfîntului Duh» (Matei, 28, 19). Dacă însă nu credem şi nu 
susţinem acestea, cu adevărat în Tatăl, în Fiul şi în Sfîntul Duh, aşa 
cum ne învaţă Biserica universală şi sfînta Scriptură, pe care le urmăm 
în totul, judecătorul nostru va fi Dumnezeu, şi acum şi în ziua ce va 
veni. De aceea ne rugăm evlaviei tale, împărate care iubeşti pe Dum¬ 
nezeu, ca atîta vreme cît sîntem clerici şi avem credinţă şi înţelegerea 

Bisericii şi a sfintei Scripturi, să daţi poruncă să fim uniţi Bisericii 
noastre mame, prin credinţa ta paşnică şi iubitoare de Dumnezeu ; să 
puneţi capăt anchetelor şi excesului de cercetări, pentru ca şi noi toţi 
împreună, pe de o parte, -şi sfînta Biserică, pe de alta, împăcaţi, să 
rostim cuvinte înălţătoare pentru domnia paşnică şi evlavioasă şi pen¬ 
tru tot neamul tău». 

Unii au judecat că această expunere de credinţă este compusă cu 
iscusinţă, ca să dea impresia că l-au împăcat pe împărat prin vorbe şi 
în felul acesta este purificată de învăţăturile lui Arie, în măsura în 
care i se acordă încredere şi au înţeles şi unii şi ceilalţi. Dar împăratul, 
socotind că Arie şi Euzoie cred la fel cu aceia care s-au întrunit la 
Niceea, s-a bucurat mult. Totuşi nu s-a lăsat convins să-i primească în 
comunitatea Bisericii înainte de a fi cercetaţi şi verificaţi de persoane 
potrivite, conform legii bisericeşti, ci i-a îndrumat la episcopii adunaţi 
atunci la Ierusalim, scriindu-le să examineze buna credinţă a expu¬ 
nerii lor şi să pronunţe o hotărîre de clemenţă referitoare la ei. Dar dacă 
ei cred că aceia au suferit o nedreptate din invidie sau că nu aveau de 
unde să ceară judecători care să-i găsească vinovaţi, să-i trimită înapoi, 
în penitenţă. Iar cînd s-a ivit prilejul, pe partizanii lui Arie i-au primit 
în mijlocul comunităţii în urma scrisorilor împăratului. Şi după ce au 
făcut aceasta, au răspuns chiar ei împăratului, şi Bisericii din Alexan¬ 
dria, în Egipt şi Tebaida şi în Libia, recomandîndu-le tuturor episcopilor 
şi clericilor să-i primească cu drag, de vreme ce împăratul a dovedit că, 
credinţa lor este cea adevărată, aceea pe care ei au expus-o în chiar 
scrisoarea lor. Aceste lucruri se ştie că s-au petrecut în Ierusalim 
(Sozomen, II, 26 şi 27). 

Iar Atanasie, fugind din Tir, a venit la Constantinopol şi a povestit 
cînd a venit la împărat cele pătimite ; şi a cerut ca cele petrecute în Tir 
să fie examinate şi în prezenţa lui. împăratul Constantin apreciind că 
cererea lui este judicioasă a scris episcopilor care se întruniseră la Tir 
următoarele. (Sozomen, II, 27 şi 28). 

capitolul vii 

SCRISOAREA PRIN CARE CONSTANTIN CONVOACĂ 
PE EPISCOPI, CA SĂ CUNOASCĂ EL ÎNSUŞI 
PROBLEMELE EXPUSE DE ATANASIE 

Aşadar împăratul, trimiţînd o scrisoare sfîntă, a convocat sinodul, 
pentru ca cele prezentate de Atanasie să fie examinate în prezenţa sa ; 
iată cuvintele lui : 

Constantin cel credincios şi victorios, către episcopii adunaţi în 
oraşul Tir. 

Eu nu am cunoştinţă de cele hotărîte în sinodul vostru cu tulburare 
şi cu duşmănie. Căci se pare că adevărul a fost înăbuşit de o lipsă de 
disciplină zgomotoasă. Fără să ţineţi seama de ceea ce îi place lui Dum¬ 
nezeu, din cauza certurilor pe care le duceţi împotriva alor voştri, vă 
străduiţi ca şi rugăminţile voastre să fie de neînvins. Dar va fi lucrarea 
providenţei divine dacă şi această strădanie, odată descoperită, va putea 
fi anulată, iar pentru noi va fi limpede dacă, întrunindu-vă acolo, 
săvîrşiţi ceva cu bune intenţii sau cu duşmănie. 

De aceea vreau ca voi toţi să vă uniţi cu toată graba din respect 
pentru mine, pînă cînd veţi putea dovedi prin voi înşivă integritatea 
faptelor petrecute la voi. însă ţinînd seama de prietenia cu care v-am 
scris acestea şi v-am convocat la mine prin scrisori, odată cu ea să luaţi 
cunoştinţă de cele ce urmează. 

îndreptîndu-mă către oraşul care poartă numele meu, din prea 
fericita noastră patrie, deodată în mijlocul pieţii s-a apropiat de mine 
atît de neaşteptat episcopul Atanasie, împreună cu cîţiva preoţi pe care 
îi avea în jurul său, încît mi-a pricinuit oarecare teamă. Căci martor 
mi-e Dumnezeu, Care observă totul, că n-aveam cum să ştiu cine este, 
cînd l-am văzut întîi, dacă nu mi-ar fi povestit atunci cineva dintre ai 
noştri şi cine este şi ce nedreptate a îndurat. N-am stat de vorbă cu el 
atunci, nici n-am luat parte la vreo convorbire. In timp ce el cerea să 
fie ascultat, iar eu refuzam şi aproape că dădusem poruncă să fie înde¬ 
părtat, cu multă încredere el mi-a cerut, nimic altceva decît venirea 
voastră pentru ca în prezenţa voastră să poată explica, cu gemetele lui, 
ceea ce a pătimit. Şi pentru că mi s-a părut logic şi potrivit la vremea 
aceea, am poruncit să vă fie scrise mai degrabă acestea, pentru ca toţi 
care vă întruniţi la sinodul din Tir să vă grăbiţi neîncetat să beneficiaţi 
de îngăduinţa noastră care vă este propice; adică să se arate prin 
aceste lucrări ale voastre curăţia şi justeţea judecăţii voastre în prezenţa 
mea, căci şi voi mă recunoaşteţi de slujitor al lui Dumnezeu : căci şi ca 
împărat sînt slujitorul lui Dumnezeu. Aşadar numele lui Dumnezeu este 
cinstit în pace pretutindeni şi este binecuvîntat prin închinarea mea lui 
Dumnezeu chiar printre barbarii care pînă acum nu cunoşteau ade¬ 
vărul. Căci e neîndoios că acela care nu cunoaşte adevărul, nu-1 poate 
cunoaşte nici pe Dumnezeu. Şi nu e mai puţin adevărat, aşa cum a fost 
proorocit, că pînă şi barbarii au recunoscut ca slujitor credincios şi au 
învăţat să se teamă de Domnul, Care S-a arătat pretutindeni ca apărător 
al meu şi ca Acela care are grijă chiar prin lucrările Lui. De aici mai 
ales îl ştiu ei pe Dumnezeu. Şi ei îl slăvesc pe Dumnezeu din teama de 
mine. Voi însă, care trebuie să faceţi cunoscute sfintele minuni ale îndu¬ 
rării Lui, să nu spun că le păziţi, dar că nu faceţi altceva decît cele care 

duc la conflict şi pornesc din ură, şi, ca să spun mai precis, cele care se 
vede că duc la pieirea neamului omenesc. Dar grăbiţi-vă, cum am spus, 
să veniţi la mine fără întîrziere, ştiind că voi căuta să acţionez cu toată 
puterea, întru cele care privesc legea lui Dumnezeu, mai ales acelea vor 
fi păzite fără şovăire. La acestea nu va putea avea loc nici critica, nici 
credinţa greşită, cînd vor fi împrăştiaţi şi zdrobiţi pe faţă şi distruşi cu 
totul vrăjmaşii prea sfintei legi, cei care au aruncat ocări fără de număr, 
sub pretextul sfinţeniei. (Socrate, I, 22). 


CAPITOLUL VIII 

VENIND EPISCOPII CARE ERAU FAVORABILI LUI ARIE, 
L-AU DEFĂIMAT PE ATANASIE, PENTRU CA SĂ FIE 
TRIMIS ÎN EXIL 

Această scrisoare i-a făcut să se frămînte pe aceia care fuseseră 
întruniţi în sinod, deoarece mulţi se întorseseră în oraşele lor. însă 
aceia care erau în preajma lui Eusebie şi Teogonie, a lui Marin, Patrofil, 
Ursachie şi Valens, venind în oraşul Constantinopol n-au îngăduit să se 
discute despre cupa spartă sau despre altarul răsturnat sau despre nimi¬ 
cirea lui Arsenie, probleme pe care le pregătiseră în sinod, ci au găsit 
altă acuzaţie, anunţîndu-i împăratului că Atanasie ameninţă că el nu va 
mai trimite, ca de obicei, grîne din Alexandria în oraşul Constantinopol. 
Din generozitatea împăratului Constantin se trimiteau din Alexandria 
la Constantinopol cam optzeci de mii de baniţe de grîu pentru cei 
săraci. Se pare că şi lucrul acesta a fost făcut de episcop. Ei spuneau că 
au auzit aceasta pe cînd Atanasie o spunea episcopilor Amantie, Anu- 
bio, Arbatio şi Petru. Şi astfel, o derogare are multă putere atunci cînd 
cel care o înfăptuieşte este considerat demn de încredere. înfuriat de 
această înşelătorie, împăratul l-a trimis pe Atanasie în exil şi i-a po¬ 
runcit să locuiască în Gallia. Unii zic că împăratul a făcut aceasta şi 
pentru unirea Bisericii, căci Atanasie evita comuniunea cu Arie. Iar 
acesta trăia în Treveri, în Gallia. (Socrate, I, 23). 

Dar nimeni să nu se mire că un asemenea bărbat a fost înşelat din 
cauza preoţilor care vorbeau lucruri inexacte. Şi minunatul prooroc 
David a fost înşelat cînd a fost minţit nu de un episcop, ci de sclavul 
) Siba împotriva lui Mefiboşet. (Teodorei, I, 33). 

CAPITOLUL IX 

CUM A FOST DEPUS MARCEL DIN ANCIRA, 

ŞI DESPRE SOFISTUL ASTERIE 

Aşadar, episcopii adunaţi în oraşul Constantinopol l-au depus pe 
Marcel 102 din Acira Galatiei, dintr-o pricină asemănătoare. Un oarecare 
Asterie, care practica în Capadocia învăţătura de sofist, renunţând la 
aceasta, făgăduia să adopte religia creştină ; a şi încercat să scrie cărţi 
care l-au dus pînă acolo, şi prin care a întărit învăţătura lui Arie. El 
spunea că Hristos este Puterea lui Dumnezeu, aşa cum este spus la 
Moise : că lăcusta şi omizile sînt puterea lui Dumnezeu ; şi multe altele 
la fel cu acestea. Dar acest Asterie se ducea adesea la episcopii care nu 
ocoleau secta lui Arie. Se grăbea să vină şi la sinoade, cerînd episco¬ 
patul în vreun oraş. Dar a fost lipsit de preoţie fiindcă s-a dovedit că a 
adus sacrificii în timpul persecuţiei. Străbătînd oraşele Siriei, arăta 
cărţile cu care era obişnuit. Marcel, cunoscînd acestea şi voind să scrie 
împotriva lui, a întrecut măsura contestării. Căci s-a apucat să spună ca 
Paul din Samosata, că Domnul Hristos este numai om. 

Cunoscînd acestea, cei care s-au adunat atunci la Ierusalim nu au 
vorbit nimic de Asterie, fiindcă nu era în rîndul preoţilor. Iar lui Marcel, 
ca unul care îndeplinea funcţia sacerdotală, cercetîndu-i învăţătura 
cărţii lui şi găsindu-1 întinat de dogma celui din Samosata, i-au poruncit 
să se lepede de secta aceea. Cel acuzat a făgăduit să ardă cartea. Cum 
operaţia aceasta se prelungea, colegiul episcopilor, la convocarea împă¬ 
ratului, a venit în oraşul împăratului, fiind de faţă şi Eusebie şi episcopii 
care erau cu el, şi în oraşul Constantinopol iarăşi a fost luat în discuţie 
Marcel. Şi deoarece Marcel nu voia să ardă, cum făgăduise, scrierea 
interzisă, l-au depus din episcopat. In locul lui l-au numit în Ancira pe 
Vasile 103 . Dar şi această scriere în trei cărţi, combătând cu tărie credinţa 
greşită a lui a distrus-o Eusebie. Marcel însă a primit după aceea 
episcopatul în sinodul din Sardes, spunînd că a înţeles că nu din pri¬ 
cina cărţii sale a fost depus, ci ca unul care era adeptul lui Paul. (So- 
crate, I, 24). 

102. Marcel de Ancira către 374) a participat la Sinodul I Ecumenic. Mai 
tîrziu însă a căzut în erezia lui Sabelle şi a fost condamnat la Sinodul II Ecume¬ 
nic (381). 

103. Vasile de Ancira (f către 364) a fost medic. In 336 a fost ales episcop 
în locul lui Marcel de Ancira dar, făcîndu-i-se opoziţie, a ocupat scaunul episco¬ 
pal mai tîrziu. Intre 358—360, împreună cu Gheorghe de Laodiceea, a fost condu¬ 
cătorul partidei homoiousienilor, arieni moderaţi. 

CAPITOLUL X 

IN ce fel a murit arie, în timp ce se străduia 

CA CEI DIN CONSTANTINOPOL SA FIE PRIMIŢI 
ÎN COMUNITATE DE ALEXANDRU 

Când Arie a venit în Egipt după sinodul de la Ierusalim, fiindcă 
Biserica din Alexandria evita comuniunea cu el, a venit din nou în 
oraşul Constantinopol unde se adunau adepţii săi, care voiau şi să arate 
supunere episcopului Eusebiu din Nicomidia, şi să participe la sinod. 
Alexandru, episcopul de atunci din Constantinopol m , intuind strădania 
lor, şi-a dat silinţa să pună capăt acestei străduinţe. Neavînd puterea să 
făptuiască aceasta a interzis străduinţele lui Arie, zicînd că aceluia nu-i 
este îngăduit să fie preot, nici să infirme hotărîrea episcopilor din 
aproape toată lumea, care s-au întrunit cu el în oraşul Niceea. Dar 
Eusebie şi cei care erau în jurul lui, după ce mai întîi n-au reuşit să-l 
înduplece pe Alexandru cu sfaturile lor, au ameninţat apoi cu teroarea : 
că, dacă nu-1 primeşte pe Arie, în cutare zi, el însuşi va fi deportat în 
exil. Iar Arie va fi primit în comuniunea tuturor. După acestea s-au 
despărţit unii de alţii. Unii aşteptau ziua fixată ca să se împlinească 
ameninţările; Alexandru însă cerea să nu se ajungă la îndeplinirea 
spuselor lui Eusebie. Cu atît mai mult era constrîns de teamă, cu cît 
ceilalţi aproape îl convinseseră pe împărat să facă aşa cum voiau ei. în 
ziua dinaintea aceleia fixate, el a îngenunchiat în altar şi a stat în 
genunchi toată noaptea, rugîndu-1 pe Dumnezeu să împiedice hotărîrea 
duşmanilor săi (Sozomen, II, 28). 

Alexandru se ruga deci în genunchi. împăratul însă, vrînd să-l încerce 
pe Arie, l-a chemat la palat şi l-a iscodit să vadă dacă respectă hotărîri- 
le sinodului de la Niceea. Acesta, fără să se codească, a subscris degrabă 
învăţătura de credinţă, evitînd deznodămîntul cu vicleşug abil prin 
această semnare. Mirat, împăratul i-a cerut să jure. A făcut şi acest 
lucru, în mod fraudulos bătîndu-şi joc la fel de ingenios, şi de jură¬ 
mânt. Eu consemnez ceea ce am auzit despre acest şiretlic. Căci se 
spune că Arie a înscris secta sa în lista pe care o purta sub altar ; de 
aceea el a crezut că jură adevărul, zicînd că el aşa ştie cum a scris. 
Am consemnat şi acest lucru aşa cum l-am auzit, căci am luat cuno¬ 
ştinţă din scrisorile împăratului că a depus jurămînt. împăratul, în¬ 
crezător, a poruncit să fie primit de episcopul Alexandru în comuni¬ 
tatea oraşului Constantinopol. Era într-o sîmbătă. A doua zi fiecare 
aştepta să se sfătuiască cu ceilalţi; dar opiniile lui Arie au fost urmate 


104. A păstorit după anul 3(25 şi a murit în 33(6 sau 337. 






126 


CASIODOB 


de judecata lui Dumnezeu. Căci după ce a ieşit din palatul împăratului, 
însoţitorul lui Eusebie era privit cu condescendenţă, ceea ce era evi¬ 
dent pentru întregul oraş. Cînd a ajuns în locul care se numeşte forul 
lui Constantin, unde se află o columnă de culoarea purpurei, l-a cu¬ 
prins deodată o groază, dintr-un colţ ascuns al conştiinţei şi, odată cu 
frica s-au pornit vărsături din stomac. Căutînd un refugiu în apropiere 
şi văzînd că se află aproape de forul lui Constantin, s-a îndreptat într- 
acolo. Ajungînd acolo, odată cu vărsăturile l-a cuprins o sfîrşeală şi 
odată cu fecalele a căzut şi el în drum. Şi atunci s-a prăbuşit, şi a în¬ 
ceput să-i curgă mult sînge şi-i mai curgeau bucăţi de splină şi de ficat. 
Şi după toate acestea a urmat imediat şi moartea. Acolo unde s-au pe¬ 
trecut acestea, în oraşul Constantinopol, cum am mai spus, se arată din¬ 
colo de forul lui Constantin şi piaţa transformată în portic. Toţi aceia 
care trec pe acolo arată cu degetul locul care aminteşte moartea îngro¬ 
zitoare a lui Arie 105 . (Socrate, I, 25). 

După un timp, un partizan al rătăcirii lui Arie, bogat şi influent, 
şi-a dat silinţa să cumpere de la stat locul acela. Şi demolînd ceea ce 
era înainte, a clădit acolo o casă care să ducă la uitarea acelui fapt şi 
în felul acesta să i se piardă amintirea. Zvonul însă a străbătut întreg 
oraşul şi a vestit lumii întregi moartea lui Arie. (Sozomen, II, 28). 


CAPITOLUL XI 

DREPT-CREDINCIOŞII SE ÎNTlLNEAU LA ÎNCEPUT 
CU ADEPŢII LUI ARIE 

ŞI PURTAU DISCUŢII DESPRE LEGEA LUI CONSTANTIN 
PRIN CARE A PORUNCIT CA PREDICILE ERETICILOR 
SĂ FIE VERIFICATE DE SLUJITORII BISERICEŞTI 


Dar, cu toate că învăţătura lui Arie se făcea cunoscută multora prin 
discuţii, poporul totuşi nu făcea încă deosebirea specifică, nici nu o 
cunoştea după numele întemeietorului ei. Se adunau toţi în biserică şi 
stăteau de vorbă, în afară de novaţieni şi frigieni şi valentinieni şi mar- 
cioniţi şi paulieni şi cei care îmbrăţişaseră alte erezii. împotriva tuturor 
acestora împăratul a promulgat o lege care propunea să li se interzică 
predicarea şi frecventarea bisericilor ; nu le erau îngăduite nici întru¬ 
nirile în case particulare şi nici oficierea publică. Fiindcă el gîndea că 

105. Despre moartea lui Arie a scris Sfîntul Atanasie cel Mare în Epistola 
adresată episcopilor Egiptului şi Libiei împotriva arienilor şi în Epistola către 
tratele Serapion despre moartea lui Arie. A se vedea mai pe larg la Mitropolit 
Nicolae Corneanu, Moartea ereticului Arie în lumina documentelor vremii, în 
Studii Patristice, Timişoara 1064, p. 230—244. 

mai bine să vină în comuniunea Bisericii universale, în care şi sfătuia 
să se întrunească toţi. Cred că din cauza acestei legi s-a pierdut amin¬ 
tirea ereziei. Căci din timpul primilor împăraţi, cei care se închinau lui 
Hristos, chiar dacă se deosebeau prin diversitatea sectelor, în faţa pă- 
gînilor erau socotiţi totuşi creştini şi la fel erau supuşi pătimirilor. Iar 
din pricina aceloraşi persecuţii, nu puteau să se judece singuri pe ei 
înşişi, şi de aceea, întrunindu-se laolaltă, celebrau liturghia. Aşa că, 
deşi erau puţini, nu păreau totuşi că sânt separaţi. însă după această 
lege, nu se puteau întruni în public în biserici, şi nici în ascuns, de 
vreme ce episcopii oraşelor şi clericii care observau acestea îi împiedi¬ 
cau. Aşa s-a făcut că, de teamă, cei mai mulţi au trecut la Biserica 
universală. Alţii însă au păstrat credinţa lor, fără să rămînă continua¬ 
torii ereziei. (Sozomen, II, 30). 


CAPITOLUL XII 

ÎN CE FEL ŞI UNDE A LĂSAT ÎMPĂRATUL CONSTANTIN 
PE CEI TREI FII AI SĂI ÎMPĂRAŢI, 

ŞI A MURIT PRIMIND BOTEZUL 

Tocmai cînd preacredinciosul împărat era mai bucuros pentru creş¬ 
tinătate şi şi-a dat seama de întărirea credinţei de la Niceea prin măr¬ 
turisirea adevăratului Dumnezeu, tocmai atunci a avut bucuria să afle 
cele petrecute cu Arie. Şi avînd împăratul trei fii, i-a numit cezari şi a 
hotărît ca fiecare dintre ei să conducă imperiul său timp de zece ani. 
Astfel, primului dintre ei, numit ca şi el, Constantin, i-a dat condu¬ 
cerea regiunilor apusene în deceniul care îi revenea ; cel de al doilea, 
numit după bunicul său, Constanţiu, a hotărît să fie conducătorul Orien¬ 
tului. în al doilea deceniu ; iar pe cel mai tînăr, Constant, l-a hotărît 
pentru al treilea deceniu. La un an după această hotărîre, intrînd în al 
şaizeci şi cincilea an de viaţă, s-a îmbolnăvit şi a plecat din oraşul 
Constantinopol spre regiuni cu ape calde. (Socrate, II, 25). 

Pe cînd trăia în Nicomidia, agravîndu-i-se boala şi conştient fiind 
:ă viaţa nu-i mai este sigură, a primit harul sfîntului botez. Căci tot 
amînase pînă atunci (An. 336), considerînd că s-a făcut vrednic să fie 
botezat în apele Iordanului. A lăsat apoi celor trei fii moştenirea impe¬ 
riului şi s-a grăbit să se întoarcă în Alexandria, la marele Atanasie, deşi 

era acolo şi Eusebie care se străduia să-i dea sfaturi contrarii. (Teodo- 
ret, I, 23). Intr-o suburbie a Nicomidiei a fost iniţiat în Taina sfântului 
botez (Sozomen, II, 32). 


După ce a făcut testamentul, statornicind moştenitori pe cei trei fii, 
a murit. Trupul împăratului, aşezat într-un sicriu de aur, a fost dus la 
Constantinopol şi aşezat în palat, într-un loc înalt. Fiindcă a fost încon¬ 
jurat de multe onoruri şi aproape venerat cît a trăit, a fost de faţă 
unul dintre fiii lui. După ce a venit Constanţiu din Orient, rămăşiţele 
pămînteşti au fost înmormîntate cu funeralii imperiale în biserica 
Apostolilor ; au făcut aceasta pentru ca împăraţii şi preoţii să nu fie 
lipsiţi de rămăşiţele apostolilor. Şi a trăit împăratul Constantin şaizeci 
şi cinci de ani, dar a domnit treizeci şi doi. A murit în timpul consulilor 
Felician şi Tacian (adică în anul Domnului 336, Chron. Cassiod. 338), în 
ziua de 22 a lunii mai, care era al doilea an al celei de a două sute opta 
Olimpiade. (Socrate, I, 26). 







CARTEA A IV-A 


CAPITOLUL I 

CUM S-A RĂSPÎNDIT ÎNVĂŢĂTURĂ LUI ARIE 
PRINTRE UNII PREOŢI 

Aşa s-au petrecut lucrurile în sînul Bisericii în timpul împăratului 
Constantin. După moartea lui, învăţătura sinodului de la Niceea a ajuns 
din nou să dea loc la nemulţumiri. Căci cît a trăit Constantin, deşi nu 
şi-au însuşit-o cu toţii, nu îndrăzneau totuşi să o renege pe faţă. Dar 
după moartea lui cei mai mulţi s-au îndepărtat pe faţă de acel sin»d. 
Aceştia erau aceia care dintru început se arătau a fi suspicioşi, şi în 
special, adepţii lui Arie, Eusebie şi Teogonie, care credeau că învăţătura 
lor se va întări dacă se interzice reîntoarcerea lui Atanasie, iar adepţii 
lui din dioceza egipteană îşi vor nega jurămîntul. Şi aceia tocmai asta 
făceau, conduşi de preotul prin care, pe vremea lui Constantin, Arie a 
fost rechemat din exil. Căci acest preot era plăcut şi lui Constanţiu pen¬ 
tru că respecta testamentul tatălui său, în aşa măsură, încît avea acces 
La împărat şi la cei care erau puternici la palat. Eusebie însă părea aşa 
de la largul lui în palatul regal încît pe adepţii lui i-a tăcut fruntaşi şi 
oameni de curte. Din această cauză au reînceput discuţii dese, în public 
şi în particular, cu privire la învăţătură — şi odată cu acestea au re¬ 
început şi injuriile, duşmăniile şi cele care de obicei urmează acestora 
(Sozomen, III, I). 


CAPITOLUL II 

CUM A REVENIT ATANASIE ÎN ALEXANDRIA 
REDOBÎNDIND SIMPATIA FIULUI CEL MIC AL LUI CONSTANTIN, 

ŞI SCRISOAREA ACESTUIA 

între timp Atanasie s-a reîntors din părţile occidentale, în Alexan¬ 
dria, unde şi Constantin, încă de pe vremea cînd trăia, prefera să 
revină. Se spune chiar că a voit să consemneze acest lucru în testament, 
dar, murind, fiul său mai mare, Constantin, care domnea în regiunile 
apusene, a făcut-o şi a trimis celor din Alexandria o scrisoare în felul 
următor : 


9 — Casiodor 

împăratul Constantin, către poporul constituit în Biserica univer¬ 
sală din Alexandria. 

Cred că mintea voastră preasfîntă nu este neştiutoare de faptul că 
Atanasie a fost trimis un timp în Galia, ca să predice legea sfîntă, 
deoarece cruzimea duşmanilor săi neîmpăcaţi punea în pericol viaţa 
sa sfîntă, şi poate ea, prin şiretenia răilor acelora, să nu i se întîmple 
ceva nemeritat. Ca să evite aşadar aceasta, a fost înlăturat de la înda¬ 
toririle lui imediate. Şi aşa a fost sfătuit (i s-a poruncit), să locuiască 
acolo, pentru ca în oraşul acela în care trăia să nu ducă lipsă de nimic 
din cele necesare. Dar atît de vrednică de cinstire este virtutea lui, după 
încercările milostivirii dumnezeieşti, încît dispreţuieşte supărările neno¬ 
rocirilor. Drept aceea, cu tot respectul pentru voi, stăpînul nostru, 
cuviosul Constantin, părintele meu de fericită amintire, propusese ca 
acest episcop să fie reaşezat pe locul său. Totuşi, fiindcă soarta ome¬ 
nească i-a luat-o înainte şi s-a săvîrşit din viaţă înainte de a împlini 
această dorinţă, am considerat normal să îndeplinesc eu dorinţa împă¬ 
ratului de fericită amintire. Cînd se va întoarce la voi, aveţi grijă să 
aibă parte de cinstirea pe care i-o arăt şi eu. Căci nu e surprinzător să 
facem pentru el ceva vrednic de laudă. Pentru că, imaginea voinţei 
voastre şi atitudinea unui asemenea bărbat mi-au mişcat sufletul şi m-au 
îndemnat să fac acesta. Providenţa divină să vă aibă în pază, prea iubiţi 
fraţi. (Sozomen, III, 2). 


CAPITOLUL III 

DESPRE UNELTIRILE ARIENILOR ÎMPOTRIVA LUI ATANASIE 

Bizuindu-se pe această scrisoare, Atanasie a venit în Alexandria şi 
poporul din Alexandria l-a primit cu drag. Insă arienii, urzind o conspi¬ 
raţie împotriva lui, stîrneau dese răscoale, prin care prilejuiau lui 
Eusebie ocazia să-l ponegrească în faţa împăratului — spunînd că, fără 
să se plece sinodului tuturor episcopilor, a pus stăpînire pe Biserică cu 
de la sine putere. Şi atît l-au ponegrit, încît împăratul, indignat, l-a 
alungat din oraşul Alexandria. în timpul acesta, murind episcopul Euse¬ 
bie, a primit episcopatul discipolul său Agapie, al Cezareii Palestinei, 
care a scris şi multe alte cărţi, şi a adunat şi multe lucruri scrise despre 
dascălul său. (Sozomen, IV, 2). 

CAPITOLUL IV 

DESPRE MOARTEA FIULUI LUI CONSTANTIN 

Nu după multă vreme şi împăratul Constantin, fiul mai mare al 
lui Constantin, în timp ce încerca să năvălească în regiunile fratelui mai 
nuc, Constant, în cursul unui atac în jurul Aquileii, a murit, cînd erau 
consuli Acindin şi Brocle (An. 339). Aşa că şi conducerea regiuni¬ 
lor occidentale ale imperiului roman i-a revenit lui Constant, iar cele 
orientale, lui Constanţiu (Socrate, II, 3). 


CAPITOLUL V 

ÎN CE FEL ATANASIE, DUPÂ CE ARIENII 
I-AU PORNIT DIN NOU RĂZBOI, 

A PLECAT ÎN REGIUNILE ITALIEI 

Şi aşa, în timp ce Constantin a statornicit un imperiu veşnic, împăr¬ 
ţind prin testament fiilor săi domnia temporară (căci nici unul dintre ei 
nu era de faţă), un preot recomandat chiar de sora lui a crezut că 
testamentul se referă la el : luîndu-1 a vrut să-l dea lui Constanţiu, care 
i se părea mai aproape decît ceilalţi şi credea că poate veni înaintea 
celorlalţi. Făcîndu-i-se cunoscut lui Constanţiu acest lucru, el a primit 
cu încredere testamentul trimis. Acela, văzînd pe Constanţiu lipsit de 
voinţă şi că poate fi mînuit ca o trestie în bătaia vîntului, s-a încumetat 
să pornească război împotriva învăţăturii Evangheliei şi să dezlănţuie o 
furtună cumplită împotriva Bisericii. Căci spunea că sînt vinovaţi aceia 
care introduceau în doctrina credinţei cuvîntul de consubstanţialitate, 
cuvînt care nu se găseşte în Scriptură şi care dă naştere la discordie 
între ei şi preoţi. Ţesea intrigi, acuzîndu-1 pe Atanasie şi pe adepţii lui- 
Colaboratorii săi erau Eusebie şi Teogonie şi Teodor din Perint, care 
părea mai înzestrat cu talent oratoric, şi a scris explicarea Evanghe¬ 
liilor ; cei mai mulţi îl numesc Herocleios (An. 341). Aceştia, văzîndu-1 
deseori pe împărat, pretindeau că întoarcerea lui Atanasie este pricina 
multor rele. Şi spuneau că din cauza lui sînt tulburări nu numai în 
Egipt, dar şi în Palestina şi în Fenicia şi la neamurile vecine. Apoi 
copleşind cu vorbe de felul acesta atenţia slabă a împăratului, l-au sfă¬ 
tuit ca Atanasie să fie din nou exclus din Biserică. Dar acesta, aflînd de 
sfatul lor, a plecat în părţile din Apus. (Teodoret, II, 3). 

CAPITOLUL VI 

CE A HOTARÎT EPISCOPUL IULIU 
IN PRIVINŢA LUI ATANASIE 

Eusebie însă şi cu tovarăşii lui au trimis episcopului Iuliu Romanul 
calomnii întocmite împotriva lui Atanasie. Iuliu, respectînd legea bise¬ 
ricească, le-a poruncit şi acelora să vină la Roma şi l-a chemat pe 
cinstitul Atanasie la judecata obişnuită. El a venit, răspunzînd prompt 
chemării, dar purtătorii de calomnii n-au plecat la Roma, ştiind că 
minciuna lor poate fi uşor descoperită. Iar oile, văzîndu-se părăsite de 
păstor, l-au ales pe lup drept păstor peste ele, adică pe Grigorie, care, 
purtîndu-se timp de şase ani mal crud ca animalele sălbatice, şi-a pri¬ 
mit pedeapsa răutăţii sale : a fost sfîşiat cu cruzime de toţi. (Teodo¬ 
rei, ii, ivp 


CAPITOLUL VII 

ÎMPĂRATUL CONSTANT ŢINE PARTEA LUI ATANASIE 

Venind la Constant, după ce Constantin fiul a murit în război, Ata¬ 
nasie relata cu mînie intrigile arienilor şi războiul purtat împotriva cre¬ 
dinţei apostolice, şi amintea numele tatălui lui şi sinoadele impunătoare 
la care a luat parte, cum şi faptul că sinodul părea întărit prin hotărî- 
rea comună. însoţind acestea cu lacrimi, a trezit în împărat zelul tatălui 
său. Căci de îndată ce a auzit acestea, i-a scris fratelui său, îndemnîn- 
du-1 să păstreze neatinsă moştenirea evlaviei tatălui lor, care a şi dom¬ 
nit cu credinţă, i-a şi învins pe tiranii romanilor şi a şi subjugat nea¬ 
murile aflate împrejur. (Teodoret, II, 5). 

CAPITOLUL VIII 

DESPRE MOARTEA LUI ALEXANDRU, 

EPISCOPUL CONSTANTINOPOLULUI, 

ŞI DESPRE NUMIREA LUI PA VEL LA ORTODOCŞI, 

IAR LA ARIENI, MACEDONIE 

Dar din aceste tulburări, s-a iscat la Constantinopol o altă neno¬ 
rocire, mai mare ca aceea dinainte, din motive asemănătoare. Alexandru, 
întîistătătorul Bisericii din Constantinopol, după ce a terminat lupta cu 
Arie, a plecat din lumea aceasta, în al treisprezecelea an al episcopa¬ 
tului său, în vîrstă de nouăzeci şi opt de ani (An. 326) 106 , şi nu a lăsat 

106. Anul morţii episcopului Alexandru al Constantinopolului este indicat 
greşit. A se vedea nota 104. 

pe nimeni în locul său ; dar a hotărît să fie ales unul dintre cei doi pe 
care i-a indicat el. Şi fiindcă toţi doresc un om supus şi renumit dovedit 
pentru viaţa sa fără pată, l-au hirotonit episcop pe Pavel, preotul numit 
de el, un bărbat tînăr ca vîrstă, dar bătrân, ca înţelepciune. Dacă însă 
ar fi vrut să aleagă numai după aspectul reverenţios, l-ar fi făcut pe 
Macedonie, pe atunci diacon, care se pare că era mai în vîrstă. Din 
această pricină s-a ivit o mai mare luptă pentru hirotonirea episcopului, 
ceea ce a adus tulburări în sînul Bisericii, deoarece poporul s-a împărţit 
în două, unii apărînd învăţătura lui Arie, iar ceilalţi, hotărîrea sinodului 
de la Niceea. Câtă vreme a trăit Alexandru, omousienii erau mai puter¬ 
nici decît episcopii arienilor, fiindcă aceştia fiind dovediţi, erau ame¬ 
ninţaţi zilnic. Cînd însă a murit Alexandru, s-a pornit lupta din ambele 
părţi. Căci omousienii l-au hirotonit episcop pe Pavel, iar adepţii lui 
Arie, pe Macedonie. Şi Pavel a fost hirotonit în biserica numită şi 
«Irina», care este aproape chiar de biserica Sofia, în care se pare că 
hotărîrea Iui Alexandru a fost cunoscută mai bine. (Socrate, II, 4). 


CAPITOLUL IX 

ÎNLĂTURlNDU-L PE PAVEL, EUSEBIE DIN NICOMIDIA 
A LUAT EPISCOPATUL DIN CONSTANTINOPOL; 

DESPRE SINODUL DIN ANTIOHIA 
ŞI DESPRE NUMIREA LUI EUSEBIE ÎN ALEXANDRIA, 

ŞI A LUI GRIGORIE, DUPĂ EL; DESPRE MODIFICAREA 
SINODULUI DIN NICEEA 

După scurtă vreme împăratul, venind la Constantinopol, s-a in¬ 
dignat din cauza hirotonirii făcute de episcopii arieni ; convocînd sinodul, 
a făcut să fie înlăturat Pavel 107 ; şi a decretat să fie episcop Eusebie, 
care plecase din Nicomidia la Constantinopol. După acestea, împăratul 
a plecat la Antiohia. Eusebie însă nu admitea să renunţe, ci punea totul 
in mişcare ca să ducă la îndeplinire proiectul lui. A făcut aşa ca să se 
ţină un sinod în Antiohia Siriei, cu care ocazie s-a făcut sfinţirea bise¬ 
ricii pe care părintele împăraţilor începuse să o înalţe şi, după moartea 
lui, Constanţiu a terminat-o, la optsprezece ani de la începerea ei ; de 
fapt a făcut aceasta spre nimicirea şi distrugerea sinodului de la Niceea. 
La acest sinod s-au întrunit nouăzeci de episcopi din diferite oraşe. Dar 
nu a fost de faţă Maxim, succesorul lui Macarie din Ierusalim, gîndind 

107. Episcopul Pavel a păstorit la Constantinopol în trei rînduri: întîia oară 
între 337—339; a doua oară de la sfîrşitul anului 330 pînă la începutul anului 
342 ; a treia oară de la începutul anului 346 pînă la sfîrşitul anului 351. 

că ar putea fi silit să subscrie la condamnarea lui Atanasie. Şi nici Iuliu, 
întîistătătorul măreţei Rome, nu a fost de faţă şi nu trimis pe cineva 
în locul său. Aşa că sinodul din Antiohia s-a ţinut sub conducerea împă¬ 
ratului Constanţiu, în timp ce erau consuli Marcelin şi Probin (adică în 
anul 340 după Cassiodor sau 341 după Baron). Era al cincilea an de la 
moartea lui Constantin, tatăl împăraţilor. In fruntea Bisericii din 
Antiohia era atunci Placit, succesorul lui Eufronie. Cei care apărau meri¬ 
tul lucrării lui Eusebie socoteau că se face o derogare pentru Atanasie ; 
în primul rînd au fost denigraţi ca şi cum ar fi călcat legea pe care 
tocmai atunci o decretaseră chiar ei — fiindcă nu primise preoţia în 
urma hotărîrii întregului sinod al episcopilor, ci a intrat în Biserică 
atribuindu-şi-o singur. Şi apoi, fiindcă la venirea sa, iscîndu-se tulbu¬ 
rări în popor, au murit mulţi în vremea răscoalei ; şi pentru că unii au 
fost loviţi de Atanasie, s-a spus că au fost predaţi judecătorilor. (So- 
crate, II, 5). 

Prin această derogare petrecută atunci l-au numit episcop în 
Alexandria, dîndu-i lui Eusebie cognomenul de Emisen. (Socrate, II, 6). 

Dar pentru că acesta care a fost hirotonit s-a temut să se ducă în 
Alexandria, l-au făcut episcop pe Grigorie. Procedînd astfel, au schim¬ 
bat credinţa, fără a se face vinovaţi faţă de sinodul de la Niceea ; dar 
prin crearea acestui precedent, schimbînd şi citind actele în sinoadele 
care s-au succedat, încetul cu încetul sfîrşitul credinţei a ajuns înapoi 
la nebunia ariană (Socrate, II, 7). 


capitolul x 

SCRISOAREA DESPRE CREDINŢA SINODULUI DIN ANTIOHIA, 
ŞI DESPRE RĂZBOIUL CU FRANCII, 

ŞI DESPRE CUTREMURUL DIN ANTIOHIA 

Noi nu am fost partizanii lui Arie ; căci cum ar fi urmat episcopii 
pe un preot ? Nu am urmat nici vreo altă credinţă, ci am sprijinit cele 
ce au fost expuse din vechime. Căci ara fost şi cercetători şi cunoscători 
ai acestei învăţături, şi mai degrabă am gîndit-o decît am urmat-o. Căci 
dintru început am învăţat să credem întru Unul Dumnezeu al tuturor, 
Dumnezeul Care a creat şi Care are grijă de toate cele care înţeleg şi 
simt, şi întru Unul Fiul, Unul-Născut, Care există mai înainte de toţi 
vecii şi Care rămîne împreună cu Tatăl Său, Care le-a făcut pe toate 
cele văzute şi cele nevăzute ; şi Care în vremea din urmă prin buna voie 
a Tatălui a coborît şi Şi-a luat trup din Sfînta Fecioară ; a pătimit şi 
şade de-a dreapta Tatălui ; şi iarăşi va veni să judece viii şi morţii, şi 

va rămîne Împărat în veci şi Dumnezeu. Credem şi în Sfîntul Duh. Iar 
dacă trebuie să adăugăm, credem şi în învierea trupului şi în viaţa 
veşnică. 

Cei care au scris acestea în prima scrisoare au trimis-o în oraşe. 
Dar după puţin timp au trimis o alta în Antiohia. în acelaşi timp s-a 
întîmplat să se işte tulburări chiar în stat. Căci un trib de franci, aşezat 
împrejurul celor două falii, a fost cotropit de romani. Tot atunci a avut 
loc şi un puternic cutremur de pămînt în Orient, în special în Antiohia, 
care a fost zguduită mulţi ani de-a rîndul. (Socrate, II, 7). 

CAPITOLUL XI 

CUM A VENIT GRIGORIE ÎN ALEXANDRIA, 

ŞI A FUGIT ATANASIE, ŞI NECAZURILE 
CARE I S-AU ÎNTÎMPLAT LUI GRIGORIE 

în timpul acesta pe Grigorie îl întovărăşea în Alexandria un co¬ 
mandant de armată sirian, împreună cu ostaşi înarmaţi în număr de 
cinci mii, printre care erau şi partizani de ai lui Arie, care rămăseseră 
pe acolo. Cred însă că trebuie să spun cum a fost izgonit Atanasie din 
biserică, pentru a nu se înţelege că a fugit. Era spre seară şi poporul era 
atent la străji, căci toţi nădăjduiau că va fi o adunare. în acest moment 
a venit comandantul oştii şi a înconjurat biserica cu cohortele sale. Dar 
Atanasie, văzînd ce se petrece, s-a gîndit să nu se întîmple ceva rău 
poporului din cauza sa. Şi poruncind diaconului să continue rugăciunea, 
a oerut din nou să se cînte psalmul. Şi în timp oe se intona psalmodia, 
au ieşit cu toţii printr-o uşă a bisericii. Ostaşii stăteau liniştiţi în vreme 
ce se petrecea aceasta. Dar Atanasie a ieşit nevătămat printre cei care 
intonau psalmul. Şi fugind în felul acesta, a plecat la Roma. Abia atunci 
a ajuns Grigorie în fruntea Bisericii din Alexandria. Dar poporul din 
Alexandria nepricepînd ce s-a întîmplat, a dat foc bisericii care se 
numea a lui Dionisos. (Socrate, II, 8). 

CAPITOLUL XII 

ÎN CE FEL, LA MOARTEA LUI EUSEBIE, PAVEL 
A FOST DIN NOU ADUS ÎN BISERICA, 

ŞI A FOST NUMIT DE ARIENI MACEDONIE 

Iar Eusebie a trimis o delegaţie la Iuliu, episcopul oraşului Roma, 
rugîndu-1 să fie judecător împotriva lui Atanasie. Dar Eusebie nu a 
mai ajuns să cunoască cele hotărîte la Iuliu, deoarece a mai trăit puţină 
vreme după sinod, şi apoi a încetat din viaţă. Aşa că cei din Constanti- 
nopol l-au adus din nou în Biserică pe Pavel. De asemenea, cei ai lui 

Arie au hirotonit pe Macedonie în biserica ce se numeşte a lui Pavel. 
Acest lucru era susţinut de partizanii lui Eusebie şi urmaşii opiniei lui, 
adică Teogonie din Niceea, Marin din Calcedonia, Teodor din Heracleea, 
şi alţii. Dar ereticii Ursachie şi Valens, după ce au trimis episcopului 
Iuliu o scrisoare de penitenţă şi recunoscînd cuvîntul de consubstanţia¬ 
litate, au fost admişi la împărtăşanie. (Socrate, II, 9). 


capitolul xni 

CUM A FOST OMORÎT DE POPOR COMANDANTUL OŞTILOR, 
HERMOGEN, CARE VOIA SĂ-L ALUNGE PE PAVEL DIN BISERICĂ 
ŞI RĂZBUNAREA CARE A URMAT 

în timpul acesta se înălţa o uriaşă văpaie de luptă din cauza lui 
Macedonie, iar războiul civil între creştini făcea să se verse mult sînge 
în oraş. Cînd a auzit aceasta, Constanţiu, numit împărat la Antiohia, a 
ordonat lui Hermogen, comandantul oştilor din Tracia, să-l alunge pe 
Pavel din Biserică. Venirea acestuia la Constantinopol a provocat mari 
tulburări, căci intenţiona să-l alunge pe episcop. Poporul s-a răsculat, 
căci era pregătit să se răzbune. Cum Hermogen insista să-l izgonească 
pe Pavel cu forţa armată, poporul s-a aprins, aşa cum se întîmplă de 
obicei în asemenea împrejurări, şi i se împotrivea orbeşte ; dînd foc 
casei lui, l-au prins şi l-au omorît. Acestea s-au petrecut în timpul celui 
de al treilea consulat al lui Constanţiu şi al doilea al lui Constant (adică 
în anul Domnului 341). 

în vremea aceea Constant tocmai i-a supus pe franci imperiului 
roman. Constanţiu însă, ocupîndu-se de moartea lui Hermogen, a venit 
călare din Antiohia la Constantinopol şi l-a expulzat pe Pavel din oraş. 
Prin condamnare însă a lovit şi în oraş, lipsindu-1 de grînele adunate de 
tatăl lui, peste patruzeci de mii de baniţe care erau măcinate zilnic. Căci 
numai el furniza aproape optzeci de mii de baniţe în fiecare zi trimi- 
ţîndu-le din oraşul Alexandria. După toate acestea, amina să-l numească 
pe Macedonie episcop al oraşului ; căci era mîniat şi împotriva lui, nu 
numai fiindcă fusese hirotonit fără voinţa sa, ci pentru că din pricina 
discordiilor născute între el şi Pavel, au murit mulţi, printre care a pie¬ 
rit şi comandantul armatei. Deci trimiţîndu-1 să ţină slujbe numai în 
) biserica în care a fost hirotonit, a plecat iarăşi la Antiohia. (Socrate, II, 10). 

> CAPITOLUL XIV 

CUM A FOST ÎNDEPĂRTAT GRIGORIE DIN ALEXANDRIA 
ŞI A FOST CHEMAT ACOLO ARIANUL GEORGE 

După aceea arienii, îndepărtîndu-1 din Alexandria pe Grigorie, care 
le era odios, şi fiindcă din cauza lui avusese loc incendiul, dar şi pen¬ 
tru că nu le ierta greşeala lor, l-au chemat pe George din Capadocia, un 
arian îndîrjit. (Socrate, II, 10). 


CAPITOLUL XV 

SCRISOAREA LUI IULIU ROMANUL CĂTRE CEI DIN ORIENT, 
CU PRIVIRE LA ATANASIE, PA VEL ŞI CEILALŢI EPISCOPI 
ORTODOCŞI ADUNAŢI LA ROMA 

Părăsind Alexandria, Atanasie a plecat la Roma. S-a întîmplat ca 
în timpul acela să-l întâlnească tot acolo şi pe Pavel, episcopul de 
Constan tino pol, şi pe Marcel din Ancira, şi pe Asclepie din Gaza. 
Acesta, pentru că s-a împotrivit arienilor, fiind proscris de ei, ca şi cum 
ar fi răsturnat altarul, a fost condamnat. în locul lui, Biserica din Gaza 
a fost încredinţată lui Quintian. Lucian, episcopul din Adrianopol, înlă¬ 
turat din Biserica sa în urma unei acuzaţii, trăia la Roma. Aşa că 
episcopul roman, cunoscînd învinuirile aduse fiecăruia şi aflînd că toţi 
erau de acord cu sinodul de la Niceea, i-a adunat pe toţi la un loc, ca 
unul care purta grija tuturor şi, pentru respectul scaunului propriu, i-a 
trimis pe toţi în Bisericile lor şi le-a scris episcopilor din Orient învi- 
nuindu-i că nu s-au purtat corect cu aceşti bărbaţi fără vinovăţie, pe 
care i-au alungat din Bisericile lor, fără să ţină seama cîtuşi de puţin de 
cele hotărîte în sinodul de la Niceea. Şi a poruncit unora dintre aceştia 
să se prezinte la el într-o anumită zi, ca să le arate decretul drept, dat 
de el cu privire la ei. Şi a ameninţat că el nu va îngădui altceva dacă 
vor întârzia să pună capăt acestor tulburări şi schimbări. Acestea le-a 
? ris el. Iar Atanasie şi Pavel au trimis episcopiilor din Orient scrisorile 
-L luliu, şi fiecare şi-a recăpătat scaunul său. (Sozomen, III, 7). 



CAPITOLUL XVI 

CE AU RĂSPUNS LA SCRISOAREA LUI IULIU 
CEI DIN ORIENT 

Iar episcopii din Orient, suportând cu greu acest lucru, adunaţi la 
Av. :hia (An. 346) i-au răspuns lui luliu printr-o scrisoare, compusă 
m:.-' ~ stil ales, dar plină de multă ironie şi alcătuită nu fără oarecare 
in -.ir ţâre. Căci recunoşteau că Biserica romanilor este darnică faţă 

de toţi, ca o mamă evlavioasă care există din vechime şi are grijă 
apostolică, deşi învăţăturile veniseră de la predicatori ai învăţăturii din 
Orient. Ei însă considera că nu trebuie socotiţi pe locul al doilea dacă 
nu abundă în mărimea sau mulţimea bisericilor, din moment ce nu sînt 
mai prejos prin calitatea vieţii. Dar îi aduceau lui Iuliu învinuirea că 
părea să fi fost ide acord .cu adepţii lui Atanasie şi, spre insulta lor, a 
desfiinţat hotărîrea lor; şi declarau fapta lui nedreaptă şi în dezacord 
cu hotărîrile bisericeşti. După ce au scris acestea, au adăugat că, dacă 
Iuliu acceptă acuzaţia adusă de ei şi confirmă pe episcopii numiţi în locul 
celor acuzaţi, se împacă cu el şi cad de acord. Dacă însă nu primeşte 
principiile lor, vor lua măsuri împotrivă ; iar dacă episcopii din Orient 
nu sînt reintegraţi, Novatie va fi alungat din Biserica romană. Dar 
despre cele care s-au petrecut în privinţa hotărârilor de la Niceea, au 
preferat să nu-i răspundă nimic în scrisoare. (Sozomen, III, 6). 


CAPITOLUL XVII 

CE S-A ÎNTÎMPLAT LA REÎNTOARCEREA LUI ATANASIE 

ÎN ALEXANDRIA 

Acestea le-au răspuns în scris episcopului Iuliu Romanul episcopii 
din Orient. Dar după ce a intrat Atanasie în Alexandria, s-a produs o 
puternică represiune a poporului care ţinea partea iui George, numit 
episcop acolo. Şi spuneau că din cauza aceasta s-au petrecut tulburări 
şi moarte de oameni, şi acuzaţii de felul acesta le relatau împotriva lui 
Atanasie, ca autor al nelegiuirilor, cum se întîmplă adesea în asemenea 
încăierări. Din cauza aceasta Sabin, întîistătător al ereticilor din Mace¬ 
donia, îl acuza mereu pe Atanasie. Dacă el s-ar gîndi cît rău i-au făcut 
arienii lui Atanasie şi homousienilor, sau cîte sinoade s-au ţinut din 
cauza lui, sau cîte a făcut ereziarhul Macedonie împotriva întregii Bise¬ 
rici, ar tăcea, ruşinîndu-se tare. (Socrate, II, cap. 11). 

CAPITOLUL XVIII 

CUM A FOST EXPULZAT DIN NOU PAVEL DIN CONSTANTINOPOL, 
ŞI CÎTE OMORURI S-AU FĂCUT CÎND A FOST ADUS 
ÎN BISERICĂ MACEDONIE 

împăratul Constanţiu, care trăia în Antiohia, cînd a auzit că Pavel a 
primit din nou scaunul în Constantinopol, mîniat, i-a poruncit lui Filip, 
care pe atunci avea cea mai mare putere între ceilalţi judecători şi era 
numit al doilea după împărat, ca să-l izgonească pe Pavel din Biserică şi 
să-l aducă pe Macedonie. însă comandantul Filip, temîndu-se de o răs¬ 
coală a poporului, s-a purtat cu diplomaţie faţă de Pavel şi a trecut 

sub tăcere porunca împăratului. Prefăcîndu-se că are de gînd să trateze 
cu el în public, s-a dus la termele numite Zeuxippe şi, cu respectul cu¬ 
venit, l-a chemat acolo pe Pavel. Cînd acesta a venit, comandantul i-a 
arătat de îndată porunca, iar episcopul a suportat cu răbdare acolo ho- 
tărîrea nedreaptă. Mai apoi comandantul, temîndu-se de o năvală a 
mulţimii care se adunase acolo, din cauza atmosferei de spaimă, a dat 
poruncă să se deschidă o fereastră a fermelor, prin care Pavel a fost dus 
la palat şi urcat într-o corabie anume pregătită, şi dus în mare grabă în 
exil. Prefectul a dat poruncă să rămînă păzit în Tesalonic, de unde era 
originar Pavel, şi să trăiască acolo cum îi place, chiar şi prin alte oraşe 
ale Iliriei, dar să nu se apropie de părţile orientale. Şi iată cum Pavel 
a fost expulzat din Biserică pe negîndite. Iar Filip se grăbea de la ter¬ 
me spre biserică ; cu el şedea în vehicol Macedonie, împreună cu co¬ 
mandantul şi cu ostaşi înarmaţi. Lucrul acesta a adus spaimă în popor 
şi au alergat la biserică cu toţii, omousieni şi arieni. După ce prefectul 
a ajuns cu Macedonie la biserică, o teamă de neînţeles a cuprins şi 
poporul şi pe ostaşi. Şi fiind prea mare mulţime, iar comandantul nu 
putea să intre, ostaşii au început să împingă populaţia cu violenţă ; şi 
fiindcă din pricina locului strimt nu puteau să se dea înapoi, soldaţii 
au crezut oă li se împotrivesc şi, scoţînd săbiile din teacă, au început 
sâ-i omoare. Atunci, după cum se spune, au pierit trei mii o sută cinci¬ 
zeci de oameni. Unii au murit ucişi de ostaşi, alţii însă din cauza înghe¬ 
suielii. După toate acestea, Macedonie, ea şi cum nu s-ar fi întîmplat 
nici o nenorocire sau ca unul care era departe de orice vină, a primit 
episcopatul încredinţat mai curînd de comandant, decît după regulile 
bisericeşti. Cu atîţia morţi au obţinut el şi arienii drepturi în Biserică, 
în vremea aceea împăratul înălţa o biserică mai mare, care acum se 
numeşte Sofia şi este legată de biserica ce se numeşte Irina, pe care 
tatăl împăratului, fiindcă întîi era mai mică, a făcut-o mai frumoasă 
şi mai mare ; dar amîndouă sînt cunoscute ca aparţinînd unei singure 
clădiri. (Socrate, II, 12). 


CAPITOLUL XIX 

DIN NOU DESPRE CALOMNIILE 
ÎMPOTRIVA LUI ATANASIE 

între timp s-a urzit o altă uneltire împotriva lui Atanasie. Căci 
tatăl împăraţilor hotărîse ca Biserica din Alexandria să furnizeze grîne 
săracilor ; şi s-a spus că Atanasie le-a vîndut şi le-a folosit după bunul 
lui plac. Dînd crezare acestora, împăratul a poruncit să fie omorît. Dîn- 
du-şi seama, Atanasie a fugit pe furiş. Atunci Iuliu, episcopul oraşului 
Roma, avînd cunoştinţă de uneltirile arienilor urzite împotriva lui 

Atanasie, după ce a prirnt scrisorile lui Eusebie, l-a chemat pe Ata- 
nasie, cînd a aflat locul unde se ascundea. Intre timp a primit şi scriso¬ 
rile episcopilor egipteni, care afirmau că cele spuse împotriva lui 
Atanasie sînt neadevărate. La acestea, Iuliu le-a răspuns în scris ace¬ 
lora care erau adunaţi la Antiohia, acuzîndu-i în primul rînd pentru 
injuriile aduse în scrisori, apoi pentru că nu l-au chemat pe el la sino¬ 
dul lor, deşi canoanele stabilesc să nu se ia nici o hotărîre fără pontiful 
Romei ; şi-apoi, că denaturează încetul cu încetul credinţa şi că cele 
petrecute la Tir au fost puse la cale prin înşelăciune şi şiretlic; că, 
împotriva legii, au alcătuit numai dintr-o singură parte documentele 
celor petrecute, relatînd şi neadevărurile născocite despre Arsenie. Nu 
am reprodus chiar scrisorile din cauza ostenelii ce o produce lectura 
lor. După puţină vreme, Pavel, prefăcîndu-se că are drum spre Corint, 
s-a dus din Tesalonic la Roma şi, împreună cu Atanasie, a arătat îm¬ 
păratului Constant faptele lui. (Socrate, II). 


CAPITOLUL XX 

DESPRE DELEGAŢII EPISCOPILOR DIN ORIENT 
TRIMIŞI LA CONSTANT PENTRU CELE CE SE PETRECUSERĂ 

împăratul însă a scris fratelui său Constanţiu să trimită cîţiva 
dintre episcopii din Orient care să dea justificare pentru condamnarea 
unora. Pentru aceasta sînt aleşi trei : Narcis Irenopolitul, episcopul Ci- 
lix, Teodor din Heracleea Traciei şi Marcu din Aretusa Siriei. Venind 
în Italia, aceştia şi-au apărat propria cauză, străduindu-se să-l convin¬ 
gă pe împărat că hotărîrea sinodului din Orient este dreaptă. Şi pentru 
că li se cerea să facă mărturisirea de credinţă, ei au ascuns credinţa 
care a fost expusă la Antiohia. Subscriind cu toţii, au prezentat o altă 
mărturisire de credinţă cu mult diferită de aceea de la sinodul din 
Niceea. Constant, văzînd că oamenii sînt implicaţi pe nedrept şi că 
acuzaţiile pentru care se spunea că au fost excluşi din comunitate nu 
erau adevărate, ci scornite din pricina diferenţelor de credinţă, şi că 
nu puteau să dea justificarea pentru care veniseră, i-a trimis la ale lor. 

După trei ani, episcopii din Orient au trimis iarăşi o scrisoare ce¬ 
lor din Occident, pe care au numit-o scriere cu multe versuri, prin fap¬ 
tul că părea compusă cu un belşug de cuvinte care le întrecea pe cele 
de mai înainte. In ea nu au pomenit nimic despre fiinţa lui Dumnezeu, 
însă i-au renegat pe aceia care spun că Fiul lui Dumnezeu era din cele 
ce nu existau, sau din altă substanţă şi nu din Dumnezeu, şi că a fost 
cîndva o vreme sau un timp cînd nu era. Apoi preoţii din Occident nu 

au vrut să-i admită pe Martirie şi pe Macedonie, care aduceau scriso¬ 
rile, zicînd că învăţătura de la Niceea e suficientă, şi nu e cazul să se 
mai discute nimic. Cum Constant, cerînd fratelui său ca Atanasie să-şi 
recapete scaunul, nu a putut obţine nimic, din cauză că se împotriveau 
ereticii, atunci au venit Atanasie şi Pavel, cerînd să se ţină un sinod în 
care să se dovedească că au fost excluşi pentru că au apărat învăţă¬ 
turile adevărate. (Sozomen, III, 9). 


CAPITOLUL XXI 

CONSTANT L-A PUS ÎN MIŞCARE PE FRATELE SĂU 
PENTRU CREDINŢĂ, IAR CONSTANŢIU 
A PORUNCIT SA SE CONVOACE SINODUL LA SARDICA 


Auzind aceasta, Constant a scris fratelui său sfătuindu-1 să păs¬ 
treze nepătată moştenirea evlaviei părintelui lor, căci şi acela, cîrmuind 
imperiul, i-a învins şi pe despoţii romani, şi a subjugat şi neamurile 
barbare dimprejurul lor. Mişoat de această scrisoare, Constanţiu a po¬ 
runcit să se întrunească la Sardica 108 , un oraş în Iliria, şi episcopii din 
Orient şi cei din Occident, dat fiind că multe alte patimi necesitau o 
lecuire prin sinod. Căci şi pe Pavel, episcopul oraşului Constantinopol, 
arienii îl aduseseră în primejdie de moarte ca pe un autor al răzvrăti¬ 
rii pentru dreapta învăţătură, şi mai adăugaseră încă şf alte lucruri care 
sînt proprii colomniatorilor. Tocmai atunci însă, din pricina uneltirilor 
duşmanilor, poporul din Sardica nu a îngăduit să-l aducă. Puţin după 
aceea, la moartea lui Constant, arienii, plîngînd blîndeţea voinţei împă¬ 
ratului, şi, alungîndu-1 pe Pavel din oraşul de reşedinţă imperială, l-au 
trecut (mutat) în orăşelul Cucuzen, care atunci era în Capadocia, acum 
însă este în Armenia a doua. Dar cu asta nu le-a fost de ajuns turba¬ 
ţilor întreaga viaţă a minunatului Pavel, deşi l-au statornicit în singu¬ 
rătate. Căci, trimiţînd slujitori ai morţii, l-au supus unei morţi violente. 

Şi lucrul acesta îl relatează fericitul Atanasie spre apărarea propriei 
fugi, (Teodoret, II, 5) spunînd următoarele : 

108. Tensiunea dintre ortodocşii niceeni şi arieni nu s-a înlăturat odată cu 
Sinodul I Ecumenic. Uneori, cu acordul tacit sau manifest al unor împăraţi, arie¬ 
nii s-au dedat la asupriri crunte asupra ortodocşilor, aşa cum se vede din capi¬ 
tolele anterioare. Pentru o înţelegere mai cuprinzătoare a problematicii, pot fi 
consultate următoarele lucrări: Pr. Prof. Ioan Rămureanu, Sinodul I ecumenic de 
la Niceea de la 325. Condamnarea ereziei lui Arie, Simbolul Niceean, în «Studii 
Teologice», XXIX (1977), nr. 1—2, p. 15—60; Idem, Lupta Ortodoxiei contra aria¬ 
nismului de la Sinodul I ecumenic pină Ia moartea Iui Arie, rev. cit., XIII (1961), 
nr. 1—2, p. 13—31 ; Idem, Sinodul de la Sardica din 343. Importanţa lui pentru 
istoria pătrunderii creştinismului Ia geto-daco-romani, în rev. cit., XIV (1962), nr. 

3—4, p. 146—182 j Idem, Sinoadele de la Sirmium dintre anii 348 şi 358. Condam¬ 
narea lui Fotin de Sirmium, în rev., cit., XV (1963), nr. 5—6, p. 266—313. 

CAPITOLUL XXII 

RELATAREA LUI ATANASIE DESPRE OMORÎREA LUI PA VEL, 

* EPISCOPUL CON ST ANTIN OPOLEI 

Cei care îl urmăreau şi l-au descoperit pe Pavel, episcopul din Con- 
stantinopol, au hotărît, în orăşelul Cucuzen din Capadocia, la îndemnul 
prefectului Filip, că Pavel trebuie să fie sugrumat. Acela era slujitorul 
sfaturilor nedrepte. Astfel de cruzimi au luat naştere din blasfemia lui 
Arie. Căci slujitorii prezumţiilor lui se înverşunau ca smintiţii împotriva 
Unuia-Născut. După ce Pavel a murit în felul acesta ajungînd mai cu- 
rînd în împărăţia cerurilor, l-au numit episcop pe Macedonie, aproape 
un adept al acestuia, căci hulea cumplit împotriva Duhului Sfînt. Dar 
nu după multă vreme l-au expulzat şi pe acesta, căci nu mărturisea că 
a fost creat acela pe care Scriptura îl numeşte Fiu. Deoarece, răspun- 
zînd lor, a apărut ca întemeietor al unei erezii proprii : zicea el că 
Fiul nu este consubstanţial cu Tatăl, dar propovăduia că este asemenea 
Tatălui în toate ; însă numea pe faţă că Duhul a fost creat. Acestea s-au 
petrecut, am spus, nu mult după aceea. (Teodoret, II, 5). 


CAPITOLUL XXIII 

DESPRE ADUNAREA EPISCOPILOR 
IN SINODUL DE LA SARDICA 

Era aşadar al unsprezecelea an de la moartea tatălui celor doi 
împăraţi ; atunci au fost consuli Ruffin şi Eusebie, cînd s-a ţinut sino¬ 
dul de la Sardica (An. 347). Din ţinuturile Hiperiei au venit aproape 
trei sute de episcopi, după cum spune Atanasie. Din părţile orientale, 
numai şaptezeci şi şase, cum spune Sabin. Printre aceştia se număra 
şi Ischiras, ca episcop din Mareos, pe care cei care îl condamnaseră pe 
Atanasie îl înaintaseră la episcopatul acestei provincii. Unii au adus ca 
motiv infirmităţi corporale, alţii acuzînd scurtele amînări, şi pentru 
aceasta învinuindu-1 pe episcopul Iuliu Romanul. De un an şi şase luni 
fusese făcut cunoscut sinodul şi Atanasie stătea la Roma aşteptînd ju¬ 
decata sinodului. 

Cînd s-au întrunit deci la Sardica, cei din Orient nu voiau să dea 
faţă cu cei din Occident, zicînd că ei nu vor sta de vorbă decît dacă 
vor fi excluşi din colegiu adepţii lui Atanasie şi cei ai lui Pavel şi de¬ 
oarece Protoigen, episcopul din Sardica, şi Osie, cel al Cordobei, din 
Spania, nu au îngăduit să fie îndepărtaţi din sinod apărătorii lui Pavel 

şi ai lui Atanasie, aceia au plecat. Şi ajungînd la Filipopole, în Tra- 
cia, au ţinut un sindo ei între ei şi au şi anatematizat public con¬ 
substanţialitatea ; şi consemnînd în scrisori doctrina fiinţelor diferite, 
le-au trimis peste tot. Dar aceia care se întruniseră la Sardica au con¬ 
damnat chiar de la început hotărîrea acestora, apoi i-au privat de dem¬ 
nitate pe cei care îl acuzaseră pe Atanasie ; şi întărind formula cre¬ 
dinţei de la Niceea, şi respingînd discuţiile despre inegalitatea persoane¬ 
lor divine, au statornicit mai clar consubstanţialitatea, îndrumînd chiar 
ei peste tot cele scrise de ei. în felul acesta şi unii şi alţii au socotit că 
au procedat just : cei din Orient — pentru că aceia au sprijinit pe cei 
condamnaţi de ei ; iar cei din Occident, pentru că cei care condamna¬ 
seră au fugit înainte de cercetare. Şi de asemenea, fiindcă aceştia păs¬ 
trau în adevăr credinţa din Niceea, iar ceilalţi îndrăzniseră să o falsifi¬ 
ce. Aşa că au redat lui Pavel şi lui Atanasie locul lor, ca şi lui Marcel 
din Ancira Galatiei, care până atunci, aşa cum s-a mai spus, fusese con¬ 
damnat. (Socrate, II, 16). 


CAPITOLUL, XXIV 

SCRISOAREA SINODULUI DIN SARDICA, 

CĂTRE TOŢI EPISCOPII 

Cele petrecute la Sardica le va expune mai clar scrisoarea sinodu¬ 
lui, scrisoare pe care nu am pregetat să o intercalez în scrierea aceasta, 
pentru felul în care aduce explicaţii. 

Sfîntul sinod din Sardica, prin graţia lui Dumnezeu întrunind pe 
cei din oraşul Roma, din Spania, din Galia, din Italia, din Campania, 
Calabria, Africa, Sardinia, Panonia, Misia, Dacia, Dardania, cealaltă 
Dacie, Macedonia, Tesalia, Ahaia, Epir, Tracia, Rodope, Asia, Caria, 
Bitinia, Helespont, Frigia, Pisidia, Capadocia, Pont, Cilicia, cealaltă Fri- 
gie, Pamfilia, Lidia, insulele Ciclade, Egipt, Tebaida, Libia, Galatia, Pa¬ 
lestina şi Arabia, trimite sănătate tuturor episcopilor şi conslujitorilor 
sfintei şi apostolicei Biserici, iubiţii fraţi întru Domnul. 

în adevăr, adeseori şi multe rele au săvîrşit adepţii nebuniei lui 
Arie, împotriva celor care-L slujesc pe Dumnezeu şi păzesc dreapta 
credinţă. Căci cei care propuneau o doctrină falsă au încerat să-i în¬ 
depărteze pe cei cu dreapta credinţă ; şi într-atît s-au răzvrătit împo¬ 
triva credinţei, încît zvonul nu a putut rămîne necunoscut împăraţilor 
iubiţi de Dumnezeu. Astfel încît, cu ajutorul lui Dumnezeu, chiar cei 
mai credincioşi conducători adunîndu-se din cele mai îndepărtate pro- 

vincii şi oraşe, au dat poruncă să aibă loc în oraş acest sfînt sinod de 
la Sardica, pînă cînd, după înlăturarea tuturor discordiilor şi îndepăr¬ 
tarea oricărei perfidii, să fie păstrată neştirbită de toţi doar credinţa 
în Hristos. Căci au venit episcopi din Orient invitaţi de împăraţi drept 
credincioşi, în special pentru faima care s-a răspîndit despre prea iubiţii 
noştri fraţi întru credinţă, adică despre Atanasie din Alexandria, Marcel 
din Ancira Galatiei şi Asclepa din Gaza. Poate că au ajuns şi pînă la voi 
asemenea ponegriri : fiindcă au încercat să le vînture şi pînă la ure¬ 
chile noastre, ca să se creadă că sînt adevărate cele relatate împotriva 
celor nevinovaţi şi să lase să pătrundă părerea aceasta nedreaptă a 
ereziei. Dar nu a fost îngăduit să se facă acest lucru mai multă vreme. 
Fiindcă Domnul este Intîistătătorul Bisericilor, Care a suferit moartea 
pentru aceştia şi pentru ele ne-a dăruit nouă tuturor suirea la ceruri. 
Şi aşa, de curînd, Eusebie şi Marin şi Teodor, ca şi Teogonie, Ursachie, 
Valens, Minophante şi Ştefan au scris lui Iuliu, slujitor întru credinţa 
noastră, episcop al Bisericii Romei, împotriva preoţilor de aceeaşi cre¬ 
dinţă cu noi numiţi mai înainte, adică Atanasie, episcopul Alexandriei 
şi Marcel, episcopul Ancirei din Galatia şi lui Asclepa din Gaza. Au 
mai scris şi episcopi din alte părţi, aducînd mărturii despre curăţia lui 
Atanasie, preot de credinţa noastră; şi au confirmat că cele înfăptuite 
de Eusebie şi de sectanţii lui nu sînt altceva decît lucruri pline de min¬ 
ciuni şi calomnii. Şi cum cei chemaţi de prea iubitul nostru Iuliu, preot 
de credinţa noastră, nu s-au prezentat, ca şi cum faptele s-ar fi ade¬ 
verit prin cele scrise de acelaşi episcop Iuliu, s-a văzut clar că există 
calomniatori. Căci dacă aceia ar fi presupus ceea ce s-a săvîrşit împo¬ 
triva lor, nu ar fi întîrziat să se prezinte. Dar, chiar şi din ceea ce au 
făcut în acest sfînt şi mare sinod, uneltirea lor a ieşit clar la iveală. 
Căci venind în oraşul Sardica şi văzînd pe fraţii noştri, Atanasie, Mar¬ 
cel, Asclepa şi pe ceilalţi, le-a fost teamă să se apropie de judecata 
noastră ; şi, deşi chemaţi nu o dată, nici de două ori, ci chiar de mai 
multe ori, nu au vrut să răspundă la chemări. De bună seamă cei în¬ 
truniţi în sinod, bătrînul Osie (care pentru vîrsta lui ca şi pentru măr¬ 
turisire, şi pentru atîta muncă s-a dovedit demn de toată cinstea) şi 
ceilalţi insistau şi îi pofteau să intre la judecată, pentru ca ei, prezenţi, 
să expună cele ce preoţii de aceeaşi credinţă au scris împotriva lor, 
defăimîndu-i în absenţă. 

Dar, cum am mai spus, cei chemaţi nu au venit; şi într-un fel, 
respingînd o judecată dreaptă, au dat pe faţă uneltirile şi strădaniile 
lor. Căci aceia care se încred în spusele lor nu se dau în lături să le 
dovedească pe faţă. Dar de vreme ce nu s-au prezentat, sîntem încre¬ 
dinţaţi că nimeni dintre voi nu poate să nu ştie adevărul despre ei. 

Şi dacă ar vrea să uneltească cumva din nou ceva acolo, să ştie toţi că, 
neavînd nimic prin care să poată învinui pe preoţii noştri, sînt scoşi la 
lumină chiar atunci cînd sînt absenţi, iar cînd sînt prezenţi, o iau la 
fugă. Căci au fugit, prea iubiţi fraţi, nu numai din pricina calomniei 
îndreptate împotriva acelora, dar fiindcă au văzut că au apărut acuza¬ 
tori ai lor pentru diferite nelegiuiri. Erau vădite lanţuri şi cătuşe. Ve¬ 
niseră din exil oameni şi conslujitori de ai noştri, nu numai rude dar 
şi prieteni ai lor, care din cauza acelora erau consideraţi ca morţi. Şi 
ceea ce este de mirare, e că au fost de faţă episcopi dintre care unul 
purta cătuşe şi lanţuri cu care fusese legat din cauza lor. Iar alţii do¬ 
vedeau că din cauza uneltirilor lor fuseseră duşi la moarte, căci s-au 
lăsat conduşi de asemenea trufie încît au încercat să ucidă chiar un 
episcop pe care, dacă nu ar fi scăpat prin fugă, l-ar fi omorît. A venit 
şi preotul nostru, fericitul Teodul, fugind de caznele lor, prin care se 
poruncise să fie ucis. Iar alţii arătau răni de săbii, alţii se plîngeau că 
au suferit de foame din cauza lor ; şi acestea nu erau dovezi aduse de 
un om oarecare, ci de toate Bisericile pentru care aceştia se prezenta¬ 
seră aici şi care făceau parte din delegaţie şi care făceau cunoscut fla¬ 
gelul violenţelor, că au fost urmăriţi de ostaşi înarmaţi, mulţime cu 
ciomege, teroarea judecătorilor, reproşînd scrisorile falsificate. A fost 
citită scrisoarea lui Teogonie împotriva preoţilor noştri, Atanasie, Mar¬ 
cel şi Asclepa, care se pare că a impresionat pînă şi pe împăraţi. Scri¬ 
soarea aceasta au făcut-o cunoscută diaconii lui Teogonie. în afară de 
acestea s-au adăugat la cele spuse goliciunea fecioarelor, incendierea bi¬ 
sericilor, carcera împotriva preoţilor noştri. S-a văzut că toate acestea 
au fost comise nu pentru alta, decît pentru erezia detestabilă a arieni¬ 
lor. Căci oricare dintre ei ar fi respins hirotonirea, şi comuniunea s-ar 
fi expus de fapt acestor injurii. 

Dîndu-şi seama deci de situaţia critică a nelegiuirilor lor, au dat 
înapoi, tulburaţi. Şi nemaiavînd tăria să se ţină ascunşi, au venit în 
oraşul Sardica pentru ca prin sosirea lor să arate cumva că nu au să- 
vîrşit nimic din acestea. Văzînd însă pe cine împilaseră ei cu calom¬ 
niile şi că aceia oprimaţi de ei erau în acelaşi timp acuzatori, şi avînd 
în faţa ochilor lor reproşurile, nu au vrut să intre cînd au fost chemaţi 
ia judecată. Iar consluijtorii noştri, Atanasie, Marcel şi Asclepa, proce- 
dînd potrivit credinţei, fără să se plîngă prea mult, ameninţîndu-i şi 
provocîndu-i şi promiţînd că vor da pe faţă nu numai calomniile lor, 
dar şi ceea ce greşiseră în Bisericile lor, aceia au fost cuprinşi de o ase¬ 
menea mustrare de conştiinţă, încît au fugit. Prin fugă au confirmat 
calomniile lor şi au mărturisit greşelile lor, sustrăgîndu-se judecăţii, cu 
toate că răutatea şi calomniile lor au fost date pe faţă nu numai de 

alţii mai înainte, dar chiar şi de aceştia. Aşadar am avut grijă să exa¬ 
minăm strădaniile lor împotriva adevărului, pentru ca să nu fie acuzaţi 
de încă o nedreptate prilejuită de fuga lor. Şi cu această premisă, din 
cele făptuite am dedus că ei sînt calomniatori şi nu au făcut altceva 
decît uneltiri organizate împotriva conslujitorilor noştri. Căci este ştiut 
că Arsenie, despre care spuneau că a fost omorît de Atanasie, trăieşte 
aici şi se învîrte printre cei vii ; de aici s-a dovedit că au scornit şi alte 
lucruri. Au răspîndit în public faptul că cupa a fost spartă de Macarie, 
preotul lui Atanasie ; cei care veniseră din Alexandria şi Mareos au do¬ 
vedit că aşa ceva nu s-a întîmplat Dar cînd au scris şi lui Iuliu, episco¬ 
pul Egiptului, conslujitor de-al nostru, s-a confirmat că nici pomeneală 
n-a fost de aşa ceva. Au spus apoi că au fost ridicate monumente împo¬ 
triva acelora, ceea ce totuşi s-a văzut că a fost dovedit de o singură 
parte ; în aceste fapte păgîneşti erau cercetaţi şi catehumenii. Dintre 
aceştia un singur catehumen, întrebat, a spus că era înăuntru cînd 
Macarie a venit în acelaşi loc. Dar un altul, fiind întrebat, a spus că 
mult vestitul acela Ischiras era bolnav atunci şi zăcea în cămăruţa lui. 
Aşadar, de aici rezultă că nu s-a petrecut faptul, că şi catehumenii 
erau înăuntru, şi Ischiras nu era de faţă, ci zăcea bolnav. Căci ticălosul 
de Ischiras, minţind că Atanasie a ars unele cărţi sfinte, a fost declarat 
că era bolnav în vremea cînd Macarie a fost acolo. Aşa că s-a dovedit 
şi piin aceasta că este un calomniator. în sfîrşit, datorită unor asemenea 
calomnii, au răsplătit cu numele de episcop pe Ischiras, care nici nu 
fusese vreodată preot. Căci doi preoţi care îşi duceau cîndva viaţa ală¬ 
turi de Meletie şi după aceea au fost sprijiniţi de fericitul Alexandru, 
episcopul oraşului Alexandria, numiţi împreună cu Atanasie, au mărtu¬ 
risit că acela n-a fost niciodată preotul lui Meletie şi nici nu l-a avut 
Meletie în biserica din Mareos ca slujitor. Iar acela care n-a fost nici 
măcar preot, pe acela l-au dat acum drept episcop, pentru ca în numele 
lui să însăpăimînte cu calomniile lui pe auditori. 

Au fost citite şi scrisorile conslujitorului nostru Marcel şi a fost 
dovedită ticăloşia lui Eusebie şi a celor ai lui. Căci cele spuse de Mar¬ 
cel, ca o plîngere, tocmai acestea erau o acuzaţie, ca şi cum el ar fi 
făcut o confirmare. Au fost deci citite acestea şi altele şi, tot aşa pro¬ 
blemele care le-au precedat, credinţa acestui om fiind găsită dreaptă. 
Căci nu de la Sfînta Maria a luat început Dumnezeu Cuvîntul, aşa cum 
susţineau aceştia, şi nici nu a afirmat că împărăţia Lui are sfîrşit, ci a 
scris că împărăţia Lui este fără început şi fără sfîrşit. însă, împreună- 
slujitorul Asclepa a arătat documentele din Antiohia, făcute în prezenţa 
acuzatorilor şi a lui Eusebie din Cezareea, şi prin hotărîrea episcopilor 
judecători s-a dovedit nevinovat. Şi e adevărat, prea cinstiţi fraţi, că, 

deşi chemaţi în repetate rînduri, nu au vrut să se supună ; şi e adevă¬ 
rat şi că au fugit. Căci îngroziţi de propria conştiinţă şi-au dovedit ca¬ 
lomniile prin fugă ; ba au fost astfel dovedite şi cele puse în sarcina lor 
de acuzatorii care erau prezenţi. 

Pe lîngă acestea însă, chiar şi pe aceia care pînă atunci fuseseră 
acuzaţi din cauza ereziei lui Arie şi daţi afară, nu numai că i-au spri¬ 
jinit, dar i-au pus chiar în rang superior, promovînd pe diaconi la preo¬ 
ţie, pe preoţi la episcopat, nu pentru altceva decît ea să poată semăna 
şi extinde nelegiuirea şi să corupă evlavia credinţei. Căci printre aceştia 
sînt căpetenii ca : Eusebie, Teodor din Heracleea, Narcis din Neroniada 
Ciliciei, Ştefan din Antiohia, George din Laodiceea, Acachie din Ceza- 
reea Palestinei, Minofant din Efes, Ursachie din Singidunul Misiei, Va- 
lens din Mirsia Panoniei. Iar aceştia, întrunindu-se cu cei din Orient, 
nu îngăduiau ca aceia să păşească în sfîntul sinod, nici măcar să se 
apropie de Biserica lui Dumnezeu. Şi venind în Sardica, ţineau adunări 
ei între ei, în locuri izolate, şi făceau unele lucruri înspăimîntătoare. Dar 
nimic din acestea nu a ajuns pînă la o adevărată judecare, iar noi nu am 
putut nici ţine sfîntul sinod. 

Am putut cunoaşte toate acestea de la conslujitorii noştri, Macarie 
din Palestina şi Asterie din Arabia, care au venit împreună cu ei şi 
s-au depărtat de perfidia lor. Căci aceştia, venind la sfîntul sinod, au 
povestit ultragiile pe care le-au suferit, spunînd că la aceia nimic nu 
se petrece drept. Şi au mai adăugat că, fiind de dreaptă credinţă, au 
fost împiedicaţi de aceia să vină în aceste locuri şi, din cauza amenin¬ 
ţării, cu greu au putut să se separe de aceia. De aceea, venind la Sar¬ 
dica, au rămas toţi într-o singură casă şi nu se puteau depărta cîtuşi 
de puţin. Nu se cuvenea să trecem sub tăcere acestea şi nici să lăsăm 
fără pedeapsă calomniile, lanţurile, uciderile, rănirile, emiteri de scri¬ 
sori false, biciuirile, necinstirea fecioarelor, exilurile, distrugerile de bi¬ 
serici, incendiile, migrarea din oraşe mai mici la biserici mai mari şi, 
peste toate acestea, nebunia lui Arie care se ridică acum împotriva 
dreptei credinţe datorită acestora. 

Drept aceea, am hotărît că fraţii noştri plini de har şi slujitori : 
Atanasie, episcopul oraşului Alexandria şi Marcel din Ancira Galatiei, 
şi Asclepa din Gaza, conslujitorii lui Hristos, sînt nevinovaţi şi curaţi ; 
scriind către dioceza fiecăruia, ca poporul fiecărei Biserici să ştie puri¬ 
tatea episcopului lor, să cunoască şi că îl au episcop şi că pot ţine 
nădejdea vie. Iar aceia care au intrat în Biserica lor ca nişte lupi, adică 
Grigorie în Alexandria, Vasile în Ancira, Quintian în Gaza, nu trebuie 
să fie numiţi nici episcopi, nici creştini, nici nu trebuie să aibă cu ei 

nici un fel de părttăşie, nici să aibă scrisori de la ei şi nici nu trebuie 
să le scrie. Iar pe Teodor din Heracleea Europei şi Narcis din Neronia- 
da Ciliciei, Acachie din Cezareea Palestinei şi Ştefan din Antiohia, 
Ursachie din Sigidunul Misiei, Valens din Mirsia Panoniei, Minofant 
din Efes şi George din Laodiceea, deşi n-au venit din Orient de frică, 
totuşi, pentru că au fost acuzaţi de Alexandru, episcopul de fericită 
amintire al oraşului Alexandria, şi pentru că au fost de partea arieni¬ 
lor, şi pentru crimele comise de ei, printr-un decret general sfîntul si¬ 
nod îi depune din episcopat ; şi am hotărît că aceştia nu numai că nu 
pot fi episcopi, dar că nu au dreptul să se cuminece cu credincioşii. Căci 
aceia care se despart de fiinţa şi divinitatea Tatălui şi îndepărtează de 
Tatăl pe Cuvîntul, se cuvine a fi îndepărtaţi de Biserica universală şi 
lipsiţi de numele de creştin. 

Să fie aşadar anatematizaţi de noi şi de toţi, şi să fie socotiţi că 
fac negoţ cu cuvîntul adevărului. Căci învăţătura apostolică zice : «Dacă 
cineva vă propovăduieşte altceva decît aţi primit, să fie anatema » 
(Galat. 1, 9). Anunţaţi aşadar ca nimeni să nu cuminece cu ei ; căci 
nu este nici o « părtăşie între lumină şi întuneric» (II Cor. 6, 14). Izgo- 
niţi-i pe aceştia departe de toţi (oamenii); căci nu poate fi părtăşie între 
Hristos şi Veliar. Păziţi-vă, fraţi întru har, să nu ie scrieţi şi nici să nu 
primiţi scrieri de-ale lor. Şi străduiţi-vă, voi preaseinstiţi fraţi şi conslu- 
jitori, ca şi cum, prezenţi cu duhul în sinodul nostru, aţi fost de acord 
şi aţi hotărît cu consimţămîntul vostru cele ce sînt recunoscute într-un 
glas de toţi conslujitorii noştri de pretutindeni, laolaltă. Să-i respingem, 
însă şi să-i aruncăm dincolo de marginile Bisericii universale pe aceia 
care nu afirmă că Hristos Dumnezeu este, dar spun că nu este Dumne¬ 
zeu adevărat; că este Fiul,dar nu este Fiul adevărat, că desigur este 
născut şi totodată nenăscut. Căci astfel mărturisesc că înţeleg ei născut, 
fiindcă astfel au spus, că ceea ce a fost născut a fost făcut. Şi că, de 
vreme ce Hristos a fost înainte de veacuri, i-au dat început şi sfîrşit, 
fiindcă are început, nu în timp, ci înainte de veacuri. Prin urmare două 
vipere au purces din şarpele arian, Valens şi Ursachie, care se laudă şi 
nu stau la îndoială să se numească creştini, mărturisind că şi Cuvîntul, 
ca şi Duhul, a fost şi rănit, şi omorît, şi a murit şi a înviat; şi se stră¬ 
duieşte cohorta de eretici să susţină că fiinţa Tatălui şi a Fiului şi a 
Sfîntului Duh este diferită şi este împărţită. Noi însă am primit şi am 
învăţat aceasta din tradiţie universală şi apostolică şi avem această cre¬ 
dinţă şi mărturisire, că este o singură fiinţă, numind-o a Tatălui şi a 
Fiului şi a Duhului Sfînt. Şi dacă întreabă care e fiinţa Fiului, mărtu¬ 
risim că este tot aceea ca a Tatălui : crezînd fără nici o îndoială că Tatăl 
I nu a fost şi nu a putut fi fără Fiul şi nici Fiul fără Tatăl, fiindcă Cuvîn- 

tul este Duh. Căci este absurd să spui că Tatăl nu a fost cîndva Tată ; 
că nici nu a putut exista nici nu a putut fi numit Tată fără Fiul. Există 
mărturia Fiului însuşi : «Eu sînt în Tatăl şi Tatăl în Mine » (Ioan 14, 11); 
şi « Eu şi Tatăl una sîntem» (loan 10, 30). Nimeni dintre noi nu neagă 
că a fost născut : dar pentru cine a fost născut ? Pentru toate cele care 
se numesc vizibile şi invizibile. Este creatorul arhanghelilor, şi al înge¬ 
rilor, al lumii, şi al neamului omenesc, fiindcă spune : «înţelepciunea, 
creatoarea tuturor, m-a învăţat» (înţ. Sol. 7, 21). Şi toate au fost făcute 
de El (Ioan 1, 3). Căci nu putea să fie dintotdeauna, dacă ar fi avut un 
început : deoarece Cuvîntul, care este dintotdeauna, nu are început. Iar 
Dumnezeu nu are niciodată sfîrşit. Nu spunem că Tatăl este Fiul şi 
nici că Fiul este Tatăl; ci Tatăl este Tată, iar Fiul este Fiul Tatălui. 
Mărturisim că puterea este Fiul Tatălui. Mărturisim că Cuvîntul este al 
lui Dumnezeu Tatăl, în afară de care altceva nu există, şi propovăduim 
că Cuvîntul este adevăratul Dumnezeu, şi înţelepciunea, şi Puterea şi 
Fiul cel adevărat. Şi nu spunem «Fiul», aşa cum sînt numiţi ceilalţi fii, 
deoarece aceia fie că vor fi dumnezei pentru renaştere, fie că sînt 
numiţi fii pentru că devin vrednici de aceasta, nu pentru că sînt de 
aceeaşi fiinţă cu Tatăl şi Fiul. Mai mărturisim că este Unul-Născut şi 
Primul născut dar spunem Cuvîntul Unul-Născut pentru că a fost 
dintotdeauna şi este în Tatăl; iar Primul născut este ca om. Se deose¬ 
beşte totuşi de creatura comună, fiindcă e primul născut din morţi. 
Mărturisim că Dumnezeu este unul. Mărturisim că dumnezeirea Tatălui 
şi a Fiului este una singură ; şi nimeni nu neagă că Tatăl este mai mare 
decît Fiul, nu pentru că e de altă fiinţă, nu pentru că e vreo diferenţă, 
ci pentru că însuşi numele de tată este mai mare decît cel de fiu. Dar 
aceasta este o blasfemie a lor şi o interpretare greşită : ei susţin că El 
a spus că este prin har : Eu şi Tatăl una sîntem (Ioan 10, 30), pentru 
împăcare şi unanimitate. Dar toţi cei din Biserica universală am deza¬ 
probat înţelegerea lor nebună şi josnică, ca a unor oameni muritori. 
Aceştia, fiindcă au început să fie corupţi, sînt cunoscuţi că greşesc fiind 
în dezacord şi că tind la schimbări ; de aceea ei pot spune că este dife¬ 
renţă şi distanţă între Dumnezeu-Tatăl atotputernic şi Fiul — ceea ce 
este absurd să accepţi şi oarecum să consideri. Noi însă credem şi afir¬ 
măm şi aşa înţelegem, fiindcă Sfînta Scriptură a spus : Eu şi Tatăl una 
sîntem, pentru consubstanţialitate, care este una şi aceeaşi, şi a Tatălui 
şi a Fiului, şi credem că El va împărăţi cu Tatăl veşnic, fără început şi 
fără sfîrşit şi împărăţia Lui nu are nici timp nici micşorare, pentru că 
este veşnică ; fiindcă nu a început niciodată să fie, şi tot aşa nu poate 
să se sfîrşească. Credem şi ştim că Sfîntul Duh este Apărător, pe care 
însuşi Dumnezeu ni L-a făgăduit şi hărăzit, şi credem că El ne-a fost 

trimis. Dar nu El a pătimit, ci Omul în care s-a întrupat din Fecioara 
Maria şi care a putut să pătimească precum muritorii. Dumnezeu însă 
este nemuritor. Credem că a înviat a treia zi, nu Dumnezeu a înviat în 
Om, ci Omul în Dumnezeu, (Om) pe care l-a oferit în dar Tatălui Său 
şi pe care l-a liberat întrutotul. Insă credem că la timpul potrivit şi 
hotărît, El însuşi ne va judeca pe toţi şi pentru toate. 

Dar nebunia lor este atît de mare şi mintea lor este orbită de un 
întuneric atît de adine, îneît nu pot distinge lumina adevărului şi nici 
să înţeleagă pentru ce motiv a fost spus : Pentru ca şi aceştia în Noi să 
fie una (Ioan 17, 21). E limpede dar pentru ce a zis una: pentru că 
apostolii au primit Duhul Sfînt al lui Dumnezeu ; ei însă nu erau Duh, 
şi nici unul dintre ei nu era Cuvîntul, sau înţelepciunea, sau Virtutea 
sau Unul-Născut. Aşa cum eu şi tu, spune, una sîntem (ibid.), tot aşa şi 
aceştia în noi să fie una (ibid.) Fără doar şi poate, Sfînta Scriptură a 
făcut deci această distincţie : în Noi să fie una, spune. Nu spune : aşa 
cum Noi una sîntem, Eu şi Tatăl; dar discipolii strîns uniţi ei între ei 
să fie una, şi în mărturisirea credinţei, şi în harul şi evlavia lui Dum- 
nezeu-Tatăl, şi să poată fi una în îngăduinţa şi milostivirea Domnului 
şi Mîntuitorului nostru. 

Din această scrisoare este recunoscută şi calomnia acuzatorilor şi 
nedreptatea judecătorilor dinainte şi adevărata puritate a dogmei. Căci 
Sfinţii Părinţi ne-au învăţat nu numai natura divină, dar au explicat şl 
învăţătura detaliilor. (Teodoret, II, 8). 


CAPITOLUL XXV 

DESPRE SOLII CELOR DIN SARDICA DESTINAŢI LUI CONSTANŢIU 
ŞI DESPRE UNELTIREA MIŞELEASCA PREGĂTITĂ 
ÎMPOTRIVA LOR DE ŞTEFAN, 
ÎNTÎISTĂTĂTORUL DIN ANTIOHIA 

Luînd cunoştinţă de acestea, Constant s-a întristat, văzînd uşură¬ 
tatea fratelui său şi s-a cutremurat din pricina instigaţiilor la rele şi a 
acelora care înşelau în felul acesta indulgenţa împăratului. A trimis cu 
scrisori, la fratele său doi episcopi, aleşi dintre cei din sinodul din Sar- 
dica şi împreună cu ei şi pe comandantul militar Salian, vestit pentru 
credinţa şi dreptatea lui. Dar scrisorile nu conţineau numai îndemn şi 
sfat, ci şi ameninţare din partea împăratului credincios. Intîi îi comunica 
fratelui său să-i asculte pe episcopi şi să ia cunoştinţă de nedreptăţile 
pe care şi le-au permis Ştefan şi alţii, şi de asemenea să-l redea pe 
Atanasie comunităţii lui ; căci odată dovedită calomnia, au ieşit la 

iveală şi nedreptatea şi cruzimea vechilor judecători. Şi mai adăuga că 
dacă nu voia să facă ceea ce era drept, el personal se va duce la Alexan¬ 
dria şi-l va reinstaura pe Atanasie la cîrma oilor care îl doresc şi va 
alunga de acolo bandele de duşmani. 

Constanţiu, primind în Alexandria această scrisoare, a făgăduit că 
va face ce îi vor îngădui vremurile. Dar calomniatorii adevărului, înspăi- 
mîntaţi, au uneltit o mare mişelie. Stabiliseră, într-un loc mai îndepăr¬ 
tat, pe sacerdoţii destinaţi de sinod. Iar comandantul militar fusese tri¬ 
mis cu altă destinaţie. 

Ştefan, episcopul de atunci al Antiohiei, împreună cu alţi colabo¬ 
ratori ai despotismului său, pregătea naufragiul corăbiilor cu care apă¬ 
rătorii dogmelor drepte se străduiau să îndepărteze diferitele calomnii. 
Conducătorul acestora era un tînăr, pe nume Onager, care acţionînd cu 
asprime şi bucurîndu-se de o vieţuire nedreaptă, nu numai că îi chi¬ 
nuia pe unii cu torturi în plină stradă şi îi bătea cu ciomegele, dar nă¬ 
vălind fără ruşine chiar în case, îi lua pe bărbaţii şi pe femeile cele mai 
cinstite. Şi ca să nu vorbesc mai mult despre dibăcia lui, voi povesti 
înşelăciunea pregătită împotriva bărbaţilor foarte buni. Căci Onager 
acesta, venind la o prostituată, spune că de curînd au sosit nişte străini 
şi că au nevoie pentru noapte de prostituate. Apoi luind cincisprezece 
inşi certaţi cu disciplina şi ascunzîndu-i în cortul vecin al episcopilor, 
s-a îndreptat cu femeia prostituată spre uşa unde se odihneau bărbaţii 
aceia. Găsind-o deschisă, l-a convins pe un sclav, dîndu-i bani, să o 
introducă pe femeie pe uşa pe care i-o arăta el, unde se credea că dor¬ 
meau amîndoi preoţii, şi l-a învăţat să o primească pe femeie înăuntru ; 
iar el s-a dus să-şi cheme tovarăşii. S-a întîmplat însă că episcopul mai 
bătrîn, cu numele de Euphrat, să doarmă afară. Iar Vincenţiu (aşa se 
numea celălalt) dormea în lăuntrul camerei. Cînd femeia a intrat pe uşă, 
Euphrat auzind zgomotul paşilor ei, cînd era încă întuneric, a întrebat 
cine umblă. La răspunsul ei, Euphrat, înspăimîntat, crezînd că diavolul 
a imitat vocea femeii, a chemat în ajutor pe Mîntuitorul Hristos. însă 
Onager, realizatorul acestei nedreptăţi, a intrat cu tovarăşii săi asupra 
faptului, strigînd că sînt păcătoşi şi i-a destinat judecătorilor pentru 
nevrednicie. Iscîndu-se zarvă mare, vin în fugă şi sclavii, se deşteaptă 
şi Vincenţiu şi, închizînd uşa casei, au putut să prindă şapte calomnia¬ 
tori. Onager a fugit cu ceilalţi. Femeia a fost închisă împreună cu 
ceilalţi. In zori, chemîndu-1 pe comandantul militar care venise cu ei, 
au pornit la palat. Şi strigînd ticăloşiile lui Ştefan, spuneau că nedrep¬ 
tăţile lui nu mai au nevoie de judecată nici de biciuiri. Striga în special 
comandantul militar, rugind ca împăratul să ordone ca acuzaţia ne- 
) dreaptă să fie cercetată nu de sinod, ci mai curînd de justiţie şi făgă- 

duind că în primul rînd el va încredinţa pe preoţi episcopilor lor şi că 
e necesar să fie predaţi şi slujitorii lui Ştefan. Dar fiindcă acesta se 
împotrivea cu neruşinare, spunînd că preoţii nu trebuie să fie scăpaţi 
de biciuire, şi împăratul şi judecătorii au hotărît ca cercetarea cauzei 
să aibă loc în lăuntrul palatului. 

Şi în primul rînd au interogat-o pe femeie cine a condus-o la locul 
de găzduire al episcopilor. Aceasta a răspuns că a venit un tînăr la ea 
şi i-a vorbit despre sosirea unor străini şi că ar fi nevoie de ea şi că la 
venirea serii a oondus-o la locuinţă şi la intrarea în casă i-a spus să 
intre sub portic. A vorbit şi de anchetarea episcopului, şi de teroarea 
dezlănţuită, şi de cuvîntarea lui, şi de năvala imediată a celor veniţi 
după aceea. 

După ce au luat cunoştinţă de acestea, judecătorii au chemat în faţa 
lor pe tînărul prins împreună cu ceilalţi. Acesta, fără să fie nevoie de 
biciuiri, a dat pe faţă uneltirea pusă la cale şi a mărturisit că toate 
acestea le-a săvîrşit Onager. Acesta, adus în faţa judecăţii, a spus că 
toate acestea i le-a ordonat Ştefan. Şi astfel, cunoscînd nedreptatea lui 
Ştefan, au îngăduit episcopilor care erau de faţă să-l condamne, şi a 
fost alungat din Biserică. Şi totuşi Biserica nu a fost liberată de ciuma 
ariană. Căci după el a fost numit Leonţiu, de neam din Frigia, total 
lipsit de voinţă. Dar Constanţiu, cunoscînd din proprie experienţă cele 
uneltite împotriva episcopilor, i-a scris lui Atanasie cel mare şi o dată, 
şi a doua oară, şi a treia oară, poftindu~l să se întoarcă din ţinuturile 
occidentale, aşa cum îi indica şi în scrisori. (Teodoret, II, 8, 9 şi 10). 


CAPITOLUL XXVI 

SCRISOAREA LUI CONSTANŢIU CÂTRE ATANASIE, 
INVITÎNDU-L SĂ VINĂ LA EL 

împăratul biruitor Constanţiu, către episcopul Atanasie. 

Răbdarea şi îndurarea noastră nu au îngăduit să mai fii înconjurat 
şi bătut de valurile sălbatice ale mării. Evlavia noastră constantă nu şi-a 
întors privirile de la cel îndepărtat de pămîntul patriei şi lipsit de 
lucrurile personale şi rătăcind prin locuri neumblate nici de animale. 
De aceea am tot amînat să-ţi scriu despre ce vreau să-ţi propun, nădăj¬ 
duind că vei veni la noi din propria ta voinţă şi vei cere de la noi satis¬ 
facţie pentru cele îndurate. Dar, pentru că teama a împiedicat poate 
ceea ce îţi propunea voinţa ta, ţi-am trimis scrisori pline de generozitate 
pentru fericirea ta, ca fără teamă să te grăbeşti să te înfăţişezi nouă de 

îndată. In măsura în care eşti stăpîn pe dorinţa ta, vei avea dovada cle¬ 
menţei noastre fiind restabilit în drepturile tale. Căci pentru aceasta, 
l-am rugat pentru tine şi pe stăpînul şi fratele meu, împăratul biruitor 
Constant, să-ţi prilejuiască posibilitatea să vii la noi. pentru ca, cu 
acordul nostru al amândurora, reintegrat în patrie, să ai chezăşia abso¬ 
lută a favoare! noastre. (Socrate, II, 18). 


CAPITOLUL XXVII 

A DOUA SCRISOARE A ACELUIAŞI, 

PENTRU ACELAŞI LUCRU 

împăratul biruitor Constanţiu, către episcopul Atanasie. 

Deşi am arătat în scrisorile noastre anterioare în ce măsură trebuie 
să vii la curtea noastră fără îngrijorare, pentru că voim nespus să te 
stabileşti la reşedinţa ta, totuşi am trimis şi acum aceste scrisori la 
sfinţia ta pentru ca să te poftim ca, urcîndu-te într-un vehicul public, 
să te grăbeşti să vii la noi, fără urmă de neîncredere sau teamă, ca să 
poţi dobîndi ceea ce doreşti. (Socrate, II, 13). 


CAPITOLUL XXVIII 

A TREIA SCRISOARE A LUI CONSTANŢIU 
CĂTRE ACELAŞI 

împăratul biruitor Constanţiu, către episcopul Atanasie. 

Cînd am fost în Edessa, preoţii tăi care erau de faţă au fost de 
părere că, odată trimişi preoţii la tine, ar trebui să te grăbeşti spre 
curtea noastră ; şi după ce ne vom fi văzut, să te îndrepţi degrabă spre 
Alexandria. Dar, fiindcă a trecut prea mult timp de cînd, primind scri¬ 
soarea noastră, nu te-ai grăbit, tocmai de aceea ne-am grăbit noi să te 
sfătuim ca măcar acum să te îndrepţi îndată ca să te înfăţişezi vederii 
noastre şi, în felul acesta, să poţi să fii redat patriei tale şi să te bucuri 
în linişte de elocinţa ta. Spre o întărire a celor spuse, l-am trimis pe 
diaconul Achit, de la care poţi afla şi voinţa sufletului nostru, şi că poţi 
obţine cele ce doreşti. 

Primind Atanasie aceste scrisori la Aquileia, căci acolo s-a oprit la 
plecarea din Sardica, a dat fuga la Roma şi arătînd episcopului Iuliu 
scrisorile, a făcut nespusă bucurie Bisericii Romane. Căci se considera 

că şi împăratul din Orient e de acord cu credinţa lor, pentru că l-a 
chemat cu încredere la el pe Atanasie. Insă Iuliu a trimis clericilor şi 
poporului din Alexandria aceste scrisori în privinţa lui Atanasie. (So- 
crate, II, 18). 


CAPITOLUL XXIX 

SCRISOAREA LUI IULIU CĂTRE CEI DIN ALEXANDRIA, 

ÎN APĂRAREA LUI ATANASIE 

Arhiepiscopul Iuliu, către preoţii, diaconii, poporul şi locuitorii din 
Alexandria, fraţi prea iubiţi întru mîntuire în Domnul. 

Ne bucurăm, şi eu şi voi, prea iubiţi fraţi, pentru că vedeţi acum în 
faţa ochilor roadele credinţei voastre. Acest gest, la drept vorbind, se 
adresează fratelui şi coepiscopului nostru Atanasie, pe care Dumnezeu 
vi l-a redat pentru curăţia vieţii lui şi rugăciunile voastre. De aici se 
poate crede că rugăciunile voastre pline de dragoste au urcat dintot- 
deauna la Dumnezeu. Căci vă aduceţi aminte de făgăduinţele cereşti şi 
de iubirea pe care aţi învăţat-o din învăţătura fratelui meu Atanasie, 
de care am mai vorbit şi l-aţi cunoscut integru, după credinţa sădită în 
voi pe care aţi dobîndi!t-o de la el ; căci pînă la urmă nu poate fi înde¬ 
părtat de voi acela ale cărui cuvinte le-aţi avut mereu prezente în 
sufletele voastre atît de curate. Aşa că nu e nevoie să vă scriu mai 
multe. Căci toate cele ce v-ar putea fi spuse de mine, credinţa voastră 
le-a şi cunoscut şi harul divin a împlinit dorinţele rugăciunii noastre 
comune. Mă bucur alături de voi, şi iarăşi zic, mă bucur, fiindcă v-aţi 
păstrat neînfricat credinţa în suflete. Nu mai puţin mă bucur şi pentru 
fratele meu Atanasie, fiindcă, deşi a avut parte de multă tristeţe, nu a 
uitat nici o clipă dorinţa voastră şi afecţiunea voastră. Şi chiar dacă un 
timp a fost îndepărtat de voi cu trupul, totuşi cu duhul se dovedeşte 
că a fost mereu alături de voi. Iar şi eu, fraţi prea iubiţi, socot că încer¬ 
carea pornită împotriva lui nu a fost fără glorie. Căci şi credinţa voastră 
şi a lui este cunoscută de toţi şi bine primită. Căci dacă nu s-ar fi 
petrecut atîtea şi asemenea lucruri, cine ar crede că voi aţi dat dovadă 
de o asemenea judecată şi de atîta îndurare faţă de un asemenea episcop, 
sau că el a putut fi înconjurat de atîtea virtuţi datorită cărora nu şi-a 
pierdut nădejdea în ceruri ? A binemeritat deci în orice fel, şi acum şi 
pentru viitor, chiar martiriul glorios al mărturisirii. Căci deseori tare 
frămîntat, pe mare şi pe uscat, a călcat în picioare toată strîmbătatea 
ereziei lui Arie ; şi de multe ori, fiind împins pînă aproape de pri- 

mejdie, din invidie, a dispreţuit moartea, apărat de Dumnezeu Atot¬ 
puternicul şi de Domnul Iisus Hristos, Mîntuitorul nostru nădăjduind să 
înlăture nedreptăţile şi să fie redat mîngîierii voastre, aducîndu-vă mai 
mari izbîndiri dintr-o puternică conştiinţă, vouă, pentru care s-a aco¬ 
perit de glorie pînă la capătul pămîntului. Şi avînd încredere în hotă- 
rîrea sa şi în învăţătura cerească, a fost iluminat de o judecată nemu¬ 
ritoare şi s-a reîntors la voi. Trebuie să-l iubiţi deci acum oînd strălu¬ 
ceşte pentru voi, încă mai mult decît atunci cînd a plecat de la voi. 
Căci dacă focul face dovada purităţii materialelor preţioase, adică a 
aurului şi a argintului, ce ar putea fi socotit vrednic de un asemenea 
bărbat atît de mare care, după ce a învins atîtea tribulaţii şi primejdii, 
vă este redat acum neîntinat, dovedit nu numai de noi, ci de întregul 
sinod ? Primiţi-1 deci acum, prea iubiţi fraţi, cu tot darul ceresc, pe 
păstorul şi întîistătătorul vostru, adică pe Atanasie, împreună cu aceştia 
care au împărţit cu el atîtea suferinţe. Şi bucuraţi-vă să aveţi parte de 
învăţătura lui, voi cei flămînzi şi însetaţi, ca să zic aşa, după păstorul 
vostru, acum cînd aţi mîncat şi aţi băut chiar voi sfinţenia voastră cu 
ajutorul Scripturilor mîntuitoare. Căci, cît a trăit printre străini, voi aţi 
fost mîngîierea lui, iar în persecuţii şi primejdii, voi l-aţi înviorat cu 
sufletele şi minţile voastre prea credincioase. Eu mă şi veselesc gîndind 
şi văzînd cu ochii minţii bucuria fiecăruia dintre voi, la reîntoarcerea 
lui şi întîmpinările poporului şi sărbătorirea glorioasă a celor care 
aleargă să-l vadă ; şi cum va fi, şi ce mare pentru voi, acea zi în care 
odată cu reîntoarcerea fratelui meu şi cu desfiinţarea relelor vechi, se 
dă la o parte orice uneltire ; şi cu reîntoarcerea dorită şi preţioasă, pe 
toţi uniţi într-o bucurie a veseliei depline. O bucurie de felul acesta 
ajunge pînă la noi, cu măreţia sa. Căci se ştie că şi acest lucru ne este 
îngăduit prin voia lui Dumnezeu, dat fiind că şi noi trebuie să ne ridi¬ 
căm spre lauda unui bărbat atît de mare. 

Dar e mai bine să încheiem scrisoarea printr-o rugăciune : Dumne¬ 
zeu atotputernicul şi Fiul Său unul născut, Domnul şi Mîntuitorul 
nostru Iisus Hristos, să vă dea pentru vecie această bucurie, acordîn- 
du-vă răsplata meritată pentru minunata voastră credinţă, pe care aţi 
dovedit-o în chip lăudabil faţă de pontiful vostru ; pentru ca şi voi şi 
aceia care sînt cu voi, să aveţi parte acum, aici, şi pe viitor de toate cele 
bune : Cele ce ochiul n-a văzut şi urechea n-a auzit, şi la inima omului 

nu s-au suit, pe acestea le-a pregătit Dumnezeu celor care îl iubesc pe 
El (I Cor. 2, 9). în numele Domnului nostru Iisus Hristos, prin Care şi 
Căruia aducem slavă în vecii vecilor lui Dumnezeu Atotputernicul, 
Amin. Vă doresc sănătate, prea iubiţi fraţi. (Socrate, II, 18). 


CAPITOLUL XXX 

CE I-A CERUT CONSTANŢIU LUI ATANASIE 
ŞI ATANASIE LUI CONSTANŢIU, ŞI CUM AU FOST 
EXPULZAŢI ERETICII, DE EPISCOPII DREPTCREDINCIOŞI 
CARE ŞI-AU PRIMIT ÎNAPOI BISERICILE 

încrezător deci în aceste scrisori, Atanasie vine în Orient. împăratul 
Constanţiu nu l-a primit cu supărare atunci; dar încerca să-l constrîngă, 
influenţat de instigările arienilor şi i-a zis lui : Ai primit bineînţeles 
reşedinţa ta în baza decretului sinodului şi cu asentimentul nostru ; dar 
deoarece în Alexandria sînt unele neamuri care se reţin de la împărtă¬ 
şirea cu tine, îngăduie ca ei să aibă în oraş o biserică a lor. La propune¬ 
rea aceasta, Atanasie s-a grăbit să răspundă : îţi stă în putere, împărate, 
să ordoni şi să acţionezi oricum vei vrea. Dar şi eu îţi cer un privilegiu, 
pe care te rog să mi-1 acorzi. Şi făgăduind împăratul că-1 va acorda pe 
dată, Atanasie a adăugat imediat că cere să i se acorde acelaşi privilegiu 
pe care a cerut să-l primească împăratul. Căci şi el solicita să se acorde 
cîte o biserică pentru fiecare grupare care se reţinea de la comuniunea 
cu arienii. Şi aşa arienii, ştiind că hotărîrea lui Atanasie nu le este de 
folos lor, au spus că trebuie amînat acest lucru şi că trebuie făcut ceea 
ce doreşte împăratul; că împăratul, potrivit celor hotărîte în sinodul 
de la Sardica, a redat reşedinţele proprii lui Pavel, şi lui Atanasie, şi 
lui Marcel şi lui Asclepa din Gaza şi lui Luciu din Adrianopole. Drept 
care sfintele scrisori ale împăratului erau trimise la fiecare grupare, 
în bisericile acelora cărora li se ordona să le primească de îndată. Aşa 
că în Ancira, după izgonirea lui Vasile şi primirea lui Marcel în locul 
lui, s-a produs o dezordine nu întîmplătoare, care a dus la o derogare 
contrară înţelepciunii ; căci pe Asclepa din Gaza l-au primit pe dată. 
în oraşul Constantinopol, Macedonie i-a urmat lui Pavel la scurtă vreme, 
ţinînd adunările chiar la el, în îndepărtata biserică. Numai pentru 
Atanasie a scris împăratul episcopilor şi clerului şi poporului, ca să-l 
primească cu drag. Mai mult, a ordonat, prin alte scrisori, să fie abolite 
toate cele hotărîte împotriva lui prin sentinţe. Cele scrise cu privire la 
amîndouă aceste probleme sînt cunoscute în felul acesta (Scorate, II, 18). 

CAPITOLUL XXXI 

SCRISOAREA LUI CONSTANŢIU, 

PRIN CARE SÎNT ANULATE TOATE CELE SĂVlRŞITE 
ÎMPOTRIVA LUI ATANASIE 

Constanţiu cel Mare, biruitor, credincios, urează sănătate episco- 
pilor şi preoţilor Bisericii universale. 

Prea veneratul episcop Atanasie nu a fost părăsit de harul lui Dum¬ 
nezeu ; căci deşi a fost supus pentru scurtă vreme judecăţii oamenilor, 
totuşi este ştiut că a primit hotărîrea ce i se datora de la providenţa care 
vede totul : reintegrat în patria sa, cu voinţa lui Dumnezeu şi hotărî¬ 
rea noastră, a fost reintegrat totodată şi în Biserica în care era întîi- 
stătător prin ajutorul dumnezeiesc. Ca urmare, se cuvenea să-l încon¬ 
jurăm cu blîndeţe, pentru că toate cele arătate împotriva lui şi a ce¬ 
lor care erau în împărtăşire cu el, orice suspiciune şi înşelătorie îm¬ 
potriva lui ca şi toate celelalte, sînt nule şi neavenite ; şi înlesnirile pe 
care le-au avut pînă acum clericii lui să rămînă neatinse, aşa cum se 
cuvine. Sîntem de părere însă că acest lucru trebuie adăugat ha¬ 
rului lui, ca să ştie toţi cei din ordinele sfinte că i s-a acordat de toţi 
în unanimitate şi să fie fără teamă, şi episcopii şi clericii; căci e su¬ 
ficientă revenirea de bunăvoie a fiecăruia în jurul lui. Şi pe aceia care, 
orînduiţi de o mai bună chibzuială, aleg împărtăşirea cu el, îi sfătuim 
pe toţi aceştia să dobîndească şi acum cu voia lui Dumnezeu, iertarea 
noastră, în măsura în care providenţa a acordat-o mai înainte. (Socrate, 
II, 18). 


CAPITOLUL XXXII 

SCRISOAREA LUI CONSTANŢIU 
CĂTRE CEI DIN ALEXANDRIA, 

CA SĂ-L PRIMEASCĂ PE ATANASIE 

Constanţiu cel Mare, biruitor, credincios, urează sănătate poporu¬ 
lui din Alexandria al Bisericii universale. 

Înfăţişînd tuturor intenţia noastră de dreptate, ştiind că multă 
vreme providenţa v-a lipsit de veghetorul vostru, adică de episcopul 
Atanasie, care s-a făcut cunoscut tuturor pentru spiritul lui de drepta¬ 
te şi pentru probitatea moravurilor sale, am fost de părere să-l trimit 
iarăşi la voi. Primindu-1 deci cum se cuvine de obicei şi avînd ajutorul 
rugăciunilor către Dumnezeu cel milostiv, grăbiţi-vă să respectaţi în- 

deajuns bună învoirea potrivită vouă şi totodată plăcută nouă, şi pacea 
potrivită rînduielilor bisericeşti, dovedită pretutindeni. Căci nu e cu¬ 
minte să se işte vreo discordie între voi sau o agitaţie contrară disci¬ 
plinei vremurilor noastre ; voim ca nici aceasta să nu existe nicicum 
între voi. Şi vă îndemnăm după obicei să urmăriţi îndeajuns predicile, 
avîndu-1 pe el întîistătător şi ajutor pe lîngă Dumnezeu; pentru ca 
această hotărîre să ajungă ca o făgăduinţă tuturor, chiar neamurilor 
rătăcite care se mai închină la idoli, să se grăbească cu zel spre cu¬ 
noaşterea sfintei religii. O, prea iubiţi locuitori ai Alexandriei, vă în¬ 
demn iarăşi să persistaţi în cele care s-au spus şi să primiţi cu toţii cu 
drag şi evlavie pe episcopul care v-a fost trimis printr-o hotărîre veni¬ 
tă de sus şi prin voinţa noastră şi să consideraţi că trebuie îmbrăţişat 
cu tot sufletul şi cu întreaga voinţă. Căci aşa se cade ca şi voi să faceţi 
şi se ştie că este şi de datoria bunăvoinţei noastre. Iar pentru a zădărnici 
orice prilej de a se isca vreo tulburare, precizăm prin scrisoarea noas¬ 
tră că toţi cei oare vor fi recunoscuţi ca răzvrătiţi vor trebui să suporte 
pedeapsa corespunzătoare. Ţinînd seama deci şi de hotărîrea noastră 
întru Dumnezeu, şi de interesele credinţei voastre, ca şi de pedeapsa 
prevăzută împotriva celor răzvrătiţi, respectaţi cum se cuvine dreptu¬ 
rile de care se bucură sfînta religie. Şi cinstiţi pe omul hărăzit şi iubit 
de Dumnezeu cu tot respectul şi preţuirea ; şi, împreună cu el, înălţaţi 
cu bucurie Dumnezeului Mîntuitor al tuturora rugăciuni, şi pentru voi 
înşivă şi pentru sprijinul vieţii noastre (Socrate, II, 18). 


CAPITOLUL XXXIII 

SCRISOAREA LUI CONSTANŢIU PENTRU ATANASIE, 

CA SĂ FIE ABOLITE TOATE CELE HOTĂRÎTE ÎMPOTRIVA LUI 

împăratul Constanţiu, biruitor, urează sănătate lui Nestorie. 
în acelaşi fel s-a scris către conducătorii din Niceea, Tebaida şi 
Libia. Toate cele ce se dovedesc că s-au statornicit pînă acum spre jig¬ 
nirea şi nedreptăţirea episcopului Atanasie, ordonăm să fie acum su¬ 
primate. Căci şi slujirea în care au fost clericii lui, voim să o capete 
înapoi neştirbită. Sîntem de părere deci ca această poruncă a noastră să 
fie respectată ; odată redat Bisericii sale episcopul Atanasie, cei care 
erau în comuniune cu el să aibă sacerdoţiul pe care l-au avut întot¬ 
deauna, pe care şi ceilalţi clerici se ştie că l-au avut, pentru ca şi aceş¬ 
tia să fie stâpîniţi de bucurie. (Socrate, II, 18). 

CAPITOLUL XXXIV 

CUM S-A REÎNTORS ATANASIE LA ALEXANDRIA 

înarmat cu atîtea şi asemenea scrisori, prea sfinţitul Atanasie a 
pornit prin Siria şi a venit în Palestina, ajungînd la Ierusalim şi făcînd 
cunoscute episcopului Maxim cele petrecute la sinodul din Sardica şi 
fiindcă împăratul Constanţiu fusese de acord cu hotărîrea şi judecata 
acelora, a făcut pregătiri ca să aibă loc sinodul episcopilor care locuiau 
aici. Maxim însă, deloc lipsit de energie, a chemat pe toţi episcopii din 
Siria şi Palestina. După ce s-a ţinut sinodul, i-a redat chiar el ferici¬ 
tului Atanasie dreptul la comuniune şi demnitate. Chiar sinodul a scris 
celor din Alexandria şi tuturor episcopilor, clericilor şi poporului din 
Egipt şi Libia, cele petrecute şi hotărîte cu privire la Atanasie. Din 
care cauză episcopii detractori ai lui Atanasie l-au discreditat foarte 
mult pe Maxim, fiindcă, lăsîndu-1 în părăsire la început, iar apoi, după 
căinţă, ca şi cum nimic nu s-ar fi întîmplat, a făcut cunoscută hotă¬ 
rîrea în favoarea lui Atanasie, hotărîre prin care îi erau redate dreptul 
la comuniune şi demnitatea. Luînd cunoştinţă de acestea, Ursachie şi 
Valens, care la început avuseseră un zel aprig cu privire la învăţătura 
lui Arie, abătîndu-se de la voinţa anterioară, au plecat la Roma, ducînd 
episcopului Iuliu declaraţia de penitenţă, prin care au consimţit verbal 
cu privire la consubstanţialitate şi au trimis scrisori lui Atanasie, măr¬ 
turisind că ei s-au angajat să fie de acord şi în celealte privinţe. Şi 
in felul acesta Ursachie şi Valens, biruiţi de cele petrecute cu Atanasie, 
s-au convertit atunci. 

Atanasie deci a pornit spre Alexandria prin Pelusiu. Şi trecînd 
prin oraşe, propovăduia ca toţi să se despartă de arieni şi să îmbrăţi¬ 
şeze dogma consubstanţialităţii. Iar în unele Biserici a făcut înscăunări. 
Şi acesta a fost începutul altei plîngeri împotriva lui, fiindcă s-a încu¬ 
metat să facă înscăunări în Bisericile altora. Acestea s-au petrecut cu 
Atanasie. (Socrate, II, 19). 


CAPITOLUL XXXV 

DESPRE EVENIMENTELE CARE TULBURAU ATUNCI STATUL 
ŞI DESPRE DISCORDIA POPORULUI DIN ANTIOHIA 
DIN CAUZA CREDINŢEI 

în timpul acesta statul era agitat de evenimente neaşteptate. Nu e 
lipsit de importanţă să le expunem pe cele referitoare la colectorii de 
impozite. Despre faptul că, la moartea întemeietorului oraşului Con- 
stantinopol, cei trei fii ai săi şi-au asumat conducerea imperiului, s-a 

relatat anterior. Trebuie ştiut însă că împreună cu ei a domnit şi 
vărul lor, pe nume Dalmaţiu, avînd numele tatălui; acesta, după ce a 
domnit foarte puţin, a fost ucis de soldaţi, fără ca Constanţiu să ordone, 
dar nici să interzică să fie omorît. Atunci însă Constantin cel mic a 
invadat teritoriile fratelui său, şi a fost ucis şi el de soldaţi într-o în¬ 
căierare. După moartea lui Constantin cel mic, a izbucnit războiul per¬ 
şilor împotriva romanilor, în care Constanţiu nu era în măsură să facă 
faţă ; căci atunci cînd într-o noapte s-a dat o luptă aproape de graniţa 
romanilor cu perşii, în scurtă vreme s-a recunoscut că mai tari au fost 
perşii. în timpul acela nici creştinii nu trăiau în linişte, ci, datorită lui 
Atanasie, se dădea bătălia în privinţa cuvîntului consubstanţial în sinul 
Bisericii. (Socrate, II, 20). 

în sfîrşit, la Antiohia clerul şi poporul nu cădeau de acord în pri¬ 
vinţa credinţei lor, ci îşi arătau voinţa lor prin coruri, cum se obiş¬ 
nuieşte, ca să înalţe imnuri lui Dumnezeu, cu ajutorul psalmilor. Şi 
unii ziceau slava Tatălui şi Fiului, ca egali în cinstire ; ceilalţi însă prin 
schimbarea prepoziţiei — Tatăl în Fiul —- arătau că Fiul este în al 
doilea loc. Astfel stînd lucrurile şi pentru că nu ştia ce să facă, Leonţiu — 
care era atunci la cîrma Antiohiei şi de partea ereziei adverse, şi pentru 
că nu se încumeta să împiedice pe aceia care, conform tradiţiei sino¬ 
dului de la Niceea, îi slăveau pe Dumnezeu în psalmi, şi fiindcă se 
temea să nu izbucnească o răscoală în popor — se zice că a spus aşa, 
atingîndu-şi capul, cărunt acum: La topirea acestei zăpezi, se va isca 
o mare jale. Arăta prin aceasta că la moartea sa acea discordie care se 
vădea în imnuri va provoca o răscoală în popor, deoarece succesorii 
săi nu vor îngădui poporului să aibă credinţe diferite. 

Atanasie deci venind în Egipt, a făcut cunoscute scrisorile sinodale 
ale lui Iuliu, episcopul Romei, în plus şi scrisoarea sinodală a lui Maxim 
din Ierusalim, ca să se vadă deosebirea între cele ce conţinea fiecare. 
(Sozomen, III, 19). 


CAPITOLUL XXXVI 

SCRISOAREA SINODULUI DIN IERUSALIM 
CĂTRE EPISCOPII EGIPTENI 

Sfîntul sinod întrunit la Ierusalim, trimite sănătate întru Domnul 
preoţilor, diaconilor şi poporului, fraţi prea iubiţi, reuniţi din Egipt, 
Libia şi Alexandria. 

Nu sîntem vrednici, prea iubiţi fraţi, să aducem mulţumiri cum se 
cuvine Dumnezeului nostru, al tuturora, pentru că a făcut întodeau- 
na minuni, chiar şi de curînd, cu Biserica voastră, redîndu-vă, în bu- 

nătatea Lui, pe păstorul şi stăpînul vostru şi pe conslujitorul nostru, 
Atanasie. Căci cine a nădăjduit vreodată să vadă cu ochii trupului pe 
acela pe care acum şi noi şi voi îl privim, uitîndu-ne la cel pe care aţi 
dorit să-l vedeţi ? In adevăr, rugăciunile voastre au fost auzite de Dum¬ 
nezeul tuturor, care are grijă de Biserica Sa şi a fost atent întotdeauna 
la lacrimile şi durerea voastră ; de aceea a auzit rugăciunile voastre. 
Că eraţi ca nişte ori rătăcite şi obosite, care nu au nici un păstor Pentru 
asta v-a cercetat adevăratul Păstor din ceruri şi, avînd grijă de oile 
lui, v-a restituit pe acela pe care ştiţi că-1 doreaţi. 

Iată că şi noi, făcînd totul pentru pacea Bisericii şi unindu-ne cu 
voi în iubire, ne întrecem întru preţuirea lui ; şi, împărtăşindu-ne cu 
el, vă vorbim prin mijlocirea lui şi vă trimitem scrierile de faţă. Aşa 
că, după binevoitoarea voastră juruinţă, să ştiţi că şi noi am fost legaţi 
cu acel lanţ al iubirii. Sînteţi datori deci să vă rugaţi neîncetat lui 
Dumnezeu pentru credinţa celor mai iubitori împăraţi ai noştri, de¬ 
oarece şi ei, cunoscînd dorinţa voastră, au hotărît să vi-1 redea ! Pri- 
mindu-1 deci cu toată cinstea şi cu braţele deschise, înălţaţi rugăciuni 
binevoitoare lui Dumnezeu, care v-a făcut asemenea dar, grăbiţi-vă să 
vă bucuraţi totdeauna întru Dumnezeu şi să aduceţi slavă Domnului 
prin care şi cu care este slava Tatălui în vecii vecilor. Amin. 

Venind aşadar Atanasie în Egipt, i-a depus pe aceia pe care îi ştia 
din secta lui Arie. Acelora depuşi de el, le-a poruncit ca Bisericile lor 
să respecte credinţa sinodului de la Niceea şi să o păzească cu cea mai 
mare grijă. (Sozomen, III, 21). 

CAPITOLUL XXXVII 

DESPRE TIRANUL MAGNENŢIU 
ŞI DESPRE BRITANIU ŞI NEPOŢIAN 

în timp ce se petreceau aceste lucruri, tiranul Magnenţiu a ieşit de 
prin părţile Spaniei (An. 352) ; acesta, printr-un vicleşug, l-a ucis pe 
teritoriul galic pe Constant, împăratul părţilor occidentale. Fapta aceas¬ 
ta a dat naştere unui război intern. Căci tiranul Magnenţiu stăpînea 
Italia, Africa şi Libia, iar acum, şi Galia. Iar în părţile Iliriei şi la Sir- 
mium a fost pornit de către soldaţi un alt război, prin tiranul numit Bri- 
taniu. Dar şi Roma era agitată de tulburări nu întâmplătoare. Căci vărul 
lui Constanţiu, pe nume Nepoţian, pusese mîna pe domnie, ajutat de me¬ 
ritele dovedite în monomahii ; soldaţii lui Magnenţiu l-au răstignit şi 
pe Nepoţian. Magnenţiu însă, în înaintarea lui devasta toate regiunile 
Spaniei. Toate aceste rele au venit năvalnic la scurtă vreme una după 

alta. Căci în al patrulea an după sinodul de la Niceea au fost cunoscute 
aceste evenimente (în timpul consulilor Sergiu şi Nigian, adică în anul 
Domnului 350). Din aceste veşti se părea că drepturile la domnie au re¬ 
venit numai lui Constanţiu ; promovat astfel, el însuşi se pregătea cum 
putea împotriva tiranilor. (Socrate, II, 20). 


CAPITOLUL XXXVIII 

DESPRE CAPCANELE ÎNTINSE ÎMPOTRIVA LUI ATANASIE 
ŞI DESPRE UŞURĂTATEA LUI CONSTANŢIU 

De aceea adversarii lui Atanasie, socotind că a sosit momentul 
prielnic, unelteau din nou împotriva lui. Aşa că l-au făcut pe împăra¬ 
tul Constanţiu să creadă că a distrus Egiptul întreg şi Libia. Invidia 
le-a crescut mult mai ales din faptul că făcuse hirotoniri în parohii 
străine. 

în acest timp Atanasie, cînd a venit la Alexandria, a convocat si¬ 
nodul episcopilor din Egipt. Aceştia au decretat în unanimitate cele sta¬ 
bilite la sinodul din Sardica şi din Ierusalim. Iar împăratul Constanţiu, 
cîştigat el însuşi de secta arienilor, a schimbat în sens opus toate cele 
pe oare le aprobase puţin înainte. în primul rînd a ordonat să fie de¬ 
portat în exil Pavel, episcopul Bisericii din Constantinopol; în timp ce 
era dus la Cucus, în Armenia, acesta a fost sugrumat. Fiind gonit iarăşi 
Marcel, Vasile a invadat din nou Biserica din Ancira. Iar Luciu, pus 
în lanţuri la Adrianopole, a murit în temniţă. Şi atît de puternică in¬ 
fluenţă au avut cele ce se spuneau despre Atanasie, încît împăratul, 
cuprins de o furie nemăsurată, a poruncit ca acesta să fie ucis oriunde 
va fi găsit; şi odată cu el, şi Theodul şi Olimp, întîistătătorii Bisericilor 
din Tracia. Voinţa împăratului nu i-a rămas necunoscută lui Atanasie 
care, avînd presimţiri, a scăpat prin fugă şi a evitat mînia împăratului. 
Arienii au dat proporţii fugii lui, în special Narcis, episcopul din Nero- 
nia, George din Laodiceea, şi Leonţiu, întîistătătorul de atunci al Bise¬ 
ricii din Antiohia. Acesta, pe cînd era preot, a fost privat de demnitate, 
fiindcă, trăind cu o femeie numită Eustolia şi voind să ascundă bănuia¬ 
la ruşinoasă, se ştie că şi-a tăiat singur organele genitale, şi, în rest, 
trăia cu fidelitate alături de femeie. După aceea, ca urmare a stăruin¬ 
ţei împăratului Constanţiu, a fost numit episcop în Biserica din Antio¬ 
hia după Ştefan, care urmase la început lui Placit. S-au spus destule 
despre acestea (Socrate, II, 21). 

CAPITOLUL XXXIX 

DESPRE MACEDONIE ŞI DESPRE CRUZIMEA LUI 

In vremea aceea Macedonie era la conducerea Bisericilor din Con- 
stantinopol, Pavel fiind omorît cum s-a spus mai înainte. Acesta, ca 
şi cum ar fi fost împărat, a pornit un război între creştini şi făcea nu 
mai puţine rele decît tiranii de atunci. Căci, eonvingîndu-1 pe împărat, 
care jefuia bisericile, să-i vină în ajutor, a făcut să fie întărite prin 
va fi găsit; şi odată cu el, şi Theodul şi Olimp, întîistătătorii Bisericilor 
ficînd mai multe mînăstiri pe care el însuşi le înălţase după voinţa lui 
în oraşul Constantinopol, şi în înţelegere cu episcopii care erau în cau¬ 
ză, se spune că deseori a doborît pe cei care cunoşteau învăţătura lui 
Pavel. în primul rînd i-a expulzat pe aceştia din Biserici, iar apoi i-a si¬ 
lit să se împărtăşească cu el, astfel încît mulţi s-au sfîrşit din cauza 
cruzimii rănilor, alţii erau privaţi de cele necesare, alţii de cea mai ele¬ 
mentară bunăvoinţă, alţii erau arşi cu fierul în frunte, pentru a fi în 
felul acesta marcaţi cu un semn. Toate acestea le făcea în toate oraşele 
din Orient, dar mai ales la Constantinopol. Episcopul Macedonie a înăs¬ 
prit această persecuţie care dura. Celelalte oraşe elene din Iliria, ca şi 
unele părţi din Spania, erau în linişte. (Socrate, II, 22). 




CARTEA A V-A 


CAPITOLUL I 

LA MOARTEA LUI CONSTANT, 

ARIENII L-AU AŢÎŢAT DIN NOU PE CONSTANŢIU 
ÎMPOTRIVA LUI ATANASIE 

A trecut cîtva timp; la moartea lui Constant, împărat în Occident, 
partizanii lui Arie s-au adresat lui Constanţiu, aducîndu-i aminte de 
Atanasie, ca şi cum el ar fi fost acela care i l-a făcut duşman pe fra¬ 
tele său, pentru ca, ieşindu-şi din fire, să ajungă la războaie. Aţîţat de 
aceştia, Constanţiu nu numai că l-a gonit dar a ordonat chiar să fie 
distrus preasfinţitul Atanasie. 

Şi trimiţînd pe comandantul Sebastian cu puternice trupe milita¬ 
re a dat ordin să fie ucis, ca rătăcit. Dar cum a venit Sebastian cu 
armata şi cum a fugit Atanasie, va povesti mai bine chiar el, care a 
suferit şi a fost eliberat ca prin minune ; căci spre justificarea fugii 
sale spune următoarele : 


CAPITOLUL II 

CE RELATEAZA ATANASIE 
SPRE JUSTIFICAREA FUGII SALE 

Căci într-adevăr e bine să se cerceteze felul plecării şi să o cunoască 
de la ai săi, fiindcă arienii se luau la întrecere cu ostaşii ca să-i întă¬ 
rite şi să ne prezinte urît pe noi, celor care nu ne cunoşteau ; şi chiar 
dacă nu au nici pic de compasiune, cei care aud îşi găsesc totuşi liniş¬ 
tea în zarvă. Se făcuse deja noapte şi unii din popor veniseră de stra¬ 
jă, şi se aştepta adunarea de a doua zi. Deodată însă apăru comandan¬ 
tul cu ostaşii, care aveau peste cinci mii de arme, şi săbii scoase din 
teacă, arcuri, săgeţi şi drugi de fier. El personal a dat ocol bisericii, 
stabilind care soldaţi să stea în preajma lui, pentru ca nimeni din cei 
care ieşeau din biserică să nu poată scăpa din mîna lor. Eu însă, soco¬ 
tind că nu-i cuminte să las poporul într-o împrejurare atît de tulbure 
şi să nu mai ţin piept împotriva lor în asemenea primejdii, aşezîndu- 

mă în scaun iam dat unui diacon să citească psalmul, în timp ce cei 
din popor răspundeau: Că în veac este mila lui (Ps. 117, 1); şi aşa 
toţi au plecat la casele lor. Dar intrînd după aceea comandantul şi în- 
conjurînd sanctuarul cu soldaţii ca să ne poată prinde, clericii care au 
mai fost găsiţi, împreună cu cei din popor strigau, cerînd să plecăm şi 
noi odată cu poporul. Eu însă spuneam dimpotrivă, să nu plecăm noi 
înainte de a ieşi cu toţii însemnaţi cu semnul crucii. Ridicîndu-mă deci 
după terminarea predicii, am poruncit să plece toţi, zicîndu-mi că e 
mai bine să fiu eu ameninţat de primejdie, decît să sufere o vătămare 
oricine dintre ei. în timp ce ieşeau mai mulţi, şi urmau şi ceilalţi, unii 
din monahii care au fost acolo cu noi, şi unii clerici, ridicîndu-se, ne-au 
tras după ei; iată martorii adevărului. în timp ce unii soldaţi încon¬ 
jurau sanctuarul şi alţii alergau împrejurul bisericii, am trecut prin 
mijlocul lor, prin toate primejdiile, cu ajutorul Domnului, Care mi-a 
ocrotit drumul. Am slăvit îndelung pe Domnul, că nu am lăsat nici 
poporul pradă uciderii, ci s-a procedat chiar la salvarea lui şi noi am 
găsit posibilitatea de a scăpa din mîna celor oare ne urmăreau (Teo¬ 
dorei, II, 13). 


capitolul m 

CE POVESTEŞTE IARĂŞI ATANASIE 
DESPRE FAPTELE LUI GEORGE, ÎN CARTEA DESPRE FUGA SA 

Ce a făcut George în Alexandria în timpul acela, vom povesti prin 
chiar gura lui Atanasie, care a pătimit toate acestea. Că în cartea pe 
care a scris-o despre fuga sa spune aşa : 

Aşadar în Alexandria s-au ridicat din nou cei care căutau să ne 
ucidă. Şi faptele de pe urmă sînt mai rele decît cele dinţii (Matei 12, 
45). Căci soldaţii care au înconjurat deodată biserica se luptau în loc 
să se roage. George, trimis de ei din Capadocia la începutul păresimi- 
lor, a sporit relele pe care le învăţase prin şiretenia lor. Şi aşa, în săp- 
tămîna de după Paşte, erau trimise fecioare la închisoare, episcopii 
înşişi erau duşi de soldaţi, casele orfanilor şi văduvelor erau luate şi se 
făceau descinderi în case, iar noaptea creştinii erau puşi sub pază, casele 
erau sigilate şi fraţii celor din cler făceau faţă primejdiilor pentru fra¬ 
ţii lor. Aceste lucruri sînt foarte rele, dar după aceea au avut loc unele 
şi mai grave. Căci în săptămîna care a urmat după Sfintele Rusalii, 
poporul ajunînd a ieşit la cimitir pentru rugăciune, pentru că refuzau 
împărtăşirea cu el. Luînd cunoştinţa de asta, netrebnicul acela l-a în- 
tărîlat pe Sebastian, comandantul maniheu, care s-a năpustit asupra 

poporului chiar în acea zi de Duminică, năvălind cu o mulţime de os¬ 
taşi înarmaţi, purtînd săbii scoase din teacă, arcuri şi săgeţi. Şi găsind 
puţini care se rugau, deoarece cei mai mulţi plecaseră, a făcut cele ce 
ştia el că trebuia să făptuiască. Aprinzînd un foc şi ducînd fecioarele 
lîngă foc, le silea să mărturisească că sînt ariene. Şi pentru că se 
părea că ele sînt biruitoare şi nici nu se gîndesc deloc la foc, le sfîşia 
faţa aşa de rău, că după un timp cu greu puteau fi recunoscute. Şi luînd 
patruzeci de bărbaţi i-a sfîrtecat printr-o nouă tortură. Tăind nuiele 
de palmier care aveau ghimpii lor, le-a sfîrtecat aşa de rău spinarea 
biciuindu-i, încît unii dintre ei păreau mai degrabă că sînt tăiaţi de 
medici, din cauza ghimpilor care atîmau de spinările lor ; alţii însă, 
care nu au suportat torturile, au murit. Iar pe aceia care au putut să 
mai trăiască, şi pe o fecioară, i-a deportat în exil, în Oasis cea mare. Intîi 
nu a îngăduit să fie redate trupurile celor morţi, ci le-a ascuns, lăsîn- 
du-le neîngropate, ca şi cum o asemenea cruzime putea rămîne neob¬ 
servată. Acestea le fac însă aceia care sînt ieşiţi din minţi. Căci în vre¬ 
me ce părinţii celor morţi se bucurau tocmai pentru mărturisire, dar 
plîngeau pentru trupurile celor morţi, strigau mai degrabă ceea ce 
gîndeau despre impietate. Iar după acestea au deportat în exil din 
Egipt şi Libia pe episcopii Ammonie, Muiu, Gaius, Philonie, Hermes, 
Pleniu, Psenosirie, Nilamonie, Agathon, Anagamph, Ammonie, Marc, 
Dracontiu, Adelphin, Athenodor şi preoţii Hierax şi Dioscor, şi i-a îm- 
brîncit aşa de rău pe drum, încît unii din ei au murit chiar în timpul 
drumului, iar alţii, în exil. Au izgonit mai mult de treizeci de epis- 
copi, care aveau zelul Iui Achab, încît, dacă ar fi putut, ar fi tăiat pînă 
şi adevărul. (Socrate, II, 23). 

Asupra acestor fapte, Atanasie a scris chiar scrisori de consolare 
acelor fecioare care au pătimit crunte suferinţe, spunînd printre alte¬ 
le : De aceea nimeni dintre voi să nu fie întristat, chiar dacă necredin¬ 
cioşii vă refuză îngroparea şi interzic şi să vi-i luaţi. Căci nemernicia 
arienilor a mers pînă acolo încît închid porţile şi stau împrejurul locu¬ 
lui de înmormîntare, ca demonii, ca nu cumva vreunul dintre credin¬ 
cioşii dragi să fie înmormîntat. 

Acestea şi altele la fel cu acestea făcea George în Alexandria. Sfîn- 
tul Atanasie însă nu considera nici un loc sigur ca să evite fie să fie dus 
viu, fie ca mort, să fie decapitat : căci împăratul poruncise să-i fie adus 
capul lui. De aceea şi făgăduise şi un premiu foarte mare aceluia care 
îi va aduce asemenea veste. (Teodoret, II, 14). 

CAPITOLUL IV 

IN CE FEL BRITANIU A FOST PRIVAT DE CONDUCERE 

între timp împăratul a instalat tabăra în Illiria, constrîns de ne¬ 
voile publice şi mai ales de Britaniu, care fusese aclamat «August» de 
soldaţi. Cînd a venit în Sirmium, după încheierea tratatelor mutuale, 
l-a văzut pe Britaniu. S-a întîmplat ca soldaţii care-1 aleseseră pe el 
să treacă de partea lui Constanţiu. Aşa stînd lucrurile, l-au aclamat, ca 
o singură voce, numai pe împăratul Constanţiu August (An. 354). Şi 
pentru că nu se mai amintea nimic de Britaniu, acesta simţindu-se 
deodată trădat, s-a prosternat la picioarele împăratului. La rîndul său, 
Constanţiu, luîndu-i coroana şi purpura, i-a vorbit cu blîndeţe, îndem- 
nîndu-1 să-şi găsească liniştea într-o situaţie particulară, căci asta se 
potrivea mai bine cu vîrsta lui, decît să aibă o situaţie care-1 împovăra 
de griji ; şi a dat ordin să fie restituite cheltuielile fără măsură din 
funcţiile publice. 

Cum însă Britaniu întîrzia în Prusia Bithiniei, Constanţiu i-a scris, 
spunînd că el a fost pricina multor lucruri bune fiindcă l-a scăpat de 
atîtea preocupări şi neplăceri care îi apăreau în cale ; dar că el nu a 
făcut bine, deoarece cele ce trebuiau îndeplinite pentru el însuşi, le-a 
cheltuit mai degrabă pentru acela. (Socrate, II, 23). 


capitolul v 

DESPRE GALLUS CEZAR ŞI DESPRE SEMNUL CRUCII 
CARE A APĂRUT ATUNCI PE CER 

Şi atunci împăratul l-a făcut Cesar pe vărul său, Gallus. Impunîn- 
du-i numele său, l-a trimis în Siria Antiohiei, pentru ca părţile din 
Orient să fie apărate de el. La sosirea lui în Antiohia, i-a apărut din¬ 
spre Orient semnul Mântuitorului. Căci o coloană în formă de cruce a 
fost văzută pe cer, spre marea minunare a celor care priveau. 

Pe alţi comandanţi ai săi i-a trimis cu armată puternică împotri¬ 
va lui Magnentie. Iar el rămînea în Sirmium şi urmărea desfăşurarea 
evenimentelor. Pe atunci Fotie, întîistătătorul Bisericii, expunea pe faţă 
dogma pe care o descoperise chiar el. (Socrate, II, 24). 

Spunea însă : Dumnezeu atotputernicul este unul singur, care prin 
Cuvîntul său a făcut lumea. Dar evita să spună că naşterea şi existenţa 
Fiului este înainte de toţi vecii, ci propovăduia că s-a născut din Maria 
(An. 355). (Sozomen, IV, 5). 

CAPITOLUL VI 

DESPRE FOTIN EREZIARHUL 
ŞI DESPRE CONDAMNAREA LUI 

Pentru că a izbucnit o răzmeriţă, împăratul a poruncit să se adune 
sinodul la Sirmium. Şi s-au adunat acolo din părţile Orientului Marcu 
din Aretusa, şi George din Alexandria, pe care l-au numit arienii după 
înlăturarea lui Grigorie. A venit chiar şi Vasile, după expulzarea lui 
Marcel, întîistătător în Ancira, Pancratie din Pelusium, Hipacian din 
Heracleea. Iar dintre occidentali, Valens Mirsenul şi Osie, episcopul 
Cordobei, cel mai vestit dintre oamenii de pe atunci. Aceştia s-au în¬ 
trunit la Sirmium, după ce au fost consuli Sergiu şi Nigrian (adică An. 
351) (an în care, din pricina tulburărilor provocate de războaie, nici 
unul din consuli nu a fost numit în mod solemn) şi l-au condamnat de¬ 
grabă pe Fotin, căci aveau cunoştinţă de învăţătura lui Sabelie din Li¬ 
bia şi a lui Paul din Samosata). (Socrate, II, 24). 


CAPITOLUL VII 

CREDINŢA CARE A FOST FĂCUTĂ CUNOSCUTĂ LA SIRMIUM, 
ÎMPREUNĂ CU CAPITOLELE RESPECTIVE 

După acestea au publicat articolele de credinţă, o versiune în limba 
greacă, alta în latină, punînd cu toţii în acord textul cu sensul. (Socrate, 
IV, 5). 

Căci atunci, ca şi cum ar dezaproba învăţăturile din vechime ale 
credinţei, au interzis alte formulări despre credinţă. Şi pe una a publi¬ 
cat-o în limba greacă Marcu din Aretusa, dar fără să corespundă cu 
limba din Roma, nici ca exprimare nici ca compoziţie, şi fără să fie 
potrivită nici chiar pentru lumea greacă. Aşa că pe cea compusă în 
latină de Marcu o adăugăm aici mai jos ; pe a doua însă, pe care au 
reluat-o după aceea în Ariminum, o vom expune în locul potrivit, cînd 
vom vorbi despre cele petrecute acolo ; şi una şi alta însă au fost tra¬ 
duse în greacă. 

Marcu deci a expus în felul următor articolele de credinţă : 

Credem în unul Dumnezeu, Tatăl atotputernicul, creatorul şi făcă¬ 
torul tuturor lucrurilor, din Care îşi ia nume toată paternitatea în cer 
şi pe pămînt; şi în Fiul Său Unul-Născut, Domnul nostru Iisus Hris- 
tos, Care s-a născut din Tatăl, mai înainte de toţi vecii ; Dumnezeu 
din Dumnezeu, lumină din lumină, prin Care s-au făcut toate în cer şi 

pe pămînt, văzute şi nevăzute ; fiind Cuvîntul, şi Înţelepciunea şi Lu¬ 
mina adevărată, şi Viaţa ; Care în zilele de pe urmă S-a făcut om din 
Sfînta Fecioară, şi a fost răstignit, şi a murit şi a fost îngropat ; şi a 
înviat din morţi a treia zi, şi S-a înălţat la ceruri şi sade de-a dreapta 
Tatălui ; şi va veni la sfîrşitul veacului să judece viii şi morţii şi să dea 
fiecăruia după faptele lui. A cărui împărăţie fiind fără de sfîrşit, va 
dăinui în vecii fără sfîrşit. Căci va şedea la dreapta Tatălui nu numai 
în veacul acesta, dar şi în cel ce va veni. Şi în Duhul Sfînt cel invocat, 
adică Mîngîietorul pe care făgăduind că-L va trimite apostolilor după 
înălţarea la ceruri, L-a trimis ca să-i înveţe şi să le amintească toate 
lucrurile. Prin care sînt sfinţite sufletele celor care cred în El cu ade¬ 
vărat. Dar pe aceia care spun că Fiul este din cele care nu existau, sau 
de altă fiinţă şi nu din Dumnezeu, şi că era un timp sau un veac cînd 
nu era, pe aceia sfînta Biserică universală îi ştie de străini. 

De aceea spunem iarăşi : 

1. Dacă cineva spune că Tatăl şi Fiul sînt doi Dumnezei, să 
fie anatema. 

2. Şi dacă cineva nu mărturiseşte că Dumnezeu Hristos, Fiul 
lui Dumnezeu dinainte de veacuri, este Cel prin care Tatăl a lu¬ 
crat la crearea tuturor lucrurilor, să fie anatema. 

3. Dacă cineva cutează să spună că Cel nenăscut, sau Tatăl 
Lui, e născut din Maria, să fie anatema. 

4. Dacă cineva va spune că Fiul este născut din Maria după 
preştiinţă, şi nu că S-a născut din Tatăl înainte de veci şi că prin 
El s-au făcut toate (Ioan 1, 5), să fie anatema. 

5. Dacă cineva va spune că fiinţa lui Dumnezeu se lărgeşte 
sau se strînge, să fie anatema. 

6. Dacă cineva va spune că fiinţa lărgită a lui Dumnezeu îl 
face pe Fiul sau va numi Fiu lărgirea fiinţei Lui, să fie anatema. 

7. Dacă cineva va spune că Fiul este un cuvînt afectiv sau 
pronunţat de Dumnezeu, să fie anatema. 

8. Dacă cineva va spune că Fiul este numai om, născut din 
Maria, să fie anatema. 

9. Dacă cineva care spune că este Dumnezeu şi om născut 
din Maria, îl înţelege pe însuşi Dumnezeul nenăscut, să fie ana¬ 
tema. 

10. Dacă cineva interpretează ca iudeii ceea ce este scris : Eu 
sînt Dumnezeu cel dinţii, şi Eu cel de pe urmă şi nu este alt Dum¬ 
nezeu afară de Mine (Isaia 46, 6), deşi acesta se spune despre 

distrugerea idolilor şi zeilor care nu există, ca mai curînd despre 
distrugerea Dumnezeului Unul-Născut înaintea veacurilor, să fie 
anatema. 

11. Dacă cineva, auzind că Cuvîntul a fost făcut trup, va 
socoti că Cuvîntul S-a schimbat în trup sau făcîndu-Se schimba¬ 
rea S-a îmbrăcat în trup, să fie anatema. 

12. Dacă cineva care aude că Fiul lui Dumnezeu Unul-Născut 
a fost răstignit spune că a suportat ispitirea sau pătimirea, sau 
schimbarea sau mutarea sau uciderea, să fie anatema. 

13. Dacă cineva afirmă că ceea ce este scris Să facem om 
(Gen. I, 26) nu a spus Tatăl către Fiul, ci Tatăl către El însuşi, să 
fie anatema. 

14. Dacă cineva va spune că împotriva lui Iacov nu a luptat 
(Gen. 32, 24) Fiul ca om, ci Dumnezeu nenăscut, sau Tatăl Lui, 
să fie anatema. 

15. Dacă cineva care va spune că ceea ce este scris : Domnul 
a slobozit ploaie de la Domnul (Gen. 19, 22) nu înţelege că ploaia a 
fost trimisă de Tatăl şi Fiul, ci El de la El, să fie anatema. Căci 
Dumnezeu Fiul a trimis ploaia de la Dumnezeu Tatăl. 

16. Dacă cineva auzind că se spune Dumnezeu Tatăl, sau 
Fiul Dumnezeu, şi Dumnezeu Tatăl şi Fiul şi Dumnezeu de la 
Dumnezeu, afirmă că sînt doi Dumnezei, să fie anatema ; şi nici nu 
potrivim pe Fiul Tatălui, ci ştim că este supus Tatălui. Căci nu a 
coborît în trup fără voia Tatălui şi nici nu a slobozit ploaie de 
la El, ci de la Domnul, desigur dîndu-i Tatăl autoritatea. Şi nici 
nu şade de-a dreapta Tatălui, după voia Sa, ci a auzit spunînd 
Tatăl: Şezi de-a dreapta Mea (Ps. 109, 1). 

17. Dacă cineva spune că Tatăl şi Fiul şi Sfîntul Duh sînt 
o singură persoană, să fie anatema. 

18. Dacă cineva spunînd Sfîntul Duh Mîngîietorul afirmă că 
este Dumnezeu nenăscut, să fie anatema. 

19. Dacă cineva, aşa cum ne-a învăţat pe noi, spune că Mîn¬ 
gîietorul nu e altul în afară de Fiul, căci spune : Şi Tatăl, pe care 
Eu îl voi ruga, vă va trimite alt Mîngîietor (Ioan 14, 10), să fie 
anatema. 

20. Dacă cineva spune că Duhul e o parte a Tatălui sau a 
Fiului, să fie anatema. 

21. Dacă cineva spune că Tatăl şi Fiul şi Sfîntul Duh sînt 
trei Dumnezei, să fie anatema. 

22. Dacă cineva afirmă că Fiul lui Dumnezeu a fost făcut pre¬ 
cum una dintre creaturi, la sfatul lui Dumnezeu, să fie anatema. 

23. Dacă cineva va spune că Fiul S-a născut fără voia Tată¬ 
lui, să fie anatema. Căci Tatăl nu L-a născut pe Fiul fără voia Lui 
şi silit de o necesitate naturală, ca şi cum nu ar fi voit; ci L-a 
născut pe loc, cum a voit, chiar fără de timp şi fără suferinţă, din 
El însuşi. 

24. Dacă cineva spune că Fiul e nenăscut şi fără început, ca 
şi cum ar fi doi fără început, şi zicînd doi nenăscuţi, făcînd astfel 
doi Dumnezei, să fie anatema. Căci Fiul este capul şi începutul 
tuturor, iar capul lui Hristos este Dumnezeu. Căci astfel, prin 
Fiul toate se întorc cu evlavie la un singur început al tuturor lu¬ 
crurilor, care este fără început. Şi iarăşi, analizînd cu ascuţime, 
sensul creştin, zicem : 

25. Dacă cineva nu va spune că Hristos Dumnezeu, Fiul lui 
Dumnezeu este înainte de veac, lucrînd cu Tatăl la toată creaţiu- 
nea, ci este Cel care S-a născut din Maria, şi zice că de atunci 
Fiul a fost numit şi Hristos şi a căpătat început ca să fie Dum¬ 
nezeu, să fie anatema, aşa ca acela din Samosata. (Socrate, II, 25). 


CAPITOLUL VIII 

ALTÂ CREDINŢĂ EXPUSĂ PE LATINEŞTE LA SIRMIUM, 

PE CARE NOI O TRADUCEM DIN GREACĂ ; 

ŞI DESPRE DISCUŢIA CU FOTIN 

Deoarece cineva a avut plăcere să discute despre credinţă, toate 
au fost cercetate şi expuse ou precauţie la Sirmium în prezenţa lui Va- 
lens, a lui Ursachie, a lui Gherman şi a celorlalţi. Se ştie că există un 
singur Dumnezeu Tatăl atotputernic, aşa cum se vesteşte chiar în toată 
lumea. Şi un Fiu Unul-Născut al Lui, Iisus Hristos, Domnul şi Dum¬ 
nezeul şi Mîntuitorul nostru născut din El înaintea veacurilor ; nu tre¬ 
buie spus însă doi Dumnezei, fiindcă Domnul însuşi spune : Voi merge 
la Tatăl Meu, şi la Tatăl vostru, la Dumnezeul Meu şi Dumnezeul vos¬ 
tru. (Ioan 20, 17). Că este Dumnezeul tuturor, aşa cum ne învaţă şi 
Apostolul : Dumnezeu nu este numai al iudeilor; nu este El oare şi al 
grecilor şi al neamurilor ? Da, este. Că din credinţă va îndrepta şi pe 
cei tăiaţi împrejur, şi prin credinţă, pe cei netăiaţi împrejur (Rom. 3, 
29, 30), şi toate celelalte concordă şi se pare că nu rămîne nici un de¬ 
zacord. Dar fiindcă pe mulţi impresionează cuvîntul latin «fiinţă», care 
în greceşte se spune oooîa, ca să se ştie mai exact 6[ioouoiov, adică de 
aceeaşi fiinţă, şi ojioiouotov, adică asemănător ca fiinţă, nu e necesar 

deloc să se facă vreo menţiune a acestor cuvinte, şi nici să se facă o 
expunere despre ele în Biserică. Şi asta, pentru motivul şi raţiunea că 
în Sfintele Scripturi nu e consemnat nimic asemănător şi pentru că 
acestea sînt mai presus de ştiinţa şi înţelegerea omenească şi pentru 
că nimeni nu poate să redea neamul Fiului, aşa cum este scris : Cine 
va spune neamul Lui? (Isaia 53, 8). Căci trebuie ştiut că singur Tatăl a 
cunoscut cum L-a născut pe Fiul, iară Fiul, în ce fel a fost născut El 
din Tatăl. Şi nu este nici o îndoială că Tatăl este mai mare prin slavă şi 
demnitate şi dumnezeire, şi e mai puternic prin însuşi numele său de 
tată, mărturie aducînd însuşi Fiul Său : Tatăl care M-a trimis, a zis, 
este mai mare deăt Mine (loan, 14, 28). Nimeni nu ignoră că acest lu¬ 
cru este potrivit credinţei universale, că Tatăl şi Fiul sînt două persoa¬ 
ne ; că Tatăl este mai mare iar Fiul Ii este supus împreună cu toate pe 
care Tatăl le-a supus Lui. Tatăl însă nu are început, e invizibil, nemu¬ 
ritor şi fără pătimire. Fiul e născut din Tatăl, Dumnezeu din Dumne¬ 
zeu, Lumină din Lumină şi, aşa cum s-a mai spus, nimeni nu cunoaşte 
naşterea Lui, decît numai Tatăl. Iar Fiul, Domnul şi Dumnezeul nostru, 
a luat came sau trup, adică S-a făcut om, aşa cum a vestit şi îngerul, 
şi ne învaţă toate Scripturile, şi mai ales însuşi Apostolul, învăţătorul 
neamurilor : Hristos a luat trup din Maria Fecioara, prin care a pătimit. 
Dar este vîrful şi întărirea întregii credinţe, ca Treimea să fie slujită 
totdeauna, aşa cum citim şi în Evanghelie : Mergînd, învăţaţi toate nea¬ 
murile, botezîndu-le în numele Tatălui şi al Fiului şi al Sfîntului Duh 
(Matei 28, 19). Iar numele Treimii este întreg şi desăvîrşit. Sfîntul Duh, 
Paracletul trimis de Fiul, a venit după făgăduinţă, ca să sfinţească pe 
apostoli şi pe toţi cei ce cred. 

Cu aceste explicaţii deci, chiar după condamnare, îndemnau ca 
toţi să cadă de acord cu Fotin şi să subscrie, promiţînd să-i redea epis¬ 
copatul, dacă prin penitenţă ar anatematiza dogma pe care el însuşi a 
aflat-o şi ar consimţi la hotărîrea lor. El însă nu şi-a însuşit propunerea 
lor, ci i-a provocat la discuţie. Astfel că în ziua stabilită după voinţa 
împăratului, s-au întrunit episcopii care erau acolo şi destui senatori, 
pe care împăratul i-a desemnat să fie de faţă la discuţii. Dintre aceştia 
s-o opus lui Fotin întîistătătorul de atunci al Bisericii din Ancira, 
Sabin, în timp ce secretarii scriau spusele lor. Sînt cunoscute mari con¬ 
troverse ivite în dezbaterile dintre cele două părţi. Iar Fotin, biruit, a 
fost condamnat. Iar cînd se oprea în fuga lui, procura cărţile în ambele 
limbi, că se pare că nu era neştiutor al limbii latine. A scris chiar îm¬ 
potriva tuturor ereziilor, străduindu-se să-şi întărească propria dogmă. 
Dar destul cu acestea spuse despre Fotin. Trebuie reţinut totuşi că 










ISTORIA BISERICEASCA TRIPARTITA 


173 


episcopii întruniţi la Sirmium au fost obligaţi la penitenţă prin expu¬ 
nerea credinţei, exprimată în limba latină. Căci după editare au consi¬ 
derat-o contrară ei. Şi-au dat silinţa ca să fie reprodusă de episcopii 
care au semnat-o căci de cei mai mulţi era ascunsă. împăratul însă a 
ordonat prin edicte să fie căutată chiar ediţia, ameninţînd cu tortura¬ 
rea pe acela care va fi găsit că a ascuns-o. Dar nici teroarea nu a pu¬ 
tut să distrugă ceea ce a fost statornicit odată, pentru aceea că de mulţi 
era luată în considerare. Dar şi despre asta s-a spus destul. (Socrate, 
II, 25). 


CAPITOLUL IX 

DESPRE OSIE HISPANUL 

Dar şi despre Osie Hispanul, care a venit acolo nu de bună voie, am 
pomenit : trebuie spus pe scurt şi despre el. Cu foarte puţin timp îna¬ 
inte bărbatul acesta a fost trimis în exil, cu trudă mare din partea ari¬ 
enilor. Şi atunci, cu strădania celor care s-au întrunit la Sirmium, îm¬ 
păratul l-a chemat, voind să facă, din convingere sau de nevoie, să fie 
de acord cu cei de faţă. Şi aşa s-a făcut, căci era socotit a fi cea mai 
bună mărturie a credinţei lor. De aceea, cum am spus, a venit de ne¬ 
voie. Şi deoarece refuza să fie de acord, a îndurat bătăi şi chinuri, 
deşi era bătrîn ; apoi, prin puterea argumentelor care i s-au adus, a 
consimţit şi a subscris. 

Aşa s-au sfîrşit cele cunoscute că s-au desfăşurat atunci la Sir¬ 
mium. împăratul însă mai întîrzia în Sirmium şi aştepta sfîrşitul răz¬ 
boiului care era purtat împotriva lui Magnentie. (Socrate, II, 26). 


CAPITOLUL x 

DESPRE TIRANUL MAGNENTIE 
ŞI DESPRE TIRANIA LUI SILVAN 

în timpul acesta Magnentie, ajungînd la Roma cea bătrînă, a omorît 
mulţi din senatori şi din popor. Şi observînd că se apropie împotriva sa 
soldaţii lui Constanţiu, a plecat în părţile occidentale ale Galiei. Şi cum 
acolo de cele mai multe ori purtau război unii cu alţii, se părea că sînt 
biruitori cînd aceştia, cînd aceia. în cele din urmă Magnentie, fiind în¬ 
vins, a fugit în Mirsa, care este o tabără în Galia ; şi văzîndu-şi solda¬ 
ţii întristaţi parcă de înfrîngere, se căznea să-i îmbărbăteze prin cuvîn- 
tări, după obicei. Atunci soldaţii, pregătiţi să-i arate lui Magnentie 

obişnuita simpatie, voind să se manifeste diferit, au strigat cu toţii : 
Auguste Constanţiu, tu să învingi. Magnentie şi-a atribuit sieşi această 
povestire, ca unul care nu obţinuse domnia prin voinţa zeilor. Şi de 
aceea, părăsind tabăra, se îndreaptă către altele mai depărtate. Dar, 
urmărit de soldaţii lui Constanţiu, în urma unei ciocniri în apropiere 
de muntele Seleucus, a fugit singur şi a ajuns în oraşul Lugdunum ; 
şi găsind omorîţi pe mama şi pe fratele pe oare-1 făcuse cezar, în cele 
din urmă s-a omorît şi el, în al şaselea an de consulat al lui Constan¬ 
ţiu şi în al treilea al lui Constant Ga llu (adică în an. 353), în ziua de 
15 august. Şi nu după multă vreme, Decentie, un alt frate al său, s-a 
strangulat singur. Dar nici aşa nu s-a aşternut pacea în stat. Căci după 
puţin timp a apărut în Gallia Occidentală tiranul Silvan, pe care co¬ 
mandanţii lui Constanţiu l-au omorît degrabă. (Socrate, II, 27). 


CAPITOLUL XI 

DESPRE ÎMPOTRIVIREA IUDEILOR 
ŞI DESPRE TIRANIA ŞI UCIDEREA LUI GALLUS CEZAR 

Iudeii, care opuneau rezistenţă în Diocezareea Palestinei, provocau 
tulburări în locurile învecinate ; şi luînd armele, încercau să se împo¬ 
trivească romanilor. Aşa că după acestea Gallus Cezar, aflîndu-se în 
Antiohia, i-a prins cu armata pregătită şi le-a jefuit oraşul. Şi fiindcă 
i se părea că a procedat bine, nesuportînd fericirea, a trecut la tiranie. 
Şi fără să arate împăratului intenţia lui, i-a ucis pe chestorul cu nu¬ 
mele de Magnus, şi pe Domitian, prefectul Orientului. Pentru care 
Constanţiu, indignat, l-a chemat. Fără să-şi dea osteneala să-l neso¬ 
cotească, s-a dus la împărat. Dar cînd a ajuns în dreptul insulei Flaco- 
nens, Constanţiu a dat ordin să fie omorît acolo. (Socrate II, 27). 


CAPITOLUL XII 

DESPRE IULIAN CEZAR Şl CUM I-A URMAT 
LIBERIU LUI IULIU 

Dar după eîtăva vreme Constanţiu, făcîndu-1 cezar pe Iulian, fra¬ 
tele lui Gallus, l-a trimis în Galia împotriva barbarilor. Iar Gallus, ca 
şi Constant, a încetat (activitatea) în al şaptelea an de consulat al lui 
Constanţiu şi al treilea al său (An. 354). 

Iulian, în consulatul următor al lui Arbiti şi al lui Iulian s-a făcut 
cezar, în ziua a şaptea a lunii noiembrie. (Socrate, II, 27). 

După înlăturarea tiranilor, se părea că Constanţiu va avea linişte ; 
şi părăsind Sirmium, a venit la bătrîna Romă, voind să-şi sărbătorească 
acolo triumful prin prăzile de război luate de la tirani. Şi auzind că 
cu acest prilej poate să împace în credinţă pe episcopii celor două părţi, 
a hotărît să ţină iarăşi sinod în Italia. în timpul acesta a murit papa 
Iuliu, după ce a cîrmuit timp de cincisprezece ani Biserica. I-a urmat 
Liberie 109 . (Sozomen, IV, 7). 


CAPITOLUL XIII 

DESPRE ERETICUL AETIU 

în Antiohia Siriei s-a ridicat un alt ereziarh, Aetiu, supranumit 
Sine Deo (Fără Dumnezeu) (An. 356). Acesta avea aceleaşi păreri ca şi 
Arie ; dar se despărţise de arieni întrucît se retrăsese de la comuniunea 
cu Arie. Acesta, aşa cum s-a mai spus, una gîndea şi alta mărturisea ; 
însuşindu-şi termenul sinodului de la Niceea a subscris, voind să-l în¬ 
şele pe împărat; de aceea Aetiu îi îndepărta pe arieni. Căci acest Aetiu 
era întîi de toate un eretic şi dădea impresia că apără cu fervoare dog¬ 
ma lui Arie. Erudit în oarecare măsură, s-a întors la Alexandria. Şi 
venind în Antiohia Siriei, de unde era originar, a fost numit diacon de 
către Leonţiu, episcopul de atunci al oraşului Antiohia. Dar pe cei oare 
veneau la el îi cîştiga prin discuţii înşelătoare. Căci făcea acest lucru 
urmînd categoriile lui Aristotel, discutînd şi pregătind unele comenta¬ 
rii, pe care nu le înţelegea, şi nici nu cunoştea de la oameni erudiţi 
intenţia lui Aristotel. Căci acela, din cauza sofiştilor care luau în rîs 
filozofia, scriind această operă pentru exerciţiile tinerilor, a opus sofiş¬ 
tilor dialectica prin dispute de felul acesta. Filozofii contemplativi însă, 
care răspîndesc cărţile lui Platon şi ale lui Plotin, combat cele afirmate 
cu artă de Aristotel. Dar Aetiu, neavînd un profesor în contemplaţie, a 
insistat în comentariile sofiste. Pentru că nu putea să înţeleagă nici 
cum este o naştere nenăscută, şi nici în ce fel ceea ce se naşte este 
coetern cu cel născut. Era deci Aetiu puţin iniţiat, şi necunoscător al 
scrierilor sfinte, şi pregătit doar pentru dispute, încît oricine putea să-l 
considere un ţăran. Şi măcar că nu-i citise nici pe cei vechi, care fuse¬ 
seră interpreţi ai creştinilor învăţaţi, afirma că găseşte multă mulţu¬ 
mire în cărţile lui Clement şi ale Africanului, ca şi în ale lui Origen, 
deoarece acei bărbaţi au fost foarte pregătiţi în virtuţile unei totale 
înţelepciuni. Şi a făcut el scrisori către împăratul Constanţiu şi către 

109. Episcopul Liberie a păstorit între 352—366. 

diverşi alţii, învăluind discuţiile şi făcînd unele comentarii. Pentru asta 
chiar i se spunea Sine Deo. Şi deşi propaga aceleaşi idei ca şi Arie, to¬ 
tuşi era socotit eretic de către cei ai acestuia, care nu erau în stare să 
înţeleagă ambiguităţile silogismelor lui, întrucît el pe acelea le ştia. Şi 
de aceea se credea că a fost izgonit din Biserica lor, cîtă vreme el mai 
degrabă refuzase să se împărtăşească cu ei. Dintre aceia care atunci 
erau numiţi aetieni, azi sînt numiţi eunomieni. Căci după un timp, 
Eunomie, secretarul lui, a dat la iveală o variantă a ereziei lui. Dar 
despre Eunomie vom da explicaţii la locul cuvenit. (Socrate, II, 28). 


CAPITOLUL XIV 

DESPRE DUŞMANII LUI AT AN ASIE 

Iar duşmanii credinţei, socotind că au găsit momentul împotriva 
apărătorilor ei, se sileau tare pe lîngă împărat ca să izgonească din 
Biserici pe toţi aceia care se credea că sînt îndepărtaţi de ei, ca fiind 
de altă credinţă ; sau fiindcă, atât cît a trăit Constant, s-au împotrivit 
împăratului Constanţiu ; aşa că s-a ajuns aproape la război. îl acuzau 
în special pe Atanasie, zicînd că a fost mereu invidios, şi cît trăia Con¬ 
stant, iar Constanţiu părea că cinsteşte pe acesta, şi astfel se ţineau de¬ 
parte de atitudinea lui. Dar, întruniţi la Antiohia, Narcis Cilix, Teodor 
din Tracia, Teogonie din Niceea, Patrofil din Scithopole, Minofante din 
Efes şi încă vreo treizeci alţii au scris tuturor episcopilor că s-a întors 
la Alexandria împotriva sancţiunilor Bisericii, şi nici în sinod nu a fost 
găsit fără vină ; şi porunceau să nu se împărtăşească cu el şi să nu-i 
trimită lui corespondenţa, ci lui George, care fusese hirotonit de ei. Dar 
lui Atanasie, nici o vorbă despre acestea. (Sozomen, II, 7). 


capitolul xv 

DESPRE SINODUL ŢINUT LA MILAN 

Aşadar, după înfrîngerea lui Magnentie, cum Constanţiu deţinea 
singur domnia imperiului roman, îşi dădea toată silinţa ca episcopii 
din Occident să fie de acord cu aceia care negau că Fiul este de aceeaşi 
fiinţă cu Tatăl. Şi făcea aceasta, voind să nu-şi impună de la început 
voinţa, ci să-i convingă cu abilitate ca să fie de acord cu decretul dat 
de episcopii din Orient împotriva lui Atanasie. Căci nădăjduia să-şi 
impună mai uşor voinţa în domeniul religiei, dacă Atanasie va fi con¬ 
damnat printr-o hotărîre comună. (Sozomen, IV, 7). 

Aşa că s-au adunat atunci în Italia episcopi din Orient, nu mulţi, 
fiindcă majoritatea lor au fost împiedicaţi fie de bătrîneţe, fie de difi¬ 
cultăţile drumului. Din Occident însă au venit mai mult de trei sute, 
ca să se ţină sinodul de la Milan după ordinul împăratului. Cînd au 
ajuns cei din Orient, în primul rînd s-a cerut să fie comună hotărîrea 
împotriva lui Atanasie, pentru ca astfel să fie interzisă pînă şi intrarea 
lui în Alexandria. Cînd episcopii Paulin din Trevirii Galliei, Dionisie 
din metropola Alba a Italilor şi Eusebie din Verceli au înţeles că se 
pune la cale nimicirea credinţei celor din Orient şi împotriva lui Ata¬ 
nasie, ridicîndu-se strigau cu glas tare că, prin cele ce se petreceau 
acolo, erau impuse viclenia şi înşelăciunea împotriva învăţăturii creş¬ 
tinătăţii. Căci ei spuneau că învinuirile aduse lui Atanasie nu sînt ade¬ 
vărate, deoarece acestea se dovedeau născocite pentru schimbarea cre¬ 
dinţei. Şi pentru că ei strigau acestea, sinodul episcopilor a luat sfîrşit. 
(Socrate, II, 29). 


CAPITOLUL XVI 

DESPRE EXILUL EPISCOPILOR ORTODOCŞI, 

DEOARECE ATANASIE I-A MENŢIONAT 
IN CARTEA DESPRE JUSTIFICAREA FUGII SALE 

Insă după înlăturarea lui Atanasie, ereticii nu au reuşit să formu¬ 
leze o nouă învăţătură de credinţă. 

Căci nici unul dintre aceştia nu a putut pune vreo concluzie, de¬ 
oarece în prezenţa împăratului se striga că s-a procedat nedrept şi 
fără evlavie. De aceea au fost şi ei excluşi din Biserică şi li s-a 
impus să locuiască pe tărîmuri de pămînt cît mai îndepărtate. Lucru 
pe care minunatul Atanasie l-a consemnat astfel în acea justificare. 
Cine a putut ţine minte atîtea cîte au făptuit aceia ? Căci atunci, fiind 
pace în Biserici (An. 360), şi popoarele rugîndu-se în adunări, Liberie, 
episcopul oraşului Roma, Paulin, episcopul metropolitan al Galliei, Dio¬ 
nisie Italul, Lucifer din metropola insulelor Sardiniei, şi Eusebie din 
Italia, episcopi buni cu toţii şi propovăduitori ai adevărului, sînt izgo¬ 
niţi si trimişi în exil, fără să aibă nici o vină, decît aceea că nu au vrut 
să fie de acord cu nebunia ariană, şi nici nu au subscris calomniilor ce 
ni s-au adus. Iar despre cel mai mare şi mai bun bătrîn, despre adevă¬ 
ratul mărturisitor Osie, cred că e inutil să mai vorbesc. Căci e cunoscut 
de toţi că au făcut să fie şi el trimis în exil. Căci nu era un obscur, 
ci de toţi era ştiut ca unul foarte cunoscut. Care sinod oare nu l-a avut 
12 — Casiodor 

în frunte, sau, vorbind pe drept, pe cine a nemulţumit ? Care Biserică 
nu păstrează amintirea ocrotirii lui ? Cine nu a plecat sănătos de la el, 
după ce venise încărcat de durere ? Cine i-a cerut ceva, la nevoie, şi 
nu a obţinut de la el ceea ce a cerut ? Şi totuşi pînă şi împotriva lui au 
îndrăznit atîtea, pentru că, avînd cunoştinţă de strădaniile lor lipsite 
de evlavie, nu a vrut să-şi semneze propriul act de acuzare. (Teodo- 
ret, II, 15). 

Şi aşa, împăratul i-a trimis şi pe ei în exil. Gîndea el ca sinodul 
să fie universal, astfel ca toţi episcopii din Orient, venind în Occident, să 
cadă, dacă se poate, de acord. Intrucît lucrul acesta i s-a părut dificil din 
pricina drumurilor lungi, a reflectat să ţină un sinod dublu : la Rimini 
cei din Italia care atunci se întruniseră acolo, iar cei din Orient, în Ni- 
comidia, oraş în Bitinia. Aranjînd împăratul astfel lucrurile, rezultatul 
nu a fost aşa cum a voit,pentru că nici un sinod nu a stabilit un acord, 
ci fiecare s-a divizat. Căci nici cei care veniseră la Rimini nu s-au 
putut înţelege între ei, iar cei din Orient, întruniţi în Seleucia Isauriei, 
au căzut pradă altei schisme. Acest lucru va fi relatat la locul potrivit. 
(Socrate, II, 29). 


CAPITOLUL XVII 

DIALOGUL PURTAT ÎNTRE LIBERIE ŞI CONSTANŢIU 
ŞI ÎN CE FEL LIBERIE A FOST SORTIT EXILULUI 

Eu vreau să relatez dialogul pe care Liberie, prea vestit întru 
toate, l-a purtat pentru adevăr împotriva lui Constanţiu, fiindcă este 
consemnat de credincioşii din vremea aceea. El era la cîrma Bisericii 
romane după Iuliu, succesorul lui Silvestru. împăratul Constanţiu spuse : 
Noi, de vreme ce eşti creştin şi episcop al oraşului nostru, am conside¬ 
rat de bine ca, chemîndu-te, să te îndemnăm să nu mai stai la gînd şi 
să renegi comuniunea cu nelegiuitul Atanasie, stăpînit de o nespusă 
trufie. E un lucru bine stabilit în toată omenirea şi hotărîrea sinodului 
l-a statornicit în afara comuniunii bisericeşti. Episcopul Liberie zise : 
împărate, hotărîrile Bisericii trebuie prezentate cu cea mai mare drep¬ 
tate. De aceea, dacă evlavia ta consideră aşa, porunceşte să se instituie 
o dezbatere, şi dacă Atanasie va apărea vrednic de condamnare, atunci 
conform canoanelor uzuale ale Bisericii să se proclame sentinţa cuve¬ 
nită împotriva lui. Căci nu e posibil să fie condamnat un bărbat fără 
să fi fost deloc cercetat. împăratul Constanţiu spuse : Lumea întreagă 
i-a judecat nelegiuirile ; dar el, chiar la început şi-a nesocotit contem¬ 
poranii. Episcopul Liberie zise : Cei care au subscris nu au văzut cu 






ISTORIA BISERICEASCA TRIPARTITA 


179 


ochii lor cele petrecute ; dar pentru slavă şi de teamă, şi ca să nu se 
expună jignirilor tale, au fost de acord. împăratul spuse : Ce înseamnă 
slavă, şi teamă, şi jignire ? Liberie zise : Cei care nu iubesc slava lui 
Dumnezeu pun mai presus darurile tale. Aşa că aceştia nu l-au vă¬ 
zut, şi fără să-l cerceteze au stabilit că este în afara creştinătăţii. îm¬ 
păratul spuse : A fost prezent la condamnarea sinodului de la Tir, şi 
în sinod toţi episcopii din lumea întreagă l-au judecat la fel. Liberie 
zise : Omul acesta nu a fost niciodată judecat în prezenţă. Căci cei 
care s-au întrunit atunci l-au judecat şi au rostit sentinţa după plecarea 
lui Atanasie de la judecată. Eunucul Eusebie zise : în sinodul de la 
Niceea a fost dovedit străin de credinţa unicersală. Liberie spuse : Nu¬ 
mai cînd l-au judecat cei dintre care unii au venit în acea corabie în 
Mareotis, care au fost trimişi spre a-1 acuza, şi să prezinte fapte împo¬ 
triva lui. Dintre aceştia care au fost hotărîţi, doi au murit, Teogonie şi 
Teodor ; ceilalţi trei însă trăiesc, adică Maris, Valens şi Ursachie. Aceştia, 
care au fost trimişi la Sardica, pentru această cauză, au ţinut sino¬ 
dul şi ei au arătat în sinod declaraţiile de penitenţă, cerînd iertare 
pentru că la Mareotis, prin calomnia unora din părţi, au prezentat fapte 
împotriva lui Atanasie. Declaraţiile lor le avem acum în mînă. Cu care 
dintre aceştia se cuvine să fim în comuniune, împărate : cu aceia care 
la început au condamnat şi apoi şi-au cerut iertare, sau eu aceia care îşi 
dau încă silinţa să acuze acestea ? Episcopul Epictet a spus : «O, împă¬ 
rate, nu e vorba acum de credinţă, nici de judecata bisericească, ci ca să 
fie cinstit în faţa senatorilor adunaţi în oraşul Roma, ea şi cum Dar fi 
biruit pe principe». împăratul a spus lui Liberie : «Ce reprezinţi tu din 
toată omenirea, căci numai tu ţii parte omului celui mai blestemat, ea 
să alungi pacea întregii omeniri şi a Bisericii ?». Liberie a spus : «Nu pen¬ 
tru faptul că sînt singur, cauza credinţei e micşorată. Căci şi în vechime 
s-au găsit numai trei care să reziste poruncii regelui». Eunucul Eusebie 
a zis : «L-ai făcut pe împăratul nostru Nabucodonosor ?» Liberie spuse : 
Nu. Dar oare omul care nu a fost cercetat trebuie judecat cu atîta lipsă 
de raţiune ? Eu cer să fie mai întîi prezentat actul de acuzare, care 
infirmă credinţa proclamată la Niceea; ca în felul acesta, fraţii noştri 
fiind rechemaţi din exil şi reaşezaţi în locurile lor, dacă aceia care dau 
naştere la tulburări în Biserici vor consimţi la credinţa apostolică, atunci, 
întrunindu-se toţi la Alexandria, unde sînt şi acuzatorii şi apărătorul 
lor, după examinarea cauzei, să putem da o hotărîre. Episcopul Epictet 
a spus : «Dar poşta oficială 110 nu e suficientă pentru transportul epis- 

110. Se ştie că episcopii care au luat parte la Sinodul I din Niceea au folo¬ 
sit pentru transport, în mod gratuit, poşta imperială. Acest privilegiu l-au acor¬ 
dat şi împăraţii care au convocat sinoadele următoare. 

copilor ?». Liberie a spus : «Problemele Bisericii nu au nevoie de poşta 
oficială. Căci Biserica are destule mijloace ca să-şi ducă episcopii pînă 
la mare». împăratul a spus : «Cei oare au semnat mai întîi actul nu pot 
fi dezvinovăţiţi ; căci trebuie să prevaleze hotărârea celor mai mulţi 
episcopi. Tu eşti singurul care aperi prieteniile acelui nelegiuit». Libe¬ 
rie a zis : împărate, n-am auzit niciodată ca un judecător să acuze pe 
acuzat în absenţa acestuia, decît dacă acesta are o duşmănie personală». 
Împăratul a spus : Dar a făcut rău tuturor în comunitate, nimănui însă 
atîta cît mie. Nu i-a fost de ajuns moartea fratelui meu mai mare şi nu 
a încetat să-l împingă adesea pe Constant, de fericită amintire, spre duş- 
mănirea mea, decît oînd noi, împiedicându-l cu mai multă blindeţe, am 
temperat mişcările celui care aţîţa. Nu am nici un merit, nici în pri¬ 
vinţa lui Magnentie sau Silvan, dacă nu-1 voi expulza pe acel nelegiuit 
din rîndurile Bisericii. Liberie a spus : «Să nu-ţi exerciţi duşmăniile cu 
ajutorul episoopilor, căci mâinile clericilor trebuie să fie libere pentru a 
sfinţi. De aceea dacă tu consideri, porunceşte să fie chemaţi preoţi în 
locurile cuvenite şi dacă se vor arăta de acord ou acela pe care noi îl 
apărăm în prezent conform credinţei ortodoxe statornicite în sinodul de 
la Niceea, atunci cei întruniţi acolo vor lua măsuri pentru pacea lumii, 
ca să nu fie omul care nu a greşit acuzat pe nedrept». împăratul a spus : 
«Un singur lucru ţi se cere : vreau să te stabilesc din nou la Roma, 
dacă accepţi să intri în comuniunea Bisericii; şi de aceea, restabilind 
pacea şi subscriind, întoarce-te la Roma». Liberie a zis : «Mi-am şi 
luat rămas bun de la fraţii din Roma, căci sînt mai importante hotărîrile 
Bisericii decît să vieţuieşti în oraşul Roma». împăratul a spus : «Ai deci 
trei zile ca să te gîndeşti : dacă subscrii, te întorci la Roma, altfel, gîn- 
deşte-te în ce loc vrei să fii deportat». Liberie a zis : «Un interval de trei 
zile nu poate nicicum schimba hotărîrea. De aceea trimite-mă unde 
vrei». 

După două zile, împăratul cercetîndu-1 pe Liberie, oare nu-şi 
schimbase deloc părerea, a poruncit să fie trimis în exil în Bereea Tra- 
ciei. La plecarea lui Liberie, împăratul i-a trimis cinci sute de monede 
de aur pentru cheltuială. Atunci Liberie a spus celui care le aducea : 
«Du-te şi dă-le împăratului, căci are nevoie să-şi plătească ostaşii». Şi 
împărăteasa i-a trimis la fel tot atîta. Liberiu a zis : «Dă-le împăratului, 
căci are nevoie pentru plata oştaşilor săi. Dar dacă împăratul nu are 
nevoie de ele, să le dea lui Auxentie şi lui Epictet, căci ei au nevoie de 
ele». Şi fiindcă nu a primit nimic de la ei, eunucul Eusebie i-a oferit 

alte monezi de 'aur. I-a spus lui Eusebie : «Ai devastat bisericile între¬ 
gului oraş, şi îmi aduci 'acestea mie ca unui condamnat ? Pleacă mai 
degrabă, învaţă să fii creştin». Astfel stînd lucrurile, nevoind să pri¬ 
mească nimic, după trei zile a fost trimis în exil. (Teodoret, II, 15 şi 16). 


CAPITOLUL XVIII 

CUM A FOST RECHEMAT DIN EXIL 
LA VENIREA MATROANELOR ROMANE 

Şi astfel, apărătorul adevărului şi biruitor a ajuns după o vreme 
în Tracia, aşa cum se poruncise. Au trecut doi ani, Constanţiu a venit 
în Roma. Soţiile senatorilor şi ale căpeteniilor îi rugau să-l implore pe 
împărat să restituie turmelor pe păstorul lor, şi spuneau că dacă ei nu 
înduplecă sufletul împăratului, ele îi vor părăsi şi se vor duce în grabă 
la acel mare păstor. Dar bărbaţii le-au spus : Nouă ne e frică de mînia 
împăratului şi poate că nu vom avea parte de o altă îngăduinţă. Dar 
dacă voi îl rugaţi fierbinte, ziseră, poate vă cruţă şi se va alege într-un 
fel : fie că ascultă rugăminţile, fie că dacă nu va voi să se înduplece, vă 
va lăsa să plecaţi fără vreo supărare. Ţinînd seama de acest sfat, femeile, 
împodobite după obicei, s-au dus la împărat, oa să-i aducă frumoase 
laude ; pentru ca, judecîndu-le nobile şi însemnate, după îmbrăcămin¬ 
tea deosebită, să aibă respect pentru ele şi să le cruţe. Ducîndu-se deci 
la împărat, strigau aşa : Fie-ţi milă de acest oraş, care nu are purtarea 
de grijă a unui păstor, care este pradă vicleniilor lupilor. Dar el le-a 
răspuns : Oraşul nu duce lipsă de un alt păstor ; căci există un episcop 
care are grijă de el. Căci după marele Liberie fusese hirotonit unul dintre 
diaconii lui, pe nume Felix U1 . Acesta a slujit cu fermitate credinţa pro¬ 
clamată la Niceea, dar împărtăşea fără deosebire pe cei corupţi. Totuşi 
nici un locuitor al Romei nu a intrat în biserică atunci cînd el stătea 
acolo. Şi acest lucru matroanele l-au spus împăratului. înduplecat de 
aceste rugăminţi, a ordonat să fie rechemat cel deosebit între toţi şi să 
fie amîndoi împreună la cîrma Bisericii. 

Aceste scrisori de rechemare au fost citite în spectacolele de circ ; 
poporul striga că hotărârea împăratului e dreaptă, că, aşa cum spectatorii 
sînt împărţiţi în două după culori, tot aşa se cuvine ca unul să fie în 
fruntea unora, şi celălalt în fruntea celorlalţi 112 . însă, deşi la început, 

111. Este vorba de Felix II care a păstorit ca antipapă între 352—365. 

112. După cum s-a putut constata, împăratul Constanţiu sprijinea făţiş pe 
arieni. Propunerea lui viza rămînerea episcopului arian Felix la Roma, paralel cu 
episcopul ortodox Liberie. 

au fost favorabili scrisorilor împăratului, după aceea, schimbîndu-şi 
gîndul, au strigat într-un glas : Un singur Dumnezeu, un singur Hristos, 
un singur episcop. Şi eu am considerat că aceste voci rostesc adevărul. 
După aceste glasuri evlavioase şi îmbietoare la dreptate ale poporului 
iubitor de Hristos, a revenit şi preasfinţitul Liberie. Iar Felix, plecînd, 
a locuit în alt oraş. (Teodoret, II, 17). 

CAPITOLUL XIX 

CUM A UZURPAT EUDOXIE 
EPISCOPATUL DIN ANTIOHIA 

în vremea aceea, murind Leonţiu, care l-a hirotonit diacon pe ere¬ 
ticul Aetiu, Eudoxie, episcopul din Germanicia, oraş în Siria, fiind atunci 
prezent la Roma, s-a prefăcut că are motive serioase şi vorbindu-i iscu¬ 
sit împăratului, ca şi cum oraşul germanicilor ar avea nevoie de grijă 
şi de paza lui, a cerut să se întoarcă la ale sale. împăratul, fără să bă¬ 
nuiască nimic, l-a învoit să plece. Iar el, avînd camerieri care-1 ajutau, 
părăsindu-şi oraşul a uzurpat episcopatul Antiohiei. Pentru asta şi-a 
dat silinţa să adune sinodul preoţilor ca să-l restabilească în treapta 
lui de diacon. Lucru care nu s-a putut realiza, pentru aceea că ura 
împotriva lui Aetiu era mai puternică decît dorinţa lui Eudoxie. Şi de¬ 
spre acestea e destul să se ştie atîta. (Socrate, II, 29). 


capitolul xx 

DESPRE SINODUL DE LA RIMINI 
ŞI DESPRE CONFRUNTĂRILE CARE AU AVUT LOC ACOLO 

Dintre aceia întruniţi la Rimini, cei din Orient, renunţînd la tă¬ 
cere, spuneau să arate sinodului cele petrecute cu Atanasie. în stră¬ 
dania acestora erau uniţi şi Ursachie şi Valens, care la început ţinuseră 
învăţătura lui Arie; ulterior însă au fost de acord cu homousienii, 
cînd a fost dată cartea de către episcopul Romei, cum s-a mai spus. 
Căci aceştia treceau mereu de partea celor mai tari. Ajutoare le erau 
Germinie, Auxentie, Demofil şi Gaius. Deci cînd în sinod unul dintre 
cei prezenţi încerca să propună ceva, atunci Ursachie şi Valens spuneau 
că trebuie să se suspende toate cele ce s-au spus despre credinţă şi să 
se reia o nouă expunere, pe care au relatat-o cei care s-au întrunit puţin 
mai înainte la Sirmium. Spunînd acestea şi avînd în mîini o hîrtie, au 
dat citire expunerii de credinţă formulată la Sirmium şi pe care, aşa 
cum am mai spus, au ascuns-o. Conţinutul ei este acesta : 

CREDINŢA EXPUSA LA SIRMIUM 
ÎN PREZENŢA ÎMPĂRATULUI CONSTANTIN AUGUST, 
CONSULI FIIND EUSEBIE ŞI HIPATIE, 

II CALENDELE LUI IUNIE (22 MAI) 

(An. 359) 

Credem întru Unul şi adevăratul Dumnezeu, Tatăl atotputernic, 
creatorul şi făcătorul tuturora. Şi întru Unul-Născut Fiul lui Dumne¬ 
zeu mai înainte de toţi vecii şi înainte de orice început, şi mai înainte 
de orice timp care poate fi socotit, şi înainte de orice putere de gîndire, 
născut fără pătimire din Dumnezeu, prin Care şi vecii au fost înfăp¬ 
tuiţi şi toate au fost făcute. Iar Unul-Născut a fost născut numai din 
Tatăl, Dumnezeu din Dumnezeu, asemenea Tatălui care L-a născut, 
după Scripturi ; naşterea Lui nu a cunoscut-o nimeni, decît numai Ta¬ 
tăl care L-a născut. Ştim că Fiul Lui, Unul-Născut, a venit din ceruri 
din porunca Tatălui ca să şteargă păcatele, şi S-a născut din Maria 
Fecioara, şi a trăit în mijlocul apostolilor şi a împlinit toate cele rîn- 
duite după voinţa Tatălui; şi a fost răstignit şi a murit şi a coborît la 
iad şi a orînduit cele care erau acolo ; cei care păzeau porţile iadului 
s-au înspăimîntat văzîndu-L; şi a înviat a treia zi şi i-a îndreptat pe 
discipoli, şi după trecerea a patruzeci de zile s-a înălţat la ceruri şi 
şade de-a dreapta Tatălui; şi va veni într-o nouă zi, spre slava Tatălui, 
ca să redea fiecăruia după fapta lui. Şi întru Duhul Sfînt, pe Care în¬ 
suşi Iisus Hristos, Fiul Unul-Născut al lui Dumnezeu, a făgăduit să-L 
trimită mîngîietor neamului omenesc, după cum este scris : Merg la 
Tatăl Meu şi voi ruga pe Tatăl Meu şi vă va trimite alt Mîngîietor, 
Duhul adevărului; El va primi de la Mine, şi vă va învăţa şi vă va 
aminti de toate (Ioan 14, 16). Dar cuvîntul «substanţă» pentru că a fost 
pus cu simplitate de Părinţi, să nu fie cunoscut popoarelor şi să pro¬ 
ducă disensiuni şi fiindcă nu e conţinut nici în Scripturi, a vrut să fie 
suprimat şi să nu mai fie nici o amintire despre fiinţa lui Dumnezeu, 
pentru aceea că Sfintele Scripturi nu pomenesc niciodată de fiinţa Ta¬ 
tălui şi a Fiului. .Spunem însă că Fiul este asemenea Tatălui în toate, 
aşa cum spun şi ne învaţă Sfintele Scripturi. 

După ce s-au citit acestea, s-au ridicat cei care nu au fost de acord 
şi au zis : Nu am venit aici lipsiţi de credinţă (căci o păstrăm întreagă 
aşa cum am învăţat-o de la început), ci mai curînd pentru ca să inter¬ 
venim, dacă este vreo noutate cu privire la acestea. Dacă cele citite aici 
nu aduc nimic nou, anatematizaţi pe faţă erezia ariană, aşa cum rîn- 
duiala Bisericii a înlăturat şi alte erezii, ca fiind blasfemii. Căci faptul 
că dogma lui Arie care huleşte a provocat Bisericii tulburări oare dăi- 

nuie şi acum, şi răzvrătiri, e un lucru arhicunoscut în toată omenirea. 
Aşa că această propunere, cîtă vreme nu a fost însuşită în întregime de 
Ursachie şi de Valens şi de alţii, a provocat discordie în Biserică. Căci 
unii au fost de acord cu acestea care s-au citit la Rimini, dar alţii au 
întărit din nou credinţa de la Niceea. Au luat în rîs însă scrierea acelui 
text, şi în special Atanasie episcopul oraşului Alexandria în scrisoarea 
trimisă celor apropiaţi lui, pe care cine o citeşte va găsi cît este de 
corectă. (Socrate, II, 29). 

Căci arienii care au venit la Rimini spuneau, vrînd să-i îndemne 
pe cei din apus spre simplificare, că nu trebuie, din cauza a două cu¬ 
vinte, care nici nu se găsesc în scrieri, să fie discordie în sînul Biseri¬ 
cii ; ci să se mărturisească doar că Fiul este asemenea Tatălui în toate, 
iar cuvîntul fiinţă să fie trecut sub tăcere. Dar simţind minciuna aces¬ 
tora, episcopii homousieni i-au demis. Şi ei au făcut cunoscut împă¬ 
ratului prin scrisori voinţa lor ; spunînd că ei sînt fiii Părinţilor sino¬ 
dului de la Niceea, şi totodată şi moştenitorii lor. (Teodoret, II, 18). 
Trebuie ştiut că sinodul i-a condamnat pe Ursachie şi Valens, pe Au- 
xentie şi pe Germinie, pe Gaius şi pe Demofil şi pe tovarăşii lor, care 
refuzau să anatematizeze dogma lui Arie. Aceştia, indignaţi din cauza 
condamnării, s-au grăbit să vină la împărat, aducîndu-i credinţa citită 
in sinod. (Socrate, II, 29). 

Scrisoarea lor adresată lui Constanţiu va arăta însă mai clar învă¬ 
ţătura întreagă a credinţei. Cuvintele ei sînt acestea : (Teodoret, II, 18 
şi 19). 


CAPITOLUL XXI 

SCRISOAREA EPISCOPILOR ORTODOCŞI 
DIN SINODUL DE LA RIMINI, 

CĂTRE ÎMPĂRATUL CONSTANŢIU 

Ne bizuim pe porunca divină şi pe ordinul pietăţii tale, întărit 
odinioară. Căci ne-am întrunit laolaltă în Rimini toţi episcopii din toa¬ 
te oraşele Occidentului şi pentru a fi cunoscută credinţa Bisericii uni¬ 
versale şi pentru a fi arătaţi cei care au gînduri opuse. Căci discutînd 
între noi, am găsit că cel mai bun lucru este să rămînă credinţa aşa 
cum a fost statornicită din vechime, pe care se ştie că au propovăduit-o 
profeţii, evangheliştii şi apostolii, de la Domnul nostru Iisus Hristos 
(care este şi apărătorul domniei tale şi susţinătorul sănătăţii tale), atîta 
vreme cît vom avea grijă să o păstrăm şi, păstrînd-o, o vom sluji pînă 
la sfîrşit. Căci se vede că e nelogic şi nelegiuit să fie schimbat de către 

aceştia ceva din cele stabilite, adică din cele care au fost discutate şi 
definitivate împreună cu prea slăvitul Constantin, tatăl tău şi împăratul. 
Doctrina şi semnificaţia lor s-a răspîndit şi a fost propovăduită pentru 
urechile şi sufletul tuturor oamenilor. Această credinţă a fost atacată 
şi coruptă numai de erezia ariană ; prin ea nu numai această erezie, 
dar şi celelalte au fost condamnate. Şi dacă-i adaugi ceva e impru¬ 
dent, şi dacă îi înlături ceva e primejdios. Şi dacă totuşi s-ar face alt¬ 
cumva, posibilitatea de a o face să fie a celor ce cu duşmănie vor aces¬ 
tea. De aceea Ursachie şi Valens, fiind părtaşi şi de acord cu dogma 
ariană, s-au separat de comuniunea cu noi. Şi ca să o primească, cu- 
noscînd greşeala ce au săvîrşit, cereau să dobîndească iertare şi peni¬ 
tenţă ; şi înscrisurile lor dovedesc că aşa s-au petrecut acestea, prin care 
ei au urmărit iertarea păcatelor. Căci era pe vremea în care aceste fap¬ 
te erau cunoscute, cînd s-a ţinut sinodul din Milan, în prezenţa preo¬ 
ţilor Bisericii Romane. Cunoscînd totodată, chiar după moartea lui Con¬ 
stantin a cărui amintire e vrednică de pomenire, că el a expus credinţa 
consemnată cu toată integritatea şi atenţia, el care a învăţat acestea 
primind lumina botezului şi s-a dus la răsplata unei păci binemeritate, 
socotim că nu este logic să mai admitem vreo schimbare după el şi să 
privim cu dispreţ atîţia sfinţi duhovnici şi martiri, pe cînd cei care au 
inventat şi au redactat dogma lui sînt ştiuţi că au cunoscut, conform 
vechii Biserici, pedeapsă pentru toate. 

Dumnezeu a transmis în vremea domniei tale credinţa lor prin 
Domnul nostru Iisus Hristos, prin care ţi-a fost acordat ţie un astfel 
de imperiu, încît să dobândeşti chiar capătul pământului nostru. Neno¬ 
rociţii aceştia, fără pic de înţelepciune, s-au proclamat iarăşi ei singuri, 
cu o ticăloasă prezumţie, propovăduitori ai unei cugetări lipsite de cre¬ 
dinţă şi se străduiesc să schimbe termenii adevărului. Căci în timp ce 
erau în vigoare hotărîrile sinodului conform poruncii tale, aceia au dat 
la iveală sfatul înşelăciunii lor. Se sileau cu oarecare abilitate să aducă 
nişte schimbări. De o asemenea răutate îi găsim cuprinşi pe unul 
Gherman, pe Auxentie şi pe Gaius, care pun în discuţie erezia. Doc¬ 
trina lor, cel puţin cea care este cunoscută, se dovedea că depăşeşte 
toate blasfemiile. Cînd au văzut că noi nici nu sîntem de părerea lor, 
şi nici nu sîntem de acord cu cele care păreau că sînt absurde, s-au 
retras din sinodul nostru, ca să dea impresia că redactează ceva. A fost 
un scurt moment, în care s-a dat pe faţă şi voinţa lor. Dar pentru ca 
problemele bisericeşti să nu ajungă întotdeauna la aceleaşi agitaţii, căci 
tulburările şi răzvrătirile repetate se împletesc mereu, ni s-a părut 

important ca acele lucruri care au fost decretate pînă atunci să fie res¬ 
pectate în toată legalitatea şi neschimbate. Dar pe bărbaţii numiţi mai 
sus i-am respins de la comuniunea cu noi. 

Pentru asta am trimis soli la mărinimia ta, ca să-ţi aducă la cu¬ 
noştinţă prin scrisoarea noastră hotărîrea sinodului. Iar solilor le-am 
poruncit ca, înainte de toate, să-ţi spună adevărul exprimîndu-1 după 
dreaptă şi serioasă cugetare, ca să pună la curent şi credinţa ta, fiindcă 
nu va fi pace, cum spun Ursachie şi Valens, dacă dreptele hotărîri nu 
vor rămîne neschimbate. Căci cum se poate crede că este pace la aceia 
care răstoarnă drepturile păcii ? Căci mai curînd acestea vor da naştere 
la conflict şi răzvrătire între celelalte oraşe şi Biserica romană. Pentru 
aceea invocăm îndurarea ta, să pleci urechea binevoitoare şi ochii blînzi 
către solii noştri şi să nu îngădui să se modifice ceva, spre nedreptă- 
ţirea celor decedaţi ; ci să ne îngădui să rămînem întru cele care au 
fost hotărâte şi consfinţite de înaintaşii noştri. Căci avem toată încre¬ 
derea că ei au practicat toate cu dreaptă socoteală, cu înţelepciune şi 
cu Duh Sfînt. Iar acelea care sînt schimbate acum de ceilalţi aduc ne¬ 
încredere celor credincioşi, şi nicidecum credinţă celor necredincioşi. 

Te implorăm dară să ordoni ca acei care sînt deţinuţi în diverse 
locuri, care sînt afectaţi şi de vîrsta înaintată şi de apăsarea sărăciei, 
să se întoarcă la ale lor : ca nu cumva, lipsite de episcopi, Bisericile să 
pară că sînt mereu părăsite. Şi te mai rugăm încă să nu se adauge nici 
să se elimine ceva din acestea care acum sînt definitivate, ci să rămînă 
neatinse toate cele care au fost păstrate şi de evlavia tatălui tău şi în 
vremea ta, şi nici să nu îngădui să ne istovim fiind departe de paro¬ 
hiile noastre, pentru ca episcopii să poată să se roage în linişte cu 
poporul lor şi să se dedice cultului divin, implorînd pe Dumnezeu pen¬ 
tru pacea imperiului tău şi pentru sănătate, pe care providenţa să ţi-o 
dăruiască neîntrerupt. Solii noştri aduc numele şi semnăturile episcopi- 
lor, care vor putea face cunoscută credineioşia ta chiar prin însăşi lec¬ 
tura Sfintei Scripturi. (Teodoret, II, 18 şi 19). 

Acestea le-a scris sinodul şi le-a trimis prin episcopi. Ursachie 
şi Valens însă, prevenind sosirea lor, au trecut sub tăcere sinodul, ară- 
tînd împăratului expunerea credinţei pe care o aduceau ei. împăratul, 
care era adept al dogmei ariene, s-a indignat împotriva sinodului, şi i-a 
cinstit mai tare pe Ursachie şi pe Valens. Pentru că aceia care fuse¬ 
seră trimişi de sinod, întârziind, nu au avut putinţa să capete un răs¬ 
puns. Tîrziu totuşi Constanţiu a trimis sinodului, prin episcopii care 
erau prezenţi, următoarea scrisoare : 

CAPITOLUL XXII 

SCRISOAREA LUI CONSTANŢIU 
CĂTRE SINODUL DIN RIMINI 

Constanţiu August, învingător şi triumfător, urează sănătate tu¬ 
turor episcopilor întruniţi la Rimini. Bunăvoinţa voastră nu ignoră că 
întotdeauna ne-am gîndit la legea sfîntă care trebuie cinstită. Acum 
însă nu putem să-i vedem pe oei douăzeci de episcopi pe care i-a trimis 
înţelepciunea voastră, ca solie, deoarece trebuie să facem un drum în 
preajma barbarilor, şi, aşa cum ştiţi, se cuvine să examinăm utilitatea 
legii dumnezeieşti cu sufletul curat de orice gînd. Aşa că am ordonat ca 
episcopii să aştepte revenirea noastră în Adrianopol; pentru ca să 
putem auzi cele ce s-au petrecut, atunci cînd statul va fi în bună orîn- 
duială. Sfinţiilor voastre să nu le pară greu de suportat aşteptarea re¬ 
venirii lor ; pentru ca, pînă se întorc cei care vă aduc răspunsul nostru, 
să puteţi duce la capăt cele cunoscute ca necesare Bisericii universale. 
Episcopii primind această scrisoare au răspuns precum urmează : 

CAPITOLUL XXIII 

SCRISOAREA SINODULUI DIN RIMINI, 

TRIMISĂ ÎMPĂRATULUI CONSTANŢIU 

Am primit scrisoarea îndurării tale, împărate Doamne, iubitor de 
Dumnezeu, din al cărei conţinut aflăm că din pricina unei obligaţii 
de stat nu ai putut să vezi pe solii noştri şi ne porunciţi să aşteptăm 
sosirea lor pînă cînd cele hotărîte de noi şi cunoscute a fi în concor¬ 
danţă cu strămoşii noştri, le va cunoaşte evlavia voastră de la ei. Pen¬ 
tru aceea mărturisim şi acum prin această scrisoare şi confirmăm că nu 
ne vom depărta nicidecum de la cuvîntul nostru. Şi acest lucru l-am 
adăugat solilor noştri. Te implorăm dară să porunceşti ca scrisorile 
acestea, dovadă a moderaţiei noastre, să fie recitite cu suflet împăcat, 
şi să primeşti cu inimă bună cele ce am trimis prin solii noştri. Mări¬ 
nimia ta trebuie să ia în considerare împreună cu noi cît de mare e tris¬ 
teţea şi cîtă jale este ca, în prea fericitele vremuri ale tale, Bisericile 
atît de mari să pară lipsite de episcopi. Şi de aceea ne rugăm iarăşi 
clemenţei tale, împărate Doamne iubitor de Dumnezeu, ca să hotărăşti 
să ne reîntoarcem la Bisericile noastre înainte de rigorile iernii (dacă 
acest lucru este plăcut evlaviei voastre). Pînă atunci putem şi acum să 
înălţăm rugăciuni solemne, împreună cu poporul, Dumnezeului atotpu¬ 
ternic şi Domnului Hristos Mîntuitorul nostru, pentru imperiul tău. 

) (Socrate, II, 29). 

CAPITOLUL XXIV 

PENTRU CE A FOST CONSTANŢIU INDIGNAT 
ÎMPOTRIVA EPISCOPILOR CARE AU PLECAT 

După ce au scris acestea şi au aşteptat puţină vreme, fără ca împă¬ 
ratul să dea vreun răspuns, episcopii s-au întors în oraşele lor. Pentru 
împărat însă, care şi înainte de asta încerca să răspîndească secta lui 
Arie în Biserici, plecarea lor a fost motiv de jignire, zicînd că a fost 
dispreţuit, pentru aceea că fără porunca lui sinodul părea dizolvat. De 
aceea i-a îngăduit lui Ursachie şi acelora care erau în jurul lui să pro¬ 
cedeze cu încredere împotriva Bisericii, aşa cum îi este pe plac. A po¬ 
runcit ca expunerea de credinţă citită la Rimini să fie trimisă prin Bise¬ 
ricile Italiei, poruncind ca aceia care nu vor voi să subscrie să fie izgo¬ 
niţi din Biserici, şi în locul lor să fie numiţi alţi episcopi. (Socrate, II, 20). 


CAPITOLUL XXV 

DESPRE SINODUL ŢINUT ÎN NICEEA TRACIEI 

Ia Ursachie şi cei de acord cu el, plecînd din Italia, au venit în 
oraşul Traciei numit Niceea şi zăbovind scurtă vreme acolo au ţinut un 
alt sinod. Şi interpretînd în limba greacă expunerea credinţei citită la 
Rimini, au întărit-o spre publicare. Iar apoi făceau cunoscut tuturor că 
aceasta este credinţa care a fost recomandată şi publicată de sinodul 
universal la Niceea, ca, prin asemănarea de nume, să-i înşele pe cei mai 
încrezători din Niceea cu acest şiretlic, gîndind că credinţa a fost rostită 
în Niceea Bitiniei. Dar acest plan nu le-a folosit la nimic, căci în scurtă 
vreme au fost demascaţi şi luaţi în rîs. (Socrate, II, 29). 


CAPITOLUL XXVI 

CUM A EVITAT DIN NOU ATANASIE 
FURIA LUI CONSTANŢIU 

In timpul acesta, Atanasie, simţind că se urzesc vicleşuguri împotri¬ 
va lui, nu s-a gîndit de fel să vină la împărat, căci nu a considerat util 
acest lucru. Dar a trimis la împărat, care atunci era în Occident, cinci 
episcopi aleşi din Egipt, printre care Serapion din Thmuis, un bărbat 
sfînt prin viaţa lui deosebită şi foarte iscusit în ale vorbirii, şi, împreu¬ 
nă cu aceştia, trei preoţi, prin care să şi-l atragă pe împărat şi să dea 

explicaţii pentru abaterile duşmanilor şi să facă cele ce sînt în avanta¬ 
jul lui şi al Bisericilor. In timp ce aceştia călătoreau pe mare, la scurtă 
vreme a sosit scrisoarea împăratului prin care îl chema. Lucru pentru 
care şi Atanasie şi poporul au fost tulburaţi, fiindcă nici nu era dispus 
să se supună împăratului eretic şi nici să i se împotrivească fără a fi 
în primejdie. Cu toate acestea a întîrziat să plece, iar aducătorul scri¬ 
sorii s-a întors fără vreun rezultat. La venirea verii însă, a sosit un 
alt trimis al împăratului, care îl încolţea prin însuşirile funcţiei sale şi 
era foarte îndîrjit împotriva clerului. Curînd, văzînd că poporul e pre¬ 
gătit pentru război, a plecat şi acesta. Nu după multă vreme se strîng 
legiuni din Egipt şi Libia. Şi cum se anunţase că Atanasie este ascuns 
în biserica numită Teonia, comandantul, adunîndu-şi ostaşii, şi pe Hi- 
larie, trimis iarăşi de împărat, a intrat pe neaşteptate în biserică spăr- 
gînd uşile, şi nu l-a găsit pe Atanasie, deşi l-a căutat peste tot. Căci se 
spune că adesea multe primejdii sînt înlăturate de vestirea divină, aşa 
cum, cu ajutorul lui Dumnezeu, a scăpat şi din această situaţie. (Sozo- 
men, IV, 8). 


CAPITOLUL XXVII 

CUM A PROOROCIT PAGINILOR, CARE ÎL OCĂRAU, 
NECAZURILE VIITOARE 

In urma acestor fapte şi a altora asemănătoare prevestite lui de 
Dumnezeu, Atanasie era numit mag de către păgîni şi eretici. Căci mer¬ 
ge vorba că odată, pe cînd umbla el prin oraş, s-a întîmplat ca o cioa¬ 
ră mică să croncănească în zbor. Văzînd acestea mulţimea de păgîni, 
ca şi cum ar fi voit să-l înjosească pe mag, îi cereau să le dezvăluie 
ce semnificaţii avea acea cioară mică. El, surîzînd în tăcere, se zice 
că a spus : «Aceasta înseamnă că mîine va veni limba latină. Strigînd 
acest lucru, vă vesteşte o zi viitoare plină de necazuri, din porunca 
împăratului roman». Şi aşa s-a întîmplat că vorba lui Atanasie, chiar 
luată în rîs, şi-a atins scopul. Căci a doua zi au sosit la judecători scri¬ 
sori de la împăratul, cu porunca să nu se îngăduie păgînilor să intre 
în templele lor şi nici să-şi celebreze credinţele şi festivităţile solem¬ 
ne. Şi astfel sărbătorile lor venerabile şi generale au fost desfiinţate 
atunci. (Sozomen, IV, 9). 

CAPITOLUL XXVIII 

NENOROCIRILE CARE S-AU PETRECUT ÎN ALEXANDRIA 
DIN CAUZA LUI GEORGE 

Şi cum Atanasie, aşa cum s-a mai spus, a evitat deseori primejdiile, 
păzea Biserica ajutat de cler şi de popor, pînă cînd prefectul Egiptului 
şi comandant militar, căruia nu-i erau pe plac, ci-i înfrunta, i-a predat 
lui George. Nu după multă vreme a venit acesta şi s-a făcut stăpîn pe 
biserici cu de la el putere. Dar pentru că acesta s-a purtat crud peste 
măsura şi obiceiul unui preot, — şi în special faţă de apărătorii lui 
Atanasie, pe care, femei şi bărbaţi, i-a pus în lanţuri şi îi bătea — 
poporul, întărîtat, era cît pe ce să-l omoare, dacă nu ar fi fugit la 
împărat, scăpînd cu greu. După asta, partizanii lui Atanasie au stăpînit 
iarăşi mult timp bisericile, care, la venirea comandantului Egiptului, 
s-a aflat că au fost predate susţinătorilor lui George. Dar mai pe urmă, 
venind secretarul împăratului, mulţi dintre cei din Alexandria au fost 
supuşi torturilor. Şi pe urmă a revenit chiar George, mai înfricoşător 
şi mai odios ca înainte, ca unul care l-a împins pe împărat la uciderea 
multora. De el însă nu ţineau seama monahii din Egipt, a căror cinste 
o recunoştea întreaga mulţime, considerînd adevărată mărturia lor : 
căci trăiau prin tăria celei mai înalte filosofii. (Sozomen, IV, 9). 

Pentru faptul că toţi ostaşii, şi mai ales locuitorii din Spania, acu¬ 
zau credinţa adevărului expusă în Niceea Traciei, stau dovadă scriso¬ 
rile trimise de ei în Iliria. Autorul acestor scrisori a fost episcopul de 
atunci al Bisericii romane, Damasus, care, după Liberie îşi asumase 
drepturile episcopale, fiind înzestrat cu multe merite deosebite. La 
aceste scrisori a avut nouăzeci de părtaşi veniţi la Roma din Italia şi 
Gallia. Nu mai e număr numele lor, fiind foarte multe. Dar textul scri¬ 
sorii este acesta : 


CAPITOLUL XXIX 

SCRISOAREA LUI DAMASUS ŞI A CELORLALŢI, 

TRIMISĂ ÎN ILIRIA, ÎMPOTRIVA SINODULUI 
ŢINUT ÎN NICEEA TRACIEI 

Damasus şi Valerian şi ceilalţi episeopi, către prea iubiţii fraţi 
episcopi, întruniţi în Iliria, sănătate întru Domnul. 

Noi credem că sfînta noastră credinţă, întemeiată pe învăţătura 
apostolilor, o ţineţi şi voi şi pe aceasta o propovăduiţi tuturor popoare¬ 
lor, şi care, desigur, nu se deosebeşte întru nimic de aceea a Părinţilor 
atît de înzestraţi, motiv pentru care este drept să-i învăţaţi şi pe ceilalţi. 

_ „P 

Dar după spusele fraţilor din Gallia şi Veneţia am aflat că înclinaţi 
către unele erezii. Episcopii trebuie nu numai să se ferească de răul 
acesta, dar chiar să lupte împotriva a ceea ce se petrece din nepricepe¬ 
rea sau necunoaşterea unora care se înşală prin nişte interpretări gre¬ 
şite. Aşadar nu se cuvine să se lase clintiţi de diferite doctrine, ci să 
întărească mai mult hotărîrea Părinţilor noştri. Este scris că Auxentie 
din Milan a fost condamnat tocmai din această cauză. De aceea drept 
este ca în toată lumea romană toţi cunoscătorii legii să aibă cunoştinţă 
de ceea ce este o lege şi să nu pîngărească credinţa cu diferite alte doc¬ 
trine. Aşa că, atunci cînd ticăloşia ereticilor a început să se răspîn- 
dească, aşa cum se întinde blasfemia nelegiuiţilor arieni, de îndată 
Părinţii noştri, aleşi în număr de trei sute optsprezece, după ce a avut 
loc hotărîrea de la Niceea, au înălţat acest zid puternic împotriva ar¬ 
melor diavoleşti. Şi cu acest leac a fost zdrobit veninul aducător de 

moarte — astfel că Tatăl şi Fiul trebuie să fie crezuţi că sînt de o 

singură divinitate, de o singură putere, de o singură măreţie, de o sin¬ 
gură fiinţă sau substanţă, împreună cu Sfîntul Duh. De altfel, cei 
înţelepţi au considerat că aceia sînt străini de comuniunea cu noi. Acea¬ 
stă hotărîre binefăcătoare şi minunată chibzuinţă unii au voit să o co- 
rupă cu alte gînduri şi să o pîngărească. 

Dar chiar dintru început problema a fost pînă într-atîta corectată 
tocmai de către aceia care la Rimini s-au adunat ca să o modifice şi să 
revină asupra ei, încît au mărturisit că li s-a strecurat în suflet o altă 
îndoială, poate pentru că nu au înţeles că acest lucru este contrar hotă- 
rîrii Părinţilor, stabilită la Niceea. Şi nici o influenţă nu a putut avea 

loc printre cei întruniţi la Rimini, deoarece este clar că nici episcopul 

roman, a cărui hotărîre trebuia să fie aşteptată înainte de orice, şi nici 
Vinchentie, care a respectat fără greş atîţia ani episcopatul, şi nici alţii 
nu şi-au dat acordul cu cele de mai sus. Ba mai mult încă, aşa cum am 
mai spus, chiar aceştia care erau consideraţi că au stat deoparte de 
adunare, chiar ei, urmînd din nou un sfat mai bun, au dat dovadă că 
nu sînt de acord cu acestea. Aşadar înţelepciunea voastră înţelege bine 
că această singură credinţă, care s-a întemeiat la Niceea pe autoritatea 
apostolilor, trebuia păzită cu permanentă dîrzenie ; şi totodată cei din 
Răsărit care ştiu că au credinţa universală fac acest lucru împreună cu 
noi. cei din Occident, ba chiar se mîndresc cu aceasta. Credem însă că 
cei care pregetă în această strădanie trebuie să fie separaţi fără întîr- 
ziere de comuniunea cu noi şi să li se ia titlul episcopal, pentru ca no¬ 
roadele, eliberate de greşeala lor, să poată respira. Căci aceia care sînt 
ţinuţi în laţul înşelăciunii nu vor putea în nici un chip să îndrepte 

poporul de la înşelăciune. Să fie de acord, aşadar, toţi sacerdoţii lui 
Dumnezeu, cu hotărîrea iubirii voastre, în oare gîndim că veţi continua 
să fiţi statornici şi fermi. Chiar aşa şi trebuie să credem şi noi împreu¬ 
nă cu voi. Bucuraţi-ne cu răspunsurile iubirii voastre. Să fiţi sănătoşi, 
prea iubiţi fraţi. (Teodoret, II, 22). 

Dar şi marele Atanasie în scrisoarea pe care a trimis-o celor din 
Africa a discutat în felul următor despre sinodul din Rimini : 


CAPITOLUL XXX 

DIN SCRISOAREA LUI ATANASIE 
DESPRE SINODUL DIN RIMINI 

După ce acestea au fost cunoscute, cine să-i primească pe aceia care 
au îndrăzneala să numească sinod pe cel de la Rimini, sau vreun alt 
sinod în afară de cel de la Niceea ? Sau cine nu-i consideră odioşi 
pe aceia care resping hotărîrile Părinţilor şi preferă cele ce au fost de 
curînd stabilite cu încăpăţînare şi violenţă la Rimini ? Cine va fi de 
acord cu aceşti oameni care nu-şi asumă nici propriile lor opinii ? Căci 
în cele zece sau chiar mai multe sinoade ale lor, cum am mai spus, con- 
semnînd de fiecare dată altceva s-au arătat a fi cei care acuză numai 
cele ale altora. Şi au pătimit ceea ce au suferit atunci iudeii trădători. 
Căci precum aceia care au părăsit Izvorul apei celei vii şi au săpat fîn- 
tîni care nu pot ţine apa (Ier. 2, 13), aşa cum este scris la Ieremia pro¬ 
orocul, tot aşa şi pe acestea, împotrivindu-se sinodului universal, şi-au 
rînduit multe sinoade, care la ei sînt deşarte şi se vede clar că nu pot 
avea putere ; să nu-i îngăduim deci pe ei care au îndrăzneala să nu¬ 
mească sinod, în afară de cel de la Niceea, pe cel de la Rimini sau un 
altul; de vreme ce se ştie că şi aceia care îl recunosc pe cel de la Ri¬ 
mini, au ignorat cele petrecute acolo, şi puteau să tacă. Căci ştiţi, prea 
iubiţii mei, avînd cunoştinţa şi voi de la ai voştri care au fost de faţă 
atunci la Rimini, că Ursachie şi Valens, Eudoxie şi Auxentie şi îm¬ 
preună cu Demofil au fost condamnaţi pentru că voiau altceva decât 
ceea ce a fost hotărît să fie consemnat la Niceea : pentru că, fiind în¬ 
demnaţi să anatematizeze erezia ariană, au refuzat, ba au încercat să 
o şi apere. însă episcopii cu adevărat slujitori integri ai Domnului şi cu 
dreaptă credinţă, vreo două sute, au subscris că ajunge numai credinţa 
de la Niceea şi că nu vor să caute sau să afle nimic mai mult şi nimic 
mai puţin în afară de credinţa aceasta. Au făcut cunoscute acestea chiar 
şi lui Constanţiu, care ordonase să se ţină sinodul. (Teodoret, II, 23). 

CAPITOLUL XXXI 

CE RELE A SÂVÎRŞIT MACEDONIE ÎN ORAŞUL CONSTANTINOPOL 
ŞI CUM L-A NEMULŢUMIT DUPĂ ACEEA PE ÎMPĂRAT 

în timpul acesta Macedonie provoca tulburări în provinciile şi ora¬ 
şele învecinate cu oraşul Constantinopol, aţîţînd slăbiciunea chiar a slu¬ 
jitorilor împotriva Bisericilor. El a făcut episcop în Cizic pe Eleusin, şi 
în Nicomidia pe Marathonie, care întîi fusese diacon, dîndu-şi osteneala 
să instituie mînăstiri de bărbaţi şi de femei. Astfel, acest Macedonie, 
punînd stăpînire pe episcopat, îi persecuta pe aceia care nu consimţeau 
să-l recunoască, şi nu numai pe dreptcredincioşi, dar şi pe novaţieni, 
ştiind că şi aceştia susţin cuvîntul de consubstanţialitate. Episcopul lor, 
Anghel, la începutul persecuţiei, a fugit. Iar mai mulţi bărbaţi de seamă, 
reţinuţi pentru că nu au vrut să ia împărtăşanie cu el, au fost pedep¬ 
siţi. Aceştia, după suplicii îngrozitoare, erau siliţi să o primească şi să 
o ia în gură. Căci cei care deschideau cu lemnul gura oamenilor, le in¬ 
troduceau cele sfinte. Apoi prinzînd pe femei şi pe copii, îi sileau să se 
împărtăşească. Iar dacă vreunul era împotrivă, imediat urmau bătăi, 
lanţuri şi schingiuiri; iar femeilor care nu voiau să se împărtăşească le 
sfîşiau sînii, strîngîndu-i într-un arc ; iar altora le ardeau aceleaşi or¬ 
gane , fie cu fierul, fie cu lînă aprinsă. Acestea le-am auzit de la bătrînul 
Auxonie, care a pătimit aceleaşi chinuri. (Socrate, II, 30). 

Deci acestea au fost faptele lui Macedonie, întreprinse pentru creş¬ 
tinătate : ucideri, lupte, agitaţii, războaie civile. Fapte care au născut ură 
aprinsă nu numai la cei care le sufereau, dar şi la cei apropiaţi lor. L-a 
jignit chiar pe împăratul însuşi, şi pentru aceasta, şi pentru altele ase¬ 
menea. Casa în care era sicriul conţinînd trupul împăratului Constantin 
era ameninţată de ruină ; de aceea paznicul şi cei care intrau să se în¬ 
chine erau cuprinşi de teamă. Aşa că Macedonie a gîndit să mute ose¬ 
mintele împăratului, ca nu cumva sicriul să fie sfărîmat. Poporul care 
aflase aceasta se împotrivea, zicînd că nu trebuie să fie deplasate ose¬ 
mintele împăratului, ca să nu dea impresia că au fost îndepărtate. Pen¬ 
tru aceasta poporul s-a împărţit în două părţi : unii spuneau că nu este 
nici o suferinţă pentru un mort care este mutat, alţii afirmau că este o 
nelegiuire ; împreună cu aceştia erau şi apărătorii homousiei. Macedo¬ 
nie însă, fără să dea prea multă importanţă acelora care se opuneau, a 
mutat corpul împăratului în biserica unde odihneşte corpul martirului 
Acachie. După ce a făcut aceasta, cei care nu erau de acord au venit la 
aceeaşi biserică şi s-au prins la încăierare ; şi aşa au murit mulţi oameni, 
13 — Casiodor 

iar intrarea bisericii şi pronaosul s-au umplut de sînge. Aflînd aceasta, 
împăratul s-a mîniat împotriva lui Macedonie, şi pentru cei care au mu¬ 
rit, şi pentru că trupul tatălui său a fost mutat din ordinul aceluia. 
Lăsînd aşadar guvernator al părţilor Spaniei pe Cezar Iulian, el s-a în¬ 
dreptat spre Orient. (Socrate ibid. şi Sozomen, cap. 20). 


CAPITOLUL XXXII 

DESPRE EPISCOPUL LEONŢIU DIN ANTIOHIA 
ŞI DESPRE AETIE, CARE A FOST PROFESORUL LUI EUNOMIE 

Leonţiu, episcopul Antiohiei, fiind arian, se străduia să-şi ascundă 
lipsa de energie. Văzînd că poporul şi preoţii sînt dezbinaţi, că unii 
zic Slavă Tatălui şi Fiului, iar alţii Slavă Tatălui prin Fiul şi întru 
Duhul Sfînt, el personal spunea rugăciunea în linişte, iar cei care erau 
de faţă nu auzeau nimic altceva decît atunci cînd zicea «în vecii veci¬ 
lor». Şi cum acest lucru nu făcea nici un rău, se spunea că este spre buna 
învoire între oameni. Dar fiindcă era aţîţat şi împotriva luptătorilor 
pentru adevăr şi nu promova decît pe eretici, era evident că acoperă 
ciuma, cînd din teama de popor, cînd constrîns de frica de împărat, care 
interzicea să se spună că Fiul nu este asemenea Tatălui. în aceste vre¬ 
muri tulburi, Aetie, profesorul lui Arie prin părerile sale, slujea în 
treapta diaconiei. Dar Flavian şi Diodor, îmbrăţişînd viaţa monahală, 
lucrînd însă pe faţă pentru dogma apostolică, au combătut uneltirile 
pe care le urzea împotriva credinţei episcopul Antiohiei, Leonţiu ; şi 
spuneau că a ales un bărbat pătruns de învăţături rele, care a ajuns în 
culmea puterii datorită impietăţii şi avea numele de diacon spre piei- 
rea Bisericii. Şi îl ameninţau chiar să îi interzică comuniunea aposto¬ 
lică şi, venind în Spania, să dea pe faţă cele ce se petreceau din vicle¬ 
nie. Temîndu-se de acest lucru, Leonţiu l-a înlăturat pe Aetie din slu¬ 
jire, dar îl răsplătea cu alte favoruri. Apoi acea minunată asociere, adi¬ 
că Flavian şi Diodor, nefiind încă învestiţi cu putere sacerdotală, dar 
fiind foarte pe placul poporului, îi îmbiau pe toţi, zi şi noapte, întru 
ardoarea credinţei. Căci aceştia au fost cei dintîi care, împărţind în 
două corurile celor care cîntau psalmi, i-au învăţat să cînte melodia lui 
David alternînd. Acest lucru s-a petrecut la început pentru prima oară 
în Antiohia şi s-a răspîndit pînă la marginile lumii întregi. Aceştia, 
chemînd la mormintele martirilor pe iubitorii de cele sfinte, făceau pri¬ 
vegheri, slăvind astfel pe Dumnezeu. 

Văzînd acestea, Leonţiu a judecat că nu e prudent să le interzică, 
deoarece vedea că mulţimea se ataşa foarte mult de acei bărbaţi minu¬ 
naţi. Dar folosind blîndeţea cuvintelor, le cerea să ţină aceste slujbe 
mai bine în biserici. Cei care cunoşteau prea bine isteţimea lui, au fă¬ 
cut ceea ce s-a ordonat şi i-au adunat pe iubitorii lor în biserici, ca să 
aducă slavă lui Dumnezeu cu glasuri unite. Dar Leonţiu nu s-a îndu¬ 
plecat să-şi potolească răutatea. Afişînd un chip plin de blîndeţe, a 
ascuns nedreptatea lui Ştefan şi a lui Placit. Căci sprijinind pe adver¬ 
sarii dreptei credinţe, cu toate că aceştia duceau o viaţă de ruşine, i-a 
înălţat la rangul de preot şi de diacon. Dar pe aceia care erau înzestraţi 
cu toate virtuţile şi apărau credinţa apostolică i-a îndepărtat de la 
această cinste. în felul acesta clerul avea mulţi eretici; poporul însă 
lupta mult pentru păstrarea credinţei, aşa încît învăţaţii lor nu lăsau 
să se vadă blasfemia lui. Dar ce nelegiuiri şi nedreptăţi au făcut în 
Antiohia Placit şi Ştefan şi Leonţiu se va dovedi prin propria operă 
scrisă. Noi însă să revenim la celelalte. (Teodoret, II, 24). 


capitolul xxxin 

DESPRE EUDOXIE, CARE S-A FĂCUT STĂPÎN PE EPISCOPAT, 
ŞI DESPRE CUTREMURUL CARE A AVUT LOC 
ÎN NICEEA BITINIEI 

Germanicia este un oraş aşezat la hotarele Ciliciei, Siriei şi Capa- 
dociei. în fruntea Bisericii acestui oraş era Eudoxie, care, la moartea lui 
Leonţiu, şi-a însuşit scaunul Antiohiei şi a început să jefuiască, cu cru¬ 
zimea lui, via Domnului. Şi nici nu-şi ascundea răutatea, ca Leonţiu, ci 
se împotrivea făţiş învăţăturii apostolice şi-i făcea pe drept-credincioşi 
să îndure multe chinuri. 

în vremea aceea, în fruntea Bisericii din Ancira, după Marcel, era 
Vasile, iar Eustatie, în Sebastia Armeniei. Aceştia, avînd cunoştinţă de 
nedreptăţile şi sălbăticia lui Eudoxie, le-au arătat prin scrisorile lor lui 
Constanţiu, care se afla în Occident. Căci ei erau cunoscuţi împăratului, 
şi pentru curăţia vieţii lor se bucurau de favoarea lui. Cînd a aflat 
Constanţiu aceste lucruri, a scris celor din Antiohia că nu el i-a acordat 
lui Eudoxie conducerea Bisericii, cum pretindea acela. Şi a ordonat ca 
Eudoxie să fie izgonit şi să-şi primească pedeapsa pentru faptele sale 
în Niceea Bitiniei, poruncind să se ţină acolo sinodul. Căci chiar Eudoxie 
intervenise la potentaţii de la palat ca să se ţină sinodul la Niceea. Dar 
Dumnezeu atoateştiutorul, cunoscînd cele ce vor fi ca şi cum s-ar fi şi 






196 


CASIODOR 


petrecut, a împiedicat să fie ţinut sinodul, printr-un cutremur teribil. 
(An. 364). Căci cutremurul acela a distrus mare parte din oraş şi a adus 
moarte multor locuitori. Văzînd aceasta, cei care se adunaseră acolo s-au 
întors la Bisericile lor. Cred că aceasta s-a întîmplat din înţelepciunea 
lui Dumnezeu, căci în oraşul acela învăţătura credinţei apostolice a fost 
răspîndită de sfinţii Părinţi împotriva lui Arie. Şi poate că a doua adu¬ 
nare ar fi putut să recunoscă acolo cele dimpotrivă, pentru ca succesul 
arienilor să apară cu acest chip, în care fel să poată atrage mai curînd 
pe cei mai simpli, ca şi cum ar prezenta sinodul acela vechi. Iar cîr- 
mui torul Bisericilor a îndepărtat mai repede acest sinod. (Teodoret, II, 
25 şi 26). 

Dar din momentul în care oraşul s-a cutremurat, nu au mai putut 
să fugă ; şi au avut pentru prima oară experienţa primejdiei. Se spune 
însă că înainte de a avea loc acel măcel, l-a prevăzut un oarecare 
Ursachie, soldat de neam persan, care fusese mărturisitor sub Liciniu, şi 
după terminarea armatei se ocupa cu înţelepciunea divină, în foişorul 
oraşului. Această cercetare de la înălţime l-a învăţat să plece din oraşul 
care avea să pătimească ceea ce peste puţin timp s-a făcut vădit. Aşa 
stîna lucrurile, alergînd cu repeziciune la biserică, i-a anunţat pe cle¬ 
rici să-l implore pe Dumnezeu să-i scape de primejdia ce-i ameninţa. 
Cînd a văzut că aceştia îl iau în rîs, întorcîndu-se în foişor, a îngenun¬ 
cheat şi a izbucnit în lacrimi. Intervenind între timp cutremurul, mulţi 
au pierit, ceilalţi s-au împrăştiat prin ogoare şi munţi. Ursachie însă a 
fost găsit mort, zăcînd îngenuncheat, aşa cum obişnuia cînd se ruga. Se 
vorbeşte că înainte de a muri l-a rugat pe Dumnezeu să-i pună capăt 
vieţii înainte de a vedea pieirea oraşului în care îl cunoscuse întîi pe 
Hristos, şi se credea că era cunoscător al înţelepciunii bisericeşti. Căci el, 
cu o vorbire demnă, alunga pînă şi demonii. într-o vreme, pe cînd cineva 
era hărţuit de demon, a început să alerge prin tot oraşul cu sabia scoasă 
din teacă şi, pe cînd fugeau cu toţii, a rămas el singur, şi numindu-1 
pe Hristos, Acesta l-a curăţit pe acel om şi a făcut să se potolească furia 
lui. Printre alte diverse merite vrednice de cinste se cuvine să-l amin¬ 
tim şi pe acesta. în faţa Nicomidiei era un balaur care îşi avea culcuşul 
într-una din văile dimprejur şi care îi ucidea cu suflarea lui pe aceia 
care treceau pe acolo. Ursachie, venind acolo, s-a rugat. Atunci şarpele 
acela plecînd de bună voie şi izbindu-se cu capul de două ori, a murit. 
Acestea mi le-au povestit cei care l-au văzut chiar pe Ursachie. (Sozo- 
men, IV, 15). 

CAPITOLUL XXXIV 

DESPRE SINODUL CARE S-A ŢINUT LA SELEUCIA 

Acum dară voi relata cîte ceva despre alt sinod, cam de importanţa 
sinodului din Rimini, pe care împăratul Constanţiu poruncise să fie 
ţinut în Orient. Căci mai întîi era vorba să se întrunească episcopii în 
Niceea Bitiniei. Dar adunarea lor a fost împedicată de groaznicul cutre¬ 
mur. Aceasta a avut loc sub consulatul lui Taţian şi al lui Cereai (An. 
358) în ziua de opt a lunii august. Se duceau tratative, aşadar, ca să se 
mute sinodul în oraşul vecin Niceii. Pentru că nu le-a plăcut acolo, 
voiau să se întrunească în Tarsul Ciliciei. Pînă la urmă au vrut să ţină 
sinodul în Seleucia Isauriei, care se numeşte Aspera. Acesta a avut loc 
sub consulatul lui Eusebie şi al lui Hipatie (An. 359). Cei care s-au adu¬ 
nat au fost în număr de o sută şaizeci. Printre ei era unul cunoscut la 
palat sub numele de Leona. In prezenţa acestuia s-a luat hotărîrea că 
problemele de credinţă trebuie supuse conducătorului regiunii. Atunci 
cînd s-a luat hotărîrea, a fost dat să fie de faţă ostaşul Lauriţiu, condu¬ 
cătorul Isauriei, care a considerat că această situaţie trebuie să aibă 
acordul episcopilor. Au convenit deci ca în ziua de douăzeci şi şapte a 
lunii septembrie să aibă loc adunarea şi discutau despre redactarea celor 
petrecute. Erau de faţă chiar şi secretari care consemnau cuvintele fie¬ 
cărei părţi. Acestea se găsesc adunate la un anume Sabin. De asemenea, 
în prima zi Leona a poruncit ca cele ce se propun să fie expuse fiecă¬ 
ruia. Cei care erau de faţă au spus că nici o problemă nu trebuie abor¬ 
dată decît după ce vin şi ceilalţi. Căci lipseau Macedonie din Constan- 
tinopol, Vasile din Ancira şi alţii care se temeau să nu fie acuzaţi. Şi 
chiar Macedonie se prefăcea bolnav, Patrofil invoca o durere de ochi şi 
alţii au găsit alte asemenea prilejuri de a lipsi. Şi pentru că Leona 
spunea că problema trebuie deschisă chiar dacă aceia lipsesc, episcopii 
au spus iarăşi că nu se poate proceda altfel, decît dacă se discută viaţa 
celor acuzaţi. Căci au fost acuzaţi Chirii din elrusalim, Eustatie din Se- 
bastia Armeniei şi alţii. Unii spuneau că trebuie luate în discuţie vieţile 
celor acuzaţi, alţii însă spuneau că nimic nu este de cercetat înainte de 
credinţă. Se mai punea şi problema părerii diferite a împăratului : în 
scrisorile lui se citea cînd că trebuie să se ia în considerare problema 
credinţei, cînd atitudinea celor acuzaţi. Pricina aceasta i-a dus la 
schismă pe cei prezenţi şi mulţimea din Sinod s-a împărţit în două 
părţi. Conducătorul unei părţi era Aoachie din Cesareea Palestinei, 
George din Alexandria, Ursachie din Tyr, Eudoxie din Antiohia, pe care 
i-au urmat alţi treizeci şi doi. In cealaltă parte au fost George din Lao- 

diceea Siriei, Sofronie din Pompeiopolul Paflagoniei, Eleusie din Cizic, 
pe care îi urmau mai mulţi alţii. Şi pentru că s-a căzut de acord să se 
discute în primul rînd problema credinţei, chiar şi aceia care erau de 
partea lui Acachie au negat deschis credinţa de la Niceea, străduindu-se 
să redacteze altă credinţă. Dar cei din partea cealaltă, în număr mai 
mare, au acceptat toate cele de la sinodul din Niceea ; se punea între¬ 
barea numai asupra termenului de consubstanţialitate. 

Ivindu-se astfel multe confruntări între unii şi alţii, în cele din 
urmă, spre seară, Silvan, întîistătătorul Bisericii din Tars, a strigat cu 
voce tare, zicînd că nu e nevoie să se redacteze o nouă credinţă, ci că 
trebuie folosită aceea expusă de eurînd în Antiohia în timpul sfinţirii. 
După spusele lui, cei care erau de acord au plecat. Cei din cealaltă parte 
au reluat credinţa rostită la Antiohia, pe care, după ce au recitit-o, au 
încheiat sinodul în ziua aceea. Dar a doua zi întrunindu-se în locul de 
rugăciune din Seleucia şi închizînd porţile, au subscris la credinţa 
recitită. Dar cititorii şi diaconii prezenţi subscriau chiar şi pentru cei 
absenţi, declarînd că semnează această hotărîre acţionînd în interesul 
celor absenţi. (Socrate, II, 31). 

Insă Acachie şi ceilalţi de aceeaşi părere cu el întrebau pentru ce 
se subscria cu biserica închisă, zicînd : Cele ce se petrec pe ascuns sînt 
suspectate ca fiind incorecte. Dar el făceau asta fiindcă doreau o altă 
formulare a credinţei ; şi a citit-o chiar acela care o pregătise, şi acolo 
în faţa judecătorilor Lauriţiu şi Leona, străduindu-se să-i confere tărie. 

Acestea s-au petrecut în ziua a doua. Iar a treia zi, Leona se gră¬ 
bea să adune din nou pe episcopii celor două părţi : în ziua aceea nu a 
lipsit nici Macedonie din Constantinopol, nici Vasile din Ancira. Cînd 
amîndoi s-au găsit în acelaşi loc, cei care erau de partea lui Acachie 
iarăşi nu au voit să participe, zicînd că mai întîi trebuie excluşi din 
sinod aceia care înainte au fost condamnaţi şi care în prezent erau 
acuzaţi. Şi pentru că neînţelegerea lua proporţii, după ce au ieşit aceia 
care se părea că erau puşi sub acuzaţie, au intrat şi aceia care erau de 
partea lui Acachie. Atunci Leona spuse că i s-a dat o declaraţie de 
către aceia care erau cu Acachie, tăinuind că este redactarea dogmei. Şi 
cum episcopii care erau de faţă tăceau, crezînd că conţine altceva decît 
expunerea credinţei, redactarea credinţei lui Acachie, cu o prefaţă, a 
fost de îndată recitită în felul următor : 

Noi, cei care ne-am întrunit în Seleucia Isauriei, conform voinţei 
împăratului în ziua de ieri, a cincea în calendele lui octombrie (An. 359), 
ne-am dat toată silinţa să slujim pacea potrivit învăţăturii bisericeşti şi 
să medităm cu statornicie asupra credinţei, aşa cum ne-a învăţat împă- 

râtul nostru Constanţiu cel iubitor de Dumnezeu, conform glasurilor 
profetice şi evanghelice, şi să nu adăugăm nimic în afara Scripturilor 
în credinţa bisericească. Şi aceasta, fiindcă unii din sinod i-au insultat 
pe unii dintre noi, pe alţii i-au împiedicat să vorbească, pe alţii i-au 
demascat fără voia lor, iar pe cei condamnaţi din diverse provincii i-au 
avut lîngă ei, de asemenea şi pe aceia care au fost numiţi contrar regu¬ 
lilor i-au introdus cu ei, astfel încît sinodul s-a umplut din toate părţile 
de strigăte, cum au observat şi prea strălucitul însoţitor Leona şi 
Lauriţiu, prea strălucitul conducător al provinciei. Pentru toate acestea 
facem o interpretare, fiindcă nu respingem credinţa expusă cu autori¬ 
tate în consacrarea din Antiohia, rostită atunci, chiar dacă Părinţii noştri 
din vremea aceea s-au contrazis în problema discutată ; căci pe mulţi 
i-a tulburat cuvîntul de consubstanţialitate, în trecut şi pînă în prezent. 
Acum însă, fiindcă se spune că au fost inventate de unii spre deosebirea 
dintre Fiul şi Tatăl, acele cuvinte ojxouaiov şi oţiotouaiov, respingem 
cuvintele de aceeaşi fiinţă şi de o fiinţă asemănătoare, ca fiind străine 
de Scripturi, şi anatematizăm cuvîntul dvojitov, adică diferit şi-i consi¬ 
derăm străini de Biserică pe toţi care mărturisesc în acest fel. 

Mărturisim însă deschis că Fiul este asemenea Tatălui, precum 
spune Apostolul despre Fiul : Care este chipul lui Dumnezeu cel nevăzut 
(Colos. 1, 15). Mărturisim şi credem întru Unul Dumnezeu Tatăl atot¬ 
puternicul, făcătorul cerului şi al pămîntului, al tuturor celor văzute şi 
nevăzute. Credem şi întru Unul Iisus Hristos, Fiul Lui, născut din El 
fără pătimire, înainte de toţi vecii, Dumnezeu adevărat, Unul născut 
din Dumnezeu, Lumina, Viaţa, Adevărul, înţelepciunea, Voinţa, prin 
Care toate s-au făcut în ceruri şi pe pămînt, fie văzute, fie nevăzute. 
Credem că acesta, întru săvîrşirea veacului, pentru iertarea păcatelor 
S-a întrupat din Sfînta Fecioară Maria şi, făcîndu-Se om, a pătimit 
pentru păcatele noastre, şi a înviat, şi S-a înălţat la ceruri şi sade de-a 
dreapta Tatălui ; şi iarăşi va veni cu slavă să judece viii şi morţii. Cre¬ 
dem în Duhul Sfînt, pe care Domnul nostru Mîntuitorul L-a numit 
Paraelet, adică Mîngîietor (loan, 15, 16); făgăduind, după ce a plecat, 
că trebuie trimis ucenicilor, pe care L-a şi trimis, prin care i-a sfinţit pe 
cei care cred în Biserică şi i-a botezat în numele Tatălui, al Fiului şi al 
Sfîntului Duh. 

Pe aceia însă care predică altceva decît această credinţă, îi consi¬ 
derăm că sînt străini de Biserica universală. 

Aceasta a fost vorbirea Iui Acachie despre credinţa lui. A subscris 
şi el şi cei care au fost de acord cu el, în numărul despre care am spus 
mai sus. 


r. 

După citirea acestui crez, Sofronie din Pompeiopolul Paflagoniei a 
strigat aceste cuvinte : Dacă ne va fi îngăduit să ne dezvăluim în fiecare 
zi propria credinţă, integritatea credinţei nu va persista. Asta a spus 
Sofronie. Eu însă spun că, dacă ar fi spus de la început aceste cuvinte 
despre credinţa de la Niceea cei care au fost înainte de ei şi după aceia, 
orice dispută ar fi putut înceta. Şi atunci, schimbînd unii cu alţii şi 
auzind multe cuvinte din această cauză şi din pricina celor care au fost 
acuzaţi, au plecat. 

A patra zi, reunindu-se toţi, din nou s-au ridicat probleme în 
contradictoriu. Intre aceştia, Acachie şi-a arătat părerea lui cu aceste 
cuvinte : Dacă credinţa de la Niceea a fost schimbată odată, nimic nu 
ne împiedică să formulăm şi acum o altă credinţă. La acestea, Eleusie 
din Cizic răspunse : Sinodul de faţă s-a reunit nu ca să anatematizeze 
şi nici să întreprindă o expunere a credinţei, ca şi cum aceasta nu ar 
exista ; ci, cunoscînd credinţa Părinţilor, pe aceasta să o păstreze toată 
viaţa, pînă la moarte. Cu aceste cuvinte Eleusie a combătut deci părerea 
lui Acachie, numind credinţa Părinţilor pe aceea rostită la Antiohia. Pe 
buna dreptate oricine i-ar fi putut obiecta, zicînd : Cum îi numeşti, o 
Eleusie, Părinţi, cîtă vreme nu îi recunoşti pe părinţii lor ? Căci aceştia 
care s-au întrunit la Niceea, căzînd de acord întru credinţă asupra ter¬ 
menului consacrat, de consubstanţialitate, sînt numiţi Părinţi pe drept, 
pentru aceea că i-au precedat şi în timp; iar cei care s-au întrunit 
după aceea la Antiohia au primit de la ei drepturile sacerdotale. Dacă 
însă aceia care s-au întrunit la Antiohia şi-au renegat părinţii, rezultă 
că cei din urmă i-au urmat pe nimicitorii părinţilor acestora. Cum dară, 
dacă aceia au respins acea credinţă ca neîntemeiată, aceştia au admis-o 
ca probabilă ? Dacă însă aceia nu au avut Duh Sfînt, care este primit 
prin ceremonia punerii mîinilor, nici aceştia nu au primit preoţia. Căci 
cum ar putea primi ceva de la aceia care nu au ce să dea ? Aceste 
răspunsuri ar putea să le spună oricine lui Eleusie. 

în vreme ce se petreceau acestea, s-a ajuns la altă problemă. Căci 
de vreme ce Acachie în mărturisirea sa a spus că Fiul este asemenea 
Tatălui, se întrebau unii pe alţii întru ce este Fiul asemenea Tatălui. Şi 
aceia care erau în jurul lui Acachie spuneau că numai în privinţa 
voinţei este Fiul asemenea Tatălui, nu în privinţa fiinţei. Toţi ceilalţi 
însă declarau că în privinţa fiinţei. Şi toată ziua au petrecut-o în aceste 
controverse. Şi l-au învinuit pe Acachie, care în predicile pe care le-a 
scris a spus că Fiul este asemenea Tatălui întru toate ; acum însă nega 

1 că este asemenea în ce priveşte fiinţa. 

3 

Fiindcă aceştia se contraziceau şi nu ajungeau la o înţelegere, 
Leona s-a ridicat şi a încheiat sinodul. Şi aşa s-a sfîrşit sinodul întrunit 
la Seleuoia. In altă zi, rugat fiind să intervină, nu a voit, zicând : Mi-am 
pus în gînd să ajungem la un acord în sinod, dar din cauza împotrivirii 
voastre nu pot. Astfel stînd lucrurile, nici aceia care erau în jurul lui 
Acachie nu au voit să vină la sinod. Iar o altă parte, venind în biserică, 
l-a chemat pe Acachie şi pe cei care erau cu el ca să ceară părerea lui 
Chirii, episcopul Ierusalimului. Dar trebuie să se ştie că Chirii încă 
demult fusese acuzat şi condamnat, fiind adesea chemat la judecată. 
Timp de doi ani fără întrerupere a evitat, de frica celor care-1 acuzau. 
Odată condamnat însă, a trimis celor care l-au condampat o declaraţie 
de apel, făcînd apel la o instanţă superioară. A consimţit la acest apei 
chiar împăratul Constanţiu. Şi aşa el singur şi primul, în afară de uzan¬ 
ţele şi regula ecleziastică, a fost făcut episcop ; pentru ca, aşa ca şi în 
judecăţile publice, să fie folosită declaraţia de apel. Atunci deci s-a 
dus în Seleucia pentru a fi judecat. Şi de aceea episcopii îl chemau pe 
Acachie şi pe cei de o credinţă cu el, pentru ca, avînd cunoştinţă de 
acuzaţii, să dea o hotărîre generală. Şi chemau şi pe alţii, pe unii care 
fuseseră acuzaţi şi s-au alăturat singuri lui Acachie. Pe aceştia care nu 
au voit să vină după mai multe chemări, i-au condamnat, chiar şi pe 
Acachie, pe George din Alexandria, pe Ursachie din Tir, pe Teodul din 
Cheraea, pe Pen din Frigia, pe Teodosie din Filadelfia Lidiei, pe Evagrie 
din insulele Mitilene, pe Leonţiu din Tripolisul Lidiei şi pe Eudoxie, care 
întîi a fost în Germanicia, iar apoi a pus mîna pe episcopatul Antiohiei 
din Siria. L-au condamnat de asemenea şi pe Patrofil, fiindcă şi el, 
acuzat de presbiterul Dorotei, nu a voit să răspundă chemării. Pe aceştia 
deci i-au condamnat. Dar i-au excomunicat pe Asterie, Eusebie, Avgar, 
Vasile, Fele, Fidel, Eutihie, Magnus, şi pe Eustatie, hotărînd ca aceştia 
să rămînă astfel, pînă cînd, dîndu-şi acordul, să se dezlege singuri de 
acuzaţii. 

îndeplinindu-se acestea, au făcut cunoscut parohiilor lor condam¬ 
narea pronunţată ; şi în locul lui Eudoxie l-au numit episcop pe Anian 
pe care, deseoperindu-1 cei care erau în jurul lui Acachie, l-au denunţat 
lui Leona şi lui Lauriţiu, care l-au trimis în exil. După aceasta, episcopii 
care l-au hirotonit pe Anian au făcut contestaţie pe lîngă Leona şi 
Lauriţiu, împotriva lui Acachie şi a celor de partea lui, zicînd că a fost 
încălcată hotărîrea sinodului. Şi fiindcă nu se lua nici o măsură, au 
plecat la Constantinopol ca să expună împăratului cele petrecute. 
(Socrate, II, 32). 

CAPITOLUL XXXV 

DESPRE DELEGAŢII SINODULUI DE LA SELEUCIA 
ŞI despre’ CERCETAREA LUI AETIE 
ŞI DESPRE FAPTELE CELOR DIN RIMINI 

Aşa a luat sfîrşit sinodul întrunit în Seleucia. Cine ar vrea însă să 
cunoască toate amănuntele trebuie să recitească actele secretarilor. Căci 
conform acestora lucrurile s-au petrecut astfel. Cei de o credinţă cu 
Acachie au ajuns la împărat cît de repede au putut. Altă parte a episco- 
piloi s-a întors fiecare la ale sale. Doar zece dintre ei, trimişi printr-o 
hotârîre comună, ajungînd la împărat, au găsit pe cei zece trimişi de 
sinodul din Rimini. Partizanii lui Acachie aranjaseră ca potentaţii din 
palat să-i protejeze pe cei din partea lor şi prin mijlocirea lor le surîdea 
favoarea împăratului. Căci spuneau că unii au fost de acord cu ei, alţii 
însă au fost corupţi cu banii Bisericii, iar alţii au fost induşi în eroare 
prin dezbinări nepotrivite. Asta făcea Acachie, viclean din fire şi pre¬ 
gătit să prindă pulsul şi să vorbească, încă de pe cînd avea o Biserică 
neînsemnată, adică aceea a lui Eusebie din Pamfilia, după care a luat 
el episcopatul şi se fălea că l-a avut învăţător pe acela. Şi fiind aşa, 
convingea cu uşurinţă despre tot ce voia. 

Erau aşadar la Constantinopol douăzeci de episcopi de la amîndouă 
sinoadele, şi alţii care erau prezenţi întâmplător ; s-a dat poruncă să se 
judece în primul rînd cazul lui Aetie, fiind de faţă mari căpetenii, ca 
Honorat, pe oare nu cu mult înainte împăratul, înapoindu-se de la 
Roma, l-a numit prefect al oraşului Constantinopol. După aceea însă, 
deoarece audia însuşi împăratul împreună cu judecătorii, s-a înţeles că 
este compromisă credinţa lui Aetie ; în aşa fel încît chiar şi împăratul 
şi alţii erau tulburaţi ca de o blasfemie de cuvintele lui. Se spune însă 
că Acachie şi partizanii lui s-au prefăcut întîi că nu cunosc această 
erezie şi au tratat cu împăratul, în mod discret, ca să-l judece chiar el 
împreună cu căpeteniile lui, crezînd că Aetie nu poate fi învins prin 
cuvinte şi că e mai mult decît necesar să fie cîştigată bunăvoinţa jude¬ 
cătorului, făcînd să aibă cîştig fără efort lupta ereziei. Neputînd împlini 
acest lucru, cereau să fie date la iveală documentele de la Rimini şi să 
le ia cei trimişi de către Sinodul din Seleucia. Şi pentru că se punea 
problema cuvîntului fiinţă, semnau cu jurămînt că nu vor mărturisi 
nieicînd că Fiul este diferit ca fiinţă, şi spuneau că sînt gata să renunţe 
la această erezie. Şi fiindcă cei din Occident îngăduiseră pe neaşteptate 
cuvîntul de fiinţă la Rimini, susţineau că documentele trebuie să fie 
scrise în acest fel. Spuneau însă că dacă cuvîntul de fiinţă, este trecut 

sub tăcere, odată cu cuvîntul fiinţă va fi trecut sub tăcere, fără doar şi 
poate, şi ceea ce s-a hotărât despre consubstanţialitate, lucru pe care cei 
mai mulţi dintre prelaţii din Occident îl admiteau cu tărie, din respect 
pentru Sinodul de la Niceea. Pînă şi împăratul a fost înduplecat să 
laude această scriere, luînd în considerare mulţimea adunată la Rimini 
şi pentru că nu păcătuia acela care spunea că Fiul este asemenea Tată¬ 
lui şi crezînd că e la fel de valabilă mărturisirea de consubstanţial cu 
aceea de substanţă asemănătoare, şi că nu diferă întru nimic ca sens, ci 
doar prin cuvintele pe care Sfînta Scriptură nu le cunoaşte. Deci, cu 
această hotărîre a ordonat ca episcopii să cadă de acord cu credinţa 
sinodului din Rimini 113 . Şi cum a doua zi se pregătea pentru consulat 
(care, după obiceiul romanilor, era celebrat în prima zi a lunii ianuarie) 
a cumpănit toată ziua şi mare parte din noapte, avînd discuţii între 
episcopi, pînă cînd episcopii care veneau din Seleucia au subscris docu¬ 
mentul stabilit la Rimini. (Sozomen, IV, 21 şi 22). 


CAPITOLUL XXXVI 

CUM AU CONFIRMAT CREDINŢA SINODULUI DIN RIMINI 
ŞI L-AU DEPUS PE AETIE ÎMPREUNA CU ALŢII 

Acachie şi cei care erau cu el, zăbovind cîtva timp la Constan- 
tinopol, i-au chemat pe episcopii din Bithynia, printre care erau şi Maca- 
rie Macedoneanul şi episcopul Ulfila al goţilor. Aceştia, adunîndu-se cu 
toţii în număr de cincizeci, au confirmat scrierea citită la Rimini; adău¬ 
gind că de altfel în Dumnezeu nu se poate vorbi despre substanţă (fiinţă) 
sau esenţă şi că, în afară de această scriere, toate celelalte, fie că au 
fost exprimate, fie că urmează să fie exprimate, trebuie respinse cu tot 
dinadinsul 114 . Terminate acestea, l-au depus pe Aetie din funcţia de 
diacon, ca unul oare gîndea în mod eretic şi care, contrar rânduielii bise- 

113. In cele patru sinoade ţinute la Sirmium (Mitroviţa), concepţia ariană a 
evoluat în modul următor: In 351, semiarienii au respins atît expresia ortodoxă 
«homousios», cit şi erezia ariană, în general; în 357, arienii extremişti numiţi 
anomieni au impus formula eretică «neasemănător (anomios) şi în toate şi după 
fiinţă», formulă semnată şi de cei doi episcopi apuseni Osie de Cordoba şi Libe¬ 
rie, aflat atunci în exil; în 358 a fost adoptată expresia «asemănător (homiusios) 
în substanţă cu Tatăl», iar în 359 a fost alcătuită formula «asemenea (homios) 
cu Tatăl în toate» sau «asemenea cu Tatăl după Scripturi». La Seleucia, în Isauria 
şi la Rimini (Ariminium) în Italia, a fost adoptată această ultimă formulă, omiană, 
fiind socotită ca cea mai moderată. 

1Î4. în 360, la Constantinopol au fost confirmate mărturisirile de credinţă de 
la Seleucia şi Rimini şi, prin autoritatea episcopului Acachie al Cezareii Palesti¬ 
nei, cu sprijinul împăratului Constanţiu, s-a năzuit să fie impusă formula omiană 
în tot imperiul. 

r_ „P 

riceşti, a scris multe lucruri de gîndire omenească şi a dictat dialoguri 
pline de blasfemie şi care s-a făcut autor de tulburări în sinul Bisericii 
şi de răzvrătiri. Spun însă unii că nu l-au depus cu dragă inimă, ci că 
voiau ca el să-şi atribuie răspunderea celor ce se spunea că el mărtu¬ 
riseşte. Văzînd însă indignarea de atunci a împăratului cu privire la 
Macedonie, l-au depus şi pe acesta, şi pe Eleusie din Cizic, şi pe Vasile 
din Ancira, şi pe Ortasie din Sardica şi pe Dracontie din Pergam. Şi în 
vreme ce dădeau impresia unei discordii în privinţa dogmei, totuşi în 
timpul depunerii nu au făcut menţiunea credinţei acelora ; ci le arătau 
tuturor individual vinovăţiile prin care s-au abătut de la rînduiala bise¬ 
ricească. (Sozomen, IV, 23). 


CAPITOLUL XXXVU 

DIN CE PRICINA A FOST DEPUS 
CHIRIL AL IERUSALIMULUI 

Printre aceştia l-au depus şi pe Chirii al Ierusalimului, ca unul care 
era de acord cu Eustatie şi cu Elpidie. Căci aceştia au înţeles altfel decît 
aceia care s-au întrunit în Mitilene. Printre aceştia a participat şi el ; 
şi după ce a fost depus din Palestina, fusese în comuniune cu episcopii 
Vasile şi George din oraşul Laodiceea. Căci atunci cînd Chirii a primit 
episcopatul în Ierusalim, se confrunta, cu privire la dreptul de mitro¬ 
polit, cu Acachie din Cezareea Palestinei, ca episcop al reşedinţei apos¬ 
tolice. Stabiliţi aici în Antiohia îşi aduceau neajunsuri unul altuia ca şi 
cum nu l-ar fi cunoscut bine pe Dumnezeu. Căci în primul rînd amîndoi 
dădeau impresia că se suspectează reciproc. Unul lăuda dogma lui Arie ; 
Chirii însă îi urma pe cei care propovăduiau consubstanţialitatea 
Tatălui şi a Fiului. Aşa că Acachie, prinzând momentul cînd episcopii 
erau de aceeaşi părere cu el, l-a depus pe Chirii pentru acest motiv. 
Curo foametea pusese stăpînire pe provincia celor din Ierusalim, mulţi¬ 
mea celor lipsiţi îndrepta privirea către episcop spre a le veni în 
ajutor în lipsa de alimente. Şi pentru că nu existau nici bani ca să-i 
aline (ca să îngrijească de lipsuri), a vîndut vasele sfinte şi pînza de la 
catapeteasmă şi a făcut faţă nevoilor populaţiei. (Sozomen, IV, 24). 

Cu aceasta a înduplecat inima împăratului, iar Acachie a născocit 
împotriva lui Chirii ceea ce se ştia. Afirma că Chirii a vîndut haina 
sfîntă pe care prea vestitul împărat Constantin i-o dăduse, în cinstea 
Bisericii din Ierusalim, lui Macarie, episcopul acelui oraş, pentru ca 
îmbrăcat cu ea să-şi îndeplinească slujba sfîntului botez (căci era ţesută 

din aur şi mătase), şi că haina aceea a cumpărat-o un dansator, Thime- 
licus ; iar acesta, fiind îmbrăcat cu haina aceea, a murit chiar cînd 
dansa, şi a fost schilodit prin moarte. (Teodoret, II, 23). 

Profitînd de această acuzaţie, Acachie l-a depus pe Chirii din epis¬ 
copat m . Cei care-J sprijineau pe Acachie i-au alungat din oraşul 
Constantinopol pe episcopii condamnaţi. Dar, deşi erau de acord cu el, 
nu au vrut totuşi să subscrie la depunerea acelora, căci erau în număr 
de zece, şi le-au poruncit să rămînă fiecare la locul lui, dar să nu-şi mai 
îndeplinească funcţia, nici să nu mai conducă Biserica, pînă vor subscrie. 
Iar dacă nu vor face penitenţă pînă în şase luni şi nu vor arăta în scris 
acordul unanim cu toate hotărîrile şi cu cele petrecute în acel sinod, 
vor fi depuşi şi ei. 

După asta, episcopii care erau de acord cu ei au hirotonit pe alţii 
în fiecare provincie. Şi pentru că aşa au socotit, au scris tuturor 
episcopilor şi clericilor ca să respecte acestea şi să le ducă la bun sfîrşit. 
Aşa s-a făcut că nu după mult timp, lui Macedonie i-a urmat Eudoxie, 
lui Vasile Atanasie, lui Eleusie, Eunomie, care după aceea a fost căpe¬ 
tenia ereziei eunomiene. După aceea, locul lui Eustatie, episcopatul 
Bisericii din Sebastena, l-a luat Meletie (Sozomen, IV, 24). 

Expunerea credinţei a fost citită chiar şi în oraşul Constantinopol, 
cu completări. Dar noi, găsind cu greu labirintul expunerilor, vom trata 
altădată despre numărul lor. (Socrate, II, 32). 


CAPITOLUL XXXVIII 

ENUMERAREA DIFERITELOR EXPUNERI ERETICE, 

DUPĂ EXPUNEREA CREDINŢEI SINODULUI DE LA NICEEA 

Căci după sinodul de la Niceea, discutat la Antiohia, au redactat o 
dublă expunere. A treia este aceea care a fost oferită de Narcis împă¬ 
ratului Constant, în Galia. A patra, cea a lui Eudoxie, a fost trimisă în 
Italia. La Sirmium au fost redactate trei, dintre care una a fost recitită 
în Rimini în timpul consulatului. A opta a fost redactată în Seleucia de 
tovarăşii lui Acachie ; ultima a fost rostită cu adăugiri la Constanti- 


115. In secolul al IV-lea, Ierusalimul încă mai purta numele latin de Aelia 
Capitolina, iar episcopia ortodoxă de aici făcea parte din dioceza Cezareii Pales¬ 
tinei. Sfîntul Chirii al Ierusalimului (f 386), autorul celebru al Catehezelor (traduse 
în româneşte şi publicate de Pr. D. Fecioru în colecţia «Izvoarele Ortodoxiei», nr. 5 
şi 6, Bucureşti 1943) era un susţinător înfocat al Sinodului I Ecumenic. Acachie însă 
era semiarian şi toate acuzaţiile neteologice aduse Sfântului Chirii vizau în primul 
rînd îndepărtarea acestuia din scaunul episcopal al Bisericii din Ierusalim. A se 
vedea în acest sens articolul Pr. Prof. Ştefan Alexe, Slintul Chirii al Ierusalimului, 
Părinte al Bisericii Ecumenice, în «Îndrumător Bisericesc», Buzău 1987. 

nopol. Era adăugat să nu se spună nici fiinţă nici subzistenţă în Dum¬ 
nezeu. Primul care a fost de acord cu aceasta a fost Ulfila, episcopul 
de atunci al goţilor. Căci mai înainte împărtăşea credinţa de la Niceea, 
urmînd pe episcopul Teofil al goţilor, care subscrisese, fiind prezent în 
sinodul de la Niceea. Aşadar, Acachie şi Eudoxie^ împreună cu ai săi 
din Constantinopol aveau neînţelegeri (An. 363) în privinţa unor episcopi 
din cealaltă parte care trebuiau condamnaţi. Văzînd că împăratul este 
indignat împotriva lui Macedonie, întîi l-au condamnat pe acesta, ca 
autor al mai multor crime, şi pentru că l-a primit în comuniune pe un 
diacon dovedit de prostituţie. (Socrate, ibidem). 


CAPITOLUL XXXIX 

ARIANUL EUDOXIE A PUS STĂPÎNIRE PE EPISCOPATUL 
DIN CONSTANTINOPOL, DUPĂ ACELA DIN ANTIOHIA, 

ŞI DOCTRINA GREŞITĂ A LUI AETIE 

După expulzarea lui Macedonie, Eudoxie, dispreţuind scaunul 
Antiohiei, a năvălit în biserica din Constantinopol, bizuindu-se pe aju¬ 
torul lui Acachie, şi amîndoi, călcînd hotărîrile lor anterioare, au pro¬ 
mulgat altele contrare. Căci după ce l-au depus mai întîi pe Dracontie 
pentru faptul că trecuse din Galatia în Pergam, fără să cugete la ceea 
ce se petrecuse, l-au trimis pe Eudoxie la alt scaun. După ce au făcut 
asta, au trimis în toate părţile mărturisirea de credinţă citită în Rimini, 
împreună cu adaosul pe care l-au făcut chiar ei în Constantinopol, şi 
au anunţat că cei care nu subscriu vor fi trimişi în exil la porunca 
împăratului. Au adus la cunoştinţă faptele lor şi altora din Orient, care 
erau de acord cu ei, şi episcopului Patrofil din Scithopol, care tocmai 
revenise din Seleucia în oraşul lui. Instalîndu-se deci Eudoxie în 
Constantinopol, biserica cea mai mare de atunci, care se numeşte Sofia, 
a fost sfinţită, în al zecelea consulat al lui Constanţiu şi în al treilea al 
lui Iulian Caesar (An. 360), în ziua de cincisprezece a lunii februarie. Şi 
Eudoxie, cînd a luat loc pe scaunul acela, el cel dintîi, cu o voce care a 
fost auzită pretutindeni, a zis : Tatăl âoe67jî, Fiul eooeSTjt. Aceste două 
cuvinte greceşti au sensuri diferite în greceşte : căci aosorii înseamnă 
şi lipsită de pietate şi fără slăvire, iar suosS-îj? înseamnă pios şi slăvit. 
Cînd a spus aceste cuvinte s-a iscat o tulburare în popor, ca şi cum ar 
fi zis că Tatăl nu este pios, Fiul însă este pios. La acestea, el zise : Nu 
vă tulburaţi de cele ce am zis ; căci Tatăl este doe67j?, pentru că nu slăveşte 
pe nimeni ; Fiul însă este soceSvjS, pentru că ll slăveşte pe Tatăl. După 

ce Eudoxie a spus acestea, agitaţia s-a potolit; dar multe rîsete au 
umplut biserica. Şi pînă astăzi acele cuvinte sînt luate în derîdere ; căci 
cu asemenea cuvinte şi învrăjbiri ereziarhii, prin încurcarea cuvintelor, 
dezbinau Biserica. Şi în felul acesta s-a încheiat şi sinodul de la 
Constantinopol. (Socrate, II, 35). 

Aşadar, Acachie şi tovarăşii lui nu renunţau, ci întruniţi la Antiohia 
răsturnau cele afirmate pînă atunci ; şi din scrierile care fuseseră citite 
la Rimini şi Constantinopol, se străduiau să înlăture cuvîntul asemănare 
şi introduceau afirmaţia, aşa cum voise Arie la început, că Fiul Se 
deosebeşte de Tatăl prin fire şi voinţă şi că a fost făcut din ceea ce nu 
exista. La acestea au consimţit şi adepţii lui Aetie. Căci după Arie, acest 
Aetie a fost primul care a îndrăznit să folosească aceste cuvinte. Pen¬ 
tru aceasta era numit «fără Dumnezeu», şi pe urmă adepţii lui au fost 
numiţi neasemănători şi neexistenţiali de către aceia care la Antiohia 
fuseseră de acord cu consubstanţialitatea. Cînd aceia care erau fideli 
Sinodului de la Niceea îi întrebau pe aceştia pentru ce în expunerea 
lor de credinţă spuneau că Fiul este Dumnezeu din Dumnezeu şi în¬ 
drăzneau să-L numească făcut din ceea ce nu exista, răspundeau cu 
aceste cuvinte : Aşa este spus, că Dumnezeu din Dumnezeu, aşa cum se 
găseşte şi în Apostol (Rom. 19, 36). însă toate sînt de la Dumnezeu, 
chiar şi singurul între toţi, Fiul lui Dumnezeu. Şi de aceea s-a exprimat 
în formulări, conform Scripturilor. (Sozomen, IV, 28). 

Primul care a folosit acest cuvînt a fost episcopul Grigorie din 
Laodieeea ; cînd propovăduia el acestea, nu ştia în cel fel a cercetat şi 
a interpretat pe larg Origen mai înainte caracteristica termenilor 
Apostolului. (Socrate, II, 35). 


CAPITOLUL XL 

DESPRE CRUZIMEA LUI GEORGE ÎN ALEXANDRIA 
ŞI CEI CARE AU FOST EPISCOPI ÎN IERUSALIM DUPĂ CHIRIL 

între timp, Atanasie stînd încă ascuns, George îi chinuia cu cru¬ 
zime atît pe păgîni cît şi pe creştinii care i se împotriveau ; căci gîndea 
să-i aducă la părerea lui şi pe unii şi pe alţii, iar dacă îl respingeau îi 
tortura. Celor înţelepţi le era odios, căci aproape îi dispreţuia ; judecă¬ 
torilor le da porunci, iar faţă de popor era de-a dreptul un tiran, şi 
peste măsură de trufaş cu cei puternici; îi asuprea mai ales pe păgîni, 
cărora le interzicea să aducă jertfe şi să respecte festivităţile strămo- 

şeşti. Atunci a adus în oraş ostaşi înarmaţi şi pe comandantul Egiptului, 
a luat statuile şi podoabele templelor, ceea ce mai tîrziu a fost cauza 
morţii lui. După depunerea lui Chirii, cum s-a spus mai înainte, Here- 
nie a pus mîna pe Biserica din Ierusalim, şi după el Heraclie, iar după 
acesta Hilarie. Am arătat că aceştia au fost la cîrma acelei Biserici pînă 
la domnia împăratului Theodosie, cînd Chirii a revenit la episcopatul 
său. (Sozomen, IV, 29). 


CAPITOLUL XLI 

DESPRE MACEDONIE ŞI MACEDONIENI 

Macedonie, alungat din Biserica din Constantinopol fără să fie 
condamnat, nu voia să se potolească. A trecut de partea acelora care la 
Seleucia îl părăsiseră pe Acachie şi pe tovarăşii săi. A trimis solii la 
Sofronie şi Eleusie, ca să apere credinţa expusă mai întîi la Antiohia şi 
confirmată după aceea, la Seleucia şi voia să-i convingă că credinţa 
în asemănarea fiinţei trebuie răspîndită în public. S-au strîns în jurul 
lui mulţi dintre prieteni, care acum sînt numiţi, după el, macedonieni. 
Căci toţi care l-au îndepărtat pe Acachie în sinodul din Seleucia au 
consfinţit pe faţă cuvîntul consubstanţialitate, deşi mai înainte nu decla¬ 
raseră aceasta în mod vădit. Mulţi sînt de părere că acest cuvînt nu a 
fost o inovaţie a lui Macedonie, ci mai degrabă a lui Maratonie, epis¬ 
copul Nieomidiei; de aici erau numiţi şi maratonieni; la aceştia s-a 
refugiat Eustatie, alungat din Sebastia. Şi cînd Macedonie a evitat să 
cuprindă pe Duhul Sfînt în tratatul Sfintei Treimi, atunci şi Eustatie 
spune : «Eu nu accept să-l numesc Dumnezeu pe Duhul Sfînt şi nici 
nu mi-1 imaginez oa o creatură». 

Deci aceasta este cauza pentru care aceia care sînt de acord cu 
expunerea consubstanţialităţii numesc în felul acesta persoanele care se 
împotrivesc Duhului. (Socrate, II, 35). 

Aşa că, după ce Macedonie a fost izgonit din Biserica din Constanti¬ 
nopol, nu ştia cele spuse de Acachie şi de Eudoxie ; dar învăţa că Dum¬ 
nezeu Fiul este în toate, şi în privinţa fiinţei, asemenea Tatălui. Dar că 
Duhul Sfînt nu este părtaş la aceste lucruri, ci slujitor şi îndeplinind o 
datorie, şi toate cele ce se pot spune despre sfinţii îngeri. (Sozomen, 
) IV, 26). 

CAPITOLUL XLII 


DESPRE CELE FĂPTUITE DIN NOU DE ARIENI CHIAR ÎMPOTRIVA 
ARIENILOR ; ŞI ÎN CE FEL EUSTATIE A DEZVĂLUIT NETREBNICIA 
LUI EUDOXIE ; ŞI SCRISOAREA SINODULUI 
DIN CONSTANTINOPOL CĂTRE GEORGE DIN ALEXANDRIA, 
CONDAMNÎNDU-L PE AETIE ŞI SCRIERILE LUI 


Adepţii lui Acachie s-au întrunit în mare grabă la Antiohia, făcînd 
penitenţă, pentru că spuseseră că Fiul este asemenea Tatălui. Şi sub 
următorul consulat, adică al lui Taurus şi Florenţiu (An. 361), în timp 
ce Euzoie era la cîrma acelei Biserici, fiind prezent acolo şi împăratul, 
puţini mai aduceau vorba despre cele ce susţinuseră pînă atunci, spu- 
nînd că trebuie scoasă formularea «de aceeaşi fiinţă» din expunerea 
credinţei, consemnată atît la Rimini cît şi la Constantinopol. Şi fără să 
ascundă, ci spunînd deschis că Fiul este în toate diferit de Tatăl, nu 
numai cu privire la fire, dar chiar şi cu privire la voinţă ; şi că era 
din ceea ce nu exista, aşa cum a proclamat Arie. împreună cu aceştia 
erau şi adepţii lui Aetie. (Socrate, II, 35). 

în împrejurarea aceea, în vreme ce se aducea acuzaţia de perfidie 
lui Eudoxie, printre alţii Eustatie zise : Pentru că vrei, împărate, să se 
facă cercetare asupra credinţei, consideră blasfemia lui Eudoxie. Căci 
a înfăţişat o expunere care, printre altele, cuprinde : cele care sînt ex¬ 
puse în mod diferit sînt neasemănătoare după fire. 

Unul este Dumnezeu Tatăl, de la Care sînt toate ; şi unul este Dom¬ 
nul Iisus Hristos, prin care s-au făcut toate. 

Dar e diferenţă între «de la Care» şi «prin Care» ; Fiul este deci 
diferit de Dumnezeu Tatăl. 

împăratul, impresionat de această formulare, l-a întrebat pe Eu- 
cioxie dacă recunoaşte că îi aparţine. El însă a negat, zicînd că este a 
lui Aetie. Atunci împăratul a poruncit să fie adus acela ; întrebat, a 
mărturisit că e a lui, deşi nu era a lui; şi aşa a fost trimis în exil. 

Totuşi Eustatie afirma că şi Eudoxie spunea acelaşi lucru, şi cerea 
să fie anatematizate cele scrise de Aetie. Ceea ce, deşi tîrziu, a făcut, şi 
a condamnat ceea ce a predicat acela şi înainte şi după aceea. Apoi chiar 
el a cerut să fie anatematizat, acel 6fi.oo6aiov, pentru că nu e cuprins 
in Scripturi. Atunci Silvan a spus : Şi «din ceea ce nu exista, şi crea¬ 
tură» şi «de altă fiinţă» — nu au fost scrise nicăieri. Şi e drept să fie 
respinse acestea. Aceasta a decretat şi împăratul să se facă şi, deşi cu 
greu, au făcut-o. îndeplinindu-se acestea, cereau ca şi ei înşişi să res¬ 
pingă acel 6|ioo6<itov. Atunci Silvan spuse argumentat şi cu dreptate : 

210 


CASIODOR 


Dacă Dumnezeu-Cuvîntul nu este din cele ce nu există, nici creatură, 
nici de altă fiinţă, atunci este consubstanţial cu Tatăl care L-a născut ; 
aşa cum e Dumnezeu din Dumnezeu, şi Lumină din Lumină, are 
aceeaşi natură cu Părintele. Atunci împăratul, mîniat. i-a ameninţat cu 
exilul. Dar aceia spuseră : Ai puterea să pedepseşti ; noi însă nu răs- 
turnăm cele statornicite de Părinţi. împăratul a poruncit atunci să fie 
azvîrliţi din Biserică şi în locul lor să fie numiţi alţii. Eudoxie, care 
deţinea tiranic Biserica din Constantinopol, alungîndu-1 pe Eleusie din 
Cizic, l-a numit episcop pe Eunomie. Şi l-au respins pe Aetie în cele 
scrise, considerînd că sînt părtaşi ; şi i-au scris lui George cele petre¬ 
cute. (Teodoret, II, 27). 

Copia scrisorii întregului Sinod către George împotriva lui Aetie 
din cauza blasfemiei lui nelegiuite 

Sfîntul Sinod întrunit la Constantinopol trimite sănătate episco¬ 
pului George, cinstitului domn al oraşului Alexandria. Sinodul, criti¬ 
când pe Aetie pentru nelegiuirile lui şi scrierile lui pline de păcate, con¬ 
form hotărîrilor Bisericii, s-a procedat de către episcopi aşa cum se 
cuvenea în privinţa lui. A fost depus din diaconat şi a fost declarat în 
afara Bisericii. Aceste măsuri au fost adoptate şi de noi, ca nu cumva 
scrisorile lui nelegiuite să fie citite de cineva, ci să fie aruncate, pen¬ 
tru că sînt cu totul fără nici un folos. La acestea noi adăugăm că el 
trebuie anatematizat, dacă îşi menţine aceeaşi opinie, împreună cu 
adepţii lui. 

Ca urmare trebuia ca toţi episcopii întruniţi în Sinod să-l depună 
din toate Bisericile din lume pe autorul păcatelor şi schismelor şi să 
fie de acord cu hotărîrea pronunţată pe drept împotriva lui. Dar, con¬ 
trar aşteptărilor şi nădejdii noastre, Sera şi Ştefan, Heliodor şi Teofil nu 
au vrut să fie de acord cu hotărîrea noastră şi nici să subscrie redactarea 
ei ; deşi Sera condamna, evident, şi aroganţa necugetată a aceluiaşi 
Aetie. Căci spunea că el îşi asumă o situaţie foarte grea, cînd spusese : 
cele ce Dumnezeu a ascuns pînă acum apostolilor, i le-a revelat lui. 
După afirmaţii atît de nesocotite şi pline de trufie, dovedite de numitul 
Sera cu privire la Aetie, nu au putut fi înduplecaţi cu rugăminţi ca 
să fie de acord cu hotărîrea noastră. 

Totuşi noi, cuprinşi de multă răbdare, am insistat îndelung pe lin¬ 
gă ei, cînd indignîndu-ne, cînd rugîndu-i, cînd ameninţîndu-i, cînd im- 
plorîndu-i din nou ca să fie de acord cu noi şi să stabilească în sinod 
acordul unanim. Insistam deci, doar de-ar auzi, doar de-ar înţelege şi 
de-ar ţine seamă. Cum însă, după insistenţele noastre îndelungate, nu 

s-au înduplecat să urmeze hotărîrea pronunţată de bărbatul numit mai 
sus, socotind că Biserica e mai demnă de cinstire decât prieteniile băr¬ 
baţilor acelora, am sfîrşit prin a le fixa un termen pentru excomuni¬ 
care, acordîndu-le un răgaz de şase luni pentru a face penitenţă. Pen¬ 
tru ca, dacă în răstimpul acesta se vor căi şi vor subscrie formulării 
fraţilor lor, să fie admişi în Biserică şi să redobândească iubirea şi în¬ 
crederea în ei. Dacă însă nu vor face penitenţă şi vor pune prieteniile 
oamenilor mai presus de rînduiala Bisericii şi bunei noastre înţelegeri, 
atunci îi considerăm nedemni de episcopat. 

După depunerea lor va fi necesar să fie aleşi alţi episcopi în locul 
lor pînă ce Biserica legală asumîndu-şi ordinea potrivită rânduielii bi¬ 
sericeşti să fie de acord cu ea ; era vorba desigur să fie aleşi dintre 
episcopii care slujesc cu toţii legătura iubirii, vorbind în mod desăvârşit 
intr-un singur cuget şi un singur înţeles. Ca să cunoşti deci cele hotă- 
rîte de sinod, am transmis aceste scrisori reverenţei tale, rugîndu-ne 
ca să păzeşti acestea cu harul lui Hristos, şi să conduci în pace şi cu 
bună rînduială Bisericile de sub coducerea ta. (Teodoret, I, 28). 


CAPITOLUL XLIII 

DESPRE EUNOMIE Şî lN CE FEL A FOST HIROTONIT IN CIZIC. 
ŞI CUM, IZGONIT DIN NOU DE ACOLO, 

’ A DEVENIT AUTORUL UNEI EREZII 

Căci pe acest Aetie îl laudă Eunomie în cărţile sale şi îl numeşte 
omul lui Dumnezeu şi îl cinsteşte cu multe onoruri. Dar atunci a fost şi 
în interesul acelora care i se opuneau, iar el personal a primit de la 
aceştia hirotonia în episcop. Eudoxie deci şi Acachie, de acord cu ai lor 
în privinţa celor petrecute la Niceea în Tracia, au numit alţi episcopi 
în locul lui Vasile şi al lui Eleusie ; socot că e inutil să vorbesc acum 
despre aceştia. Voi vorbi doar despre cuvântarea ţinută de Eunomie. 
Cînd Eleusie, fiind în viaţă şi Eunomie, primise Biserica din Cizic, şi 
'cum Eudoxie a văzut starea de sănătate a poporului şi a băgat de seamă 
că împăratul se înverşunează împotriva acelora care mărturiseau că 
Fiul Unul-Născut a fost creat, l-a silit să ascundă înţelesul acesta şi să 
nu-1 dezvăluie celor care îl acuzau făcînd cercetări, spunînd şi lui Euno¬ 
mie că vom propovădui la momentul potrivit cele ce acum trecem sub 
tăcere şi îi vom învăţa pe cei neştiutori, iar pe cei ce ne vor contrazice 
îi vom îndupleca, ori îi vom constrînge sau îi vom pedepsi. Eunomie, 
convins de aceste făgăduieli, îşi continua impietatea în ascuns. Dar cei 

care sînt educaţi în predici dumnezeieşti, văzînd abilitatea celor spuse, 
cu greu o suportau : căci considerau că trebuie contrazise părerile per¬ 
sonale şi nu cele ale înţelepciunii. Cei oare se adunau în jurul lui în- 
tr-un fel de rătăcire eretică şi se înşelau că aşa este această doctrină 
s-au dus acasă la el, rugîndu-1 să le expună clar adevărul învăţăturii şi 
să nu se vadă de unii şi de alţii că ei sînt conduşi de tot felul de în¬ 
văţături. Atunci el, primind propunerea, le-a dezvăluit sensul pe câre 
îl ascundea. Acelora care spuneau că e mare nelegiuire să nu aibă parte 
de adevăr toţi cei de sub conducerea lui, el, atras de aceste cuvinte şi 
de altele de acelaşi fel, le-a revelat blasfemia sa într-o întrunire în bi¬ 
serică. Iar ei, cu sufletele înflăcărate de zel, s-au îndreptat spre Con- 
stantinopol. Şi mai întîi au cercetat pe Eunomie despre cele ale lui 
Eudoxie ; şi cum acesta nu i-a primit, ei s-au dus la împărat şi i-au 
dezvăluit, cu strigăte, ticăloşia aceluia. Spuneau ei că mai degrabă spu¬ 
sele aceluia sînt lipsite de pietate decît ale lui Arie. împăratul, mîniat 
din cauza lor, i-a poruncit lui Eudoxie să fie adus Eunomie şi, dovedit 
de vinovăţie, să i se ia sacerdoţiul. Şi cum Eudoxie tot amîna, accep- 
tînd violenţa acuzatorilor, aceştia s-au dus din nou la împărat, plîngîn- 
clu-se că Eudoxie nu a făcut nimic din ceea ce i se poruncise, ci doar 
dispreţuia oraşul care pierea sub blasfemiile lui Eunomie. Atunci Con- 
stanţiu l-a ameninţat pe Eudoxie cu expulzarea, dacă nu-1 aduce pe 
Eunomie ca să fie judecat şi, dovedit de acuzaţiile aduse, să fie pedep¬ 
sit. Temîndu-se de aceasta, Eudoxie i-a scris lui Eunomie să fugă din 
Cizic şi să se gîndească la el, că nu a ascultat deloc de sfaturile lui. Iar 
Eunomie, temîndu-se, a plecat; dar neputînd suporta jignirea, îl acuza 
pe Eudoxie de trădare şi afirma că a fost insultat, şi el şi Aetie. 
După care a înfiinţat o grupare ca pază personală. Căci aceia care ur¬ 
măreau recunoaşterea învăţăturii lui s-au despărţit de Eudoxie, acu- 
zîndu-1 de trădare, şi s-au alăturat ei înşişi lui Eunomie ; aceştia pînă 
acum erau ştiuţi că poartă numele aceluia. Aşa că Eunomie, devenind 
ereziarh, a sporit blasfemia lui Arie sporind nelegiuirea. Că s-a făcut 
sluga patimei şi aroganţei proprii, o arată chiar cele ce s-au petrecut. 
Căci atunci cînd Aetie a fost depus şi expulzat, nu a plecat împreună cu 
el : deşi îl numise învăţat şi om al lui Dumnezeu, a rămas totuşi legat 
de Eudoxie. însă atunci cînd se cerea pedeapsa pentru impietatea lui, 
nu era ratificată hotărîrea sinodului; de aceea a hirotonit episcopi şi 
) preoţi fiind lipsit de vrednicia episcopală. (Teodoret, II, 26). 

CAPITOLUL XLIV 

DESPRE APOLINARIE — TATĂL ŞI FIUL — 

ŞI DESPRE EREZIA LOR 

Tot în vremea aceea, în Laodicea Siriei erau doi bărbaţi numiţi cu 
acelaşi nume, tatăl şi fiul, numiţi Apolinarie şi unul şi altul. Tatăl în¬ 
deplinea funcţia de preot, iar fiul avea funcţia de lector. Amîndoi erau 
doctori în elocinţa greacă. Tatăl era filolog, iar fiul retor. Tatăl, fiind 
de neam din Alexandria, la început a fost profesor în Berit, după aceea 
în Laodiceea şi plecînd şi-a luat soţie de acolo şi l-a avut fiu pe Apoli¬ 
narie. Şi amîndoi studiau atunci cu sofistul Epifanie ; fiindu-i prieteni, 
îl ajutau mult. De aceea episcopul Teodot Laodiceanul, temîndu-se ca 
desele convorbiri cu sofistul să nu-i atragă către păgînism, le-a interzis 
să se ducă la şcoala lui. Ei însă, păsîndu-le prea puţin de episcop, îl 
înconjurau pe Epifanie cu mai multă prietenie. Mai apoi, George, suc¬ 
cesorul lui Teodot, neputînd să le mai interzică aceasta, i-a înlăturat 
pe amîndoi de la împărtăşanie. Atunci Apolinarie fiul, considerînd că 
este o jignire şi bizuindu-se pe emfaza elocinţei sofistice, a introdus şi 
el o noutate în erezie, care acum poartă numele pe care-1 purta auto¬ 
rul. Unii spun că erau înfuriaţi împotriva lui George, nu atîta din 
pricina expusă mai sus, ci pentru că îl vedeau că răspîndea învăţături 
diferite : uneori afirma că Fiul este asemenea Tatălui, aşa cum s-a 
hotărît la Seleucia, alteori se îndrepta către hotărîrea arienilor. Şi soco¬ 
tind prilejul potrivit, s-au îndepărtat. Şi pentru că nu li se alătura ni¬ 
meni, au introdus pacostea ereziei sub masca credinţei. Şi întîi spuneau 
că sufletul nu a fost luat de la Dumnezeu-Cuvîntul în actul întrupării. 
Apoi, parcă împinşi de căinţă, corectîndu-se singuri, adăugară : sufletul 
a fost luat, dar nu avea minte, iar Dumnezeu-Cuvîntul a fost luat în 
om în locul minţii. Numai în această privinţă se spunea că au greşit aceia 
care acum sînt numiţi cu numele acelora ; căci recunosc că Treimea este 
consubstanţială. (Socrate, II, 36). 

CAPITOLUL XLV 

REGELE PERŞILOR NU A PUTUT SĂ-I BIRUIE PE ROMANI, 
DATORITĂ CUVlNTĂRILOR EPISCOPULUI IACOB 

Cum în timpul acesta Sapores, regele perşilor, a instalat tabere 
împoriva romanilor, Constanţiu, venind la Antiohia cu o mare armată, 
i-a pus pe fugă pe duşmani (An. 357). Lucru pe care nu armata roma¬ 
nilor l-a făcut, ci Dumnezeu, Căruia I se închină romanii. încerc să po¬ 
vestesc acum amintirea victoriei. Nisibie, pe care unii o numesc Antiohia 

Migdoniei, este aşezată la hotarul dintre perşi şi romani. Aici era 
episcop şi conducător şi comandant Iacob, renumit prin lumina harului 
apostolic. Am socotit că nu mai trebuie să consemnez sau să enumăr în 
istoria aceasta minunile demne de laudă ale acestuia. Dar voi expune 
doar un fapt al lui în această povestire. 

Armata perşilor asedia deci oraşul lui, supus romanilor, şi deşi pîn- 
dea de şaptezeci de zile fără întrerupere şi cucerise multe oraşe şi în 
jurul acestuia ridicase multe ziduri şi valuri, şi făcuse şi şanţuri pentru 
a cuceri oraşul, nu a reuşit să pună mina pe el. După aceea, perşii 
urmînd de departe cursul năvalnic al rîului Migdoniu, care curge 
repede prin mijlocul oraşului, şi înălţînd ambele lui maluri pentru ca 
apele adunate în albie să crească şi să poată năvăli cu mai multă putere, 
cînd au văzut că apa se ridică pînă la malurile pe care le făcuseră, au 
îndreptat năvălirea rîului către zid, care, neputînd rezista presiunii 
puternice a apei, s-a înclinat şi a căzut. Astfel, apa pătrunzînd cu mare 
putere, a culcat la pămînt şi cealaltă parte din zid, pe unde fluviul ieşea 
din oraş. 

Văzînd aceasta, Sapores a crezut că poate cuceri oraşul fără luptă. 
Şi a stat liniştit în ziua aceea, pentru ca albia rîului să se cureţe şi să 
poată merge prin ea. Dar a doua zi, cind a crezuit că poate intra cu toată 
armata în oraş prin locul lăsat de zidurile ruinate, a văzut că zidul fusese 
înălţat de amîndouă părţile. Căci omul acela prea sfînt i-a mobilizat prin 
cuvintări pe ostaşi şi pe ceilalţi locuitori ai oraşului. Astfel făcînd, a 
refăcut şi zidul şi a făcut şi întărituri ca să-i îndepărteze pe cei care 
s-ar apropia. Şi nu a făcut asita venind la zid, ci rugîndu-se Domnului 
în templul sfinţit. Apoi pe Sapores l-a înspăimîntat nu numai refacerea 
zidului, dar l-a tulburat şi o vedenie. Căci a văzut stînd deasupra zidu¬ 
lui pe cineva ca învăluit într-o mantie imperială şi strălucind în purpură 
şi diademă. Crezînd însă că este împăratul romanilor, a ameninţat cu 
moartea pe aceia care îl anunţaseră că împăratul nu este acolo de faţă. 
Cum aceia afirmau că au spus adevărul şi că Constanţiu s-a oprit la 
Antiohia, după înfăţişarea pe care o vedea, a recunoscut că spusele lor 
sînt adevărate, şi a spus că Dumnezeu luptase în locul romanilor. Cînd 
a văzut că e ceva grav, nefericitul a trimis o săgeată în aer. Şi deşi a 
văzut că nu poate arunca săgeţi în trup, nu s-a putut abţine de la nebu¬ 
nia Iui. Atunci Efrem, un om minunat şi scriitor distins în Siria, îl 
implora pe prea sfîntul Iacob să vină la zid şi văzîndu-i pe barbari să 
arunce săgeţile blestemului saupra lor. înduplecat, venerabilul om a 
urcat într-un turn şi cînd a văzut o armată de mii şi mii de oameni, nu 
a cerut petru ei alt blestem decît gîndaci şi ţînţari ca să poată recunoaşte 

puterea care vine de sus prin animale mici. Rugăciunea a fost urmată 
de nouri de ţînţari şi gîndaci. Şi au umplut trompele elefanţilor, căci 
sînt scobite, şi au umplut deodată urechile şi nările cailor şi ale altor 
turme. Iar aceştia, neputînd suporta atacul animalelor mici, i-au aruncat, 
scuturîndu-se, pe cei care şedeau pe spinarea lor şi pe cei care îi purtau, 
şi au tulburat linia de bătaie care era în învălmăşeală. Cei care pără¬ 
seau armata fugeau în mare grabă. In felul acesta, împăratul de trei ori 
nefericit, recunoscînd că i-a fost făcută o mică şi milostivă mustrare de 
Dumnezeu care se îngrijeşte de sufletele celor care i se închină cu evla¬ 
vie, şi-a retras de acolo armata. Iar din acest asediu s-a ales cu o tul¬ 
burare în loc de victorie. (Teodoret, II, 30). 


CAPITOLUL XLVI 

DESPRE SINODUL ÎNTRUNIT DIN NOU ÎN ANTIOHIA 

în timpul acesta, Constanţiu zăbovea în Antiohia. Şi, liniştit în pri¬ 
vinţa războiului cu părţii, îi convocă iarăşi pe episcopi, silindu-i să nu 
recunoască nici cuvîntul «de aceeaşi fiinţă» şi nici «de altă fiinţă». Atunci 
Eudoxie, uzurpînd după Leonţiu scaunul din Antiohia, a fost apoi gonit 
după multe sinoade deoarece deţinea pe nedrept şi episcopatul din 
Constantinopol, iar Biserica din Antiohia părea lipsită de păstor. întru- 
nindu-se atunci episcopii, şi cum erau mulţi şi adunaţi din toate păr¬ 
ţile. îi spuneau împăratului că mai întîi trebuie să hotărască un păstor 
şi apoi să se sfătuiască cu acela despre învăţătura Bisericii. (Teo¬ 
doret, II, 31). 


CAPITOLUL XLVII 

DESPRE MUTAREA SFÎNTULUI MELETIE LA EPISCOPIA 
DIN ANTIOHIA ŞI DESPRE EXPUNEREA LUI 
PRIVIND UNITATEA TREIMII 

în vremea aceea, prea sfîntul Meletie conducînd un oraş în Arme¬ 
nia şi domolindu-i pe barbari, se părea că are parte de linişte. Arienii, 
socotind că acesta va fi de acord cu ei, i-au cerut lui Constanţiu să-l 
orînduiască intîistătător al Bisericii din Antiohia. Odată cu ei au 
subscris la hotârîrea lui chiar şi ortodocşi, pentru curăţia vieţii lui şi 
puritatea dreptei învăţături; iar hotărîrea aceasta au recomandat-o 
ambele părţi episcopului Eusebie din Samosata. 

Cînd a venit marele Meletie, i-au alergat în întîmpinare popor 
din amîndouă părţile, împreună cu ei şi iudei şi păgîni, doritori să-l 
vadă pe acel foarte vestit Meltie. Atunci împăratul a poruncit şi lui şi 
altora, care ştiau să explice, să interpreteze poporului locul acela : 
Domnul m-a zidit la începutul căilor Lui în lucrările Lui (Pilde, 8, 22); 
şi a cerut ca secretarii să consemneze vorbele acelora. Cel dintîi şi-a 
vomat putoarea ciumei eretice George din Laodieea. După el, Acachie 
din Cesareea, încercînd să emită o doctrină de mijloc, s-a îndepărtat 
mult de blasfemia acelora ; totuşi nu a slujit întru totul integritatea 
învăţăturii apostolice. Al treilea s-a ridicat marele Meletie şi a arătat 
exactitatea rînduielii în discuţia despre cele sfinte. Căci uzînd de auto¬ 
ritatea adevărului, a evitat şi ceea ce era în plus, şi ceea ce era în 
minus. Şi cum toată mulţimea îi era favorabilă, rugîndu-1 să-i exempli¬ 
fice pe scurt învăţătura, el a arătat trei degete, apoi, strîngînd două, a 
întins unul singur, spunînd cu vocea lui minunată : Trei sînt cele pe 
care le înţelegem, dar discutăm ca despre unul singur (Teodoret, ibidem). 


CAPITOLUL XLVIII 

ÎN CARE, DUPĂ IZGONIREA LUI MELETIE, ARIANUL EUZOIE 
A FOST NUMIT EPISCOP AL ANTIOHIEI 

In acest timp se spune că arhidiaconul bisericii lui, pe cînd acela 
vorbea, a întins mîna şi i-a astupat gura. Dar acela şi-a semnat sentinţa 
mai clar cu mîna decît cu vocea. Căci cu trei degete deschise, şi apoi 
închise, şi din nou cu unul singur întins, a arătat forma degetului mare : 
că trei una sînt. Apoi, în timp ce arhidiaconul lui a îndepărtat mîna de 
la gură, striga cu voce tare că trebuie respectat sinodul de la Niceea. 
(Sozomen, IV, 27). 

Arienii şi-au asmuţit limba calomniei împotriva acestei doctrine, 
afirmînd că sfîntul Meletie este sabelian. Din această pricină l-au con¬ 
vins pe împărat să fie trimis în exil în propria provincie. Şi Euzoie, 
numit mai sus, a lăudat pe faţă dogma ariană; căci marele Alexandru 
îl suspendase din diaconat. 

Aşa stînd lucrurile, poporul creştin dezbinat de eretici se aduna în 
biserica apostolică situată în locul numit Vetus. Treizeci de ani după 
ce a fost expulzat marele Eustatie, ortodocşii au suportat greutăţile 
făcute de arieni, susţinînd necesitatea schimbări lucrurilor. (Teodoret, 
II, 31). Aceia care la început au respectat învăţătura de la Niceea, le-au 

refuzat adepţilor lui Meletie împărtăşirea, zicînd că Meletie a fost hiro- 
nit prin hotărîrea ariană, iar adepţii lui au fost botezaţi de el; din care 
pricină Biserica de Antiohia s-a divizat în mai multe părţi. (Sozo- 
men, IV, 27). 

Cînd au văzut ortodocşii că lipsa de pietate a ereticilor creşte mai 
mult şi că apărătorii dogmei apostolice sînt înfrânţi făţiş, că sfîntui 
Meletie a fost izgonit şi a fost numit ereticul Euzoie, şi-au amintit de 
cuvintele spuse de Lot: Mîntuieşte-ţi (zise), mîntuieşte-ţi sufletul (Fac. 
19, 17). Şi, lingă acestea, cuvintele Evangheliei care zic : Dacă ochiul 
drept al tău te sminteşte, scoate-l şi aruncă-l de la tine (Matei, 5, 29). 
Acelaşi lucru este statornicit de Domnul şi cu privire la mînă şi la 
picior, fiindcă spune Domnul : Căci mai bine să piară unul din mădu¬ 
larele tale decît tot tnipul tău să fie trimis în gheenă (Matei 5, 30). (Teo¬ 
dorei, II, 31). 


CAPITOLUL XLIX 

DESPRE STATORNICIA LUI EUSEBIE FAŢĂ DE MELETIE 

Apoi minunatul Eusebie, al cărui decret am amintit pînă acum că 
fusese preţuit, văzînd trădarea care se pregătea împotriva lui Meletie, 
s-a întors în oraşul său. Dar arienii, temîndu-se de dovada scrisă, l-au 
sfătuit pe Constanţiu să trimită pe cineva ca să revoce decretul dat de 
Eusebie cu privire la Meletie. Atunci a fost trimis un mesager care să 
îndeplinească în grabă acest lucru. Cînd a venit acesta şi a anunţat 
hotărîrea împăratului, Eusebie, demn de toată admiraţia, a spus : < Nu 
voi restitui ceea ce mi s-a dat de comunitate, decît dacă-mi vor cere toţi 
aceia care mi l-au încredinţat». Cînd acela care fusese trimis a transmis 
aceasta, împăratul, indignat, l-a trimis din nou, ca să dea înapoi ceea 
ce primise, adăugind în scris că, dacă refuză să restituie, să i se taie 
mîna dreaptă — poruncind totuşi verbal celui trimis să nu facă ceea ce 
este în scrisoare. Cînd a citit Eusebie scrisoarea şi a văzut pedeapsa 
impusă de împărat, i-a oferit, împreună cu dreapta, şi mîna stingă, 
cerînd să-i fie tăiate amîndouă. Căci decretul, spuse, dovadă limpede a 
ciumei arienilor, nu-1 voi da. 

Văzînd această tărie a lui, Constanţiu l-a lăudat mult. Căci şi cei 
lipsiţi de pietate admirau acţiunea lăudabilă a celor care li se împo¬ 
triveau, fiindcă erau copleşiţi de măreţia faptelor. (Teodoret, II, 32). 

CAPITOLUL L 

In ce chip iulian, renegînd religia creştină, 

PREGĂTEA RĂZBOI ÎMPOTRIVA LUI CONSTANŢIU 
ŞI DESPRE MOARTEA LUI CONSTANŢIU 

Acestea erau lucrurile care se petreceau în Bisericile din Orient, 
în timpul acesta Iulian Cezar, învingînd în război pe barbarii care 
sălăşluiau lîngă fluviul Rin (An. 361), pe unii i-a ucis, pe alţii i-a cap¬ 
turat. împodobit cu o victorie strălucită, şi îndrăgit de soldaţi pentru 
modestia vieţii şi blîndeţea lui, a fost numit de ei August. Aşa stînd 
lucrurile, fără să gîndească de fel la Constanţiu, îi incinta cu onoruri 
pe judecătorii făcuţi de el şi, spre invidia aceluia, Iulian trimitea 
scrisori prin care arăta că el, din cauza războiului purtat împotriva lui 
Magnentie, i-a împins pe barbari în Italia. Schimbîndu-şi de îndată reli¬ 
gia, fiindcă înainte era socotit creştin, s-a numit el însuşi pontif 116 ; Şi 
venind la templele păgînilor, aducea jertfe şi îi sfătuia şi pe supuşii săi 
să facă acelaşi lucru. 

Cum Constanţiu zăbovea în Antiohia din cauza războiului cu perşii, 
nădăjduind să poată pune mina pe Iliria fără război, porni la drum 
către ei; zicea că vrea să-i dea satisfacţie lui Constanţiu şi că nu atîta 
după voia lui, cît după voinţa ostaşilor, a luat bunurile sfinte ale impe¬ 
riului. Se spune că ajungînd la graniţele acestora, după culesul viilor, 
cînd s-a stîrnit furtună, strugurii au apărut din nou. Mai mult, o ploaie 
căzînd de sus, a format semnul crucii pe haina lui şi a celorlalţi. Văzînd 
acestea, i se părea şi lui şi altora că, strugurii apărînd peste timpul 
potrivit, se arată un semn bun al lucrurilor ; ploaia însă căzînd, i-a 
făcut scoarţă haina peste care căzuse. Alţii spuneau însă că semnul 
strugurilor în afara timpului potrivit semnifică pierderea împăratului. 
Aşa ca şi strugurii, şi în scurtă vreme imperiul va fi al lui. Despre cruce 
spuneau că acest semn prevesteşte că este învăţătura cerească a creşti¬ 
nilor şi că toţi trebuie să-şi facă semnul crucii; căci timpul care a 
urmat a dovedit întemeiate amîndouă spusele. Iar Constanţiu, auzind 

116. împăraţii romani pagini purtau între alte titluri şi pe acela de «Pontifex 
Maximus». Prin reluarea acestui titlu, împăratul apostat arăta limpede intenţia lui 
de a restabili religia păgînă. 

că Iulian vine împotriva lui, abandonînd pregătirea războiului cu 
părţii 117 , venea spre Constantinopol. (Sozomen, V, 1). 

Şi la Mopsucrene — între Cilicia şi Capadocia — suferind un atac 
de apoplexie din prea multă frămîntare, a murit, în vremea consulilor 
Taurus şi Florentius, în ziua a treia a lunii noiembrie, în vîrstă de 
patruzeci şi cinci de ani (An. 361), dintre care treisprezece a domnit 
împreună cu tatăl său, iar douăzeci şi cinci, după acesta. (Socrate, II, 37). 

După moartea lui, Iulian a luat şi Tracia. Şi nu după mult, venind 
la Constantinopol, a fost aclamat împărat. (Sozomen, V, 1). 

117. Popor nomad de origine iraniană, oare în secolul III î.H. a întemeiat între 
Eufrat şi Indus un stat part. Din secolul III d.H., acest stat a fost încorporat în 
imperiul persan. 

CAPITOLUL I 

DESPRE NEAMUL ŞI STUDIILE LUI IULIAN 
ŞI CUM A AJUNS LA IMPERIU 

Acum trebuie spus cîte ceva despre Iulian, despre neamul şi stu¬ 
diile lui şi în ce fel a devenit el împărat. 

Constantin, care a numit Bizanţul Constantinopol, după numele 
său, a avut doi fraţi din acelaşi tată, nu şi din aceeaşi mamă : unui 
numit Dalmaţiu, altul, Constanţiu. Şi Dalmaţiu a avut un fiu cu ace¬ 
laşi nume ca el ; Constanţiu însă a avut doi fii, pe Gallus şi pe Iulian. 
După moartea lui Constantin, întemeietorul oraşului Constantinopol, 
cînd soldaţii l-au ucis pe Dalmaţiu cel tînăr, atunci şi aceştia, la moartea 
tatălui, s-au aflat aproape în primejdie de moarte ca şi Dalmaţiu, dacă 
o boală considerată fără leac nu l-ar fi cruţat pe Gallus ; Iulian era la 
vîrsta copilăriei, avînd opt ani. 

Cînd tulburarea împăratului s-a potolit, Gallus era în împrejuri¬ 
mile Efesului, la profesorii săi, unde avea chiar proprietăţi de la părinţi. 
Iar Iulian crescînd, se instruia în sălile de curs din Constantinopol în 
bazilica în care erau profesorii, mergînd în haine particulare ; avea 
pedagog pe un eunuc numit Mardonie, iar învăţător pe Nicocle din 
Laconia. Retorica o învăţa la Eubol, un sofist creştin. Lucrul acesta se 
petrecea din grija lui Constanţiu, ca să nu se abată către credinţele lui 
superstiţioase, studiind cu un sofist păgîn. Căci la început Iulian era 
creştin. Cum făcea progrese la învăţătură, s-a răspîndit în popor zvonul 
că ar putea conduce şi statul roman. Cînd zvonul acesta s-a răspîndit 
pînă departe, împăratul Constanţiu a fost cuprins de îngrijorare. Aşa că 
l-a scos din oraşul imperial şi l-a trimis în Nicomidia, recomandîndu-i 
să nu se ducă la Libaniu, sofistul sirian. Căci Libaniu, izgonit atunci de 
pedagogii din Constantinopol, se oprise în Nicomidia. Deci era interzis 
ca Iulian să studieze la Libaniu pentru că era păgîn, dar totuşi erau 
folosite lecturile cărţilor lui. Cînd a făcut progrese în retorică, a venit 
în Nicomidia filozoful Maxim, nu acela din Bizanţ, tatăl lui Euclid, ci 
acela din Efes ; mai tîrziu, împăratul Valentinian a poruncit ca să 
fie ucis acesta, deoarece practica magia. Atunci însă nu a venit la Ni- 

comidia decît pentru că a fost atras de faima lui Iulian. Astfel, Iulian, 
după ce a apreciat cuvintele filosofice, a început să imite şi religia pro¬ 
fesorului. Acesta i-a insuflat şi dorinţa de a domni. Cum acestea nu 
au scăpat urechilor împăratului, oscilînd între nădejde şi teamă, voind 
să adoarmă bănuiala (fiindcă la început a fost un creştin integru, iar 
după aceea a devenit un trădător), s-a tuns şi simula o viaţă de mo¬ 
nah ; în ascuns studia filosofia, pe faţă însă citea cărţile sfinte ale creş¬ 
tinilor. Apoi a fost numit lector în biserica Nicomidiei şi în acest chip 
a îndepărtat mînia împăratului. Făcea acestea într-adevăr de teamă ca 
nu cumva să-i scadă speranţa pe care şi-o făurise în minte. Şi spunea 
multora dintre prietenii lui că vor fi mai fericite vremurile în care el 
va pune stăpînire pe domnie. 

Dar în acest timp lucrurile se petreceau împotriva lui, căci fratele 
său Gallus, numit Cezar, a venit la Nicomidia ca să-l vadă, pe cînd se 
îndrepta spre Orient. în scurtă vreme, Gallus fiind ucis, pe neaşteptate, 
Iulian a devenit suspect împăratului care a poruncit ca şi acesta să fie 
supravegheat. Dar cînd a căzut în timp ce fugea, rătăcind în diverse 
locuri, a fost salvat. Şi tîrziu, abia, găsindu-1 ascuns Eusebia, soţia 
împăratului, l-a implorat pe împărat să nu i se facă nici un rău, ci mai 
degrabă să fie trimis să studieze filosofia la Atena. (Socrate, III, 1). 

Iulian a început aşadar să dorească sceptrul imperial. De aceea, 
parcurgea toată Helada, îi întreba pe profeţi să-i răspundă şi îi con¬ 
sulta, dacă va ajunge să fie împărat; şi a găsit un bărbat care i-a măr¬ 
turisit că îi va spune ce doreşte. Conducîndu-1 într-un loc al idolilor şi 
introducîndu-1 în sanctuar a invocat pe demonii ispititori. La apariţia 
solemnă a acestora, Iulian a fost cuprins de groază şi şi-a făcut semnul 
crucii în frunte. Atunci demonii privind semnul Domnului şi al victo¬ 
riei amintite, au dispărut imediat. Văzînd acestea, magul a început să-l 
învinovăţească pe Iulian. Dar el şi-a arătat spaima şi a spus că e uimit 
de puterea crucii, pentru că demonii, văzînd acest semn, au dispărut. 
Apoi magul zise : Să nu crezi că s-au temut, după cum spui, omule bun, 
ci mai degrabă s-au retras detesînd acest semn. Şi interpretînd astfel, 
l-a umplut de ură pentru semnul creştinesc pe bietul Iulian. (Teodo- 
ret, III, 3). 

După acestea deci împăratul l-a chemat pe Iulian şi l-a făcut Cezar 
(An. 360) ; şi dîndu-i de soţie pe sora sa Constanţia, l-a trimis împo¬ 
triva barbarilor în Galia. Căci aceşti barbari, de la care împăratul 
Constanţiu ceruse despăgubire împotriva lui Magnentie, căci ei nu să- 
vîrşiseră nimic împotriva tiranului, jefuiau oraşele romanilor. Cum Iu¬ 
lian era cam tînăr, a poruncit să nu se încumete să întreprindă nimic 

decît cele hotărî te de sfatul comandanţilor. Şi, deoarece aceştia, pri¬ 
mind puterea, au dat dovadă de neglijenţă şi de aceea barbarii i-au 
biruit, Iulian a hotărît ca aceşti comandanţi să nu aibă parte de plă¬ 
ceri. Luîndu-i însă pe ostaşi şi angajîndu-se să le lase prăzile de război 
ale duşmanilor ucişi, a început să-i învingă pe barbari şi şi-a atras 
dragostea ostaşilor. Se spune că, după ce a intrat intr-un oraş, atîrnînd 
de coloane cununa de lauri cu care de obicei se împodobesc oraşele, s-a 
rupt funia şi coroana a căzut pe capul lui şi l-a încununat tocmai bine 
pe el. Văzînd acestea, au strigat cu toţii că acesta este semnul că va 
fi împărat. Unii spun că Constanţiu l-a trimis împotriva barbarilor pen¬ 
tru ca acolo să piară. Eu nu ştiu care dintre versiuni este cea adevărată. 
Căci acela care i-a dat soţie pe sora sa, dacă ar fi avut aceste intenţii, 
mai degrabă nu ar fi stîrnit uneltiri împotriva sa. 

Cind Iulian s-a plîns împăratului de neglijenţa comandanţilor, a 
fost trimis un alt comandant al armatei, indicat pentru zelul lui, prin 
ajutorul căruia a dat piept cu încredere cu barbarii. Şi cind aceia au 
arătat prin legaţii lor scrisorile împăratului care îi invita în provincii, 
el i-a pus în lanţuri pe legaţii lor. Cînd i-a întîlnit, i-a învins şi l-a tri¬ 
mis lui Constanţiu pe regele făcut prizonier. Favorizat de această reu¬ 
şită, soldaţii l-au aclamat ca August. Şi pentru că lipsea coroana im¬ 
perială, unul dintre cei care purta drapelele, luînd lanţul pe care îl avea 
la gît, l-a aşezat în jurul capului lui Iulian. In felul acesta deci Iulian 
a fost făcut împărat. Ce a făcut după aceea filosoful acela, să judece 
cei care vor citi cele ce urmează. 

Căci la început, înainte de a fi trimisă solia la Constanţiu şi de 
a-şi atrage simpatia binefăcătorului său, proceda aşa cum găsea de cu¬ 
viinţă : fie mutînd pe judecătorii din provincii, fie făcînd abstracţie de 
Constanţiu şi recitind public scrisorile întocmite de acei barbari. De 
aceea, cei mai mulţi îl urmau, îndepărtîndu-se de Constanţiu. Atunci 
şi-a lepădat şi chipul creştinătăţii pe care-1 avea. Şi în timp ce stră- 
bătea diverse oraşe, deschizând templele, aducea ofrande idolilor şi el 
singur s-a numit pontif al păgînilor. 

In vreme ce făcea acestea, pregătea un război civil împotriva lui 
Constanţiu, căutînd prilej atît cit îi stătea în putere să realizeze acest 
scop. Studiile lui filosofice nu ar fi putut îndeplini acest lucru dacă 
Dumnezeu, judecătorul tuturor intenţiilor, nu ar fi pus capăt unuia fără 
vreo dezbatere cu celălalt. Căci cînd Iulian a venit în Tracia, i s-a 
anunţat că Constanţiu a murit. Şi aşa a scăpat imperiul roman de un 
război civil. 

Venind Iulian la Constantinopol, a început să se gîndească cum să 
potolească poporul şi să-şi cîştige cu demnitate simpatia lui. Ceea ce 
a şi făcut cu abilitate. Căci el ştia bine că Constanţiu este urît de toate 
popoarele care adoptaseră cuvîntul de consubstanţialitate; drept care 
se vedeau izgoniţi din biserici şi episcopii erau trimişi în exil şi pe¬ 
depsiţi cu confiscarea bunurilor. Mai ştia şi că păgînii au fost mîhniţi 
de interzicerea jertfelor şi doreau să vină timpul cînd să li se deschidă 
templele şi să aibă îngăduinţa să aducă jertfe idolilor. Şi astfel, din- 
du-şi seama că ambele părţi au avut de suferit din cauza celui care a 
murit şi toţi, în general, se plîngeau de cruzimea eunucilor şi mai ales 
de jafurile lui Eusebie, faţă de toţi se purta prefăcîndu-se cu multă 
artă. Pentru unii simula, pentru alţii însă era generos din slavă de¬ 
şartă ; dar tuturor, în general, se arăta după cum le era religia. în pri¬ 
mul rînd distanţîndu-se de cruzimea lui Constanţiu faţă de supuşi şi 
condamnînd-o în faţa întregului popor, a ordonat ca episcopii trimişi 
In exil să fie rechemaţi, să li se redea bunurile confiscate. A dat po¬ 
runcă să fie deschise de îndată şi templele păgînilor, cu toate cele ne¬ 
cesare. A decretat ca toţi cei care au fost oprimaţi de eunuci să pri¬ 
mească înapoi cele luate cu sila de aceştia. Iar pe Eusebie, care condu¬ 
cea cabinetul împăratului, l-a condamnat la moarte, nu numai pentru 
că oprimase pe mulţi, dar şi pentru că auzise că fratele său, Gallus, a 
fost omorît în urma acuzaţiei acestuia. A înmormîntat trupul lui Con¬ 
stanţiu cu onoare regească. I-a izgonit din palat pe eunuci, pe bărbieri 
şi pe bucătari. Pe eunuci — fiindcă soţia lui a murit şi după aceea nu 
şi-a luat alta. Pe bucătari — ca să folosească mîncări simple. Iar pe 
bărbieri, pentru că, spunea, unul e suficient pentru mulţi. Restituind 
multora dintre scriitori situaţia de mai înainte, a ordonat să se dea ce¬ 
lor care au mai rămas dintre ei material pentru scris. A pus capăt şi 
curselor publice de cai şi catîri şi a ordonat să fie folosiţi aceştia pentru 
utilităţi publice. 

Puţini lăudau aceste lucrări ale lui, cei mai mulţi le dezaprobau ; 
fiindcă fastul de la palat era îndepărtat, se părea că imperiul e de dis¬ 
preţuit. El însă, fără să doarmă nopţile, scria cărţi şi coborînd în senat 
le citea în public. El singur, de la Iuliu Cezar, a recitat în senat cuvîn- 
tările împărăteşti. Avea respect pentru cei care îşi cultivau cunoştinţele, 
mai ales pe cele filosofice. De aceea faima aduna de pretutindeni ase¬ 
menea bărbaţi, proveniţi din preajma palatului, care, înveşmîntaţi în 
mantie, erau cunoscuţi mai mult prin îmbrăcăminte decît prin învăţă¬ 
tură. Şi erau severi faţă de toţi creştinii, bărbaţi fermecători şi care erau 
binevoitori religiei împăratului. 

Dar avînd Iulian marele defect al slavei deşarte, i-a ponegrit pe 
toţi împăraţii dinainte de el în cuvîntarea pe care a scris-o despre îm¬ 
păraţi. Mînat de această aroganţă, a scris şi cărţi împotriva creştinilor. 
Cînd i-a gonit pe bucătari şi bărbieri, a procedat ca un filosof, nu ca 
împărat; dar cînd a bîrfit şi a ponegrit, nu a făcut-o nici ca filosof, nici 
ca împărat. (Socrate, III, 1). 


CAPITOLUL II 

CUM A REVENIT IULIAN LA CREDINŢA PAGINILOR 
ŞI DESPRE JERTFELE ADUSE IDOLILOR 

Se spune că Iulian chiar de la început a renegat credinţa creştină 
atît de făţiş şi fără ruşine, încît prin unele sacrificii şi invocaţii, pe care 
păgînii le numesc expiaţii ca şi prin vărsările de sînge, urmărea să se 
purifice, ca prin botezul nostru, şi să renunţe la mărturisirile biseri¬ 
ceşti. Căci în vremea aceea, în secret cît şi în public păgînii aduceau 
sacrificii în temple, fără teamă. Se spune chiar că în timp ce aducea o 
jertfă, i s-a arătat în măruntaiele unei oi sacrificate semnul crucii, în¬ 
conjurat de o coroană. La vederea acestuia, unii dintre slujitori au fost 
îngroziţi, considerînd în felul acesta puterea şi veşnicia credinţei creş¬ 
tine, pentru că coroana oare înconjura crucea este semnul victoriei şi 
fiindcă circumferinţa cercului nu se sfîrşea acolo unde începuse, ci se 
amplifica prin nişte reverberaţii. Pentru că ceilalţi se minunau, împă¬ 
ratul i-a îmbărbătat cu cunoştinţele lui, spunînd că semnele au arătat 
lucruri prospere şi folositoare pentru el, şi că semnul credinţei creştine 
sa fie înfrînat mai puternic; şi nici nu-i este îngăduit lui să-l lărgească 
pe cît ar vrea, de vreme ce cercul este limitat printr-o margine. (So- 
zomen, V, 2). 


capitolul ni 

CHIAR ŞI ÎNAINTE DE A FI ÎMPĂRAT, 

A FOST PĂGÎN, ÎN ASCUNS 

Iulian, de frica lui Constanţiu, care îi ucidea pe cei din familie, de 
teama despotului, s-a alăturat corului de lectori şi citea în biserică, 
ascultat de popor, cărţile dumnezeieşti. Căci a clădit şi Biserica Marti¬ 
rilor, pe care providenţa divină nu a sprijinit-o. (Teodoret, III, 2). 

Cum pînă acum copiii Gallus şi Iulian sălăşluiseră în Capadocia, 
se spune că atunci au avut grijă să ridice o biserică măreaţă pentru 

inmormintarea martirului Memma şi şi-au împărţit lucrarea între ei. 
Deoarece amîndoi se luptau să se întreacă unul pe altul în clădire, se 
spune că a avut loc o minune ; şi dacă nu ar fi supravieţuit pînă acum 
unii care să povestească cele ce au auzit de la aceia care au fost de 
faţă, poate ar părea de necrezut. Partea lui Gallus se înălţa şi creştea 
în totul ; dar lucrările lui Iulian, unele erau săpate, altele erau aruncate 
afară chiar de pămînt şi se umpleau de moloz. De cîteva ori nu au 
putut lega temeliile instalate în pămînt, ca şi cum o forţă violentă din- 
tr-un loc inferior le-ar alunga, aruncîndu-le înapoi. Aceasta părea tu¬ 
turor a fi o minune. Căci după aceasta socoteau că Iulian nu este un 
om sincer în religia creştină. (Sozomen, V, 2). 


capitolul rv 

ClT A FOST DE ÎNVERŞUNAT IULIAN 

Împotriva creştinilor 

Cit a deţinut singur imperiul şi a deschis templele şi a reparat 
altele, a dat dovadă de toată devoţiunea, chiar şi slujitorilor templelor, 
care erau numeroşi. Căci deseori a indicat cetăţenilor în general să 
adere la ritualul păgîn şi să aibă parte de donaţia lui, arătînd deschis 
că el este duşmanul creştinilor ; aşa că nici nu vrea ca aceia să vină la 
el şi nici să primească soliile lor. In sfîrşit, cînd perşii au pornit răz¬ 
boiul, nisibenii trimiţind o delegaţie, ca şi tuturor creştinilor, le-a inter¬ 
zis şi celor care deschideau templele şi celor care voiau să vină la cele 
sfinte ale lor, spunînd că nu le va da ajutor şi nici nu va primi delega¬ 
ţia lor, ca fiind a unui oraş pîngărit şi nici nu se va duce la ei, dacă 
nu va afla că au trecut la păgînism. 

Acest lucru l-a transmis şi în Palestina, plîngîndu-se de cei din 
Constanţia. Locul acesta, fiind fostul Gaza, numit şi Maioma, era plin 
de creştini. Şi a binemeritat de la Constantin demnitatea de cetate şi 
a fost numită Constanţia, după numele fiului său. Pe nedrept a socotit 
Constantin că oraşul părea să fie supus păgînilor din Gaza. Căci în 
timpul domniei lui Iulian, cei din Gaza au făcut proces celor din Con¬ 
stanţia. Judecătorul, avînd reşedinţa acolo, le-a subordonat tot lor Con¬ 
stanţia, care era situată la o distanţă de aproape douăzeci de stadii. 
Şi de aici, desfiinţînd numele de mai înainte, a fost numit cu cuvîntul 
de Gaza Maritima. Căci aveau aceiaşi judecători şi comandanţi. Doar 
drepturile Bisericii păreau că vădesc două oraşe, căci fiecare din ele 
are episcopul său şi clerul său. Şi privegherile martirilor şi adunările 
la ei se fac separat şi episcopatul şi Biserica fiecăreia au hotarele lor. 


15 —- Casiodor 

Intr-o vreme, la moartea episcopului Majumen, unul dintre întîi-stătă- 
torii Bisericii din Gaza s-a străduit să aducă în subordinea sa clerul din 
amîndouă părţile, zicînd că nu este îngăduit ca în fruntea unui singur 
oraş să fie doi episcopi. Cei din Maioma s-au opus iar sinodul provin¬ 
ciei a hotărît să-şi hirotonească singuri episcopul, crezînd că desigur 
aceia sub Constantin au meritat să aibă privilegiile unei cetăţi pentru 
evlavia credinţei şi le-au pierdut ; dar după hotărîrea unui împărat 
păgîn, să nu fie lipsiţi de cinstirea acordată mai de mult în privinţa 
preoţilor şi a rînduielii Bisericilor. (Sozomen, V, 3). 

Tot în vremea aceea a interzis ca oraşul mare şi înfloritor, Cezareea 
din Capadocia, să se numească aşa şi a abrogat denumirea lui veche pe 
care a binemeritat-o din partea lui Claudiu Cezar ; pentru că înainte 
se numea Mazaca. Căci îl ura de mult, fiindcă toată populaţia lui era 
creştină şi dărîmaseră templul lui Jupiter şi al lui Apolo. Şi deoarece, 
în timpul domniei lui, sanctuarul Fortunei, singurul care se păstrase, a 
fost distrus de creştini, s-a manifestat cu multă cruzime împotriva ora¬ 
şului ; şi învinovăţea populaţiile păgîne locuind acolo pentru că nu se 
răzbunaseră singure şi nu au sprijinit într-un mod oarecare Fortuna. 
Cerînd, prin biciuiri, toate proprietăţile şi banii bisericilor cezareene, 
a poruncit să fie aduse în mijlocul oraşului. Şi din ele a trecut în 
tezaurul public trei sute de livre de aur. A poruncit ca preoţii să fie 
strînşi toţi şi alături de soldaţi să fie duşi să slujească în provincie, 
lucru grav şi jignitor. Iar pentru populaţia creştină, împreună cu so¬ 
ţiile şi copiii, a poruncit să fie înscrisă şi să plătească biruri ca populaţia 
rurală, şi a jurat cu ameninţare că, dacă nu-şi reclădesc degrabă tem¬ 
plele, oraşul va avea de suferit şi galileenii nu vor mai avea capitala 
lor. Căci aşa obişnuia să-i numească pe creştini. Aşa s-ar fi întîmplat, 
dacă sfîrşitul lui nu ar fi venit degrabă. (Sozomen, V, 4). 


CAPITOLUL V 

LA ÎNCEPUTUL DOMNIEI SALE 
I-A MAI CRUŢAT PE CREŞTINI 

Cruţîndu-i pe creştini la început, a părut mai blînd, ştiind că cei 
care i-au persecutat mai înainte n-au ajutat cu nimic propagarea păgî- 
nismului, oricît i-au pedepsit pe creştini, care mai cu seamă din cauza 
aceasta s-au înmulţit şi au fost glorificaţi murind pentru adevărata 
credinţă. Nutrind deci invidie pentru cinstirea lor, s-a ferit să-i supună 
la cazne, socotind că e necesar să convingă poporul mai degrabă prin 
cuvîntări şi îndemn să cultive păgînismul, gîndind că prin aceasta îşi 
arată clemenţa. (Sozomen, V, 4). 






ISTORIA BISERICEASCA TRIPARTITA 


227 


CAPITOLUL VI 

ÎN CE FEL MARES, EPISCOPUL DIN CALCEDONIA, 

L-A ÎNVINUIT PE FAŢĂ PE IULIAN 

Se spune că, pe cînd aducea jertfe zeiţei Fortuna la Constantino- 
pol, a venit la el Mares, episcopul Calcedoniei, şi l-a numit în public 
necredincios şi ă0eoţ, adică fără Dumnezeu, şi apostat. El însă i-a re¬ 
proşat doar orbirea (căci era bătrîn şi pentru slăbiciunea ochilor se 
folosea de mîna altuia). Pe lingă acestea, voind chiar să ponegrească pe 
Dumnezeu, a spus ca de obicei : nici Dumnezeul tău din Galileea nu te 
poate vindeca. Dar Mares i-a răspuns zicând : Eu mulţumesc Dumne¬ 
zeului meu pentru orbirea mea, pentru că aşa s-a făcut ca să nu te 
pot vedea lipsit de credinţă. Iar împăratul a plecat fără să spună nimic. 
Considera că mai curând în felul acesta se întăreşte păgînismul, dacă 
el se arată populaţiei creştine plin de răbdare şi blîndeţe. (Sozomen, 
V, 4). 


CAPITOLUL VII 

DESPRE RECHEMAREA CELOR CARE FUSESERĂ EXPULZAŢI 

DE CONSTANŢIU. 

DESPRE PRIGOANA ÎMPOTRIVA CLERULUI 
ŞI A POPULAŢIEI CREŞTINE 

Procedînd astfel, i-a rechemat pe aceia care fuseseră alungaţi de 
Constanţiu pentru religia lor şi le-a redat bunurile confiscate, ordonînd 
poporului să nu jignească pe nici un creştin şi să nu-1 blameze dacă 
nu vrea să aducă jertfe ; mai degrabă veneau de bună voie la altare să 
se izbăvească de demoni şi îi pregătea să fie purificaţi. Clericilor însă 
le-a retras toate privilegiile şi onorurile obişnuite şi a desfiinţat legile 
statornicite pentru ei, dîndu-i pe seama senatului. Chiar şi fecioarelor 
şi văduvelor care din cauza sărăciei erau hrănite odată cu clericii, a 
poruncit să li se impute cele ce socoteau că au primit pînă atunci din 
bunul public. Căci împăratul Constantin, statornicind problemele bise¬ 
ricilor, a prevăzut pentru fiecare oraş ca clerul să capete toate bine¬ 
facerile necesare, şi a întărit prin lege acest lucru, care este respectat 
şi acum, după moartea lui Iulian. Spun unii că acest bir a fost plin 
de cruzime. Căci după bani, luau şi podoabele sfinte ; distrugeau bise¬ 
ricile înălţate sub Constantin şi Constanţiu; banii daţi odată pentru 
construcţii erau ceruţi din nou. In asemenea împrejurări preoţii şi cle¬ 
rici şi populaţia creştină erau tare necăjiţi. Sozomen, V, 5). 

CAPITOLUL VIU 

RĂZVRĂTIREA PORNITĂ 
ÎMPOTRIVA PAGINILOR LA ALEXANDRIA 

între timp în marele oraş al Alexandriei s-a petrecut din această 
cauză, o răzvrătire. In oraş era un loc lăsat în părăsire şi neglijat de 
multă vreme şi plin de murdării ; aici, păgînii care aduceau odinioară 
jertfe zeităţii Mitra, sacrificau oameni; locul acesta Constanţiu l-a acor¬ 
dat Bisericii din Alexandria, ca fiind liber. George, voind să facă aici 
un loc de rugăciune, îl curăţa. în timp ce se făcea aceasta, s-a găsit un 
sanctuar construit la mare adîneime în care erau celebrate misterele 
păgînilor. Erau acolo multe cranii de oameni, şi mari dar şi copii, care 
trebuie să fi murit acolo, pentru ca din viscerele lor să fie îndeplinite 
ritualurile magice. Găsind deci creştinii acestea în sanctuarul lui Mitra, 
s-au străduit să dezvăluie tuturor aceste nelegiuiri, spre ruşinea păgî¬ 
nilor şi au arătat capetele de oameni pe care le-au găsit. Păgînii din 
Alexandria văzîndu-le, n-au putut suporta această ocară şi, cuprinşi 
de mînie, au dat năvală asupra creştinilor, cu tot ceea ce găseau la 
îndemînă şi le putea folosi drept arme şi au omorît mulţi, pe unii cu 
sabia, pe alţii cu ciomege sau pietre, pe alţii sugrumîndu-i cu funii, 
pe unii chiar răstignindu-i, ca să înjosească sfînta cruce, pe cei mai 
mulţi rănindu-i. Şi aşa a fost că nici pe cei mai apropiaţi nu i-au cru¬ 
ţat, ci filosof a lovit pe filosof, fratele pe frate, tatăl pe fii şi părinţi 
şi fiecare, la rîndul său, a fost atacat de moarte. De aceea creştinii au 
cerut ca locul acela să fie curăţit. (Socrate, III, 2). 


CAPITOLUL IX 

CUM S-A STINS GEORGE DIN ALEXANDRIA 

în vremea aceasta, după ce judecătorii au anunţat că Constanţiu 
a murit şi că domneşte Iulian, populaţia păgînă din Alexandria s-a răz¬ 
vrătit şi, năvălind asupra lui George, l-a legat în lanţuri. După puţin 
timp au venit în carceră şi l-au ucis şi aşezînd cadavrul lui pe o cămilă 
l-au purtat de dimineaţă prin tot oraşul pînă seara, iar seara tîrziu 
l-au ars. Mulţi spun, dintre arieni, că asta au făcut-o cei care îl iubeau 
pe Atanasie ; eu însă cred fără îndoială că acest lucru l-au făcut păgî¬ 
nii, pentru că aveau şi neînţelegeri cu el din cauza idolilor şi a batjo¬ 
coririi templelor si a interzicerii solemnităţilor. Că si Iulian s-a com- 

portat tot aşa, stau mărturie scrisorile trimise celor din Alexandria, în 
care îi învinovăţeşte şi ex,tinde pedeapsa, ca pentru cinstirea lui Sera- 
pis 118 pe care îl numeşte păzitorul oraşului şi al lui Alexandru IIS) , 
întemeietorul lui, dar şi al unchiului lui Iulian, devotat păgînătăţii şi 
duşman al creştinilor. (Sozomen, V, 7). 


capitolul x 

CUM A ÎNCHIS IULIAN 
(UNCHIUL LUI IULIAN APOSTATUL) 

BISERICILE ŞI A JEFUIT PODOABELE BISERICII 

Se spune că a arătat mult zel ca să depună în tezaurul imperial 
multe şi valoroase vase din Biserica Antiohiei şi că a închis bisericile 
şi i-a alungat pe toţi clericii şi a rămas atunci preot doar Teodorit. Prin- 
zîndu-1 pe acesta că păzea vasele, l-a lovit cu cruzime şi a poruncit să 
fie ucis cu o sabie nouă. Pentru că acesta a răspuns cu curaj în timpul 
tuturor caznelor şi pentru mărturisirea (apărarea) credinţei, l-a înfrînt. 
Şi după ce a adunat toate vasele închinate lui Dumnezeu şi toate odăj- 
diile, aruncîndu-le la pămint şi aducînd insulte şi ocări lui Hristos cum 
i-a venit la gură, s-a mai şi aşezat peste ele, atingînd culmea ocărilor. 
Se spune că nu mult după aceasta i-au fost lovite locurile ascunse ale 
trupului şi cele din jurul coapselor şi au ajuns aproape să-i putre¬ 
zească, şi s-au făcut viermi; cu toate îngrijirile medicilor, boala nu a 
putut fi vindecată. Căci s-au preparat tot felul de leacuri din măruntaie 
de păsări, ca să-i ungă cu consistenţa lor membrele bolnave şi putrede. 
Dar pînă ce a murit nu a fost scutit de această suferinţă. Faptul acesta 
a fost explicat prin mînia dumnezeiască, întrucît chiar şi custozii te¬ 
zaurelor imperiale şi mulţi alţii au murit de moarte năpraznică şi cum¬ 
plită, ca şi cum ar fi fost blestemaţi de mînia divină. (Sozomen, V, 7). 

118. Zeu egiptean al cărui cult a fost instituit de Btolemeu Lagos (323—233 
Î.H.). Avea atribute ale altui zeu egiptean Osiris şi ale zeilor greci Zeus, Hades ţi 
Asclepios. 

119. Alexandru cel Mare a întemeiat oraşul Alexandria în 332—331 Î.H. îm¬ 
păratul Iulian Apostatul îl socotea, din această pricină, drept zeu ocrotitor al aces¬ 
tui oraş egiptean. 

CAPITOLUL XI 

DESPRE MARTIRII EUSEBIE, NECTARIE ŞI ZENON 

După ce am spus acestea, e timpul să amintesc de fraţii creştini 
Eusebie, Nectarie şi Zenon, împotriva cărora populaţia din Gaza ară- 
tîndu-şi ura i-a prins ascunşi acasă, i-a predat în lanţuri, i-a biciuit, 
apoi mergînd cu toţii în teatru, au început să strige împotriva lor, ca 
şi cum le-ar fi distrus templele şi ar fi făptuit multe în trecut spre 
injuria păgînilor. Şi aţîţîndu-se unii pe alţii, cum e obiceiul în popor, 
alergînd la carceră i-au scos de acolo şi i-au ucis cu multă cruzime, 
tîrîndu-i cînd cu capul la pămînt, cînd ridicaţi, şi rănindu-i cu beţe, 
pietre şi ciomege. 

Am auzit că au ieşit şi femeile şi .le-au rănit trupurile ou suveicile 
războaielor de ţesut ; iar bucătarii publici au aruncat peste ei apă, 
alţii, oale încinse, alţii le-au găurit membrele cu sule: După ce Dau 
sfîrtecat şi le-au spart capetele — creierii lor zăceau la pămînt —, i-au 
scos în afara oraşului unde de obicei erau aruncate vitele moarte. Acolo 
le-au ars trupurile, iar oasele care au rămas le-au amestecat cu cada¬ 
vrele cămilelor şi asinilor, ca să nu poată fi descoperite cu uşurinţă. 

Lucrul acesta nu a rămas necunoscut multă vreme, căci o femeie 
creştină, care nu era din Gaza, la o poruncă divină, adunîndu-le noaptea 
şi punîndu-le într-o urnă le-a dat unui văr de al lui Zenon ca să le 
păstreze. Dumnezeu i-a arătat femeii acest bărbat, pe care ea nu-1 cu¬ 
noştea, căci stătea ascuns în timpul persecuţiei care avusese loc de 
curînd. In felul acesta el a primit rămăşiţele pămînteşti de la femeie 
şi le-a păstrat în casa lui. Cînd acesta a primit episcopatul aceleiaşi 
Biserici, pe cînd era conducător Teodosie, după ce a fost înălţată bazi¬ 
lica în faţa oraşului, şi a fost stabilit altarul, a aşezat oasele martirilor 
lîngă mărturisitorul Nestor. Acesta, în timpul vieţii, a locuit cu aceste 
rude ale sale ; a fost prins de popor odată cu martirii şi a avut şi el 
parte de lanţuri şi biciuiri. Dar acesta, în timp ce era tîrît, avînd un 
corp foarte frumos, i-a făcut pe asupritori să se îndure de el. Şi l-au 
aruncat în afara porţilor pe jumătate viu, dar mai degrabă aproape 
mort. Unii l-au luat şi l-au dat lui Zenon ; dar în timp ce acesta îl 
îngrijea, el a murit. (Sozomen, V, 8). 

CAPITOLUL XII 

DESPRE MONAHUL ILARIE ŞI DESPRE CRUZIMEA LOCUITORILOR 
DIN HELIOPOL ŞI A CELOR DIN ARETUSA, 

ÎMPOTRIVA CREŞTINILOR, 

ŞI DESPRE EPISCOPUL MARCU ŞI MARTIRIUL SAU 

între timp, pe eînd cei din Gaza îl căutau pe monahul Ilarie, acesta 
a fugit în Sicilia ; acolo, adunînd lemne din munţi şi purtîndu-le pe 
umeri le vindea în oraş, îşi ducea viaţa de fiecare zi. Dar fiindcă virtu¬ 
ţile lui au fost dezvăluite de demoni, a venit în Dalmaţia şi acolo, cu 
puterea divină, făcea multe minuni, aşa încît pînă şi marea, care se 
întinsese peste unele locuri, s-a retras, la un cuvînt al lui. Dar şi de aici 
a plecat, ca să se depărteze de unde i se dusese vestea că locuieşte ; tot 
schimbînd locul, se străduia să rămînă neştiut de toţi, ca să facă să 
dispară părerea despre el, prin mutări dese. Intr-un tîrziu, în vreme 
ce mergea spre Cipru, a ajuns în Pafos ; invitat de episcopul din Pafos, 
a îndrăgit locul acela şi stabilindu-se în preajma terenului Caribdei a 
început să mediteze. Dar fuga nu l-a împiedicat să fie martir. Căci 
fugea fiindcă învăţătura dumnezeiască este să nu-i aştepţi pe perse¬ 
cutori. Dar aceia care ajung să fie persecutaţi au poruncă să se poarte 
cu fermitate. 

Cei din Gaza şi din Alexandria sînt cunoscuţi că au făptuit ase¬ 
menea lucruri. Dar cei din Heliopole şi cei din Aretusa care locuiesc în 
Siria au ajuns la o asemenea cruzime, după cum relatează oamenii din 
acele vremuri, încît le-au silit pe fecioarele sfinte, neobişnuite să fie 
văzute de popor, să stea dezgolite în public, în teatru. La început au 
rîs de ele, după aceea le-au tuns, în cele din urmă, tăindu-le pe la 
mijloc, chemau porcii să le mănînce. 

După părerea mea, locuitorii din Heliopol au ajuns să fie atît 
de cruzi cu fecioarele sfinte pentru faptul că obiceiul bătrînesc prin 
care fecioarele lor se prostituau înainte de căsătorie le interzicea să fie 
văzute. Căci Constantin, după ce a distrus templul lui Venus din acel 
oraş, întîi a construit acolo o biserică şi a interzis prin lege practicarea 
prostituţiei obişuite. 

Iar locuitorii din Aretusa i-au hărăzit o moarte de neînchipuit 
episcopului oraşului lor, Marcu, un bătrîn venerabil şi prin viaţa şi prin 
vorbirea lui. Il urau mai dinainte, pentru că pe vremea lui Constanţiu, 
ca să*-i aducă pe păgîni la creştinism, le-a dărîmat templul lor, foarte 
frumos împodobit şi de mare valoare. Cînd a domnit Iulian s-a pro¬ 
dus o mişcare împotriva lui şi el a poruncit ca ori să fie răscumpărat 

preţul templului, ori să fie clădit din nou. Şi cum nici una din solu¬ 
ţii nu era posibilă nici pentru creştini, nici pentru preot, în primul 
rînd a fugit, potrivit legii evanghelice ; după aceea însă, deoarece, din 
cauza lui, mulţi erau expuşi unor primejdii şi situaţii critice, a revenit 
de unde fugise şi s-a predat singur, de bună voie poporului, ca să facă 
cu el ce-o vrea. Aceştia, în loc să-l laude pe filosof, cum ar fi trebuit, 
au crezut că îi dispreţuieşte şi dînd năvală asupra lui,- l-au tîrît pe 
toate străzile, atît bărbaţii, cit şi femeile, smulgîndu-i părul şi mem¬ 
brele ; şi i-au tăiat urechile cu nişte sfori subţiri. Pînă şi copiii de pe 
lingă profesori rîdeau de el, dîndu-i palme şi împungîndu-1 cu con¬ 
deiele, fără cruţare. Şi după aceea l-au dus într-o pivniţă rău mirosi¬ 
toare. Şi fiindcă mai respira încă, ungîndu-1 cu miere şi leşie şi punîn- 
du-1 într-usn coş împletit l-au atîrnat la aer. Şi se spune că atunci 
viespile şi albinele, apropiindu-se de el şi hrănindu-se din carnea lui, el 
le-ar fi spus locuitorilor din Aretusa : că el fiind mai sus, pe ei îi vedea 
aşezaţi mai jos ; dar şi mai tîrziu ei vor avea aceeaşi moarte. (Sozomen, 
V, 9). 

Procedînd aşa, ei îl constrîngeau să reclădească templul, sau să 
dea despăgubiri. Şi pentru că nu o făcea, crezîndu-1 sărac, cereau 
fie jumătate din cheltuieli, fie, pînă la urmă, cît de puţin. Acestora 
le-a spus : Nu voi da nici un ban pentru toţi. învinşi astfel de către 
el, au întrerupt torturile. (Teodoret, III, 6). 

S-a răspîndit vorba că prefectul păgîn de atunci a admirat curajul 
lui Marcu şi, venind la împărat, s-a plîns spunînd că e o ruşine să fie 
supus un bătrîn la atîtea suplicii şi creştinii să se fălească îngăduindu- 
se atîta suferinţă, căci este mai mare ruşinea. Marcu s-a încununat cu 
acest sfîrşit. (Sozomen,V, 9). 


CAPITOLUL XIII 

DESPRE MARTIRII MACEDONIE, TEODUL ŞI TAŢIAN 

Tot atunci şi frigienii Macedonie, Teodul şi Taţian au suferit pro¬ 
ba martiriului. Căci în timp ce judecătorul provinciei a deschis templul 
în oraşul Meroe din Frigia şi l-a curăţit, fiind plin de multă vreme de 
moloz, aceştia, intrînd într-o noapte, au sfărîmat idolii. Şi fiindcă din 
cauza acestui fapt mulţi au fost prinşi şi duşi la tortură, aceia s-au 
denunţat ei singuri. Şi cum judecătorul nu voia să-i ucidă, gustînd par¬ 
că satisfacţia delictelor, la strigătele poporului i-a pedepsit cu cazne 
variate. în cele din urmă, punîndu-i deasupra unor grătare mici, a 

poruncit să se dea foc. Şi în timp ce ardeau, au spus : Dacă te desfată 
porţiile de carne, o Amates (căci aşa se numea judecătorul), întoarce 
către foc şi celelalte părţi, ca să nu găseşti cumva carne pe jumătate 
crudă, cînd vei începe să mănînci. Şi aceştia l-au infrînt printr-o în- 
crîncenare cumplită. 

Spun unii că Busiris a avut o mărturisire foarte răspicată şi puter¬ 
nică în Ancira Galatiei, cînd era în erezia care se numeşte a encrati- 
ţilor, adică a abstinenţilor. Cînd judecătorul l-a prins sărind aproape 
împotriva păgînilor, voia să-l tortureze în public şi a poruncit să fie 
atîrnat de un lemn. Atunci Busiris, ridicînd repede mîinile deasupra 
capului şi-a lăsat libere laturile ; a spus că nu e nevoie să se ostenească 
slujitorii să-l atîrne şi să-l dea jos, deoarece el este gata pentru pedeap¬ 
sa pe care vor să i-o aplice, şi îşi pregătea laturile pentru schingiuitori, 
Judecătorul, mirat de făgăduiala lui, a fost uimit şi mai mult de în¬ 
cercarea făcută. Căci în timp ce laturile lui erau sfîşiate cu căngi de 

fier, atîta vreme cît judecătorul o dorea, a ţinut mîinile întinse şi a 

suportat rănile cu bucurie. După aceea însă, pus în lanţuri, se liniştea. 

După puţină vreme, anunţîndu-se moartea lui Iulian, a mai trăit pînă 
la domnia lui Teodosie ; şi s-a convertit, făcînd penitenţă în Biserica 
universală pentru erezia anterioară. (Sozomen, V, 10). 


CAPITOLUL XIV 

DESPRE MARTIRIUL LUI VASILE ŞI AL LUI EUPSIHIE 

Cam în acelaşi timp se spune că şi-au sfîrşit viaţa în martiriu 
Vasile, preotul bisericii din Ancira, şi Eupsihie din Cesareea Capado- 
eiei, abia căsătorit. Căci pînă atunci se pare că fusese doar logodit. 
Eupsihie a fost omorît lîngă templul Fortunei, care, aşa cum am mai 
spus, fusese dărîmat ; şi cei din Cesareea au încercat în comun mînia 
împăratului, şi unii au fost pedepsiţi cu moartea, alţii cu fuga. Vasile, 
om învăţat, încercat în privinţa învăţăturii, cît a trăit Constanţiu s-a 
împotrivit arienilor. Şi din cauza decretului lui Eudoxie a fost înde¬ 
părtat din cler. Cînd însă a venit împărat Iulian, îi îndemna în public 
pe creştini să urmeze învăţătura sa şi să nu se murdărească cu religia 
păgînă, să nu pună nici un preţ pe onorurile acordate de împărat, să 
le considere trecătoare şi prilejuri de condamnări veşnice. Din această 
cauză a trezit suspiciunea şi ura păgînilor, fiindcă stătea să-i privească 
atunci cînd aduceau jertfe în public şi spunea şi striga cu tărie că nici 

un creştin nu va fi considerat nevinovat de această greşeală. Prins şi 
predat judecătorului provinciei, după ce a îndurat cu curaj multe cazne, 
a ; fost încununat cu martiriul. 

Acestea le-am găsit relatate împreună, deşi se pare că martiriul 
lor a avut loc în ani sau zile diferite. (Sozomen, V, 10). 


CAPITOLUL XV 

DESPRE CRUZIMILE CARE AU AVUT LOC IN GAZA 
ÎMPOTRIVA CREŞTINILOR, ÎN SEBASTIA ŞI ÎN FENICIA 

Cele făptuite în vremea aceea de cei aţîţaţi de ispita idolilor 
sînt multe şi lipsesc din cărţile lor ; eu însă voi povesti cîteva din cele 
multe. 

în Ascalonia şi Gaza, tăind şi umplând cu orz pîntecele bărbaţilor 
demni de preoţie şi al femeilor onorabile prin vieţuire feciorelnică, le-au 
expus spre mîncare porcilor. Iar în Sehastia, oraş din aceeaşi provincie, 
au deschis mormîntul lui Ioan. Botezătorul şi au dat foc, iar vasele şi 
cenuşa le-au împrăştiat. Apoi nelegiuirea pe care au făptuit-o în Fe- 
nicia, cine poate să o spună sau să o audă fără să verse lacrimi ? Căci 
în Heliopol, care este în preajma Libanului, era un diacon pe nume 
Chirii. Acesta, în vremea împăratului Constanţiu, aprins de zel divin, a 
sfărîmat mulţi idoli şi i-a ars în foc. Amintindu-şi de fapta acestuia, 
bărbaţi care nu trebuie să fie pomeniţi, nu numai că l-au ucis, dar 
tăindu-i pîntecele, au mîncat din ficatul lui. Aceştia totuşi nu au putut 
fugi de Dumnezeu atoatevăzătorul, ci şi-au primit pedepsele meritate 
pentru nemernicia lor. Căci toţi care au fost părtaşi la acea nelegiuire, 
şi-au pierdut dinţii şi au rămas fără grai, căci şi limba le-a căzut, 
mincată de cangrenă. Şi-au pierdut şi vederea şi prin pătimirile lor au 
propovăduit tuturor virtutea pietăţii. (Teodoret, III, 6). 

CAPITOLUL XVI 

DESPRE STATUIA ANDROGINĂ AŞEZATĂ 
ÎN BISERICĂ DE PĂGÎNI 

Iar în Emesa, care este la graniţa acelui oraş, au dedicat lui Dio- 
nis ŢovtSt, adică lui Bachus femeie, biserica ridicată de curînd lui 
Dumnezeu ; şi în bătaie de joc au aşezat acolo un androgin, adică unul 
care arată ca bărbat şi ca femeie. În Dorostol, oraş însemnat în Tracia, 
Emilian, luptătorul niciodată învins, a fost dat focului de judecătorul 

Capitolin al întregii Tracii. Apoi faptele episcopului Marcu din Aretusa 
sau pătimirea lui Eschil şi a lui Sofocle se ştie că lipsesc din cuvîntare, 
pentru ca prezentarea cu cuviinţă a acelei tragedii să poată fi citită in 
ordine. (Teodoret, III, 6). 


CAPITOLUL XVII 

DESPRE LEGILE STABILITE DE IULIAN 
ÎMPOTRIVA CREŞTINILOR 

Şi alte nenumărate fapte au fost comise în vremea aceea pe tot 
pămîntul şi pe mare, de cei necredincioşi împotriva celor credincioşi. 
Atunci un împărat demn de ură impunea legi împotriva credinţei. In 
primul rînd a interzis poeţilor şi retorilor şi filosofilor să citească în¬ 
văţăturile fiilor galileenilor, căci aşa numeau ei pe credincioşii Mîn- 
tuitorului nostru. Ne rănim, spunea, cu propriile noastre săgeţi, potrivit 
proverbului. Unii dintre noi, înarmaţi cu scrieri, pornesc războaie împo¬ 
triva noastră. După asta a scos o altă lege, hotărînd să fie scoşi din 
armată cei din Galileea. (Teodoret, III, 7). 


CAPITOLUL XVIII 

DESPRE ÎNTOARCEREA LUI AT AN AS IE ÎN ALEXANDRIA 

Poporul din Alexandria l-a primit cu drag pe Atanasie,. care se 
întorcea după fuga lui. Au izgonit din biserici pe arieni şi i-au încre¬ 
dinţat lui Atanasie încăperile venerabile. Iar arienii, întrunindu-se în 
case neînsemnate, l-au avut pe Luciu în locul lui George. (Socrate III, 4). 


CAPITOLUL XIX 

DESPRE LUCIFER ŞI EUSEBIE 

Cam în acelaşi timp, episcopii Lucifer din Carali şi Eusebie din 
Vercelli au fost rechemaţi din exil la porunca împăratului. Şi amîndoi, 
revenind din exilul de dincolo de graniţele Tebei, examinau în ce mod 
s-ar putea îndrepta rînduiala tulburată a Bisericii. S-a întîmplat ca Lu¬ 
cifer să ajungă în Antiohia Siriei, Eusebie, în Alexandria ; şi, împreună 
cu Atanasie, ţinînd sfat, au îndreptat învăţătura Bisericii. 

Totuşi Lucifer a trimis în locul său un diacon prin care mărturisea 
că s-a gîndit că el va şti ce s-a stabilit, prin hotărîrea sinodului. El însă, 
venind la Antiohia, a găsit Biserica agitată, dezbinată ; şi nu atît erezia 
ariană practicată sub Euzoie o dezbina, ci chiar şi adepţii lui Meletie, 
care erau plini de zel în jurul învăţătorului lor, s-au îndepărtat de to¬ 
varăşii lor. Lucifer, după ce l-a numit episcop pe Paulin, a plecat din 
nou. Eusebie, venind la Alexandria, a ţinut sinodul împreună cu Ata- 
nasie. (Socrate, III, 4 şi 5). 


CAPITOLUL XX 

SINODUL ŢINUT LA ALEXANDRIA CU ATANASIE 

S-au întrunit episcopi din diferite oraşe şi au discutat despre pro¬ 
blemele cele mai importante şi mai urgente. Cînd au discutat despre 
divinitatea Sfîntului Duh, L-au cuprins în consubstanţialitatea Treimii. 
Şi au declarat Cuvîntul întrupat nu numai cu trup, dar şi cu suflet, aşa 
cum hotărîseră odinioară bărbaţii Bisericii. Nu au introdus o nouă 
credinţă în Biserică, ci aceea pe care tradiţia bisericească a predat-o 
creştinilor. Căci toţi cei din vechime, prin discutarea acestui cuvînt, 
ne-au lăsat nouă scrierile atît de preţioase asupra acestui cuvînt. Irineu 
şi Clement, Apolinarie Hierapolitul, şi Serapion, întîistătătorul Bisericii 
din Antiohia, au mărturisit în predicile lor că a avut suflet Cel care S-a 
făcut om. Şi lui Berii, episcopul din Filadelfia întemeiată în Arabia, 
după ce s-a ţinut Sinodul, cel care i-a scris, tot lui Berii, i-a transmis 
tocmai aceste lucruri. Dar chiar şi Origen, peste tot în cărţile sale, îl 
numeşte însufleţit pe Cel care s-a făcut om ; cînd a vorbit despre Adam 
şi despre Hristos, dar şi de Eva şi de Biserica pe larg. Martori vrednici 
ai acestor spuse sînt Sfîntul Pamfil 120 şi cel care avea cognomenul lui, 
Eusebie m . Căci amândoi lâudînd Împreună viaţa lui Origen 122 şi îm- 
potrivindu-se adversarilor lui, au scris cărţi de valoare în favoarea lui, 
spunînd că nu Origen a abordat întîi această dezbatere, ci s-a interpre¬ 
tat tradiţia mistică a Bisericii. Insă aceia care s-au întrunit la Alexan- 

120. Preotul Pamfil din Cezareea Palestinei a reorganizat biblioteca scriitorului 
alexandrin Origen. Vezi şi nota 38. 

121. Subliniem că Eusebie de Cezareea, prieten cu Constantin cel Mare, a fost 
ucenicul şi prietenul preotului Pamfil. Atît de sirinsă a fost prietenia lor, încît 
istoricii bisericeşti de mai tîrziu, l-au numit pe Eusebie «al lui Pamfil». 

122. Cei doi prieteni au alcătuit lucrarea Apologia lui Origen, pe care Eusebie 
a terminat-o după moartea lui Pamfil. Din nefericire această lucrare s-a pierdut. 

dria au renunţat, nu fără cercetări subtile, să mai discute despre sub¬ 
stanţă şi subzistenţă. Osie din Cordoba, întîistătătorul Spaniei, despre 
care a mai fost vorba, îndemnat de împăratul Constantin să lase să se 
stingă flacăra aprinsă atunci de Arie, a nimicit şi învăţătura lui Sabelie 
din Libia, a discutat problema substanţei şi subzistenţei. (Socrate III, 5). 

Intre timp, mai mulţi episcopi adunaţi în Alexandria cu Atanasie 
şi Eusebie au întărit sinodul constituit; şi au mărturisit că Duhul 
Sfînt este de aceeaşi fiinţă cu Tatăl şi cu Fiul, şi au numit-o Treime, 
şi fiindcă problema fiinţei şi ipostasului tulbura Bisericile, cu multă în¬ 
ţelepciune s-a hotărît ca aceste cuvinte să le folosească numai împo¬ 
triva adepţilor lui Sabelie, ca să nu se considere, din sărăcie de cuvin¬ 
te, că ipostasul este acelaşi lucru cu fiinţa. (Sozomen, V, 11). 


CAPITOLUL XXI 

DEOSEBIREA DINTRE FIINŢA ŞI IPOSTAS 

Acestea s-au discutat în sinodul de atunci. Noi însă, dacă ştim ceva 
despre fiinţă şi ipostas, nu este lipsit de interes să o arătăm pe scurt. 

Aşadar, cei care au explicat cu prudenţă termenul grecesc ooota 
au definit fiinţa (esenţa) în mod diferit, ca uxoaxâaecoî adică ipostas, şi 
nu au mai făcut nici o discuţie m . 

Dar învăţătorul Irineu, în cartea în care a strîns cuvintele literă 
după literă, numeşte acest cuvînt de-a dreptul barbar, căci nu este 
spus de vreunii dintre cei vechi, iar dacă se găseşte pe undeva, nu in¬ 
dică ceea ce se înţelege astăzi. Căci aminteşte că la Sofocle, în Fenica, 
ipostas înseamnă locul răzvrătirilor. Meneandru spune că subzistenţă 
înseamnă drojdia de la vin care se strînge în butoi. Trebuie ştiut totuşi 
că, chiar dacă filosofii antici nu au mai întrebuinţat acest cuvînt, cei 
mai tineri dintre filosofi au folosit cuvîntul de subzistenţă pentru sub¬ 
stanţă. Iar definiţia substanţei au explicat-o în mai multe feluri. Dacă 
prin definiţie fiinţa este circumscrisă, cum am putea folosi adecvat acest 

123. Pînă la Sfîntul Vasile cel Mare, termenii ousia şi ipostasis, în latineşte, 
substantia şi subsistentia, erau întrebuinţaţi ca sinonimi. Sinodul din Alexandria din 
362, prezidat de Sfîntul Atanasie cel Mare, prin folosirea ambiguă a acestor termeni, 
a dat naştere la îndelungi controverse. Sfîntul Vasile cel Mare este primul care 
face deosebire în Dumnezeu între fiinţă (ousia) şi ipostasuri (iipostaseis) în formula 
mia ousia treis ipostaseis, adică o singură lire (fiinţă) in trei ipostasuri, susţinînd că 
această formulă este singura acceptabilă. 

cuvânt când e vorba de Dumnezeu, care e de necuprins ? Evagrie 124 , în 
cartea despre monahi, interzice să se vorbească despre Dumnezeu fără 
de ruşine şi respect. Şi nu îngăduie să fie definită dumnezeirea în nici 
un fel. Căci el spune că definiţiile sînt proprii lucrurilor create. El spu¬ 
ne aşa : Orice propoziţie are fie un gen despre care se vorbeşte, sau o 
specie, sau o diferenţă, sau ceva propriu, sau ceva întîmplător, sau o 
vorbire compusă din acestea. Dar nimic din cele spuse mai sus nu poate 
fi cuprins în Sfînta Treime. Prin urmare ceea ce este de negrăit să fie 
adorat trecîndu-se sub tăcere. Aşa spune Evagrie. Nouă însă ne este în¬ 
găduit, făcînd această digresiune, să vedem ce s-a spus, în măsura în 
care nu aducem vreo vătămare adevărului istoric. (Socrate, III, 5). 


CAPITOLUL XXII 

O PARTE DIN CARTEA LUI ATANASIE 
DESPRE JUSTIFICAREA FUGII LUI 

Iar cartea lui despre justificarea fugii, scrisă cîndva de el, Atanasie 
le-a citit-o atunci celor de faţă ; îi sfătuiesc pe cei studioşi să caute şi 
să citească părţile interesante şi pe care le-am inserat aici, ca să fie fo¬ 
losite, cartea întreagă fiind din multe versuri. Căci spune : iată care 
sînt supoziţiile celor lipsiţi de pietate, care făptuiesc aceste lucruri fără 
să roşească. Intîi au uneltit împotriva noastră şi acuză şi acum, fiindcă 
am putut să înlătur mîinile lor pregătite să ucidă ; şi se jeluiesc amarnic 
pentru că nu au putut să mă lovească mai rău ; şi invocă drept cauză 
frica, ignorînd că atîta vreme cit ei mormăie acestea, ei singuri întorc 
vinovăţia împotriva lor. Căci dacă este rău să fugi, mult mai rău este 
să persecuţi. Unul se ascunde ca să nu moară ; altul, însă, urmăreşte ca 
să ucidă. Şi ca să se fugă este scris : cine caută să ucidă încalcă legea 
şi el însuşi dă prilej de fugă. Dacă deci cei care persecută invocă fuga, 
să se ruşineze ei mai degrabă. Să înceteze uneltirile şi ca urmare înce¬ 
tează să fugă cei ce fug. Dar nu renunţă la abilitatea lor şi se grăbesc 

124. Evagrie Ponticul sau Monahul (f 399/400), prieten cu Părinţii Capadocicni, 
monah erudit, a scris în general pentru monahi. Iată cîteva titluri : Antierheticos, 
tratează desptre cele opt păcate capitale : lăcomia pîntecullud, desfrînarea, iubirea 
de arginţi, tristeţea, mînia, trîndăvia, slava deşartă ; Monahul sau Despre viaţa prac¬ 
tică, Gnosticul sau Către cel vrednic de gnoză, Şase sute de probleme prognostice 
sau gnostice. Pe lingă acestea, a scris o lucrare pentru monahii care trăiau în obşte 
şi alta Către călugăriţe. Cel mai bun studiu asupra lui Evagrie Ponticul este cel al 
fostului Patriarh al Bisericii Ortodoxe Române, de pioasă amintire, Dr. Iustin Moi- 
scscu, publicat în, greceşte la Atena în 1937 cu titlul: Evagrie Ponticul. Viaţa, ope¬ 
rele, învăţătura, precum şi întinsul rezumat în limba română, cu titlul Evagrie din 
Pont, publicat în revista «Biserica Ortodoxă Română», LVI (1938), nr. 5—6, p. 230— 
274. 

să ne prindă cu toată puterea, ştiind că fuga este cel mai bun indiciu 
al celor care urmăresc persecutarea răbdătorilor. Căci nimeni n-a fugit 
vreodată de cineva blînd şi îngăduitor, ci mai degrabă de cel crud şi 
viclean. Căci oricine gemea şi era lovit de Saul, fugea şi venea la David. 

(I Regi 22, 2). Dar aceştia, din cauza celor care se ascund, se străduiesc 
să-i omoare ca să nu pară că blamează însăşi răutatea lor. Aceştia sînt 
orbiţi şi în această privinţă. Căci cu cît fuga e mai manifestă, cu atît 
sînt mai evidente pentru toţi omorurile şi exilurile provocate de ei. 
Căci dacă ucid, moartea strigă mereu împotriva lor ; dacă ameninţă cu 
exilurile, pretutindeni se va şti că ei înşişi au hărăzit împotriva lor 
amintirea răului. Şi dacă ar avea mintea întreagă, ar vedea că ei înşişi 
se constrîng la aceasta şi că ei se lovesc de sfaturile lor. Dar fiindcă 
şi-au pierdut minţile de aceea se amăgesc cu persecuţiile ; şi căutînd 
să ucidă, nu-şi mai privesc lipsa lor de credinţă. Căci dacă fac vreun 
rău acelora ce fug, încearcînd să ucidă, ce fac cînd îl văd pe Iacob fugind 
de fratele său Esau (Fac. 27, 44) şi pe Moise cum coboară în Madian 
din cauza fricii de Faraon (Ieşire 2, 15) ? Cum îl dezvinovăţesc pe David, 
fugind de Saul, care l-a trimis în casă ca să-l omoare, după ce fusese 
ascuns în peşteră (I Regi, 19, 11 ; 24, 4) şi şi-a schimbat înfăţişarea pînă 
cînd s-a depărtat de Abimeleh, şi în felul acesta a scăpat de uneltirile duş¬ 
manilor (Ibid., 21, 13)? 

Ce să spună aceştia care dezvăluie cu neruşinare toate lucrurile, vă~ 
zînd că prea marele Ilie a înviat un mort printr-o rostire ; şi totuşi era 
ascuns din cauza lui Ahab şi a fugit din cauza Izabelei ? Atunci, fiind 
căutaţi şi fiii proorocilor, aceştia s-au ascuns, refugiindu-se în peşteri la 
Abdia (111 Regi, 17, 22; 19, 3). Dar dacă nu au citit acestea, ca fiind din 
vechime, să-şi amintească măcar de Evanghelii. Căci şi ucenicii au ple¬ 
cat de frica iudeilor, ascunzîndu-se şi ei (Fapte 8, 1), şi Pavel, căutat în 
Damasc de conducătorul poporului, a fost lăsat în jos, peste zid, într-un 
coş de nuiele şi a scăpat din mîinile celui care-1 urmărea (II Cor. 11, 33). 
Cînd Scriptura spune acestea despre sfinţii bărbaţi, ce scuză crezi că pot 
găsi ei pentru neruşinarea lor ? Deci, dacă acuză frica, ei vorbesc împotri¬ 
va lor înşişi, ca unii fără minte ; iar dacă ei spun că acest lucru se petrece 
împotriva voinţei lui Dumnezeu, se dovedesc cu totul neounoscători ai Sfin¬ 
telor Scripturi. Căci în lege (Num., 35, 9) s-a arătat că trebuie să-şi aleagă 
şi cetăţile în care să fugă, pînă cînd cei care sînt căutaţi pentru a fi omo- 
riţi să poată scăpa în vreun fel. In ultimul timp al veacurilor, venind chiar 
Cuvîntul Tatălui, care a vorbit lui Moise, i-a dat din nou această însărcina¬ 
re, zicînd : «Cînd veţi fi persecutaţi în această cetate, fugiţi în alta» (Matei 
10, 23). Şi mai încolo spune : «Deci cînd veţi vedea urîciunea pustiirii, care 

nţ 

a fost spusă prin proorocul Daniel, stînd in locul cel sfînt, cine citeşte 
să înţeleagă; atunci cei care sint în Iudeea să fugă în munţi şi cel care 
este pe casă să nu coboare ca să-şi ia ceva din casă; cel care va fi pe ogor, 
să nu se întoarcă să-şi ia haina » (Ibid., 24, 15, 18). 

Sfinţii, ştiind acestea, au purtat discuţia în felul acesta. Căci cele pe 
care Domnul le rosteşte acum, acestea le-a spus sfinţilor chiar înainte de 
a veni întrupat. Şi aceasta este indicaţia care duce la desăvîrşirea oameni¬ 
lor : să facă ceea ce porunceşte Dumnezeu. De aceea şi Cuvîntul întrupat 
pentru noi, cînd era căutat, întocmai ca şi noi, a binevoit să se ascundă 
(Ioan8,59); şi cînd s-a pornit iarăşi persecuţia, a fugit şi a scăpat de unel¬ 
tiri (loan 11, 54). Căci se cuvenea ca El să pătimească şi acest lucru, ca şi 
foamea şi setea, şi să dovedească în acest chip că şi El este întrupat. La 
început a fost repede făcut om ; cînd era mic de tot. Tot El l-a îndrumat pe 
Iosif cu ajutorul îngerului : «Scoală, ia-ţi copilul şi pe mama Lui şi fugi în 
Egipt. Căci Irod va cere sufletul copilului» (Matei, 2,13). După moartea lui 
Irod se pare că a fugit în Nazaret din cauza lui Arhelau, fiul lui Irod. Şi 
atunci cînd s-a făcut El însuşi cunoscut ca Dumnezeu şi a vindecat mina 
uscată, «iar fariseii ieşind din sinagogă au ţinut sfat împotriva Lui, ca să-L 
omoare ; Iisus însă, ştiind aceasta, a plecat de acolo » (Matei 12, 14, 15). Căci 
şi atunci cînd l-a sculat din morţi pe Lazăr : «din ziua aceea, spune Aposto¬ 
lul, s-au hotărît să-L ucidă. De aceea Iisus nu mai umbla pe faţă între 
iudei, ci a plecat de acolo într-un ţinut aproape de pustiu» (loan 11, 53, 
54). Şi apoi Mîntuitorul zice : «Eu sînt mai înainte de a fi existat 
Avraam. Iar iudeii au luat pietre ca să le arunce asupra Lui. Iisus însă 
s-a ferit şi a ieşit din templu. Şi trecînd prin mijlocul lor, a plecat » 
(loan 8, 58, 59; Luca 4, 24), şi aşa s-a dus. Crezi că aceia care au văzut 
lucrurile acestea, sau mai degrabă le-au auzit, pentru că nu le-au vă¬ 
zut, cum oare, aşa cum este scris, nu trebuie să fie arşi în foc, fiindcă 
gîndesc şi vorbesc lucruri potrivnice celor pe care le face şi le propovă- 
duieşte Domnul ? Căci atunci cînd loan a suferit martiriul şi apostolii 
i-au îngropat trupul, « Iisus auzind, a plecat de acolo, cu corabia într-un 
loc în pustiu» (Matei 14, 13). Domnul deci, făcînd aşa, tot aşa propovă¬ 
duia. Dar bine ar fi dacă aceştia s-ar ruşina şi şi-ar arăta în faţa oame¬ 
nilor obrăznicia şi nu s-ar părea că-şi pierd minţile acuzîndu-L iară şi 
iară tocmai pe Mîntuitorul aruncînd împotriva Lui blasfemia. Dar nici 
un smintit nu ar putea să-i susţină, deoarece ei II acuză că nici nu cu¬ 
noaşte măcar Evanghelia. Căci pricina raţională şi adevărată a plecării 
noastre şi a fugii, şi evangheliştii au amintit că e hotărîtă de Mîntui¬ 
torul. Noi însă trebuie să socotim asemenea lucruri şi privitor la sfinţii 
bărbaţi. Căci cele ce au fost consemnate despre Mîntuitorul într-un mod 
omenesc, acelea sînt considerate comune neamului omenesc. El a luat 

asupră-Şi cele care sînt ale noastre şi a arătat pătimirile slăbiciunii 
noastre. Acestea le-a consemnat Ioan astfel : «Căutau deci să-L prindă, 
şi nimeni n-a pus mina pe El, pentru că nu venise încă ceasul Lui» (Ioan 
7, 30). Căci înainte ca să vină ceasul, El spunea Maicii Lui : «Nu a venit 
încă ceasul Meu » (Ioan 2, 4). Şi acelora care erau numiţi fraţii Lui, le-a 
spus : «Vremea Mea încă nu a sosit» (Ioan 7, 6). Încă în timpul Patimi¬ 
lor spunea discipolilor : «Dormiţi acum şi vă odihniţi. Iată, s-a apropiat 
ceasul şi Fiul Omului va fi dat în mîinile păcătoşilor» (Matei 26, 45). Dar 
înainte de a veni vremea nu a îngăduit să fie prins, şi nici nu S-a 
ascuns cînd a venit vremea, ci El însuşi S-a predat duşmanilor. Tot aşa 
şi martirii se păzeau în vremea persecuţiilor, şi cînd erau căutaţi, fu¬ 
geau în ascunzători ; dar cînd erau găsiţi, se supuneau martiriului. 

Am relatat destul despre Atanasie. (Socrate, III, 6). 


CAPITOLUL XXIII 



CUM EUSEBIE, VENIND LA ANTIOHIA 
DIN CAUZA LUI PAULIN 
ŞI VAZÎND POPORUL DEZBINAT, S-A INDIGNAT 

în timpul acesta Eusebie, episcop în Vercelli, a venit de îndată din 
Alexandria în Antiohia şi găsindu-1 pe Paulin sfinţit de Lucifer, iar 
poporul dezbinat, şi pe susţintătorii lui Meletie făcînd ei înşişi slujbele, 
a fost foarte mişcat, fiindcă nu fuseseră cu toţii de acord cu înscăunarea 
făcută. El a blamat cele petrecute tocmai la el şi a plecat, păstrînd tă¬ 
cere, din consideraţie pentru Lucifer. în adunarea episcopilor a făgăduit 
cele ce trebuiau îndreptate ; dar cu toată grija lui, nu a putut totuşi 
să-i unească. 

între timp a revenit din exil şi Meletie ; găsindu-şi tovarăşii ţinînd 
separat adunările, i-a prezidat; dar Bisericile le conducea Euzoie, în- 
tîistătător arian. Paulin deţinea doar o mică biserică în lăuntrul oraşu¬ 
lui şi din respect pentru el, Euzoie nu l-a alungat. Meletie însă celebra 
slujbele în afara porţilor oraşului. Atunci Eusebie a plecat din Antio¬ 
hia. Lucifer însă, simţind că Eusebie nu recunoaşte înscăunarea lui, a 
considerat acest lucru o insultă şi s-a mîniat tare şi evita să se împăr¬ 
tăşească cu Eusebie. Şi, în dezacord cu sinodul, căuta să nu aprobe cele 
hotărîte de sinod. 

în vreme ce se petreceau între ei aceste lucruri de tristă amintire, 
au îndepărtat pe mulţi din Biserică şi pînă la urmă s-a născut o altă 
erezie, cea a luciferienilor. Dar Lucifer nu a putut să-şi potolească 
mînia ; căci era legat prin mărturisirile sale, atîta vreme cît făgăduise 

16 — Casiodor 

prin diaconul său că va ratifica cele stabilite de sinod. De aceea, res¬ 
pectând şi el credinţa Bisericii, s-a întors în Sardinia, la scaunul lui. Cei 
care mai înainte fuseseră supăraţi împreună cu el, s-au separat de 
Biserică. 

Eusebie însă, călătorind prin Orient, asemenea unui bun medic, îi 
întărea pe cei slăbiţi în credinţă, catehizîndu-i şi învâţîndu-i pe toţi 
prin predici bisericeşti. Plecînd de acolo, a venit în Iliria şi de acolo, 
străbâtînd din nou Italia, a rostit aceleaşi învăţături. (Socrate, III, 7). 


CAPITOLUL XXIV 

DESPRE ILARIE DIN PICTAVIUM 

Dar Ilarie din Pictavium, episcop în Aquitania cealaltă, îi catehi- 
zase cu învăţăturile dreptei credinţe atît pe episcopii din Italia eît şi 
pe cei din Galia, ca imul care revenise primul din exil 123 . (An. 364). Şi 
astfel, amîndoi au lucrat cu zel pentru credinţă. Ilarie însă, bun cuvîn- 
tător, a consemnat în cărţile lui preferinţa pentru deofiinţimea Treimii, 
în cărţi a expus-o cu tărie şi a nimicit dogma arienilor. Aceste lucruri 
se cunosc că s-au petrecut la puţin timp după exilul lor. (Socrate, III, 8). 


CAPITOLUL XXV 

DESPRE MACEDONIENI 


Şi în acea vreme adepţii lui Macedonie şi ai lui Eleusie, ai lui 
Eustaţie şi ai lui Sofronie, toţi au fost denumiţi numai după Macedonie, 
şi ţineau dese sinoade. Şi convocîndu-i pe aceia care le urmaseră în Se- 
leucia, i-au anatematizat pe episcopii din cealaltă parte, adică pe adepţii 
lui Acachie ; şi respingînd credinţa sinodului din Rimini, au întărit mai 
mult cele care au fost proclamate la Seleucia şi expuse la Antiohia. 

Cînd aceştia au fost întrebaţi de unii care spuneau : Voi, care acum 
vă numiţi maoedonieni, dacă ştiţi altceva decît adepţii lui Acachie, pen¬ 
tru ce aţi luat parte pînă acum la comuniunea lor ca şi cum aţi fi în 
comuniune cu ei ? înveninat, le-a răspuns episcopul Sofronie din Pom - 

1125. Sfîntul Ilarie Pictări anul, episcop de Pictavium,, astăzi Poitiers în Franţa, 
mare apărător al ortodoxiei credinţei niceene împotriva ereziei ariene, a fost con¬ 
damnat de împăratul Constanţiu la un exil în Frigia, care a durat patru ani (356— 
360). După întoarcerea din exil, Sfîntul Ilarie a continuat lupta împotriva arianismu¬ 
lui, împreună cu prietenul său episcopul Eusebiu de Vercelli. A scris lucrări teo¬ 
logice foarte însemnate, oa Despre Sinoade şi Despre Siinta Treime. 

peiopolul Paflagoniei : Cei din Occident, zise, lîncezeau în consubstan¬ 
ţialitate ; iar Aetie predica în Orient despre diferenţa de fiinţă. Şi unii 
şi alţii greşeau, deoarece aceştia din urmă legau, prin numele de con¬ 
substanţialitate, fiinţele separate ale Tatălui şi Fiului, iar celălalt separa 
pe faţă natura Fiului de natura Tatălui, crezînd că el personal predica 
cu pioşenie că Fiul este deosebit de Tatăl prin substanţă. Şi fiindcă 
aceştia gîndeau aşa, noi am preferat să alegem calea de mijloc pentru 
adevărul credinţei. 

In felul acesta deci erau mulţumiţi să dea satisfacţie celor care în¬ 
trebau. (Socrate, III, 8). 


CAPITOLUL XXVI 

PENTRU CE ŞI IULIAN L-A PERSECUTAT PE ATANASIE 

Aşadar împăratul, auzind că Atanasie, stabilit în Biserica din Ale¬ 
xandria, predică poporului în felul îngăduit de lege şi că mulţi păgîni 
au fost convertiţi la creştinism, i-a poruncit să plece din oraş (An. 365) 126 . 
Iar dacă rămîne, a ordonat să fie pedepsit cu amenzi grele : găsind ca 
motiv de crimă în privinţa lui faptul că în timpul împăratului precedent 
a fost pedepsit cu fuga şi nu a primit scaunul episcopal din porunca lui. 
De aceea, potrivit poruncii împăratului, se pregătea de fugă. Dar văzînd 
în jurul lui poporul de creştini în lacrimi a spus : «Aveţi încredere, fiii 
mei, e un nor care va trece în curind». Spunînd acestea, şi-a luat ră¬ 
mas bun ; a încredinţat Biserica unor prieteni plini de zel şi a plecat din 
Alexandria. (Sozomen, V, 14). 


CAPITOLUL XXVII 

cum a Încurajat iulian credinţa pagină în cizic 

între timp, printr-o solie la împărat, cei din Cizic îşi îndeplinesc 
obligaţiile privind problemele lor şi restituirea templelor; lăudîndu-i 
pentru grija lor faţă de cele sfinte, împăratul le-a acordat tot ce au 
cerut. Dar pe episcopul Eleusie l-a alungat din oraş, ca unul care a je¬ 
fuit templele şi a statornicit să se dea alimente pentru văduve şi să se 
Înalţe mînăstiri pentru tinerele fecioare, îndemnînd u-i pe păgîni să-şi 
lepede credinţa părintească şi să treacă la învăţătura creştină. Le-a in- 

126. Data de 365 este eronată. După cum este cunoscut, împăratul Iulian a mu¬ 
rit către sfârşitul lunii iunie 363. 

terzis chiar pelerinilor creştini să vină în Cizie : crezînd că ei ar putea 
da naştere la răzvrătiri din cauza religiei şi i-ar putea favoriza pe creş¬ 
tinii din oraşul lor. Totodată a ordonat ea meşterii şi făurarii de mone¬ 
de (de aici se vede ce erau monetarii, de care se face menţiune în 
Pandecte), care, după orînduiala împăraţilor mai vechi, erau împărţiţi 
în două părţi, să locuiască în Cizic împreună cu soţiile şi copiii. Căci 
aceştia furnizau în fiecare an publicului un adevărat dar : unii, hlami¬ 
de pentru militari, alţii, bani noi. Şi pentru că Iulian a hotărît să stabi¬ 
lească ritul păgînilor eu orice chip, s-a gîndit să uzeze de forţă şi tor¬ 
turi împotriva celor care refuzau să aducă jertfe. 

Dar a poruncit doar atît : în fiecare oraş să fie consemnat numă¬ 
rul lor, şi nu a interzis ca aceştia să se roage. Căci ştia că nici o nece¬ 
sitate nu poate să împiedice ceea ce a hotărît fiecare de bună voie. Pe 
de altă parte, se grăbea să-i îndepărteze din oraşe pe clerici şi pe întîi- 
stătătorii Bisericilor, străduindu-se ca absenţa lor să fie rezolvată cu 
încetul de Biserică şi să nu existe nici slujitori întru cele sfinte, nici 
unii care să predice, sau să se ia parte la Taine ; şi aşa, după timp în¬ 
delungat, se va aşterne uitarea religiei fiecăruia. (Sozomen, V, 14), 


capitolul XXVIII 

DESPRE TIT, EPISCOPUL DIN BOSTRA 

Aşa că, printr-un ordin public, a poruncit celor din Bostra 127 să-î 
alunge departe din oraşul lor pe episcopul Tit. După această poruncă, i-a 
pus sub urmărire pe clerici, ca şi cum ei ar provoca tulburări în popor. 
Atunci Tit a trimis împăratului o scrisoare de contestaţie, spunînd că 
cetele de păgîni şi de creştini se duşmănesc între ele şi că, la îndemnul 
său, răzvrătirea creştinilor s-a potolit. După spusele acestea, împăratul 
s-a silit să aţîţe împotriva lui Tit duşmăniile poporului, scriind celor 
din Bostra că episcopul Tit i-a acuzat zicînd că poporul a încetat răscoa¬ 
la la îndemnurile lui, şi nu din proprie voinţă ; şi îi sfătuieşte să-l izgo¬ 
nească fiind duşman al poporului. Căci nu poruncea să se proce¬ 
deze cum era just şi legitim, ci, din ură pentru credinţă, se străduia să 
aducă învinuiri prin cuvinte, dar să facă răul prin fapte. De aceea, creş¬ 
tinii se împrăştiau prin oraşe şi provincii. De această situaţie au suferit 
şi cei mai mulţi dintre strămoşii mei. Tot atunci şi bunicul, născut din 
tată pâgîn, el şi cu toată casa lui, oare erau din neamul lui Alafion, s-au 

127. Bostra, oraş în Arabia, avea o biserică foarte veche. Se ştie că în 244, 
Origen a făcut o călătorie în acest oraş pentru a avea o discuţie teologică cu 
episcopul locului, Berii, căzut în mrejele unor erezii. 

) 

creştinat cei dinţii, în Betelea, un sat din Gaza, mai populat şi avînd 
temple antice şi clădiri foarte frumoase, şi mai ales un Panteon, clădit 
pe o înălţime, care domina întregul sat. Locul acesta a fost numit lăcaş, 
cred că după un cuvint grec şi sirian. 

Se spune că autorul creştinării tuturor acestora a fost un monah, 
Ilarie. Căci atunci cînd Alafion a fost vătămat de demon, iudeii şi pa¬ 
ginii i-au făcut descîntece şi sacrificii de purificare, dar nu l-au putut 
ajuta cu nimic. Iar Ilarie, numai cit a invocat numele lui Hristos, a 
alungat demonul, iar pe el l-a trecut la religia creştină. Şi bunicul meu 
a progresat în expunerile şi interpretările Scripturilor noastre, căci era 
talentat şi plin de ştiinţă, fiind priceput şi în arta aritmeticii şi de 
aceea era foarte drag celor din Gaza şi din Ascalon şi, indirect, şi ne¬ 
cesar în explicarea locurilor grele ale Sfintei Scripturi. 

Aceştia cei dintîi au construit în locul acela biserici şi mînăstiri şi 
le-au împodobit cu cinste şi ospitalitate pentru pelerini şi indigeni. 

Din neamul acela au fost pînă la noi bărbaţi foarte buni, pe care 
eu, de foarte tînăr, i-am văzut încărcaţi de ani 12S . (Sozomen, V, 14). 


CAPITOLUL XXIX 

IULIAN A PORUNCIT CA, DUPĂ CULTUL CREŞTIN, 

SĂ FACĂ ŞI PAGINII CUVÎNTÂRI ŞI POMENI, 

SĂ ADUCĂ OFRANDA TEMPLELOR A ZECEA PARTE 

şi să îndeplinească celelalte obiceiuri 

PE CARE LE AVEAU CREŞTINII 

Şi astfel, împăratul, tot străduindu-se ca toată autoritatea sa să se 
extindă asupra lumii păgîne, suporta cu greu să vadă că mai degrabă 
creştinii îşi făceau datoria. Erau şi templele deschise şi păgînii aduceau 
sacrificii în oraş, conform voinţei lui. El însă se frământa de grija ca nu 
cumva elanul lui să fie zădărnicit de numărul mare al creştinilor. Şi 
cel mai mult îl tulbura faptul că auzea că mulţi dintre preoţii săi au 
soţii creştine, şi fii, şi sclavi. Socotind însă că situaţia creştinătăţii con¬ 
stă în viaţa bună şi vieţuire comunitară, s-a străduit să împodobească 
pretutindeni templele păgîne cu construcţiile şi rînduiala religiei creş¬ 
tine, cu reşedinţe şi procesiuni, dar cu învăţături şi îndemnuri păgîne. A 
instituit lectori ai superstiţiilor lui în număr egal cu clericii, ca să cele¬ 
breze cu solemnitate, şi anumite ore şi zile de cuvîntări. A mai ordonat 

128. Istoricul Sozomen a scris Istoria sa bisericească în timpul împăratului 
Teodosie II (408—450) care i-a supus cartea la o cenzură severă. 

de asemenea să aibă (acest cuvînt poate trebuie înlăturat) grija bărba¬ 
ţilor şi a femeilor care ştiu să mediteze la lume şi viaţă, pe lingă locu¬ 
inţele pelerinilor şi ale săracilor, şi la alte griji arătate cu privire la 
cei aflaţi în nevoie, aceasta constituind religia păgînilor, acţiuni care să 
se numească pietate. 

A stabilit ca, dacă cineva greşeşte fără voia şi ştiinţa sa, să suporte 
o uşoară mustrare, potrivit tradiţiei creştine, după penitenţă. Se spune 
că a căutat cu ardoare în special însemnările scrisorilor episcopilor prin 
care obişnuiesc cei care-şi scriu, unul altuia, să-i recomande pe pelerini 
şi unde pleacă, şi de la cine vin, să se precizeze în toate chipurile ; şi 
să fie recompensaţi după merit, dacă ar fi sau nu cunoscuţi şi prieteni, 
prin mărturia făţişă a semnului crucii. 

Luînd în considerare toate acestea, era grăbit ca păgînii să se obiş¬ 
nuiască cu îndatoririle creştinilor. Dar fiindcă pentru mulţi este greu 
de crezut că el ar fi vrut să urmeze strădaniilor creştinilor, nu avem 
cum să dovedim altfel decît cu cuvintele împăratului însuşi. Căci a tri¬ 
mis lui Arsatie, episcopul Galatiei, o scrisoare în felul acesta : 

Cultul păgînilor nu se desfăşoară conform intenţiei noastre, din 
cauza nepăsării slujitorilor lui. Căci strălucirea, măreţia şi nobleţea 
zeilor este mai presus de orice raţiune şi speranţă. Dar să fie zeii bine¬ 
voitori gîndurilor noastre, cu toată nepăsarea pe care o avem ; căci grija 
lor faţă de noi s-a făcut în scurtă vreme atît de mare, cum la început 
nimeni nu şi-ar fi închipuit să o implore măcar. Pentru ce, dacă cre¬ 
dem că acest lucru poate fi de ajuns, şi nu ne uităm cum grija pentru 
pelerini a îmbogăţit cultul creştinilor, şi multă mîngîiere în jurul mor¬ 
mintelor şi al morţilor, şi un devotament pentru raporturi cinstite, dar 
nu reale, ci considerate convieţuire pură ? Lucruri care la noi, cred eu, 
trebuie să se petreacă sub semnul adevărului. Nu e suficient deci ca 
tu să fii aşa, ci toţi sacerdoţii dimprejurul Galatiei, pe care sau îi rogi, 
sau îi îndupleci prin raţiune, sau pur şi simplu îi îndepărtezi de îndată 
din slujirea preoţească dacă nu-şi pleacă zeilor capul, împreună cu so¬ 
ţiile, cu fiii şi cu sclavii lor ; căci sclavii nu mai suportau să facă acest 
lucru, ori fiii lor îl dispreţuiau, ori galileenii se purtau fără evlavie faţă 
de zei şi mai curînd se purtau cu impietate, decît cu pietate. Apoi, în- 
deamnă-i pe toţi ca preotul să nu se ducă la spectacole, să nu bea prin 
cîrciumi sau să exercite cine ştie ce meserie ori lucrări ruşinoase sau 
lipsite de onoare. Cei oare se supun să fie în cinste, iar pe cei care nu 
se supun izgoneşte-i. Stabileşte case de oaspeţi în fiecare oraş pentru 
ca pelerinii să se bucure de îndurarea noastră ; şi nu numai ai noştri, 
dar şi cei străini care sînt lipsiţi de mijloace. Şi ca să ai posibilitatea să 
o faci, am dat de curînd un decret prin care toată Galatia să dea în 

fiecare an treizeci de mii de baniţe de griîu şi şaizeci de mii de sextari 
de vin. A cincea parte din acestea trebuie plătită săracilor care rămîn 
în temple, restul, distribuit pelerinilor săraci. Căci e ruşinos faptul că 
galileenii lipsiţi de pietate nu-i părăsesc, ci mai curînd îi hrănesc pe 
iudei şi pe cei asemenea lor, asemenea şi pe ai noştri, iar ai noştri sînt 
părăsiţi de mîngîierea alor noştri. De aceea învaţă-i şi pe pagini să 
strîngă contribuţii în acest scop şi satele păgînilor să aducă zeilor ca 
ofrande roadele pămîntului şi instituie pentru ei acest fel de binefaceri 
învăţîndu-i că odinioară aceasta a fost îndatorirea alor noştri. Căci şi 
Homer aduce această dovadă, arătînd că Eumeu face acest lucru. Iar noi 
nu imităm exmplele bune ale alor noştri, ci îngăduim altora să fie in¬ 
diferenţi pînă la neruşinare, lăsîndu-i să necinstească pe zei, în loc să-i 
respecte. 

Aşa că, dacă voi afla că tu ai făcut aşa, voi fi plin de bucurie. Pe 
conducătorii provinciilor să-i primeşti mai rar acasă ; trimite-le deseori 
scrisori. Nici unul din preoţi să nu-i intîmpine cînd vin în oraş, cînd 
vin în templele zeilor, să nu fie întîmpinaţi la intrare şi nici precedaţi 
de ostaşi şi nicidecum de vreun slujitor al cultului nostru. Cînd ajunge 
în pragul templului să apară ca un oarecare. Tu însă, aşa cum ştii, eşti 
judecător în lăuntrul templului. Căci acest lucru se pare că îl impune 
însăşi hotărirea sfîntă. Cei care se supun sînt evlavioşi prin adevăr, cei 
care se opun dau dovadă de slavă deşartă. Căci ce se cuvine, sau ce 
ajutor merită acela care refuză să aibă favoarea mamei zeilor ? Cei care 
au neglijat-o nu vor rămîne numai fără pedeapsă, ci vor avea de în¬ 
durat şi mînia noastră ; căci nu e îngăduit să fie cruţaţi aceia care i-au 
avut duşmani pe zei. Aşa că sfătuieşte-i ca, dacă vor să se bucure de 
protecţia mea, să-şi dea silinţa toţi să aducă cinstire mamei zeilor 129 . 
(Sozomen, V, 16). 


CAPITOLUL XXX 

ÎN CE FELURI A ÎNCERCAT SÂ RIDICE PĂGÎNISMUL 
ŞI SÂ-I 1NDRUMEZE PE SOLDAŢI SPRE CULTUL IDOLILOR 

împăratul, înfăptuind acestea pentru nimicirea creştinilor, nu s-a 
gîndit să-i îndemne pe supuşi la aceasta şi s-a ruşinat să facă uz de 
forţă pe faţă. între timp, pentru ea să-i obişnuiască pe soldaţi cu păgî- 
nismul, s-a căznit să readucă la vechiul simbol semnul acela sublim al 
romanilor, pe care Constantin, aşa cum s-a mai spus, l-a însemnat în 

329. Ca «mamă a zeilor» a fost considerată zeiţa Gaea, personificare a pămîn¬ 
tului, element primordial din care se trăgeau toţi ceilalţi zei. 









forma crucii. In imaginile publice l-a înfăţişat pe Jupiter aducindu-ai 
di(n cer coroana şi purpura, pe Mercur şi pe Marte privindu-1, ca o 
dovadă a celui înţelept şi puternic. Şi recurgea la diferite reprezentări, 
pentru ca, prin mijlocirea puterii, pe neştiute să fie adoraţi zeii şi in 
felul acesta supuşii să fie înşelaţi în ascuns. Căci considera că, dacă ie 
impune el însuşi acest lucru, după aceea va realiza ce va voi. Iar cunos- 
cîndu-i pe cei ce refuzau acestea, îi va face să le accepte prin forţă, 
întorcîndu-i spre cultul romanilor pe cei ce ezitau, şi pe cei care se 
opuneau hotărîrilor statului şi propriei sale conduceri. 

Puţini într-adevăr, supuşi pedepsei, au cunoscut şiretenia ; fiindcă nu 
au vrut să se închine aşa cum era obiceiul. Mulţimea însă, ca de obi¬ 
cei, se închina statuilor, din pură ignoranţă. Totuşi acest lucru nu i-a 
folosit împăratului! Gîndindu-se îndelung cum să înalţe credinţa păgînă, 
a găsit modalitatea ca să dea soldaţilor creştini coroana pentru merite 
cunoscute. Cum se apropia timpul cînd soldaţii primesc de obicei da¬ 
rurile împăratului (aceasta avea loc de cele mai multe ori în prima zi 
a lunii ianuarie sau în ziua de naştere a împăratului sau a oraşelor de 
reşedinţă imperială), a căutat cum ar putea sâ-i înşele pur şi simplu, 
la adăpostul tradiţiei. Şi a ordonat ca toţi care se apropiau de mîna 
împăratului să-i ofere — sfătuiţi de oficialităţi — tămîie aprinsă. Căci 
în faţa lui era aşezat un altar şi tămîie, potrivit vechiului ceremonial al 
romanilor. Atunci însă unii şi-au dovedit pe faţă tăria şi nu au suportat 
nici să-i ofere tămîie aprinsă şi nici să primească darul de la împărat. 
Altora însă, cu gîndul la lege şi tradiţie, nu le-a trecut măcar prin minte 
că ar comite un păcat. Alţii însă, atraşi de cîştig sau sub imperiul fricii 
sau determinaţi de o decizie bruscă, chiar dacă au înţeles, nu au vrut 
totuşi să se abată de la oredinţa păgînă. Şi pentru că cei mai mulţi, 
amăgiţi de ignoranţă, îl invocau între ei pe Hristos, la masă, sau la un 
pahar, aşa cum e obiceiul, cineva le-a răspuns, zicînd : Pentru ce îngă¬ 
duiţi să fie invocat Hristos, de care v-aţi lepădat puţin mai înainte, 
atunci cînd primind darul împăratului, aţi pus tămîie în foc ? Cînd au 
auzit soldaţii acestea şi au înţeles cele petrecute, apărînd pe neaştepta¬ 
te în faţa tuturor au început să alerge şi dînd năvală îl strigau pe Dum¬ 
nezeul lor şi arătau tuturor oamenilor că sînt creştini şi că îşi vor 
păstra credinţa, că ceea ce au făcut a fost din ignoranţă şi că, dacă se 
poate spune, numai mîna a fost păgînă, dar nu au acţionat în deplină 
cunoştinţă. Şi ajungînd pînă la împărat, au aruncat aurul pe care îl pri¬ 
miseră şi cereau cu glas tare să primească ceea ce le-a dat şi să-i ucidă 
şi pe ei. Căci mărturiseau că au făcut penitenţă, pentru că mîna lor 

dreaptă păcătuise fără ştiinţă şi se străduiesc să supună întregul trup 
pedepsei, pentru Hristos. (Sozomen, V, 16). 

Aceste lucruri au stîrnit mînia împăratului. Şi în primul rînd a 
poruncit să li se taie capul. Fiind duşi la moarte, urmaţi de popor, de 
cei care admirau virtutea lor dovedită pentru credinţă, au ajuns la lo¬ 
cul unde de obicei sînt pedepsiţi cei vinovaţi. Atunci cel mai bătrîn 
dintre toţi l-a rugat pe călău să taie, înaintea tuturor, capul unui ado¬ 
lescent cu nume de roman, ca să nu se descurajeze privindu-i pe cei¬ 
lalţi. Şi cînd tînărul şi-a pus genunchii în pămînt şi călăul şi-a scos 
sabia din teacă, a venit degrabă un crainic care a strigat să oprească 
execuţia. Mai tîrziu tînărul acela, scăpat de la ucidere, spuse : Un roman 
nu a fost vrednic să fie numit martir al lui Hristos. Şi cu toate că împă¬ 
ratul răuvoitor a interzis vărsarea de sînge, totuşi, mînat de invidie, nu 
le-a îngăduit să locuiască în oraşe, ci i-a trimis în exil, în locurile cele 
mai îndepărtate ale romanilor, (Teodoret, III, 16). 

Iar după aceea a poruncit să nu intre în palat aceia care refuză să 
aducă jertfe ; şi a dat ordin ca aceia să nu facă parte din nici un co¬ 
legiu, nici din for, nici din vreo judecătorie, nici din vreo demnitate şi 
nici din vreun loc în administraţie. (Sozomen, V, 17). 


CAPITOLUL XXXI 

DESPRE TRUPUL MARTIRULUI VA VILA 
ŞI DESPRE STATUIA LUI APOLO 
DISTRUSĂ DE TRĂSNET 

Pe cînd deci Iulian aştepta la oracolul lui Apolo din Dafne răspun¬ 
sul cu privire la victorie în războiul cu părţii, şi el se plîngea de ve¬ 
cinătatea trupului martirului Vavila, a poruncit să dezgroape corpul 
acestuia. Pentru aceasta, în timpul festivităţii, pe cînd creştinii intonau 
psalmi purtînd trupul martirului, şi, spre indignarea împăratului, un 
tinerel, Teodor, povestea nenumăratele torturi la care a fost supus, 
deci cînd se petrecea aceasta, un demon fals a făcut să crească gloria 
martirului, arătînd mai limpede minciuna. Căci un fulger trimis din 
cer a aprins întregul templu şi a făcut praf însăşi statuia lui Apolo 
pitianul — căci era din lemn şi aurită pe dinafară. Aflînd aceasta în 
timpul nopţii, prefectul de atunci din Orient, pe nume Iulian, unchiul 
lui Iulian, a venit în grabă la Dafne, vrînd să ofere zeului său satisfac¬ 
ţie şi văzîndu-1 transformat în cenuşă, îi lovea cu vergile pe vetoxopouS 
(adică paznicii templului), crezînd că această faptă a fost comisă de 

vreun creştin. Deşi torturaţi, aceştia nu au vrut să mintă, strigînd că 
incendiul a început de deasupra, nu de jos. La acestea şi ţăranii veniţi 
din locurile învecinate au spus că au văzut cum fulgerul a fost pornit 
din cer. (Teodoret, III, 9 şi 10). 


CAPITOLUL XXXII 

DESPRE CONFISCAREA VASELOR SFINTE DIN BISERICI 
ŞI CUM AU FOST PEDEPSIŢI DE VOINŢA DIVINĂ 
PREFECTUL IULIAN ŞI FELIX, 

PENTRU CĂ AU DISPREŢUIT BISERICA 


) 


în timpul acesta au poruncit să fie destinate tezaurului fiscal va¬ 
sele sfinte din biserici. Fiind înlăturate porţile bisericii mai mari, sanc¬ 
tuarul a devenit accesibil tuturor. Intrînd în biserică Iulian, prefectul 
Orientului, a intrat şi Felix, prefectul tezaurului regal, şi, odată cu ei, 
Elpidie, păzitorul bunurilor particulare. Se spune că Felix şi Elpidie 
au fost întîi creştini şi s-au lepădat de credinţă vrînd să fie supuşi unui 
împărat necredincios. Iar prefectul Iulian a urinat fără ruşine în sfîntul 
altar ; şi în timp ce Euzoie a încercat să-l împiedice, el l-a lovit în cap. 
Se spune însă că a zis că religia creştină a fost părăsită de providenţa 
divină. Apoi Felix, văzînd podoabele vaselor pe care Constantin şi 
Constanţiu le oferiseră adesea, spuse : Iată vasele în care este slujit 
Fiul Măriei. Dar pentru aceste impietăţi şi prezumţii necugetate au fost, 
nu după multă vreme, loviţi de pedepse. Căci curînd după aceea Iulian, 
ţintuit de o crudă infirmitate, a murit în urma putrezirii viscerelor. Şi 
nu elimina murdăria pe căile digestive, ci gura nelegiuită, care rostise 
blasfemii, a ajuns să fie organul acestei evacuări. Se spune că soţia lui 
a fost renumită pentru credinţa ei şi ea i-a spus : Se cuvine să aduci 
laudă Mîntuitorului Hristos, bărbate, fiindcă prin această boală ţi-a 
arătat măreţia puterii Sale. Căci nu ai fi putut cunoaşte pe Cel împo¬ 
triva căruia ai vrut să lupţi, dacă obişnuita îndelungă-răbdare nu ţi-ar 
fi trimis în chip miraculos aceste chinuri. Cunoscînd dară prin aceste 
cuvinte şi prin suferinţele neîntîrziate cauza bolii, îl ruga pe împărat 
să fie redată biserica acelora cărora le-a fost luată. Dar nu l-a înduple¬ 
cat nici pe el şi a ajuns la capătul vieţii. Iar Felix, lovit şi el neîntîr- 
ziat de boală prin puterea divină, a vărsat sînge pe gură o zi întreagă. 
Şi apoi, noaptea, după ce s-au deşertat toate venele corpului, şi pier- 
zîndu-şi toată puterea, s-a stins şi el, încredinţîndu-se morţii veşnice. 
(Teodoret, III, 11 şi 12). 

CAPITOLUL XXXIII 

CUM S-A CONVERTIT LA ANTIOHIA FIUL SACERDOTULUI 

Intre acestea, un tînăr, fiu de preot (păgîn) crescut în necredinţă, 
a trecut în acel timp în adunarea creştinilor. Era pe atunci o femeie 
de o deosebită consideraţie şi strălucea prin cinstea de diaconiţă. Aceas¬ 
ta era prietenă eu mama tînărului şi de multe ori cînd mama venea la 
ea, îl îmbrăţişa pe copil şi îl îmbia spre slujirea numelui de creştin. 
Pe urmă, după moartea mamei, venea tînărul la ea şi se bucura de 
învăţătura obişnuită. Cînd şi-a însuşit bine înţelepciunea ei, a întrebat-o 
pe învăţătoare cum ar putea să evite religia tatălui şi să dobîndească 
puterea de a predica adevărul. Ea i-a spus să fugă de la tatăl lui şi să-L 
urmeze pe Creatorul ei şi al lui şi să se ducă în alt oraş, unde se scape 
de urmărirea împăratului necredincios şi i-a făgăduit să aibă ea însăşi 
grijă de el. La aceasta, tînărul i-a spus : Voi reveni, apoi, şi îmi voi 
încredinţa sufletul ţie. Au trecut cîteva zile şi Iulian a venit la Dafne 
ca să celebreze sacrificiile publice. împreună cu el, şi tatăl tînărului, 
căci era sacerdot şi obişnuia să-l urmeze pe împărat; împreu¬ 
nă cu el erau şi acest copil şi fratele lui, avînd însărcinarea să ser¬ 
vească masa împăratului. De obicei sacrificiile se celebrau timp de 
şapte zile la Dafne. In prima zi, cînd tînărul stătea în faţa patului îm¬ 
păratului şi împărţea solemn bucatele, cuprins de oroare a venit în 
grabă în oraşul Antiohia, la femeia aceea minunată. Eu am venit — 
spuse — şi nu te înşel în cele făgăduite ; iar tu, gîndind la salvarea 
amîndurora, ţine-ţi făgăduiala. Ea s-a ridicat pe dată, l-a însoţit pe 
tînăr la Meletie, om al lui Dumnezeu, care i-a ordonat să locuiască în 
partea superioară a casei. între timp, tatăl, căutîndu-şi fiul, a trecut 
şi prin Dafne şi, venind în oraş, cutreiera toate străzile şi cartierele, 
cercetînd cu ochii peste tot şi căutînd să-l descopere. Cînd a ajuns în 
locul unde îşi avea locuinţa sfîntul Meletie, avînd o bănuială, l-a văzut 
pe fiu privindu-1 de la fereastră. Şi dînd fuga, l-a prins şi l-a dus 
acasă. Întîi l-a chinuit, apoi i-a pus pe mîini, pe picioare şi pe spate 
greutăţi încinse în foc. După asta l-a lăsat legat în cameră cu uşile în¬ 
cuiate şi s-a dus la Dafne. 

Acestea le-am auzit de la un bărbat bătrîn, care le povestea. Acesta 
a mai adăugat că, plin de Duh Sfînt şi de har, băiatul a sfărîmat toţi 
idolii tatălui şi a început să rostească blesteme împotriva neputinţei 
lor. După asta, gîndindu-se la ceea ce a făcut, s-a înspăimîntat de ve¬ 
nirea tatălui şi L-a rugat pe Domnul Hristos să-l ajute să zdrobească 
zăvoarele şi să deschidă uşile : «Pentru Tine, Doamne, am făcut acestea 

şi nu mi-a fost teamă să le fac». Zicînd acestea, au căzut deodată ză¬ 
voarele şi s-au deschis uşile. Iar el a venit din nou la învăţătoare, care, 
îmbrăeîndu-1 cu haine femeieşti şi hotărîndu-i să stea în casă, după 
cîtăva vreme l-a dus din nou la sfîntul Meletie. Acesta l-a dat în mîna 
lui Chirii, episcopul din Ierusalim, şi aşa au venit în Palestina in timpul 
nopţii. Acesta, după moartea lui Iulian, l-a îndrumat şi pe tatăl tînă- 
rului la adevărul creştin. Printre altele mi-au fost povestite şi acestea. 
(Teodoret III, 13). 


CAPITOLUL XXXIV 

CUM A SPURCAT IULIAN TOATE CU APELE DE LA SACRIFICIU 
ŞI I-AU STAT ÎMPOTRIVA IUVENTIE ŞI MAXIMIN 

In timpul acesta Iulian se înarma fără ruşine împotriva evlaviei 
credinţei, dar la înfăţişare se prefăcea blînd ; şi pregătea curse ca să-i 
înşele pe nevinovaţi. întîi a spurcat prin sacrificii fîntînile oraşului, 
apele din Dafne, ca fiecare din cei care beau apa să fie cuprins de groa¬ 
ză. Şi cum umplea cu nelegiuirea aceea chiar alimentele care se vin¬ 
deau populaţiei (căci erau stropite cu apa aceea şi pîinea şi carnea şi 
fructele şi zarzavaturile şi toate cele cîte se mănîncă), văzînd acestea cei 
care căpătaseră numele mîntuirii oftau şi strigau cînd vedeau asemenea 
oroare. Şi totuşi mîncau, supunîndu-se legii Apostolului : «Mîncaţi, zice 
(I Cor. 10, 27), tot ce se vinde la măcelărie, fără să întrebaţi nimic pen¬ 
tru conştiinţă». Dar doi militari vestiţi, căci erau scutieri ai împăratului, 
la un ospăţ s-au revoltat mai tare de această oroare şi au folosit cuvin¬ 
tele minunaţilor străluciţi care au crescut în Babilon, zicînd : Ne-ai 
lăsat unui rege nedrept care s-a depărtat de Tine mai mult ca toate 
neamurile care sînt pe pămînt. Aceste cuvinte au fost transmise împă¬ 
ratului de unul dinitre convivi. împăratul, aducîndu-i de îndată la el 
pe aceia foarte tari, i-a întrebat ce au vorbit. Ei, văzînd un prilej de în¬ 
credere în întrebarea împăratului şi încurajînd zelul lui lăudabil, au 
spus următoarele, îndemnaţi de obişnuinţa evlaviei : O. împărate, noi 
care am respectat pînă acum legile care trebuie lăudate şi pe care le-au 
aşezat Constantin şi fiii săi, regretăm acum văzînd că toate sînt pline 
de groază, iar alimentele şi băutura sînt spurcate. Acestea le-am deplîns 
şi acasă şi le plîngem şi în faţa ta ; căci acest lucru nu ne place la 
domnia ta. 

Auzind acestea, el, numit de cei asemeni lui blînd şi filosof, şi-a 
arătat un chip plin de îndurare, dar şi-a arătat imediat faţa impietăţii, 
poruncind să fie bătuţi crunt. I-a lipsit şi de lumină, ba mai mult, cum 

e mai adevărat, i-a eliberat de nenorocirea acelor vremuri şi a avut grijă 
să le fie oferite cununile victoriei. Căci se prefăcea că vrea să depărteze 
de la ei vina injuriei imperiale şi a poruncit ca aceasta să se răspîn- 
dească în public, căci vedea cu ochi răi onoarea şi pe apărătorii exa¬ 
geraţi ai adevărului ce se numeau martiri. Numele acestora au fost 
Iuventie şi Maximin, cărora oraşul Antiohia, ca cinstitoare a celor care 
luptă pentru credinţă, le-a închinat un monument de preţ, care este 
cinstit şi în zilele noastre prin serbări în fiecare an. Dar şi mulţi dintre 
nobili şi cei care aveau parte de asemenea încredere dintre cei cu o 
deosebită demnitate, au dobîndit aceleaşi coroane. (Teodoret, III, 14). 

CAPITOLUL XXXV 

VALENTINIAN, CARE A DOMNIT DUPĂ EL, 

L-A LOVIT PE SLUJITORUL TEMPLULUI 
PENTRU CĂ A FOST STROPIT CU APĂ DE LA JERTFE 

Valentinian, care nu după mult timp a ajuns împărat, era pe atunci 
numit conducătorul a o mie de lăncieri din preajma palatului. Acesta 
nu şi-a ascuns zelul pe care-1 avea pentru credinţă. într-una din zile, 
cînd acela care trebuia lovit de trăsnet intra în comunitate în templul 
Fortunei şi de amîndouă părţile uşilor stăteau slujitorii templului, care, 
cum spuneau chiar ei, purificau prin stropire pe cei care intrau, Va¬ 
lentinian, care mergea înaintea împăratului, a văzut pe hlamida sa o 
picătură din apa de stropire. Şi, indignat, l-a lovit cu pumnul pe slu¬ 
jitorul templului, zicînd că a fost murdărit, nu purificat. împăratul, 
văzînd aceasta, a poruncit să fie dus sub pază şi destinat sihăstriei. Dar 
după ce a trecut un an şi cîteva luni, Valentinian, ca răsplată a unei 
mărturisiri, a primit imperiul. Căci nu numai în viaţa cealaltă, Dum¬ 
nezeu îi cinsteşte pe cei care îl iubesc, dar uneori acordă chiar pe loc 
recompense pentru faptele bune şi prin recompensele prezente încura¬ 
jează nădejdea. (Teodoret III, 15). 


CAPITOLUL XXXVI 

DESPRE MARTIRUL ARTEMIE 
ŞI DESPRE STAREŢA PUBLIA 

Pe Artemie, care pe vremea lui Constanţiu a fost comandantul 
Egiptului, pentru că în vremea aceea a distrus multe statui ale idolilor, 
nu numai că l-a lipsit de orice posibilităţi, dar l-a pedepsit cu tăierea 
capului. Acestea şi altele asemănătoare le-a îndurat acela plin de blîn- 
deţe şi străin de orice mînie, aşa cum îl numeau necredincioşii. Să adaug 

la acestea chiar minunea unei femei care cu zel divin a dispreţuit ne¬ 
credinţa aceluia. Publia era în vremea aceea foarte renumită şi înzestra¬ 
tă cu virtuţi de preţ. Aceasta, la scurt timp după ce şi-a plecat capul 
jugului căsniciei, a dăruit Creatorului rod vrednic de cinste. Căci Ioan, 
statornicit de multă vreme preot în Antiohia şi respingînd adesea de¬ 
cretele guvernatorului apostolic, a răsărit din trupul acelei femei minu¬ 
nate. Aceasta, avînd în preajma ei adunarea celor care păzeau fecioria 
în demnă vieţuire comunitară, lăuda adesea împreună cu ele pe Făcă¬ 
torul şi pe Mîntuitorul Dumnezeu. La trecerea împăratului pe acolo ele 
cîntau în cor, cu glas limpede, judecind demn de dispreţ şi deridere pe 
cel care se înşeală şi făcînd să răsune mai puternic acele cîntări care 
parcă preamăreau slăbiciunile idolilor. Spuneau cu David : «Statuile 
neamurilor argint şi aur, operele mîinilor oamenilor». Şi iarăşi : «Să ţie 
asemenea lor cei care le fac şi toţi cei care au încredere în ei » (Ps. 113, 
4, 8). 

Auzind acestea împăratul, tare înfuriat, cînd a trecut pe acolo le-a 
poruncit să tacă. Dar ele, temîndu-se prea puţin de porunca lui, au 
cîntat în cor cu mai mult avînt. Cînd a trecut din nou, ele intonau : 
«Să se scoale Dumnezeu şi să se risipească vrăjmaşii Lui » (Ps. 67, 1). 
Cuprins de furie, împăratul a poruncit să-i fie adusă conducătoarea 
corului. Deşi a văzut-o topită de bătrîneţe, nu s-a înduioşat nici de slă¬ 
biciunea trupului şi nici nu s-a străduit să-i cinstească virtutea sufle¬ 
tului, ci a poruncit unor derbedei să o pălmuiască. Ea, primind ocările 
acelea ca pe o cinstire deosebită, s-a întors acasă şi îl înfiera pe el în 
cunoscute melodii spirituale, ca şi cum compozitorul acelei cîntări ar 
fi îndepărtat de Saul un spirit răufăcător. Căci şi Iulian, în rătăcirea 
lui, îndreptînd demonii către el îşi pierdea minţile împotriva darului 
evlaviei. (Teodoret, III, 17). 


CAPITOLUL XXXVII 

DESPRE VASILE ŞI GRIGORIE 

Nu mică era întristarea lui Apolinarie Şirul înzestrat cu multă 
ştiinţă, ca şi a lui Vasile şi Grigorie 130 din Capadocia, cuvântători creş¬ 
tini ai acelor timpuri, şi mulţi alţi bărbaţi cu darul elocinţei. Unii dintre 
ei au fost plini de zel pentru adevărata slavă, alţii au fost cuprinşi de 
nebunia ereziei ariene. De aceea, considerînd că creştinii trebuie înar- 

130. Sfîntul Vasile cel Mare (f 379), arhiepiscopul Cezareei Capadociei, şi 
prietenul său Sfîntul Grigorie de Nazianz (f cea 390) au fost colegi de studii la 
I Atena cu Iulian Apostatul. 

maţi, le-a interzis să se instruiască prin lecţiile lor. Atunci Apolinarie, 
pentru că era învăţat şi ingenios totodată, a prezentat în versuri eroice, 
după modelul poemelor lui Homer, antichitatea ebraică de pînă la im¬ 
periul lui Saul şi a împărţit întreaga operă în douăzeci şi patru de cărţi, 
dînd fiecăreia numele unei litere, conform împărţirii homerice. A mai 
făcut şi o altă operă, după fabulele lui Menandru, lucrate prin asemă¬ 
nare cu comediile ; a imitat şi tragediile lui Euripide şi lira lui Pindar. 
Şi, pentru a completa, preluînd teme din Sfînta Scriptură, a compus 
toate temele enciclopedic, foarte asemănătoare celor greceşti, prin 
număr, calitate, moravuri, compoziţie, caracter şi dispoziţie. Şi nu le 
cinsteau din cauza bătrîneţii oamenilor şi pe care le credem că sînt 
plăcute de folosit, ci, după părerea mea, le considerau (pe cele ale lui 
Apolinarie) egale cu ale celor vechi. Căci a făcut chiar împăratului o 
carte, deloc obscură, împotriva filosofilor păgîni, pe care a intitulat-o 
< Pentru adevăr». In această carte, fără să vorbească de mărturiile sfin¬ 
te, a dovedit că şi aceia s-au înşelat, el însă cunoaşte adevărul despre 
Dumnezeu. Luînd cunoştinţă de aceasta, împăratul a scris episcopilor 
cunoscuţi : Am citit şi am dezaprobat. I-au răspuns episcopii : Şi dacă 
ai citit, tot n-ai înţeles ; căci dacă ai fi înţeles, n-ai fi dezaprobat. Unii 
spun că scrisoarea a fost a lui Vasile, întîistătătorul Bisericii din Capa- 
docia, ceea ce nu e de necrezut. Dar, fie că e a lui, fie că e a altuia, este 
drept să lăudăm învăţătura despre virtute. (Sozomen, V, 17). 


CAPITOLUL xxxvm 

DESPRE ACEIA CARE, DE DRAGUL BANILOR, 

S-AU ÎNDEPĂRTAT DE CREDINŢĂ 

Mulţi care, nu pe bună dreptate, aveau numele de creştini, pentru 
că puneau banii şi onorurile prezente mai presus de fericirea adevăra¬ 
tei credinţe, au ajuns pînă la nelegiuirea de a aduce sacrificii. Unul din¬ 
tre aceştia a fost sofistul Eubol din Constantinopol. Urmînd obiceiurile 
împăraţilor, el s-a prefăcut un fervent creştin sub Constanţiu, dar sub 
Iulian a devenit repede păgîn ; iar după Iulian voia din nou să fie 
creştin. Prosternat cu capul înainte în faţa uşilor bisericii, el striga cu 
glas mare : Călcaţi-mă în picioare, smintit ce sînt ! (Socrate, III, 11). 

CAPITOLUL XXXIX 

CUM A JEFUIT IULIAN DE BANI PE CREŞTINI 

Cum Iulian se îndrepta împotriva perşilor, voind să se răzbune 
pentru faptul că sub Constanţiu ei invadaseră graniţele romanilor, şi 
ştiind că în lupte se întîmplă adesea nenorociri, şi fiindcă avea nevoie 
de bani mai mulţi, a găsit modalitatea să jefuiască de bani pe creştini. 
Le-a pretins bani mulţi celor care nu voiau să aducă sacrificii şi, de fapt, 
erau impuşi creştinii. Căci fiecare dintre ei dăruia după starea sa ma¬ 
terială şi împăratul, printr-o colectă nedreaptă, s-a justificat pe nedrept. 
Căci unde nu era, aplica această lege ; iar unde era, lua el însuşi. Aşa 
că păgînii i-au asuprit greu pe creştini ; uneori îi chinuiau şi prin tor¬ 
turi corporale. Cînd împăratul auzea acestea, le răspundea creştinilor 
care se duceau la el, împiedicîndu-i să se apere : E de datoria voastră 
să înduraţi cu răbdare suferinţele ; căci aceasta este învăţătura Dum¬ 
nezeului vostru. (Socrate, III, 11). 

CAPITOLUL XL 

CUM ŞI-AU BĂTUT JOC DE EL 
LOCUITORII DIN ANTIOHIA 

Şi a venit împăratul în Antiohia cu gînd să lupte împotriva perşi¬ 
lor. Cum poporul se plângea că marfa de vînzare abundă, dar se vinde 
mai scump, voind să-şi arate bogăţia generozităţii sale, a stabilit preţuri 
mai mici decît trebuia în piaţa unde se făceau vînzări. Şi după ce au 
fugit cîrciumarii şi diferiţii neguţători, au lipsit cele necesare. Cei din 
Antiohia însă cu greu au suportat acestea şi i-au adus insulte împăra¬ 
tului. (Sozomen, V, 18). Se plîngeau împotriva lui şi făceau glume la 
adresa bărbii lui : bârba lui era cam lungă. Spuneau deci : să-i fie 
tunsă, ca barba lui să folosească la funii. Şi fiindcă de multe ori el 
sacrifica idolilor un taur pentru credinţa lui, a poruncit să se facă un 
altar în formă de taur, în întregime din aur. Oamenii, bîrfindu-1 spu¬ 
neau : taurul ăsta o să răstoarne lumea. Înfuriat pînă la mînie de aces¬ 
te insulte a ameninţat că va distruge oraşul Antiohia. De aceea, voind 
să se întoarcă la Tars în Cilicia, a poruncit să fie pregătite cele ne¬ 
cesare. Sofistul Libaniu l-a făcut să renunţe la această intenţie, scriind 
o carte în favoarea celor din Antiohia şi, celor din Antiohia, despre 
mînia împăratului, cărţi pe care nu le-a publicat. Iar împăratul, refu- 

zînd să se răzbune prin intervenţii militare, a îndepărtat mînia indignării 
sale prin injurii reciproce. Căci a scris o carte plăcută şi destul de civi¬ 
lizată împotriva celor din Antiohia, pe care a numit-o Antiohioa. Dar 
a săvîrşit multe rele împotriva creştinilor chiar în oraşul acela. (Socrate, 
III, 15). 


CAPITOLUL XLI 


DESPRE STATUIA LUI HRISTOS, 
DARÎMATĂ DE IULIAN 


Nu voi trece sub tăcere, ci voi povesti ceea ce s-a întîmplat sub 
Iulian. Căci a fost un semn al puterii lui Hristos şi un indiciu al mîniei 
lui Dumnezeu împotriva împăratului. Cînd a aflat că în Cesareea din 
Filippi, oraş al Feniciei, care se numea Panea, există o statuie deose¬ 
bită a lui Hristos, pe care a ridicat-o acolo femeia aceea vindecată de 
curgere de sînge, după ce a dat-o jos, a aşezat acolo propria lui statuie. 
Cînd a căzut din cer un trăsnet năprasnic, statuia a fost despicată pină 
aproape de piept, iar capul şi gîtul au fost aruncate într-o parte şi 
înfipte în pămînt. Dar cealaltă parte a rămas pe loc pînă azi şi a păstrat 
semnul fulgerului. Atunci păgînii au tîrît statuia lui Hristos şi au sfă- 
rîmat-o. Mai tîrziu însă creştinii, adunînd bucăţile, au reconstituit sta¬ 
tuia aşezînd-o în biserică, unde se păstrează şi azi. Această statuie, aşa 
cum relatează Eusebie, se ştie că este leacul tuturor patimilor şi sufe¬ 
rinţelor. Lingă ea au crescut nişte ierburi de o specie pe care nu o 
cunoaşte nici un medic de pe pămîntul nostru. (Sozomen, V, 20). 


CAPITOLUL XLII 

DESPRE BINEFACERILE IERBURILOR 
CARE CRESC LÎNGĂ LOCUL IZVORULUI DĂTĂTOR DE VINDECĂRI 

PRIN HRISTOS 

ŞI DESPRE MINUNILE CARE SE PETRECEAU, 

ÎN DIFERITE LOCURI, PENTRU NUMELE LUI HRISTOS 

Eu cred că, odată cu venirea lui Dumnezeu, nici o minune şi nici o 
binefacere nu trebuie socotite de necrezut. Căci şi multe alte minuni, 
petrecute în oraşe şi sate şi de multe ori în provincii, au fost transmise 
din vechime ca fiind adevărate — lucru pe care-1 voi dovedi îndată. 

Este în Palestina un oraş numit Nicopole, care, deşi e încă un sat, 
> cartea sfîntă a Evangheliei îl numeşte Ernaus. După devastarea Ierusa- 

limului şi victoria asupra Iudeii, romanii l-au numit Nicopole, după 
sfîrşitul victorios al războiului. La intrarea în acest oraş, la răscrucea 
unde se ştie că, după înviere, Hristos a mers cu Luca şi Cleopa, 
avînd de gînd să meargă în alt sat, este un izvor cu ape bune de leac, 
care înlătură suferinţele oamenilor şi curăţă animalele suferind de 
diverse boli. Aşa cum se întîmplă, se spune că pe drum a apărut Hristos 
însoţit de ucenicii Săi şi şi-a spălat picioarele şi astfel apa a devenit 
tămăduitoare pentru diverse suferinţe. Se spune chiar că în Hermopol 
din Tebaida, un arbore care e numit Perseidis ar tămădui bolile mul¬ 
tora dacă este legat de gîtul bolnavului fructul sau frunza sau o bucată 
din coaja lui. Despre acest arbore se spune că, pe cînd Iosif a fugit de 
Irod în Egipt, cu Hristos şi cu Sfînta Fecioară Maria, a ajuns în oraşul 
Hermopol. Imediat ce au intrat în oraş, acest copac, neputînd doar răb¬ 
da apropierea Mîntuitorului Hirstos, s-a închinat pînă la pămînt şi L-a 
adorat cu umilinţă. Am povestit despre arborele acesta lucrurile pe 
care le-am auzit de la mulţi. Cred însă că acesta a fost un semn făcut 
cetăţenilor de prezenţa divină ; sau pentru că acest arbore era adorat 
de religia păgînă pentru măreţia şi frumuseţea lui, s-a înclinat, nepu¬ 
tînd suporta divinitatea lui Hristos. Dar din cauza demonilor care tre¬ 
murau cînd vedeau pe cel ce distrugea asemenea lucruri ca şi toate 
statuile egiptenilor, conform proorocirii lui Isaia, după alungarea de¬ 
monului, pentru a-L mărturisi pe Hristos arborele a rămas gol. La egip¬ 
teni şi la palestinieni se păstrează dovezile faptelor petrecute. (Sozomen, 
V, 20). 


CAPITOLUL XLUI 

CUM I-A ÎNARMAT IULIAN PE IUDEI 
ÎMPOTRIVA CREŞTINILOR ŞI DESPRE TEMPLUL DIN IERUSALIM 

Şi aşa Iulian i-a înarmat chiar pe iudei împotriva creştinilor. Con- 
vocîndu-i, în primul rînd, i-a întrebat pentru ce nu aduc jertfe cînd 
legea le ordonă să aducă, şi cum ei au răspuns că într-un singur loc li 
s-a îngăduit să aducă sacrificii, el a "poruncit de îndată Dumnezeului pe 
care-L ura să refacă templul distrus ; credea, nefericitul, că el poate să 
se împotrivească cuvîntului Domnului al cărui adevăr s-a vădit odată 
în plus prin acest fapt. 

Iudeii primind cu plăcere cuvintele acestea au trimis vorbă tuturor 
iudeilor din toate părţile lumii. Aceştia, oriunde se întîlneau, ofereau 
bucuros bani pentru ridicarea templului; şi împăratul a trimis o sumă 

mare de bani, nu din dărnicie, ci ca să se împotrivească adevărului. A 
trimis şi un conducător, pe cel mai vrednic realizator dintre meşterii 
necredincioşilor. Căci se spune că pentru a face curăţirea terenului, au 
avut găleţi de argint şi coşuri şi luntri. Şi cînd au început să sape, oa¬ 
menii lucrau mult în ziua fixată ; dar noaptea se înălţa pămînt din 
vale. Aşa că după ce înlăturau şi ce rămăsese din temeliile dinainte, 
pregăteau altele noi. Şi după ce au pregătit, un vînt puternic s-a pornit 
deodată, s-a iscat furtună şi vijelie şi au fost împrăştiate toate cele ce 
fuseseră pregătite. Şi purtîndu-se ei ca nişte nebuni, neavînd deloc con¬ 
ştiinţa răbdării divine, s-a pornit întîi un groaznic cutremur de pămînt. 
Şi cine nu a fost pătruns de tainele divine, a fost zdrobit. Dar cum nici 
acest semn nu i-a îngrozit, focul care ieşea din temeliile pe care le 
săpau a ars pe mulţi dintre cei care săpau, altora le-a ars mîinile. Şi 
noaptea, cînd mulţi dintre ei dormeau în porticul învecinat, a căzut 
deodată chiar porticul, împreună cu acoperişul şi i-a strivit pe cei care 
dormeau. în altă zi, s-a arătat pe cer semnul strălucitor al crucii mîn- 
tuitoare 131 . Pînă şi hainele iudeilor erau pline de mici semne de cruce, 
fără însă să strălucească, ci colorate în negru. Aşa că răzvrătiţii gîn- 
dind bine la acestea şi cutremurîndu-se de biciul divin, au revenit la 
ai lor, mărturisind că există Dumnezeu, dovedit, răstignit pe lemn 
de strămoşii lor. 

Iulian auzind aceasta, în timp ce era deja vestit de toţi, nu l-a cu¬ 
prins totuşi teama, căci avea inima împietrită, ca şi Faraon. (Teodoret, 
III, 17). 


131. Despre arătarea unei cruci luminoase pe cer scriu istoricul Sozomen în 
Istoria bisericească (IV, 5) şi Sfîntul Chirii al Ierusalimului, care a descris această 
apariţie cu totul neobişnuită, la anul 361, împăratului Constanţiu. A se vedea Epis¬ 
tola către Constanţiu, preabinecredinciosul împărat, despre semnul luminos al crucii, 
arătat pe cer, care a iost văzut în Ierusalim, tradusă şi publicată odată cu Catehe¬ 
zele, partea II, Bucureşti 1945, p. 599—604. Sfîntul Chirii relatează între altele : «In 
aceste sfinte zile ale Sfintelor Cincizeci de zile, la 7 mai, pe la ceasul al treilea din 
zi, s-a arătat pe cer o cruce foarte mare făcută din lumină, care se întindea de de¬ 
asupra Golgotei pînă la sfîntul Munte al Măslinilor. N-a fost văzută de unul sau 
doi, ci s-a arătat cu totul lămurit la întreaga mulţime a cetăţii. Să nu se creadă apoi 
că a trecut iute ca o nălucă ; dimpotrivă, a fost văzută cu ochii timp de mai multe 
ceasuri pe pămînt; prin strălucirea sa orbitoare întrecea razele soarelui. Fără în¬ 
doială, crucea luminoasă ce s-a arătat pe cer ar fi fost întunecată de soare, fiind 
biruită de strălucirea razelor lui, dacă ea n-ar fi oferit privitorilor o strălucire mai 
mare decît a soarelui» (p. 601). 

CAPITOLUL XLIV 

DESPRE RĂZBOIUL CU PERŞII 
ŞI FELUL CUM A PIERIT ATUNCI IULIAN 

Cînd perşii au aflat că a murit Constanţiu, au venit plini de încre¬ 
dere la graniţele romanilor, declarînd război. Pentru aceasta, Iulian, 
după ce a strîns armata, a trimis la Delfi, la Delos şi la Dodona, ca să 
capete răspuns dacă, pornind război, va izbîndi. Atunci toţi profeţii îi 
şi dădeau încredere ca să lupte şi îi şi făgăduiau izbînda. Un singur răs¬ 
puns însă nu va fi greu să îl înscrie ca exemplu de minciună şi coru¬ 
pere. Căci acesta sună astfel : Acum noi, zeii toţi, păşim, consemnînd 
trofeele victoriei de lîngă fluviul Tir. Eu, Marte, voi fi comandantul 
luptător al lor. Aşadar se cuvine ca ei să dea pe faţă ridicolul acestor 
profeţii, care îl numesc pe Apolo Pitianul domn înţelept şi stăpîn al 
muzelor. 

Eu însă mă încrîncen dovedind minciuna coruperii lui. Căci a spus 
Tir, voind să spună fluviul Tigru ; fiindcă numele lui este asemănător 
cu al Tirului. Fluviul acesta însă, prăvălindu-se din munţii Armeniei 
şi curgînd prin ogoarele asirienilor, se varsă în golful persic. Iar nefe¬ 
ricitul, înşelat de aceste răspunsuri, visa şi treaz victoria ; şi după lupta 
cu perşii se pregătea să pornească război cu cei din Galileea, căci aşa 
îi numea pe creştini, considerînd că e o ruşine să se războiască cu ei, 
deşi ar fi trebuit să acorde mai multă importanţă vitejiei lor. Căci 
Socrate, chiar dacă ar fi fost numit Critias, iar Pithagora, Phalaris, nu 
ar fi avut parte de vreo neplăcere din cauza schimbării numelui ; şi nici 
Nereu, dacă ar fi fost numit Tersites, nu şi-ar fi pierdut frumuseţea 
cu care l-a înzestrat natura. Neputînd cuprinde cu mintea nimic din 
toate acestea, a considerat că, prin această denumire, ne atribuie nouă 
ceva monstruos. Şi încrezător în răspunsul înşelător, ameninţa că va 
pune în biserici statui ale demonilor. (Teodorei, III, 18). 

După aceste ameninţări, a fost înfrînt de un singur om în Bereea. 
Căci acesta era nobil şi era în fruntea senatului din oraşul său ; iar 
zelul lui întru Hristos l-a făcut vestit. Căci văzînd că fiul său a decăzut 
în lipsa de credinţă care era răspîndită pe atunci, l-a alungat din casă 
şi l-a renegat în public. Fiul, întîlnindu-1 pe împărat pe drum, în oraşul 
învecinat, i-a făcut cunoscută renegarea lui de către tatăl său. împăra¬ 
tul i-a ordonat tînărului să nu vorbească nimic, făgăduindu-i să-l îndu¬ 
plece pe tată. Şi cînd a ajuns în Bereea, i-a invitat la prînz pe nobili şi 
pe mai-marii oraşului ; printre aceştia era şi tatăl aceluia şi i-a porun¬ 
cit să ia masa împreună cu fiul lui. Şi i-a spus tatălui, în timpul mesei : 

Nu mi se pare drept să obligi pe cineva să se abată de la voinţa sa şi 
să-şi schimbe gîndurile, dacă nu vrea. Nu-i mai impune fiului tău să 
urmeze învăţăturile tale, dacă el refuză. Căci nici eu nu te oblig să 
urmezi religia mea, deşi aş putea foarte bine să te silesc. Acela, înţe- 
legînd că e vorba de religia divină, spuse : Vorbeşti, împărate, de acesta 
care se înşală, care îl urăşte pe Dumnezeu şi care pune minciuna îna¬ 
intea adevărului ? Atunci, împăratul, afişînd o figură milostivă, spuse : 
Nu-l mai ponegri. Şi întorcîndu-şi faţa de la el, spuse tînărului : Am 
eu grijă de tine, fiindcă nu pot să-l îndemn pe tatăl tău să o facă. 

Am relatat acestea nu degeaba, ci voind să arăt nu numai credinţa 
acelui om minunat, şi cît de dispreţuită era puterea iui Iulian de mai 
mulţi oameni. (Teodoret, III, 18). 

Locuia în Antiohia un bărbat minunat, dascăl al tinerilor. Mai era 
acolo şi mult cunoscutul sofist Libaniu, lipsit de credinţă, aşteptînd 
izbînda lui Iulian, avînd în faţa ochilor ameninţările lui. Şi l-a întrebat 
pe dascălul nostru, luînd oarecum în derîdere credinţa noastră : Acum, 
zise, ce crezi că face fiul teslarului ? Iar acela, după ce s-a gîndit puţin, 
a prezis inspirat de harul divin, şi a spus : Sofistule, Creatorul tuturor, 
pe Care tu L-ai numit fiul teslarului, pregăteşte locşorul pentru înmor- 
mîntarea lui Iulian. Intr-adevăr, după cîteva zile s-a anunţat moartea 
celui care se înşela : aşezat în locşorul lui a fost dus şi a dispărut tulbu¬ 
rarea ameninţărilor. (Teodoret, III, 18). 


CAPITOLUL XLV 

ÎN CE FEL A PREVESTIT MONAHUL IULIAN 
MOARTEA ÎMPĂRATULUI IULIAN 
ÎNAINTE DE A FI AUZIT DE EA 

În vremea aceea preacredinciosul Iulian, poreclit Saba, despre a 
cărui viaţă am şi scris, şi care în comportarea lui trupească parcă imi¬ 
ta viaţa îngerilor netrupeşti, înălţa rugi nesfîrşite lui Dumnezeu, cînd 
a auzit ameninţările lipsite de credinţă ale împăratului Iulian. Şi în 
clipa în care acesta a fost lovit, pe cînd celălalt se ruga, a ştiut de moar¬ 
tea lui, cu toate că se pare că s-au petrecut mai mult de douăzeci de 
schimbări din acel loc pînă la suferinţa aceluia. Căci se spune că, gemînd 
şi invocînd îndurarea Domnului, deodată şiroiul de lacrimi s-a oprit, a 
fost cuprins de bucurie şi faţa lui s-a înveselit. Văzînd această schim¬ 
bare în sufletul său slujitorii lui l-au rugat să le dezvăluie motivul 
acestei bucurii neaşteptate. Atunci el a spus : jefuitorul nemilos al viei 

celei sfinte şi-a primit pedeapsa pentru pustiirile pe care le-a făcut şi 
acum e mort, nu mai poate teroriza şi ameninţa. Toţi au tresăltat de 
bucurie aflînd acestea şi au înălţat lui Dumnezeu cîntări de slavă. Mai 
tîrziu au venit veşti că moartea lui Iulian s-a petrecut în aceeaşi zi şi 
aceeaşi oră pe care a ştiut-o şi a prevestit-o acel bătrîn prea înţelept. 
(Teodoret, III, 19). 


CAPITOLUL XLVI 

DESPRE FELUL NECHIBZUIT 
IN CARE A CONDUS IULIAN 

Moartea lui Iulian a dovedit că totdeauna s-a purtat fără chibzuin¬ 
ţă. Căci, pe cînd trecea cu armata fluviul care desparte imperiile perşilor 
şi romanilor, a incendiat corăbiile fără să-i prevină pe soldaţi sau să le 
vorbească, ci obligându-i să lupte. îndată comandanţii, cuprinşi de gra¬ 
bă, îi îmbărbătau pe soldaţi şi îi încurajau eu o nădejde pe care împă¬ 
ratul le-o spulberase cînd, prin incendierea corăbiilor, le făcuse impo¬ 
sibilă întoarcerea. în plus, cînd a trebuit să strîngă alimente pentru 
soldaţi, nu a ordonat să fie aduse nici din hotarele lor şi nici n-a po¬ 
runcit să fie prădat ceva din belşugul duşmanilor. Şi părăsind ţinuturile 
locuite, continua drumul prin locuri pustii, unde soldaţii, lipsiţi de hra¬ 
nă şi de apă, fără călăuză pe drum, rătăcind prin provincia pustie, şi-au 
dat seama de sfaturile prea înţeleptului împărat. (Teodoret, III, 20). 

Stăpînind multe sate şi tabere, cucerea acum şi oraşe. Cînd a ajuns 
în oraşul Ctesifon, atîta l-a asediat pe rege, încît acesta îi trimitea nenu¬ 
mărate solii, făgăduind să-i dea o parte din ţara sa, dacă renunţă la 
război. Dar Iulian nu a voit şi nici nu s-a îndurat de cei care îl rugau ; 
şi nici nu s-a gîndit că a învinge este un lucru bun, dar a triumfa este 
un lucru de invidiat. Avea încredere mai cu seamă în arta magică pe 
care o învăţa de la filosoful Maxim şi socotea că va avea parte de gloria 
lui Alexandru Macedon sau chiar de una mai mare. Gîndea, conform 
părerii lui Pithagora şi a lui Platon, că, prin reîncarnare, el are sufletul 
lui Alexandru, sau că este mai degrabă un nou Alexandru, în alt corp. 
De asta nici n-a vrut să audă de rugăciunile regelui perşilor. (Socrate, 
III, 18). 

Un bătrîn, după ce a avut la început conducerea prizonierilor prin 
ţinuturile pustii, pe urmă, sub aparenţa unui trădător, s-a lăsat plătit 

ca să le arate un drum mai scurt. Dar, după ce au mers trei zile şi au 
ajuns la o pustietate şi mai mare, l-au ucis pe bătrîn cu ciomegele, 
căci a mărturisit că a făcut acest lucru pentru libertatea patriei şi că 
suportă cu răbdare orice tortură. In acest timp armata perşilor a apărut 
în faţa armatei obosite de drum a romanilor şi s-au pregătit pentru 
înfruntarea războinică. (Sozomen, VI, 1). Se plîngeau romanii că împă¬ 
ratul nu a vrut să sfîrşească războiul, cu făgăduinţa unui cîştig. Intre 
timp se împotriveau perşilor, care îi hărţuiau şi de multe ori îi puneau 
pe fugă pe romani. Dar Iulian era prezent călare, şi-şi îmbărbăta ar¬ 
mata, amăgindu-se, chiar lipsit de apărare cum era, cu nădejdea feri¬ 
cirii sale. (Socrate, III, 18). 


CAPITOLUL XLVII 

DESPRE OMORÎREA LUI IULIAN 

O lance aruncată înspre el, trecînd prin braţ, i s-a înfipt în coaste. 
Rana aceasta i-a adus sfîrşitul vieţii. Dar cine i-a făcut această rană, 
binemeritată, nu se ştie pînă astăzi. Unii spun însă că cineva nevăzut 
a făcut aceasta, iar alţii, că un păstor dintre ismailiteni, alţii, că un 
soldat ostenit de drum şi de foame. Dar fie că a fost un om, fie că a 
fost un înger, e limpede că a săvîrşit acest lucru la porunca divină. Căci 
se spune că după ce a fost rănit, şi-a umplut mîna cu sîngele său şi l-a 
aruncat în aer, zicînd : «Ai învins, Galileene !» Şi în chiar acest fapt a 
recunoscut înfrîngerea în urma blasfemiei. (Teodorei, III, 20). 

Iar Calist, care pe atunci era în armată printre cei intimi ai împă¬ 
ratului şi a întocmit istoria lui, spune că a murit fiind rănit de un 
demon. Iulian a murit deci în timpul celui de al patrulea consulat al 
său (An. 363), pe care l-a purtat împreună cu Salustiu, în ziua a şasea 
a lunii Iunie, în ţinutul perşilor, în al treilea an de domnie şi al şaptelea 
de oînd a fost numit de Constanţiu, în vîrstă de treizeci şi unu de 
ani 132 . (Socrate, III, 18). 

132. Cel mai bun studiu asupra Iul Iulian Apostatul l-a făcut Sfîntul Grigorie 
de Nazianz în Cuvîntările IV şi V. A se vedea în această privinţă Ioan G. Coman, 
Sfîntul Grigorie de Nazianz despre împăratul Iulian. încercarea asupra Discursurilor 
IV şi V, voi. I (Institutul Român de Bizantinologie, Nr. 5), Bucureşti 1938 ; Idem, 
Cauzele generale ale politicii anticreştine a împăratului Iulian după mărturii patris¬ 
tice (Institutul Român de Bizantinologie, Nr. 6), Bucureşti 1938. In ceea ce priveşte 
atitudinea lui Iulian faţă de creştini, se poate cerceta cu folos Diac. Dr. Ioan I. 
Pulpea (Rămureanu), Lupta împăratului Iulian împotriva creştinismului, Bucureşti 
1942. 

CAPITOLUL XLVm 

CE VRĂJITORII AU FOST DESCOPERITE 
DUPĂ MOARTEA LUI 

După moartea lui 1 au fost date la iveală unele vrăjitorii. Oraşul 
Cara este acela care păstrează pînă astăzi rămăşiţele lipsei lui de cre¬ 
dinţă. Mergând pe acest drum, fiindcă prin Edesa nu voise să treacă 
din cauza cultului dreptei credinţe, a intrat în templul care era cinstit 
de păgâni. Acolo, în timp ce celebra unele sacrilegii împreună cu to¬ 
varăşii lui, a închis uşile şi zăvoarele şi a poruncit soldaţilor să fie 
atenţi să nu intre nimeni înăuntru pînă nu se va întoarce el. Şi a 
revenit şi el şi a celebrat acolo sacrilegii cu uşile închise, după ce a 
pus unii soldaţi să stea de pază ca nimeni să nu intre. Dar, cum o 
domnie de pietate a urmat aceleia lipsite de pietate, atunci cînd unii 
au intrat în templu, au găsit acolo statui ciudate ale împăratului şi 
celebra lui înţelepciune şi pietate. Căci au văzut o femeie spânzurată 
de păr, cu mîinile întinse, al cărei pîntece fusese deschis ca să se cer¬ 
ceteze în ficatul ei izbînda asupra perşilor. Această nelegiuire a fost 
descoperită la Cara. 

Iar în Antiohia se spune că au fost găsite în palat mai multe lăzi 
pline cu capete de oameni, şi nenumărate corpuri de morţi aruncate în 
puţuri. în acest oraş, cînd s-a anunţat moartea lui, toţi au ţinut o fes¬ 
tivitate publică şi îşi dădeau frîu liber nu numai în biserici şi la mor¬ 
mintele martirilor, dar chiar în teatre predicau izbînda crucii şi săreau 
de bucurie împreună cu preoţii. Eu însă am socotit necesar să menţio¬ 
nez aici şi strigătele de satisfacţie ale lor, pentru ca amintirea acestor 
lucruri să fie păstrată şi pentru posteritate. Căci strigau cu toţii îm¬ 
preună : «Maxime, prostule, unde sînt profeţiile tale ? A biruit Dum¬ 
nezeu şi Hristos al Său». Aici trebuie să se termine cartea, ca puterea 
lipsei de credinţă să nu fie legată de o domnie de pietate. (Teodoret 
III, 21 şi 22). 

CAPITOLUL I 

DESPRE AUSPICIILE LUI IOVIAN 
ŞI CUM A IEŞIT EL DIN TERITORIILE PERŞILOR 

A doua zi, soldaţii, într-o cumplită agitaţie, neîngăduind nici o 
amînare, îi pun lui Iovian pe cap panglica de împărat. Era un bărbat 
voinic şi nobil, în vremea în care Iulian a propus milenariul prin lege 
soldaţilor, ca ei să aleagă dacă aduc jertfe sau pleacă din armată. Iar 
acela a ales mai degrabă să piardă centura de militar, decît să se su¬ 
pună ordinelor unui împărat lipsit de credinţă. Pe el Iulian îl avea 
atunci printre militari din motive de război. 

în timp ce soldaţii îl trăgeau cu forţa la domnie, el striga, spunînd 
că nu vrea să domnească asupra unor păgîni, deoarece el este creştin. 
Dar după ce toţi au strigat într-un glas, spunînd că şi ei sînt creştini, 
a primit domnia. (Socrate, III, 19). 

Se gîndea dar Iovian la salvarea tuturor şi în ce fel ar putea să 
scape armata teafără din încercuirea duşmanilor. Şi nu a avut nevoie 
de sfaturi deosebite, ci a cules rodul de mare preţ al seminţei evlaviei 
sale. Căci Dumnezeu şi-a arătat imediat purtarea de grijă şi a îndru¬ 
mat nehotărîrea lui către limanul liniştii. Cînd regele perşilor a aflat 
dificultăţile lui, a trimis o solie şi a cerut pace, apoi a trimis soldaţilor 
alimente şi a ordonat să fie pregătită într-un loc retras o piaţă pentru 
vînzarea lor. După încheierea tratatelor, şi-a adus acasă armata nevă¬ 
tămată. (Teodoret, IV, 2). 

Aceste tratate, oricît de ruşinoase pentru gloria romanilor, erau pe 
potriva vremurilor. Căci, renunţînd la Siria şi cedînd perşilor oraşul 
Nisibe din Mesopotamia, a plecat. Aceste veşti i-au îmbărbătat pe creş¬ 
tini, dar pe păgîni i-au umplut de jale. Soldaţii învinovăţeau mult entu¬ 
ziasmul imprudent al lui Iulian şi îi atribuiau lui pricina pierderii ho¬ 
tarelor romanilor ; fiindcă, amăgit de un fals trădător al perşilor, a dat 
foc corăbiilor care transportau grîne pe fluviu şi a supus la foame pe sol¬ 
daţi. (Socrate, III, 19). 






266 


CASIODOR 


CAPITOLUL II 

CE A SCRIS SOFISTUL LIBANIU ÎMPOTRIVA CREŞTINILOR 
ŞI ÎN CE FEL ISTORIOGRAFUL SOCRATE 
A CONTRAZIS SPUSELE LUI 

Sofistul Libaniu 133 a scris atunci o carte în care îl căina pe Iulian 
şi pe care a intitulat-o «Iulianus», de bună seamă fascinat de renumele 
lui ; în carte aminteşte şi cărţile pe care le-a publicat Iulian împotriva 
creştinilor. Şi dacă sofistul a adus laude împăratului, eu le-aş trece 
sub tăcere, urmînd datele istoriei. 

Dar fiindcă un retor atît de talentat ponegreşte parcă religia creş¬ 
tină în memoria cărţilor lui Iulian, tocmai pentru aceea trebuie spuse 
cîteva lucruri împotriva lui, pornind chiar de la cuvintele lui. 

împăratul, prelungind nopţile de iarnă — zice — cînd se apleca 
asupra cărţilor care vorbesc despre omul Dumnezeu din Palestina şi 
despre Fiul lui Dumnezeu, se lupta cu mai multă stăruinţă şi, în aceas¬ 
tă luptă, a reuşit să prezinte ca ridicol şi deşertăciune cele cu care sînt 
cultivaţi aceia. în aceste preocupări a fost considerat mai înţelept 
decît bătrînul Tirius. Să fie binevoitor Tirius ăsta şi să primească liniş¬ 
tit cuvintele mele. 

Acestea sînt cuvintele lui Libaniu. Eu însă ştiu că el era un sofist 
din cei mai buni; dacă totuşi nu ar fi avut aceeaşi religie ca împăra¬ 
tul, tot ceea ce spun creştinii despre Iulian ar fi spus şi el atunci şi 
poate, ca retor, ar fi exagerat. Căci şi cît a trăit Constanţiu l-a copleşit 
cu laude, şi după moarte, cu injurii referitor la nelegiuirile lui. Şi dacă 
bătrînul Porfiriu 134 ar fi fost împărat, ar fi socotit cărţile lui mai pre¬ 
sus decît ale lui Iulian. Dar şi Iulian, dacă ar fi fost sofist, ar fi spus 
că şi el e rău, ca şi Eubol. Aşa că acela, ca unul din suita lui, ca sofist 
şi prieten al împăratului, a spus ce a gîndit; şi noi, atît cît putem, să 
ne împotrivim. 

Întîi a spus că se apleca asupra cărţilor, prelungind nopţile în tim¬ 
pul iernii. A se apleca asupra cărţilor înseamnă că avea intenţia să 
facă polemică, aşa cum obişnuiesc sofiştii. Căci cărţile le ştia de mai 

133. Sofistul Libaniu (f 393), ultimul mare retor ipăgîn, a sprijinit politica lui 
Iulian Apostatul de a reintroduce religia păgînă. A fost profesorul de retorică al 
Sfinţilor Vasile cel Mare, Grigorie de Nazianz şi Ioan Gură de Aur. 

134. Porfiriu (232—304), filosof neoplatonic, a scris o carte intitulată Contra 
creştinilor, care nu s-a păstrat, fiind arsă în 435 din ordinul împăratului Teodosie II. 
Eusebie de Cezareea, în Istoria Bisericească (VI, XIX, 2—10) spune că Porfiriu de¬ 
făima Sfintele Scripturi şi pe creştini, în special pe Origen, despre viata căruia da 
informaţii inexacte şi mincinoase. 

de mult ; dar atunci se apleca asupra lor şi mai mult se îndârjea. De 
unde rezultă limpede nu că a reuşit să le combată, cum crede Libaniu, 
ci că era frământat de slăbiciunea adevărului lui ; şi toate care acolo 
sînt puse bine şi cu prudenţă, se muncea să le ponegrească ca un de¬ 
tractor. Căci nu spunea nimic care să reziste în orice situaţie ; ci, ba 
răsturnînd, ba ascunzînd adevărul, afirma minciuni despre acela cu 
care se duce polemica. Şi cine este împotriva cuiva, ca un duşman, nu 
numai se poartă ca atare, dar se apucă şi să vorbească. Faptul că Iulian 
sau Porfiriu, pe care îl numeşte bătrînul Tirius, au fost amîndoi detrac¬ 
tori, rezultă limpede din cuvintele lui. Căci Porfiriu, în istoria filoso- 
fiei, pe care a redactat-o el, defăimează viaţa lui Socrate, cel mai mare 
filosof ; şi a spus despre el asemenea lucruri cum obişnuiesc cei care 
ţin să aducă prejudicii. Aşa a făcut şi cu Socrate, pe care grecii îl con¬ 
siderau vrednic de admirat, pentru curăţia lui, pentru dreptatea şi ce¬ 
lelalte virtuţi. Pe acesta, Platon, minunatul filosof al Jor, şi Xenofon 
şi alţi filosofi din ceata lor nu numai că îl cinstesc ca pe unul iubit de 
Dumnezeu, dar afirmă că a fost chiar mai înţelept decît este un om. 

La rîndul său, Iulian, din invidie, şi-a dat pe faţă sentimentele lui 
pentru împăraţi şi, criticând viaţa tuturor celor care au domnit înainte 
de el, nu l-a cruţat nici pe filosoful Marcu. Nu cred necesar să spun 
mai mult. Căci eu, înţelegând caracterul lor din spusele amândurora, am 
zis acestea. 

Să auzim însă ce relatează Grigorie dc Nazianz despre Iulian. In 
cartea a doua împotriva păgînilor, spune, după altele, şi următoarele : 
«Acestea le-au transmis altora despre Iulian înseşi faptele şi puterea 
imperială pe care şi-a asumat-o ; mie însă mi s-a dezvăluit caracterul 
lui mai mult, cînd l-am cunoscut mai bine pe acest om la Atena. El 
venise acolo pe vremea cînd fratele său era considerat duşmanul împă¬ 
ratului. Şi venirea lui acolo a avut un dublu scop : unul oarecum mai 
decent, prin care spunea că el a venit ca să vadă Elada şi să se instru¬ 
iască ; altul însă, ascuns şi prea puţin cunoscut, să se informeze asupra 
acelora care aduc jertfe demonilor şi asupra bărbaţilor înşelători, fiind¬ 
că nu avea încă dezlegare pentru lipsa lui de credinţă. Aşa că nu de¬ 
geaba am fost cu luare-aminte. Căci nu întîmplător am văzut aceste 
lucruri ; dar nestatornicia comportării lui şi abateri repetate m-au fă¬ 
cut să fiu prevăzător. E profet deosebit acela care priveşte bine. Căci 
nici un semn nu mi se părea în favoarea lui. Grumaz neclintit, umeri 
mobili, ochi iscoditori îndreptaţi aici şi acolo şi aruneînd priviri fu¬ 
rioase ; picioare fremătînd de nerăbdare, nări respirând insulte şi dis¬ 
preţ, atitudini ridicole şi avînd într-una tocmai acest aspect; un rîs ne- 
stăpînit şi aproape clocotind ; acceptări însoţite de negaţii, o raţiune 

lipsită de orice raţiune, întrebări fără nici o rînduială şi o replică în 
total dezacord cu ceea ce îi este de fapt pe plac. Dar ce să mai întind 
vorba ? Pe el l-am cunoscut înaintea operelor lui, şi din opere l-am 
recunoscut. Şi chiar dacă ar fi de faţă cei care erau atunci, ar aduce 
mărturie că, de îndată ce am văzut acestea, ani şi spus : «O, ce răutate 
hrăneşte republica romanilor !» Şi după ce am prevestit acestea, am 
dorit ca mai bine să fiu mincinos. Căci ar fi fost mai bine aşa, decît 
să se umple pămîntul de asemenea nelegiuiri. Cred că niciodată nu au 
fost asemenea catastrofe, chiar cînd au apărut multe potopuri, multe 
incendii, multe molimi şi prăbuşiri de pămînt ; deşi se spune că oame¬ 
nii au fost inumani, şi cruzi, şi potriviţi după diferite firi. De aceea a 
avut un sfîrşit vrednic de trufia sa». 

Acestea le-a relatat Grigorie despre Iulian. 

Insă cei care au rostit multe vorbe împotriva creştinilor s-au stră¬ 
duit să denatureze adevărul, interpretînd cîte ceva din scrierile sfinte, 
schimbînd altele, prezentînd totul conform propriei lor intenţii. Mulţi 
însă, opunîndu-li-se, au dezvăluit aceste lucruri, distrugînd şi combă- 
tînd sofismele lor zadarnice. Şi înainte de toţi, Origen, deşi a trăit cu 
mult timp înainte de Iulian. Căci el, privind în faţă şi interpretînd 
acele lucruri care păreau că tulbură pe cititorii de cărţi sfinte, a lăsat 
de o parte născocirile sofiste ale detractorilor. Dacă Iulian şi Porfiriu 
ar fi citit mai des acestea, acceptîndu-le cu drag, şi-ar fi îndrumat poate 
către alte lucruri cuvintele lor şi nu s-ar fi dedat la blasfemii sofiste. 
Faptul că împăratul s-a silit să ponegrească acele cărţi în faţa unor 
ignoranţi şi a unor simpli făcători de cuvinte, şi nu în faţa acelora 
care dobîndesc adevărul Sfintelor Scripturi, se vede clar din acest lucru : 
alegînd acele cuvinte care sînt aşezate mai omeneşte pentru o bună în¬ 
ţelegere, după ce a adunat multe exemple de felul acesta, în cele din 
urmă spune : «Fiecare din acestea, dacă nu au o înţelegere de negrăit, 
sînt pline de cea mai mare hulă adusă lui Dumnezeu». Acestea le-a spus 
Iulian în cartea a treia împotriva creştinilor. însă în cartea pe care a 
redactat-o despre cinism, arătînd cum trebuie să fie plăsmuite povesti¬ 
rile sfinte, spune că adevărul lor trebuie ascuns. Căci spune aşa : «Na¬ 
turii îi place să fie ascunsă şi fiinţa tainică a zeilor nu suferă să pătrun¬ 
dă prin cuvinte goale în urechile profane». Se evidenţiază prin acestea 
că împăratul a avut îndoială asupra Sfintelor Scripturi, fiindcă sînt 
cuvinte tainice, care trebuie contemplate într-un fel de negrăit. Dar 
se revoltă pentru ce nu au avut cu toţii aceeaşi părere şi insistă asupra 
acestora care între creştini par că acceptă cu simplitate spusele divine. 
Nu trebuia să se revolte împotriva celor simpli şi nici să se înfurie din 
cauza lor împotriva scrierilor sfinte, nici să prindă ură şi să respingă 

acele lucruri pe oare le înţeleseseră mai bine, deoarece nu toţi gîndeau 
atunci aşa cum voia el. Era deci la fel cu Porfiriu. Acesta, jignit de 
nişte creştini din Cesareea Palestinei, nemaistăpînindu-şi mînia, a părăsit 
creştinătatea, furios; şi scriind blasfemii din ură pentru duşmani a 
fost lipsit de creştinătate, aşa cum l-a învinuit Eusebie al lui Pamfil. 

împăratul însă, infirmîndu-i scrierile, s-a purtat cu mîndrie faţă 
de creştinii mai simpli ; de la acea suferinţă s-a întors către blasfemiile 
iui Porfiriu. Amîndoi au greşit cu voie şi, păcătuind cu ştiinţă, au şi fost 
pedepsiţi cu pedeapsa meritată. 

Cînd deci sofistul Libaniu a spus, oarecum în bătaie de joc, că în 
Palestina fac Dumnezeu un om, şi un Fiu al lui Dumnezeu, pare câ 
uită cuvintele sale. Căci la sfîrşitul cărţii lui l-a zeificat pe Iulian, zi- 
cînd, printre altele : «Căci aproape au zădărnicit prima veste a morţii 
iui, pentru că s-a socotit că a minţit în privinţa lui Dumnezeu». Şi, puţin 
mai jos, spune : «O, copil al demonilor, şi discipol al demonilor, şi închi¬ 
nător al demonilor». Deşi cineva ar înţelege altfel acestea, el a spus 
totuşi despre Iulian aceleaşi lucruri pe care le afirmă creştinii şi care 
li se impută. Dacă s-ar fi gîndit să-l laude, trebuia să ocolească acest 
termen şi să nu-1 indice ca pe cineva consacrat demonilor, aşa cum a 
îndepărtat celălalt cuvînt pe care, cînd i-a fost reproşat, l-a şters. Căci 
raţiunea sfîntă a creştinilor a ştiut în ce fel omul Hristos a fost făcut 
Dumnezeu şi cum, ca om, a fost văzut, dar ca Dumnezeu, nevăzut, şi 
cum amîndouă acestea sînt adevărate. Păgînii însă, înainte de a crede, 
nu pot să înţeleagă. Căci cuvîntul divin spune : «Dacă nu veţi crede, nu 
veţi înţelege» (Isaia 7, 9). De aceea ei nu se ruşinează că mulţi oameni 
îşi fac zei, şi cu ce bune obiceiuri simt instituiţi, şi drepţi şi curaţi si 
nu înşelători, nedrepţi sau beţivi, adică Hercule, Dionisos şi Asclepios, 
aşa cum Iulian nu se ruşinează să-i invoce în cărţile lui. Dacă aş vrea 
isă înşir dintre aceştia zeităţile bărbaţi şi femei, aş da loc unei lungi 
digresiuni. Dar pentru cei care vor să cunoască, este destul să pome¬ 
nim acestea : Pallium a lui Aristotel şi Corona lui Dionisie şi cartea lui 
Eginus de multă smintire şi mulţimea de poeţi care, scriind despre ase¬ 
menea lucruri, au arătat cu adevărat ridicolul şi deşertăciunea teologiei 
păgînilor. 

Dar să arătăm că e ceva specific paginilor să zeifice pe oameni cu 
cea mai mare uşurinţă. Rodienilor, preocupaţi de o calamitate, li s-a 
răspuns să împace pe preoul frigian Atis cu nebuniile celebre ale fri- 
gienilor. Răspunsul suna astfel : împăcaţi pe Atis, zeul mare, curat 
Adonis, al unei vieţi bune, dătător de bogăţii, şi pe Dionisos cu plete 
lungi. în acest răspuns, pe Atis, care, dintr-o iubire nebună, s-a omorît 
singur, îl numeşte şi Adonis şi Dionisos. 

Cînd Alexandru Macedon a trecut în Asia, congresul fiind favora¬ 
bil lui Alexandru, a născocit aceste versuri : Dintre zei consultă-1 pe 
Jupiter, şi slăveşte pe Minerva cea de trei ori născută, tu, care în corpul 
tău muritor ascunzi un rege divin, pe care Jupiter l-a zămislit dintru 
început ca ajutor al eroilor ; legile bune ale veseliei l-au hotărît rege 
pe Alexandru. Acestea le-a rostit demonul în Pitia ; cei care linguşeau 
împreună pe cei puternici, îi şi zeificau. 

Ce să mai zicem dacă l-au zeificat pînă şi pe atletul Cleomede, 
spunînd : «Cleomede, ultimul dintre eroii cetăţii, pe care să-l cinstiţi 
cu jertfe, căci încă nu e muritor». 

Din cauza acestui răspuns, Diogene Cinicul şi filosoful Enomau 
l-au dezaprobat pe Apolo Pitianul. Iar locuitorii din Cizic l-au numit pe 
Adrian al treisprezecelea zeu. Dar tocmai Adrian l-a zeificat pe iubitul 
său Antinous. Şi Libaniu nu spune că acestea sînt ridicole şi deşertăciu¬ 
ne ? Şi cu această digresiune să considerăm suficiente cele spuse spre 
discreditarea lui. (Socrate, III, 19). 


CAPITOLUL III 

DESPRE CREDINŢA CEA DREAPTĂ A LUI IOVIAN 
ŞI CE I-A RĂSPUNS ATANASIE DIN ALEXANDRIA 


împăratul Iovian deci, imediat ce a păşit pe pământul imperiului său, 
a ordonat în primul rînd ca episcopii să se întoarcă din exil şi a recu¬ 
noscut că trebuie să se restituie bisericile acelora care au respectat cu 
stricteţe credinţa mărturisită la Niceea. I-a scris şi lui Atanasie, care 
era cel mai de seamă apărător al acestor dogme, cerindu-i să-i răspundă 
în scris adevărata învăţătura a dogmelor divine. Acesta, convocînd pe 
episcopii cei mai buni predicatori, i-a răspuns rugîndu-1 să păzească 
credinţa mărtursită la Niceea, ca fiind conformă cu învăţătura aposto¬ 
lică. (Teodoret, IV, 2). Cuprinsul acestei scrisori este următorul : 

Atanasie şi ceilalţi episcopi veniţi în numele tuturor episcopilor 
din Egipt, Tebaida şi Libia, către prea credinciosul şi preamilostivu! 
învingător, August, Iovian. 

Se cade ca un împărat iubitor de Dumnezeu să aibă voinţa de a 
învăţa şi dorinţa de cele sfinte. Astfel, avînd inima în mîna lui Dum¬ 
nezeu, vei cîrmui în pace imperiul de-a lungul multor ani. Şi fiindcă 
tu vrei, cu evlavia ta, să înveţi credinţa Bisericii universale, ne-am 
îngrijit să-I mulţumim lui Dumnezeu pentru aceasta, ca să facem cu¬ 
noscută evlaviei tale credinţa mărturisită la Niceea de către toţi Pă- 

rinţii. Unii care au renegat această credinţă s-au răzvrătit împotriva 
noastră, pentru că nu am fost de acord cu nebunia lui Arie. Aceştia 
au devenit autorii ereziei şi schismei Bisericii universale. Credinţa în 
Domnul nostru Iisus Hristos, adevărată şi pioasă, este limpede pentru 
toţi şi este cunoscută şi citită în scrierile dumnezeieşti. Căci întru aceas¬ 
tă credinţă au suferit martiriul sfinţii care acum odihnesc întru Dom¬ 
nul. Credinţa ar fi rămas pururi neatinsă, dacă abilitatea unor eretici 
nu ar fi încercat să o pîngărească. Căci unul ca Arie şi adepţii lui au 
încercat să se răzvrătească şi să strecoare lipsa de credinţă împotriva 
ei, zicînd : din cele ce nu existau, şi că Fiul lui Dumnezeu este creatură 
şi făptură şi că poate să se schimbe. Aşa i-au atras pe mulţi, astfel 
incit pînă şi aceia care păreau că sint cum trebuie au fost tîrîţi în 
această blasfemie. Dar Părinţii noştri, întrunindu-se, aşa cum am mai 
spus, în sinodul de la Niceea, au anatematizat secta lui Arie şi au măr¬ 
turisit credinţa Bisericii universale, întemeindu-se pe Scriptură. Şi prin 
această mărturisire erezia a fost potolită pretutindeni unde apăruse. Şi 
această credinţă era citită şi predicată în toate bisericile. Dar fiindcă 
unii voiau să reînvie erezia lui Arie, au pornit să anatematizeze tocmai 
această credinţă proclamată la Niceea. Unii însă îşi închipuie că ei măr¬ 
turisesc această credinţă, dar ei ştiu că neagă tocmai adevărul, inter- 
pretînd altfel consubstanţialitatea, şi hulind împotriva Duhului Sfînt, 
cînd spun că este creatura şi făptura slăvită de Fiul. 

Considerînd, prin forţa împrejurărilor, că ofensa născută din aceas¬ 
tă pricină împotriva poporului dă prilejul mărturisirii evlaviei tale, 
ne-am îngrijit de sinodul din Niceea ; pentru ca pioasa ta credinţă să 
ştie cu cită exactitate este consemnată şi cît de mult greşesc aceia care 
vor să predice ceva în afara ei. Află, împărate iubitor de Dumnezeu, 
că aceasta este predicată din veac şi pe aceasta au mărturisit-o Părinţii 
întruniţi la Niceea. Şi cu această credinţă sînt de acord toate Bisericile 
din Spania şi din Britania, şi nu mai puţin cele întemeiate în Galia, 
Italia şi Dalmaţia, în Misia şi Macedonia şi totodată în întreaga Hela- 
dă ; dar şi în întreaga Africă, Sardinia, Cipru, Creta, Pamfilia, Licia, 
Isauria şi în tot Egiptul, şi în Libia, în Pont, în Capadocia şi la părţii 
din vecinătate, şi Bisericile din Orient, cu excepţia cîtorva, adepte ale 
lui Arie. Am ştiut, din probe, hotărîrea tuturor înţelegerilor prealabile 
şi avem scrisori, şi îi cunoaştem pe aceia, împărate iubitor de Dum¬ 
nezeu. Deşi unii şi alţii, puţini, contrazic această credinţă, ei nu vor 
putea aduce un prejudiciu pe tot globul pămîntesc. îmboldiţi de multă 
vreme de erezia ariană, acum ei contrazic cu multă îndîrjire evlavia 

însăşi. Şi pentru ca pioşenia ta să cunoască acestea, deşi poate le ştie, 
ne-am străduit totuşi să alăturăm credinţa mărturisită de trei sute opt¬ 
sprezece episcopi în sinodul de la Niceea. 

Credinţa sinodului de la Niceea este aceasta : Credem într-Unul 
Dumnezeu, Tatăl, Atotţiitorul, Făcătorul tuturor celor văzute şi nevă¬ 
zute. Şi în Unul Domnul nostru Iisus Hristos, Fiul lui Dumnezeu, Unul 
născut, din Tatăl născut, adică de aceeaşi fiinţă cu Tatăl, Dumnezeu din 
Dumnezeu, Lumină din Lumină, Dumnezeu adevărat din Dumnezeu 
adevărat; născut nu făcut, de o fiinţă cu Tatăl, prin Care toate s-au 
făcut, cele din cer şi cele de pe pămînt, Oare pentru noi oamenii şi 
pentru a noastră mîntuire S-a coborît din ceruri, S-a întrupat, S-a făcut 
orn, a pătimit şi a înviat a treia zi. S-a înălţat la cer şi va veni să 
judece viii şi morţii. Şi în Duhul Sfînt. Iar pe aceia care spun : Era pe 
cînd nu era, şi înainte de a se naşte nu era ; şi că a fost făcut din cele ce 
nu existau, sau din altă substanţă ori esenţă ; zicînd că Fiul lui Dum¬ 
nezeu este creat, sau că se poate schimba, sau muta — pe aceştia Sfînta 
Biserică Apostolică şi Universală îi anatematizează. 

în această credinţă, împărate iubitor de Dumnezeu, noi trebuie să 
stăruim ca întru Una Sfîntă şi Apostolică să nu fie schimbată de o coru¬ 
pere a cuvintelor sau de o dispută ; ceea ce au făcut la început sectanţii 
lui Arie, zicînd că Fiul este din ceea ce nu a fost, şi, că era cînd nu era ; 
şi creat, şi făcut, şi supus schimbării. 

Pentru aceasta, aşa cum am mai spus, sinodul de la Niceea a ana- 
tematizat erezia în felul următor : a fost mărturisită credinţa, în ade¬ 
văr (în Treime). Căci nu au spus, simplu, Fiul asemenea Tatălui, ca să 
nu se creadă, simplu, că este Dumnezeu adevărat asemenea lui Dum¬ 
nezeu. Dar au scris şi că este consubstanţial, ceea ce este specific unui 
fiu din naştere adevărat, născut din tatăl adevărat şi propriu. 

Şi nu L-au înstrăinat nici pe Sfîntul Duh de Tatăl şi de Fiul, ci 
mai curînd L-au slăvit împreună cu Tatăl şi cu Fiul într-o singură cre¬ 
dinţă în sfînta Treime, pentru că divinitatea este una singură în Sfînta 
Treime. (Teodoret, IV, 3). 

Citind împăratul această scrisoare şi-a întărit ştiinţa şi simţirea pe 
care le avusese despre cele sfinte ; şi a redactat încă o lege ca să se 
redea Bisericilor obişnuitele grîne, aşa cum statornicise marele Con¬ 
stantin, iar Iulian interzisese să fie date. Şi fiindcă foametea ivită din 
cauza lipsei de credinţă a lui Iulian nu îngăduia să fie plătită atunci 
toată suma pe care o hotărîse Constantin, Iovian a făgăduit să facă 
cheltuieli pentru moment doar a treia parte, astfel încît, la încetarea 
foametei, să poată fi date toate grînele. (Teodoret, IV, 4). 

CAPITOLUL IV 

CUM AU PROSPERAT DREPTCREDINCIOŞII 
IN VREMEA LUI IOVIAN ŞI ERETICII AU FOST CONSTRÎNŞI 


Aşadar a rechemat împăratul pe episcopii trimişi în exil de Con- 
stanţiu şi care nu se grăbiseră să se întoarcă în timpul lui Iulian. Atunci 
se închideau şi toate templele păgînilor, iar preoţii fugeau în toate păr¬ 
ţile ; îmbrăcaţi la început cu mantie, îşi părăseau tocmai această îmbră¬ 
căminte şi se întorceau la înfăţişarea obişnuită. S-a pus capăt şi văr¬ 
sării de sînge, care în timpul lui Iulian se practica fără măsură. Pe 
de altă parte, creştinii nu se linişteau : căci întîistătătorii altor cre¬ 
dinţe se duceau mereu la împărat, crezînd că obţin de la el bunăvoinţă 
împotriva duşmanilor lor. Mai întîi, macedonienii i-au trimis împăratu¬ 
lui o scrisoare cerîndu-i să alunge din Biserică pe aceia care predicau 
că Fiul nu este asemenea şi să fie ei primiţi în Biserică. Cei care tri¬ 
miseseră scrisoarea erau Vasile din Ancira, Silvan din Tars, Sofronie 
din Pompeiopol, Pasinic Zilenul, Leonţiu Comanul, Calicra Claudiopo- 
litul, Teofil Castabalen. Primind scrisoarea acestora, împăratul le-a tri¬ 
mis-o înapoi fără răspuns, spunînd doar acestea : «Eu urăsc conflictele, 
dar îi iubesc şi îi cinstesc deopotrivă pe aceia care se grăbesc spre bună 
înţelegere». Şi aceasta a fost considerată o juruinţă a împăratului. Căci 
atunci a fost dată pe faţă intenţia sectanţilor lui Acachie ; şi, ca de obi¬ 
cei, s-âu referit la juruinţă împăratului. întrunindu-se în Antiohia Siriei, 
au stat de vorbă cu Meletie, care se despărţise de ei de puţin timp şi 
dădea impresia că apără astfel ideea de consubstanţialitate. Şi asta au 
făcut, pentru că îl vedeau că este onorat, atunci cînd împăratul ezita, 
întocmind de comun acord o scrisoare, au mărturisit consubstanţialita¬ 
tea şi, întărind credinţa de la Niceea, i-au trimis-o împăratului. Con¬ 
ţinutul acestei cărţi este următorul: Preacredinciosului nostru stăpîn 
Iovian, Augustul, Biruitorul, iubitor de Dumnezeu, sinodul în prezenţa 
episcopilor din diverse provincii întruniţi în oraşul Antiohia. Că evla¬ 
via ta s-a străduit în primul rînd să slujească pacea şi buna înţelegere, 
o ştim bine şi noi, împărate iubitor de Dumnezeu. Nu ignorăm nici că 
bine ţi-ai asumat astfel culmea adevăratei unităţi şi dreptslăvitoarei 
credinţe. Dar ca să nu fim consideraţi alături de aceia care falsifică în¬ 
văţătura adevărului, adăugăm evlaviei tale că noi am primit şi respec¬ 
tăm credinţa ţinută de la început la Niceea. Cît priveşte cuvîntul de 
consubstanţialitate, care pentru unii se pare că are alt înţeles, noi spu¬ 
nem că a primit din partea Părinţilor interpretarea cuvenită, care în- 

seamnă că Fiul este de o fiinţă cu Tatăl şi că este asemenea Tatălui 
prin fiinţă. Căci nu credem în vreo pătimire cu privire la naşterea ne¬ 
grăită. Şi nici cuvântul zis substanţă (fiinţă) nu este însuşit de Părinţi 
conform uzanţei paginilor, ci spre nimicirea adepţilor lui Arie, care s-au 
pornit să predice cu lipsă de pietate ceva despre Hristos că ar fi din 
cele ce nu existau. Lucru pe care aceştia, care afirmă acum neasemă- 
narea, au cutezat fără chibzuinţă să-l săvîrşească cu îndrăzneală şi bru¬ 
talitate spre ruinarea bunei înţelegeri din sinul Bisericii. 

De aceea, alăturăm acestei relatări a noastre un exemplar al cre¬ 
dinţei sinodului de la Niceea, pe care o împărtăşim aşa cum trebuie. 
Ea este astfel : Credem în Unul Dumnezeu, Tatăl atotţiitorul, şi cele¬ 
lalte. 

Şi subscrişii : Meletie, episcopul Antiohiei, de acord cu cele con¬ 
semnate mai sus, Eusebie din Samosata, Evagrie din Sicilia, Uranie din 
Apamea, Zoii din Larissa, Acachie din Cezareea, Antipater din Rhosos, 
Avramie Urimenul, Aristonic din Seleucobel, Barlabent din Pergam, 
Uranie din Melite, Magnus din Calcidia, Eutihie din Eleuteropol, Iosa- 
cie din Armenia Major, Titus din Bostra, Pelagie din Laodieeea, Ara- 
bian Adriensis, Piso Adadenul prin presbiterul Lamirie, Sibian din 
Zeugma, Atanasie din Ancira prin presbiterii Orphit şi Aetie, Ireneu 
din Gaza, Piso din Augusta, Patricie din Palti prin presbiterul Lami¬ 
rie, Anatolie din Berea, Theotim Aramenul, Lucian Arcenul. 

Această scrisoare o găsim consemnată în colecţia sinoadelor lui 
Sabin. Împăratul însă îşi propusese să curme prin cuvinte blînde şi con¬ 
vingătoare conflictele celor care erau în dezacord, zicînd că nimeni 
dintre credincioşii de orice credinţă nu va avea de suferit vreo neplă¬ 
cere, dar că îi iubeşte şi îi cinsteşte pe aceia care se străduiesc pentru 
unitatea Bisericii. 

Că aşa a făcut o spune şi filosoful Temistiu, în elogiul pe care l-a 
adus consulatului lui, în care îl admiră pe împărat pentru că a îngăduit 
fiecăruia să se închine cui vrea ; şi că a îndepărtat obiceiurile linguşi¬ 
torilor pe care îi ironizează mult, spunînd că se comportă cu silnicie. 
(Socrate, III, 20 şi 21). 

împăratul a mai dat atunci celui oare exercita prefectura, pe nume 
Secund, o lege pretoriană : să fie condamnat la pedeapsa capitală acela 
care îndrăzneşte să violeze o fecioară sacră în pat nupţial sau care are 
priviri necuviincioase, ca să nu spun să încerce să o răpească. A dat 
această lege fiindcă în timpul lui Iulian unii îndrăzniseră să-şi ia soţii 
în felul acesta. (Sozomen, VI, 3). 


rrf. 

CAPITOLUL V 

AT AN ASIE A VENIT LA IOVIAN, 

CARE L-A CINSTIT CUM SE CUVINE 

în vremea aceasta episcopul Atanasie, cu reşedinţa la Alexandria, 
ţinînd sfat cu cîţiva dintre ai săi, a socotit că e bine să-l vadă pe împă¬ 
ratul creştin. Şi, venind la Antiohia, l-a informat pe împărat despre 
ceea ce trebuia. Unii spun că împăratul chiar l-a chemat ca să-i spună 
ce i se pare necesar pentru religie şi dreapta credinţă şi stabilind cum 
se cuvenea problemele Bisericii, se gîndea la o revenire. Dar Euzoie, 
din secta lui Arie, episcopul oraşului Antiohia, se străduia să fie hiro¬ 
tonit episcop în Alexandria un eunuc, Probatian. In timp ce se petre¬ 
ceau acestea, Luciu Alexandrinul, numit presbiter de către George, s-a 
dus la împărat, ponegrindu-1 pe Atanasie că ar fi fost pus în afara 
legii în timpul episcopatului lui şi că a fost de mai multe ori exilat în 
timpul împăraţilor de pînă atunci şi că acesta ar fi prilej de discordie 
cu privire la cele sfinte. în sfîrşit, mai implora să fie numit alt episcop 
în oraşul Alexandria. Dar împăratul, ştiind ce uneltiri s-au ţesut îm¬ 
potriva lui Atanasie, nu a luat în seamă aceste acuzaţii şi a poruncit lui 
Luciu, după multe ameninţări, să tacă. Iar Probatian şi partizanii săi 
eunucii, făptuitori de nelegiuiri şi tulburări de felul acesta, a hotărît 
că trebuie să fie pedepsiţi. Iar pe Atanasie, devenit cel mai bun prieten 
al său, l-a trimis în Egipt ca să hotărască situaţia Bisericilor şi a poporu¬ 
lui, aşa cum va crede el. Se spune că l-a lăudat pentru neobişnuita lui 
virtute şi înţelepciunea sa în raporturile cu oamenii. Unii spun că, sub 
împăratul Constanţiu, înainte ca Biserica să fie condusă de arieni, l-a 
văzut în vis pe monahul Antonie şi parcă nişte catîri frămîntau cu copi¬ 
tele sfîntul altar ; trezindu-se a spus că Biserica este călcată în picioa¬ 
re de oameni adulteri şi corupţi. Că acestea nu au fost minciuni au do¬ 
vedit-o întîmplările de după aceea. (Sozomen, IV, 5). 


CAPITOLUL VI 

DESPRE CONSULATUL ŞI SFlRŞITUL LUI IOVIAN 

Împăratul, înfrînînd atunci furia ereticilor, a plecat din Antiohia 
şi s-a dus la Tars, în Cilicia, şi acolo a îngropat corpul lui Iulian. Şi pe 
cînd se desfăşurau solemnităţile de înmormîntare, el a fost desemnat 
consul (An. 364). In timp ce se grăbea spre Constantinopol, a ajuns la 
o proprietate numită Dadastana, între Galatia şi Bitinia. Acolo, ieşin- 

du-i înainte împreună eu alţi senatori, filosoful Temistiu a citit cuvînta- 
rea pentru consulat. Ce bine s-ar fi putut desfăşura atunci treburile 
statului şi ale Bisericii, orînduite sub un împărat binevoitor, dacă o 
moarte neaşteptată nu ar fi răpit oamenilor un asemenea bărbat. Căci 
în timpul iernii, la proprietatea amintită, lovit de boală a murit, în tim¬ 
pul consulatului său şi al fiului lui, Varonian, în ziua de şaptesprezece 
a lunii februarie. A domnit şapte luni şi a trăit treizeci şi trei de ani. 
(Socrate, III, 22). 


CAPITOLUL VII 

DESPRE VENIREA LA CÎRMĂ A ÎMPĂRATULUI VALENTINIAN 
ŞI CUM L-A FĂCUT EL ÎMPĂRAT 
PE FRATELE SĂU, VALENS 

Cînd armata a ajuns în Niceea Bitiniei, l-a făcut împărat pe Va¬ 
lentinian, un bărbat de seamă şi cel mai vrednic de coroana de împărat 
(Sozomen, VI, 6). 

Şi Valentinian a fost numit în ziua de douăzeci şi cinci tot a lunii 
februarie. De fel din Panonia, din oraşul Cibela, i se încredinţase atunci 
conducerea oştilor fiindcă era expert în arta militară. A fost un bărbat 
cu suflet mare şi totdeauna se arăta mai bun decît realitatea soartei. 
(Socrate, IV, 1). 

El se distingea nu numai prin vitejie, dar şi prin prudenţă, prin 
cumpătare, prin simţul dreptăţii şi prin statura impunătoare. A fost 
aşa de măreţ şi atît de subtil, încît, atunci cînd armata a încercat să-i 
asocieze un coleg, el a răspuns — ceea ce au repetat toţi în cor — : Voi 
aţi avut cuvîntul, ostaşi, spuse, atunci cînd mi-aţi dat conducerea impe¬ 
riului, cînd nu exista un împărat ; dar, din moment ce eu am primit-o, 
e rîndul meu acum, şi nu al vostru, să mă gîndesc la treburile obşteşti. 
Admirîndu-i cuvintele s-au conformat voinţei lui. Iar el, chemîndu-şi 
fratele din Panonia, şi l-a asociat la domnie, ceea ce nu ar fi trebuit. 
(Teodoret, IV, 5). 

După treizeci de zile s-au cercetat auspiciile pentru el. Incredinţîn- 
du-i fratelui conducerea Asiei şi a Egiptului, el şi-a rezervat Europa. 
Ajungînd în Spania, a dat dovadă de toată dreptatea acolo, începînd cu 
proclamarea credinţei. (Socrate, IV, 1 şi Teodoret, IV, 5). 

CAPITOLUL VIII 

DESPRE EPISCOPATUL LUI AMBROZIE DIN MILAN 
ŞI DESPRE DARUL DE A VORBI 


După moartea lui Auxentie, care fusese întîistătâtor în Milan şi 
fusese depus de trei sinoade, împăratul, cunoscându-i peepiseopi, le-a 
vorbit cu cuvintele care urmează : Desigur cunoaşteţi bine, preaînvă- 
ţaţi, din scrierile sfinte, cum trebuie să fie un episcop, şi că se cade 
să-şi cîrmuiaseă supuşii nu numai prin cuvînt, dar şi prin vieţuire co¬ 
munitară şi să dea ca mărturie a doctrinei această bună vieţuire comu¬ 
nitară. Stabiliţi aşadar în scaunul episcopal un asemenea episcop căruia 
şi noi, care cîrmuim imperiul, să ne înclinăm sincer capul şi să primim, 
ca pe nişte leacuri tămăduitoare, învăţăturile lui, atîta timp cît vom 
greşi ca oameni supuşi neputinţei. (Teodoret, IV, 5). 

După ce a spus acestea, împăratul s-a dus la sinod, ca să hotărască 
mai bine el însuşi, cu înţelepciune şi evlavie. Şi spuse : De voi depinde 
alegerea aceasta. înzestraţi cu har divin, strălucind de lumina lui, veţi 
putea face o alegere mai bună. Atunci sacerdoţii, ieşind, discutau de¬ 
spre scaunul episcopal. Dar locuitorii oraşului, ca de obicei, se 1 agitau, 
unii cerînd să fie numit unul, alţii, altul. Cei care erau din secta aria¬ 
nului Auxentie se luptau să fie unul de al lor. Pe de altă parte, drept- 
credincioşii se străduiau să aibă un episcop de aceeaşi credinţă cu ei. 
Ambrozie, căruia îi fusese încredinţată atunci funcţia de guvernator al 
provinciei, aflînd de aceste tulburări şi temîndu-se să nu se provoace 
dezordine, s-a grăbit să ajungă la biserică. Oamenii, potolindu-se, şi-au 
spus cuvîntul : au cerut ca păstorul turmei să fie Ambrozie, care nu 
fusese încă botezat. împăratul, aflînd aceasta, a cerut să fie botezat de 
îndată şi să fie numit episcop, ca bărbat vrednic de aceasta. Cunoştea 
voinţa lui mai fermă decît orice severitate şi hotărîrile lui mai bine 
gîndite decît orice alte măsuri. A considerat chiar că hotărîrea Iui este 
dumnezeiască, dacă va fi de acord în alegerea lui şi partea adversă. 
Odată înzestrat cu darul sfîntului botez, Ambrozie 135 a primit de în- 

135. Sfîntul Ambrozie, născut în anul 339, în oraşul Treveri (Galia), om de o 
rară cultură şi împodobit cu darul vorbirii, a fost hirotonit episcop în ziua de 7 
decembrie 374. Ştia greceşte astfel că s-a inspirat în activitatea sa pastorală şi teo¬ 
logică din scrierile Sfîntului Vasile cel Mare. Autor de imne liturgice, el a introdus 
cîntarea antifonică în Biserica Apuseană. A murit în rugăciune, la 4 decembrie 397. 
Relaţiile de prietenie, cultivate de episcopul Ambrozie cu împăraţii Valentinian I 
(364—375), Gratian <375—303) şi cu Teodosie I <379—395) au avut drept rezultat în¬ 
tărirea Ortodoxiei. Episcopul Ambrozie s-a străduit pentru dreptul exclusiv al Bise¬ 
ricii fată de păgînism, arianism şi alte erezii, ca şi pentru libertatea şi independenţa 
acesteia faţă de puterea de stat. Concepţia sa privind raportul Biserică-Stat era 
exprimată de el în formula : «împăratul este în Biserică, nu peste Biserică» (Contra 
lui Maxenfiu, 36). 

dată şi harul episcopatului. Acestea fiind îndeplinite se spune că prea- 
bunul împărat a adresat Mîntuitorului şi Stăpînului nostru acest imn 
(era în interesul lor cele ce se petreceau) : Slavă ţie, Doamne Atotpu¬ 
ternice, zise, şi Mîntuitorul nostru, că acestui bărbat eu i-am încredin¬ 
ţat trupurile, iar Tu, sufletele, şi ai arătat că alegerea mea place drep¬ 
tăţii Tale. 

Cînd Sfîntul Ambrozie, după cîteva zile, s-a plîns împăratului că 
judecătorii nu procedează bine, împăratul a spus : De mult am cunos¬ 
cut curajul acesta al tău, şi, vorbind pe faţă, nu numai că nu m-am 
împotrivit, dar ţi-am fost alături în alegerea numirii tale. Grăbeşte-te 
dar să vindeci păcatele sufletelor noastre, aşa cum cere legea divină. 
Acestea le-a spus împăratul lui Ambrozie şi el le-a făcut. Aflînd că în 
Asia şi Frigia sînt unii care se îndoiesc în privinţa învăţăturilor divine, 
a hotărît să se ţină un sinod şi în Iliria şi ceea ce a hotărît şi a confir¬ 
mat sinodul a trimis celor care se îndoiau. Bineînţeles că aceia care 
s-au întrunit în Iliria au hotărît că trebuie respectată credinţa expusă 
în oraşul Niceea. Şi a scris şi el, asociindu-şi şi pe fratele său la scri¬ 
soare, ca să întărească acestea care se hotărîseră. 

Acum e potrivit să aplicăm şi regula aceea care laudă deschis 
evlavia lui şi vădeşte şi sinceritatea de atunci fără nici un dubiu, a lui 
Valens. (Teodoret, IV, 6). 


CAPITOLUL IX 

EDICTUL LUI VALENTINIAN ŞI AL LUI VALENS 
PRIVITOR LA CONSUBSTANŢIALITATEA TREIMII 

Măriţii împăraţi, credincioşi, învingători, Auguştii Valentinian, 
Valens şi Graţian, trimit episcopilor din diocezele Asiei, Frigiei, Cara- 
frigiei şi Pacatianei, sănătate întru Domnul. 

La sinodul ţinut în Iliria şi în problema discutată cu subtilitate 
despre Cuvîntul mîntuitor, de trei ori fericiţii episcopi au arătat consub¬ 
stanţialitatea Tatălui şi a Fiului şi a Sfîntului Duh. Fără să se abată 
cîtuşi de puţin de la ea, o manifestă deopotrivă cu slujirea religiei ma¬ 
relui împărat. Aşa că a hotărît să fie predicată această credinţă cu toată 
puterea noastră ; şi asta totuşi ca să nu spună unii : urmăm credinţa 
împăratului, a aceluia care cîrmuieşte această ţară şi nu ascultăm de 
acela care ne-a încredinţat nouă salvarea mîntuirii noastre. Căci Evan¬ 
ghelia lui Hristos al nostru spune aşa : «Daţi Cezarului cele ce sînt ale 
Cezarului şi lui Dumnezeu, cele ce sînt ale lui Dumnezeu » (Matei 22, 21). 

Ce spuneţi deci, voi, episcopi şi întîistătători ai Cuvîntului mântuitor ? 
Dacă argumentarea voastră este aşa, iubindu-vă unii pe alţii, încetaţi să 
abuzaţi de demnitatea imperială ; şi nu persecutaţi pe aceia care slujesc 
desăvârşitului Dumnezeu. Prin rugăciunile lor ei potolesc războaiele de 
pe pămînt şi resping năvala îngerilor care se depărtează de Dumnezeu 
şi care, cu perseverenţa rugăciunilor, resping pe toţi demonii corupă¬ 
tori, nu refuză, nu se dau în lături de la dările impuse, conform legi¬ 
lor, şi nu se împotrivesc puterii împărăteşti. Dar păzesc cu voinţă sin¬ 
ceră şi îndatoririle faţă de Dumnezeu din ceruri, şi se supun şi legilor 
noastre. Voi însă aţi dat dovadă de nesupunere. Ne supunem şi noi Ace¬ 
lui care este Cel dinţii şi Celui care e Cel din urmă, voi însă ţineţi sea¬ 
ma doar de voi. Noi dorim, deci, să fim nepătaţi noi înşine de voi. Şi 
aşa cum Pilat în cercetarea lui Hristos al nostru, nevoind să-L omoare, 
s-a întors către Răsărit şi, cerînd apă, şi-a spălat mîinile, spunînd : « Ne¬ 
vinovat sînt de singele dreptului acestuia» (Matei 27, 24), tot aşa a reco¬ 
mandat întotdeauna şi autoritatea noastră : să nu se facă persecuţii, să 
nu se dea naştere la tulburări ; să nu fie văzuţi cu ochi răi cei care lu¬ 
crează pe pămîntul stăpînului şi nici să nu fie alungaţi administratorii 
marelui Împărat. Pentru ca să nu daţi impresia că în prezent sub dom¬ 
nia noastră, iar apoi să expuneţi pătimirii legămîntul Domnului, aşa cum 
a fost expus sîngele lui Zaharia. 

Dar ei, după venirea împăratului din ceruri, Domnul nostru Iisus 
Hristos, au fost sfîşiaţi în bucăţi şi predaţi morţii, împreună cu demonul 
corupător, care i-a ajutat. Acestea le-am aflat la Magetie, de la Cicero, 
de la Damasc, Lampo şi Brintisie, care le-au auzit. Dar am îndreptat 
faptele chiar şi contra voastră, ca să aflaţi cele stabilite în sinodul extra¬ 
ordinar. A adăugat acestei scrisori şi învăţăturile sinodului, conţinând pe 
scurt acestea : Mărturisim, urmînd marelui sinod drepteredincios, că 
Fiul este de o fiinţă cu Tatăl; şi nu înţelegem acest de o fiinţă, aşa 
cum au declarat unii pînă acum, fără să subscrie chiar, şi acum alţii, 
numindu-i Părinţi, resping puterea cuvîntului şi îi urmează pe aceia 
care au scris că prin consubstanţialitate s-a înţeles asemănare ; fiindcă 
Fiul nu este asemenea nici uneia din celelalte creaturi făcute de El, ci 
doar Tatălui. Dar cei care susţin aceste lucruri stabilesc doctrina lipsită 
de pietate că Fiul este creatura deosebită a Tatălui. Noi ştim deci, aşa 
cum au stabilit de curînd sinoadele de la Roma şi din Galia, că fiinţa 
Tatălui şi a Fiului şi a Sfîntului Duh este una şi aceeaşi în trei per¬ 
soane, adică în trei ipostase (subzistenţe) desăvârşite. Mărturisim, con¬ 
form expunerii de la Niceea, şi că Fiul de o fiinţă cu Tatăl S-a întrupai 
din Sfînta Fecioară Maria, şi că a trăit printre oameni, şi că Şi-a desă- 

vîrşit toată slujirea faţă de noi prin naştere, prin pătimire şi prin în¬ 
viere şi prin înălţarea la ceruri; că iarăşi va veni ca să ne redea ase¬ 
mănarea divină ; că a fost însuşi Dumnezeu cu trup şi om purtător de 
Dumnezeu. Pe cei care susţin lucruri contrare celor spuse mai sus îi 
anatematizăm, ca şi pe aceia care nu-1 anatematizează pe cel care a 
spus : Fiul nu a fost înainte de a se naşte ; dar a scris că şi înainte de 
a se naşte, prin lucrare, prin putere era în Tatăl. Acestea însă sînt şi 
în toate creaturile care nu trăiesc veşnic precum Dumnezeu. Fiul însă 
este întotdeauna cu Tatăl, născut printr-o naştere veşnică. Pe scurt, 
împăratul a dat să se înţeleagă acestea. Dar eu socot că trebuie menţi¬ 
nute înseşi cuvintele sinodului. (Teodoret, IV, 7). 


CAPITOLUL X 

SCRISOAREA EPISCOPILOR DIN ILLIRIA 
CĂTRE EPISCOPII DIN ORIENT 
CARE MĂRTURISESC CONSUBSTANŢIALITATEA TREIMII 

Episcopii din Iliria trimit sănătate întru Domnul episcopilor Bise¬ 
ricilor lui Dumnezeu, diocezelor din Asia, Frigia, Carafrigia şi Paca- 
tiatina. 

Hotărînd cu toţii de comun acord şi discutînd despre Cuvîntul mân¬ 
tuitor, am declarat că Treimea este consubstanţială Tatălui, Fiului şi 
Duhului Sfînt. De aceea a fost drept să vă trimitem scrisoare, nu ca să 
vă scriem, cu argumente, credinţa în Treime, ci ca să vă rugăm cu umi¬ 
linţă. Scrisoarea aceasta v-am trimis-o prin preaiubitul nostru frate şi 
conslujitor, preotul Elpidie. In scrisoarea noastră de acum este vorba 
cam de acelaşi lucru despre care este scris în cărţile Mîntuitorului nos¬ 
tru Iisus Hristos : «Eu sînt al lui Pavel, iar eu al lui Apollo, iar eu al lui 
Chefa... Oare Pavel a fost răstignit pentru voi, sau aţi fost botezaţi în 
numele lui Pavel ?» (I Cor., 1, 12—13). Şi acestea erau de ajuns smereniei 
noastre, chiar dacă nu am trimite scrisori către voi toţi, deoarece avem 
mare temere că acolo, în întreaga voastră provincie, predicaţi despăr- 
ţind pe Sfîntul Duh de Tatăl şi de Fiul. 

De aceea a fost necesar să-l trimitem la voi pe domnul şi colegul 
nostru de preoţie, preotul Elpidie care să vă aducă din partea puterii 
imperiale a romanilor această scrisoare, ca să ştie predania voastră că 
aceia care nu predică Treimea consubstanţială sînt anatematizaţi. Şi 
dacă se află vreunul care nu împărtăşeşte aceasta, să fie anatematizat. 
Insă pentru aceia care predică Treimea consubstanţială este pregătită 
împărăţia cerurilor. 

) 

rrf _ 

Vă rugăm, deci, fraţilor, să nu propovăduiţi altfel, să nu schimbaţi 
ceva ; ci predicînd întotdeauna şi pretutindeni Treimea consubstanţia¬ 
lă, veţi avea împărăţia cerurilor. Ca să vă împărtăşim şi să vă amintim 
acestea, vă scriem această scrisoare. 

Cît despre episcopii care trebuie hirotoniţi sau despre colegii preoţi 
deja hirotoniţi, dacă vor rămîne pînă la urmă sănătoşi, e bine ; altmin¬ 
teri, să fie alungaţi chiar din preoţie. De asemenea am stabilit preoţi şi 
diaconi în preoţie ca să fie întru totul fără reproş, atît din partea sena¬ 
tului, cit şi a serviciului militar. Aşa că am vrut să vă spunem acestea 
mai pe larg ; de aceea am trimis dintre toţi numai pe domnul şi con- 
slujitorul nostru Elpidie, ca să ia cunoştinţă cu atenţie de propovădui- 
rea voastră, dacă este aşa cum am auzit de la domnul şi conslujitorul 
nostru, Eustatie. încolo, chiar dacă aţi fost cîndva în greşeală, dezbră- 
cîndu-vă de omul cel vechi, vă îmbrăcaţi cu cel nou (Col. 3, 9 — 10). 

Căci şi fratele acesta conslujitor, Elpidie, vă va învăţa să predicaţi 
adevărata credinţă : că Sfînta Treime este Dumnezeu consubstanţial 
Tatălui şi Fiului şi Sfîntului Duh şi S-a arătat nouă : Tatăl în Fiul, Fiul 
în Tatăl, împreună cu Sfîntul Duh în veci. 

Odată recunoscut acest lucru, vom putea să mărturisim deschis că 
Treimea este consubstanţială conform credinţei expuse odată la Niceea, 
şi pe care au confirmat-o Părinţii. Propovăduind această credinţă, vom 
putea să biruim demonul greşelii. Odată biruit acesta, trăind în pace, 
ne vom saluta prin scrisori fiind noi înşine împăcaţi. 

Şi v-am scris ca să ştiţi că arienii au fost condamnaţi pentru că nu 
au voit să mărturisească că Fiul şi Sfîntul Duh sînt de o fiinţă cu Tatăl. 
Numele acestora sînt următoarele : Polichronie, Telemac, Faust, Ascle- 
piade, Amantie şi Cleopatru. Aşadar să fie întru slava Tatălui şi a Fiu¬ 
lui şi a Sfîntului Duh. Amin. Vă dorim să fiţi sănătoşi de-a lungul multor 
ani, întru Tatăl şi Fiul Mîntuitor Hristos şi Sfîntul Duh. (Teodoret, IV, 8). 


CAPITOLUL XI 

DESPRE EREZIA AUDIENILOR 

Prea vestitul împărat vădea aşadar o oarecare îngrijorare pentru în¬ 
văţăturile apostolilor. în timpul acela un sirian, şi de obîrşie şi după lim¬ 
bă, numit Audeu, a născocit învăţături noi ; dacă pînă atunci avusese un 
început de idei greşite, atunci le-a dat pe faţă. înţelegînd prosteşte cele 
scrise «Să facem om după chipul şi asemănarea Noastră » (Fac. 1, 26), a 
gîndit că Divinitatea are înfăţişare omenească şi că se deosebeşte prin păr¬ 
ţile corpului, fără să adîncească cîtuşi de puţin sensul Sfintei Scripturi, 






282 


CASIODOR 


care de multe ori dă lucrărilor divine nume de membre ale oamenilor, 
fiindcă aceia care nu pot înţelege bine lucrurile mai subtile recunosc 
mai uşor prin acestea purtarea de grijă a lui Dumnezeu. Şi a adăugat 
acestei lipse de evlavie şi altele asemănătoare. Căci, murdărit de nebu¬ 
nia lui Manes, a afirmat că Dumnezeu nu este Creatorul focului, nici al 
întunericului. Acest lucru şi altele asemănătoare ascund pe părtaşii la 
nebunia lui Manes, cum predica acesta, şi ei s-au despărţit de Biserică ; 
căci aceştia susţin o învoială blestemată : acei care convieţuiesc cu fe¬ 
meile fără lege, trăiesc în afara legii. Şi de aceea ei spun că trebuie să 
trăiască mai la depărtare, ascunzînd blasfemia învăţăturii. Atitudinea 
lor este plină de trufie şi rod al doctrinei fariseilor. Căci îl acuzau în 
templu pe Tămăduitorul sufletelor şi al trupurilor, spunînd apostolilor : 
«Pentru ce învăţătorul vostru mănîncă cu vameşii şi cu păcătoşii ?» 
(Luca 5, 30). Şi Dumnezeu a spus prin gura proorocului : «Cei care spun : 
sînt curat, nu mă atinge, aceştia vor fi fum în mînia mea, un foc care 
arde fără sfîrşit» (Isaia 65, 5). 

Dar nu e timpul acum să criticăm prostia acestora ; să revenim la 
istorisirea noastră. (Teodoret, IV, 6). 

în vremea aceea a apărut erezia mesalienilor, care sînt numiţi 
s.bxr,iaZ, adică rugători. Dar mai au şi un alt nume : Evtiooaiaaxai, 

adică sacrificatori. Ei aşteaptă acolo lucrarea oricărui demon şi cred 
că aceasta este prezenţa Sfîntului Duh. Dar acei care iau parte la în¬ 
treaga boală a acestui lucru refuză lucrarea mîinilor, ca fiind rea ; se 
lasă ei înşişi în voia somnului şi numesc proorociri arătările nedreptăţi¬ 
lor. Iniţiatorii acestei erezii au fost Dadosie, Seba, Adelfie, Herma, Si- 
meon şi alţii, care nu s-au îndepărtat defel de comuniunea euharistică, 
spunînd că hrana divină nici nu foloseşte, nici nu dăunează cu nimic, 
despre care Domnul Hristos a spus : «Cine mănîncă trupul Meu şi bea 
sîngele Meu va trăi în veci» (Ioan 6, 56, 58). 

Iar cînd vor să ascundă această boală, o neagă cu neruşinare, chiar 
fiind convinşi, iar faţă de alţii, care cunosc acest lucru pe care ei îl 
păstrează în suflet, îl neagă cu desăvîrşire. 

Litoius, întîistătătorul Bisericii din Milet, despre care se ştie că e 
înzestrat cu un zel dumnezeiesc, văzînd că această boală bîntuie prin 
multe mînăstiri, sau mai curînd prin tavernele tîlharilor, ca să spun aşa, 
le-a dat foc şi a despărţit lupii de oi. La fel, Amfilohie, acea foarte ves¬ 
tită căpetenie din Licaonia, cînd această molimă s-a răspîndit şi acolo, 
a înăbuşit-o cu străşnicie şi a salvat oile care erau cuprinse de această 
contagiune. Apoi Flavian, întîistătătorul Antiohiei, lăudat pretutindeni, 
afiînd că aceştia trăiesc la Edesa şi împrăştie veninul lor asupra oraşe- 

lor învecinate, în fruntea unei mulţimi de monahi s-a dus la Antiohia şi 
pe cei care nu recunoşteau acest flagel i-a învinovăţit astfel : Acuza¬ 
torii noştri — a spus — sînt calomniatori, iar martorii lor sînt minci¬ 
noşi. Iar lui Adelfie însă, numindu-1 bătrîn, cu multă blîndeţe, şi po- 
runcindu-i să şadă lîngă el, i-a spus : f Bătrîne, noi, care am trăit o mare 
parte a vieţii şi cunoaştem bine natura umană, recunoaştem uneltirile 
demonilor vrăjmaşi, cunoaştem bine slujirea prin însăşi practicarea 
harului. Tinerii aceştia, care nu cunosc nimic mai desăvîrşit, nu au 
putut să audă cuvintele duhovniceşti. De aceea, spune-mi mie cum crezi 
că se retrage duhul potrivnic şi că vine harul Sfînitului Duh ?». Bătrî- 
nul, copleşit de aceste cuvinte, a scuipat tot veninul pe care-1 ascundea 
şi a spus că prin sfîntul botez nu se adaugă nici un folos celor botezaţi, 
doar că predica plină de zel alungă demonii, care sălăşluiesc în om. Mai 
spunea că, aşa cum fiecare, cînd se naşte, îşi trage fiinţa din părintele 
său, tot aşa îşi trage şi demonul care-1 slujeşte. După alungarea demo¬ 
nilor prin acea predică plină de zel, Sfîntul Duh vine şi îşi vădeşte 
prezenţa în mod vizibil şi sensibil, şi salvează trupul oricăruia este 
chinuit de suferinţe şi eliberează cu totul sufletul de voinţa cea rea. 
Astfel încît nu mai poate fi vorba de nimic altceva, nici de ajunarea 
care macină trupul, nici de învăţătura care înfrînează, ci înaintează 
printr-o disciplină liber consimţită. Acela care a dobîndit acest lucru, 
nu numai că este eliberat de neastîmpărul trupului, dar prevede chiar 
cele ce vpr veni şi vede cu ochii Sfînta Treime. Flavian, scormonind 
acest izvor rău mirositor şi întinzînd tuturor paharul pentru a fi cerce¬ 
tat, spuse nefericitului bătrîn : Tu, cel mai vechi din zilele rele, gura ta 
te-a ocărit, nu eu, căci buzele tale aduc mărturie împotriva ta. Şi după 
ce boala aceasta a fost cunoscută tuturor, cei alungaţi din Siria au ajuns 
în Pamfilia şi au răspîndit şi acolo acest fel de boală. (Teodoret, IV, 10). 


CAPITOLUL. XII 

DESPRE SINODUL DIN LAMPSACA 

Fiind de aceeaşi părere cu Părinţii din Niceea, Valentinian era de 
folos celor care declarau cele ce credea el însuşi. Şi celorlalţi înţelepţi 
nu le era nefavorabil. Cînd la începutul domniei împăratul a plecat din 
oraşul Constantinopoi, prin Tracia, grăbindu-se spre Roma, atunci epis¬ 
copii din Hellespont, în Bitinia, şi toţi cei care predicau consubstanţia¬ 
litatea Tatălui şi a Fiului au trimis ca sol pe Hipatian, întîistătător în 
Heracleea Perintului, ca unul socotit demn să participe la reformularea 

dogmei. Cînd s-a dus la împărat şi a adus la cunoştinţă solia episcopi- 
lor, Valentinian i-a răspuns : «Mie, un neînsemnat fiu al poporului, nu 
mi-e îngăduit să cercetez asemenea lucruri. Dar preoţii, căci a lor este 
grija aceasta, să se întrunească între ei unde vor vrea». 

După acest răspuns al împăratului, episcopii s-au întrunit în Lamp- 
saca. Şi după ce au discutat timp de două luni, în cele din urmă au 
hotărît să fie anulate cele care s-au petrecut la Constantinopol, prin 
zelul lui Eudoxie şi Acachie. Au hotărît de asemenea să se ocupe şi de 
acea expunere a credinţei, pe care unii, făcînd-o cunoscută ca fiind a 
episcopilor din Occident, au reounoscut-o făcînd aceasta cu făgăduiala 
ca ceea ce s-a statornicit cu privire la cuvîntul de fiinţă neasemănătoare 
să nu fie folosit; lucru care nu a fost adevărat. Dar afirmau că Fiul este 
asemenea Tatălui prin fiinţă, spunînd că precizarea de asemenea e 
necesară pentru înţelegerea substanţei (fiinţei). S-a dovedit că trebuie 
primită de toate Bisericile credinţa care a fost promulgată în Seleucia 
şi expusă la inaugurarea Bisericii din Antiohia. Au hotărît să-şi 
primească înapoi scaunele aceia care au fost înlăturaţi de cei care sus¬ 
ţineau că Fiul nu este asemenea Tatălui. Dacă însă cineva ar vrea să-i 
acuze pe aceia, au stabilit că face acest lucru cu o primejdie pe măsură ; 
că judecătorii care hotărăsc sînt acei episcopi care gîndesc bine şi care 
se adună în bisericile din provinciile învecinate, unde sînt martorii tu¬ 
turor celor consideraţi oprimaţi. După ce au hotărît acestea, cînd l-au 
chemat pe Eudoxie şi pe aceia care au fost alături de el, i-au stabilit 
locul de penitenţă. Deoarece aceştia n-au vrut să se supună, au făcut 
cunoscut tuturor Bisericilor cele hatărîte. Dar fiindcă ei credeau că 
Eudoxie se străduieşte să-şi ia partea lui din toate cele regeşti, şi acest 
lucru le-ar fi adus, fără îndoială, un prejudiciu, au considerat că e bine 
să i-o ia înainte şi să facă cunoscute cele petrecute la Lampsaca. Aşa 
că s-au dus în Heracleea, la împăratul Valens, care se întorcea din Tra- 
cia ; acesta fusese împreună cu fratele său în unele localităţi de acolo. 
Pe atunci, şi împăratul şi fruntaşii îl socoteau pe Eudoxie un om deo¬ 
sebit. Şi cînd solii trimişi de la Lampsaca au ajuns la împărat, acesta 
le-a poruncit să nu se despartă de Eudoxie. Iar fiindcă aceştia ezitau şi 
invocau cele petrecute la Constantinopole şi stabilite împotriva lui Eu¬ 
doxie la sinodul din Seleucia, împăratul s-a înfuriat, i-a trimis pe soli 
în exil şi a poruncit ca Bisericile să fie predate lui Eudoxie. (Sozomen, 
VI, 7). 

CAPITOLUL XIII 

CUM A DEVENIT VALENS ARIAN 

în vremea cînd Valens a primit imperiul era împodobit cu învăţă¬ 
turile apostolice. Cînd goţii au trecut Istrul şi s-au răspîndit în Tracia, 
adunîndu-şi armata, el se gîndea să lupte împotriva lor. I-a plăcut sa 
lupte nu lipsit de harul divin, ci înarmat cu armele sfîntului botez. Dar 
ce s-a întîmplat după aceea dă dovadă de mare slăbiciune a sufletului 
şi de trădare a adevărului. Căci a păţit, nefericitul, precum părintele 
Adam. A fost ademenit de convorbirea cu nevasta şi amăgit de vorbe 
femeieşti. Ea, atrasă la început de minciunile vicleniei ariene, l-a con¬ 
vins şi pe el să cadă în capcana blasfemiei; pe ea a ademenit-o Eudoxie, 
care era pe atunci la cîrma Bisericii din Constantinopol, fără să o cîrmu- 
iască, ci mai curînd scufundîndu-şi nava. Şi tocmai pe vremea botezului 
l-a obligat pe nefericitul împărat să jure şi că va rămîne în învăţătura 
necredinţei, şi că va alunga pe aceia care gîndesc contrariul. Aşa că 
Valens, lepădînd doctrina apostolică, a trecut de partea potrivnică şi, 
nu după multă vreme, a dus la îndeplinire ceea ce jurase. (Teodoret, 
IV, 11). 


CAPITOLUL XIV 

CITĂ CRUZIME A ARĂTAT VALENS 
ÎMPOTRIVA DREPTCREDINCIOŞILOR 

Acesta a venit între timp în Eurea, căci se temea să nu rupă perşii 
tratatul încheiat pe treizeci de ani cu Iovian. Perşii nu au întreprins 
însă nimic şi el a rămas în Antiohia. Atunci l-a trimis în exil pe epis¬ 
copul Meletie, dar, de frica lui Paulin, i-a cruţat viaţa. Pe aceia care 
nu voiau să se împărtăşească cu Eudoxie i-a alungat din biserici, i-a 
condamnat la amenzi, i-a pedepsit să fie biciuiţi, şi altele. Se spune 
că pe mulţi i-a şi înecat în fluviul Oronte. (Sozomen, IV, 7). 

Pe sfîntul Eusebie l-a alungat din Samosata, iar pe Pelagie, păstor 
excepţional al credincioşilor din Laodiceea, l-a alungat din oraş. Acesta, 
cînd şi-a luat soţie în tinereţe, în prima zi de căsnicie, chiar în patul 
nupţial şi-a convins soţia să pună castitatea înaintea plăcerii obişnuite 
şi, ca să dobîndească dragostea -frăţească, a îndemnat-o spre o prietenie 
în căsnicie. (Socrate, IV, 2 ; Teodoret, TV, 12). 

CAPITOLUL, XV 

DESPRE TIRANIA ŞI MOARTEA LUI PROCOPIE 

Pe cînd în Siria se petreceau acestea, în Constantinopol a apărut un 
tiran numit Procopie. Adunînd în scurtă vreme o armată numeroasă, 
se îndrepta cu grabă împotriva împăratului. Cînd a aflat acest lucru, 
Valens, tulburat, abia a împiedicat înaintarea lui. Şi în vreme ce sfîrşi- 
tul războiului se întrezărea, s-a produs un cutremur care a distrus mul¬ 
te oraşe. A mutat din loc şi ţărmurile mării şi în unele locuri apa a 
năvălit cu atîta putere, încît locuri pe unde înainte se putea umbla erau 
acum scăldate de ape ; în alte părţi s-a retras atît de mult, încît pămîn- 
tul se vedea uscat. Aceasta s-a petrecut în timpul primului consulat al 
celor doi împăraţi (An. 365). (Socrate, IV, 3). 

In anul următor, în timpul consulatului lui Graţian şi al lui Daga- 
laif (An. 366), se pregăteau războaie. Cînd tiranul Procopie, pierind 
din Constantinopol, mută tabăra împotriva împăratului, Valens, auzind, 
a venit din Antiohia şi s-a întîlnit cu el în apropierea oraşului Nacolia, 
în Frigia. Şi în prima ciocnire a fost învins. După puţină vreme însă l-a 
prins pe Procopie în urma trădării soldaţilor Agel şi Gomarie, pe care 
după aceea a poruncit să ispăşească prin torturi nebănuite. Căci sfidînd 
jurămîntul pe care li-1 făcuse, i-a omorît cu cruzime, punînd să fie tăiaţi 
cu fierăstrăul. Iar tiranului a pus sâ-i fie legat fiecare picior de doi 
arbori învecinaţi pe care i-a încovoiat şi care, lăsaţi liberi apoi, s-au 
înălţat în aer, sfîşiindu-1 pe Procopie. Si asa a murit tiranul (Socrate, 
IV, 5). 


CAPITOLUL XVI 

DESPRE EXILUL SFÎNTULUI EUSEBIE, EPISCOPUL SAMOSATEI, 
ŞI CUM CETĂŢENII LUI, DE DRAGUL CREDINŢEI, 

AU REFUZAT SĂ SE SUPUNĂ ALTUI EPISCOP 

Episcopul Eusebie din Samosata, surghiunit în exil în Tracia, tru¬ 
dea din greu în lucrarea apostolică. Vâzînd că multe Biserici sînt lipsite 
de păstori, îmbrăcînd haina militară şi acoperindu-şi capul cu coif, stră- 
bătea Siria şi Fenicia, ca şi Palestina, hirotonind preoţi şi diaconi şi 
orînduia diferite slujiri ale Bisericii. Şi unde găsea episcopi care erau 
de acord cu el, îi numea întîistătători în Bisericile care nu aveau ierarh. 

Consider necesar să fac cunoscut celor care nu ştiu cită înţelep¬ 
ciune şi bravură a dovedit Eusebie asumîndu-şi porunca împăratului. 

prin care îi impunea să locuiască în Tracia. Purtătorul acestei dispoziţii 
venise pe înserat. Eusebie a dat poruncă să se treacă sub tăcere şi să 
se ţină ascunsă sosirea aceluia, zicînd : Dacă ar afla despre aceasta mul¬ 
ţimea, înflăcărată de zel sfînt, te-ar ucide şi pe tine, iar eu aş fi silit 
să ispăşesc cu pedepse, în faţa lui Dumnezeu, moartea ta. După ce a 
spus acestea, şi după ce a oficiat slujba de vecernie, chiar după primul 
somn, dezvăluind unui singur sclav secretul, bâtrînul a plecat singur ; 
îl urma sclavul, ducînd cu el doar o saltea de puf şi tăbliţe de scris. 

Cînd a ajuns la malul rîului Eufrat, s-a urcat într-o corabie ancorată 
lingă zidurile oraşului şi a navigat pînă la Zeugma ; le-a poruncit coră- 
bierilor să vîslească şi cînd s-a făout ziuă a ajuns la locul numit Zeug¬ 
ma. Au fost împresuraţi de gemetele şi vaietele din Samosata; căci 
atunci cînd sclavul acela a spus celor din preajma lui cele ce i s-au 
poruncit şi tăbliţele pe care le-a luat, cei care porniseră cu el plîngeau 
cu toţii, desigur fiind lipsiţi de păstor ; şi fluviul a fost plin de cei care 
navigau şi cei care îi urmau. Cînd au ajuns şi l-au văzut pe păstorul 
cel mult dorit, se văicăreau şi mai tare ; şi suspinînd şi vărsînd lacrimi 
şiroaie, se străduiau să-l reţină, ca să nu ajungă oile lui în gura lupului. 

Şi pentru că nu l-au putut îndupleca, l-au auzit citind legea apostolică 
(Rom. 13, 1), aceea care ne obligă să fim supuşi conducătorilor şi celor 
care deţin puterea. După asta, unii i-au oferit aur, alţii, argint, alţii, 
haine, alţii, sclavi, ca unuia care se îndrepta spre un tărim străin şi 
îndepărtat. Dar Eusebie, primind doar puţine din atîtea dovezi de dra¬ 
goste, înarmîndu-i pe toţi cu învăţăturile şi predicile sale şi poruncin- 
du-le să lupte pentru învăţătura apostolică, a plecat la Istru. Iar cre¬ 
dincioşii, întorcîndu-se în oraşul lor şi îndemnîndu-se unii pe alţii erau 
atenţi la capcanele lupilor. 

Trebuie să povestesc acum şi curăţia şi zelul credinţei lor. Consider 
o greşeală din partea mea dacă prin această povestire ei nu vor fi soco¬ 
tiţi întotdeauna demni de aducere aminte. Cînd deci partizanii lui Arie 
au lăsat turma fără păstorul ales şi au făcut pe altul episcop în locul 
lui, Eunomie nu a venit la obişnuita adunare bisericească, nici vreunul 
din locuitorii de acolo, nici un sărac, nici un bogat, nici un sclav, nici 
un meşteşugar, nici un agricultor, nici un grădinar, nici un bărbat, nici 
o femeie, nici un tînăr, nici un bătrîn. Episcopul trăia singur ; nu-I 
vedea nimeni, nu-1 chema nimeni, deşi se spune că în viaţa lui a fost 
foarte blind. Dovadă, faptul următor. Odată, cînd voia să se scalde şi 
a zăvorit uşa pentru sclavul de la baie, interzicîndu-i să intre, a văzut 
oameni în faţa uşii ; atunci le-a poruncit să deschidă şi să ia cu toţii 
parte, împreună cu el, la scaldă. Acelaşi lucru l-a făcut şi în cada de 

f. „li 

baie ; cînd vedea, în timp ce se îmbăia, că unii stau în picioare în faţa 
lui, a poruncit să se bucure de apa caldă, împreună cu el, aceia care 
aşteptau tăcuţi. Iar el, considerînd că tocmai pentru asta aşteaptă ei, 
s-a ridicat degrabă şi a ieşit. Ei însă, considerînd că şi apa este spurcată 
de necurăţenia ereziei ticăloase, i-au dat drumul să se scurgă prin cana¬ 
lele de evacuare şi au pus să se încălzească altă apă de baie. Aflînd 
acest lucru, Eunomie a părăsit cetatea şi a plecat, considerînd că e o 
insultă să locuiască într-un oraş duşmănos în care toţi au oroare de el. 

Plecînd el din Samosata, toţi oamenii l-au considerat pe faţă pe 
Luciu lup şi duşman al oilor. Dar oile, chiar părăsite de păstor, îndepli¬ 
neau cele ce sînt de datoria păstorului. Cum l-au urît toţi pe Luciu am 
să explic în alte povestiri. Dar odată, nişte tineri se distrau jucind 
în piaţă, aruncîndu-şi unul altuia mingea. Trecînd Luciu pe acolo, min¬ 
gea a căzut, din întâmplare, printre picioarele asinului lui; atunci copiii 
se plîngeau, gîndind că mingea este cu totul murdărită. Luciu, înţele- 
gînd acest lucru, a poruncit unuia dintre cei din urmă să oprească min¬ 
gea şi să-şi dea seama ce se întîmplă. Copiii însă, aprinzînd un foc şi 
aruncînd mingea prin mijlocul flăcărilor, au considerat că a fost purifi¬ 
cată. Ştiu că aceasta este o copilărie şi o rămăşiţă a unui vechi obicei. 
Dar este şi un indiciu care poate arăta şi cîtă ură nutrea întregul oraş 
faţă de nebunia ariană. Luciu nu l-a imitat pe Eunomie prin blîndeţe, 
ci a făcut ca prin mijlocirea judecătorilor, mulţi slujitori să fie sur¬ 
ghiuniţi în exil, în special pe aceia oare luptau cu mai mult curaj pen¬ 
tru învăţăturile sfinte, pînă la cele mai îndepărtate hotare ale impe¬ 
riului roman. Pe Evoleie l-a pus să slujească diacon în deşertul Oasis ; 
pe Antioh, mîndria generaţiei marelui Eusebie, era văr cu el, distin- 
gîndu-se prin multe calităţi, deosebindu-se şi în vrednicia preoţească, 
a insistat să fie trimis la graniţa Armeniei; cine ar putea să relateze 
îndeajuns lucrarea slăvită a acestuia, pentru învăţăturile dumne¬ 
zeieşti ? Cînd bărbatul sfînt, Eusebie, după multe lupte şi multe virtuţi 
şi după nenumărate victorii, a dobîndit cununa martiriului, s-a întrunit 
în mod solemn sinodul provinciei şi cu participarea lui Iovian din Per- 
gena, episcopul de atunci al oraşului, care fusese compromis, pentru 
scurtă vreme, din cauza împărtăşirii cu arienii. Şi cînd l-au ales cu toţii 
pe Antioh, succesorul propriului unchi, şi a fost condus la sfîntul 
altar şi cînd l-au silit să îngenuncheze pentru hirotonire, s-a întors şi, 
văzîndu-1 pe Iovian punînd mîna dreaptă pe capul său, i-a dat la o parte 
mina, spunînd că nu trebuie să folosească mîna dreaptă cu care îndepli¬ 
nise odată jurămîntul blasfemiei. 

Dar acestea s-au întîmplat nu după multă vreme. Atunci, cum am 
spus, a fost dus în mijlocul Armeniei. Era vremea în care bărbatul 
sfînt Eusebie zăbovea la Istru, căci eelţii jefuiau Tracia şi asediau ora¬ 
şele, cum a şi consemnat în scrierile lui. (Teodoret, IV, 12, 13 şi 14). 


capitolul xvn 

EXILUL EPISCOPULUI BARSA 

La început, Valens a ordonat ca Barsa să locuiască în insula Aradus, 
acel Barsa, al cărui nume e acoperit de o mare glorie, nu numai în Edesa, 
pe care o cîrmuia, şi în provinciile învecinate, dar şi în Egipt, şi 
chiar în Tebaida, neamuri pe oare le întrecuse cu strălucirea extraordi¬ 
nară a valorii sale. Cînd a aflat că mulţi oameni se îngrămădesc la el, 
(căci, fiind plin de har, însănătoşea bolnavii prin cuvînt), Valens l-a 
trimis în exil la Oxirinchos, oraş în Egipt. Dar cum şi acolo gloria lui 
îi înflăcăra pe toţi, bătrînul demn de un oraş în ceruri a fost dus în- 
tr-un castru îndepărtat, aproape de barbari, numit Fenus. Unii spun că 
patul lui, vrednic de o celebritate deosebită, se păstrează şi acum în 
Aradus. Mulţi oameni slăbiţi, cînd s-au aşezat în patul lui, s-au însănă¬ 
toşit datorită credinţei. (Teodoret, IV, 15). 


CAPITOLUL XVIII 

DIN NOU DESPRE CRUZIMEA PE CARE VALENS 
A ARĂTAT-O FAŢĂ DE DREPTCREDINCIOŞI, 

DUPĂ MOARTEA LUI PROCOPIE 

După moartea lui Procopie, împăratul, mînat de fericire, îndemna 
iarăşi la lupte împotriva creştinilor, dorind să adune întreaga credinţă 
în dogma ariană. Sinodul ţinut în Lampsaca i-a stîrnit furia, nu numai 
pentru că îi depusese pe episcopii arieni, dar şi pentru că a anatemati- 
zat proclamarea credinţei de la Rimini. Şi venind în Nieomidia Bitiniei, 
l-a chemat la el pe Eleusie din Cizic, care era adept mai curînd al sec¬ 
tei lui Macedonie, cum am mai spus. Şi ţinînd un sinod cu episcopii 
arieni, îl silea pe Eleusie să recunoască dogma lor. El la început a refu¬ 
zat, dar mai pe urmă, fiind ameninţat cu exilul, înspăimîntat, a recu¬ 
noscut dogma arienilor. După aceea însă deprimat de penitenţă, a venit 
la Cizic şi s-a plîns în faţa tuturor că a fost nevoit— zicînd că violenţa 
l-a făcut să fie de acord, şi nu de bună voie. Şi îndemnă să ceară un 
19 — Casiodor 

alt episcop în locul lui, deoarece el s-a lepădat de învăţătura lui, fiind 
silit. Dar cizicenii, din prietenie pentru el, n-au vrut să-l înlocuiască cu 
alt episcop şi au rămas sub păstorirea lui, dar fără să treacă la erezia 
lui. Auzind acestea episcopul din Constantinopol l-a numit pe Eunomie 
episcop în Cizic, ca unul care putea, prin abilitatea cuvîntului, să-i 
aducă pe oameni la credinţa lui. Aşa că, la venirea lui Eunomie, con¬ 
form hotărîrilor sacre (adică scrisorii împăratului), s-a ordonat să fie 
izgonit Eleusie şi înscăunat Eunomie. Dar cei care îl susţineau pe Eleu- 
sie, făclnd un loc de rugăciune în afara oraşului, ţineau acolo adunări. 

Am spus destul despre Eleusie. Acum e bine să relatez despre 
Eunomie. (Sozomen, VI, 8). 


CAPITOLUL XIX 

DESPRE EUNOMIE EREZIARHUL 

Eunomie a fost secretarul lui Aetie, care era numit cel fără Dum¬ 
nezeu, de care am amintit. Fiind în preajma lui, imita felul lui de a fi 
sofist; şi cînd îi lipseau cuvintele, făcea sofisme fără să-şi dea seama. 
De aici a devenit îngîmfat şi a ajuns la blasfemie ; plin de zel pentru 
dogma lui Arie, se împotrivea cit putea dogmelor adevărului. Prea puţin 
cunoscător al scrierilor sfinte şi fără să-şi dea osteneala să le înţeleagă, 
de multe ori era ocupat cu cuvintele şi tot schimbîndu-le mereu nu reu¬ 
şea să pună de acord subiectul cu intenţia sa. Aşa cum o dovedesc cele 
şapte volume, la care a trudit absolut în zadar, şi pe care le-a scris de¬ 
spre Epistola Apostolului către Romani; făcînd risipă de cuvinte, n-a 
putut afla sensul epistolei. Sînt şi alte asemenea cărţi ale lui, pe care 
cine ar vrea să le citească va cunoaşte dispreţul pentru încercarea lor. 

Eudoxie l-a făcut aşadar episcop în Cizic pe acest Eunomie, stră- 
duindu-se să-l înlăture pe Eleusie. Cînd a ajuns el acolo, folosind ca de 
obicei dialectica, le provoca auditorilor impresia de ceva străin. De aici 
s-au iscat tulburări în Cizic ; oamenii l-au alungat din oraş, neputînd 
suporta cuvintele lui pompoase. Ducîndu-se la Constantinopol, a zăbovit 
pe lîngă Eudoxie, lipsit de episcopat. Şi, ca să nu dau impresia că-1 
depreciez, am auzit chiar vocea lui Eunomie care a cutezat să vorbească 
în sofisme împotriva lui Dumnezeu. A spus aşa : «Dumnezeu nu ştie 
despre fiinţa Lui nimic mai mult decît noi; şi ea nu este mai mult cu¬ 
noscută Lui şi nici nouă mai puţin, ci orice ştim noi despre ea, acelaşi 
lucru îl ştie şi El în toate sensurile. Şi iarăşi, ceea ce vei găsi la El, 
acelaşi lucru îl vei găsi fără schimbare în noi». 

Cu aceste sofisme, adică înşelăciuni, şi cu altele asemănătoare, 
Eunomie nu-şi dădea seama că se prăbuşeşte. Despre felul cum s-a 
îndepărtat mai târziu de arieni, voi povesti la momentul potrivit. (So- 
crate, IV, 7). 


CAPITOLUL XX 

DESPRE CRUZIMEA LUI VALENS 
FAŢĂ DE DREPTCREDINCIOŞII 
DIN CONSTANTINOPOL 

Erau năpăstuiţi chiar şi locuitorii din Constantinopol care recu¬ 
noşteau dogma de la Niceea ; împăratul a poruncit ca aceştia să fie 
alungaţi din oraş, iar bisericile adepţilor lui Novaţian să fie închise. Nu 
a găsit biserici ale altor eretici ca să le închidă, căci se dovedea că au 
fost desfiinţate încă sub împăratul Constanţiu. Şi pe Agel, episcopul 
Bisericii înfiinţate în Constantinopol, l-a condamnat la exil prin sur¬ 
ghiun. Se spunea despre acesta că duce o minunată viaţă comunitară, 
conform rînduielilor bisericeşti ; ducea o viaţă de înţelept, departe de 
orice avuţii materiale, ceea ce era o dovadă în plus despre valoarea 
vieţii lui comunitare. Folosea o singură haină, umbla totdeauna fără 
încălţăminte. Nu după multă vreme a fost rechemat şi a recăpătat Bise¬ 
rica. Acest lucru l-a făcut un oarecare Marţian, a cărui viaţă şi com¬ 
petenţă au fost admirabile, pe cînd servea în armata imperială. Atunci 
însă preotul Novaţian instruia în arta gramaticii pe fiicele împăratului, 
Anastasia şi Carosa. De la numele lor băile publice din Constantinopol 
se numesc şi astăzi anastasiana şi carosiana. (Sozomen, VI, 9). 


CAPITOLUL XXI 

DESPRE DISTRUGEREA ZIDURILOR CALCEDONULUI 

Şi a poruncit împăratul Valens să fie distruse zidurile oraşului Cal- 
eedon, înălţate împotriva Bizanţului. Jurase la învingerea tiranului că 
va face acest lucru, fiindcă locuitorii din Calcedon, de dragul tiranului, 
i-au adus un afront ruşinos şi i-au închis porţile oraşului. Zidul a fost 
distrus la porunca împăratului, şi pietrele pentru clădirea termelor, care 
se numesc constantiene, au fost transportate la Constantinopol. Printre 
pietre a fost găsită una pe care era scris un răspuns, pe atunci tăinuit, 
acum însă clarificat. Spunea că, din moment ce oraşul avea apă din 

abundenţă, atunci zidul să fie folosit la băi ; căci nenumărate popoare 
barbare, care călcau hotarele romanilor, după ce au săvârşit multe cru¬ 
zimi, în cele din urmă au pierit şi ele. După o vreme s-a întâmplat ca 
Valens să clădească apeductul şi să dăruiască Constantinopolului belşug 
de apă ; şi atunci s-au pus în mişcare neamurile barbare. Dar răspunsul 
mai poate fi înţeles şi în alt fel. Atunci cînd apeductul a fost introdus 
în oraş, Clearc, prefectul de atunci al oraşului, a clădit o imensă fîntînă 
arteziană în piaţa care acum se numeşte a lui Teodosie, unde debitul 
apei este bogat. Cu acest prilej oraşul s-a bucurat de o festivitate fru¬ 
moasă. în scurtă vreme răspunsul acesta s-a adeverit. în timp ce zidul 
era dărîmat, locuitorii din Constantinopoi l-au rugat pe împărat să re¬ 
nunţe la distrugerea zidului. împreună cu ei îl mai rugau proprietarii 
din Bîtinia, din Nicomidia şi din Niceea. Dar împăratul, mînios, abia a 
dat atenţie rugăminţilor lor. Şi voind să-şi ţină jurămîntul, dărîmă zidul 
şi după aceea îl înalţă din nou cu pietre mai mici. Lucrul acesta se poa¬ 
te vedea şi astăzi în unele părţi ale zidului, unde un atelier neînsemnat 
acum se face cunoscut prin foarte mari şi minunate pietre. (Socrate, IV, 8). 


CAPITOLUL XXII 

DESPRE NAŞTEREA LUI VALENTINIAN MINOR, 

DESPRE GRINDINA NEOBIŞNUIT DE MARE 
ŞI DESPRE NAŞTEREA ÎMPĂRATULUI GRAŢIAN 

Aşa se petreceau lucrurile în vremea aceea. Trebuie ştiut că războiul 
împotriva tiranului Proeopie a fost purtat în timpul consulatului lui 
Gratian şi al lui Dagalaif (An. 366), către sfârşitul lunii mai. La puţin 
timp după aceea, sub acelaşi consulat, s-a născut fiul împăratului Va- 
lentinian, avînd acelaşi nume ca şi tatăl, care sălăşluia în părţile Occi¬ 
dentului. Dar Graţian se născuse înainte de imperiul acestuia. Şi în 
următorul consulat, al lui Lupicin şi Iovian (An. 367), în ziua a doua a 
lunii iunie s-a abătut cu furie asupra oraşului Constantinopoi o grindi¬ 
nă grozavă, aproape cît piatra. Mulţi spuneau că acest lucru s-a întîm- 
plat din cauza acţiunii împăratului, care surghiunise în exil mulţi preoţi 
care evitau comuniunea cu Eudoxie. După scurtă vreme, în timpul 
aceluiaşi consulat, împăratul Valentinian l-a făcut împărat pe fiul său, 
Gratian, în ziua de douăzeci şi patru august. In următorul consulat, al 
doilea al lui Valentinian şi al doilea şi al lui Valens (An. 368), un pu¬ 
ternic cutremur a zguduit oraşul Niceea şi împrejurimile Bitiniei, în 
ziua de unsprezece octombrie. Era al doisprezecelea an după căderea 

Nicomidiei. După puţină vreme, mare parte a oraşului Germa, înfiinţat 
în Helespont, a fost distrusă de un cutremur. în ciuda acestor mani¬ 
festări, spaima nu le-a produs nici o luare aminte, nici lui Eudoxie, 
episcopul arienilor, nici împăratului Valens, căci nu încetau persecu¬ 
ţiile. Pe de altă parte, cutremurul era interpretat ca un semn al tulbu¬ 
rărilor din sînul Bisericii. 

După ce au fost trimişi în exil mulţi slujitori, singurii care nu au 
avut a pătimi din cauza exilului au fost Vasile şi Grigorie, datorită pro¬ 
videnţei divine, pentru deosebita lor cuvioşie. Vasile a fost episcop în 
Cezareea Capadociei, iar Grigorie, în Nazianz, oraş cu totul neînsemnat, 
situat în vecinătatea Cezareîi. Despre Vasile şi despre Grigorie vom 
povesti într-o expunere viitoare. (Socrate, IV, 9 şi 10). 


CAPITOLUL. XXIII 

CUM I-AU persecutat arienii pe macedonieni, 
care s-au Îndreptat către liberie 

Cum în vremea aceea cei care mărturiseau dogma consubstanţiali¬ 
tăţii pătimeau cumplit, persecutorii s-au ridicat din nou împotriva ma- 
cedonienilor (An. 367). Aceia care erau constrînşi de groaza violenţei 
trimiteau solii unii către alţii în fiecare oraş, socotind că era imperios 
necesar să se refugieze ia fratele împăratului şi la Liberie, episcopul 
oraşului Roma, a cărui credinţă o acceptau mai degrabă decît comuniu¬ 
nea cu Eudoxie. I-au trimis dar pe Eustatie din Sebastia, care fusese 
de multe ori depus, pe Silvan din T arsul Ciliciei şi pe Teofil, însărci- 
nîndu-i să nu-1 abată pe Liberie de la credinţă, ci să intre în comuniune 
cu Biserica din Roma şi să întărească credinţa în consubstanţialitate. 
Aceştia, trimişi cu scrisori în Seleucia, au ajuns în Italia, dar nu l-au 
putut vedea pe împărat, căci era ocupat în Galia şi lupta împotriva 
sauromaţilor. I-au prezentat scrisorile lui Liberie, care n-a voit defel 
să-i sprijine, spunînd că ei sînt arieni şi nu pot fi sprijiniţi de Biserică 
cei care nu sprijină credinţa din Niceea. Ei au răspuns că au cunoscut 
adevărul prin intermediul penitenţei şi că au negat deosebirile de cre¬ 
dinţă, că au mărturisit că Fiul este întru totul asemenea Tatălui şi că, 
fiind asemănător întru totul, termenul nu se deosebeşte prin nimic de 
cel de consubstanţial. 

Spunînd acestea, Liberie le-a cerut să-i dea mărturisirea scrisă a 
hotârîrii lor. Ei i-au înmînat cartea în care propuseseră tocmai cuvin¬ 
tele credinţei sinodului de la Niceea. Dar scrisorile de la Smirna din 
Asia şi din Pisidia Isauriei şi din Pamfilia, ca şi cele făcute în Licia nu 
le-am redat aici din pricina stilului încărcait. însă cuvintele scrisorii tri¬ 
mise de Eustatie şi ceilalţi lui Liberiu se ştie că sînt următoarele : (So- 
crate, IV. 11). 


CAPITOLUL XXIV 

SCRISOAREA MACEDONIENILOR 
DATĂ LUI LIBERIE, EPISCOPUL ROMEI 

Eustatie, Teofil şi Silvan trimit sănătate întru Domnul stăpînului 
frate şi conslujitor. Liberie. Din pricina suspiciunilor nesocotite ale 
ereticilor, care nu încetează să provoace scandal în sînul Bisericii uni¬ 
versale, pentru a zădărnici orice alt prilej al lor mărturisim că primim 
sinodul episcopilor ortodocşi ţinut la Lampsaca, în Smirna, şi în dife¬ 
rite alte locuri. Drept care, îndeplinind solia sinodului pe lîngă sfinţia 
ta şi episcopii din întreaga Italie şi toţi episcopii din Occident, aducem 
scrisori confirmînd că respectăm credinţa universală şi păzim cele sta¬ 
bilite în sfîntul sinod de la Niceea, sub Constantin, împăratul de fericită 
amintire, de către trei sute optsprezece episcopi, păstrate neschimbate 
pînă astăzi, şi vor rămîne în veci, în care consubstanţialitatea este de¬ 
finită cu sfinţenie şi evlavie împotriva corupţiei lui Arie. Mărturisim, 
de asemenea, că noi, împreună cu cei arătaţi mai sus, am respectat 
aceeaşi credinţă, şi o respectăm şi o vom păzi din toate puterile noas¬ 
tre pînă la capăt. Condamnăm pe Arie şi doctrina lui lipsită de pietate, 
împreună cu discipolii lui care gîndesc la fel cu el, ca şi orice erezie — 
a sabelienilor, a patripasienilor, a marcioniţilor, a fotinienilor, marce- 
lienilor şi pe a pavelosamosatenilor, şi doctrina lor, şi pe toţi aceia care 
gîndesc la fel, şi toate ereziile potrivnice sfintei credinţe expuse mai 
înainte, care a fost formulată cu pietate şi în comun de Sfinţii Părinţi 
la Niceea. Anatematizăm în special formularea citită în sinodul din 
Rimini, ca fiind contrară credinţei expuse mai sus, a sfîntului sinod 
ţinut în oraşul Niceea ; căci odată expusă formularea aceasta, cei din 
Constantinopol, înşelaţi prin viclenie şi sperjur, au subscris. însă cre¬ 
dinţa noastră şi a acelora pentru care îndeplinim solia, este aceasta : 
Credem întru Unul Dumnezeu, Tatăl Atotputernicul, făcătorul tuturor 
celor văzute şi nevăzute ; şi întru Unul-Născut Dumnezeu, Domnul Iisus 

» 

Hristos, Fiul lui Dumnezeu, născut din Tatăl, adică de o fiinţă cu 
Tatăl ; Dumnezeu din Dumnezeu, lumină din lumină, Dumnezeu ade¬ 
vărat din Dumnezeu adevărat, născut, nu făcut, cel de o fiinţă cu Ta¬ 
tăl, prin care toate s-au făcut, cele din cer şi de pe pămînt. Care pen¬ 
tru noi oamenii şi pentru a noastră mîntuire, a coborît, S-a întrupat şi 
S-a făcut om, a pătimit şi a înviat a treia zi, S-a suit la ceruri ; şi iară 
va veni să judece viii şi morţii. Şi întru Duhul Sfînt. 

însă pe aceia care spun : A fost cînd nu a fost, şi nu a fost înainte 
de a se naşte, şi că a fost făcut din cele ce nu existau, sau pe aceia care 
spun că Fiul lui Dumnezeu este de altă fiinţă sau substanţă, sau că se 
poate schimba sau modifica, Biserica apostolică şi universală îi ana- 
tematizează. Eustatie, episcopul oraşului Sebastia, şi Teofil şi Silvan, 
delegaţi ai sinoadelor din Lampsaca, Smirna şi ai celorlalte sinoade, 
am semnat această mărturisire cu mina noastră şi din proprie voinţă. 
Insă dacă cineva, cu toată credinţa expusă de noi, ar vrea să săvîrşească 
o nelegiuire împotriva noastră sau a acelora care ne-au trimis, îndreap- 
tă-1 cu scrisorile sfinţiei tale la noi, pe care ne-ai dovedit că sîntem 
episcopi ortodocşi, şi să-şi expună cauza, faţă în faţă cu noi. Şi dacă 
se va dovedi vreo crimă, să fie pedepsită fără primejdie în persoana 
făptuitorului. 

Liberie, îndatorindu-i pe trimişi prin această scrisoare, i-a primit 
în comuniune. Şi dîndu-le o scrisoare în termenii următori, le-a ordo¬ 
nat să plece. (Socrate, IV, 11). 


CAPITOLUL XXV 

SCRISOAREA LUI LIBERIE, EPISCOPUL ORAŞULUI ROMA, 

ŞI A SINODULUI DIN SICILIA, 

CĂTRE EPSCOPII DIN MACEDONIA, DUPĂ PENITENŢĂ 

Episcopul Liberie şi episcopii din Occident trimit sănătate întru 
Domnul prea iubiţilor fraţi şi împreună-slujitori Eustatie, Ciril, Iperi- 
ciu, Eronie, Elpidie, Maxim, Eusebie, Eucarpie, Ortasie, Neo, Eumatie, 
Faustin, Proclu, Pasinic, Arsenie, Sever, Didim, Britanie, Calicra, Da- 
mabie, Edesie, Eustochie, Ambrosie, Gelonie, Pardalie, Macedonie, Paul, 
Marcel, Heraclie, Alexandru, Adolie, Marţian, Stenel, Ioan, Macer, Ha- 
risie, Silvan, Fotin, Antonie, Aut, Cels, Eufranor, Milesie, Patricie, 
Severian, Eusebie, Eumolpie, Atanasie, Diofant, Minodor, Diode, Hri- 
sampel, Eugenie, Eustatie, Calicra, Arsenie, Eugenie, Martirie, Iera- 
tie, Leontie, Filagrie şi tuturor dreptcredincioşilor din Orient. 

Scrisoarea voastră ne-a adus bucuria dorită a păcii şi a bunei în¬ 
ţelegeri, strălucind de lumina credinţei, prea iubiţi fraţi, fiind prezen¬ 
tată nouă de prea iubiţii fraţi şi episcopi Eustatie, Silvan şi Teofil, şi 
mai întîi de toate a afirmat şi a dovedit că hotărârea noastră şi simţă¬ 
mintele voastre concordă şi consună cu smerenia mea şi cu toţi cei din 
Italia şi din Occident. Şi am aflat că aceasta este credinţa universală şi 
apostolică, care a fost păstrată neatinsă şi neschimbată pînă la sinodul 
de la Niceea ; şi au mărturisit chiar ei, plini de mulţumire, că au păs- 
trat-o şi alungind orice urmă şi umbră de bănuială nelalocul ei, au măr¬ 
turisit-o nu numai prin viu grai, ci şi prin scrierile voastre. Am socotit 
că e bine să anexez acestei scrisori şi această copie a ei, ca să nu lăsăm 
iarăşi ereticilor vreun prilej să-şi desfăşoare uneltirile prin care, pu¬ 
nând iară în mişcare flăcările propriei lor răutăţi, să reînvie focul obiş¬ 
nuitelor dezbinări. în plus, prea iubiţii noştri fraţi Eustatie, Silvan şi 
Teofil au mărturisit că dragostea voastră a avut întotdeauna această 
credinţă şi că pe aceasta au păstrat-o pînă la capăt, adică pe aceea 
recunoscută în oraşul Niceea, de către trei sute optsprezece episcopi drept- 
credincioşi, care cuprinde adevărul curat şi închide gura întregii mulţimi 
a ereticilor făcînd-o să tacă. Căci nu dintr-o pornire grăbită, ci din în¬ 
demn divin s-a asociat împotriva nelegiuirii lui Arie un număr atît de 
mare de episcopi, număr cu care fericitul Avram a distrus cu credinţa 
atîtea mii. Credinţă care, atîta vreme cît constă în ideea de fiinţă şi în 
cuvîntul de consubstanţialitate, asemenea unui castru bine întărit şi 
greu de cucerit, respinge toate suliţele şi tulburările. 

Şi cînd s-au adunat în Rimini toţi episcopii din Occident, cînd i-a 
unit nelegiuirea arienilor, au încercat, cu oarecari sfaturi, sau, ca să 
spun mai pe şleau, cu putere lumească, să înlăture sau să respingă 
acest lucru, care fusese introdus cu mai multă precauţie în credinţă. Şi 
totuşi abilitatea lor nu le-a folosit la nimic ; căci aproape toţi cei întru¬ 
niţi la Rimini fie minaţi de teamă sau amăgiţi, fie căindu-se şi anate- 
matizînd pe aceia care se adunaseră acolo, sau subscriind la credinţa 
universală consfinţită în oraşul Niceea şi fiind în comuniune cu noi, se 
aprindeau mai tare împotriva dogmei lui Arie şi a discipolilor săi. Do¬ 
vada acestui lucru este că înşişi solii oraşului vostru, recunoscîndu-1, 
v-au unit şi pe voi la iscălirea lor, anatematizîndu-1 pe Arie şi cele ce 
se ştiu că au fost înfăptuite de adepţii săi împotriva credinţei consfin¬ 
ţite în oraşul Niceea. Chiar şi voi, înşelaţi prin sperjur, aţi iscălit. De 
aceea nouă ni s-a părut logic să ne adresăm dragostei voastre şi să aju¬ 
tăm pe cei care cer lucruri îndreptăţite, mai ales că prin mărturisirea 
delegaţiilor voştri am aflat că cei din Orient sînt de acord cu dreptcre- 

dincioşii din Occident. ^Şi facem cunoscut, ca să ştiţi că cei care au 
hulit la Rimini, care atunci se dovedeau pătaţi de înşelătorie, iar acum 
anatematizaţi, au revenit cu toţii la credinţa de la Niceea. Acest lucru 
trebuie să fie arătat de voi toţi — în ce măsură aceia, care au fost jig¬ 
niţi cîndva de întunericul ereticilor, pot să purceadă către lumina divi¬ 
nă a libertăţii universale. Dacă după acest sinod aceia care nu vor vrea 
să scuipe otrava perfidiei şi să abjure toate blasfemiile lui Arie şi să le 
anatematizeze, să ştie că sînt tovarăşi cu Arie şi cu discipolii săi şi cu 
ceilalţi şerpi, fie sabelieni sau paitripasieni, sau cu oricare alt eretic şi 
că vor fi lipsiţi de împărtăşanie de către sinodul bisericesc care nu-i 
primeşte la el pe fiii adulterului. Dumnezeu să vă' aibă în pază nevă¬ 
tămaţi, prea iubiţi fraţi. 

Eustatie şi ceilalţi care au primit această scrisoare au ajuns din nou 
în Sicilia şi, ţinînd acolo sinodul episcopilor sicilieni, au mărturisit în 
faţa acestora credinţa în consubstanţialitate. După ce au întărit credinţa 
de la Niceea, căpătînd şi de la ei scrisoarea cu acelaşi conţinut, au re¬ 
venit la aceia de la care au fost trimişi. Aceia care şi-au însuşit învă¬ 
ţăturile lui Liberie, trimiteau soli prin oraşe la întîistătători şi predi¬ 
cau credinţa în consubstanţialitate, invitîndu-i să vină şi la Tars, în 
Cilicia. 

Cit timp au susţinut cu tărie credinţa de la Niceea, au potolit orice 
conflict. Ceea ce ar fi putut surveni, dacă Eudoxie, întîistătătorul cre¬ 
dinţei ariene, atunci, vădindu-se cu tărie în faţa împăratului, nu le-ar 
fi împiedicat. Acesta, mai înverşunat din cauza drumului la Tars, de 
care nu se vorbise, a comis rele mai mari împotriva lor. Macedonienii, 
comunicînd lui Liberie prin solii pe care i-au trimis, au întărit cre¬ 
dinţa de la Niceea, ceea ce Sabin însuşi a mărturisit deschis în aduna¬ 
rea sinodală. (Socrate, IV, 11). 


CAPITOLUL XXVI 

PENTRU CE S-A DESPĂRŢIT EUNOMIE DE EUDOXIE 

Cam în acelaşi timp, Eunomie, despărţindu-se de Eudoxie, ţinea 
slujbe separat; pentru că îl rugase de multe ori pînă atunci să fie spri¬ 
jinit Aetie, preceptorul său, iar Eudoxie nu l-a auzit. Dar nu a respins 
acest lucru din pricină că se îndepărta de secta lui Aetie, de vreme ce 
o şi propovăduise şi absolut cu toţii mărturiseau împreună cu secta lui. 
Aceasta a fost dară pricina pentru care Eunomie s-a despărţit de Eu¬ 
doxie. Acestea se petreceau la Constantinopol. (Socrate, IV, 12). 

CAPITOLUL XXVn 

DESPRE DISPARIŢIA LUI AT AN ASIE 

După aceea, ordinul prefecţilor, hotărît din zelul lui Eudoxie, a 
tulburat Biserica din Alexandria. Căci Atanasie, de frica furiei necu¬ 
getate a poporului şi fiindu-i teamă să nu fie el socotit pricina relelor 
care urmau să aibă loc, a stat ascuns patru luni în cavoul părinţilor. 
Cum însă din pricina absenţei lui, poporul se pregătea de răscoală, din 
dragoste pentru el, împăratul, care a aflat că în Alexandria sînt tulbu¬ 
rări din această pricină, a indicat printr-o scrisoare ca Atanasie să aibă 
mină liberă asupra Bisericii. Şi aşa s-a făcut că pînă la moartea lui 
Atanasie nu au mai avut loc tulburări în Biserica din Alexandria. 

Insă cum au invadat din nou bisericile din Alexandria după moar¬ 
tea lui, voi povesti mai încolo. (Socrate, IV, 12). 


CAPITOLUL XXVIII 

DESPRE SINODUL DIN TLANA, 

UNDE A FOST PRIMITĂ SCRISOAREA LUI LIBERIE 
ŞI A CELOR DIN OCCIDENT 

In vremea aceea se ţinea sinodul în Tiana, la care participau : Eu- 
sebie, episcopul din Cesareea Capadociei, Atanasie din Ancira, Pelagie 
din Laodiceea, Zeno din Tars, Paul Emesenul, Ostresie din Malta, Gri- 
gorie din Nazianz şi mulţi alţii care hotărîseră la Antiohia, sub împăra¬ 
tul Iovian, că trebuie păstrat cuvîntul de consubstanţialitate. Acolo au 
imai fost citite scrisorile lui Liberie şi ale preoţilor din Occident. Şi, 
plini de bucurie, au scris tuturor Bisericilor să citească hotărîrile luate 
în Asia, şi scrisorile lui Liberie, şi ale celor din Italia, din Africa, din 
Galia, ca şi ale celor din Sicilia. Scrisorile acestora le-au adus solii cei 
trimişi din Lampsaca, pentru a se lua în considerare numărul tuturor 
celor de acord cu ei. Căci marea mulţime învingea sinodul din Rimini. 
Şi au mai şi scris să se întîlnească într-o zi anumită în Tarsul Ciliciei, 
invitîndu-se în felul acesta unii pe alţii. Şi cum se pregătea sinodul în 
Tars, cei întruniţi în Antiohia Cariei, aproape 34 episcopi din Asia, lău¬ 
dau zelul şi armonia Bisericii, respingînd însă cuvîntul de consubstanţi¬ 
alitate, străduindu-se să întărească credinţa exprimată în Antiohia şi 

Seleucia, ca fiind urmarea martiriului lui Lucian şi recunoscută cu trudă 
de mulţi străbuni ai lui. Dar împăratul a interzis să se ţină în Cilicia 
sinodul pentru care se străduise Eudoxie. (Sozomen, VI, 12). 


CAPITOLUL XXIX 

DESPRE EPISCOPUL ARIAN EUDOXIE 
ŞI DESPRE PERSECUŢIA LUI VALENS 
DIN CAUZA EPISCOPULUI ORTODOX EVAGRIE 

Plecat în Constantinopol, împăratul Valens, îndreptîndu-se spre 
Antiohia, a ajuns la Nicomidia şi a zăbovit acolo din pricina următoare. 

Eudoxie, de credinţă ariană, la puţină vreme după plecarea împă¬ 
ratului a murit, in timpul consulatului lu Valentinian şi al treilea con¬ 
sulat al lui Valens (An. 370), după ce păstorise în scaunul Bisericii din 
Constantinopol unsprezece ani. Aşa că, arienii au numit în locul lui pe 
Demofil. Dar cei care predicau consubstanţialitatea, socotind că a venit 
momenul potrivit, au hotărît ca episcop al credinţei lor pe un anume 
Evagrie. Pe acesta l-a hirotonit Eustatie, de curînd episcop în Antiohia 
şi care cu puţin înainte fusese rechemat din exil de Iovian. Atunci însă 
era în Constantinopol, trăind în ascuns, ca să întărească cu prezenţa sa 
pe cei care predicau consubstanţialitatea. (Socrate, IV, 13). 

în acest timp arienii stîrneau iarăşi persecuţie. Cînd faptele aces¬ 
tea au ajuns la urechile împăratului, de teamă ca oraşul să nu fie tul¬ 
burat de o răscoală, el a trimis din Nicomidia trupe militare la Con¬ 
stantinopol, dînd ordin ca să fie reţinut şi cel care a hirotonit şi cel 
hirotonit şi să fie trimis fiecare în alt loc de exil. Aşa că Eustatie a fost 
trimis în Bisa, oraş în Tracia, iar Evagrie a fost îndrumat în alt loc. 
Cu acestea, arienii, şi mai înverşunaţi, îi maltratau fără milă pe drept- 
credincioşi măcelărindu-i, nimicindu-i cu ocări, închizîndu-i în carcere, 
condamnîndu-i la amenzi, făcînd împotriva lor ca totul să fie de nesu¬ 
portat. Neputînd îndura acestea, ei veneau să-l implore pe împărat ca 
să-i ajute, cumva să scape de aceste violenţe. Dar s-au înşelat amarnic 
gîndind astfel, că unul care nu era drept le va da dreptate. (Socrate, 
V, 13). 

Atunci bărbaţi aleşi din colegiul ecleziastic, optzeci la număr, în 
fruntea cărora erau Urban, Teodor şi Menedem, au venit la Nicomidia, 
au adresat rugăminţi împăratului, afirmînd că s-a făcut uz de violenţă 
şi că au îndurat ceea ce se vedea. (Socrate, IV, 13). 

CAPITOLUL XXX 

CUM AU FOST ARŞI DE VALENS ÎN CORĂBII 
OPTZECI DE DREPTCREDINCIOŞI 

înfuriat, împăratul nu şi-a arătat mînia faţă de cei prezenţi; în 
ascuns însă i-a ordonat prefectului Modest să-i prindă şi să-i omoare. 
Dar felul morţii era oarecum neobişnuit şi împotriva tradiţiei. Iar pre¬ 
fectul, temîndu-se să nu se revolte poporul, dacă îi va omorî pe faţă, 
s-a prefăcut că îi trimite pe acei bărbaţi în exil. Cum ei s-au învoit 
nebănuind nimic, prefectul a poruncit să fie îmbarcaţi pe corabie ca 
şi cum ar naviga spre exil; dar a ordonat corăbierilor ca atunci cînd 
vor ajunge în largul mării să-i scufunde şi astfel să moară. Zis şi făcut. 
Cînd au ajuns în mijlocul golfului care se numeşte Asitacen, unde împă¬ 
ratul poruncise prefectului să îndeplinească porunca, trecînd cu mari¬ 
narii în altă corabie mică ce venea în urmă, au dat foc corăbiei. S-a 
întîmplat să sufle tare vîntul spre răsărit, aşa că s-a aprins repede co¬ 
rabia. Rămăşiţele ei au ajuns la locul care se numeşte Acidiza, unde 
au fost adunate aproape în întregime de nişte bărbaţi credincioşi. 

Faptul acesta se spune că nu a rămas fără răzbunare. Căci zvonul 
s-a răspîndit repede la neamurile din Frigia ; locuitorii de aici au fost 
nevoiţi să-şi părăsească patria şir să se îndrepte spre Constantinopol şi 
în diferite provincii. (Socrate, IV, 13). 


CAPITOLUL XXXI 

CE A FĂPTUIT VALENS ÎN ANTIOHIA ŞI CAPADOCIA 

Valens, plecînd din Nicomidia, se îndrepta spre Antiohia. Cînd a 
ajuns în Capadocia, aşa cum obişnuia în acel loc, tulbura Biserica, 
voind să o treacă la secta lui Arie. Credea că acest lucru se va îndeplini 
repede, deoarece, pentru anumite neînţelegeri, Vasile se arăta jignit de 
Eusebie, care conducea atunci Biserica din Cesareea ; şi retrăgîndu-se 
în Pont, locuiau acolo împreună cu monahii, meditînd la lume şi la viaţă. 
La rîndul său, poporul, şi în special unii dintre nobili şi înţelepţi, îl 
suspectau pe Eusebie, considerînd că el a provocat fuga acelui bărbat 
desăvîrşit ca viaţă şi cuvînt. Şi voiau să-l părăsească şi să celebreze ei 
înşişi solemnitatea liturghiei. Vasile însă, ca să nu se nască perturbări 
în popor din cauza răzvrătirilor ereticilor, se purta cu discreţie cu 
episcopii lui din Pont, care i-au fost totdeauna devotaţi. S-a întîmplat 
chiar să ia naştere ură a poporului în jurul lui Eusebie. Şi cînd Vasile 

a fost anunţat că Valens vine în Capadocia, a plecat din Pont, a venit 
în Cesareea şi, împăcîndu-se cu Eusebie, a întărit pentru moment Bise¬ 
rica, prin sfaturile lui. Iar Valens, pentru că nu şi-a putut realiza 
intenţia, a plecat împreună cu episcopii care călătoreau cu el. (Sozomen, 
VI, 15). 

Aşa că împăratul Valens, dînd prea puţină importanţă atacului 
foametei din vremea aceea, a venit în Antiohia Siriei. Şi adăstînd aco¬ 
lo, îi nimicea pe aceia care nu voiau să fie de o credinţă cu arienii, şi 
îi ameninţa cu străşnicie pe aceia care predicau consubstanţialitatea. Şi 
după ce i-a izgonit din biserici aproape pe toţi cei din oraşele din Orient, 
nu s-a mulţumit cu atît, ci i-a mai şi supus multor torturi, şi pe mulţi 
i-a distrus omorîndu-i în fel şi chip ; pe cei mai mulţi i-a înecat în flu¬ 
viu. (Socrate, IV, 14). 


CAPITOLUL XXXII 

CUM O FEMEIE DIN EDESA, 

CARE ALERGA CU FIUL EI LA MARTIRIU, 

i-a Îndepărtat pe prefect şi pe împărat, 

UIMIŢI DE ATÎTA CRUZIME 

Trebuie să relatez şi ceva deosebit ce s-a petrecut în Edesa Meso- 
potamiei. în oraşul acesta se afla biserica apostolului Toma, nu mai puţin 
vestită decît împodobită. în ea, pentru respectul ce i se arăta, se ţineau 
deseori întruniri. Voind să o vadă împăratul, şi ştiind că acolo se întru¬ 
nesc toţi cei care îi sînt odioşi, se spune că l-a lovit cu mîna pe prefect 
pentru că nu au fost izgoniţi de acolo ortodocşii. Şi cum prefectul, su- 
portînd jignirea, se străduia împotriva voinţei lui să ţină seama de 
indignarea împăratului (căci nu voia să ducă la moarte atîţia oameni), 
a trimis vorbă pe ascuns să nu mai rămînă nimeni în biserica aceea. 
Dar nimeni nu a dat atenţie nici sfatului şi nici ameninţării lui. A doua 
zi au venit cu toţii în mare număr la locul predicii. Cum prefectul se 
îndrepta către biserică cu numeroase forţe armate, ca să ducă la înde¬ 
plinire porunca împăratului, o biată femeie, pe care se vedea sărăcia, 
trăgîndu-şi fiul de mină şi îndreptîndu-se către biserica aceea, l-a îm¬ 
piedicat pe prefect să-şi îndeplinească sarcina. Prefectul, indignat, a 
poruncit să fie adusă la el femeia şi i-a spus : Femeie nenorocită, înco¬ 
tro alergi fără ruşine ? Ea spuse : Unde se grăbesc şi alţii. Iar el : N-ai 
auzit că prefectul are să-i omoare acolo pe toţi pe care îi va găsi ? Am 
auzit şi de aceea mă grăbesc ca să mă aflu acolo printre ei. Şi unde îi 

tirăşti pe acest biet copilaş ? Atunci femeia spuse : Ca să merite şi el să 
suporte martiriul. Cînd bărbatul acela a auzit acestea, s-a gîndit la voin¬ 
ţa celor care se adunau acolo. Şi ducîndu-se de îndată la împărat, l-a în- 
cunoştinţat că sînt pregătiţi cu toţii să primească moartea pentru cre¬ 
dinţa lor ; şi a adăugat că e lipsit de raţiune să omoare atîţia oameni 
intr-un timp aşa de scurt. Spunîndu-i acestea i-a potolit mînia împă¬ 
ratului. Şi în felul acesta cei din Edesa au scăpat de furia împăratului. 
(Soerate, IV, 14). 


CAPITOLUL XXXIII 

DESPRE CERCETAREA ŞI EXILUL MULTOR ORTODOCŞI 

Atunci cînd prefectul i-a spus acestea împăratului, nu a voit să 
chinuiască poporul pe care-1 susţinea. Aşa că a poruncit să fie intero¬ 
gaţi conducătorii lor, adică preoţii şi diaconii, ca să se aleagă una din 
două : sau să se împărtăşească cu lupul, sau să fie alungaţi din oraş şi 
să fie trimişi undeva într-un loc foarte departe. Cînd s-au adunat cu 
toţii, întrebuinţa cuvinte paşnice străduindu-se să-i convingă să res¬ 
pecte legile împăratului şi spunînd că e o dovadă de nebunie ca o mină 
de oameni să se îndărătnicească împotriva unui mare împărat. Şi fiindcă 
tăceau cu toţii, prefectul i-a spus lui Evloghie, conducătorul lor, un băr¬ 
bat demn de toată lauda : Pentru ce nu răspunzi la cele ce ţi le spunem 
noi ? Iar acela spuse : Nu are nimic de răspuns cel interogat. Iar pre¬ 
fectul : Dar am vorbit destul, îndemnîndu-vă cum să vă descurcaţi. 
După ce s-au spus toate acestea, Evloghie a răspuns ; şi este nepotrivit 
ca a răspuns singur, privindu-i cu dispreţ pe ceilalţi : Dacă mă întrebi 
pe mine singur, spuse, voi spune părerea mea. Prefectul zice : împăr- 
tăşeşte-te cu cel care deţine domnia. Iar celălalt a spus împăciuitor si 
foarte bucuros : Şi eu am un coleg şi de domnie şi de preoţie. Atunci 
prefectul, simţind ironia, s-a înfuriat şi, proferînd insulte împotriva bă- 
trînului, a mai spus şi acestea : Nu am spus aceasta, tu. care meriţi să 
fii fulgerat ; ci v-am îndemnat să vă împărtăşiţi voi cu cei cu care se 
împărtăşeşte împăratul. Cînd bătrinul a spus că el are un păstor şi că 
se supune voinţei lui, cei optzeci, prinşi în acelaşi moment, au fost tri¬ 
mişi în Tracia. Plecînd aceştia au fost duşi acolo cu felurite mijloace de 
transport pe drum. Străbăteau oraşe şi sate cinstind pe atleţii înfrînţi. 
Dar invidia i-a înarmat pe vrăjmaşi ca să spună împăratului că ceea 
ce este socotit ocară, mai multă cinstire aduce acelor bărbaţi. Aflînd 
acestea, împăratul a ordonat să fie separaţi cîte doi şi să fie împrăştiaţi 

unii în Tracia, alţii în extremitatea Arabiei, iar alţii în oraşele din 
Teba. Şi se spune chiar că unii fraţi pe care i-a unit natura au fost se¬ 
paraţi cu multă cruzime unul de altul. Iar pe Evloghie, întîistătătorul 
lor, şi pe Protogen, care a fost după el, i-a trimis tocmai în Antinous. 
Nu mă lasă inima să dau uitării virtutea acestora. Căci după ce au vă¬ 
zut că episcopul este în deplin acord cu oraşul şi se împărtăşeşte cu 
colegiul ecleziastic, au constatat că puţini sînt aceia care se duc la bi¬ 
serici. Consultîndu-se asupra acestui fapt, au aflat că locuitorii oraşu¬ 
lui sînt păgîni. De aceea, suferind de lipsa lor de credinţă, au plîns, 
dar au socotit totuşi că nu trebuie atîta să plîngă, ci s-au gîndit cu toată 
puterea la o soluţie. (Teodoret, IV, 16). 


CAPITOLUL XXXIV 

DESPRE MINUNILE CELOR CARE MĂRTURISESC 

Aşa că prea sfinţitul Evloghie, retras în locuinţa lui, se ruga ziua 
întreagă şi noaptea întreagă Dumnezeului tuturor. Iar Protogen, om de 
o deosebită demnitate, cunoscător al scrierilor lui Eunomie, se pregătea 
să scrie degrabă, găsind locul potrivit, şi izolîndu-se ca să poată instrui 
pe ceilalţi, a fost făcut profesorul tinerilor, pe care îi învăţa şi să scrie 
repede, şi îi învăţa şi limbajul sfînt. Le dicta melodiile lui David şi le 
recomanda să mediteze la lecturile doctrinei apostolice. Cînd unul din 
adolescenţi a căzut bolnav, a venit la el acasă şi, ţinînd mîna dreaptă a 
celui bolnav, a îndepărtat boala prin rugăciuni. Aflînd aceasta, părinţii 
celorlalţi copii l-au adus în casele lor şi l-au rugat să-i ajute pe cei 
bolnavi. Iar el zise că nu îl va ruga pe Dumnezeu să alunge bolile dacă 
mai înainte nu îi administrează bolnavului sfînta Taină a botezului ; 
ceea ce ei au îndeplinit cu bucurie. Căci Protogen se gîndea că dorinţa 
de mîntuire îi va face ca de aceeaşi sănătate să se bucure şi sufletul şi 
trupul. Iar cînd sfătuia pe cineva că merită să primească harul divin, 
îl ducea la Evloghie şi, bătînd la uşă, îl ruga să deschidă şi îi aplica 
semnul Domnului, celui care fusese renăscut. Şi fiindcă acela deschidea 
cu greu uşa, ca să nu-şi întrerupă rugăciunea, spunea că mai degrabă e 
necesară mîntuirea celor care sînt rătăciţi. Se minunau cu toţii cind 
vedeau cum procedează Protogen, care, deşi acorda multora bucuria 
cunoştinţei divine, îi rezerva totuşi lui Evloghie primul loc în toate ; în- 
cît îi aduceau dinaintea lui pe aceia pe care îi alegea. De aici presupu¬ 
neau ei că virtutea lui se distinge cu mult mai mult. 

Cînd s-a potolit deci neastîmpărul, şi s-au liniştit lucrurile, i-au 
adus să se întoarcă cei dintîi pe toţi care gemeau şi plîngeau, dar în 
special pe întîistătătorul Bisericii, care fusese lipsit de afecţiunea lor. 
Cînd s-au întors la ale lor şi marele Barsie a trecut la viaţa fericită, a 
primit conducerea Bisericii. Iar minunatul Protogen a fost trimis să 
păstorească în oraşul pustiit al Cariei şi plin pretutindeni de mărăcinii 
neamurilor care aveau nevoie de multă lucrare. (Teodoret, IV, 16). 


CAPITOLUL XXXV 

DESPRE RĂSPUNSUL DEMONULUI LA ÎNTREBAREA 
CINE AVEA DE GÎND SĂ DOMNEASCĂ DUPĂ VALENS, 

ŞI PENTRU CARE PRICINĂ VALENS A OMORlT ATÎŢIA OAMENI 

în vremea aceea un demon rătăcitor, abuzînd de cruzimea lui Va- 
leris, l-a convins să examineze cu atenţie cine ar putea urma la dom¬ 
nie după el. De aceea a făcut necromanţie. îndeplinind aceste practici 
(demonul nu dădea răspunsuri clare, ci ocolite), el a ucis mulţi oameni. 
Căci, întrebat despre domnie, a indicat patru litere — 8, E, O, A, 

spunînd că, după Valens, acest nume va fi în fruntea imperiului. Cînd 
au ajuns acestea la urechile împăratului, plin de zel, el a ucis pe mulţi 
pe care îi considera că tind spre domnie. Aşa au fost ucişi teodoriţii, 
teodorii, teodoţii, ifceodosii, teodulii şi toţi cei care aveau aceste litere 
la începutul numelui lor. Printre cei ucişi a fost şi Teodosiol, un bărbat 
viteaz, originar din provincia Ispania. De teamă, mulţi şi-au schimbat 
numele, negînd prin jurămînt că au avut înainte alt nume, ca să scape 
de primejdie. (Socrate, IV, 15). 


CAPITOLUL XXXVI 

DESPRE VASILE, EPISCOPUL CAPADOCIEI, 

ŞI CUM A SCĂPAT EL DE AMENINŢAREA CU EXILUL 

Şi astfel împăratul Valens, după ce a golit de păstori toate Bise¬ 
ricile, a venit în Caesareea Capadociei, unde atunci era întîistătător 
Vasile, fală a întregii omeniri. L-a trimis înainte pe prefect cu indica¬ 
ţia ca, fie să-l înduplece pe Vasile ca să împărtăşească dogma lui Eudoxie, 
fie ca, în caz contrar, să-l izgonească. Căci cunoscînd faima unui ase¬ 
menea bărbat, nu a voit să înceapă lupta, necum să soape Vasile de 
lăncile lui şi să fie pentru ceilalţi o imagine mai strălucită a virtuţii. 

Maşinaţiile lui au fost ca pînza de păianujen, căci au fost de ajuns 
pentru ceilalţi preoţi povestirile vechi ale Părinţilor, în sprijinul lui, şi 
au păzit ca nişte fortăreţe zidul de neclintit al credinţei. Venind apoi 
prefectul în Caezareea şi invitîndu-1 pe marele Vasile, l-a onorat şi a 
folosit în convorbirea cu el cuvinte pline de blîndeţe, îndemnîndu-1 să 
se supună vremurilor şi să nu îngăduie ca atîtea Biserici să fie dezbi¬ 
nate, dintr-o neînsemnată subtilitate a dogmei, li făgăduia chiar prie¬ 
tenia împăratului şi multe avantaje, care ar urma să decurgă din aces¬ 
tea. Dar bărbatul acela preasfînt a spus că aceste cuvinte sînt potrivite 
pentru nişte adolescenţi. Ei, spuse, şi cei asemenea lor se uită la astfel 
de făgăduieli. Căci aceia în care sînt întipărite sfintele cuvinte nu în¬ 
găduie să schimbe nici o silabă din învăţăturile divine; dar pentru 
aceştia, dacă se întîmplă, îmbrăţişează cu toţii ideea morţii. Cit priveşte 
prietenia împăratului, o consider cu toată evlavia, căci fără de aceasta, 
aş numi-o mai curînd o primejdie. 

Cum prefectul se înverşuna împotriva lui, şi îl numea nebun, sfîn- 
tul Vasile spuse : Mă rog să am mereu această nebunie. Cînd i-a ordo¬ 
nat să plece, ca să se gîndească la ceea ce trebuie să facă, se zice că 
acel vestit bărbat a spus aşa : Eu pot să plec chiar mîine, numai tu să 
nu-ţi schimbi hotărîrea ; dar fă uz de ameninţările tale. După aceste 
cuvinte, prefectul dădu fuga la împărat şi-i relată cele ce fuseseră 
spuse, şi bravura acestui bărbat şi tăria lui sufletească şi fidelitatea lui. 
Fără să spună o vorbă, împăratul s-a retras. 

După acestea, s-a întîmplat să vadă că i-au apărut, din voinţa di¬ 
vină, nişte plăgi. Fiul lui avea şi el aceeaşi suferinţă şi trăia ameninţat 
de aceeaşi boală. Dar şi soţia lui era lovită de diferite suferinţe. Cunos- 
cînd pricina supărării ei, împăratul Da rugat pe preasfîntul bărbat, pe 
care îl ameninţa cu pedepse, să vină la palat. Comandanţii au executat 
ordinele împăratului. Aşa că marele Vasile a venit atunci la palat şi 
văzînd pe fiul împăratului în preajma morţii, a făgăduit că îl va re¬ 
aduce la viaţă, dacă se va bucura de sfîntul botez pe care i-1 vor da 
bărbaţii evlavioşi. După ce a spus acestea a plecat. Dar împăratul, amin- 
tindu-şi de momentul cînd făgăduise cu jurămînt să se boteze, a po¬ 
runcit să fie botezat fiul conform greşelii prosteşti a arienilor care erau 
de faţă. Cu aceasta, curînd copilul a ajuns la sfîrşitul vieţii. 

Dar Valens, minat de penitenţă şi recunoscînd adevărul greşelii 
comise faţă de jurămînt, a intrat în sfînta biserică, s-a alăturat lucrării 

marelui Vasile şi a adus în faţa altarului darurile solemne. Atunci Va- 
sile i-a spus să vină după perdea, unde stătea el, şi i-a vorbit mult 
despre învăţăturile divine. Era atunci de faţă acolo unul numit Demos- 
tene, mai marele ospeţelor împăratului care, în timp ce-1 critica pe în¬ 
văţatul lumii, a comis un barbarism. Sfîntul Vasile, zîmbind, spuse : 
L-am văzut pe Demostene fără carte. Cum celălalt se grăbea să-l ame¬ 
ninţe, sfîntul Vasile zise : Treaba ta este să te gîndeşti la felurile de 
mîncare, nu să fierbi învăţăturile divine. 

După aceste fapte, l-a îndrăgit atîta pe Vasile, că le-a oferit săra¬ 
cilor care erau sub oblăduirea lui pînă şi cele mai bune proprietăţi pe 
oare le avea atunci ; printre acestea, cele necesare erau puse în special 
la dispoziţia leproşilor. 

In primul rînd aşadar marele Vasile a îndepărtat în felul acesta 
pornirea împăratului. Dar în urmă, cînd i-a revenit pornirea, a uitat de 
cele de mai înainte, fiindcă voinţa lui era moleşită de cei oare îl măgu¬ 
leau. Şi din nou s-a simţit îndemnat să încline de partea ereticilor. Ne¬ 
reuşind să-l convingă, a dat ordin să fie scrisă o lege pentru exilarea 
lui Vasile ; cînd a vrut să o semneze cu mîna lui, nu a reuşit să o facă 
cu nici o pană, căci pana s-a rupt. Cum s-a întîmplat la fel şi eu a 
doua şi ou a treia pană, nu putea fi semnată o astfel de lege lipsită 
de pietate ; iar cînd a vrut să mişte mîna dreaptă, aceasta a început 
şă-i tremure. Atunci, cu groaza în suflet, a rupt hîrtia cu amândouă 
mâinile. Şi a arătat Dumnezeu atotţiitorul tuturor că şi altora le-a îngă¬ 
duit să pătimească, şi că pe acesta l-a scăpat de capcane ; arătînd, prin 
cele ce îl priveau pe acesta, semnele puterii Lui, iar prin altele atrăgînd 
atenţia asupra caracterului celor mai buni bărbaţi. (Teodoret, IV, 17). 

Trebuie ştiut că atîta vreme cît a trăit Atanasie, episcopul Alexan¬ 
driei, prin providenţă divină a fost apărată Alexandria şi Egiptul de 
tulburări, ştindu-se că Atanasie este îndrăgit de întregul popor şi de 
teamă ca să nu fie tulburată republica de vreo răscoală. însă Atanasie, 
în timpul celui de al doilea consulat al lui Secund şi al lui Prob (An. 
371) 136 , după mai multe necazuri privind situaţia Bisericii a plecat din 
viaţa aceasta, după ce ţinuse scaunul episcopal, cu multe primejdii, timp 
de patruzeci şi şase de ani. (Socrate, IV, 16). 

136. Sfîntul Atanasie cel Mare a murit la 2 mai 373, duipă un episcopat înde¬ 
lungat de 45 de ani, dintre care circa 20 de ani i-a trăit în extil. 

CAPITOLUL XXXVII 

DESPRE SFÎRŞITUL LUI ATANASIE AL ALEXANDRIEI, 

ŞI SUCCESORUL SĂU, PETRU, 

ŞI DESPRE RĂSCOALA ISCATĂ ÎMPOTRIVA LUI 
ŞI CUM A PLECAT EL LA ROMA 

După ce Atanasie, învingător în Alexandria, după multe lupte şi 
nenumărate victorii şi-a dat obştescul sfîrşit şi s-a mutat unde a bine¬ 
meritat pentru truda lui, a ajuns întîistătător Petru, om deosebit, pe 
care el îl alesese de multă vreme, fiind cu toţii de acord cu el, şi preo¬ 
ţii, şi nobilii, şi întregul popor, care şi-au arătat propria voinţă în favoa¬ 
rea lui. Căci el a fost părtaş la toate necazurile lui Atanasie şi cînd era 
în oraş, şi cînd rătăcea prin diferite ascunzători şi a îndurat alături de el 
tot felul de primejdii. Pentru toate acestea s-au întrunit toţi preoţii şi au 
strigat că Petru este urmaş vrednic al lui Atanasie. (Teodoret, IV, 18). 

După ce l-au aşezat în scaunul pontifical, de îndată judecătorul 
provinciei, adunînd populaţia păgînă şi pe cea a iudeilor, a înconjurat 
incinta bisericii, poruncind să iasă de acolo Petru, ameninţîndu-1 că îl 
scoate cu forţa, dacă nu vrea de bună voie. Făceau aceasta din dorinţa de 
a fi pe plac împăratului; iar oamenii ştiau că împotrivindu-se se expun 
unei nenorociri. Şi adevărul este că mînia lipsei de credinţă a triumfat; 
şe străduiau mai curînd să fie pe placul idolilor şi considerau că neno¬ 
rocirea în care se afla Biserica era o reală sărbătoare. Şi astfel, Petru, 
om de excepţie, nedorind să se provoace un război, a ieşit liniştit şi, 
urcînd în corabie, a plecat la Roma. (Teodoret, IV, 19). 


CAPITOLUL XXXVIII 

CU CITĂ CRUZIME A FOST INTRODUS LUCIU 
ÎN ALEXANDRIA 

După ce au trecut cîteva zile, Euzoie a venit din Antiohia cu Luciu 
şi i-a încredinţat bisericile. Cei învăţaţi cunoşteau lipsa de evlavie a 
acestuia din Samosata. Poporul însă, fiind hrănit cu învăţătura lui Ata¬ 
nasie, şi-apoi fiindu-i silă să înghită mereu o hrană silnică, s-a abţinut 
de a participa la adunările bisericeşti. Iar Luciu, folosindu-se de închi¬ 
nătorii la idoli, înarmaţi, îi lovea pe unii, îi spînzura pe alţii, îi silea să 
fugă pe unii şi devasta locuinţele altora, ca un barbar. Dar lucrurile 
acestea le va povesti mai bine minunatul bărbat Petru, în scrisoarea sa. 
Eu voi adăuga la scrisoarea lui Petru o singură nelegiuire a lui Luciu. 

Nişte bărbaţi din Egipt, ducînd o viaţă creştină după modelul îngerilor, 
şi evitînd aglomerările oraşului, au preferat să-şi ducă viaţa în pustiu, 
au făcut să rodească un pămînt nisipos şi steril, întorcînd desigur lui 
Dumnezeu, prin munca lor, nişte roade excelente şi gustoase. Mulţi 
păreau că sînt victorioşi asupra acestui pustiu. Acolo a crescut de copil 
acel vestit Antonie, dovedind o virtute de monah, luptător duhovnicesc. 
(Teodoret, IV, 19). 


CAPITOLUL XXXIX 

ce minuni au Înfăptuit sihaştrii 

TRIMIŞI ÎN EXIL DE LUCIU 

Nenorocitul de Luciu i-a izgonit pe locuitorii de atunci ai acestor 
locuri, cei care îl urmaseră pe Antonie şi pe prea sfinţii întîistătători ai 
acestora, pe venerabilul Macarie şi un alt Macarie, şi pe Isidor şi pe 
alţii; scoţîndu-i din peşterile lor, i-a trimis în nişte insule locuite de 
oameni fără credinţă, ca şi cum nu ar fi fost totdeauna lipsiţi de un 
învăţător cu credinţă. Cînd corabia a ajuns la ţărmul insulei, demonul, 
care era în cinste la acei oameni, părăsind idolul în care obişnuia să 
locuiască pînă atunci, a năvălit în fiica preotului şi a dus-o de acolo în 
delir pînă la locul unde sosise corabia monahilor. Demonul, imitînd 
vocea unei bacante, striga ca ghicitoarea din Filipi. Auzeau toţi băr¬ 
baţii şi femeile, pe demonul care striga : O, puterea voastră, o, slujitori 
ai lui Hristos, de peste tot sîntem alungaţi de voi, din oraşe şi din sate 
şi din munţi ca şi din văi, de către pustnicul care este crezut de oameni. 
Nădăjduim să ne oprim în această insulă, să fim eliberaţi de săgeţile 
voastre, nădejde pe care o vedem acum că ne-a înşelat. Persecutorii 
voştri v-au trimis aici nu ca să vă lovească pe voi, ci ca, prin voi, să ne 
alunge mai degrabă pe noi. Iată, ne retragem din această insulă, căci 
sîntem străpunşi de razele virtuţii voastre. Spunînd acestea şi altele 
asemănătoare şi aşternînd-o la pămînt pe bacantă, au dispărut şi ei cu 
toţii. Atunci adunarea aceea prea sfîntă, după o rugăciune, a deşteptat-o 
pe bacantă şi a redat-o tatălui ei sănătoasă şi întreagă. însă aceia care 
au asistat la acest miracol, prosternîndu-se la picioarele sfinţilor, îi 
implorau să primească bani pentru călătorie. Şi unii au distrus templul 
demonilor, şi, iluminaţi de strălucirea învăţăturii, s-au bucurat de harul 
sfîntului botez. 

Vestindu-se în oraş aceste lucruri, toată populaţia adunată l-a înde¬ 
părtat pe Luciu, spunînd că îşi atrage mînia divină dacă nu se întoarce 
grupul acela. Şi fiindu-i teamă de o răscoală a oraşului, Luciu a porun¬ 
cit ca bărbaţii cei sfinţi să se întoarcă în peşterile lor. Şi toate acestea 
sînt în măsură să dezvăluie ororile lui Luciu. (Teodoret, IV, 19). 


CAPITOLUL XL 

SCRISOAREA LUI PETRU, EPISCOPUL ALEXANDRIEI, 

IN CARE SÎNT RELATATE NELEGIUIRILE LUI LUCIU 

Dar despre înfumurarea lui ne va lămuri scrisoarea minunatului 
Petru. Ca să evit lungimea scrisorii, nu voi omite să redau ceea ce este 
esenţial în ea. (Teodoret, IV, 19). 

Paladie, judecătorul provinciei — spune el — fiind de religie păgînă 
şi fiindcă i-a adorat totdeauna pe idoli, încerca deseori să lupte împo¬ 
triva lui Hristos. Şi strîngînd oameni aleşi dinainte, a dat năvală în 
biserică, comportîndu-se ea nişte barbari. Atunci s-au comis multe cru¬ 
zimi, pe care numai voind să le redactez şi amintirea acelor fapte mă 
mişcă profund şi-mi dezlănţuie şiroaie de lacrimi ; şi aş fi putut pătimi 
acest lucru multă vreme dacă nu aş fi fost uşurat de grija divină. 

Mulţimea intrată în biserica ce se cheamă acum Teona, în cuvinte 
de cinstire se fălea cu favorurile idolilor. Pentru lectura Sfintelor Scrip¬ 
turi s-au făcut auzite nişte aplauze în derîdere. Şi fără ruşine răsunau 
vocile fecioarelor care spuneau împotriva lui Hristos cuvinte de ocară, 
pe care limba omenească nu cutează să le rostească. Auzind asemenea 
cuvinte, unul dintre înţelepţi şi-a astupat urechile şi ar fi preferat să 
fie surd decît să fie obligat să audă asemenea cuvinte. Dar dacă s-ar fi 
oprit măcar la a păcătui doar prin cuvinte, totuşi faptele rostite prin cu¬ 
vinte nu ar fi întrecut neruşinarea. Căci nu e greu de suportat o critică de 
felul acesta, la aceia în care locuieşte înţelepciunea şi cultivarea învă¬ 
ţăturii lui Hristos. Dar aceştia, făcînd evidentă forma mîniei îndreptate 
spre pierzanie şi sooţînd pe nări sunete îngrozitoare, şi, ca să zic aşa, 
răspîndind un miros urît ca acela dintr-un pat de dormit, sfîşiau hainele 
fecioarelor sfinte ale lui Hristos, care acopereau trupuri îngereşti. Şi 
purtîndu-le prin întregul oraş, goale, aşa cum le-a lăsat natura, rîdeau 
de ele în voie, fără ruşine. Iar dacă cineva, din milă, îi împiedica, se 
alegea cu lovituri şi răni. Vai de nenorocirile acestea ! Multe suportau 
depravarea trupului; cele mai multe dintre fecioare, lovite la cap, au 

rămas fără glas ; pînă şi funeraliile solemne ale acestora erau interzise. 
Multe din trupurile căutate de părinţii care plîngeau nu au mai putut 
fi găsite. 

Dar de ce povestesc nimicnicii, cînd pot spune lucruri de seamă ? 
De ce să stărui asupra acestora şi să nu recurg mai curînd la cele nece¬ 
sare acum ? în care ştiu bine că oricine va admira răbdarea Domnului, 
rămînînd uimit împreună cu noi că nu a încheiat imediat cu toate. Căci 
cele care nu au fost făcute niciodată şi nici nu au fost auzite prin scrie¬ 
rile părinţilor, acestea au fost săvîrşite de necredincioşi chiar deasupra 
altarului. Căci aşa au făcut, rîzînd şi rostind cuvinte de ocară : au adus 
să participe la ceremonie un sclav care-şi ascundea natura de bărbat şi 
folosea haine de femeie, cu ochii vopsiţi şi cu faţa pictată cu culorile 
mătăsii, ca să închipuiască îmbrăcămintea histrionilor, idolul cu înfă¬ 
ţişarea de femeie mişcîndu-se încoace şi încolo chiar deasupra altarului 
unde noi invocăm venirea Sfîntului Duh, şi făcînd din mîini gesturi. 
Aceia care apreciază ca fără însemnătate acest lucru şi care consideră 
cele petrecute mai curînd distracţii decît lucruri ruşinoase, şi pun în 
scaunul Bisericii pe unul dintre ai lor, bine cunoscut pentru neruşina¬ 
rea sa şi despuiat de haină şi de organele genitale, vor ridica cu neruşi¬ 
nare împotriva lui Hristos un demagog neruşinat. Acela, în locul cuvin¬ 
telor sacre, rostea nelegiuiri, lăuda desfrînarea în locul lucrurilor cin¬ 
stite şi necredinţa drept evlavie, prostituţia şi adulterul în locul eonti- 
nenţei, împreunarea între bărbaţi, iar furtul, mînearea, băutura, le pro¬ 
clama necesare vieţii acesteia. Petrecîndu-se astfel lucrurile şi plecînd 
eu din biserică (de vreme ce nu puteam sta acolo unde năvălirile solda¬ 
ţilor, unde poporul cumpărat cu bani din belşug pentru a se răscula, şi 
mulţimea de neamuri veneau pentru făgăduielile atrăgătoare), a fost tri¬ 
mis ca succesor al meu, sau confundînd episcopatul cu o demnitate lu¬ 
mească, un oarecare Luciu, grăbit să manifeste ticăloşia şi faptele lupu¬ 
lui, fără să fie ales nici de sinodul episcopilor ortodocşi, nici de hotă- 
rîrea adevăraţilor clerici, nici de cererea poporului, aşa cum sînt de¬ 
clarate public hotărîrile bisericeşti. Şi nici nu a venit precedat de monahi, 
intonînd imnuri din Scripturi, de vreun episcop, sau de vreun preot, 
sau de vreun diacon, sau de mulţimea poporului. Era cu el Euzoie, 
care tocmai fusese condamnat împreună cu Arie în sfîntul şi marele 
sinod de la Niceea. Acum însă vine prin protecţia antiohienilor împreună 
cu jefuitorul şi tovarăşul în dărnicii şi comandantul militar celebru pentru 
totala lipsă de credinţă, numitul Magnus, care în timpul lui Iulian a dat 
foc bisericii de fericită amintire a beritiorilor din zilele lui Iovian, şi a 
fost silit să o repare prin mijloace prorii ; era cit pe ce să-şi piardă 

capul, dacă nu ar fi beneficiat, după insistenţele multora, de clemenţa 
împăratului. Cer insistent ca să luaţi în considerare toate acestea cu 
rîvna voastră şi să stimulaţi răzbunarea atîtor nelegiuiri săvîşiite împo¬ 
triva Bisericii lui Dumnezeu, pentru că şi tiranul a declanşat asemenea 
nelegiuiri împotriva noastră. 

Căci acest Luciu care, prin religia voastră şi a tuturor episcopilor 
ortodocşi, a fost depus de multe ori din motive întemeiate, acum stă 
în fruntea oraşului şi numai, cum spune psalmistul, ca un hulitor şi 
necugetat. Căci zice : Hristos nu este Dumnezeu adevărat. Ba chiar, în 
momente prielnice, este corupt şi corupe ; se bucură, hulind împotriva 
acelora care sînt dovediţi că îl slăvesc pe Mîntuitorul. Căci, fiind mai 
aproape de simţămintele păgînilor, şi-a asumat greşeala de a se închina 
unui zeu nou. Unii strigau în faţa lui laude de felul acesta : Bine ai ve¬ 
nit, episcope, care nu îl aperi pe Fiul. Alţii spuneau : Pe tine te iubeşte 
Serapis şi te-a introdus aici; şi numeau statuile păgînilor. Tocmai în 
acest moment Magnus de care am vorbit mai sus, tovarăş nedespărţit 
al lipsei de credinţă a lui Luciu, necruţător purtător de arme şi sluji¬ 
tor al cruzimii aceluia, a strîns o mulţime de oameni şi prinzînd nouă¬ 
sprezece diaconi, dintre care unii trecuţi de optzeci de ani, îi chinuia ca 
pe unii surprinşi asupra unei crime şi duşmani ai romanilor. El nu ştia 
că tăria legii creştinilor şi credinţa apostolilor ne-a fost transmisă prin 
Părinţi; şi spunea chiar că acestea îi vor face plăcere prea milostivului 
împărat Valens ; înduplecaţi-vă, nenorociţilor, spuse, şi primiţi învăţă¬ 
tura arienilor. înduplecaţi-vă, căci divinitatea vă va ierta, deşi nu 
de bună voie practicaţi cultul adevăratei religii, ci silnic o faceţi. Căci 
bucuria nu însoţeşte necesitatea ; însă învinuirea dreaptă urmează vo¬ 
inţei spontane. De aceea, avînd în faţa ochilor raţiuni de felul acesta, 
urmaţi-ne în grabă şi subscrieţi învăţăturii lui Arie, pe care o predică 
acum Luciu. Ştiţi bine că dacă vă supuneţi veţi dobîndi de la împărat 
bani, profituri, onoruri; dar dacă vă împotriviţi, veţi avea parte de 
închisori, torturi, chinuri, biciuiri, lanţuri. Lipsiţi de bani şi de proprie¬ 
tăţi şi apoi alungaţi, veţi fi condamnaţi să locuiţi în locuri îngrozitoare. 

In felul acesta acest nemaipomenit de ispititor, îmbinînd amenin¬ 
ţările cu ademenirile, îi poftea şi îi silea pe toţi să se abată de la cre¬ 
dinţa adevărată. Ei însă, considerînd că nimic nu e mai amar decît tră¬ 
darea credinţei, au răspuns cu aceste cuvinte, punînd ameninţările şi 
ademenirile mai prejos decît virtutea şi tăria simţămintelor : încetează, 
încetează odată să ne mai îngrozeşti cu asemenea vorbe ; termină cu 
cuvintele deşarte. Noi nu cinstim un Dumnezeu nou, un Dumnezeu 
apărut de curînd. Şi te înfurii degeaba şi te zbaţi ca vîntul năprasnic ; 

noi vom persista în învăţătura credinţei pînă la moarte. Nu mărturisim 
un Dumnezeu fără putere, nu unul necugetat, lipsit cîndva de adevăr ; 
nu unul care a existat cîndva, aşa cum predică Arie că Fiul este trecător. 
Căci dacă, conform nelegiuirii lui Arie, Fiul este creatură, şi nu există 
odată cu Tatăl, atunci nici Tatăl nu a fost cîndva ; de bună seamă Fiul, 
după spusa lui, neexistînd cîndva. Dacă însă Tatăl este dintotdeauna, 
Fiul existînd de bună seamă din El şi nu conform fluxului generării (căci 
Dumnezeu nu are pasiuni), cum poate să nu fie necugetat şi nebun acela 
care mărturiseşte astfel despre Fiul : Era cînd nu era, Cel prin care toate 
cîte sînt au fost făcute prin harul Lui ? Părinţii noştri (de la care ăştia 
care au decăzut sînt făcuţi cu siguranţă fără Tatăl), venind la Nioeea şi 
anatematizînd pe sectanţii lui Arie, al căruia acest tînăr este acum pa¬ 
tron, au spus că nu este făcut din altă substanţă din afara Tatălui, aşa 
cum ne obligi tu acum pe noi să mărturisim, ci din fiinţa Lui. Înţelegînd 
bine şi cu cuget evlavios acest lucru, prin cuvinte alese şi sfinte au măr¬ 
turisit că este de aceeaşi fiinţă. 

A încercat el timp de mai multe zile, crezînd că-i poate face, pe aceia 
care spuneau aceste lucruri şi altele asemănătoare, să-şi schimbe ade¬ 
vărata credinţă. Aceia care în arenă devin mai puternici şi înving te¬ 
roarea şi se înarmează ei înşişi cu argumentele Părinţilor, au avut o 
judecată mai valabilă despre pietate, judecind prin exerciţiul virtuţii 
primejdiile împotriva ei. Şi în felul acesta, tot războindu-se ei şi dîn- 
du-se în spectacol, aşa cum scrie fericitul Apostol (I Cor. 4, 9), în faţa 
îngerilor şi a oamenilor, întregul oraş se îngrămădea ca să contemple pe 
atleţii lui Hristos şi biruind cu statornicia lor loviturile arbitrului şi 
biciuirile şi făcîndu-se, prin răbdare, stăpîni şi biruitori, prin evlavie, 
împotriva arienilor, pe care el credea că îi învinge şi îi va aduce la ne¬ 
credinţă. 

După ce a încetat să-i mai tortureze, fiindcă plîngeau şi se jeluiau 
cu toţii, adunîndu-se mulţimea lipsită de raţiune, a poruncit să fie aduşi 
în preajma portului, pentru judecată, ba mai curînd pentru prejudecată. 
Şi cum acolo de obicei păgînii şi iudeii scoteau strigăte împotriva lor, 
iar ei nu voiau să fie de acord cu impietăţile arienilor, a pronunţat sen¬ 
tinţa, în gemetele generale, în faţa tribunalului său ; să fie luaţi din 
Alexandria şi duşi în Heliopol, în Fenicia, acolo unde locuitorii nu vor 
nici să audă numele lui Hristos, căci sînt păgîni. Zis şi făcut; poruncind 
să se urce ei în corăbii, el stătea pe pod, elătinîndu-şi sabia scoasă din 
teacă — socotind că aşa îi îngrozeşte pe aceia care răniseră de mai multe 
ori cu o sabie de două ori mai ascuţită pe demonii vrăjmaşi. Şi aşa i-a 







ISTORIA BISERICEASCA TRIPARTITA 


313 


trimis fără cheltuieli şi fără vreo mîngîiere, poruncindu-le să navigheze 
pe o mare furtunoasă şi, ca să zic aşa, nevoind să accepte să se comunice 
că acei bărbaţi au fost expulzaţi din poruncă nedreaptă. 

întregul oraş a fost îndurerat şi încă se jefuiau ; unii îşi izbeau 
pieptul cu mîinile, alţii înălţau ochii şi mîinile la cer, protestînd împo¬ 
triva silniciei şi parcă spunînd : Auzi, cerule, şi prinde cu urechile cît 
sînt de nedrepte cele ce se petrec pe pămînt. Totul era cuprins de gemete 
şi se auzea în oraş ca un eîntec de jale, şi se revărsa un fluviu de la¬ 
crimi. Şi cînd judecătorul acela a poruncit să fie întinse pînzele coră¬ 
biei, atunci s-a auzit un imens geamăt însoţit de lacrimi al tuturor, 
fecioare şi femei, bătrîni şi tineri. In vreme ce cei expulzaţi navigau 
spre Heliopol, unde se celebra un cult diabolic, toţi cei din oraş, îm¬ 
preună sau cîte unul singur gemeau şi plîngeau. Paladie, prefectul ora¬ 
şului, ordonase că nu le este îngăduit să plîngă pe faţă, căci şi el era 
păgîn. Mulţi dintre cei care plîngeau au fost prinşi şi duşi în închisoare, 
pedepsiţi, biciuiţi, răniţi, în cele din urmă puşi în lanţuri — bărbaţi 
care luptau aprig şi cu zel divin pentru Biserică. Mulţi dintre ei, vreo 
douăzeci şi trei, erau monahi, locuind în pustiu. Printre ei, după puţin 
timp, diaconul care ne-a adus nouă o scrisoare de mîngîiere de la iubi¬ 
tul nostru frate Damas, episcopul oraşului Roma, era dus în public, cu 
mîinile legate la spate, chiar de călău, ca un vinovat cunoscut şi biciuit 
la fel ca un ucigaş, cu spinarea sfîşiată de pietre şi bici cu plumbi. A 
fost dus spre mare, ca şi ceilalţi, fără cheltuială şi fără nici o mîngîiere 
a fost pus în lanţuri în exil. Şi cum judecătorul acela a torturat 
mulţi copii, dintre care unii au murit, nici părinţilor şi nici fraţilor lor 
nu le-au fost îngăduite funeraliile solemne. 

O, cîtă neomenie a judecătorului, şi mai curînd a celui cu preju¬ 
decată ! Căci cei care s-au luptat pentru credinţă nu au putut fi com¬ 
paraţi cu ucigaşii, ale căror corpuri au rămas neîngropate ; aceştia care 
au trudit pentru credinţă au fost azvîrliţi ca hrană animalelor şi păsă¬ 
rilor. Iar celor care au vrut, din compasiune firească, să sufere împreună 
cu părinţii celor ucişi, li s-a tăiat capul, ca unor duşmani. Ce lege a 
romanilor, ce hotărîre a barbarilor pedepseşte pe cei care vor să mîn- 
gîie pe părinţi ? Cînd s-a mai pomenit în trecut o asemenea impietate ? 
Cîndva a poruncit un faraon ca bărbaţii evrei să fie ucişi ; dar invidia 
şi teama au amînat această poruncă. Cu cît sînt mai omeneşti cele pe¬ 
trecute atunci, decît faptele recente ! Cu cît sînt mai de dorit să fie 
diferite de nedreptatea acestuia ! Şi chiar dacă răutatea nu ar separa 
întru nimic pe unii de alţii, sînt totuşi de necrezut cele ce se spun, 
inumane, sălbatice, crude, barbare, îngrozitoare şi fără milă. Şi toate 

acestea în timp ce arienii petreceau, conducînd adunări, iar oraşul ge¬ 
mea ! Căci nu a fost casă în care să nu existe un mort, aşa cum scrie 
în Ieşire (leş. 12, 30). Şi după ce s-au petrecut acestea (căci nu au fost 
căutaţi făptaşii nedreptăţii, ci au purces la mai mari rele), au răspîndit 
veninul lor pînă la episcopii provinciilor, cei care se consolau de nedrep¬ 
tăţile lor, prin tovarăşul întru dărnicii, Magnus, de care am mai vor¬ 
bit. Pe unii dintre episcopi i-au predat curiei, pe alţii i-au tulburat cu 
diverse uneltiri ; voind să-i oblige pe toţi la impietăţi şi întrebîndu-1 pe 
diavol, părintele lor, pe cine să devoreze cu turbarea lui. 

Dar, mai mult încă, au trimis în exil, în oraşul iudeilor numit Dio- 
cezareea, pe unsprezece din episcopii egipteni, bărbaţi care au trăit în 
sihăstrie aproape din copilărie şi pînă la bătrîneţe, care-şi stăpîneau 
prin cuvînt şi faptă pornirile trupului, predicînd fără nici o pată sfînta 
credinţă şi învăţînd despre învăţătura de credinţă, reuşind multe biruin¬ 
ţe asupra demonilor şi identificînd cu multă înţelepciune secta ariană. 
Şi ca un infern în toată cruzimea lui, niciodată sătui de moartea fraţi¬ 
lor, au vrut să lase o amintire a cruzimii lor. îndată au pregătit să fie 
trimişi în Neocezareea Pontului clerici ai Bisericii universale, care-şi 
duceau viaţa în Antiohia alături de monahi credincioşi şi care voiau să 
facă să ajungă cunoscute urechilor împăratului nelegiuirile lor. Aceştia, 
cred eu, şi-au pierdut viaţa din pricina sălbăticiei din regiune. 

Acele vremuri au provocat asemenea tragedii demne de tăcere şi 
uitare, dar care trebuie încredinţate scrisului, pentru pedepsirea acelo¬ 
ra care şi-au ascuţit limba împotriva Celui Unul-Născut. Căci aceia, înar¬ 
maţi cu turbarea blasfemiei, au încercat nu numai să lovească în Stă- 
pînul tuturor, dar au început chiar împotriva slujitorilor Lui un război 
fără nici o declaraţie în acest sens. (Teodoret, IV, 20). 

CAPITOLUL I 

DESPRE VIEŢUIREA COMUNITARĂ, MINUNILE Şl REPLICILE 
SAU SCRIERILE DIFERIŢILOR MONAHI ŞI EPISCOPI 

în vremea aceea era întîistătător al Bisericii Arsenie. Acesta nu-i 
excomunica pe tinerii care păcătuiau, ci pe cei mai înaintaţi în vîrstă. 
Că spunea el : Tînărul excomunicat îl îndepărtezi, însă cel înaintat în 
vîrstă, îndurerat din pricina excomunicării, se îndreaptă curînd. Un 
altul, numit Pior, mînca mergînd. întrebat pentru ce mînca aşa, zise : Nu 
vreau să folosesc mîncarea ca pe ceva necesar, ci ca să fac altceva. între¬ 
bat la fel de un altul, spuse : Pentru ca sufletul să nu simtă o voluptate 
trupească în timp ce mănînc. Isidor spunea că are patruzeci de ani de cînd 
a simţit un păcat în minte, dar fără să consimtă la el, sau la vreo poftă sau 
patimă. Iar Pambo, fără să ştie carte, a ajuns să înveţe de la cineva un 
psalm ; cînd a auzit el primul verset al psalmului treizeci şi opt: Am 
spus : păzi-voi căile mele, ea să nu păcătuiesc eu cu limba mea ; nu a 
mai putut să audă al doilea verset, zicînd : Dacă voi putea îndeplini 
acest lucru, îmi va fi de ajuns doar acest verset. Cînd învăţatul oare îi 
spusese versetul i-a reproşat pentru ce abia după şase luni a venit la el, 
i-a răspuns : Fiindcă pînă acum nu am îndeplinit în fapt acest verset. 
Mai tîrziu, cum a trăit mulţi ani, întrebat de un cunoscut dacă a învăţat 
versetul, spuse : Patruzeci şi nouă de ani, abia am reuşit să-l îndepli¬ 
nesc. Cînd cineva i-a dat acestuia bani pentru hrană săracilor, spunîn- 
du-i : Numără-i, el răspunse : Ceea ce ai dat nu are nevoie de număr, ci 
de curăţie sufletească. 

Acest Pambo, la rugămintea episcopului Atanasie a venit din 
sihăstrie în Alexandria. Cînd a văzut acolo o actriţă, a plîns ; şi întrebat 
de cei de faţă pentru ce se tînguieşte, zise : «două lucruri m-au mişcat : 
unul, pierzania acesteia, iar celălalt, că eu nu mă străduiesc atît să plac 
lui Dumnezeu cît aceasta, ca să poată plăcea oamenilor neruşinaţi». Un 
altul spunea : «Monahul, dacă nu ar fi trudit, ar fi socotit egal cu cineva 
aspru». 

Piterie folosea multe expuneri naturale şi de multe ori povestea 
altora care îi cereau unele lucruri. Dar se ruga pentru fiecare povestire. 

Tot în acea vreme erau printre monahi doi bărbaţi iubitori de Dumne¬ 
zeu, numindu-se Macarie şi unul şi altul; unul era din Egiptul superior, 
altul, din Alexandria. Amîndoi erau renumiţi pentru multe lucruri, pen¬ 
tru abstinenţă, viaţa comunitară, obiceiurile şi minunile pe care le săvîr- 
şeau cu mîinile lor. Macarie din Egipt a îngrijit pe atîţia şi a izgonit 
atîţia demoni, încît cu lucrările lui s-ar umple o carte întreagă. Era 
respectuos şi sever cu cei care îi puneau întrebări. De partea lui, Maca¬ 
rie din Alexandria, deşi asemănător cu cel din Egipt întru totul, se deo¬ 
sebea prin aceea că se arăta mai vesel în faţa celor care îl cercetau şi îi 
educa pe tineri arătînd o figură mai plăcută în schimbul de păreri. 

Evagrie, ucenicul acestora, cunoştea filosofia lucrurilor în primul 
rînd fiind iniţiat numai prin discuţii şi hirotonit diacon în Constanţi- 
nopol de către Grigorie din Nazianz. Apoi, ooborînd împreună cu el în 
Egipt şi văzîndu-i pe bărbaţii de care am vorbit, a devenit un partizan 
înfocat al convieţuirii lor. Şi au făcut mîinile lui tot atîtea minuni cîte 
au făcut învăţătorii lui. A redactat cărţi foarte necesare — una dintre ele 
poartă chiar titlul Monahul; şi este Despre cei actuali. Alta este Gnos¬ 
ticul, adică după cum fiecare se face demn de cunoaştere, şi are cinci¬ 
zeci de capitole. Alta însă, Contradictorius sau Antiereticos, este culeasă 
din Scripturile sfinte, împotriva ispitirilor demonilor şi este împărţită 
în opt părţi, după numărul celor opt cugetări, şi din şase sute de pro- 
poziţiuni care ţin de contemplaţie, pe care le-a denumit 'îcpo6XV)jxaxa, 
adică probleme pentru meditaţie. în plus a scris şi două opere în versuri, 
una referitor la monahii stabiliţi în mînăstiri sau cei călători, şi una 
despre fecioare 137 . Cei care citesc aceste cărţi îşi dau seama cît de 
minunate şi cît de necesare sînt. 

Dar e binevenit — aşa cred — să redau cîte ceva din spusele şi 
scrierile lui despre monahi. Spune el : Este indicat să cercetăm cu aten¬ 
ţie căile monahilor dinaintea noastră şi să le urmăm. Căci multe lucruri 
se găsesc bine spuse de ei, dar şi făcute. Dintre ei unul spune aşa : Un 
regim de viaţă sobru, dar însoţit în egală măsură de iubire, îl duce 
degrabă pe monah la un liman lipsit de patimi. Cînd acesta a văzut 
într-o noapte pe unul din fraţi chinuit de vedenii, l-a vindecat în felul 
următor : i-a poruncit să-şi alcătuiască postul din mîncări lipsite de 
consistenţă. întrebat, răspunse : nimic nu potoleşte patimile acestea, aşa 
oa mila. Atunci unul dintre filosofi s-a apropiat de dreptul Antonie, 
zicînd : Cum faci faţă, părinte, lipsit cum eşti de mîngîierea tăbliţelor ? 
La care Antonie spuse : O, filosofule, tăbliţa mea este natura creaturilor 
şi este prezentă cînd vreau şi îmi reciteşte cuvintele lui Dumnezeu. M-a 

întrebat Macarie, bătrînul egiptean, chezaşul alegerii, zicînd : Pentru ce, 
ţinînd minte răul împotriva oamenilor, risipim virtutea sufletească 
demnă de a fi reţinută, iar dacă ţinem minte răul împotriva demonilor, 
rămînem nevinovaţi ? Şi cum şovăiam să răspund la această întrebare, 
l-am rugat pe el să-mi dezlege problema. El spuse : Prima patimă a 
furiei este împotriva naturii; următoarea însă este conformă naturii. 

în aceeaşi zi toridă, la amiază, am venit la Părintele Macarie şi, 
teribil de însetat, i-am cerut apă să beau. El însă zise : Umbra îţi este 
de ajuns, căci mulţi care sînt acum pe drum sau călătoresc pe apă sînt 
lipsiţi tocmai de acest element de hrană. Apoi, cînd am discutat cu el 
cuvîntul de abstinenţă, spuse : Crede-mă, fiule, la douăzeci de ani, nu 
am fost sătul nici de pîine, nici de apă, nici de somn. Pîinea o mînoam 
în raport cu greutatea mea, apă însă beam cu măsură ; cît despre somn, 
foarte puţin rupeam, sprijinit de perete. Unuia dintre monahi i-a fost 
anunţată moartea tatălui, dar el i-a răspuns aceluia care l-a anunţat : 
termină şi nu mai huli, căci tatăl este nemuritor. 

Unul dintre fraţi nu avea decît Evanghelia, pe care, vînzînd-o, a 
dat preţul săracilor, spunînd cuvinte demne de ţinut minte : Am vîndut 
tocmai cuvîntul acela care îmi spune totdeauna : Vinde tot ce ai şi dă 
săracilor (Matei 19, 21). 

Există o insulă în apropiere de Alexandria, dincolo de mlaştina 
Marcia, în care locuia un monah foarte apreciat de cei contemplativi, 
care a spus : Toate cele făcute de monahi sînt făcute pentru cinci mo¬ 
tive, adică : pentru Dumnezeu, pentru natură, pentru obişnuinţă, pentru 
necesitate, pentru lucrarea mîinilor. Tot el spunea că natura are o sin¬ 
gură virtute, dar ea poate lua diferite aspecte prin calităţile sufletului. 
Căci şi lumina soarelui, spuse, deşi nu are diferenţe în sine, totuşi face 
să se vadă, prin ferestrele prin care pătrunde, aspecte diferite. 

Apoi un alt monah a spus : De aceea îmi înfrînez poftele, ca să 
înlătur prilejurile de patimă. Căci ştiu că patima se ceartă întotdeauna 
pentru pofte, că îmi tulbură mintea, care urmăreşte ştiinţa. Un bătrân 
spunea : Iubirea nu ştie să facă depozit de mîncare sau de bani. Tot el 
spunea : Nu ştiu dacă într-o aceeaşi împrejurare am fost amăgit de 
demoni. Despre aceste lucruri aminteşte Evagrie în cartea sa, numită 
Actuali. 

în cea despre contemplaţii spune aşa : Am învăţat de la Grigorie 
cel drept că virtuţile şi contemplaţia lor sînt patru : prudenţa, curajul, 
cumpătarea şi dreptatea. Spunea că îndatorirea prudenţei este să exa¬ 
mineze puterile intelectuale şi sfinte, cu excepţia eîrtirii. Pe acestea le-a 
arătat că înseamnă înţelepciune. Cumpătării, spuse, îi este specific 

tocmai ca şi agricultorilor să primească cei dinţii seminţele şi să le plan¬ 
teze cum trebuie. îndatorirea dreptăţii este să fie atribuite fiecăruia 
cuvintele după merit : căci unele sînt pronunţate neclar, altele indicate 
într-un mod îndoielnic, unele expuse pe faţă, pentru folosul celor 
simpli. 

Iar Vasile din Capadocia, această culme a dreptăţii, spune : medi¬ 
taţia repetată şi exerciţiul fac ştiinţa umană mai bună, aceea care este 
acordată prin harul lui Dumnezeu, adică dreptatea, răbdarea şi mila. 
Ştiinţa omenească vor putea să o primească şi cei pătimaşi, dar de cea 
divină sînt capabili numai cei nepătimaşi; aceştia, chiar în timpul 
cuvîntării, strălucind în lumina minţii proprii, se privesc pe ei înşişi. Şi 
Atanasie, prea sfînta lumină a egiptenilor, a spus : Moise învăţa că 
masa trebuie aşezată împotriva părţii de unde suflă vîntul. Şi asta 
pentru ca cei contemplativi să ştie cine este acela care suflă împotriva 
lor şi să se împotrivească din toate puterile oricărei ispite şi să hrănească 
cu bună voie pe cei care se apropie de ei. Serapion, îngerul Bisericii din 
Tmuis, zicea : Mintea robită se curăţă desăvîrşit prin cugetarea duhovni¬ 
cească. însă iubirea curăţă toate ale trupului de tulburarea trufiei; cum¬ 
pătarea împiedică poftele necuviincioase care se strecoară în suflet. 

Didim 138 , cel mai mare învăţat al contemplaţiei, zice : încearcă 
într-una asupra ta însuţi cugetări despre providenţă şi judecată, şi ţine 
minte obiectul exerciţiului. Căci cu toţii întru acestea greşim, şi vei 
găsi explicaţia judecăţii în diferenţa dintre lucruri, din care se compune 
chiar lumea ; explicaţia providenţei însă, o vei găsi în felurile în care 
eşti ridicat de la răutate şi ignoranţă, la virtuţi şi la culmea ştiinţei. 
Dar aceste lucruri le redau după spusele lui Evagrie. 

A mai fost şi un alt om de excepţie printre monahi, cu numele de 
Amonie, care a fost atît de lipsit de curiozitate, încît cînd venea la Roma 
de la Atanasie, nu a vizitat nici o operă din oraş, ci a vrut numai să 
vadă bisericile lui Petru şi a lui Pavel. Acest Amonie, chemat la epis¬ 
copat şî vrînd să fugă, şi-a tăiat singur urechea dreaptă, ca să scape de 
obligaţia de hirotonie, (rămînînd) lipsit de integritatea corporală. Şi 
cum, după un timp, chiar Evagrie era propus pentru episcopat de către 
episcopul Teofil din Alexandria, fără să-şi amputeze nici o parte a 
corpului, venind la Amonie spunea în glumă că şi-a făcut aproape un 
rău tăindu-şi urechea şi de aceea este vinovat. La acestea, Amonie 

138. Didim cel Orb sau Alexandrinul (f cca. 3S8) a fost ultimul mare dascăl al 
Şcolii Alexandrine. A scris numeroase opere exegetice şi dogmatice. De la el s-au 
păstrat în traducerea latină a Fericitului Ieronim, Despre SSintul Duh şi Despre 
Stinta Treime, în care demonstrează dumnezeirea Fiului şi a Sfîntului Duh. în scrie¬ 
rile sale este influenţat de Părinţii Capadocieni. 





ISTORIA BISERICEASCA TRIPARTITA 


319 


spuse : Tu, Evagrie, nu ştii că trebuie să fii pedepsit fiindcă ţi-ai tăiat 
limba. Şi să nu ţi se pară că-ţi atribui ceva, că nu vei avea parte de 
harul lui Dumnezeu. 

Au fost mulţi bărbaţi vrednici în vremea aceea şi dacă cineva 
vrea să cunoască vorbele şi minunile lor şi felul în oare au îmblânzit pînă 
şi fiarele, să citească cartea monahului Paladie 139 , care a fost ucenicul 
lui Evagrie. Căci el a povestit minuţios despre toate acestea, în oare a 
amintit chiar şi imitaţia în vieţuirea comunitară a femeilor. Aşa că 
Evagrie şi Paladie, la puţin timp după moartea lui Valens, au fost în 
mare cinste. (Socrate, IV, 18). 

In vremea aceea aş putea menţiona, pe cît posibil, cîţi alţi creştini 
au meditat în acel timp la lume şi la viaţă. Unul dintre aceştia a fost 
Ioan, în Egipt, căruia Dumnezeu i-a dezvăluit, nu mai puţin decît 
proorocilor din vechime, cele ce vor veni şi unele lucruri nesigure pen¬ 
tru alţii, şi l-a înzestrat ou darul de a vindeca boli fără leac. Căci acesta, 
din tinereţe slăvindu-L pe Dumnezeu, trăia în singurătate, mînca ierburi 
şi rădăcini şi bea apă numai cînd găsea. Cînd a ajuns la bătrîneţe, după 
porunca divină a emigrat în Tebaida şi a fost făcut întîistătător al 
multor mînăstiri. Acesta alunga bolile şi demonii numai prin cuvânt; şi 
pentru că nu învăţase carte, nu pregeta să rememoreze cîte ceva din 
texte, pentru că orice îşi însuşea odată cu mintea, reţinea ca adevăr. în 
această regiune deci medita la lume şi viaţă Amon, întîistătătorul celor 
din Tabernense, avînd aproape trei mii de ucenici. Nu mai puţin a fost 
în fruntea monahilor şi Teonas. Amîndoi aceştia au fost autori ai unor 
lucrări neobişnuite. Căci se spune că Teonas a fost un erudit al limbii 
egiptene, greceşti şi latineşti şi a păstrat tăcerea timp de treizeci de ani. 

Apoi nimeni nu l-a văzut mînios, jurînd, sau minţind, sau spunînd vreo 
vorbă deşartă, sau aspră sau şovăitoare. 

Au mai fost în acel timp Copres şi Elin, ca şi Elias. Despre Copres, 
se spune că a avut harul divin de a aduce sănătate celor în suferinţă şi 
de a alunga demonii. Elin, crescut de mic în mînăstire, făcea multe 
minuni de neînchipuit, pînă într-atît încît purta foc în sîn şi hainele 
nu-i ardeau defel. Iar Elias trăia pe atunci în pustiu nu departe de 

139. Paladie (f cca. 431) a fost ucenic şi prieten al lui Evagrie Ponticul. A 
petrecut vreme îndelungată în mînăstirile din Palestina şi Egipt. De la Paladie au 
rămas două scrieri importante şi anume: Istoria Lausiacă sau Lavsiakonul sau 
Lavsaikonul în care istoriseşte vieţile unor călugări şi călugăriţe, pe care i-a cu¬ 
noscut în peregrinările sale. Această carte este socotită ca un izvor însemnat pen¬ 
tru istoria veche a monahismului ortodox. A doua lucrare este Dialogul istoric de¬ 
spre viaţa şi activitatea Fericitului loan, episcopul Constantinopolului. Prieten şi 
admirator al Sfîntului Ioan Gură de Aur, el a fost exilat în sudul Egiptului în anul 
406. Scrierea amintită este un izvor istoric cu privire la ultimii ani ai Sfîntului 
Ioan Gură de Aur. A fost tradusă în latineşte de Fericitul Ieronim (f 420). 

r „ti 






320 


CASIODOH 


oraşul Antinoe, fiind în vîrstă de aproape o sută zece ani. înainte însă a 
trăit singur în pustiu aproape şaptezeci de ani şi, postind pînă la vîrsta 
aceasta, a ajuns să trăiască viaţa comunitară a bărbaţilor. 

în Egipt a fost şi Apele, meşter fierar, care uneori, în timp ce făcea 
meseria aceasta în timpul nopţii, era ispitit în castitatea lui de un chip 
de demon, ca o femeie frumoasă. El însă, scoţînd din foc fierul pe care 
îl înroşea, a lovit-o în faţă. Atunci ea, strigînd şi gemînd, a fugit departe. 

Printre aceştia a fost şi Isidor, care, sprijinind peste tot mînăstirile, 
avea grijă ca nimeni să nu iasă, ci să aibă înăuntru toate cele necesare. 

Mai era şi Serapion, care avea sub îndrumarea sa vreo zece mii de 
monahi pe care îi educa pe toţi în aşa fel încît să-şi pregătească toate 
cele necesare prin truda lor şi să slujească pe alţii care erau în lipsuri. 
De asemenea, şi Dioscor, care conducea nu mai puţin de o sută de 
monahi. Acesta, cînd era preot, cînd pregătea jertfa, se slujea de toată 
îndemînarea, avînd grijă şi apreciind cu pricepere ca cei care veneau la 
sfintele taine să-şi curăţe gîndurile şi să nu aibă conştiinţa vreunui râu. 

Despre preotul Evloghie se spune că cunoştea dinainte gîndurile 
oricui venea la el şi îi învinovăţea în faţă de păcatele lor şi oricîte 
gîndeau ei în secret el le arăta că îi sînt cunoscute. într-adevăr, pe 
aceştia, dacă ar fi făcut ceva rău sau ar fi dat un sfat greşit, îi oprea la 
altar, arătîndu-le păcatul pe care l-au făcut şi, pe cei curăţiţi cu conşti¬ 
inciozitate, îi primea din nou. 

La fel cu aceştia era Apolo din Tebaida, care a zăbovit patruzeci de 
ani în singurătate, avînd o grotă mică de tot în muntele alăturat; dar 
ajungînd cunoscut în scurtă vreme pentru mulţimea minunilor, a ajuns 
întîistătător al mai multor monahi. Căci în vremea aceea în Alexandria 
mulţi şi foarte buni meditau cu sîrg la lume şi viaţă — aproape două mii 
de bărbaţi ; dintre ei, unii zăboveau în singurătate, alţii trăiau aproape 
de Mareotis. între alţii se distingea cu deosebire Dorotei, de neam teban. 
Astfel şi-a trăit el viaţa, că în fiecare zi aduna pietre din mare şi în 
fiecare an înălţa o casă de oaspeţi, fără să dea să i le facă aceia oare 
erau mai cu putere. Noaptea însă împletea coşuri pentru hrana lor şi le 
vindea. Hrana lui era o pîine de şase uncii şi o legătură de legume tăiate 
mărunt, iar de băut, apă. Trăind aşa încă din tinereţe, nici la bătrîneţe 
nu s-a schimbat. N-a fost văzut niciodată dormind în pat sau întinzîn- 
du-şi picioarele pentru odihnă, sau dormind din voinţa lui, decît atît 
cît, lucrînd sau mîneînd, a putut închide ochii obosiţi, fireşte, astfel 
încît adesea, cînd adormea mîneînd, îi cădea mîncarea din gură. 
Uneori, obosit de nesomn, căzînd în gunoi, a adormit; dar cînd s-a tre- 
, zit, întristat, a spus în tăcere : Dacă vei fi convins pe îngeri să doarmă, 

atunci mă vei eovinge şi pe mine. Vorbea probabil cu somnul şi cu de¬ 
monul, care se silea să-l împedice de la faptele bune. în timp ce muncea, 
cineva i-a spus : De ce îţi distrugi aşa corpul ? El spune : Pentru că 
mă omoară. 

Se spune că preotul Piamon, odată, cînd aducea jertfa, a văzut un 
sfînt înger stînd lîngă sfîntul altar şi înscriind în registru pe monahii pre¬ 
zenţi şi ştergîndu-i pe cei absenţi. Se ştie că şi Sfîntului Ioan Dumnezeu 
i-a dat atîta putere împotriva suferinţelor şi a bolilor, încît a vindecat 
mulţi bolnavi de podagră şi pe cei care aveau articulaţiile slăbite. între 
aceştia, bătrînul Veniamin era mult vestit, înzestrat de Dumnezeu cu 
darul de a vindeca pe bolnavi fără leacuri, ci doar cu atingerea mîinii 
sau cu ulei. Se spune despre el că s-a îmbolnăvit de hidropizie şi corpul 
său s-a umflat atît de tare, încît nu mai putea să iasă pe uşa celulei sale 
în care locuia, decît după ce uşile au fost înlocuite cu scînduri. Şi cu 
toată boala sa, cu vreo opt luni înainte de a muri, şezînd pe un scaun 
larg, îi îngrijea pe bolnavi. Nu suferea prea mult că nu-şi putea vindeca 
boala lui, dar se mîngîia cu cei care-1 priveau şi îi ruga să-L implore pe 
Dumnezeu pentru sufletul lui şi să nu se îngrijească de trup ; pentru că 
şi atunci cînd a fost sănătos, spunea, la nimic nu i-a folosit. 

Spun alţii că Marcu, trăind la sciţi, încă din tinereţe a fost foarte 
milostiv şi înţelept şi foarte capabil să reţină pe dinafară textele Sfintei 
Scripturi şi, atît de iubitor de Dumnezeu încît, cînd se ducea Duminica 
la biserică, un înger îi prezenta sfintele Taine, dar mina lui, spunea, o 
vedea numai pînă la încheietura braţului. 

Lui Macarie i-a fost dat să-i înfrîngă total pe demoni. Prilejul con¬ 
vertirii lui a fost comiterea unui omor. Pe cînd era copil şi păştea oile 
lîngă balta Mareia, jucîndu-se cu un copil de vîrsta lui, l-a omorît şi, 
de frică, a fugit în pustiu. După ce a trăit trei ani sub cerul liber, şi-a 
făcut apoi un mic adăpost în care a trăit douăzeci şi cinci de ani. Mulţi 
spun că l-au auzit aducînd mulţumiri acelei nenorociri şi că numea 
aducător de fericire acel omor comis fără voie, din care i s-a tras cauza 
fericirii. 

Iar Apolonie, care în tot timpul vieţii lui nu a învăţat nimic din 
viaţa de monah, ştiind că nu mai putea nici să scrie şi nici să-şi îndepli¬ 
nească misiunea, din cauza vîrstei, cumpăra cu banii lui toate medica¬ 
mentele şi hrana necesare celor care munceau şi trecea pe la porţile 
fiecărei mînăstiri, de dimineaţa şi pînă la ora a noua, vizitîndu-i pe 
bolnavi şi ajutîndu-i cu ce le lipsea. Cînd a fost să moară, a încredinţat 
altuia ceea ce avea, cerînd să-i împlinească juruinţa sa. 

21 — Casiodor 




322 


CASIODOR 


Moise, pe cînd era sclav, a fost alungat din casă, fiind vinovat; căci 
s-a dedat la jafuri şi a comis multe omoruri. Dar după ce s-a convertit, 
îndată a fost plin de virtutea vieţuirii de obşte. Cînd, în tulburarea 
vieţii, era aţîţat de închipuirile poftelor vieţii lui de pînă atunci, îşi 
potolea trupul prin multă abstinenţă, mîncînd numai pîine şi muncind 
mult. Timp de şase ani s-a rugat noaptea întreagă, fără să pună geană 
pe geană, fără să închidă ochii pentru somn. Ba chiar pe înserat dădea 
ocol celulelor monahilor şi umplea cu apă ulcioarele fiecăruia, încît apa 
şiroia din belşug pe zece, pe douăzeci sau pe treizeci de stadii. Cu toate 
că şi-a potolit astfel trupul, nu şi-a pierdut sănătatea dinainte. Se spune 
chiar că odată, cînd au năvălit în adăpostul lui patru tîlhari, i-a prins 
pe toţi şi i-a legat şi, luîndu-i pe umeri i-a dus la biserică, lăsînd la 
hotărîrea monahilor să facă cu ei ce vor voi. A trăit, dar, în cea mai 
strictă înţelepciune. A fost o spaimă pentru demoni şi a fost numit 
preot la sciţi. A trăit aproape şaptezeci şi cinci de ani. 

Sub domnia aceasta a fost Paul de Libia la sciţi, avînd nu mai puţin 
de cinci sute de monahi. Nu le poruncea nimic, şi nu îi punea la muncă, 
doar să nu mănînce atîta. Se ruga numai, şi, ca şi cum ar fi avut hotărît 
un anume tribut, Ii înălţa lui Dumnezeu trei sute de rugăciuni în fiecare 
zi. Şi ca să nu greşească numărul, lua trei sute de pietre şi după fiecare 
rugăciune punea o piatră în sîn. Cînd se terminau pietrele, ştia că au 
fost încheiate rugăciunile. 

Atunci înflorea Bahomie, abate la sciţi, care a avut din tinereţe şi 
pînă la bătrîneţe o minunată vieţuire de obşte. Căci demonul nu l-a 
putut prinde în cursă deloc, nici în privinţa sănătăţii trupului şi nici în 
privinţa pătimirilor sufleteşti. 

Ştefan locuia aproape de Mareotis, trăind în absolută şi totală conti- 
nenţă. La aproape şaizeci de ani a fost apreciat ca excepţional monah şi 
era foarte cunoscut lui Antonie cel Mare. A fost milostiv şi înţelept, 
avea vorba delicată şi bine-venită, mîngîia sufletele celor întristaţi şi 
le readucea bucuria chiar dacă îi lovea vreun necaz firesc. Şi cînd a 
suferit de o infirmitate incurabilă şi medicii i-au tăiat picioarele can¬ 
grenate, el lucra totuşi cu mîinile, sfătuindu-i pe cei de faţă să nu se 
întristeze de asemenea lucruri şi să nu se gîndească decît la un sfîrşit 
bun. Toate cele făcute de Dumnezeu, spunea, sînt folositoare. Eu ştiu 
însă că asemenea suferinţe sînt consecinţele păcatelor. Şi e mai bine să 
ispăşim aici păcatele, decît să suportăm după moarte chinuri fără 
sfîrşit. 

Iar Pior, cînd a ieşit din casa tatălui pentru a se converti la înţe¬ 
lepciune, a făgăduit că nimeni dintre ai lui nu-1 va vedea. Dar după 

cincizeci de ani, cînd sora lui a aflat că el trăieşte şi locuieşte în sihăs¬ 
trie, nu s-a lăsat pînă nu l-a văzut. Căci episcopul din locul acela, 
văzînd-o îndurerată, la vîrsta ei înaintată, pentru că nu-1 vede, a scris 
întîistătătorilor din sihăstrie să-l trimită pe Pior. Iar el, pentru că nu e 
îngăduit să înfrunţi poruncile celor mai bătrîni, a venit în patrie. Odată 
ajuns în faţa uşii casei ei şi anunţîndu-se sosirea lui, cînd a venit sora 
lui, a închis ochii şi a spus : Iată, sînt Pior, satură-ţi privirea cît vrei. 

Iar ea, mulţumită, aducea laudă lui Dumnezeu. Iar el, după ce şi-a făcut 
rugăciunea, s-a întors în sihăstrie ; acolo, săpînd ca să scoată apă, a 
găsit-o amară şi a băut-o aşa pînă în ultima zi a vieţii. După moartea lui 
nimeni nu a reuşit să trăiască acolo. Eu însă cred că prin rugăciuni el 
a reuşit să o facă dulce pentru a o folosi, pentru că în alt loc unde nu 
exista apă el a reuşit, prin rugăciune, să o facă să izvorască. 

Odată, cînd Moise şi monahii săi săpau un puţ şi nu au găsit nici 
o vînă de apă şi adîncimea nu le îngăduia să sape mai mult, pe la amiază 
a apărut Pior şi, după rugăciune, a coborît în groapă şi după ce a lovit 
pămîntul a treia oară, a izvorît apa. După ce şi-a făcut rugăciunea, a 
plecat, cerîndu-le celorlalţi să guste din apă. Şi a zis : Pentru asta am 
fost trimis şi s-au înfăptuit cele pentru care am venit. 

Se spune că Amon, un mare erudit, discipol al lui Origen şi al lui 
Didim, nu a mîncat nimic altceva din tinereţe şi pînă în ultima lui zi, 
decît pîine uscată. Cînd au vrut unii să-l aducă la episcopat şi el nu a 
mai putut să se împotrivească cuvintelor lor, şi-a tăiat urechea, zicînd : 
Acum, chiar dacă aş vrea, nimeni nu mă poate hirotoni, cită vreme 
regulamentul Bisericii pretinde integritate corporală. După aceea au 
plecat şi au venit din nou zicînd că Biserica pretinde desăvîrşirea mora¬ 
vurilor mai curînd decît a trupului ; a jurat să-şi taie limba, dacă ei 
continuă să-l silească. Auzind acestea, aceia care veniseră au tăcut. Cam 
în acelaşi timp trăia Evagrie, mare vorbitor şi om foarte milostiv, învăţat 
cu grijă de episcopul Grigorie din Nazianz al cărui arhidiacon a şi fost. 

Se spune despre el că era frumos la înfăţişare, foarte îngrijit îmbrăcat. 
Cînd un senator gelos a aflat că soţia sa îl cunoaşte foarte bine, a uneltit 
ca să-l omoare, ceea ce ar fi putut să se întîmple, dacă nu l-ar fi pre¬ 
venit o viziune salvatoare, dar groaznică. A văzut în somn că a fost 
prins ca după o nelegiuire şi, cu mîinile şi picioarele legate în lanţuri, 
era dus la supliciu. în timp ce se petreceau acestea, cineva i-a arătat 
Evanghelia şi i-a făgăduit că va scăpa din lanţuri, dacă pleacă din 
Constantinopol; şi i-a făgăduit împlinirea acestui lucru cu jurămînt. Iar 

el, cu mîna pe Evanghelie, a făgăduit să îndeplinească jurămîntul şi s-a 
trezit dezlegat de lanţuri şi, crezînd în viziunea sfîntă, a scăpat de pri¬ 
mejdie. Din Constantinopol a venit la Ierusalim. 

Au trăit în Rinocorura nişte bărbaţi din provincii, dar nu pelerini, 
care erau renumiţi pentru gîndirea lor despre lume şi viaţă. Printre 
aceştia se spune că episcopul Mela a avut parte de asemenea fericire. 
Cînd au fost trimişi aceia care trebuiau să-i exileze pe episcopii care se 
împotriveau lui Arie, au venit la biserica acestuia. Cînd l-au găsit pre¬ 
gătind candelele bisericii ca cel din urmă slujitor, l-au întrebat unde 
este episcopul. El le-a spus : Eu vă voi anunţa episcopului. Atunci i-a 
dus pe cei obosiţi de drum la reşedinţa episcopală şi, punînd masa, i-a 
uimit pe cît se putea. Căci după îndeplinirea obligaţiilor privind ospă- 
tarea, a spus că el este episcopul. Iar aceia, admirîndu-1 pe bărbat, au 
descoperit pricina ; şi arătîndu-i tot respectul, au dat să fugă. Atunci el 
zise : Nu voi refuza ceea ce au primit cu drag cei asemenea mie ; dar 
porunca exilului o primesc cu bună voie. Solomon, fratele acestuia, 
convertit din neguţător, s-a ridicat pînă la culmea înaltă a concepţiei 
despre viaţă. 

In vremea aceea, Epifanie, care apoi a fost episcop în Cipru, era 
foarte bine văzut printre schimnici. A mai fost şi Protogen, episcop în 
Cara după Vitus, care, după cîte se spune, a mărturisit însuşi că i s-a 
revelat chipul Domnului ; căci a văzut pe împăratul Constantin, cum îi 
arăta Dumnezeu cele ce vor veni şi îi poruncea să asculte ceea ce îi 
spune. El a ajuns la o asemenea abstinenţă, încît, de prea mult post, 
dinţii lui erau plini de carii. 

Se spune despre unii că pînă la optzeci de ani nu au pus pîine în 
gură ; că Eliodor a petrecut multe nopţi fără să doarmă şi prelungea 
postul cîte şapte zile. 

în Palestina, Siria şi Persia au fost mulţi monahi ale căror nume, 
dacă cineva ar fi voit să le consemneze, ar fi umplut multe cărţi. 
(Sozomen, VI, 28). 


CAPITOLUL II 

CUM ARIENII, PRINZÎND MULŢI ORTODOCŞI 
ÎN CONSTANTINOPOL, I-AU ARS ÎN CORĂBII 

în acel timp, arienii au prins în Constantinopol pe unii preoţi ai 
dreptei credinţe şi, trimiţîndu-i într-o corabie fără apărare şi împingîn- 
du-i în largul mării, alţii care îi urmau în altă corabie le-au dat foc şi 
au ars. Şi astfel, sfinţii bărbaţi care au luptat cu flăcările şi cu valurile 
pînă la urmă au fost înghiţiţi de apă şi încununaţi cu biruinţa marti¬ 
riului. (Teodoret, IV, 22). 

CAPITOLUL III 

CUM VALENS LE-A ACORDAT PĂGÎNILOR, IUDEILOR 
ŞI ERETICILOR POSIBILITATEA DE A-ŞI CELEBRA SĂRBĂTORILE, 
IAR ORTODOCŞILOR LE-A INTERZIS PRETUTINDENI ; 

ŞI DESPRE CURAJUL LUI FLAVIAN 
ŞI AL LUI DIODOR 

Valens, zăbovind mai mult timp în Antiohia, a dat libertate tuturor 
păgînilor şi iudeilor şi ereticilor să-şi celebreze sărbătorile. Fiindcă şi 
păgînii aveau sărbători, slujind demonilor, căci după Iulian idololatria 
fiind desfiinţată de Iovian, Valens a îngăduit să fie iarăşi practicată ; şi 
celebrau cultul lui Jupiter şi al lui Dionis şi ritualul lui Ceres. Şi nu în 
ascuns, ca în timpul unui împărat pios ; iar prin mijlocul pieţelor, bacan¬ 
tele alergau peste tot. Împăratul era atunci doar duşmanul acelora care 
erau văzuţi că predică doctrina apostolică şi, în primul rînd, a pus să fie 
izgoniţi aceştia din sfintele biserici ; acestora prea strălucitul împărat 
Iovian le dăduse o biserică nouă. Ei îşi celebrau cultul pe munte, lăudînd 
pe Dumnezeu în imnuri şi bucurîndu-se acolo de cuvinte divine. Şi, 
deşi erau nevoiţi să suporte adesea intemperiile atmosferice, uneori 
ploaie, alteori zăpadă, alteori ger, de multe ori sleiţi de căldura arzătoare, 
nu i-a lăsat să se bucure de slujirea divină nici în locurile acestea, ci a 
trimis soldaţi să-i alunge. Atunci Flavian şi Diodor, ca un parapet 
rezistau împotriva acelora care îi ameninţau cu lăncile. Cînd Meletie, 
păstorul lor, s-a retras ca să trăiască separat, aceia aplicau practica 
turmelor, punînd în faţa lupilor vitejia şi înţelepciunea lor, iar oilor 
oferindu-le neîncetat grijile pe măsura lor. Alungaţi aşadar din locurile 
muntoase, oile păşteau pe malul rîului alăturat. Căci nu suportau, aşa ca 
robii israeliţi în Babilon, să-şi atîrne instrumentele, ci II slăveau pe 
Dumnezeu, Creatorul generos, în orice loc unde domnea El. Dar nici în 
locul acesta duşmanii slujitorilor lui Hristos nu au îngăduit adunării 
celor credincioşi să aibă linişte. în adevăr, buna înţelegere a acelor 
minunaţi ucenici ai marelui păstor, hrănind oile sfinte, slujea păşunatul 
spiritual. Iar acel prea înţelept şi viteaz Diodor 140 , întocmai ca un 
fluviu limpede şi năvalnic, adăpa oile proprii şi, în acelaş timp, risipea 

140. Diodor (f înainte de 394) a fost ales episcop de Tars în 378. A întemeiat 
o mînăstire la Antiohia pe care a condus-o timp de 10 ani împreună cu prietenul 
său Carterios. Printre ucenicii săi au fost Sfîntul Ioan Gură de Aur şi Teodor de 
Mopsuestia. In timpul schismei meletiene, Diodor a condus pe credincioşii ortodocşi 
din Antiohia. A combătut pe Iulian Apostatul. A fost un mare scriitor alcătuind 
lucrări exegetice, apologetice, dogmatice, polemice, istorice. Din nefericire, doc¬ 
trina lui hristologică nu este ortodoxă, folosind idei pe care le-a reluat Nestorie 

cu totul blasfemia lupilor ; şi dispreţuind nobleţea sa proprie, sprijinea 
cu tragere de inimă pe cei ce sufereau din cauza credinţei. Flavian lii , 
bărbat excepţional, şi el de neam foarte nobil, considera că singura 
cinste este credinţa şi, ca un copil încercat, îl îndemna pe Diodor ca pe 
un mare atlet în lupte nesfîrşite. Căci în vremea aceea nu se făceau 
întruniri ale sinoadelor bisericeşti ; dar cînd se adunau, se aduceau 
mari mîngîieri prin sfaturi şi expunerea Scripturilor. Şi învăţaţii îndrep¬ 
tau arcurile împotriva blasfemiilor iui Arie, căci acesta trimitea săgeţile 
potrivite ale cugetului său întocmai ea dintr-o tolbă ; şi, împotrivindu-se 
ereticilor nu numai acasă, dar şi în public, sfîşiau cu multă uşurinţă pîn- 
zele lor şi se înfăţişa ca o pînză de păianjen. (Teodorei, IV, 22). 


CAPITOLUL IV 

DESPRE LAUDELE MONAHULUI AFRAATE 
ŞI CU CÎTĂ ÎNCREDERE I-A RĂSPUNS LUI VALENS 

Cu acestea se ocupa Afraate 142 , despre a cărui vieţuire comunitară 
am scris în altă parte. Căci acesta, punînd mai presus mîntuirea oilor 
decît liniştea sa şi părăsindu-şi grota, s-a apucat de munca de păstor. E 
inutil să mai spun acum cîtă bogăţie de virtute a adunat. Un singur 
lucru totuşi trebuie spus, care este foarte potrivit în istorisirea aceasta. 
Din partea boreală curge în jurul palatului un fluviu numit Oronte ; 
spre sud însă are un portic foarte înalt, cu turnuri înalte pe toate 
părţile. Intre palat şi fluviu este o stradă care duce spre cîmpiile subur¬ 
bane pe cei care ies din oraş. Pe cînd Afraate trecea pe strada aceasta, 
şi se grăbea spre discuţii grele ca să dovedească îngrijirile necesare oilor 
sfinte, privindu-1 din palat, împăratul l-a văzut îmbrăcat într-un palium 
foarte sărăcăcios şi grăbind foarte cu spor pentru vîrsta lui înaintată. 
Cînd cineva i-a spus că acesta este Afraate, pe care-1 apreciază întregul 
oraş, împăratul i-a spus : Spune-mi, unde te duci ? Iar el a răspuns, 
înţelept şi foarte potrivit : Voi vorbi pentru domnia ta. Atunci împă¬ 
ratul spuse : Ar fi trebuit să vorbeşti acasă, conform obiceiului mo¬ 
nahilor. Dar prea-sfîntul acela zise : Prea bunule, spune, dacă aşa îngă¬ 
dui, cum trebuia să procedez. Pînă acum aşa am făcut, cîtă vreme oile 
lui Hristos s-au bucurat de pacea de altădată. Dar fiindcă au loc mari 
tulburări şi apare o primejdie riscantă, ca să nu ajungă roabe trebuie să 

141. Călugăr de mare ţinută morală şi intelectuală, ajunge episcopul Antiohiei 
după Meletie, păstorind de la sfîrşitul anului 381 pînă în septembrie 404. 

142. Afraate (cca. 280—345) este autorul unor tratate cu conţinut teologic şi 
moral, în număr de 23, numite Demonstraţii. 







ISTORIA BISERICEASCA TRIPARTITA 


327 


alergăm peste tot şi să le scăpăm la nevoie. Dar spune-mi, prea paşnice 
împărate : dacă aş fi o copilă care stă în cameră torcînd lînă şi aş vedea 
casa părintească arzînd în flăcări,ce ar fi mai potrivit să fac ? Să stau 
înăuntru şi să nu-mi pese că arde casa, sau, desigur, să alerg şi să aduc 
apă de unde-o fi şi să sting focul ? Cred că spui mai curând că acest 
lucru trebuie să fie făcut; căci fapta aceasta este a unei copile înţelepte. 
Despre asta e vorba acum, împărate. Pentru că tu ai trimis focul în 
casa noastră părintească, alergăm să o stingem repede. Spunînd acestea, 
a terminat, dar împăratul a tăcut. Un om de casă al împăratului răspun¬ 
zând cu asprime preasfîntului bărbat, se ştie că a dezlănţuit o nenoro¬ 
cire şi anume : omul avea în grijă băile ; coborînd acolo, după ce a 
vorbit, ca să pregătească intrarea împăratului, a coborît cu mintea rătă¬ 
cită în apa clocotită şi a murit acolo. împăratul îl tot aştepta pentru ca, 
fiind anunţat de acesta, să fie spălat. Văzînd că întîrzie, a trimis alţi 
oameni să vadă de ce întîrzie. Aceştia cînd au intrat, l-au văzut mort şi 
nemişcat în scaunul fierbinte din baie. Cînd a fost anunţat împăratului 
acest lucru, au cunoscut toţi puterea cuvântului lui Afraate, dar nu au 
renunţat la dogmele lor lipsite de credinţă, ba chiar inima lor s-a împie¬ 
trit precum cea a lui Faraon. (Teodoret, IV, 23 şi 24). 


CAPITOLUL v 

DESPRE MONAHUL IULIAN 

în vremurile acestea, mult vestitul Iulian, părăsind sihăstria, a venit 
la Antiohia. Căci cînd ereticii, obişnuiţi să născocească cu uşurinţă min¬ 
ciuni, au spus că acest bărbat este lipsit de judecată, Flavian, lumina 
adevărului, şi Diodor, ca şi Afraate au trimis la el pe Acachie, renumit 
pentru virtutea sa şi care mai tîrziu a fost episcop la Bersa, rugîndu-1 să 
vină în ajutorul miilor de oameni, să combată înşelătoria adversarilor 
şi să confirme dogma adevărată. Relatăm cele consemnate de noi în 
istorie despre iubitorul de Dumnezeu, acest preasfînt bărbat, venind şi 
revenind chiar în acel mare oraş şi ce minuni a făcut. Că întreg poporul 
oraşului a venit la adunările noastre mărturisesc că nu se îndoieşte 
nimeni. Şi că bărbatul acela a înfăptuit minuni nemaipomenite, nici 
chiar duşmanii nu pot tăgădui adevărul. Acest lucru l-a făcut şi marele 
Antonie în Alexandria, pe vremea lui Constanţiu. Căci părăsind sihăstria, 
străbătea toate oraşele, îndeplinindu-şi datoria faţă de toţi, pentru că 
Atanasie era predicatorul învăţăturii apostolice, iar adepţii lui Arie erau 
duşmanii adevărului. Căci ştiau acei preasfinţi bărbaţi ce este potrivit 
pentru fiecare timp şi cînd era nevoie să se bucure de linişte, şi cînd era 
necesar să pună obştea înaintea sihăstriei. (Teodoret, IV, 25). 

CAPITOLUL VI 

DESPRE ACEPSIM ŞI ALŢII 

In vremea aceea trăia în Cirestensium prea cunoscutul Acepsim, 
retras într-o chilie şi timp de şaizeci de ani nu l-a văzut nimeni şi nu 
a vorbit cu nimeni. Mai era şi minunatul Zeugmatie, care, deşi lipsit de 
lumina ochilor, umbla peste tot, încurajîndu-şi oile şi împotrivindu-se 
lupilor. Din această pricină i s-a dat foc chiliei monahale ; dar Traian, 
prea credinciosul comandant militar, i-a făcut alta şi i-a fost de mult 
ajutor. 

In acest timp a fost şi Efrem 143 în Edessa, iar în Alexandria, 
Didim. Şi Efrem, folosind limba siriană, izvora raze de har duhovni¬ 
cesc. Acesta, deşi nu cunoştea învăţătura grecilor, a combătut pe mulţi 
erudiţi greci şi a dat la iveală josnicia stricăciunii eretice. Şi mai era 
atunci Armonie Bardesane 144 , care compunea unele cîntece şi, îmbinînd 
impietatea cu suavitatea melodiei, ademenea pe cei ce le ascultau şi-i 
atrăgea la pieire. Această armonie îmbinînd pietatea cîntecelor adăuga 
auditorilor o otravă foarte amară, dar şi eficace. Aceste cîntece fac să 
fie bine cunoscute şi astăzi sărbătoririle martirilor triumfători. (Teodo¬ 
rei, IV, 26). 


CAPITOLUL VII 

DESPRE NENOROCIRILE CARE S-AU ABĂTUT 
ÎN TIMPUL LUI VALENS 
IN ALEXANDRIA ŞI ÎN EGIPT 

După ce împăratul Valens a ordonat prin lege să fie urmăriţi toţi 
ortodocşii în Alexandria şi Egipt, totul era pustiit. Unii erau tîrîţi în 
judecată, alţii erau puşi în lanţuri, alţii erau biciuiţi, chinuri fără număr 
erau impuse celor iubitori de linişte. Şi în timp ce în Alexandria acestea 
se petreceau din voia lui Luciu şi în Antiohia s-a reîntors Euzoie, de 
îndată comandantul militar împreună cu mulţimea de oameni înarmaţi, 
şi cu Luciu arianul, au pornit să cutreiere mănăstirile organizate în 
Egipt. După ce au făcut multe rele bărbaţilor sfinţi, fără să-i poată 
doborî în nici un fel, la îndemnul lui Luciu părinţii monahi au fost tri- 

143. Sfîntul Efrem Şirul (306—373), scriitor şi poet, s-a impus prin operele sale 
şi prin smerenia sa, rămlnlnd diacon toată viata, deşi era stareţul unei mînăstiri. 
A fost cel mai mare teolog sirian din secolul al IV-lea. 

144. Armonie Bardesane a fost fiul gnosticului Bardesane (154—222). Şcoala 
lui Bardeşane era orientală către filosofie şi ştiinţele naturale. 

mişi în exil. Printre aceştia, Macarie Egipteanul şi celălalt, din Alexan¬ 
dria. Cînd au ajuns într-o insulă, i-au redat tatălui, la rugăminţile lui, 
pe fiica unui sacerdot, stăpînită de demon, care striga acelor bărbaţi : 
Pentru ce aţi venit tocmai aici ca să ne izgoniţi ? Sacerdotul, împreună 
cu ceilalţi locuitori din insulă au fost cîştigaţi la creştinism. Aceştia 
dărămînd statuile zeilor au schimbat forma templului în biserică. Se 
botezau şi învăţau cu drag slujbele creştine. 

Şi aşa, din cauza credinţei în consubstanţialitate, minunaţii bărbaţi 
au devenit mai demni de laudă ; şi tămăduindu-i şi pe alţii şi-au dovedit 
credinţa întărită prin aceste lucrări. (Socrate, IV, 19). 


CAPITOLUL VIII 

DESPRE DIDIM ŞI DESPRE SCRIERILE SALE ; 

DESPRE GRIGORIE PONTICUL ŞI MINUNILE SALE 

Şi tot în acea vreme, Dumnezeu a dat naştere încă unui bărbat 
credincios, Didim, un bărbat minunat, care strălucea atunci prin întreaga 
învăţătură. Acesta, după ce de mic a învăţat primele elemente de cul¬ 
tură, şi-a pierdut vederea ochilor în urma unei suferinţe. Dumnezeu i-a 
dăruit, în schimbul vederii, darul de a înţelege. Căci ceea ce nu putea 
să înveţe văzînd cu ochii, a reţinut printr-un auz atent ; el, care de copil 
a fost isteţ, îi întrecea chiar pe aceia care aveau vederea bună. Şi a 
învăţat cu uşurinţă regulile gramaticii şi pe ale artei retorice. Cînd a 
ajuns la filosofie, a învăţat admirabil dialectica, aritmetica, muzica şi 
celelalte discipline ale filosofiei şi le-a însuşit în aşa fel, încît degrabă 
putea trece înaintea acelora care le-au învăţat acestea folosindu-şi ochii. 
A învăţat la perfecţie şi Vechiul şi Noul Testament, încît putea da la 
iveală multe cărţi. A scris şi trei cărţi despre Treime şi a interpretat 
cartea lui Origen, Despre începuturi, adică, Ilepl ’Ap/uW, şi a lăsat despre 
ele nişte comentarii deosebite. 

Se spune că, în vremea lui Valens, a venit Antonie în Alexandria 
pentru problema arienilor şi văzîndu-1 pe Didim i-a spus : Nu te întrista, 
Didime, că ţi-ai pierdut vederea ochilor, căci îţi lipsesc ochii cu care şi 
muştele şi puricii ar putea vedea. Dar mai bine bucură-te că ai ochi cu 
care înşişi îngerii sînt priviţi, prin care este văzut Dumnezeu şi se vede 
lumina Lui. (Socrate, IV, 20). 

Fiind lipsit de vedere din copilărie, Didim a învăţat, numai ascul- 
tînd, gramatica, retorica, aritmetica, geometria, astronomia şi silogismele 
lui Aristotel, şi elocvenţa lui Plafon ; acestea nu l-au învăţat chiar 
adevărul, ci au fost o armă a adevărului împotriva minciunii. (Teodo¬ 
rei, IV, 27). 

Şi pentru că ştim că unii greşesc din cauza asemănării de nume, 
e bine să arăt că există şi un alt Grigorie 145 , Ponticul, născut în Ceza- 
reea Pontului, tare bătrîn şi discipol al lui Origen. Despre acest Gri¬ 
gorie se vorbeşte mult în Atena, în Berit şi în Pont şi, ca să zic aşa, în 
toată lumea. Cînd el a plecat din Atena a venit în Berit şi acolo studia 
dreptul. Cînd a aflat că în Cezareea Origen interpretează cărţile sfinte, 
a venit în Cezareea ca să asculte expunerile acelui mare vorbitor. în- 
văţînd de la el adevărata filosofie, s-a întors acasă, chemat de părinţi. 
Acolo, încă din primul moment, cînd era încă laic, a făcut multe mi¬ 
nuni, vindecînd bolnavi, alungind demonii prin scrisori, atrăgîndu-i pe 
păgîni prin cuvântări şi fapte. Despre el amintesc şi martirul Pamfil 
şi Eusebie în cărţile pe care le-a scris despre Origen. A existat deci 
acest Grigorie, cel bătrîn, ucenic al lui Origen, şi altul, cel din Nazianz, 
şi fratele lui Vasile. A mai fost şi un alt Grigorie, din Alexandria, care 
era arian. (Socrate, IV, 22). 


CAPITOLUL IX 

CUM NOVAŢIENII AU SCHIMBAT SĂRBĂTOAREA PAŞTILOR ; 

DESPRE SCHISMA DINTRE CORNELIE, EPISCOPUL ROMAN, 

ŞI NOVAT, ISCATĂ PENTRU PRIMIREA CELOR RĂTĂCIŢI 

In vremea aceea, novaţienii, locuind în Frigia, au schimbat sărbă¬ 
toarea Paştilor. Dar să spun cum s-a întîmplat; povestind în primul 
rînd datorită cărui fapt oamenii din părţile Frigiei, în Paflagonia, păs¬ 
trau cu mai multă străşnicie rînduiala bisericească. 

Preotul Novat s-a abţinut de la comuniunea cu Biserica romană, 
fiindcă episcopul Cornelie a primit în comuniune pe credincioşii care 
aduseseră sacrificii în vremea cînd a avut loc persecuţia lui Deciu. Se- 
parîndu-se din această pricină şi chemat la episcopat de colegii lui 
episcopi, scria Bisericilor să nu sprijine jurămîntul acelora care aduse¬ 
seră sacrificii demonilor, ci să-i poftească la penitenţă ; să lase iertarea 
puterii lui Dumnezeu, singurul care poate şterge păcatele. Cei care pri¬ 
meau asemenea scrisori în fiecare provincie trimiteau răspuns fiecare 
după părerea lui. Şi cum el spunea că nu trebuie să fie primiţi la Sfin¬ 
tele Taine aceia care au comis un păcat după botez, ceea ce îi duce 
la moarte, unora li se părea prea aspră şi grea această regulă ; alţii însă 
o susţineau ca dreaptă şi întemeiată. Cînd lucrurile au ajuns la acest 

145. Sfîntul Grigorie Taumaturgul i(sec. III) sau «Făcătorul de minuni» a fost 
episcopul Neocezareei Capadociei. Opera Sfîntului Grigorie Taumaturgul se află 
^ tradusă în româneşte în colecţia P.S.B., nr. 10. 

„p 

punct, a sosit scrisoarea întîistătătorului Cornelie, din Roma, prin care 
făgăduia iertarea chiar şi pentru aceia care au păcătuit după botez. Şi 
fiindcă cele scrise de cei doi erau diferite, fiecare dintre provincii au 
urmat păreri diferite. Căci cei care se îndreptau după iertarea făgăduită, 
au greşit din nou după aceea. De unde se vede că popoarele din Frigia 
sînt cunoscute ca fiind mult mai curate decît celelalte. Iar Novat, deşi 
din pricina vieţuirii comunitare foarte riguroase s-a izolat şi pe sine, 
totuşi nu a schimbat sărbătorirea Paştilor. Căci şi el îl sărbătorea, con¬ 
form Părinţilor din Apus. Căci la ei Pastele se ţine după echinocţiu şi 
au început aceasta de cînd au devenit creştini. Dar acesta, mai tîrziu. 
în timpul persecuţiei împăratului Valerian, şi-a sfîrşit viaţa în martiriu. 
Iar aceia care şi-au luat numele de la el şi au fost părtaşii lui, cînd 
s-a ţinut sinodul, cu puţini episcopi, în satul Pazenus, unde sînt izvoa¬ 
rele fluviului Sazarius, au stabilit regula ca să fie atenţi cum fac iudeii 
azima şi să ţină cu ei sărbătorile Paştilor. După asta totuşi se ştie că 
şi Biserica novaţienilor s-a dezbinat din cauza acelui sinod. (Socrate, 
IV, 23). 


CAPITOLUL X 

DESPRE DAMASUS ŞI URSIN, 

CARE AU FOST NUMIŢI ÎMPREUNĂ 
EPISCOPI AI ROMEI 

în vremea aceea, deoarece împăratul Valentinian nu tulbura nici 
o erezie, după Liberie a fost numit episcop al Romei Damasus 148 şi 
totodată şi Ursin, fost diacon în ascuns al Bisericii lui şi hirotonit în 
biserica siicinenilor. Din această pricină, fiind pedepsiţi în urma unei 
răzvrătiri sau a excesului lui Maxim, prefectul de pe atunci, a fost 
înlăturat Ursin şi a rămas episcop Damasus. (Socrate, IV, 24). 

Şi aşa, în partea de răsărit, Damasus romanul şi Ambrozie Medio- 
lanul îi loveau pe duşmani cu săgeţile duhovniceşti. Datorită acestora 
chiar şi aceia care fuseseră trimişi în exil pentru multă vreme, îi încu¬ 
rajau pe ai lor prin scrisori şi îi distrugeau pe duşmani. Pe aceşti con¬ 
ducători, providenţa divină i-a pregătit în încercări, iar pe comandanţii 
militari prea înţelepţi i-a pregătit în lupte. (Teodoret, IV, 28). 

146. Episcopul Damasus a păstorit Biserica romană între 366—384, iar Ursin 
a fost antipapă numai un an : 366—307. 

CAPITOLUL XI 

DESPRE SFÎRŞITUL LUI VALENTINI AN CEL MARE 
ŞI AUSPICIILE LUI VALENTINIAN CEL MIC, 

ŞI ÎN CE FEL VALENTINIAN, DEŞI PRIMA LUI SOŢIE TRĂIA, 
ŞI-A LUAT ALTĂ SOŢIE 

între acestea, Valentinian, împărat în partea de răsărit, cuprins 
cumplit de furie împotriva solilor sauromaţilor, a murit în urma unei 
hemoragii venoase, după al treilea consulat al lui Graţian Equitiul (An. 
375), la şaptesprezece noiembrie, la cincizeci şi patru de ani şi în al 
unsprezecelea an de domnie. La şase zile după moartea lui, soldaţii din 
Italia l-au înălţat pe culmile imperiului pe tînărul Valentinian 147 , fiul 
celuilalt. Deşi nu le-a plăcut (fiindcă faptul s-a petrecut fără ştirea lor), 
domnia lui au acceptat-o totuşi pînă la urmă Graţian, fratele, şi Valens, 
unchiul lui. Şi în felul acesta Valentinian cel mic a urmat la domnie 
tatălui său. El era născut de Iustina, pe care s-a dovedit în acest fel 
că Valentinian a luat-o de soţie, deşi prima soţie, Severa, trăia. Iustus, 
tatăl Iustinei, pe cînd era judecător în Picen, în vremea lui Constanţiu, 
a văzut în somn că din femurul drept al împăratului ieşea o purpură. 
Cum a povestit multora viziunea lui, aceasta a ajuns şi la urechile lui 
Constanţiu, care, considerînd că visul semnifică naşterea unui împărat 
din el, a trimis să fie ucis Iustus. Fiica sa, Iustina, rămînînd orfană de 
tată, a rămas şi fecioară. După un timp ea a făcut cunoştinţă cu Severa, 
la care venea adesea, şi se iubeau aşa de mult că făcea şi baie împreu¬ 
nă cu ea. Şi cum Severa o privea îndelung pe Iustina care se spăla, a 
fost cîştigată de frumuseţea fecioarei Iustina şi i-a spus împăratului că 
fecioara Iustina este atît de frumoasă încît ea însăşi, deşi femeie, s-a 
îndrăgostit de ea. Iar împăratul, făurindu-şi planul, lua măsură ca să o 
ia pe Iustina de soţie ; dar fără să o gonească pe Severa, din care se 
născuse Graţian, pe care cu puţin înainte îl aşezase ca împărat, a pro¬ 
mulgat o lege care să fie consfinţită public în toate oraşele că se îngă¬ 
duie, celor care vor, să aibă două soţii. Cînd legea a fost acceptată, el 
s-a căsătorit cu Iustina, din care s-a născut Valentinian cel mic şi trei 
surori : Iusta, Grata şi Gala ; dintre ele, două au rămas fecioare. Pe 
Gala însă a luat-o în căsătorie mai tîrziu Teodosie cel mare ; din ea se 
ştie că s-a născut fiica Placidia. Căci se ştie că pe Arcadie şi pe Hono- 
riu i-a avut cu Flacila, prima soţie. (Socrate, IV, 26). 

147. Valentinian II a domnit între 372—392. 

CAPITOLUL XII 

CUM FILOSOFUL TEMISTIOS A FĂCUT CA VALENS 
SĂ NU MAI FIE SÎCÎIT DE ORTODOCŞI 

Valens, trăind în timpul acesta în Antiohia Siriei, îi urmărea ai 
străşnicie pe cei care recunoşteau consubstanţialitatea, dacă nu i-ar fi 
atras atenţia cartea filosofului Temistios 148 , carte în care acesta sus¬ 
ţinea că el nu ar trebui să fie duşmănos din pricina învăţăturilor bise¬ 
riceşti, cită vreme chiar la păgîni există mai bine de trei sute de secte 
diferite şi fiecare are despre dogma sa proprie păreri diferite. Căci chiar 
dacă acest lucru ar fi mai plăcut lui Dumnezeu, care nu este uşor de 
cunoscut, să fie slăvit în chip diferit, totuşi fiecare se teme cu atît mai 
mult cu cît ignoră mai mult felul sau calitatea sau profunzimea celor 
cunoscute. Cu aceste raţionamente ale lui Temistios, împăratul a fost 
puţintel mai împăcat. (Socrate, VI, 36). 


CAPITOLUL XIII 

CUM S-AU DUS GOŢII LA VALENS 
ŞI CUM A AJUNS LA GOŢI CIUMA ARIANĂ 

Totuşi Valens nu şi-a temperat cu totul pornirea, căci, în loc să-i 
condamne la moarte, îi trimitea în exil pe sfinţii bărbaţi, pînă cînd a 
zdruncinat republica din cauza pornirii sale. Barbarii care se numesc 
goţi şi sînt stabiliţi dincolo de Istru, au pornit război civil între ei, îm- 
părţindu-se în două părţi : în fruntea unora era Fridigern, iar a celor¬ 
lalţi, Atalaric. Cînd a biruit Atalaric, Fridigern a fugit la romani şi le-a 
cerut ajutor. Aflînd acest lucru, Valens a poruncit soldaţilor din Tracia 
să dea ajutor barbarilor. Cu acest ajutor, Atalaric a fost înfrînt şi chiar 
pus pe fugă. Pentru aceasta Fridigern, voind să dea o răsplată lui Va¬ 
lens, a îmbrăţişat, împreună cu toţi ai săi, dogmele credinţei lui Va¬ 
lens. De atunci pînă acum goţii sînt cunoscuţi ca arieni. Atunci pînă 
şi episcopul Ulfila a învăţat literele gotice şi a tradus în limba lor 
Scripturile sfinte. Cum Ulfila îi învăţa nu numai pe goţii lui Fridigern, 
ci şi pe ai lui Atalaric, Atalaric văzînd pîngărită religia părintească, a 
supus torturilor pe mulţi dintre arieni, pe care arienii îi numesc acum 
martiri. 


148. Temistios (sec. IV), filosof şi ritor grec. 

Nu după mult timp, barbarii, împăcaţi iarăşi între ei, erau jefuiţi 
de neamurile vecine ale hunilor. Alungaţi din locurile lor, s-au refugiat 
în ale romanilor, voind să servească mai degrabă împăratului. Cînd a 
aflat acest lucru, Valens, fără să prevadă ce se va întâmpla, le-a atribuit 
pămînturile tracilor, considerînd că s-a pregătit posibilitatea de a se 
răzbuna împotriva tuturor barbarilor ; şi de aceea nici nu se prea ocu¬ 
pa de soldaţi şi îi dispreţuia pe aceia care pînă atunci lucraseră împo¬ 
triva duşmanilor. Ba cerea chiar de la contribuabilii provinciilor din 
sate şi oraşe cîte optzeci de monede de aur pentru fiecare soldat, deşi 
pînă atunci strînsese birurile. Acesta a fost începutul unor calamităţi 
pentru republica romană. Căci barbarii, cînd au pus mîna pe Tracia, 
jefuiau cu uşurinţă provincia romană. Auzind acestea, Valens, deşi din 
partea ortodocşilor exilaţi nu era linişte, s-a abţinut totuşi să ia măsuri, 
de nevoie. Din Antiohia a venit furios la Constantinopol; şi atunci a 
mai încetat şi persecuţia împotriva creştinilor. (Socrate, IV, 27 şi 28). 

împăratul Valens, în timp ce neamurile goţilor se pregăteau de 
luptă la Bosfor, şi-a dat atunci seama, nesocotitul, de slăbiciunea infir¬ 
mităţilor sale şi a trimis la fratele său, cerînd ajutor. Acela i-a răspuns 
că religia nu cere să ajuţi un asemenea om, care e răzvrătit împotriva 
lui Dumnezeu ; dar că ar fi mai cuminte să-şi stăpînească mîndria. Cînd 
şi-a dat seama cît e de nenorocit, deşi constrîns de o necesitate majoră, 
totuşi nu a renunţat la exagerarea lui, ci s-a răzvrătit împotriva lui 
Dumnezeu şi a adevărului. 

între timp, Terentie s-a întors victorios din Armenia, ca un bărbat 
minunat şi plin de pietate. Şi a răspuns aşa cum se cădea să gîndească 
un bărbat evlavios ; nu a cerut aur, nici argint, nici proprietate de 
pămînt, nici daruri, ci să li se atribuie o biserică acelora care au fost 
în primejdie pentru credinţa lor apostolică. Dar împăratul, cunoscînd 
după scris cererea primită, a rupt în bucăţi cele scrise acolo şi a poruncit 
ca acela să ceară altceva. Iar acela reţinînd cuvintele rugăminţilor, zise : 
Acceptă, împărate, cele cerute şi să ai parte de daruri ; căci altceva nu 
cer. Judecătorul dorinţelor mele este judecătorul tuturor. 

Trecînd Bosforul, Valens a venit în Tracia şi s-a oprit întîi la Con¬ 
stantinopol, pregătindu-se de război ; apoi l-a trimis împotriva barba¬ 
rilor pe Trai an împreună cu armata. Cînd acela s-a întors învins Valens 
îi reproşă lipsa de energie, adăugind şi motivul fricii. Acela însă, plin 
de încredere, îi spuse puternicului bărbat cu convingere : Nu, împărate, 
eu sînt învins ; dar tu ai pierdut victoria, împotrivindu-te lui Dumne¬ 
zeu şi recompensele Lui le treci mai degrabă în favoarea barbarilor ; 

căci în timp ce lupta e dusă de tine, El luptă pentru ei ; şi e bine să fii 
de partea biruinţei lui Dumnezeu. Nu ştii oare pe cine ai alungat din 
biserici, sau cui le-ai încredinţat ? 

Aceleaşi lucruri le-au mărturisit comandanţii militari Arante şi 
Victor ; şi l-au sfătuit pe împărat să nu se mînie. Spun unii că monahul 
Isaac, care avea acolo chilia, cînd l-a văzut intrînd în luptă, i-a strigat : 
Unde mergi, împărate, tu care lupţi împotriva lui Dumnezeu, pe care 
nu-L ai în ajutor ? Căci El i-a trimis pe barbari împotriva ta, pentru 
că şi tu ai proferat multe cuvinte de blasfemie şi i-ai alungat din casele 
sfinte pe cei care Ii cîntă psalmi. încetează deci să lupţi şi El va pune 
capăt luptei. Redă-le turmelor pe păstorii aleşi şi vei avea parte de 
victorie fără război. Dar dacă nu faci nimic din toate acestea şi con¬ 
tinui lupta, vei vedea ce greu este să loveşti cu piciorul în ţepuşă 
(Fapte 9, 5). Căci nici nu te vei întoarce şi vei pierde îndată armata. 

Vetranion m , cunoscut pentru virtutea lui, întîistătătorul întregii 
Sciţii, cu inima fierbinte de zelul credinţei, şi din cauza coruperii dog¬ 
melor şi a nedreptăţilor făcute împotriva sfinţilor, îl combătea adesea 
pe Valens, strigînd împreună cu prea sfîntul David : «Am vorbit despre 
mărturiile Tale înaintea împăraţilor, şi nu m-am ruşinat» (Ps. 118, 46)- 

Voi povesti totuşi cu ce farmece au fost îmbolnăviţi barbarii de 
boala lui Arie. în timp ce treceau Istrul, au încheiat pace cu Valens, 
favorabil atunci ; Eudoxie i-a sugerat împăratului să se împărtăşească 
cu goţii. în vremea aceea erau plini de razele ştiinţei divine, şi şe hră¬ 
neau cu învăţăturile apostolice. împărtăşirea într-o singură credinţă, 
spuse, va face pacea mai trainică. Lăudînd acest lucru, Valens a cerut 
comandanţilor goţi să realizeze împăcarea doctrinelor. Căci ei spuneau 

149. Vetranion (Betranion), strălucit episcop al Tomisului în secolul al IV-lea. 
Sfîntul Vetranion sau Betranion face parte dintre sfinţii români ortodocşi. Istoricul 
Sozomen (Istoria Bisericească VI, 21) relatează întîlnirea împăratului arian Valens 
cu episcopul Vetranion, din care se vede credinţa puternică atît a episcopului, cît 
şi a păstoriţilor săi. Sciţii, adică locuitorii din Dobrogea de azi, spune acest istoric, 
nu şi-au schimbat credinţa ortodoxă. In ţara lor sînt o mulţime de cetăţi, de sate 
şi de forturi. Capitala se cheamă Tomis, cetate mare, aşezată în partea stingă a 
Pontului Euxin (Marea Neagră). Episcopul conduce singur toate bisericile după ve¬ 
chiul obicei al ţării, care are putere şi astăzi. Vetranion conducea aceste biserici 
cînd împăratul Valens a mers la biserica din Tomis. împăratul intrînd în locul unde 
acest păstor îşi aduna turma sa, căutînd să-l convingă să admită pe arieni la îm¬ 
părtăşirea sa, el refuză plin de credinţă şi apără puternic credinţa Sinodului de la 
Niceea, apoi părăsi pe împărat, mergînd la altă biserică. Toată cetatea alergase 
spre a fi de faţă, cu gîndul că se va petrece ceva extraordinar. împăratul a fost 
foarte supărat că a rămas singur în biserică împreună cu suita sa şi a trimis pe 
Vetranion în exil. Dar, după puţin timp, i-a redat libertatea de a se reîntoarce. 
Sozomen apreciază că împăratul s-a temut de răscoala credincioşilor, cunoscînd 
faptul că locuitorii din aceste părţi sînt viteji şi ar putea să se răscoale pentru 
păstorul lor. Şi termină Sozomen aşa : «Iată în ce fel, Vetranion, episcop destoinic, 
care îşi cîştigase un renume deosebit prin curăţia vieţii sale, a zădărnicit planurile 
lui Valens». 


t. 


„n 

că nu pot să-şi schimbe doctrina părintească. Şi cum în acea vreme 
Ulfila era episcopul lor (pe care-1 urmau cu străşnicie şi socoteau vor¬ 
bele lui de neschimbat, aproape ca şi legile), înduplecîndu-1 Eudoxie cu 
cuvinte şi cu bani, a reuşit ca barbarii să îmbrăţişeze împărtăşania îm¬ 
păratului. Şi i-a amăgii în felul acesta, spunîndu-le că e vorba de o 
nepotrivire de cuvinte, şi nu o diferenţă în dogme. De aceea goţii spun 
şi astăzi că Tatăl este mai mare decît Fiul ; dar nu admit defel să 
spună că Fiul este creatură ; şi li se părea că sînt în comuniune cu aceia 
care afirmau acest lucru. (Teodoret, IV, 29 ş.u.). 


CAPITOLUL XIV 

DESPRE ÎNTOARCEREA EPISCOPULUI PETRU ÎN ALEXANDRIA, 
DESPRE MOARTEA LUI ŞI DESPRE URMAŞUL SĂU, TIMOTEI 

Cei care au avut de suferit din pricina persecuţiei împăratului au 
fost mulţumiţi de plecarea lui din Antiohia şi mai ales cei din Alexan¬ 
dria. Iar Petru s-a întors de la Roma, cu scrisoarea lui Damasus, întîi- 
stătătorul Romei, care confirma credinţa în consubstanţialitate şi se 
străduia pentru numirea lui Petru ca episcop. Cu acestea, poporul şi-a 
recăpătat încrederea, l-a alungat pe Luciu şi l-a readus pe Petru. Luciu 
însă s-a dus la Constantinopol. Cum Petru n-a trăit mult, l-a lăsat 
urmaş pe fratele său, Timotei. (Socrate, IV, 30). 


CAPITOLUL XV 

CUM A MURIT VALENS LUPTÎND ÎMPOTRIVA GOŢILOR 
ŞI FIIND ÎNFRÎNT 

Cînd împăratul Valens a venit la Constantinopol, la treizeci mai, 
în a şasea lună a consulatului său, şi al celui de al doilea al lui Valen- 
tinian cel tînăr (An. 378), a găsit poporul copleşit de tristeţe. Căci bar¬ 
barii, călcînd Tracia, jefuiau pînă şi împrejurimile Constantinopolului, 
fără să se găsească cineva care să li se poată împotrivi cu folos. Cînd 
aceştia au ajuns pînă la zidurile oraşului, populaţia murmura îndure¬ 
rată de parcă împăratul i-a adunat acolo, ca, dacă nu rezista, să nu mai 
tărăgăneze războiul. Se făceau jocuri la circ şi acolo strigau împăra¬ 
tului : Dă-ne arme şi vom lupta. înfuriat, împăratul a ieşit, la unspre¬ 
zece iunie, ameninţînd cu pedeapsa pentru insulte ; şi cînd se întorcea, 
după ce fusese respins de cetăţenii din Constantinopol, care la început 

credeau că i-a dat despăgubiri lui Procopie, îi ameninţa că va trece cu 
plugul peste oraş. I-a îndepărtat astfel pe cetăţeni pînă la Adrianopole, 
care este la graniţa cu Macedonia. (Socrate, IV, 31). 

Şi, trimiţînd şi armata înainte, el amîna victoria luptînd într-un 
sat oarecare. însă soldaţii, neputînd ţine piept atacului barbarilor, unii 
fugeau, alţii erau omorîţi. Barbarii, venind în satul unde Valens, ne- 
ştiind nimic despre trădare, încerca să se ascundă ca să nu fie găsit, 
dînd foc, au ars, împreună cu oraşul, şi pe duşmanul credinţei. (Teo- 
doret, IV, 31). 

Sfîrşitul vieţii lui a fost sortit la nouă august, în acelaşi consulat, 
adică în al patrulea an al celei de a două sute optzeci şi noua olim¬ 
piade (An. 378). Alţii spun că el a fost ars de foc, cînd a fugit în satul 
pe care l-au ars barbarii. Alţii însă spun că din cauză că a venit la 
armata pedestră, schimbîndu-şi hainele imperiale ; şi cum pedestraşii 
s-au dovedit că nu vor .să lupte, toţi pedestraşii au fost străpunşi de 
lovituri în învălmăşeală ; de unde se spune că şi el a fost doborît de o 
lovitură a unui necunoscut. A murit deci la cincizeci de ani. împreună 
cu fratele lui, a domnit treisprezece ani, iar după fratele lui, trei ani. 
De o astfel de moarte i-a fost sortit să moară. (Socrate, IV, 31). 


22 — Casiodor 







CARTEA A IX-A 

CAPITOLUL I 

ÎN URMA MORŢII LUI VALENS, 

BARBARII JEFUIAU CONSTANTINOPOLUL 

La moartea lui Valens, barbarii venind din nou pînă la zidurile 
Constantinopolului, jefuiau împrejurimile. De aceea, cetăţenii, luînd 
armele pe care le găsiseră, rezistau duşmanilor cît puteau. Soţia împăra¬ 
tului Valens, numită Dominiea, punea la dispoziţia celor care luptau 
bune recompense din tezaurul public, potrivit obiceiului ostăşesc. Aces¬ 
tora le-au dat şi saracenii recompense, pe care le-a trimis regina lor, 
numită Mavia, din Roma. (Socrate, V, 1). 

CAPITOLUL II 

DESPRE BUNĂVOINŢA LUI GRAŢIAN 
ŞI DESPRE DREAPTA LUI CREDINŢĂ 

Graţian, fiul lui Valentinian, cum la moartea tatălui său deţinea 
conducerea în Europa, la moartea lui Valens fără urmaş, a luat şi con¬ 
ducerea Asiei şi a Libiei. Curînd după aceea şi-a dovedit prin opere 
credinţa pe care şi-a însuşit-o cu mintea şi închina lui Dumnezeu în¬ 
ceputul tuturor lucrurilor domniei lui. Şi a dat o lege, poruncind ca 
toţi păstorii exilaţi să se întoarcă la staulele lor şi să li se redea sfintele 
biserici acelora care urmau comuniunea cu Damasus. Căci acest Da- 
masus, episcopul oraşului Roma, bărbat minunat, demn de laudă, tot¬ 
deauna bine îmbrăcat, grăbit să spună şi să facă totul pentru învăţătu¬ 
ra apostolică, a primit cîrma Bisericii după Liberie. A trimis dar împă¬ 
ratul cu o lege de felul acesta chiar pe Sapor, pe atunci un foarte ves¬ 
tit comandant militar, şi a poruncit ca unii predicatori ai blasfemiei 
ariene să fie izgoniţi în locuri îngrădite, separaţi, ca nişte animale, şi 
să fie restituite toate cele reţinute celor mai buni păstori şi sfintelor 
staule. A decretat ea acestea să fie respectate în toate provinciile. (Teo- 
doret, V, I şi 2). Aşa că Graţian, punând stăpînire pe domnie împreună 

cu Valentinian cel tînăr, după ce i-a rechemat din exil pe toţi, a pro¬ 
mulgat o lege prin care orice religie să-şi celebreze cultul în libertate ; 
i-a interzis din biserici numai pe eunomieni, pe fotinieni şi pe manihei. 
(Socrate, V, 2). 


CAPITOLUL ni 

DESPRE CONFLICTUL IVIT ÎN ANTIOHIA 

Intre paulin şi meletie 

şi despre apolinarie din laodiceea şi secta lui 

Conflictul de acest fel s-a iscat în Antiohia, care este în fruntea 
Orientului. Cei care lucrau pentru învăţătura apostolică, aşa cum am 
mai spus, erau dezbinaţi : unii, după calomniile aduse lui Eustatie, res- 
pingînd nelegiuirea ariană, celebrînd cultul la ei înşişi, îl aveau în frunte 
pe Paulin ; alţii însă, după numirea lui Euzoie, înţelegîndu-se cu Mele¬ 
tie, împărtăşeau doctrina lor. Apolinarie din Laodiceea a primit să fie 
întîistătătorul celeilalte părţi. Acesta, la început arăta o înfăţişare de 
evlavie şi se prefăcea că păstrează învăţătura apostolică ; după scurt 
timp s-a arătat duşman pe faţă. Căci considera că natura divină are o 
raţiune străină, producînd diferite grade de demnitate şi permiţîndu-şi 
să considere o incompletă relaţie a raţiunii şi că este lipsită de sufletul 
raţional care conduce la mîntuire. Căci dacă Dumnezeu nu şi-a asumat 
raţiunea Cuvîntului proprie Lui, nu a dat nici mîntuire, nici nu a adus 
cinste ; ci trupul pământesc este adorat ca putere invizibilă ; sufletul 
însă, alcătuit după chipul divin, a rămas într-un stadiu inferior, învelit 
în ruşinea păcatului. Acest nelegiuit a mai afirmat multe de felul aces¬ 
ta. Uneori mărturisea că şi el a luat trup din Sfînta Fecioară, alteori, 
că a coborît din cer împreună cu Dumnezeu-Cuvîntul, alteori, că el însuşi 
a fost făcut trup fără să primească nimic din noi. Şi amesteca multe 
poveşti deşarte cu făgăduieli sacre, pe oare am considerat că acum e 
inutil să le mai amintesc. Şi spunînd el asemenea lucruri, i-a umplui 
nu numai pe ai săi de ciumă, ci şi pe unii dintre ai noştri i-a făcut să 
aibă parte de acest fel de lepră. După cîtva timp, cînd au văzut ocara 
lui şi curăţia Bisericii, s-au întors aproape toţi şi au fost socotiţi vred¬ 
nici să primească împărtăşirea bisericească. Totuşi nu au renunţat la 
boala de mai înainte, ci i-au făcut să sîngereze în ascuns pe mulţi din¬ 
tre cei statornici. Din această rădăcină a încolţit în Biserică ideea unei 
naturi trupeşti a dumnezeirii, ca astfel să fie legată Pătimirea de dum¬ 
nezeirea Celui Unuia Născut. Şi au dat naştere altor controverse în¬ 
tre popor şi preoţi. Dar acestea s-au petrecut mai tîrziu. 

Atunci dară revenind Sapor, comandantul militar, şi arătîndu-i 
împăratului legea, Paulin a mărturisit că el este de partea lui Damasus. 
Chiar şi Apolinarie făgăduia aceasta, deşi era bolnav el însuşi de acea 
boală ascunsă. Dar prea sfîntul Meletie, trăind în linişte, scăpase de 
aceste controverse. Apoi prea înţeleptul Flavian, aşezat atunci în cinul 
preoţesc, imediat ce a venit comandantul militar, a vorbit astfel către 
Paulin : Dacă eşti în comuniune cu Damasus, prietene, arată-ne pe faţă 
dogmele tovarăşilor tăi ; căci acela, în timp ce mărturiseşte o unică sub¬ 
stanţă a Treimii, predică pe faţă trei persoane ; şi totuşi prin diferen¬ 
ţiere, separi persoanele Treimii. Arată deci înţelesul învăţăturii şi fă-o 
potrivit legilor bisericeşti. Şi în timp ce îl mustra pe el cu aceste cu¬ 
vinte, întorcîndu-se către Apolinarie, zise : Mă uimeşte, prietene, că te 
împotriveşti fără ruşine adevărului, deşi ai ştiut bine că Damasus cel 
vrednic de laudă spune că natura noastră e asumată desăvîrşit de Dum¬ 
nezeu Cuvîntul. Tu însă mărturiseşti contrariul. Căci tu înşeli mintea 
noastră în privinţa mântuirii. Dacă însă vorbim fără temei, poate te 
acuzăm pe tine. Dar tu reneagă acum noutatea pornită de la tine şi 
îmbrăţişând doctrina lui Damasus, acceptă pe cei ce spun adevărul care 
trebuie cinstit. Cu aceste argumente, prea înţeleptul Flavian a zdrun¬ 
cinat astfel încrederea lor. Apoi Meletie, cel mai milostiv dintre toţi, şi 
modest, i-a spus lui Paulin : Pentru că şi mie mi-a încredinţat Domnul 
grija acestor oi, la fel şi ţie grija altora, primeşte această rugăminte şi 
împărtăşeşte-te cu noi pentru credinţa în aceeaşi învăţătură. Să ne 
unim turmele, prietene, şi să curmăm discuţia între întîistătători ; să ne 
îngrijim împreună de păstorirea oilor noastre. Dacă însă este o dispută 
în privinţa scaunului, eu voi încerca să înlătur şi această discordie. In 
sfîntul scaun să fie pusă Evanghelia, ca noi să ne aşezăm de ambele 
părţi. Iar dacă eu voi ajunge mai curînd la sfîrşitul vieţii, vei fi sin¬ 
gurul conducător ; dacă însă ţi se va întîmpla ţie mai întîi acest lucru, 
eu voi avea din nou grija turmei. 

Deşi Meletie a expus aceste lucruri cu toată blîndeţea, Paulin nu 
a fost de acord. Atunci comandantul armatei, judecind cuvintele amîn- 
durora, a încredinţat lui Meletie Bisericile. Iar Paulin a rămas căpetenia 
celorlalte oi. 

însă Apolinarie, eliberat de conducerea Bisericii, predica cu totală 
neruşinare noutatea doctrinei sale, şi se arăta el însuşi conducător al 
ereziilor şi se ducea chiar deseori în Laodiceea. în Antiohia însă îl hiro¬ 
tonise deja pe Vitalie, împodobit cu o viaţă frumoasă şi hrănit cu în¬ 
văţătura apostolică, după aceea însă a fost distrus de această boală. 

în urmă, prea sfîntul Meletie l-a făcut păstor al celor din Tars, şi i-a 
încredinţat grija popoarelor din Cilicia lui Diodor, acela despre care am 
mai amintit şi care în aceste vremuri atît de tulburi ajutase corabia 
Bisericii să nu se scufunde. Iar grija episcopală a Apameii a încredin¬ 
ţat-o lui Ioan, care, deşi strălucitor ca origine şi nobleţe, mai adăuga 
şi podoabele proprii la acelea ale strămoşilor. 

Pe acesta deci îl înnobila şi vorbirea şi viaţa. A păstorit el deci în 
timpuri tulburi un număr din cei de credinţa lui, avîndu-1 colaborator 
pe Ştefan, pe care prea sfîntul Meletie l-a trimis să rezolve neînţele¬ 
geri. Iar cînd a aflat că Germanicia a fost coruptă de ciuma lui Eu- 
doxie, l-a trimis pe el acolo, ca pe un medic prea înţelept. Căci era cu¬ 
noscător al întregii doctrine a grecilor şi plin cu învăţături sfinte. De 
aceea speranţa nu i-a fost înşelată şi folosindu-se de darul învăţă¬ 
turii duhovniceşti, i-a schimbat pe lupi în oi. Apoi, cînd a revenit ma¬ 
rele Eusebie din exil, l-a numit episcop în Bereea pe Acachie, mărbat 
de excelent renume, iar în Ieropolis pe Teodot, a cărui minunată vie¬ 
ţuire comunitară încîntă şi acum, pe Eusebie în Calcidia, iar pe Isidor 
în Circis al nostru. Spun unii că şi pe Evloghie, care se războise din 
cauza învăţăturii apostolice şi fusese trimis în exil în Antinous împreu¬ 
nă cu Protogen, l-a hirotonit episcop în Edesa. Căci prea sfîntul Barses 
nu mai era pe lumea aceasta. Sfîntul Eusebie însă l-a făcut pe Maris 
ultim episcop în oraşul Dolica. Căci acest orăşel se îmbolnăvise atunci 
de ciuma ariană. Cînd a ajuns acolo Eusebie, ca să-l înscăuneze episcop 
pe Maris, bărbat deosebit prin multe calităţi, o femeie cuprinsă de ciuma 
ariană, a aruncat o ţiglă de pe acoperiş, care i-a strivit rău capul. Aşa 
că a plecat de pe lumea aceasta într-o viaţă mai bună. Cînd îşi dădea 
sufletul, i-a constrîns prin jurămînt pe cei de faţă să nu o pedepsească 
nicicum pe aceea care făptuise acest lucru, imitînd pe Domnul său, care 
spunea, pentru cei care ll răstigneau pe cruce : « Părinte, iartă-le lor, 
căci nu ştiu ce fac » (Luca 23, 34); tot aşa ca şi Ştefan, împreună-sluji- 
tor, care, după ce s-au aruncat asupra lui mulţime de pietre, striga : 
« Doamne, nu le socoti lor păcatul acesta» (Fapte 5, 59). în felul acesta 
a murit marele Eusebie. Şi acela care a salvat Tracia de barbari nu a 
putut îndepărta mîna ereticilor necredincioşi ; dar a primit coroana 
martiriului în urma cruzimii acelora. Acestea s-au petrecut aşadar după 
întoarcerea episcopilor. (Teodoret, V, 3). 

CAPITOLUL IV 

DESPRE CONDUCEREA LUI TEODOSIE ŞI CUM A FOST NUMIT 
DE ÎMPĂRATUL GRAŢIAN ŞI, TRIMIS ÎN IMPERIUL DIN ORIENT, 
LE-A FOST DE AJUTOR ORTODOCŞILOR 
ŞI I-A ÎNDEPĂRTAT PE ERETICI 

Cînd Graţian a aflat că barbarii jefuiesc Tracia, părăsind Italia a 
venit în Fenicia. In vremea aceea Teodosie era considerat foarte renu¬ 
mit, atît pentru nobleţea părinţilor, cît şi pentru vitejia personală ; şi 
din cauza aceasta, plictisit de invidia judecătorilor asemenea lui, mai 
zăbovea ,în Spania, unde se şi născuse şi crescuse. Şi fiindcă împăratul 
stătea la îndoială ce să facă, fiindcă vedea că barbarii, întăriţi prin 
victorie, păreau că sînt de nebiruit, a crezut că lupta lui Teodosie pen¬ 
tru întîietate s-a terminat; şi rechemîndu-1 de urgenţă din Spania şi 
anunţîndu-1 că este comandantul trupelor, l-a trimis cu armata la bar¬ 
bari. Iar el, plin de încredere, a plecat spre Tracia. Cînd a ajuns acolo 
şi i-a văzut pe barbari, a pregătit armata pentru luptă. Dar la prima 
ciocnire, barbarii nu au rezistat atacului şi au părăsit linia de luptă. 
Şi ei fugeau, iar ceilalţi îi urmăreau de aproape. Barbarii au fost măce¬ 
lăriţi. După ce au murit mulţi şi foarte puţini treceau încet Istrul, deo¬ 
dată, un comandant excepţional, dispersînd armata prin oraşele înve¬ 
cinate, s-a întors cu grabă la împărat, astfel că el însuşi a fost vestito¬ 
rul triumfurilor sale. Lucru care totuşi nici chiar împăratului, în timp 
ce admira fapta, nu i s-a părut de crezut. Invidioşii spuneau chiar că 
el fugise şi îşi pierduse armata. Dar el a cerut să-i conducă pe cei care 
îl calomniau, ca să vadă mulţimea duşmanilor ucigaşi. înduplecat de 
aceste cuvinte, împăratul a trimis pe unii să vadă cele înfăptuite şi să-i 
dea de veste. Excepţionalul comandant a văzut între timp o arătare 
divină, trimisă lui chiar de Dumnezeu. A văzut în somn că sfîntul Me- 
letie, conducătorul oraşului Antiohia, îl îmbrăca cu hlamida imperială 
şi-i împodobea capul cu o coroană. După ce a văzut acestea în timpul 
nopţii, a doua zi a povestit unuia dintre prieteni. Dar el a spus răspicat 
că a fost un vis şi nu conţine nimic enigmatic ; nimic dubios. După ce 
au trecut cîteva zile s-au reîntors cei care fuseseră trimişi pentru cer¬ 
cetarea victoriei şi au raportat că a fost omorîtă o mare parte din arma¬ 
ta duşmanilor. împăratul, bucurîndu-se de acestea, l-a făcut împărat 
pe Teodosie 15 °. (Teodoret, IV, V, VI). Acestea s-au petrecut în timpul 
consulatului lui Ausonie şi al lui Olibrie (An. 379), la şaisprezece ianua¬ 
rie. (Socrate, V, 2). 

1'50. Teodosie I a donuiit din 379 în Răsărit, iar din 394 şi în Apus. 

Trecîndu-i lui partea de domnie a lui Valens, împăratul s-a întors 
din nou în Italia şi pe acela l-a trimis la domnia pe oare i-o atribuise 
De îndată ce a luat conducerea imperiului, înainte de toate s-a gîndit 
la armonia întregii Biserici şi a poruncit să se întrunească la Constan- 
tinopol episcopii fiecărui episcopat. Aici era totul contaminat de ari¬ 
eni, căci Occidentul a rămas liber de această boală. Aici, Constantin 
cel Bătrîn, fiul lui Constantin cel Mare, şi Constans cel Tînăr au păstrat 
nealterată credinţa părintească. Chiar şi Valentinian, împăratul Occi¬ 
dentului, a păstrat nealterată evlavia credinţei, dar cunoscînd multe 
părţi ale Orientului, a fost atras cu totul în această cădere. Căci Arie, 
preot din oraşul Alexandria, acolo a dat naştere blasfemiei lui. După 
care au hrănit seminţele aruncate la întîmplare Eusebie, Patrofil şi Actie, 
în Palestina, Paulin şi Grigorie, în Fenicia, Teodot în Laodiceea şi îm¬ 
preună cu aceştia George, după aceştia, şi Atanasie şi Narcis, în Cilicia, 
şi mulţi alţii. Aşadar Constanţiu şi Valens au colaborat cu aceşti preoţi 
buni la nimic. Numai din această pricină Teodosie a poruncit să fie adu¬ 
naţi la Constantinopol episcopii din raza domniei lui. (Teodoret, V, 6). 

CAPITOLUL v 

CUM AU FOST MACEDONIENII 
DESPĂRŢIŢI DIN NOU DE ORTODOCŞI 

In timpul acesta, macedonienii, după ce au trimis o delegaţie la 
Liberie, erau în comuniune timp destul de îndelungat între ei înşişi şi 
cu aceia care primiseră de la început definiţia credinţei de la Niceea. 
Şi cînd legea împăratului Graţian acordase credincioşilor libertatea de 
a fi în comuniune cu cine vor, din nou s-au despărţit. Intrunindu-se în 
Antiohia, au hotărît că trebuie înlăturat cuvîntul consubstanţialitate şi 
că nu trebuie să fie în comuniune cu cei care respectă credinţa de la 
Niceea. Dar cei mai mulţi, văzînd cît sînt de diferiţi, s-au despărţit de 
ceilalţi şi s-au unit cu adepţii consubstanţialităţii. (Socrate, V, 4). 

CAPITOLUL VI 

CUM S-A BOTEZAT ÎMPĂRATUL TEODOSIE 
LA TESALONIC 

După ce i-a biruit în război pe barbari, iar aceştia l-au rugat ca 
romanii să-i considere prieteni, Teodosie a venit la Tesalonic, pentru 
tratatul privind schimbul de ostateci. Acolo, îmbolnăvindu-se a fost 
botezat de Acolie, episcopul acelui oraş ; totuşi, el era din strămoşi adept 

al învăţăturii creştine şi al credinţei sinodului de la Niceea. (Sozomen, 
VII, 4). 

Dorind aşadar să fie botezat, din cauza îmbolnăvirii lui, l-a între¬ 
bat pe episcopul din Tesalonic care este credinţa lui. Acesta a răspuns 
că nelegiuirea ariană nu a putut pătrunde în Iliria, unde este păstrată 
nealterată credinţa sinodului de la Niceea, de la început. Auzind cu 
bucurie cuvintele lui, împăratul s-a botezat şi a scăpat de boală. (So- 
crate, V, 6). i 


capitolul vii 

MĂRTURISIREA DE CREDINŢA 
A LUI TEODOSIE 

Socotind împăratul că e mai bine să le spună deschis supuşilor 
care e credinţa lui, ca să nu pară că uzează de constrîngere atunci cînd 
cineva e împins deodată fără voia lui la cultul religiei, a dat din Tesa¬ 
lonic o lege poporului din Constantinopol. Căci i s-a părut că, dacă li 
se face cunoscută Scriptura tuturor supuşilor dintr-un oraş, şi altor 
oraşe, totul va fi limpede. Cuvintele legii sînt acestea : 

împăraţii Graţian, Valentinian şi Teodosie, către poporul oraşului 
Constantinopol : 

Voim ca toate popoarele pe care le conduce cu moderaţie clemenţa 
noastră, să trăiască în acea religie pe care o declară sfîntul apostol 
Petru că este religia romanilor, răspîndită pînă acum chiar de el şi pe 
care şi episcopul Petru al Alexandriei, om de o sfinţenie apostolică, 
declară că o urmează. Astfel că noi credem în rînduiala apostolică şi 
în doctrina evanghelică într-o singură divinitate a Tatălui, şi a Fiului 
şi a Sfîntului Duh, de egală măreţie şi sfîntă Treime. Celor care res¬ 
pectă această lege, poruncim să li se atribuie numele de creştini drept- 
credincioşi. Iar ceilalţi care, nesocotiţi şi smintiţi, gîndesc să susţină 
infamia dogmei eretice, trebuie să fie pedepsiţi întîi cu pedeapsa di¬ 
vină, şi apoi chiar din dispoziţia noastră, aşa cum dispunem din hotă- 
rîre cerească. 

Dată la 28 februarie, la Tesalonic, fiind consuli împăraţii Gra¬ 
ţian pentru a cincea oară şi Teodosie. (An. 380). 

Promulgînd această lege, s-a întors după puţin timp la Constanti¬ 
nopol. (Sozomen, VII, 4). 

CAPITOLUL VIU 

DESPRE TRANSFERAREA LUI GRIGORIE DIN NAZIANZ 
LA CONSTANTINOPOL 

Aşadar Grigorie din Nazianz 151 , mutat în Constantinopol, după ho- 
tărîrea comună a multor episcopi, celebra cele sfinte într-un mic loc 
de rugăciune în lăuntrul oraşului. După aceea, împăraţii, adăugind 
acestui loe o măreaţă biserică, au numit-o Anastasia. (Sozomen, VI, 5). 


CAPITOLUL IX 

DESPRE BISERICA SFINTEI ANASTASIA 

Este cunoscută ca celebră nu numai prin frumuseţe şi măreţie, dar 
şi prin cea mai evidentă prezenţă a lui Dumnezeu. Se recunoaşte că 
acolo puterea divină a venit deseori în ajutor multor bolnavi, în somn 
dar şi în trezie, şi totodată în împrejurări de reale primejdii, aşa încît 
unii credeau că este sfînta Maria, Fecioara mamă a lui Hristos, căci 
multora li s-a arătat sub această înfăţişare. Biserica aceasta au numit-o 
Anastasia, fiindcă, după părerea mea, învăţătura sinodului de la Niceea, 
aproape uitată pînă atunci, a reînviat în acel loc după relatările lui Gri¬ 
gorie. Eu totuşi am auzit pe unii care nu mint povestind că, în timp ce 
poporul se întrunea acolo la slujbă, o femeie însărcinată a murit căzînd 
de pe porticul superior, iar cînd s-a făcut în comun o rugăciune pentru 
ea, a înviat şi a fost salvată împreună cu pruncul. De aceea a primit 
numele de neînchipuit de Anastasia, adică înviere. (Sozomen, VII, 5). 


CAPITOLUL X 

CUM I-A ALUNGAT TEODOSIE PE ARIENI 
DIN BISERICA CONSTANTINOPOLULUI 

Grigorie, deci, bărbat foarte elocvent şi demn de stimă, observînd 
că unii protestează, pentru că era din alt oraş, s-a îndepărtat la venirea 
împăratului. Totuşi, împăratul, găsind Biserica în asemenea stare, se 

151. La cererea unui grup de credincioşi din Constantinopol şi la îndemnul 
Sfîntului Vasile cel Mare, Sfîntul Grigorie de Nazianz a mers în capitală pentru 
a reface Biserica Ortodoxă sfîşiată de erezia ariană şi macedoniană. In capela nu¬ 
mită simbolic «Anastasis» («învierea»), Sfîntul Grigorie a ţinut cele Cinci Cuvîntări 
Teologice care i-au adus numele de Teologul sau Cuvlntătorul de Dumnezeu. A 
lost instalat oficial ca episcop al Constantinopolului de către împăratul Teodosie, 
la 27 noiembrie 380 şi confirmat de Părinţii Sinodului II Ecumenic în 381. 

gîndea cum să-i împace pe toţi şi să întărească întreaga Biserică. A tri¬ 
mis de îndată după Demofil, care atunci conducea pe credincioşii ari¬ 
eni : Dacă vrei, îi spuse, să crezi în învăţătura sinodului de la Niceea, 
să se unească poporul şi să aibă pace. Şi pentru că acela a refuzat ase¬ 
menea propunere, atunci împăratul îi spuse : Dacă nu doreşti pacea şi 
buna înţelegere, eu poruncesc ca şi tu să fugi din sfintele biserici. Au¬ 
zind Demofil aceasta şi judecind că e lucru grav să te îndărătniceşti 
împotriva celor mai puternici, convocînd plebea în biserică şi ridicîn- 
du-se în mijlocul tuturor, a vorbit astfel supuşilor săi : Fraţilor, în 
Evanghelie este scris : Dacă veţi fi persecutaţi, fugiţi din acest oraş 
în altul (Matei 10, 27). Aşadar, fiindcă împăratul are nevoie de bise¬ 
rici, să ştiţi că adunarea de mîine o vom ţine în afara oraşului. După 
ce a spus acestea, a plecat; fără să înţeleagă totuşi cum au fost spuse 
aceste cuvinte ale Evangheliei. Căci acolo se porunceşte ca aceia care 
fug dintr-o locuinţă lumească, să caute una mai înaltă, în Ierusalim. 
Şi ieşind din oraş, ţinea adunarea în faţa porţilor oraşului. Odată cu el 
a ieşit şi Luciu, alungat din Alexandria, care atunci zăbovea în Con- 
stantinopol. Şi astfel, neputînd accepta împăcarea propusă de Teodosie, 
au părăsit, după patruzeci de ani, bisericile pe care le ţineau cu forţa. 
Au ieşit din oraş în consulatul al cincilea al lui Graţian şi în primul 
consulat al lui Teodosie (An. 380), luna noiembrie. Cu aceasta, adepţii 
credinţei de la Niceea au primit biserici. (Socrate, V, 7). 


CAPITOLUL XI 

DESPRE VICLENIA LUI EUNOMIE 

După ce Eunomie s-a despărţit de clericii săi în timpul lui Valens, 
a rămas la el, în Bitinia, bărbat viclean şi elocvent şi la care se aduna 
mult popor ; unii voiau să-l încerce, alţii, să audă ce spune. Faima lui a 
ajuns pînă la împărat, care a vrut şi el să stea de vorbă cu acesta ; dar 
Augusta Flacila, cu rugăminţi, l-a reţinut. Căci era foarte credincioasă 
şi respecta cu integritate dreapta învăţătură de la Niceea. Şi s-a temut 
ca nu cumva, aşa cum se întîmplă, împăratul, cîştigat de cuvintele băr¬ 
batului viclean, să treacă cu uşurinţă la secta aceluia. (Sozomen, VII, 6). 

CAPITOLUL XII 

DESPRE SINODUL DIN CONSTANTINOPOL 
ÎMPOTRIVA MACEDONIENILOR 

în timpul acesta, cînd s-au adunat la Constantinopol o sută cinci¬ 
zeci de episcopi, împăratul a poruncit ca nici unul să nu anunţe cine este 
acel extraordinar Meletie. Căci voia să şi-l amintească singur pe băr¬ 
batul din vis. Şi cînd toată acea mulţime de episcopi a intrat în palatul 
regal, lăsîndu-i pe ceilalţi, a alergat la marele Meletie şi, ca un fiu care-şi 
iubeşte tatăl, stăpînit de multă vreme de viziunea tatălui, îl îmbrăţişa, 
îi săruta ochii, buzele, pieptul şi capul ; şi mîna dreaptă cu care l-a 
încoronat în vis, sugerînd cele ce se petrecuseră în vis. Cum şi ceilalţi 
îl salutaseră cum se cuvine, i-a rugat pe părinţi să se gîndească la pro¬ 
blemele curente (Teodorei, V, 7), şi să fie numit episcop în Constanti¬ 
nopol şi, fiindcă nădăjduia că ar putea să-i unească pe macedonieni, i-a 
convocat şi pe episcopii lor. Au căzut deci de acord asupra consubstan¬ 
ţialităţii Timotei din Alexandria, Chirii din Ierusalim, după ce a recu¬ 
noscut prin penitenţă dogma consubstanţialităţii, Meletie din Antiohia 
şi Acolie din Tesalonic, şi mulţi alţii ; aşa că s-a întrunit numărul de 
o sută cincizeci. în fruntea macedonienilor erau Eleusie din Cizic şi Mar- 
cian din Lampsaca ; mai erau încă treizeci şi şase, dintre care cei mai 
mulţi se pare că erau din oraşele Elespontului. Şi s-au întrunit în timpul 
consulatului lui Euharie şi Evagrie (An. 381), în luna mai. Aşa că 
împăratul şi episcopii din partea lui se străduiau ca Eleusie şi adepţii 
lui să se unească cu Biserica. Amintindu-le de solia pe care o trimiseseră 
la Liberie, pe atunci episcop al Romei, spunînd prin Eustatie că intrau 
în comuniune de bună voie, i-a îndemnat să nu fie fără ruşine schim- 
bînd dintr-odată cele bine primite mai înainte. Dar ei, neluînd în seamă 
recomandările lui şi reproşurile făţişe, au preferat să urmeze nelegiuirea 
ariană decît să recunoască consubstanţialitatea Treimii. 

După ce au făcut aceasta, au plecat din Constantinopol şi şi-au 
scris unii altora să nu cumva să consimtă vreunul din ei la dogma sino¬ 
dului din Niceea. (Socrate, V, 8). 

CAPITOLUL XIII 

DESPRE HIROTONIREA LUI MAXIM CINICUL 
ŞI DESPRE DEPUNEREA LUI ; 

DESPRE DREAPTA HIROTONIRE A LUI NECTARIE 
ŞI DESPRE CANOANELE STABILITE ÎN ACEL SINOD 

Astfel, Grigorie, care era atunci în fruntea Bisericii din Constanti- 
nopol, căuta să se întoarcă la Nazianz. Pentru aceasta, fiindcă episco¬ 
patul din Constantinopol era lipsit de biserică, Timotei Alexandrinul, 
succesorul lui Petru, l-a hirotonit episcop pe Maxim Cinicul, căci tocmai 
îl tunsese. Acesta însă era plin de nelegiuirea lui Apolinarie. Dar 
preasfinţii bărbaţi întruniţi la Constantinopol nu au îngăduit acest rău. 
Şi cînd s-au despărţit în Egipt pentru hirotonirea lui, oficiau cele sfinte 
cu Grigorie. Dar el, suportînd cu greu dezbinarea ivită din nou, îi 
implora pe toţi să caute un bărbat demn de laudă pe care să-l hiroto¬ 
nească episcop. Atunci, fiind de acord cu propunerile lui, l-au stator¬ 
nicit episcop al oraşului Constantinopol pe Nectarie, renumit pentru 
nobleţea neamului ; iar pe Maxim, care era atras de boala lui Apoli¬ 
narie, l-au alungat, lipsindu-1 de demnitatea episcopală. (Teodoret, V, 8). 

Şi atunci au stabilit chiar o regulă ca episcopul din Constantinopol 
să aibă privilegiile de onoare după pontiful Romei, pentru că este noua 
Romă. Au întărit apoi credinţa de la Niceea şi au ales patriarhi, distri¬ 
buind astfel provinciile ca episcopii fiecărei dioceze să nu se ducă în 
Biserici străine. La început nu se făcea această diferenţă din cauza per¬ 
secuţiilor. I-au distribuit aşadar lui Nectarie cel mai mare oraş din 
Tracia ; dioceza pontică, lui Eladie, care a fost după Vasile ; Cezareea 
Capadociei, lui Grigorie din Nisa, frate bun cu Vasile ; lui Troil i-au 
dat dreptul de patriarh al Melitenei Armeniei; dioceza asiatică i-a reve¬ 
nit lui Amfilohie din Iconium; lui Optim, Antiohia Pisidiei ; Egiptul 
l-au distribuit lui Timotei din Alexandria. Pe urmă au stabilit întîistătă- 
tori în guvernarea Bisericilor orientale pe Pelagie din Laodiceea şi pe 
Diodor din Tars, rezervînd privilegiile Bisericii din Antiohia pe care 
le-au dat atunci lui Meletie, care era acolo. Au stabilit totodată că, dacă 
se înitîmplă ceva în oricare din provincii, să se rezolve în sinodul provin¬ 
ciei. La toate acestea împăratul şi-a dat asentimentul. (Socrate, V, 8). 
N-a trecut mult timp şi sfîntul Meletie a decedat şi a fost înmormîntat 
de către toţi înţelepţii cu cele mai mari elogii. (Teodoret, V, 8). 

în vara următoare mulţi episcopi au venit iarăşi la Constantinopol 
cu treburi bisericeşti, unde au primit scrisoarea sinodului episcopilor 
din Occident care îi invita la Roma ca să se ţină acolo un mare sinod. 

Dar ei au evitat să se ducă, ca şi cum nu ar fi fost de nici un folos ; au 
trimis însă o scrisoare lui Damasus şi celorlalţi întîistătători, pe care am 
considerat necesar să o redau pentru o informare mai limpede. (Teodo- 
ret, V, 8). 


CAPITOLUL XIV 

SCRISOAREA SINODULUI DIN CONSTANTINOPOL ™ 
CĂTRE PAPA DAMASUS ŞI EPISCOPII DIN OCCIDENT 

Sfîntul Sinod al episcopilor ortodocşi reuniţi în măreţul oraş Con- 
stantinopol trimite salutare întru Domnul, onoraţilor şi vrednicilor de 
cinstire fraţi întru Domnul şi slujitorilor Damasus, Ambrozie, Britanie, 
Valerian, Acolie, Vasile şi celorlalţi sfinţi episcopi întruniţi în măreaţa 
Romă. 

E inutil, poate, să facem cunoscut reverenţei voastre şi să povestim 
nenumăratele pătimiri pricinuite nouă de virulenţa ariană. Nu credem 
că sfinţiile voastre vă dezinteresaţi în aşa măsură încît să nu doriţi să 
aflaţi ceea ce sigur este de compătimit. Căci în primul rînd nu sîntem 
obligaţi să păstrăm tăcerea din cauza unor asemenea primejdii, şi apoi, 
persecuţia nu este o noutate. Ci se păstrează încă vechea amintire, nu 
numai de aceia care au pătimit, dar chiar de aceia care au fost părtaşii 
acelora care au fost supuşi pătimirii. Căci ieri, ca să spunem aşa, sau 
azi, dezlegaţi de lanţurile exilului, după nenumărate necazuri, s-au întors 
la bisericile proprii. Dar este păstrată şi amintirea înmormîntărilor celor 
morţi în exil. Ba chiar unii, revenind din exil şi împiedicaţi de furia 
nestăvilită a ereticilor, au pătimit la ei acasă mai amarnic decît în exil, 
fiind loviţi cu pietre, ca fericitul Ştefan. Mulţi alţii au fost sfîrtecaţi în 
suplicii, se văd şi astăzi stigmatele lui Hristos şi rănile pe corp. Dar 
cheltuielile de bani, interzicerea onorurilor, confiscările şi intrigile, inju¬ 
riile şi lanţurile, cine ar putea să le numere pe toate ? Căci toate ata¬ 
curile împotriva noastră s-au înmulţit realmente peste măsură. Pe drept, 
poate, fiindcă am păcătuit mult. Sau poate că Domnul, în îndurarea Lui, 
a voit să ne pună la încercare prin mulţimea pătimirilor. Aşa că pentru 
asta aducem mulţumiri lui Dumnezeu : căci şi prin atâtea necazuri i-a 
mustrat pe supuşii Săi, şi după mulţimea îndurărilor Sale ne-a adus din 
nou la alinare. Căci a fost nevoie de timp şi de muncă acerbă, pînă să se 
ajungă la însănătoşirea Bisericilor, aşa ca, întocmai ca într-o boală 

152. Această scrisoare a fost alcătuită de un Sinod întrunit în Constantinopol 
în anul 3&2. Întrucît Tomosul conţinînd doctrina Sinoului II Ecumenic s-a pierdut, 
această scrisoare are o deosebită însemnătate istorică şi dogmatică. 

lungă, o grijă manifestată puţin cîte puţin să redea vechea sănătate a 
credinţei. în felul acesta vom considera că ne vom elibera de persecuţiile 
cele mai înverşunate şi vom recupera Bisericile, deţinute multă vreme 
de eretici. 

Intr-adevăr, lupii sînt foarte periculoşi pentru noi şi, după ce au 
fost izgoniţi în afara împrejmuirilor, răpesc totuşi oile chiar de la 
păşune, străduindu-se să facă reuniuni, agitînd populaţia şi fără nici o 
şovăire în a aduce vătămare Bisericii. Era dar, cum am mai spus, timpul 
să se facă acest lucru. Totuşi, dovedind faţă de noi iubire frăţească, aţi 

ţinut la Roma sinodul după voia lui Dumnezeu şi ne-aţi chemat acolo 

ca pe proprii voştri colaboratori, ca, după cum atunci erau singuri înro¬ 
biţi necazurilor, acum, sub pioasa bună înţelegere a împăraţilor, nu veţi 
conduce fără noi, ci chiar noi împreună cu voi, potrivit cuvîntului 
apostolului (I Cor. 4, 8), vom conduce împreună. De aceea, rugămintea 
noastră a fost, dacă e posibil, ca să unim, dintr-o dorinţă bine venită, 

toate Bisericile noastre împreună cu celelalte. Căci cine ne va da aripi 

ca să zburăm şi să ne liniştim alături de voi? (Ps. 54, 7). Dar fiindcă 
acest lucru ar lăsa ou totul goale bisericile după potolirea abia instalată 
şi lucrul acesta era imposibil pentru cei mai mulţi, de aceea am alergat 
cu toţii în Constantinopol pentru scrisoarea trimisă nouă anul trecut de 
către dragostea voastră după sinodul din Aquileea, către împăratul 
Teodosie, iubit de Dumnezeu. Numai pentru această cauză ne-am grăbit 
spre Constantinopol şi am adus consensul episcopilor care au rămas 
prin provincii. Nici nu speram o lucrare atât de desăvârşită, înainte de 
a veni la Constantinopol. Pe lingă aceasta însă, scurgîndu-se timpul 
armistiţiului şi neputîndu-ne pregăti pentru o lungă plecare şi neputînd 
nici avertiza pe foţi cei din comunitatea noastră stabiliţi în provincii, 
ne-am hotărît să ne asumăm şi consensul lor. 

Aşadar, fiindcă se părea că toate acestea şi multe altele împiedică 
venirea multora, ceea ce era un alt rezultat al împrejurărilor şi dove¬ 
direa afecţiunii voastre faţă de noi, am procedat astfel : i-am desemnat 
pe preaveneraţii şi preaiubiţii noştri fraţi şi slujitori, episcopii Chiriac, 
Eusebie şi Priscian, rugîndu-i să se ostenească cu grabă pînă la voi, ca 
să dovedim şi dorinţa noastră de pace, şi intenţia de unire pe care o 
avem, ca şi zelul nostru pe care-1 purtăm pentru credinţa cea mai 
curată. Căci noi suportăm cu bunăvoinţă persecuţiile şi încercările şi 
ameninţările împăratului, şi cruzimile judecătorilor şi orice alte ispitiri 
ale ereticilor pentru credinţa evanghelică recunoscută şi întărită în 
Niceea Bitiniei de către cei trei sute optsprezece Părinţi. Mărturisim că 
aceasta face plăcere şi vouă şi nouă, şi tuturor acelora care nu răstăl- 

măceşe cuvântul adevăratei credinţe, pe care o ştim că există din 
vechime şi urmează botezului şi ne învaţă să credem în numele Tatălui 
şi al Fiului şi al Sfîntului Duh. Credem în adevăr că dumnezeirea şi 
puterea ca şi fiinţa este una — a Tatălui şi a Fiului şi a Sfîntului Duh ; 
şi slava şi demnitatea şi domnia lor e eternă, în trei fiinţe de toată 
desăvârşirea, sau în trei persoane desăvîrşite. Şi de asemenea, pentru ca 
boala lui Sabellie să nu dea loc la confundarea fiinţelor sau la distru¬ 
gerea însuşirilor, şi să nu aibă putere nici blasfemia eunomienilor, nici 
a arienilor, nici a pneumatomahilor, adică a celor ce se împotrivesc 
Duhului (căci, după aceştia, substanţa sau natura sau dumnezeirea este 
împărţită, iar cele necreate şi consubstanţiale şi coeterne ale Treimii 
sînt în cele din urmă create sau de o altă substanţă), mărturisim că noi 
păstrăm cuvîntul de întrupare a lui Hristos fără nici o alterare, şi nu 
fără suflet, nici fără minte, sau susţinînd împărţirea imperfectă a tru¬ 
pului, ci ştiind că totul există desăvîrşit chiar înainte de veac. Cuvîntul 
Domnului l-a făcut pe om în ultima zi pentru mîntuirea noastră. Aşadar, 
cele mărturisite pe faţă de către noi despre credinţă se ştie în general 
că sînt acestea ; despre care veţi putea fi mai bine instruiţi dacă veţi 
avea bunăvoinţa să citiţi şi volumul alcătuit în Antiohia de către sinodul 
ţinut acolo, şi ceea ce se ştie că s-a decretat anul trecut de către sinodul 
universal la Constantinopol. In acestea am mărturisit mai pe larg cre¬ 
dinţa şi am hotărât în scris anatemă împotriva noilor erezii apărute de 
curînd. Dar despre diversele împărţiri ale Bisericilor, s-a menţinut hotă¬ 
rârea veche, cum ştiţi, şi hotărârea sfinţilor Părinţi întruniţi la Niceea, 
privitor la fiecare provincie. Iar dacă episcopii vor voi, să hotărască ei 
hirotoniile celor vecini ou ei, după cum vor socoti necesar. Aflaţi că şi 
celelalte Biserici se instruiesc cu consecvenţă la noi în aceste probleme 
şi preoţii celor mai de seamă Biserici au aprobat acestea. Apoi au salvat, 
ca din gura leului eretic, tînăra, ca să ziecm aşa, Biserică subminată din 
Constantinopol; şi, cu mila lui Dumnezeu, l-am hirotonit episcop pe 
prea cuviosul Neotarie, cel iubitor de Dumnezeu, în faţa întregului sinod 
şi cu acordul unanim şi chiar în prezenţa împăratului Teodosie cel iubitor 
de Dumnezeu şi a întregului cler, fiind de acord şi întregul oraş. însă în 
mai bătrâna şi cu adevărat apostolica Biserică din Antiohia Siriei, în care 
mai înainte a fost pronunţat numele venerabil al creştinilor, cei care 
veneau din întreaga provincie şi din diecezele din Orient l-au hirotonit 
după rînduială, cu hotărîrea întregii Biserici şi aproape în unanimitate, 
pe acest bărbat care este prea cuviosul episcop Flavian, cel iubitor de 
Dumnezeu. întregul sinod a primit această hirotonire ca fiind legală. Iar 
în Biserica-mamă a tuturor Bisericilor, stabilită în Ierusalim, precizăm 

că era episcop Chirii cel iubitor de Dumnezeu. Fiind hirotonit de mult 
după rînduială de cei din provincie, a suferit multe neajunsuri din 
partea arienilor în decursul timpurilor. 

Vă rugăm să vă bucuraţi şi sfinţiile voastre de cele petrecute de 
două ori atît de legal şi conform canoanelor, fiind la mijloc iubirea 
duhovnicească şi teama de Dumnezeu, prin care este îndepărtată nemul¬ 
ţumirea omenească, pentru că edificarea Bisericilor este mai presus de 
orice. Fiind astfel în acord cu cuvîntul credinţei şi fiind întărită în noi 
dragostea creştină, am încetat să spunem ceea ce Apostolul dezaprobă : 
Şi eu sînt al lui Pavel, iar eu al lui Apolo, iar eu însă sînt al lui Chefa 
(I Cor. 1, 12); în vreme ce cu toţii apărem că sîntem ai lui Hristos, care 
în noi nu e despărţit. Şi dacă servim cu ajutorul lui Dumnezeu trupul 
Bisericii fără schismă, vom sta cu încredere în faţa Judeţului Domnului. 
Au consemnat acestea împotriva ticăloşiei lui Arie, a lui Aetie şi a lui 
Eunomie, dar şi împotriva lui Sabelie, Fotin, Marcel, Paul din Samosata 
şi a lui Macedonie. Au interzis de asemenea şi noutatea lui Apolinarie l53 , 
zicînd că : Păstrăm fără prihană întruparea Domnului, dar nu fără 
suflet, nici fără minte, nici considerînd imperfectă orînduirea trupească. 

Apoi Damasus, vrednic de toată lauda, recunoscînd că s-a născut 
aceasta erezie, l-a renegat nu numai pe Apolinarie, ci şi pe Timotei, 
discipolul lui. Şi a arătat acest lucru prin scrisori scrise chiar de el 
episeopilor care cîrmuiau Orientul, scrisori pe care s-a îngrijit să le 
adauge la urmă. (Teodoret, V). 


CAPITOLUL XV 

SCRISOAREA LUI DAMASUS CĂTRE TIMOTEI, 

DESPRE CONDAMNAREA LUI APOLINARIE 

In măsura în care dragostea voastră, iubiţi fii, a făcut parte 
scaunului apostolic de respectul ce i se cuvine, voi înşivă aţi făcut 
cunoscut chipul vostru. Căci deşi, în Biserica în care şedea, Sfîntul 
Apostol ne-a învăţat cum să ţinem cîrma pe care am luat-o, totuşi 
mărturisim că noi sîntem de o mai mică cinstire şi de aceea ne grăbim 


153. Apolinarie de Laodiceea (310—cca 390) învăţa că la întrupare Domnul 
nostru Iisus Hristos nu a avut suflet raţional, deoarece locul raţiunii l-a luat Cuvîn¬ 
tul adică Fiul lui Dumnezeu. Prin această învăţătură era distrusă deplinătatea firii 
umane în persoana Mîntuitomhii şi era primejduită opera sa mîntuitoare. Această 
concepţie a lui Apolinarie s-a numit şi sinusianism, deoarece confunda firea divină 
cu firea umană. Erezia lui Apolinarie a fost combătută de Biserică la Sinodul II 
Ecumenic, în mai multe sinoade tinute l a Roma (în 374, 376, 380, 382) şi de Părinţii 
Bisericii, între care Sfinţii Atanasie cel Mare, Grigorie Teologul şi Grigorie de 
) Nisa. 

în orice chip ca să putem ajunge la slava fericirii lui. Aflaţi dar că 
atunci cînd l-am condamnat pe Timotei profanul, neînvăţatul, ucenicul 
ereticului Apolinarie, împreună cu dogma lui, nu am lăsat posibilitatea 
sub nici un chip să activeze urmaşii lui. Dar dacă pînă astăzi acel 
bătrîn şarpe, lovit şi prima şi a doua oară, reînvie spre propria lui 
pedeapsă, şi ca un străin nu încetează în Biserică să-i ispitească cu 
otrava lui aducătoare de moarte pe cei care i-au fost credincioşi, voi 
îndepărtaţi această corupţie, ca fiind aducătoare de pierzanie, atîta 
vreme cît voi, care nu uitaţi credinţa apostolică hotărîtă în scris, mai 
ales în Niceea de către Părinţi, veţi rezista pe poziţie nemişcaţi şi nestră¬ 
mutaţi în credinţă. 

Să nu îngăduiţi ca poporul sau clericii voştri să audă de la 
aceştia cuvinte deşarte sau întrebări ispititoare. Am dat odată 
exemplu cum acela care se recunoaşte creştin trebuie să păstreze ceea 
ce se ştie că este predat de apostoli, căci spune sfîntul Pavel : «Dacă vă 
propovăduieşte cineva altceva decît ceea ce aţi primit, să fie anatema» 
(Gal. 1, 9). Căci Hristos Fiul lui Dumnezeu, Domnul nostru, a dăruit 
neamului omenesc desăvîrşită mîntuire prin propria pătimire, pentru ca 
să libereze pe orice om vinovat de toate păcatele săvîrşite. Dacă cineva 
ar spune că acesta a avut ceva mai puţină omenitate sau divinitate, 
înrăit de duh diavolesc, singur s-a dovedit fiu al gheenei. De ce dară 
cereţi din nou de la mine condamnarea lui Timotei ? El a fost condamnat 
şi aici împreună cu profesorul său, Apolinarie, de judecata scaunului 
apostolic, fiind de faţă şi Petru, episcopul Alexandriei, şi în ziua jude¬ 
căţii a suportat torturile şi supliciile cuvenite. Dar dacă el dă sfaturi 
unora mai slabi, ca şi cum ar avea vreo speranţă, el care şi-a schimbat 
adevărata speranţă în mărturisirea lui Hristos, să ştie ei că vor pieri în 
acelaşi fel cu acesta, cu care se vor îndepărta de la rînduiala biseri¬ 
cească. Dumnezeu să vă păstreze nevătămaţi, prea iubiţi fii. (Teodo¬ 
rei, V, 10). 


CAPITOLUL. XVI 

HOTĂRÎRILE SCAUNULUI APOSTOLIC 
ÎMPOTRIVA DIFERITELOR EREZII 
SAU MĂRTURISIREA CREDINŢEI UNIVERSALE 
PE CARE PAPA DAMASUS A TRIMIS-O EPISCOPULUI PAULIN, 
ÎN MACEDONIA, CARE A FOST ÎN TESALONIC 

Dar şi aceia care au consemnat alte asemenea lucruri în preastră- 
lucita Romă, au scris împotriva diverselor erezii lucruri pe care am 
considerat necesar să le adaug acestei lucrări. 

1. Deoarece după sinodul de la Niceea a luat naştere o atare con¬ 
fuzie, încît unii au curajul să spună că Sfîntul Duh a fost făcut de Fiul, 
anatematizărn pe aceia care predică că Sfîntul Duh nu este, în toată 
libertatea, de una şi aceeaşi fiinţă şi putere cu Tatăl şi Fiul. 

2. Anatematizărn de asemenea şi pe aceia care au urmat greşeala 
lui Sabelie, zicînd că Tatăl este acelaşi ca şi Fiul. 

3. îi anatematizărn pe Arie şi pe Eunomie care, cu aceeaşi lipsă de 
pietate, deşi cu alte cuvinte, afirmă totuşi că Fiul şi Sfîntul Duh sînt 
creaturi. 

4. îi anatematizărn pe macedonieni care, derivînd din rădăcina lui 
Arie, au schimbat nu lipsa de credinţă, ci cuvîntul. 

5. îl anatematizărn pe Fotie, care, reînnoind erezia lui Helio, măr¬ 
turiseşte că Domnul nostru Iisus Hristos S-a născut doar din Maria. 

6. îi anatematizărn chiar şi pe aceia care mărturisesc că sînt doi 
fii : unul înainte de veacuri, şi altul după ce s-a întrupat din Fecioara. 

7. îi anatematizărn şi pe aceia care afirmă că Cuvîntul lui Dum¬ 
nezeu S-a schimbat în trup omenesc, fără suflet raţional; căci Fiul, 
însuşi Cuvîntul lui Dumnezeu, nu pentru suflare raţională şi inteligibilă 
a fost făcut cu trup, dar Şi-a asumat şi a mîntuit sufletul nostru, adică 
raţional şi inteligibil, fără păcat. 

8. îi anatematizărn şi pe aceia care spun că Cuvîntul lui Dumnezeu 
a fost despărţit de Tatăl prin producere şi corupere şi că este fără 
persoană, dar ei fac blasfemia spunînd că el trebuie să se sfîrşească. Dar 
pe aceia care s-au mutat din Biserici în alte Biserici, îi considerăm 
departe de comunitatea noastră pînă cînd se vor întoarce în oraşele în 
care au fost hirotoniţi la început. 

9. Dar dacă cineva, plecînd din alt loc, este hirotonit în locul unde 
trăieşte, să fie lipsit de demnitatea sacerdotală fiindcă şi-a părăsit 
propriul oraş, pînă cînd urmaşul lui va odihni întru Domnul. 

10. Dacă cineva nu va spune întotdeauna că Tatăl şi Fiul şi întot¬ 
deauna Duhul este sfînt, să fie anatema. 

11. Dacă cineva nu va spune că Fiul este născut din Tatăl, adică 
din substanţa (fiinţa) Lui divină, să fie anatema. 

12. Dacă cineva nu va spune că Fiul lui Dumnezeu este Dumnezeu 
adevărat, aşa cum este Tatăl Lui adevărat, şi că poate totul şi că cunoaşte 
totul şi că este egal Tatălui, să fie anatema. 

13. Dacă cineva va spune că Fiul lui Dumnezeu, trăind în trup cît 
a fost pe pămînt, nu a fost şi în ceruri, împreună cu Tatăl, să fie 
anatema. 

14. Dacă cineva va spune că în timpul pătimirii, Dumnezeu Fiul lui 
Dumnezeu a pătimit durerea crucii şi nu trupul şi sufletul, în care este 
învelit chipul de rob, pe care Şi l-a luat chiar El, cum a spus Sfînta 
Scriptură, să fie anatema. 

15. Dacă cineva nu va spune că trupul pe care Şi l-a luat şade de-a 
dreapta Tatălui, şi în care va veni să judece viii şi morţii, să fie 
anatema. 

16. Dacă cineva nu va spune că Duhul Sfînt este cu adevărat şi 
propriu al Tatălui, precum şi că Fiul este de o substanţă diferită de cea 
a lui Dumnezeu Cuvîntul lui Dumnezeu, să fie anatema. 

17. Dacă cineva nu va spune că Sfîntul Duh poate orice şi ştie orice 
şi că este pretutindeni, precum şi Tatăl şi Fiul, să fie anatema. 

18. Dacă cineva va spune că Sfîntul Duh este o făptură sau că e 
făcut de Fiul, să fie anatema. 

19. Dacă cineva nu va spune că Tatăl a făcut toate lucrurile prin 
Fiul şi prin Sfîntul Duh, să fie anatema. 

20. Dacă cineva nu va spune că Tatăl şi Fiul şi Sfîntul Duh sînt o 
singură dumnezeire, putere, divinitate, virtute, o singură slavă, stăpînire, 
domnie, conducere, o singură voinţă şi adevăr, să fie anatema. 

21. Dacă cineva nu va spune că cele trei Persoane, a Tatălui, şi a 
Fiului, şi a Sfîntului Duh, sînt egale, veşnic trăitoare, conţinînd totul, 
cele văzute şi cele nevăzute, putînd totul, judecind totul, însufleţind 
totul, creînd totul, mîntuind totul, să fie anatema. 

22. Dacă cineva nu va spune că Duhul Sfînt trebuie adorat de orice 
fiinţă, ca şi Fiul şi Tatăl, să fie anatema. 

23. Dacă cineva va cunoaşte bine pe Tatăl şi pe Fiul, dar despre 
Sfîntul Duh nu va crede acelea cuvenite, este eretic ; căci toţi ereticii 
care nu cunosc bine pe Fiul lui Dumnezeu şi pe Sfîntul Duh sînt dove¬ 
diţi că se află de partea lipsei de credinţă a iudeilor şi a păgînilor. 

24. Dacă însă cineva desparte pe Dumnezeu Tatăl, zicînd şi Dum¬ 
nezeu Fiul şi Dumnezeu Duhul Sfînt, afirmînd că sînt numiţi Dumnezei, 
şi nu Dumnezeu, din cauza unei singure dumnezeiri şi puteri, pe care 
o ştim şi o credem că este a Tatălui şi a Fiului şi a Sfîntului Duh, un 
singur Dumnezeu, despărţindu-i însă pe Fiul şi pe Sfîntul Duh, ca şi 
cînd ar fi Dumnezeu numai Tatăl, să fie anatema. Căci numele zeilor şi 
ale îngerilor şi ale tuturor sfinţilor sînt hotărîte şi date de Dumnezeu, 
însă despre Tatăl şi despre Fiul şi despre Sfîntul Duh, din cauza unei 
singure şi egale dumnezeiri, se spune şi înseamnă nu numele zeilor, ci al 

Dumnezeului nostru, încît credem că ne botezăm întru Tatăl şi Fiul şi 
Sfîntul Duh, şi nu în numele arhanghelilor şi al îngerilor, ca nebunii de 
eretici sau de iudei sau de păgîni. 

Aceasta este dară mîntuirea creştinilor, ca, crezînd în Treime, adică 
în Tatăl şi în Fiul şi în Sfîntul Duh, şi botezaţi întru acestea, să credem 
că în El este o singură divinitate şi putere şi dumnezeire. Acestea s-au 
făcut în timpul vieţii lui Graţian. (Teodoret, V, 10 şi 11). 


capitolul xvn 

SE SPUNE CUM A FĂCUT TEODOSIE SĂ FIE ADUS DIN ANCIRA 
TRUPUL EPISCOPULUI PA VEL DIN CONSTANTINOPOL 

In vremea aceea împăratul Teodosie a făcut să fie adus din Ancira 
trupul episcopului Pavel, pe care, destinat exilului din cauza macedo- 
nienilor, prefectul Filip a pus să fie sugrumat în Cucuz, în Armenia. 
Făcîndu-i o înmormîntare eu cea mai mare cinste şi veneraţie, l-a aşezat 
în biserica cunoscută acum că se cheamă după numele lui şi pe care 
atunci o ţinuseră maoedonienii despărţiţi de arieni, care au fost izgo¬ 
niţi de împărat fiindcă nu au vrut să urmeze credinţa lui. (Socrate, 
V, 9). 

In această biserică, mulţi care nu cunoşteau adevărul cred că este 
îngropat apostolul Pavel, şi în special femeile şi poporul. în acest timp 
şi rămăşiţele lui Meletie au fost duse în Antiohia şi se ştie că au fost 
aşezate alături de mormîntul martirului Vavila. Căci se spune că tot 
drumul, la porunca împăratului, înmormîntarea lui a fost dusă cu cîntări 
şi cinstea cuvenită, pînă în Antiohia. (Sozomen, VII, 10). 


capitolul xvm 

DESPRE NUMIREA ÎMPĂRATULUI ARCADIE 

între timp, împăratul Teodosie l-a desemnat ca August pe fiul său, 
Arcadie, în al doilea consulat al lui Merobandis şi al lui Saturnin 
(An. 383), în ziua de şaisprezece ianuarie. Nu după multă vreme, în 
timpul aceluiaşi consulat, în luna iunie episcopii de pretutindeni au 
aderat la aceeaşi credinţă. (Socrate, V, 10). 

CAPITOLUL XIX 

CUM TEODOSIE, DUPĂ CE A CERCETAT FAPTELE ERETICILOR, 
I-A IZGONIT PE TOŢI ŞI I-A FAVORIZAT NUMAI PE ORTODOCŞI 

Chemîndu-1 între timp pe Nectarie, împăratul discuta cu el ce 
trebuie făcut pentru ca să nu se dezbine creştinătatea, ci să se unească 
toţi într-o Biserică. Căci spunea el : Trebuie luată în considerare pro¬ 
blema care separă Bisericile, fiindcă cu cît dezbinarea se va reduce, 
cu atît Bisericile se vor uni. Auzind acestea, Nectarie judecă şi, chemîn¬ 
du-1 pe Agelie, episcopul de atunci al novatienilor, ca să fie părtaş Ia 
credinţă, i-a transmis dorinţa împăratului. Acela însă, deşi era demn de 
cinstire în toate privinţele, nu voia totuşi să discute în privinţa dogmei ; 
dar a stabilit ca lectorul său, numit Sisinie, să dea răspuns în locul lui, 
un bărbat cu darul elocinţei şi priceput în multe privinţe, şi cunoscînd 
la perfecţie nu numai cele mai profunde scrieri sfinte, ci şi gîndirea 
filosofică. Iar acesta a spus că o discuţie nu numai că nu ar uni pe cei 
despărţiţi, dar ar duce chiar mai degrabă la un conflict între erezii şi 
de aceea i-a dat lui Nectarie acest sfat. Căci ştia bine că vechii Părinţi 
se fereau să dea Fiului lui Dumnezeu principiul Ipostasului, căci înţele- 
seseră că El este veşnic împreună ou Tatăl. De aceea sfatul lui a fost să 
se ferească de intenţiile de a purta discuţii şi să folosească mărturia din 
tradiţiile celor vechi, şi împăratul să-i întrebe pe întîistătătorii ereti¬ 
cilor dacă vor să stea de vorbă despre vechii învăţaţi ai Bisericii, care 
au fost în floare înainte de dezbinarea Bisericii, sau să-i respingă ca pe 
nişte străini de creştinătate. Şi dacă îi reneagă, să li se spună în faţă : 
îndrăzniţi să-i anatematizaţi. Şi dacă îndrăznesc să săvîrşească acest 
lucru, să fie izgoniţi de popor. Cu aceasta va fi limpede izbînda ade¬ 
vărului. Dar dacă nu vor fi nemulţumiţi de bătrînii învăţaţi, spuse : E 
de datoria noastră să arătăm cărţile celor vechi prin care dogma noastră 
a fost întărită cu mărturia lor. 

După ce Nectarie îl ascultă cu drag pe Sisinie spunînd acestea, s-a 
dus degrabă la palat şi i-a comunicat împăratului sfatul care i-a fost 
dat. Iar el, luînd în considerare hotărîrea, a stabilit cu înţelepciune 
situaţia. Apoi convocînd pe ereziarhi, i-a întrebat dacă îi recunosc pe 
învăţaţii Bisericii care au fost înainte de dezbinare. Iar cum aceia nu 
numai că nu i-au renegat, dar i-au onorat ca pe nişte învăţători, împă¬ 
ratul i-a întrebat iară dacă le place mărturia dogmei creştine a lor. 
Auzind acestea, întîistătătorii ereticilor şi dialecticienii lor (căci erau 
mai mulţi pregătiţi pentru controverse dialectice) şi-au arătat erezia în 

răspunsul lor. Şi s-a iscat între toţi o mare dezbinare : unii zicînd că 
propunerea împăratului e bună, iar alţii gîndind că nu rezolvă încor¬ 
darea lor, atî'ta vreme cît fiecare pare că gîndeşte altceva despre cărţile 
celor vechi. Şi nu se puneau de acord defel între ei, ci erau dezbinaţi 
nu numai împotriva altor erezii, ci chiar ei între ei, aceia care pînă 
atunci păreau că sînt din aceeaşi erezie. De aceea răutatea frăţească este 
împărţită ca limbile vechilor giganţi şi turnul lor este răsturnat din 
temelii. 

Aşa că împăratul, văzînd tulburarea lor şi că se încredeau numai în 
discuţii şi nu în vechile expuneri, a pornit pe alt drum şi le-a cerut ca 
fiecare credinţă să-şi definească învăţătura. Şi atunci bărbaţi iscusiţi din 
fiecare erezie, mînuind cu subtilitate cuvintele, au consemnat dogma 
proprie. Era stabilită o zi în care fiecare dintre episcopi să se întru¬ 
nească la palat. Erau de faţă Nectarie şi Agelie care ţineau credinţa 
consubstanţialităţii, dar şi Demofil arianul, şi dintre eunomieni însuşi 
Eunomie, şi Eleusie din Cizic, al macedonienilor. Aşa că împăratul, pri¬ 
mind pe cei care se adunaseră, cum şi scrierile fiecărei dogme şi retră- 
gîndu-se, s-a rugat insistent ca Dumnezeu să-l ajute să afle adevărul. 
Apoi, citind din nou ce era scris la fiecare dogmă, blamînd toate celelalte 
care introduceau diviziunea Treimii, le-a rupt imediat şi a păstrat cu 
laudă numai dogma consubstanţialităţii. Aceasta a fost un prilej pentru 
ca novaţienii care au procedat bine să aibă din nou biserici în oraş. Căci 
împăratul, admirînd buna lor înţelegere în privinţa credinţei, a ordonat 
prin lege să aibă propriile lor locuri de rugăciune şi să deţină privilegiile 
Bisericii lor şi ale credinţei lor. 

Dar conducătorii celorlalte credinţe, din cauza dezbinării lor, au 
ajuns să fie reprobaţi de popoarele lor, şi plecau cuprinşi de tristeţe şi 
consolîndu-se între ei prin scrisori ca să nu se îndurereze pentru că 
mulţi, părăsindu-i, se alăturau credinţei consubstanţialităţii şi adăugau 
că mulţi sînt chemaţi dar puţini sînt aleşi. în orice caz se fereau să spună 
aceasta cînd adunau de partea lor, prin putere, mult popor. (Socrate, V, 10). 

In vremea aceasta, împăratul a decretat o lege ca ereticii să nu aibă 
nici biserici, nici să înveţe despre credinţă, să nu fie numiţi episcopi sau 
altceva ; şi unii să fie chiar izgoniţi din oraş, alţii să fie dezonoraţi şi nu 
le-a permis să beneficieze de oraş în comun. Mai mult, a formulat prin 
lege pedepse grele împotriva lor, cărora totuşi nu le-a dat urmare. Căci 
se străduia ca prin aceasta să facă să fie de acord, şi nu să-i supună tor- 
) turilor. (Sozomen, VII, 12). 

CAPITOLUL XX 

DESPRE SCHISMA APĂRUTĂ ÎNTRE CEI DIN ORIENT 
ŞI EGIPTENI DIN CAUZA LUI FLAVIAN DIN ANTIOHIA 

Dar nici aceia care păstrau credinţa de la Niceea nu au fost ou toţii 
lipsiţi de necazuri. Căci cei din Antiohia îi evitau pe aceia care fuseseră 
de faţă în sinod ; cei din Egipt, arabii şi cei din Cipru spuneau că Flavian 
trebuie izgonit din Antiohia. Cei din Palestina însă, şi cei din Fenicia, 
şi sirienii erau de partea lui Flavian. Sfîrşitul acestor lucruri îl voi isto¬ 
risi la momentul potrivit. 

în acelaşi timp cînd la Constantinopol se agitau pentru sinoade, ase¬ 
menea lucruri s-au petrecut în preajma Spaniei. Maxim, din părţile 
Britanilor, s-a ridicat împotriva imperiului romanilor şi cu sprijinul lui 
Graţian a pornit război împotriva alamanilor. în Italia, Valentinian, fiind 
încă un copil, fostul consul şi prefect Probus avea grija statului. Iar 
Iustina, mama lui Valentinian, fiind ariană, cît a trăit soţul său nu a 
putut să facă nici un râu ortodocşilor. Dar după moartea lui, şi fiul fiind 
încă un copil, a venit la Milano şi era atît de pornită împotriva lui 
Ambrozie, îneît a poruncit să fie trimis în exil. (Socrate, V, 10 şi 11). 

Cînd i s-a poruncit să iasă din biserică, Ambrozie a zis : Eu nu fac 
acest lucru de bună voie, căci nu voiesc să dau impresia că predau 
lupilor ţarcul oilor, sau pe Dumnezeu, blasfematorilor. Dacă vrei, omoa- 
ră-mă aici, aici sînt gata să mor de bună voie. (Teodoret, V, 13). 

Şi fiindcă poporul, care ţinea foarte mult la Ambrozie, se agita, şi 
se împotrivea foarte tare acelora care îl tîrau în exil, Iustina, indignată, 
l-a chemat pe chestorul de atunci, Benivol, ordonîndu-i să propună de 
îndată o lege care să confirme credinţa recunoscută la Rimini. Şi fiindcă 
el pregeta să facă acest lucru, căci era ortodox, îl forţă să o facă. Dar 
Benivol, descinzîndu-se, a aruncat cingătoarea la picioarele împărătesei, 
zicînd că nu vrea să aibă nici acea onoare şi nici una mai mare, drept 
plată a impietăţii sale. Şi cum el refuza în toate chipurile să facă acest 
lucru, s-au găsit alţii care să îndeplinească poruncile nebuneşti. (Sozo- 
men, VII, 13). 


CAPITOLUL XXI 

CUM L-A PERSECUTAT IUSTINA PE AMBROZIE, 

ŞI DESPRE UCIDEREA LUI GRAŢIAN 
ŞI DESPRE INVAZIA LUI MAXIM 

S-a anunţat în acest timp că Graţian a fost ucis prin vicleşug de 
tiranul Maxim. Căci Andragatie, comandantul lui Maxim, fiind purtat 
în lectică pentru a-1 ucide pe Graţian, a răspîndit în popor un zvon că 





360 


CASIODOR 


soţia lui Graţian se grăbea să-l ajungă pe bărbatul ei în oraşul Lugdu- 
num din Galia în momentul cînd traversa fluviul. Graţian însă, crezînd 
că soţia, pe care o luase de curînd, vine în adevăr, nu şi-a dat seama 
ce se pregătea şi a căzut în mîinile duşmanului ca un orb în groapă. 
Aşa că în timp ce Graţian se apropia de vehiculul soţiei, Andragatie, 
calculat, apărînd pe neaşteptate, l-a omorît pe Graţian. A murit în 
timpul consulatului lui Merobandis şi Saturnin (An. 383), în al douăzeci 
şi cincilea an al imperiului, în vîrstă de douăzeci şi patru de ani. De 
atunci şi pînă în prezent ura Iustinei împotriva lui Ambrozie s-a potolit. 
Apoi Valentinian, chiar fără să vrea, silit de împrejurări, s-a înţeles cu 
Maxim în conducerea imperiului. Atunci Probus, temîndu-se de puterea 
lui Maxim, a trecut din Italia în Iliria şi s-a oprit în Tesalonic, în Mace¬ 
donia. (Socrate, V, 11). 

Cînd a auzit Maxim cele ce se petreceau din nou împotriva lui 
Ambrozie, predicatorul plin de zelul adevărului, i-a scris lui Valenti¬ 
nian să pună capăt războiului purtat împotriva Bisericii, îndemnîndu-1 
să nu uite credinţa părintelui lor. Şi l-a mai ameninţat şi cu războiul, 
şi dacă nu se potoleşte, cuvintele vor deveni fapte. De aceea, luîndu-şi 
armata, s-a dus la Milano, unde era atunci acela. Dar Valentinian, 
bănuind invazia lui, a fugit în Iliria, recunoscînd din experienţă relele 
ce au urmat sfatului mamei sale. (Teodoret, V, 14). 

Aflînd Teodosie cele înfăptuite de Iustina şi cele scrise de tiran, i-a 
scris lui Valentinian, care fugise, că nu e de mirare dacă frica de împă¬ 
rat, dar şi puterea de tiran creşteau atunci cînd împăratul domină evla- 

w .-S9» 

via potrivnicilor, iar tiranul îi dă ajutoare. De aceea, şi el, împăratul, a 
fugit neînarmat, iar cestălalt se înarmează împotriva celui neînarmat. 
(Teodoret, V, 15). 

Aşa că, împăratul Teodosie îşi pregătea armata împotriva tiranului, 
cu cea mai mare îngrijorare, de teamă ca nu cumva tiranul să pregă¬ 
tească o cursă chiar împotriva tînărului Valentinian. 

în vremea aceea a venit şi o solie a perşilor, cerînd pace. Tot atunci 
soţia lui i-a născut şi un fiu, pe Honoriu, în timpul consulatului lui 
Ricomer şi Clearh (An. 384), la nouă septembrie ; consulat în timpul 
căruia a murit şi Agelie, episcopul novaţienilor. (Socrate, V, 12). 

CAPITOLUL XXII 

DESPRE MOARTEA LUI TIMOTEI 
DIN ALEXANDRIA ŞI HIROTONIREA LUI TEOFIL 

In consulatul următor, primul al lui Arcadie August şi al lui Bau- 
donie (An. 385), murind Timotei, episcopul oraşului Alexandria, Teofil 
a luat conducerea. Iar după un an, murind Demofil, căpetenia arienilor, 
arienii şi-au numit episcop pe un oarecare Marin, care totuşi nu a trăit 
mult, şi sub el comunitatea ariană s-a dezbinat. După moartea lui, 
urmaşii l-au avut episcop pe Dorotei, din Antiohia Siriei. (Socrate, V, 12). 


CAPITOLUL XXHI 

DESPRE LUPTA ŞI VICTORIA LUI TEODOSIE 
ÎMPOTRIVA LUI MAXIM 

Grăbindu-se deci împăratul împotriva lui Maxim, l-a lăsat împărat 
la Constantinopol pe fiul său, Arcadie. Cînd a ajuns în Tesalonic, i-a 
găsit pe judecătorii lui Valentinian cuprinşi de mare tristeţe, pentru că 
îl acceptaseră pe tiran drept împărat din cauza împrejurărilor. Dar 
Teodosie nici nu respingea făţiş solia lui Maxim, nici nu o primea, căci 
nu suporta să fie pus în imperiul romanilor un tiran, Luîndu-şi dar 
armata toată, se îndrepta spre Milano, unde era chiar Maxim. 

In timpul acesta arienii stabiliţi în Constantinopol, răspîndind în 
popor zvonuri diferite, spuneau şi că împăratul îşi pierduse armata, şi 
că el însuşi era sub ordinele comandanţilor tiranului, şi multe alte tică¬ 
loşii, cum obişnuiesc să răspîndească duşmanii bunei credinţe, aşa încît 
cei care aud mereu aceste lucruri cred nu că sînt zvonuri, ci lucruri 
adevărate. Poporul, aţîţat de aceste vorbe ale arienilor, s-a înflăcărat 
de o îndrăzneală nemaipomenită şi a dat foc locuinţei episcopului Nec- 
tarie, în al doilea consulat al lui Teodosie şi al lui Cinegie (An. 388). 
împăratul Teodosie însă se apropia de tiran şi, pe măsură ce soldaţii 
lui Maxim recunoşteau prezenţa însemnelor imperiale şi apropierea 
drapelelor lui, nu mai era în stare să ţină piept nici măcar faimei lui, 
ci prinzîndu-1 pe tiran, l-au adus în faţă legat. Şi a fost ucis în timpul 
aceluiaşi consulat, la douăzeci şi şapte august. Iar Andragatie, care îl 
omorîse pe Graţian, şi-a dat sufletul aruncîndu-se în fluviul din apro¬ 
piere. 

Aşa că împăraţii Valentinian şi Teodosie, obţinînd victoria, au 
venit la Roma. Era împreună cu ei şi Honoriu, copil încă ; Teodosie îl 

chemase la Constantinopol după victoria repurtată împotriva lui Maxim, 
în timp ce ei zăboveau în Roma, celebrînd festivităţile victoriei, împă¬ 
ratul Teodosie şi-a arătat bunătatea faţă de fostul consul Simac. Acest 
Simac era socotit printre senatori un om de seamă şi era de o admira¬ 
bilă erudiţie în privinţa elocinţei romane, şi au şi rămas multe cărţi de 
la el. A scris nişte elogii la adresa lui Maxim, pe care le-a şi recitat; 
de unde s-a văzut după aceea că se făcea vinovat de atacuri împotriva 
împăratului. De aceea, temîndu-se să nu fie omorît, s-a refugiat în bi¬ 
serică. împăratul însă, fiindcă era un creştin desăvîrşit şi îi cinstea nu 
numai pe slujitorii credinţei sale, dar şi pe novaţieni, care de curînd 
respectau hotărîrile credinţei lui, la rugămintea lui Leontie, episcopul 
roman de atunci al Bisericii novaţienilor, de a acorda bunăvoinţa sa lui 
Simac, l-a iertat pe acesta de pedeapsă. Şi fiindcă Simac a căpătat ier¬ 
tarea a scris o apologie, adică o carte de laudă a împăratului Teodosie. 
(Socrate, V, 12, 13 şi 14). 


CAPITOLUL XXIV 

ÎN CE FEL ÎMPĂRATUL TEODOSIE A PUS CAPĂT TÎLHĂRIILOR 
CARE AVEAU LOC ÎN BRUTĂRII, 

ŞI DESPRE LEGEA PROMULGATĂ 
ÎMPOTRIVA FEMEILOR ADULTERINE 

Instalat la Roma, împăratul Teodosie a ajutat oraşul, făcînd unele 
daruri, retrăgînd altele. A interzis două lucruri care creau confuzie. La 
început erau în Roma case clădite cu o impresionantă măreţie, în care 
se făcea pîinea destinată întregului oraş. Antreprenorii acestora, cu tre¬ 
cerea timpului au transformat brutăriile în locuri publice de tîlhărie. 
Căci fiind aşezate în locuri subterane pietrele de moară, au înfiinţat 
taverne pe fiecare latură a acestor clădiri, făcînd să fie expuse la ve¬ 
dere prostituatele, pînă cînd, prin intermediul lor, i-au păcălit pe mulţi, 
pe unii care veneau acolo pentru pîine, pe alţii care se grăbeau să 
meargă acolo pentru desfătări ruşinoase. Căci printr-un mecanism inge¬ 
nios cădeau din moară în tavernă. Şi acest lucru se întîmpla mai ales 
străinilor. Şi aşa se făcea că multora, lucrînd acolo pînă la vremea bătrî- 
neţii, nu li se îngăduia să iasă de acolo, încît rudele lor credeau că au 
murit. în felul acesta, un soldat al lui Teodosie a căzut în laţ. După ce 
a fost închis în moară şi nu i s-a mai îngăduit să iasă, el, scoţînd sabia 
din teacă, i-a ucis pe cei care îl împiedicau. Iar ceilalţi, cuprinşi de fri- 

că, l-au lăsat pe soldat să plece. Aflînd acestea, împăratul i-a omorît şi 
pe antreprenori supunîndu-i torturilor ; dar a ordonat să fie distrusă 
din temelii şi brutăria. 

Şi a mai rezolvat şi o altă situaţie. Căci dacă o femeie era sur¬ 
prinsă în stare de adulter, aceasta nu era ajutată să se îndrepte, ci mai 
curând era pusă în situaţia de a-şi spori păcatul. Închizînd-o în bordelul 
mic şi îngăduindu-le unora să se destrăbăleze cu ea, în momentul cînd 
avea loc actul ruşinos, sunau din clopoţel, pentru ca prin sunetul acela 
să fie cunoscută ruşinea ei. 

Auzind împăratul nu a îngăduit să mai dureze aceasta ; a porun¬ 
cit să fie distrus şi bordelul şi a hotărît ca femeia păcătoasă să fie lovită 
şi de alte pedepse. Apoi Valentinian, părăsind Roma, s-a întors îm¬ 
preună cu Honoriu la Constantinopol, în timpul consulatului lui Dacian 
şi al lui Simac (An. 391), la zece noiembrie. (Socrate, V, 18). 


CAPITOLUL XXV 

CUM L-A ÎNDEMNAT AMFILOHIE PE TEODOSIE 
SĂ INTERZICĂ ADUNĂRILE ARIENILOR 

întorcîndu-se Teodosie din regiunile occidentale, a venit la ei 
Amfilohie, bărbat demn de admirat de care ne amintim adesea rugîn- 
du-1 să interzică adunările arienilor din fiecare oraş. împăratul însă, 
considerînd că cererea aceasta e prea aspră, nu l-a ascultat. Prea înţe¬ 
leptul Amfilohie a tăcut pentru moment, dar a pregătit o soluţie me¬ 
morabilă a acestei probleme. Căci intrînd în palat, după cîteva zile si 
văzîndu-1 pe Arcadie, fiul împăratului, şezînd alături de tatăl său, l-a 
salutat solemn pe Teodosie, pe fiu însă nu l-a onorat cu acelaşi salut. 
Iar împăratul, crezînd că Amfilohie a uitat, l-a poftit să-i dea salutul 
de rigoare. El însă spuse : «li este de ajuns propria-i cinstire». întristat, 
împăratul s-a gîndit că afrontul adus fiului este o jignire pentru el în¬ 
suşi. Apoi prea înţeleptul Amfilohie i-a dezvăluit hotărîrea intenţiei sale 
şi a spus cu glas tare : Vezi, împărate, cum nu poţi admite să se aducă 
o jignire fiului tău ? Crede dară că şi Dumnezeul tuturor îi detestă pe 
aceia care se încumetă să-L necinstească pe Fiul Său Unul-Născut şi ca 
nişte ingraţi îl privesc mereu ou ură pe Mîntuitorul şi binefăcătorul lor. 
Înţelegînd împăratul acest lucru şi admirînd totodată faptele şi spusele 
lui, a dat imediat o lege de interzicere a adunării ereticilor. (Teodorei, 
V, 16). 

CAPITOLUL XXVI 

DESPRE MOARTEA LUI PAULIN, EPISCOPUL ANTIOHIEI, 

ŞI DESPRE HIROTONIREA LUI EVAGRIE, 

ŞI CUM S-A ÎMPĂCAT FLAVIAN CU DAMASUS 

Cam în acelaşi timp, în Antiohia Siriei, la moartea episcopului 
Paulin, poporul lui îl îndepărta cum putea pe Flavian. Şi de aceea l-au 
hirotonit episcop în locul lui pe Evagrie. Murind şi acesta la scurtă vreme, 
nu a fost numit nimeni în locul lui, fiindcă Flavian se împotrivea. Dar 
aceia care îl înlăturau pe Flavian din cauza nesupunerii la jurămînt, 
celebrau separat cultul. Şi Flavian îşi dădea toată silinţa să şi-i alăture. 
Ceea ce s-a şi întîmplat, cum s-a aflat după puţin timp. Cînd Dama- 
sus, episcopul Romei şi Teofil din Alexandria s-au indignat pe Flavian, 
nu numai pentru sperjur, dar şi pentru că el a dat prilej de dezbinare 
credincioşilor, după aceea Teofil, la rugămintea lui Flavian, l-a trimis 
pe preotul Isidor ca să-l îmblânzească pe Damasus supărat pe episcopul 
Flavian, zicînd că împăcarea va fi spre folosul poporului, dacă greşeala 
săvîrşită de Flavian va fi uitată. Şi în felul acesta după ce s-a resta¬ 
bilit cu Flavian comuniunea, poporul din Antiohia şi-a recăpătat pe 
încetul pacea. Căci arienii, izgoniţi din biserici, făceau adunări în împre¬ 
jurimile Antiohiei. 

între timp, murind episcopul Chirii al Ierusalimului, în scaunul lui 
a urmat Ioan. (Socrate, V, 15). 


CAPITOLUL XXVII 

CUM AU FOST DISTRUSE ÎN ALEXANDRIA 
TEMPLELE PĂGÎNILOR 

Şi în Alexandria a avut loc o răzmeriţă asemănătoare. Poruncise 
împăratul ca să fie distruse templele păgînilor din Alexandria, cu con¬ 
cursul lui Teofil. Avînd această putere, Teofil s-a străduit să distrugă 
misterele păgînilor şi a purificat chiar un templu al lui Mitra, iar pe 
al lui Serapis La răsturnat. Iar locul misterelor lui Mitra, unde se să¬ 
vârşeau omucideri, l-a deschis publicului. Pe al lui Serapis şi ale altora 
le-a arătat pline de batjocură, ordonînd să fie purtate prin mijlocul pie¬ 
ţei părţile ruşinoase ale corpului omenesc, pe care păgînii le venerau 
cu mare cinste. Văzînd păgînii acestea, n-au putut suporta ocara, şi 
dînd năvală împotriva creştinilor, au săvîrşit o mulţime de omoruri; 

iar creştinii împotrivindu-se, măcelul acesta a degenerat într-un ade¬ 
vărat război. Pînă la urmă, dintre păgîni au murit puţini în această 
ciocnire, dintre creştini mai mulţi, iar răniţi, nenumăraţi din ambele 
părţi. Pe urmă păgînii, de frica împăratului, după ce s-au săturat de 
măcel, se ascundeau prin locuri izolate ; mulţi au fugit chiar din oraş. 
Printre aceştia, grămăticii Eladie şi Amonie, la care eu, copil, am în¬ 
văţat multe în Constantinopol. Şi se spunea că Eladie este şi preot al 
lui Jupiter, iar Amonie al lui Simia. Intîmplîndu-se acestea, pentru 
distrugerea templelor, i se dădeau lui Teofil mijloace băneşti de către 
prefectul Alexandriei şi comandantul militar, statuile zeilor erau topite 
pentru a se face din ele oale şi diverse alte lucruri de utilitate pentru 
bisericile din Alexandria, cărora statuile zeilor le fuseseră dăruite de 
împărat pentru ajutorarea celor nevoiaşi. Aşa că după ce Teofil a zdro- 
ait toate statuile zeilor, a rămas doar o singură statuie, a lui Simia ; 
iar Teofil a dat poruncă ca aceasta să fie aşezată la vedere şi păstrată, 
ca nu cumva în vremurile următoare păgînii să nege că au adorat ase¬ 
menea zei. Acest lucru am aflat eu, că grămăticul Amonie îl suporta greu, 
spunînd că păgînii nu au săvîrşit ceva atît de grav, căci şi el a săvîr- 
;it acestea, îneît să fie adorat acel singur idol în batjocură. Eladie însă 
ie împăuna zicînd că în încăierare el a omorît nouă creştini. (Socrate, 
V, 16). 

Aflînd dar împăratul cele petrecute la Alexandria, i-a beatificat 
pe creştini, acordîndu-le cununa martirilor, pentru că au îndurat atîtea 
primejdii pentru credinţă ; păgînilor însă le-a dat răgaz ca să aibă timp 
3ă se convingă în privinţa creştinismului. Şi a ordonat ca templele care 
Euseseră pricina măcelului să fie distruse din temelii. 

în timp ce scrisorile lui, erau citite în public şi creştinii îi acuzau 
oe păgîni, paznicii lui Serapis, cuprinşi de spaimă, au fugit; şi de atunci 
se ştie că creştinii au stăpînit acele locuri. Filozoful Olimp (cum am 
auzit nu cu mult înainte), cînd s-a luminat de ziuă atunci cînd s-au 
petrecut aceste lucruri, a auzit pe cineva psalmodiind Alleluia. Şi cum 
îşile fiind închise, nu a văzut pe nimeni acolo, ci a auzit doar o voce 
psalmodiind, a ştiut prin acest semn ce se va întîmpla ; şi ieşind încet, 
i găsit o corabie şi a plecat cu ea. (Sozomen, VIII, 15). 

CAPITOLUL XXVIII 

DESPRE FRAUDELE PE CARE PĂGÎNII 
LE FĂCEAU PRIN TEMPLELE LOR 

Aşadar, Teofil a curăţat Alexandria de idoli şi nu numai că a dărâ¬ 
mat templele din temelii, dar a dat pe faţă şi înşelăciunea sacerdoţilor 
care se ascundeau. Căci erau statui de bronz şi lemn goale pe dinăuntru 
şi cu spatele lipit de pereţi, unde rămânea câte o deschizătură ; şi unii, 
care urcau pe unde se putea intra (în ascunzătoare), intrând în statuie, 
vorbeau cum voiau prin gura statuilor ; în felul acesta ei erau izolaţi 
mereu de cei care îi ascultau. Urcînd dar Teofil în templu, a văzut 
statuia care îi înspăimânta prin imensitatea ei pe cei ce o priveau. Şi 
se relata chiar şi o poveste mincinoasă, precum că, dacă cineva va ajun¬ 
ge acolo, îndată pământul se va cutremura şi va năvăli ciuma peste toţi. 
Dar fiind el convins că aceste vorbe sînt pline de poveşti băbeşti, a pri¬ 
vit cu dispreţ imensitatea aceea care era fără suflet şi a poruncit unuia 
care avea o secure să-l străpungă pe Serapis cu o lovitură puternică. 
Cînd a căzut, au răsunat toate acele poveşti înspăimântătoare de babe. 
Pe Serapis nu l-a durut, desigur, fiind de lemn, şi nu a scos nici un 
sunet, ca unul lipsit de viaţă. Iar cînd i-au tăiat capul, au năvălit de 
acolo o turmă de şoareci. Căci zeul egiptenilor era locuinţă pentru şoa¬ 
reci. Atunci l-au tăiat în bucăţi şi i-au dat foc din toate părţile ; capul 
însă l-au purtat prin tot oraşul. (Teodoret, V, 22). 


CAPITOLUL XXIX 

DESPRE SEMNELE FĂCUTE IN FORMĂ DE CRUCE 
CARE S-AU GĂSIT IN TEMPLUL LUI SERAPIS 

Cînd a fost golit templul lui Serapis, au fost găsite litere săpate în 
piatră, care la egipteni sînt numite sacre şi aceste semne aveau chiar 
ele formă de cruce. Văzînd aceasta şi creştinii cît şi păgînii, fiecare din 
ei interpreta acest semn ca fiind al religiei proprii. Creştinii spuneau 
că este semnul pătimirii mîntuitoare a lui Hristos, iar păgînii susţineau 
că prin acest semn se vădeşte o oarecare relaţie între Hristos şi Sera¬ 
pis. Interpreţii spuneau însă că semnul crucii semnifică viaţa viitoare. 
De aceea creştinii s-au urcat pînă în vîrful clădirii. Şi cum sfîrşitul pe 
care urma să-l aibă templul lui Serapis era arătat şi prin alte litere care 
la ei sînt socotite sacre, cînd a apărut semnul crucii, care anunţa fără tă¬ 
gadă viaţa viitoare, mulţi s-au îndreptat către creştinism, şi mărturisin- 
du-şi păcatele, se botezau. 

Dar eu nu cred că sacerdoţii egiptenilor au ştiut dinainte despre 
venirea lui Hristos şi că aceasta însemna semnul crucii. Căci dacă taina 
venirii Domnului era ascunsă de veacuri şi generaţii, cum spune apos¬ 
tolul (Efes.3,9), şi a fost necunoscut diavolului, începătorul ticăloşiei, cu 
atît mai mult a fost ascuns slujitorilor lui, sacerdoţi ai egiptenilor. Dar 
providenţa divină a pregătit dinainte acest lucru, ca să se vorbească şi 
în scris despre cele ce s-au arătat şi la apostolul Pavel. Căci şi acela, 
îmbogăţit de Sfîntul Duh, a adus mulţi atenieni la credinţă, cînd a 
expus cele ce erau scrise în altar în sensul povestirii lui proprii. Dacă 
nu cumva cineva va spune că şi în sacerdoţii egipteni a intervenit Dum¬ 
nezeu, ca în Balaam şi în Caifa ; căci despre aceia se spune că au fost 
profeţi. (Socrate, V, 17). 


CAPITOLUL, XXX 

DESPRE MĂCELUL CARE S-A PETRECUT LA TESALONIC 
ÎN TIMPUL LUI TEODOSIE 
ŞI DESPRE PENITENŢA ACELUIAŞI TEODOSIE 
ŞI DESPRE STATORNICIA LUI AMBROZIE 

Nu e uşor să-i fereşti pe oameni de toate uneltirile duşmanului. 
Căci în vreme ce unul se fereşte de patima poftei, cade în avariţie. 
Dacă scapă de aceasta, riscă viciul furiei ; şi multe alte capcane pune 
duşmanul, cu care să-i poată prinde pe cei neprevăzători. Şi patimile 
trupeşti au slujitorii lor, ca să poată ucide sufletul. Dar mintea care 
veghează distruge cu ajutorul dumnezeiesc uneltirile lui. Căci împăra¬ 
tul Teodosie avînd şi el fire omenească, a avut parte şi de patimi, şi 
îmbinînd o cruzime nesăbuită cu o furie dreaptă a săvârşit din patimă o 
nedreptate. Este oportun să povestesc acest fapt, şi pentru folosul citito¬ 
rilor şi pentru renumele memorabil al virtuţilor. Tesalonic este un oraş 
mare şi populat, în care, atunci cînd s-a iscat răzmeriţa, unii judecători 
au fost lapidaţi şi omorîţi. Indignat de aceasta, Teodosie nu şi-a stăpî- 
nit pornirea mîniei, ci a poruncit să se scoată din teacă săbiile nedrepte 
împotriva tuturor şi să fie omorîţi, împreună cu cei vinovaţi, şi cei ne¬ 
vinovaţi. Şi au fost ucişi şapte mii de oameni, aşa se spune, după o ju¬ 
decată fără precedent; au fost tăiaţi cu toţii ca la seceriş. Ambrozie, auzind 
de acest măcel şi atîtea gemete, cînd împăratul a venit la Milan şi a 
vrut să intre cu solemnitate în biserică, a alergat în afara uşilor şi, din 
pragul intrării sfinte l-a împiedicat să intre, grăindu-i astfel : Nu ştii, 
împărate, cît este de grav omorul săvîrşit de tine, căci din cauza unei 

asemenea furii mintea ta nici nu-şi poate da seama de imensitatea cu¬ 
tezanţei tale. Poate că puterea imperială interzice recunoaşterea păca¬ 
tului. Se cuvine totuşi ca raţiunea să triumfe asupra puterii. Căci tre¬ 
buie să cunoaştem natura şi condiţia ei muritoare, şi dezlegarea ei, şi 
ţărîna strămoşilor din care sîntem făcuţi şi în care trebuie să ne în¬ 
toarcem şi să nu ignorăm pe acela care mărturiseşte neputinţele tru¬ 
peşti acoperite de floarea purpurei. Căci eşti principele unor oameni 
cu care eşti egal, împărate, şi slujitor împreună cu ei. Dar Domnul tu¬ 
turor este unul singur, împăratul şi creatorul tuturor. Cu ce ochi vei 
privi deci templul Domnului comun ? Cu ce picioare vei păşi pe podeaua 
sfîntă a lui ? Cum vei întinde mîinile din care curge încă sînge nevi¬ 
novat ? Cum vei primi cu aceleaşi mîini trupul sfînt al Domnului ? Cu 
ce îndrăzneală vei primi pe buzele tale paharul cu sîngele nepreţuit, cînd 
din furia vorbelor tale a fost risipit atîta sînge pe nedrept ? Retrage-te 
deci, retrage-te, ca să nu poţi adăuga un nou păcat la acela dinainte. 
Primeşte lanţul cu care Domnul tuturor te-a legat acum; căci este 
leacul cel mai bun pentru sănătate. 

Ascultînd de aceste cuvinte, împăratul (căci era hrănit cu învăţă¬ 
turile sfinte şi ştiind limpede cele ce sînt de datoria sacerdoţilor, şi 
cea de a regilor), s-a întors la palat, gemînd şi lăcrimînd. 

După o perioadă de timp de opt luni, se apropiau sărbătorile Naş¬ 
terii Mîntuitorului nostru. Iar împăratul, şezînd în palat şi jeluindu-se 
într-una, continua să verse lacrimi neîncetat. Intrînd la el atunci pro¬ 
fesorul Rufin, în care împăratul avea deosebită încredere, şi văzîndu-1 
pe împărat cufundat în jeluiri, s-a apropiat ca să afle cauza lacrimilor, 
împăratul, gemînd amarnic şi vărsînd lacrimi din belşug, zise : Tu, 
Rufine, glumeşti, şi nu înţelegi durerea mea. Eu însă plîng şi jelesc 
nenorocirea mea; căci bisericile lui Dumnezeu sînt deschise sclavilor 
şi cerşetorilor, şi intrînd fără frică se roagă Domnului lor, mie însă 
intrarea în biserică nu mi-e permisă. Ba mai mult, chiar şi cerurile 
sînt închise pentru mine. Spunînd acestea, fiecare cuvînt îi era între¬ 
rupt de suspine. Atunci Rufin spuse : Alerg, dacă vrei, ca să-l conving 
cu rugăciuni pe episcop ca să dezlege lanţul cu care te-a legat. Şi îm¬ 
păratul : Nu-1 vei convinge pe Ambrozie. Ştiu că hotărîrea lui e dreaptă 
şi nu se va teme de puterea imperială, pentru ca să se poată abate de 
la legea divină. După ce Rufin a vorbit mai mult şi a făgăduit că Am¬ 
brozie poate fi înduplecat, împăratul i-a ordonat să se ducă în grabă. 

Plin de speranţă, după cîtva timp, l-a urmat pe Rufin, încrezîndu-se în 
făgăduielile lui. Dar Ambrozie, bărbat admirabil, de îndată ce-1 vede pe 
Rufin, spune : Rufine, te-ai luat după neruşinarea clinilor : făptaşul 
unui asemenea măcel fiind în viaţă, ştergîndu-şi ruşinea de pe frunte, 
nu te ruşinezi şi nici nu te temi să latri în faţa chipului dumnezeiesc. 
Şi pentru că Rufin îl implora şi spunea că împăratul e gata să vină, 
Ambrozie aprins de înflăcărare divină, spuse : Eu, însă, Rufine, îţi spun 
că îi voi interzice să intre în lăcaşul sfînt ; dacă însă imperiul se va 
schimba în tiranie, voi primi şi eu moartea cu drag. Auzind acestea şi 
multe altele, Rufin i-a comunicat împăratului hotărîrea întîistătătorului, 
îndemnîndu-1 să nu cumva să iasă din palat. Dar împăratul, auzind 
acestea chiar în mijlocul pieţei, zise : Merg înainte şi primesc în faţă 
ocările îndreptăţite. Şi cînd a ajuns la pragul sacru nu a îndrăznit să 
intre şi în sfînta biserică, ci venind către întîistătător şi găsindu-1 şe- 
zînd în camera de audienţă, îl rugă să-i dezlege lanţurile. Celălalt însă 
îi spunea că este o îndrăzneală de tiran şi că Teodosie este răzvrătit 
împotriva lui Dumnezeu şi încalcă legile lui. Atunci împăratul : Nu mă 
răzvrătesc, spuse, împotriva hotărîrilor bisericeşti, nici nu încerc să trec 
pragul sfînt fără să am dreptul ; dar te rog să-mi dezlegi lanţurile şi 
să implori milostivirea Domnului şi să nu-mi închizi uşa pe care Dom¬ 
nul nostru a deschis-o pentru toţi cei care vin să facă penitenţă. Întîi- 
stătătorul îi spuse atunci : Ce penitenţă ai arătat după atîtea nedrep¬ 
tăţi ? Cu ce leacuri ai vindecat plăgi şi răni de nevindecat ? Iar împă¬ 
ratul : Menirea ta este, spuse, şi să instruieşti şi să pregăteşti leacurile ; 
iar a mea, să primesc ce mi se dă. Atunci sfîntul Ambrozie zise : Pentru 
că furia ţi-a întunecat mintea şi nu raţiunea ţi-a dictat hotărîrea, ci mai 
curînd mînia, scrie o lege care să anuleze hotărîrile furiei, astfel ca 
hotărîrea de a ucide şi de a proscrie să rămînă numai literă scrisă timp 
de treizeci de zile, şi să aştepte judecata raţiunii. După trecerea celor 
treizeci de zile, potolindu-se mînia, raţiunea care judecă situaţia să 
hotărască de la sine cele cunoscute ca adevăr. Căci în aceste zile se va 
cunoaşte dacă sentinţa pe care ai dat-o este dreaptă sau nedreaptă. Şi 
dacă raţiunea va dovedi că cele hotărîte sînt nedrepte, să se revoce ; 
iar dacă sînt drepte, să se întărească. Pentru a cerceta acestea e de 
ajuns numărul de zile. Primind împăratul, cu suflet uşurat această 
mustrare, şi recunoscând că este foarte bine venită, a poruncit să se 

scrie de îndată o lege şi a întărit-o semnînd-o cu propria mînă. După 
ce a îndeplinit acestea, Ambrozie i-a dezlegat lanţul. Această lege esite 
respectată şi astăzi, şi este aceasta : împăraţii Auguşti Graţian, Valenti- 
nian şi Teodosie, către Flavian, prefectul pretoriului din Iliria. Dacă vom 
ordona ca într-o anume cauză să fie pedepsiţi unii cetăţeni mai aspru, 
contrar obiceiului nostru, nu voim ca aceia să primească pe loc pe¬ 
deapsa, nici să se dea o hotărîre ; ci, timp de treizeci de zile, să fie sus¬ 
pendată hotărîrea şi sorocul asupra acestora. Paza să-i primească şi 
să-i pună în lanţuri pe vinovaţi şi santinele dibace să-i păzească cu vi¬ 
gilenţă. 

Şi astfel, preasfîntul împărat cutezînd să păşească pragul, fără să 
stea să se roage Domnului şi fără să îngenuncheze, ci zăcînd aplecat la 
pămînt, a pronunţat vorbele lui David : Lipitu-s-a de pămînt sufletul 
meu; viază-mă după cuvîntul Tău (Ps. 118, 25). Dar smulgîndu-şi părul 
cu mâinile şi lovindu-şi fruntea şi stropind pământul cu lacrimi, cerea 
să i se dea voie. Şi cum se apropia timpul să fie duse ofrande la altar, 
ridicîndu-se, a intrat, cu lacrimi în ochi. După ce a dus ofrandele, a 
stat după zăbrele, cum era obiceiul. Ambrozie iarăşi nu a tăcut, ci a 
indicat diferenţa între locuri. Şi în primul rînd a întrebat ce aşteaptă 
acolo. La răspunsul împăratului că respectă îndrumările tainelor sfin¬ 
te, i-a trimis vorbă prin arhidiacon : împărate, locurile dinăuntru sînt 
stabilite numai pentru preoţi, pentru ceilalţi nu este îngăduit nici să 
intre, nici să se apropie. Ieşi deci, şi aşteptă împreună cu ceilalţi. Căci 
purpura îi face pe împăraţi, iar nu pe preoţi. Atunci prea credinciosul 
împărat, primind cu sufletul împăcat şi acest obicei, replică : Nu din 
îndrăzneală am stat între zăbrele, dar am văzut că la Constantinopol 
aşa este obiceiul. De aceea mulţumesc pentru acest sfat. Prin asemenea 
şi atîta virtute străluceau şi întîistătătorul şi împăratul. Căci eu admir 
poziţia amîndurora, credinţa unuia şi supunerea celuilalt ; înfocarea ze¬ 
lului unuia, şi puritatea credinţei celuilalt. 

Dar întors la Constantinopol, a respectat şi acolo regulile creştine 
pe care le-a învăţat de la un mare preot. Căci în vreme ce se îndreaptă 
spre biserică în timpul festivităţii, după ce a dus ofrandele la altar, a 
ieşit repede. Întrebîndu-l Nectarie, întîistătătorul de atunci, pentru ce 
nu a vrut să stea înăuntru, împăratul i-a răspuns : Abia am ajuns să 
învăţ ce diferenţă este între un împărat şi un preot; abia acum am 
descoperit pe învăţătorul adevărului. Am auzit că singur Ambrozie 
este numit pe drept cuvînt episcop. Atît de mult i-a folosit dojana făcută 
fI de bărbatul plin de virtuţi. (Teodoret, V, 16, 17). 

CAPITOLUL XXXI 

DESPRE VIRTUŢIILE SOŢIEI LUI TEODOSIE 

Şi avea împăratul şi alte prilejuri de a fi util, ca să triumfe prin 
facerile lui de bine. Soţia lui îl îndruma adesea în învăţătura divină, 
fiind ea însăşi în primul rînd o bună cunoscătoare a ei. Nu s-a ridicat 
prin rangul domniei, ci mai curînd a fost înflăcărată de iubirea dum¬ 
nezeiască. Fiindcă măreţia facerii de bine stimula mai mult dorinţa bine¬ 
făcătorului. Căci de îndată ce a ajuns la purpură, avea cea mai mare 
grijă de cei infirmi şi de cei slabi, folosind nu sclavi sau alţi slujitori, 
ci lucrînd ea însăşi şi mergînd la locuinţele lor şi dîndu-i fiecăruia cele 
ce îi trebuiau. Tot astfel, străbătînd oasele de oaspeţi ale bisericilor, îi 
ajuta pe infirmi cu mîinile ei, ştergîndu-Ie vasele, gustînd sosul mîncă- 
rurilor, dîndu-le linguri, rupîndu-le pîinea, dîndu-le mîncarea, umplîn- 
du-le paharele şi făcînd multe altele cu care se obişnuieşte să se ocupe 
sclavii sau slujitorii. Iar acelora care încercau să o oprească de la aceste 
lucruri, le spunea : Distribuirea aurului este treaba imperiului, eu însă 
fac acest lucru tocmai pentru imperiu care îmi asigură mie toate cele 
bune. Soţului ei îi spunea adesea : Trebuie să te gîndeşti întotdeauna, 
bărbate, ce ai fost pînă acum şi ce eşti acum. Dacă te vei gîndi totdeauna 
la acestea, nu vei fi lipsit de recunoştinţa faţă de binefăcător ; dar vei 
cîrmui după lege imperiul pe oare l-ai primit şi îi vei mulţumi pe aceia 
oare au înfăptuit aceste lucruri ! Cu aceste cuvinte ii oferea soţului său 
cele ce erau de mare folos şi o bogăţie de virtute. (Teodoret, V, 18). 


CAPITOLUL XXXII 

DESPRE INDIGNAREA ŞI ÎMPĂCAREA LUI TEODOSIE 
DIN CAUZA CELOR DIN ANTIOHIA, 

CARE AU DAT JOS STATUIA SOŢIEI LUI 

Ea a murit înaintea soţului ei. La cîtva timp după moartea ei s-a 
petrecut ceva care a dovedit cît de mare a fost dragostea împăratului 
pentru ea. Nevoit de continuarea multor războaie, a impus oraşelor 
unele tributuri noi. Dar oraşul Antiohia nu a putut face faţă noului 
impozit, iar poporul, văzînd că unele sînt suspendate, a făcut aşa cum 
obişnuieşte poporul, găsind în aceasta un prilej de răzvrătire : dînd jos 
statuia împodobită a Placilei (aşa fusese supranumită împărăteasa), au 
tîrît-o prin tot oraşul. Auzind acestea şi indignîndu-se, împăratul a 
desfiinţat privilegiile oraşului şi a conferit titlul de întîietate oraşului 

vecin, adică Laodiceii, crezînd că prin aceasta îi indispune foarte mult 
pe cei din Antiohia. După asta însă ameninţa să dea foc şi să distrugă şi 
să reducă mărimea satelor din Antiohia. Dar pe administratorii locurilor 
pe care i-au prins unii, i-au omorît mai înainte ca împăratul să aibă 
cunoştinţă de aceste intenţii. Toate acestea însă le ordona chiar împă 
râtul, deşi nu trebuiau să se execute, întrucît împăratul interzicea aceasta 
prin legea pe care l-a făcut Ambrozie să o promulge. Aşa că atunci cînd 
au venit unii oare transmiteau ameninţările împăratului, Elebic, coman¬ 
dantul militar, şi Cesarie, conducătorul treburilor publice, erau cu toţii 
cuprinşi de panică. Iar bărbaţii care locuiau în sihăstrie, propagatorii 
virtuţii, mulţi dintre ei bărbaţi de seamă, dădeau sfaturi, totodată, şi 
rugăminţi acelora care fuseseră trimişi de împărat. Macedonie însă, un 
bărbat sfînt, necunoscînd nimic din această viaţă, ci total lipsit de 
cunoaştere chiar întru cărţile sfinte, locuind în vîrful munţilor, înălţa zi 
şi noapte rugi curate Mîntuitorului tuturor. Fără să fie intimidat de 
indignarea împăratului, şi nici a judecătorilor trimişi de el, i-a înfăşurat 
în hlamidă pe amîndoi în mijlocul oraşului şi le poruncea să coboare de 
pe caii lor. Dar ei, privindu-1 pe bietul bătrîn acoperit cu zdrenţe neno¬ 
rocite, au fost foarte indignaţi. Iar cînd cineva a atras atenţia că trebuie 
să acorde respect virtuţii acelui bărbat, sărind repede de pe cai şi îmbră- 
ţişîndu-i genunchii, ei implorau cu înfocare iertare. Dar el, plin de înţe¬ 
lepciune dumnezeiască, le-a vorbit eu aceste cuvinte : Prieteni, spuneţi 
împăratului : Nu eşti numai împărat, ci şi om. Deci nu avea în vedere 
numai imperiul, ci consideră şi natura. Căci de vreme ce eşti om, prin 
însăşi natura lui înveţi să conduci oamenii, şi natura a fost creată după 
chipul divin şi asemănarea oamenilor. Deci nu supune uciderii cu cru¬ 
zime şi sălbăticie chipul lui Dumnezeu. Căci îl mînii pe Creator cînd 
pedepseşti chipul Lui. Ai în vedere şi acest lucru, că tu însuţi te în¬ 
tristezi atîta din cauza unei imagini de bronz. Dar cîtă deosebire este 
între cele însufleţite şi cele neînsufleţite, între vieţuitori şi raţionali, este 
clar pentru toţi cei care au bun simţ. Deci nu supune uciderii cu cruzime 
şi sălbăticie chipul lui Dumnezeu. In plus, consideră şi acest lucru că 
pentru noi e uşor să pregătim, pentru realizarea unui chip, mai multe 
din bronz ; dar pentru el e deosebit de greu să refacă şi un singur fir de 
păr al ucigaşilor. Cei care au auzit acestea şi le-au transmis împăratului, 
au stins cu totul flacăra mîniei. Acela care a dat dispoziţii pentru 
teroare a expus şi cauza indignării. Nu trebuie, spuse, dacă eu am greşit, 
ca o femeie demnă de toate onorurile să suporte după moarte atîta ocară. 
Căci se cuvenea să se înarmeze împotriva mea cei indignaţi de furie. A 
adăugat şi că se auzeau gemete şi bătăi, că a auzit că şi unii dintre 
judecători au fost omorîţi. (Teodoret, V, 19). 

CAPITOLUL XXXIII 

CUM A FOST TEODOSIE PORNIT ÎMPOTRIVA PĂGlNILOR 

împăratul prea credincios şi-a concentrat atunci tot zelul împotriva 
greşelii paginilor, şi a scris legi impunînd dărîmarea templelor idolilor. 
Căci Constantin cel Mare, demn de toată lauda, care primul a împodobit 
imperiul cu evlavia lui, a interzis tuturor să aducă sacrificii demonilor ; 
dar nu le-a distrus templele, ci a dat poruncă să le fie inaccesibile. Fiii 
lui au mers pe urmele părintelui. Iulian însă a readus lipsa de credinţă 
şi a aprins flacăra vechii stricăciuni. Cînd Iovian a pus mîna pe imperiu, 
a interzis din nou jertfele aduse idolilor. Iar Valentinian cel Mare, pre- 
valîndu-se de aceste legi, a cîrmuit Europa. Valens însă a îngăduit tutu¬ 
ror celorlalţi să-şi respecte cum vor religiile lor, combătînd numai pe 
aceia care se războiau pentru învăţăturile apostolice. Şi în orice moment 
din timpul domniei lui ardea şi focul la altare, şi se ofereau şi libaţiuni 
şi jertfe idolilor. Dar aveau loc şi festivităţi în pieţele publice, se cele¬ 
brau şi orgiile lui Dionisos, şi se alerga şi cu scuturile, sfîşiind cîinii, 
cuprinşi de furii, şi erau şi bacantele, făcînd toate cele ce indicau tică¬ 
loşia propriului învăţător. 

Aflînd de toate acestea, prea credinciosul împărat Teodosie le-a 
smuls din rădăcini şi le-a dat uitării. (Teodoret, V, 20). 


CAPITOLUL XXXIV 

CUM A DISTRUS TEMPLELE MARCEL, 

EPISCOPUL DIN APAMEEA 

Cel dintâi dintre toţi, episcopul Marcel, folosindu-se de legea împă¬ 
ratului ca de o armă, a distrus templele din propriul oraş, bizuindu-se 
pe încrederea în Dumnezeu, şi nu pe puterea oamenilor. Lucrul acesta 
fiind demn de luare-aminte, nu voi pregeta să-l istorisesc. 

La moartea lui Ioan, episcop al oraşului Apameea, a fost numit 
Marcel, bărbat preasfînt, spirit înflăcărat, după cum spune Apostolul, 
în acest timp a venit în Apameea prefectul Orientului, avînd ca supuşi 
ai săi două mii. De teama soldaţilor, poporul s-a îngrozit. Şi pentru că 
acolo templul lui Jupiter era foarte important şi deosebit prin multele 
podoabe, pe acesta se străduia prefectul să-l distrugă. Văzînd însă că 

templul era foarte solid construit şi rezistent, s-a gîndit că nu e posibil 
să fie dislocate de oameni pietrele legate la un loc, căci erau imense şi 
legate între ele şi fixate cu fier şi plumb. Marcel, văzînd ezitarea prefec¬ 
tului, l-a trimis în alte oraşe ; el însă se ruga lui Dumnezeu să-i dea 
prilej pentru a distruge templul. între timp, în zorii zilei a venit în¬ 
tâmplător nu un zidar, nu un tăietor de pietre şi nu un iscusit în vreun 
alt meşteşug, ci un om obişnuit să poarte pe umeri pietre şi lemne. Cînd 
s-a apropiat acesta, a făgăduit că templul este uşor de dislocat ; cerea 
numai să i se dea materiale pentru meşteşugul lui. 

De templu era uniit, pe cele patru laturi, un portic de înălţimea 
templului ; erau nişte coloane imense, de o înălţime egală cu a templului. 
Circumferinţa fiecărei coloane era de şaisprezece coţi. Piatra era de o 
specie foarte tare, care nu putea fi uşor despicată cu orice fel de unelte 
de fier. Săpînd pe dedesuptul a trei din aceste coloane şi punînd la 
baza lor lemn tare, a dat foc. Cu toate acestea, focul nu putea aprinde, 
firesc, lemnele, căci a apărut un demon oribil, care împiedica flăcările 
să-şi folosească puterea. Cum acest lucru se întâmpla mereu şi nu se 
putea realiza deplasarea sa, au anunţat acest lucru episcopului, care-şi 
făcea somnul de amiază. Acesta, alergînd în grabă la biserică şi ordonînd 
să se aducă vase cu apă, a pus apa sub altar. Iar el, cu fruntea la pămînt, 
îl implora pe Domnul cel blînd să nu mai îngăduie ca tirania demo¬ 
nului să mai aibă vreo putere, ci să-l scape de slăbiciunea lui şi să facă 
vizibil semnul puterii Lui, ca să nu se mai dea prin aceasta ocazie celor 
necredincioşi să se bucure. După ce a spus acestea, făcînd în apă semnul 
crucii, i-a spus diaconului său, Equitie, plin de zel şi de credinţă, să ia 
apa şi să alerge repede şi să stropească cu credinţă şi să biruiască focul. 
După aceasta demonul a fugit, neputînd suporta virtutea apei. Focul 
însă a primit, precum uleiul, aceleaşi însuşiri ca şi apa şi a cuprins 
lemnele şi le-a ars repede. Iar coloanele lipsite de sprijin au căzut şi 
ele, trăgînd după ele şi pe celelalte douăsprezece. Şi atunci partea de 
care era legat templul s-a dărîmat cu violenţa unei prăbuşiri. Zgomotul, 
străbătând întreg oraşul, i-a făcut pe toţi să alerge într-acolo. Şi cînd 
duşmanii demonului au aflat de fuga lui, îşi deschideau gura în laude 
divine. Şi în felul acesta preasfîntul episcop a distrus şi alte temple. El 
scria şi martirilor victorioşi şi primea răspunsuri şi pînă la urmă a fost 
încununat şi el ou martiriul. (Teodoret, V, 21). 

CAPITOLUL XXXV 

DIN CE CAUZĂ AU FOST ÎNDEPĂRTAŢI PREOŢII 
STATORNICIŢI ASUPRA PENITENŢILOR 

Cam în acest timp s-a hotărît ca preoţii care aveau în grijă peni¬ 
tenţii să fie înlăturaţi, pentru următorul motiv. întrucât novaţienii s-au 
despărţit de Biserică, refuzînd să fie în comuniune cu aceia care greşi¬ 
seră în urma persecuţiilor împăratului Deciu, episcopii au stabilit să 
existe un preot avînd grija penitenţilor, potrivit rânduielii bisericeşti. 
(Socrate, V, 19). 

De vreme ce se ştie că a nu păcătui este ceva divin şi mai presus de 
natura umană, celor oare păcătuiesc şi fac penitenţă Dumnezeu a hotărît 
să le acorde iertarea; cei care refuză să mărturisească dobândesc o 
apăsare mai grea a păcatelor, pentru că episcopii au văzut din vechime, 
ca spectatori, că preoţii se încovoaie sub mărturisirea greşelilor po¬ 
porului. Şi din această pricină au ales un preot cu o bună vieţuire comu¬ 
nitară şi care să păstreze secretul, şi să fie un înţelept, la care cei care 
au greşit să se ducă să-şi mărturisească păcatele lor. Iar el să-i indice 
fiecăruia penitenţa corespunzătoare greşelii. Acest lucru este respectat 
cu stricteţe şi astăzi în Bisericile din Occident, şi mai ales la Roma unde 
pînă şi locul de penitenţă este asigurat. Căci cei vinovaţi stau aşezaţi ca 
pentru jeluire, iar în timp ce se celebrează slujba, cei care nu primesc 
împărtăşania se prosternează la pămînt în gemete şi lamentaţii. 
Episcopul, alergînd la aceştia, se prosternează şi el, cu suferinţa spiri¬ 
tuală şi lacrimi şi toată biserica răsună de plînsetele poporului. După 
aceasta se ridică mai întîi episcopul şi îi ridică pe cei care zac la pămînt. 
Şi după ce ţine o predică potrivită pentru cei penitenţi, îi slobozeşte pe 
toţi. Dar aceia care sînt scutiţi de zbucium sau de ajunări, sau de reţi¬ 
nerea de la baie, sau de interzicerea mîncării, sau de alte lucruri care sînt 
indicate, aşteaptă tot acel moment, pe care l-a hotărît episcopul. Iar 
cînd s-a împlinit timpul, ca absolviţi de o datorie, scăpaţi de suferinţele 
păcatului, iau parte împreună cu tot poporul la împărtăşanie. Acest 
obicei l-au păstrat episcopii romani din vechime, şi pînă în timpurile 
noastre. Iar la Constantinopol preotul cu grija penitenţilor a funcţionat 
pînă atunci cînd o femeie din nobilime, după ce şi-a mărturisit păcatele 
şi presbiterul i-a poruncit să ajuneze şi să-L înduplece pe Dumnezeu 
prin faptele ei, aşa cum se obişnuia în Biserică, ea a mai mărturisit că 
s-a culcat cu diaconul. Cînd a aflat acest lucru poporul, se înverşuna 
împotriva preoţilor ca şi cum prin ei s-ar fi adus o jignire Bisericii. 

Atunci episcopul Nectarie l-a îndepărtat pe diaconul nelegiuit, şi 
fiindcă unii îl sfătuiau ca fiecare să hotărască singur dacă să se împăr¬ 
tăşească, după judecata conştiinţei proprii, s-a hotărît să nu mai fie nici 
preoţi cu grija penitenţilor. 

Şi de atunci s-a desfiinţat obiceiul din vechime, în timp ce, după 
cum cred, păcatele minore erau totuşi supuse unora care le examinau 
pentru pudoarea mărturisirii şi pentru subtilitatea lor. (Sozomen, VII, 16). 


CAPITOLUL XXXVI 

DESPRE DEZBINAREA ERETICILOR INTRE EI 

Consider că se cuvine să nu trec sub tăcere cele ce s-au petrecut la 
alţii, adică la arieni, novaţieni, macedonieni şi eunomieni. Căci Biserica 
era dezbinată şi fiecare se aduna numai cu cei de aceeaşi credinţă. Iar 
cum şi pentru ce pricini s-au dezbinat vom povesti în cele ce urmează. 
Totuşi trebuie ştiut că împăratul Teodosie nu-i persecuta pe nici unii 
dintre aceştia, în afară de Eunomie, care la Constantinopol făcea adunări 
în casă şi citea cărţi scrise de ai lui, aşa ca mulţi să adere la doctrina lui. 
De aceea l-a pedepsit cu exilul şi pe nimeni altul nu l-a hărţuit şi nu a 
obligat pe nimeni la comuniune cu el ; ci a îngăduit ca fiecare să-şi ţină 
adunările prin locurile lor şi să celebreze cultul creştin, aşa cum a putut 
să-l înţeleagă. Şi altora le-a îngăduit să-şi facă locuri de rugăciune în 
afara oraşului; novaţienilor însă, care respectau credinţa lor, le-a admis 
să aibă biserici în oraş. 

Despre aceştia nu sînt multe de spus. Agelie a fost întîistătător 
patruzeci de ani, în vremea lui Constantin şi pînă în al şaselea an al lui 
Teodosie. Cînd acesta a ajuns să moară, l-a făcut episcop pe preotul 
Sisinie, bărbat de o rară elocinţă, şi învăţat de filosoful Maxim cu lite¬ 
ratură, alături de împăratul Iulian. Iar cînd novaţienii i-au reproşat 
aceasta, adică pentru ce nu l-a numit mai degrabă pe Marţian, datorită 
căruia sub împăratul Valens novaţienii nu au fost persecutaţi, atunci 
Agelie, vrînd să potolească nemulţumirea poporului, l-a hirotonit episcop 
şi pe Marţian. Şi pentru ca să fie mai bine, s-a dus în biserică şi a ţinut 
predică, zicînd : Pe Marţian îl veţi avea după mine, după Marţian însă, 
pe Sisinie. Şi după cîteva zile a murit. Dar şi în timpul episcopatului lui 
) Marţian, Biserica lor a fost dezbinată în acelaşi fel. (Socrate, V, 20). 

CAPITOLUL XXXVII 

DESPRE EREZIARHUL SABATIE 

Sabatie s-a creştinat din iudeu şi, promovat de Marţian la cinstea 
de preot, nu servea întru nimic mai puţin secta iudaică, nelegiuire cu 
care urmărea şi episcopatul. Atrăgîndu-şi, după dorinţa lui, doi preoţi 
complici, pe Teoctist şi pe Macarie, se străduia, în timpul împăratului 
Valens, să apere noua sărbătorire a Paştelui, stabilită în satul Pazus din 
Frigia. Şi în primul rînd, ca pentru a apăra integritatea Bisericii, spunea 
că unii nu sînt vrednici să ia parte la sărbătorire. Dar cu trecerea tim¬ 
pului şi-a dat pe faţă intenţiile, cînd ţinea întrunirile proprii. Cînd Mar¬ 
ţian şi-a dat seama de greşeala lui şi de vinovăţia de a-1 fi hirotonit, 
fiindcă a hirotonit preoţi de slavă deşartă, spunea oftând că mai bine îşi 
băga mîinile în ghimpi, decît să-l fi făcut preot pe Sabatie. Apoi a ţinut 
sinodul episcopilor novaţieni în Sangariu, din Bitinia. Cei adunaţi acolo 
i-au chemat ca să expună în faţa sinodului motivele dezbinării lor. Şi 
cum Sabatie spunea că discordia sărbătoririi Paştelui este durerea lui şi 
afirma că trebuia celebrată conform rînduielii iudeilor, aşa cum fusese 
stabilit în Pazus, episcopii, considerînd că Sabatie a săvîrşit asemenea 
lucruri din cauza ambiţiei lui, i-au impus să jure că nu a dorit niciodată 
episcopatul. După ce acesta a jurat, au hotărît reguli pentru sărbătorirea 
Paştelui, prin care era îngăduit fiecăruia să sărbătorească Paştele unde 
voia, ca Biserica să nu fie divizată din cauza nepotrivirii unei sărbătoriri. 
Căci cei din vechime, mai apropiaţi de Biserică, chiar dacă nu erau de 
acord în privinţa acestei sărbătoriri, erau în comuniune totuşi unii cu 
alţii, şi novaţienii, adunaţi în oraşul imperial Roma, nu au urmat nicio¬ 
dată pe iudei, ci totdeauna au sărbătorit Paştele după echinocţiu. Deşi 
atunci această regulă a fost stabilită de ei, Sabatie, obligat de jurămînt, 
cînd sărbătoarea Paştelui era la altă dată, el ajuna mai întîi de unul 
singur, iar în timpul nopţii sărbătorea ziua solemnă a sabatului pascal, 
şi din nou se întrunea în biserică cu toţi ceilalţi şi consuma Tainele. Aşa 
că făcînd acest lucru de multe ori, nu a mai putut să se ascundă. De 
aceea unii dintre cei mai simpli, şi mai ales dintre cei din Frigia şi Gala- 
tia, erezînd că acest lucru este îndreptăţit, erau cu tot sufletul de partea 
lui şi sărbătoreau Paştele împreună cu el. Dar Sabatie îndepărta după 
aceea adunările şi, în dispreţul jurămîntului, a fost hirotonit episcop în 
urma alegerii partizanilor lui. (Socrate, V, 20). 

CAPITOLUL XXXVIII 

DESPRE PAŞTI SAU DESPRE DIVERSITATEA INSTITUŢIILOR 
SAU A REGULILOR DUPĂ CARE SE STABILEŞTE 
ÎN DIFERITE BISERICI 

Dar mie nu mi se pare că în felul acesta bărbaţii au procedat raţio¬ 
nal cu privire la sărbătorirea Paştelui şi nici aceia care acum îi urmează 
pe iudei. Căci mintea lor nu a înţeles că iudaismul s-a schimbat în creşti¬ 
nism, că acele lucruri subtile şi simbolice ale legii mozaice au încetat, 
lucru care e vizibil acum. Nici un popor creştin nu a luat mai întîi 
iudaismul ; ba chiar Apostolul a infirmat aceasta în diverse situaţii şi 
nu numai prin interzicerea circumciziunii, ci şi îndemnîndu-i să renunţe 
la rivalitatea privitoare la sărbătoriri. Scriind galatenilor, el spune : 
« Spuneţi-mi voi, care vreţi să fiţi sub lege, nu auziţi legea ?» (Gal. 4, 
21). Spunînd puţine lucruri aici, a arătat că poporul iudeilor este rob, iar 
cei care trec la creştinism sînt chemaţi la libertate. A arătat chiar că nu 
trebuie respectate zilele, lunile, anii. Scriindu-le însă colosenilor, striga 
tare că respectul cultului antic a fost umbră. «De aceea, spune, nimeni să 
nu vă judece pentru mîncare, sau cu privire la vreo sărbătoare sau lună 
nouă, sau la sîmbete, care sînt umbra celor viitoare » (Col. 2, 16). Şi 
evreilor le-a spus acelaşi lucru Apostolul : «Iar dacă preoţia s-a schimbat, 
a fost necesară şi schimbarea legiir> (Evr. 7, 12). Aşa că nici Apostolul, nici 
Evanghelia nu le-au impus jugul servituţii celor care veneau la predică, 
ci le-au spus că sărbătoarea Paştilor şi alte sărbători trebuie să fie 
cinstite. De aceea, fiindcă oamenii iubesc aceste sărbători, fiindcă în 
timpul lor se odihnesc după muncă, fiecare sărbătorea, pe provincii, aşa 
cum voia, amintirea pătimirii mîntuitoare din vechime, după obicei. Căci 
Mîntuitorul sau apostolii noştri nu au predicat acest lucru prin lege, 
nici pedeapsă, nici supliciu, nici blestem, aşa cum legea mozaică, iar ia 
noi Evanghelia sau apostolii, îi ameninţă pe iudei. Este vorba numai 
despre abaterile iudeilor, fiindcă au comis omucidere în timpul sărbăto¬ 
rilor, în vremea azimelor, aşa cum sînt reproduse în Evanghelii Patimile 
Mîntuitorului. Intenţia Apostolilor nu a fost să hotărască sărbătoarea, ci 
dreapta vieţuire şi propovăduirea învăţăturii. Mie mi se pare deci că, 
aşa cum multe altele au devenit obicei în unele provincii, tot aşa şi săr¬ 
bătoarea Paştilor s-a transmis, fără ca vreunul dintre apostoli să fi 
hotărît acest lucru. Căci cei mai mulţi din Asia mică respectau ziua a 
paisprezecea din antichitate, fără să ţină seama de ziua sabatului. Şi cei 
care făceau aşa nu se separau de aceia care sărbătoreau altfel, pînă cînd 
episcopul Victor al Bisericii romane a trimis în Asia excomunicarea 

celor ce prăznuiau ziua a paisprezecea. După acest fapt, Irineu din 
Lugdunum, episcopul din Galia, l-a învinuit prin scrisoarea sa pe Victor, 
zicînd chiar că cei vechi aşa sărbătoreau ; şi că Policarp, episcopul ora¬ 
şului Smirna, care după aceea, sub împăratul Gordian, a fost încununat 
cu martiriul, a fost în comuniune cu episcopul roman Anicet, fără să 
facă vreo deosebire de sărbătoarea Paştilor deoarece şi el era paispre- 
zecist, cum ne arată Eusebie în cartea a cincea a Istoriei bisericeşti 15i . 
Unii deci, cum am spus, în Asia mică respectau ziua a paisprezecea. Dar 
unii, chiar din părţile orientale, respectau sabatul, dar se deosebeau în 
privinţa lunii. Căci unii spuneau că iudeii, deşi nu-i urmau în întregime, 
trebuiau să fie urmaţi în sfînta sărbătoare ; alţii însă sărbătoreau după 
echinocţiu, refuzînd să-i urmeze pe iudei şi spunînd că Paştile trebuie 
sărbătorit atunci cînd soarele este în zodia berbecului. După cei din 
Antiohia însă, în luna xanthious 155 , după romani, în aprilie. Şi acest 
lucru nu trebuie făcut după iudeii de astăzi, care sînt cunoscuţi că gre¬ 
şesc în toate, ci mai curînd după cei vechi şi după Iosif, aşa cum a scris 
el în cartea a treia despre Antichităţi 156 . 

Aşa că, deşi aceştia se contrazic, aflăm că toţi cei din Occident şi 
pînă la ocean sărbătoresc Paştile după echinocţiu, conform tradiţiei 
antice, şi nu a fost niciodată dezbinare. Căci sinodul care s-a ţinut în 
vremea lui Constantin nu a schimbat sărbătorirea Paştilor, aşa cum spun 
unii. Chiar Constantin, scriindu-le celor dezbinaţi, îi îndeamnă, pentru 
că ei sînt puţini, să-i urmeze pe cei mai mulţi. Partea aceasta a scrisorii 
nu evit s-o redau. După altele, el spune : 

Căci există o ordine onorabilă pe care se ştie că sînt ţinute a o res¬ 
pecta toate Bisericile din toată lumea, în Occident, în sud, în părţile 
nordice, şi nu mai puţin şi unii dintre orientali. De aceea, în prezent toţi 
au socotit că aşa este bine şi eu personal am făgăduit să fac apel şi la 
înţelepciunea voastră, pentru ca ceea ce se respectă cu plăcere în oraşul 
Roma, în Italia, Africa, în întreg Egiptul, în Spania, Galia, Britania, Li¬ 
bia, în toată Grecia, Asia diocezei Pontului şi Cilicia, acest lucru să-I 
adopte şi înţelepciunea voastră. Luînd în considerare nu numai multitu- 

154. Intîlnirea Sfîntului Policarp (f 156) cu episcopul Anicet a avut loc la 
Roma in Ii54 sau 155. In centrul discuţiilor a fost problema sărbătoririi Paştilor. Deşi 
fiecare din cei doi episcopi a rămas la tradiţia proprie de sărbătorire, ei au săvîrşit 
Sfînta Liturghie şi s-au împărtăşit îmreună. Eusebie de Cezareea, istorisind 
această întîlnire, observă că cei doi episcopi s-au despărţit în pace «de unde reiese 
că în toată Biserica, atît cei care ţineau, cît şi -cei care nu ţineau cea de-a 14-a zi 
trăiau în pace unii cu alţii» (Istoria Bisericească, V, XXIV, 17). 

155. Luna «xanthicus» corespundea cu luna aprilie, la macedonieni şi la antio- 

hieni. 

1'56. In privinţa acestei lucrări a se vedea nota 31. 

dinea locurilor amintite şi numărul Bisericilor, dar chiar şi faptul că 
mai ales acest lucru trebuie să-l sărbătoriţi cu toţii împreună, pe care 
se vede că vi-1 impune raţiunea cea clară, să nu aveţi nici o comuniune 
cu sperjurul iudeilor. 

Acestea le-a spus Constantin. Dar quartodecimanii spun că această 
observaţie a relatat-o apostolul Ioan. Alţii însă spun că apostolii Petru 
şi Pavel au transmis sărbătoarea Paştilor romanilor şi celor din Occi¬ 
dent. Dar nu se cunoaşte nici o dovadă scrisă a acestora. Dar că Paştile 
este sărbătorit dintr-un obicei prin provincii, aici cred că nici o credinţă 
nu pare să respecte aceste sărbători. Căci deşi cei mai mulţi sînt de o 
singură credinţă, totuşi se deosebesc în privinţa sărbătorii Paştelui. 
Despre aceasta sînt puţine de spus. Căci chiar şi în privinţa ajunării, 
alţii observăm că procedează diferit. Romanii ajunează neîntrerupt şase 
săptămîni înainte de Paşti, în afară de sîmbătă şi Duminică. Cei din 
Iliria însă şi întreaga Grecie, şi Alexandria, înainte ajunau şase săptă¬ 
mîni, şi acest post îl numesc quadragesima. Alţii însă se ştie că au făcut 
începutul Paştilor cu şapte săptămîni înaintea Paştilor, adică ajunînd 
cîte cinci zile cu întreruperile celorlalte două săptămîni, dar îi zic tot 
quadragesima. De aceea mă mir, de vreme ce nu au acelaşi număr de 
zile, cum de îl numesc tot quadragesima. Şi la mîncare au o abstinenţă 
asemănătoare ; căci unii se abţin numai de la carne, alţii, dintre animale 
mănîncă numai peşte, alţii se hrănesc eu peşte şi păsări, zicînd că acestea 
au ca substanţă apa, după spusele lui Moise. Alţii însă se abţin şi de la 
varză şi de la oaie ; unii se hrănesc doar cu pîine uscată ; alţii nici atîta ; 
alţii, ajunînd pînă la ora nouă, îşi refac forţele fizice fără să aleagă 
hrana ; şi astfel se găsesc nenumărate obiceiuri la diferiţi credincioşi. 
Şi fiindcă nu se găseşte nimic scris în această privinţă, cred că apostolii 
au lăsat fiecăruia latitudinea aceasta, ca fiecare să procedeze fără teamă 
şi nu din necesitate, cum cred că este bine. 

Dar s-a găsit şi o deosebire cu privire la ţinerea adunărilor. Căci în 
vreme ce în Bisericile statornicite în tot universul, zilele de sîmbătă se 
sărbătoresc regulat prin jertfe săptămînale, în Alexandria şi în Roma 
nu se face acest lucru, după o tradiţie veche. Egiptenii, vecinii Alexan¬ 
driei, şi locuitorii din Teba ţin sîmbătă întrunirile, dar Duminica fac 
slujbele, aşa cum e obiceiul; căci după ce s-au ospătat şi s-au săturat 
cu hrană şi cu toate cele, către seară, după ce au adus ofrande, se împăr¬ 
tăşesc. în Alexandria însă se citesc Scripturile în sărbătoarea a patra şi 
a şasea, iar învăţaţii le interpretează, şi toate le petrec în afară de obiceiul 
solemn al ofrandei. Se pare că Origen a relatat despre mai multe lucruri 
in aceste zile. Acesta, un învăţat înţelept, considera imposibilitatea legii 

mozaice de a fi luată ad litteram, şi a ridicat înţelesul Paştilor la măsura 
contemplării. Mîntuitorul, cînd Şi-a luat crucea, a lucrat împotriva pute¬ 
rilor adverse şi S-a folosit de acest triumf împotriva diavolului. Tot în 
Alexandria, cei care citesc şi intonează psalmii o fac fără alegere, fie că 
sînt catehumeni, fie deja creştini, în vreme ce în toate bisericile se pare 
că acestea le fac cei deja creştini. Chiar eu am cunoscut în Tesalia un 
alt obicei : cînd un cleric îşi ia soţie legitimă înainte de preoţie, fiindcă 
a fost împreună cu ea, este respins ; în timp ce în Orient chiar episcopii 
se abţin cu toţii de la căsătorie, din proprie voinţă şi nu din vreo nece¬ 
sitate. Căci mulţi dintre ei au avut copii cu soţia legitimă, chiar din 
timpul episcopatului. Am aflat că acest lucru este respectat şi în Tesalia, 
că la ei, se fac botezuri numai în zilele de Paşti. De aceea unii mor fără 
să fie botezaţi. în Antiohia Siriei bisericile au altarul nu către Orient, ci 
mai degrabă către Occident. în Elada, Ierusalim şi Tesalia, la ora vecer¬ 
niei se ţin predici asemănătoare cu cele pe care le ţin novaţienii din 
Constantinopol. în Ces-areea Capadociei şi în Cipru, în ziua de sîmbătă 
şi Duminică, pe la vecernie, episcopi şi preoţi interpretează Scripturile 
la lumina lămpilor. în Alexandria preotul nu ţine predici. Şi acest lucru 
a început de cînd Arie a tulburat Biserica. în Roma se ajunează sîmbăta 
întreagă. în Cesareea Capadociei îi opresc de la comuniune pe cei care 
greşesc după botez, aşa cum fac novaţienii şi macedonienii în Elespont. 
Se ştie că novaţienii din jurul Frigiei nu-i primesc pe cei căsătoriţi a 
doua oară, şi nici la Constantinopol nu sînt primiţi la comuniune, dar 
nici nu li se dezvăluie situaţia în public. în părţile din Occident, însă îi 
primesc făţiş. (Socrate, V, 21). 


CAPITOLUL XXXIX 

DESPRE PASTILE MONTANIŞTILOR 

Montaniştii, care sînt numiţi frigieni, introducînd o inovaţie străină, 
sărbătoresc Paştile conform acestei inovaţii, li învinuiesc pe cei care 
urmăresc fazele lunii şi spun că trebuie urmărit numai cursul soarelui. 
Ei spun că şi lunile au fiecare cîte treizeci de zile şi că prima începe la 
echinocţiul de primăvară, care, după romani, este a opta zi înainte de 
calendele lui aprilie. Atunci, zic ei, au apărut doi aştri mari prin care 
s-au făcut manifeste timpul şi anii. Şi acest lucru înseamnă că luna se 
roteşte împreună ou soarele timp de opt ani şi au amîndoi, şi unul şi alta, 
o lună nouă. Fiindcă în opt ani se împlineşte cursul lunii şi este ca un 
început al primei luni, ei gîndesc că ziua a paisprezecea a fost prezisă în 

Scripturi şi spun că aceasta este a opta, înainte de idele lui aprilie, în 
care sărbătoresc totdeauna Paştile. Iar dacă se întîmplă să coincidă ziua 
învierii cu ziua de Duminică, sărbătoresc în Duminica următoare, căci 
ei spun că este scris că trebuie sărbătorit în prima zi de Ia a paisprezecea 
şi pînă la a douăzecea zi. (Sozomen, VII, 17). 

La romani, în fiecare an se psalmodiază o singură dată Aliluia în 
prima zi de Paşti, aşa încît romanii să aibă ca un jurămînt că merită să 
audă acest imn : în biserică nu predică nici episcopul, nici altcineva, în 
faţa poporului. La cei din Alexandria trebuie adăugat că atît timp cît se 
citeşte Evanghelia, nu iese episcopul, lucru care nu ştiu să se întîmple 
la alţii, unde numai arhidiaconul face această lectură ; în alte părţi o 
face diaconul ; dar în multe alte biserici numai preoţii ; la Constantino- 
pol, în prima zi a învierii, Duminica, o face episcopul. (Sozomen, VII, 19). 


CAPITOLUL XL 

DESPRE DEZBINAREA ARIENILOR 

S-au ivit şi la arieni disensiuni tot din această pricină. Căci toate 
rivalităţile lor i-au condus la discuţii deşarte. Căci pentru că în Biseri¬ 
cile lor se crede că Dumnezeu este Tatăl Fiului-Cuvîntul, din aceasta s-a 
ivit la ei întrebarea dacă e posibil ca chiar înainte de a exista Fiul, 
Dumnezeu să poată fi numit Tată ; fiindcă ei credeau că Cuvîntul lui 
Duimnezeu a subzistat în mod firesc nu din Tatăl, ci din cele ce nu 
existau. Greşind deci chiar cu privire la primul capitol, s-au năpustit cu 
adevărat într-o dispută nepermisă, doar pentru nume. Dorotei, chemat 
de ei din Antiohia, spunea, că Tată nu poate fi, şi nici numit astfel, 
neexisitînd Fiul. Marin, pe care îl chemaseră din Tracia înainte de 
Dorotei, găsind prilejul oportun, căci era împotriva lui Dorotei, a dat în 
această privinţă un răspuns opus. De aceea au apărut disensiuni între 
ei. Şi dezbinaţi din cauza acestui cuvînt, şi unii şi alţii celebrau sărbă¬ 
torile între ei. Unii se ţineau după Dorotei, iar alţii după Marin, spunînd 
că Tatăl este întotdeauna Tată, chiar dacă Fiul nu există. Aceştia erau 
numiţi psatirieni, pentru că Teoctist, sirian de neam, apără cu înverşu¬ 
nare termenul Psatiropol, adică cel care vinde de două ori. Şi pe aceştia 
i-a numit Selenas, episcopul goţilor. Şi aceştia însă după puţin timp s-au 
separat, cînd Marin a avut dispută cu Agapie, pe care chiar el îl făcuse 
episcop în Efes. Dar aceştia s-au duşmănit şi s-au războit între ei nu 






ISTORIA BISERICEASCA TRIPARTITA 


383 


pentru credinţă, ci pentru întîietate. Căci goţii îl apărau pe Agapie. De 
aceea mulţi dintre clericii lor, fugind de slava deşartă, s-au apropiat de 
credinţa în consubstanţialitate. 

Arienii au fost dezbinaţi între ei treizeci şi cinci de ani, apoi sub 
domnia lui Teodosie cel Tînăr, în timpul consulatului lui Plinta (An. 419), 
despărţindu-se de erezia psatirienilor, s-au unit, ca şi cum, conformîn- 
du-se legii, nu-şi mai aminteau capitolul din cauza căruia fuseseră dez¬ 
binaţi. Acest lucru s-a întîmplat la Constantinopol. Dar în alte oraşe au 
rămas dezbinaţi. 

Acestea despre arieni. Dar nici eunomienii nu au rămas fără dezbi¬ 
nare. Căci Eunomie însuşi s-a despărţit de Eudoxie, care îl numise 
episcop în Cizic, de îndată ce s-a ivit un prilej, fiindcă nu a vrut să-i 
recheme pe profesorul său, Aetie, care fusese izgonit. Ceilalţi s-au 
împărţit în diverse schisme. Mai întîi, Teofronie, un capadocian învăţat 
de Eudoxie să aţîţe conflictele şi înţelegînd ceva din Despre categorii a 
lui Aristotel şi Jlepi epivrjveîaţ, 157 , a făcut nişte cărţi pe care le-a inti¬ 
tulat Despre exerciţiul minţii. în felul acesta după ce i-a jignit pe cei 
din _ aceeaşi sectă cu el, purtînidu-se ca şi cum s-ar despărţi de ei, a fost 
izgonit; şi retrăgîndu-se deoparte a părăsit erezia cu numele lui. în 
Constantinopol un anume Eutihie, separîndu-se de eunomieni într-o 
problemă lipsită de importanţă, a făcut pînă acum întruniri separat şi 
dintre ei unii se numesc eunomienteofromieni, alţii, eunomioeutihieni. 
Aceştia totuşi au schimbat botezul, căci nu botează în Treime, ci în 
moartea lui Hristos. (Socrate, V, 22 şi 23). 


CAPITOLUL XLI 

DESPRE DEZBINAREA DINTRE MACEDONIENI 

La un moment dat a avut loc şi între macedonieni o dezbinare cînd 
preotul Eutropie a făcut întruniri separat şi Carterie nu a fost deloc de 
acord cu el. Vor fi fost poate şi alte dezbinări între erezii, dar eu, ca om 
din Constantinopol şi crescut aici, am avut grijă să redau acele lucruri 
care mi s-au părut mai clare. (Socrate, V, 23). 


157. Despre interpretare. 

CAPITOLUL XLII 

DESPRE RETRAGEREA FLUVIULUI NIL 
ŞI REVĂRSAREA LUI DIN NOU 

Se spune că în vremea aceea fluviul Egiptului în primul rînd s-a 
revărsat şi apoi s-a retras. In urma acestui fapt, egiptenii se temeau, 
fiindcă nu fusese îngăduit să fie celebrate sacrificii solemne în cinstea 
fluviului. Iar judecătorul, presimţind că se stîrneşte o revoltă, l-a anun¬ 
ţat pe împărat. Dar împăratul a considerat că mai bine este să fie res¬ 
pectată credinţa divină decît băuturile din Nil şi deci sacrilegiile să nu 
fie preferate credinţei : 

Fluviul acela, spuse, nu se îngrijeşte niciodată dacă apele sfîntului 
Paradis trebuie pîngărite prin meşteşugiri magice sau prin curgerea 
sîngelui. Procedînd aşa, în scurtă vreme, Nilul s-a revărsat cu atîta 
belşug de apă, încît a depăşit cea mai înaltă cotă obişnuită. Cînd a ajuns 
la limitele obişnuite, şi încă era cam tare revărsat, egiptenii au ajuns să 
se teamă şi mai tare, de frică să nu fie distrusă şi Alexandria şi părţi 
din Libia. Se spune că atunci păgînii din Alexandria au strigat la teatru 
că Nilul s-a revărsat ca un bătrîn în delir. De aceea mulţi dintre egipteni, 
depărtîndu-se de religia părintească, s-au convertit la religia creştinis¬ 
mului. (Sozomen, VII, 20). 


CAPITOLUL XLIII 

CUM A FOST TRIMIS ÎN CONSTANTINOPOL 
CAPUL LUI IOAN BOTEZĂTORUL 

Se spune că atunci a fost dus în Constantinopol capul lui Ioan Bote¬ 
zătorul, pe care Irodiada l-a cerut tetrarhului Irod. Se spune că a fost 
găsit capul de monahii macedonieni, care la început locuiau în Ierusalim, 
iar apoi au migrat în Cilicia. Cum însă, înainte de domnia aceasta, Mar- 
donie, majordomul imperial, a comunicat împăratului acest lucru, 
Valens a ordonat ca sfînrtul cap să fie transportat în Constantinopol. 
îndemnaţi de această poruncă, punînd capul pe un vehicol, l-au trans¬ 
portat. Cînd au ajuns la locul care se numeşte Pantichium, care este 
în apropiere de Calcedon, vehiculul nu a mai putut fi tras, deşi catîrii 
erau biciuiţi cu lovituri dese. Şi cum acest lucru li s-a părut tuturor 
de neconceput, chiar şi împăratului, au îngropat capul sfînt în satul nu¬ 
mit Cosilai, care era tocmai proprietatea lui Mardonie. Chiar atunci a 
fost dus pînă în acel loc, fie la îndemnul lui Dumnezeu, fie chiar la cel 
al poporului. Şi cînd după aceea împăratul Teodosie a vrut să ia aceste 

relicve ale Botezătorului, se spune că era o singură fecioară sacră, fe¬ 
meie în vîrstă, care avea în pază capul aceluia. După ce împăratul a 
rugat-o de mai multe ori, nu cu asprime, ci cu lacrimi în ochi, să-i 
îngăduie să-şi împlinească dorinţa aceasta, socotind că, aşa ca şi în vre¬ 
mea lui Valens, şi acum nu va fi îngăduit ca Botezătorul să fie dus în 
altă parte, a fost de acord. Iar împăratul, învăluind în purpura sa urna 
în care era capul Botezătorului şi venind cu ea, a îngropat-o înainte de 
intrarea în Constantinopol la kilometrul al şaptelea şi a ridicat lui Dum¬ 
nezeu acolo o biserică mare şi foarte frumoasă ; şi a rugat-o mereu pe 
fecioară şi i-a făgăduit daruri frumoase dacă ar vrea să se împace cu 
Biserica. Ea nu s-a învoit, căci era pîngărită de erezia maoedoniană, deşi 
preotul Vicentie, de aceeaşi sectă cu ea, care păzea şi el mormîntul pro¬ 
fetului, se convertise şi se împărtăşea în Biserica Universală. Se spune 
că macedonienii s-au răzvrătit ca să nu-1 lase să se despartă de secta 
lui. Dar acest preot, în timp ce capul sfînt era transportat, a stabilit 
că dacă Botezătorul îl va urma pe împărat şi el se va împărtăşi cu 
acesta. Şi cînd s-a întîmplat aşa, s-a convertit. (Sozomen, VII, 21). 


CAPITOLUL XLIV 

CUM A PRIMIT FLAVIAN SINGUR 
EPISCOPATUL DIN ANTIOHIA 

în Antiohia, Flavian a primit succesiunea marelui Meletie, care 
avusese multe discuţii cu Diodor pentru oile lui. Căci Paulin voise să 
ia supremaţia Bisericii; dar adunarea s-a împotrivit episcopului, zicînd 
că nu se cade ca acela care nu primise sfatul lui Meletie să se aşeze în 
scaunul lui, după moartea acestuia. Căci acela se distingea prin mai 
multă trudă şi se expusese multor primejdii din grijă pentru oile lui. 
Prin aceasta i-a făcut pe romani şi pe egipteni duşmani împotriva 
orientalilor. Dar nici cu moartea lui Paulin nu au dispărut duşmăniile. 
Căci şi după el, cînd Evagrie a primit scaunul lui, au continuat să facă 
obstrucţie lui Flavian, deşi Evagrie nu fusese hirotonit conform reguli¬ 
lor bisericeşti. Totuşi îl hirotonise Paulin singur, eludînd mai multe 
reguli bisericeşti. Căci nu se îngăduie oricui să hirotonească pe cine 
vrea, ci să convoace pe toţi episcopii provinciei şi e interzis să fie hiroto¬ 
niţi mai mult de trei episcopi. Dar neavînd în vedere pe nici unul din¬ 
tre aceştia, au acceptat comuniunea cu Evagrie şi împăratul a fost ne¬ 
mulţumit auzind acestea despre Flavian. Şi intrigat, în mai multe rîn- 
duri l-a trimis pe Flavian, la Constantinopol şi a ordonat să plece la 

Roma. Flavian însă, invocînd că e iarnă şi făgăduind că se va duce la 
Roma cînd timpul va fi favorabil, s-a întors la ale sale. Dar episcopii ro¬ 
mani, nu numai minunatul Damasus, dar după el chiar şi Siriciu şi 
Anastasie 158 au insistat cu străşnicie pe lîngă împărat, zicînd că luptă 
împotriva tiranilor ; dar pe cei care se împotrivesc legilor lui Hristos, 
pe aceia îi lasă nepedepsiţi; chemîndu-1 iarăşi înapoi, se gîndea să plece 
la Roma. Atunci prea înţeleptul Flavian spuse cu demnă încredere : 
Dacă cineva acuză credinţa mea, împărate, că nu e dreaptă sau spune că 
viaţa mea nu e demnă de preoţie, nu refuz să-i am judecători chiar pe 
aceşti acuzatori şi mă voi supune bucuros hotărîrii lor. Dacă însă se 
ceartă pentru scaunul de întîistătător, nici nu discut, nici nu mă îndă¬ 
rătnicesc împotriva acelora care vor să-l aibă; dar mă retrag şi renunţ 
la episcopat. Aşa că dă cui vrei, împărate, scaunul din Antiohia. Admi- 
rînd acest curaj şi această înţelepciune a lui, împăratul i-a poruncit să 
se întoarcă în patrie şi să conducă Biserica ce i-a fost încredinţată. 

După oarecare vreme, venind din nou la Roma, împăratul a avut 
de suportat aceleaşi plîngeri din partea episcopilor, ca şi cum nu ar fi 
vrut să combată tirania lui Flavian. Dar el le-a poruncit să precizeze ce 
fel de tiranie, zicînd că el însuşi este Flavian. Iar pe aceia care ziceau 
că nu se pot măsura cu împăratul i-a îndemnat să fie bună învoire în 
Biserică, să renunţe la împotrivire şi să aplaneze discuţiile fără rost. 
Paulin, zise el, e mort, Evagrie a fost hirotonit contrar regulamentului. 
Insă cei din Orient acordîndu-i lui Flavian conducerea Bisericii, şi Asia, 
şi Pontul, şi Traeia sînt unite în comuniune cu el; toată Iliria a aflat că 
el e întîistătător peste episcopii din Orient. Preoţii din Occident au fă¬ 
găduit că îşi vor uita duşmăniile şi că el trebuie să trimită soli. Aflînd 
acestea, preasfîntul Flavian a trimis la Roma episcopi demni de laudă 
şi preoţi din Antiohia şi diaconi în fruntea cărora era Acachie din Be~ 
reea, preamărit pe toată întinderea pămîntului şi a mărilor. Acesta, cînd 
a ajuns la Roma, împreună cu ceilalţi, potolind ura pătimaşă îndelun¬ 
gată, după şaptesprezece ani a readus pacea în Biserică. Aflînd acestea, 
egiptenii au renunţat la duşmănii şi au îmbrăţişat pacea. în fruntea 
Bisericii romane era pe atunci Inochentie, succesorul lui Anastasie, om 
de o prudenţă şi înţelepciune deosebită. Iar la Alexandria era Teofil. 
(Teodoret, V, 23). 

158. După Damasus, la Roma au păstorit episcopii Siriciu (384—399), Anastasie 
I (399—401) şi Inocenţiu (401i—417). 

CAPITOLUL XLV 

DESPRE TIRANUL EUGENIE ŞI CUM A FOST ÎNFRÎNT 

In vremea aceea statul era tulburat în părţile occidentale prin astfel 
de motive. Un grămătic numit Eugenie, învăţat în literatura latină, lă- 
sîndu-şi şcoala, lucra la palat. Căci era secretarul împăratului şi lăudat 
de mulţi pentru elocinţa lui. 

Şi atunci, aşa cum se spune, nu a gîndit rău cînd şi-a luat colabo¬ 
rator pe Arbogaste, din Galia minor, comandant în ordinul militar, 
bărbat crud şi pornit pe omoruri. In felul acesta, s-a îndreptat către ti¬ 
ranie. Amîndoi unelteau uciderea împăratului Valentinian, cumpărîndu-i 
pe eunucii din camerele de dormit. Iar aceştia l-au sugrumat pe împă¬ 
rat în timp ce dormea. Imediat ce a aflat aceasta, Eugenie a luat con¬ 
ducerea în Occident şi se pregătea să se poată întâlni cu tiranul. 

Auzind acestea, împăratul Teodosie, cuprins din nou de îngrijora¬ 
re, pregătea o a doua înfruntare după cea cu Maxim. Adunîndu-şi cu¬ 
rajul de militar şi lăsînd împărat pe fiul său Onoriu, în timpul consu¬ 
latului său şi al lui Habrundantie (An. 393), a plecat iară în mare grabă 
spre părţile din Occident, la zece ianuarie. (Socrate, V, 24). 

Luînd în considerare sfîrşitul războiului, a trimis la Tebaida, la 
monahul Ioan, vestit atunci pentru puterea lui de a prevedea. L-a tri¬ 
mis la el pe eunucul Eutropie, foarte credincios lui, ca să-l aducă la el, 
în caz că voia să vină, sau, dacă nu, să-l întrebe de soarta războiului. 
Nu a reuşit să-l aducă pe Ioan, dar a adus răspuns de la el că va în¬ 
vinge în război şi îl va omorî pe tiran şi după victorie se va întoarce în 
Italia. (Sozomen, VII, 22). 

Şi lăsîndu-şi amîndoi fiii la Constantinopol, Teodosie, îndreptîndu- 
se să lupte împotriva lui Eugenie, l-au urmat, dincolo de Istru, mai mulţi 
barbari, ca să lupte şi ei împotriva tiranului; şi în scurtă vreme a ajuns 
în Galia cu trupe numeroase. Căci acolo pregătea războiul, unde avea 
deja o armată de mai multe mii de oameni. (Socrate, V, 24). 

Cînd a găsit pe munte un loc de rugăciune, acolo l-a implorat pe 
Dumnezeu toată noaptea, şi pe la cîntatul cocoşilor, cuprins de somn, a 
văzut în vis cum zăcea pe cîmp şi alături de el stăteau doi bărbaţi în 
haine albe şi călare pe cai albi, poruncindu-i să aibă încredere şi în 
zorii zilei să înarmeze soldaţii pentru a învinge ; spuneau că ei sînt tri¬ 
mişi pentru a-i aduce mîngîiere. Spuneau că unul dintre ei este evan¬ 
ghelistul Ioan, iar celălalt, apostolul Filip. După această arătare, nu a 
, încetat să se roage, vărsînd lacrimi din belşug. Această arătare le-a fost 
împărtăşită şi altor soldaţi şi apoi s-a întors la împărat. Acesta spuse : 

Nu din cauza mea a văzut aceste lucruri; dar să nu creadă cineva că eu 
am imaginat ceea ce am văzut; şi iartă că şi acestuia i s-a arătat; căci 
în primul rînd mie mi-a arătat acest lucru Domnul nostru al tuturor. 
(Teodoret, V, 24). 

Lupta a avut loc de o parte şi de alta a fluviului numit Frigidus. 
în partea în care romanii se luptau împotriva romanilor, războiul era 
echilibrat. Dar acolo unde barbarii erau auxiliarii împăratului, partea 
lui Eugenie părea că este superioară. Văzînd împăratul că barbarii luptă 
pînă la moarte, venind în mare grabă s-a prosternat la pămînt, chemînd 
în ajutor pe Dumnezeu, şi ruga nu i-a fost în zadar. Căci Bacurie, unul 
din comandanţii militari ai lui, a prins dintr-o dată asemenea puteri, 
încît s-a năpustit cu comandanţii din primele rînduri asupra părţii unde 
ameninţau barbarii. Faptul acesta a făcut să-şi rupă rîndurile şi i-a pus 
pe fugă pe duşmani. în clipa aceea s-a produs o minune : vîntul care 
sufla cu mare intensitate întorcea săgeţile aruncate din părţile lui Eu¬ 
genie tocmai împotriva lor şi pe cele din părţile împăratului le îndrepta 
cu mare putere împotriva duşmanilor. Atîta putere a avut rugăciunea 
împăratului. Imediat după sfîrşitul luptei, tiranul, aruncîndu-se la pi¬ 
cioarele împăratului, ruga să i se acorde iertarea. Dar soldaţii i-au tăiat 
capul chiar la picioarele împăratului. Lucrurile acestea s-au petrecut la 
şaptesprezece septembrie, în timpul consulatului al treilea al lui Arca- 
die şi în al doilea al lui Onoriu (An. 394). Iar Arbogaste, din cauza atîtor 
nenorociri, după două zile de înfruntări, scăpînd prin fugă, cînd şi-a 
dat seama că nu poate să scape cu viaţă, s-a ucis cu spada sa. (Socrate, 
V, 29). 


CAPITOLUL XLVI 

DESPRE MINUNILE EPISCOPULUI DONAT ÎN BEREEA 

în vremea aceea se distingeau mulţi dintre episcopi, precum Donat, 
din Bereea Epirului. Despre acesta cei din provincie povesteau multe 
minuni; cea mai de seamă este aceea cu balaurul. Acesta zăcea lîngă 
un pod pe drumul public şi lua ca hrană oi, capre, cai şi, prinzînd şi 
oameni, îl devora. Donat, apropiindu-se de această fiară, fără sabie, fără 
nici un fel de săgeată, cînd ea a ridicat capul ca să-l sfîşie pe bărbat, 
atunci el, desenînd cu degetul în aer deasupra capului bestiei semnul 
crucii, i-a scuipat în gură. Iar bestia, primind în gura ei scuipatul, îndată 
şi-a dat sufletul. Am auzit că opt perechi de boi au trebuit să o tragă 

pe cîmpul alăturat; şi dîndu-i foc au ars-o, ca să nu strice aerul cu 
mirosul ei. Şi apoi înmormîntarea lui Donat s-a făcut cu deosebită cin¬ 
ste şi a fost denumit cu numele lui un loc de rugăciune, avînd un izvor 
de apă pe care se spune că el l-a găsit prin rugăciuni. Căci fiind un loc 
lipsit de apă, şi cum el trecea uneori pe acolo, se zice că aceia care 
erau cu el, fiind obosiţi, a ţîşnit imediat un şuvoi de apă care a rămas 
de atunci şi pînă acum. (Sozomen, VII, 25). 


CAPITOLUL XLVII 

DESPRE EPISCOPUL TEOTIM DIN TOMIS 

In vremea aceea, Teotim cîrmuia Biserica din Scitia şi Tomis; 
un bărbat erudit în filosofie, a cărui virtute o îndrăgiseră barbarii care 
locuiau dincolo de Istru şi spuneau că este dumnezeul romanilor. Şi au 
recunoscut în el adesea semne ale lucrării dumnezeieşti. Odată, mergînd 
pe drum, i-au ieşit în cale barbari din ţinutul acela. Şi în vreme ce 
aceia care erau în jurul lui tremurau de frică, ca şi cum ar fi urmat să 
moară, el a descălecat şi s-a rugat. Barbarii, de îndată, văzîndu-1 şi pe 
el şi pe însoţitorii lui şi pe caii de pe care descălecaseră, nu au mai 
trecut pe lîngă ei. Şi cum de multe ori îi domolea cu ospeţe şi daruri 
pe sciţi, feroci de felul lor, cînd treceau pe acolo, un barbar, crezîndu-1 
bogat, a început să uneltească să-l prindă, să-l lege şi să-l răpească. 
Cînd tocmai se pregătea pentru asta şi întindea mîna dreaptă spre el 
ca sâ-1 stringă cu un laţ, mîna i-a rămas deodată întinsă în aer şi bar¬ 
barul acela a fost imobilizat cu lanţuri invizibile. Ceilalţi, rugîndu-se 
pentru el, l-au implorat pe Teotim să-l dezlege pe barbar. (Sozomen, 
VII, 25). 


CAPITOLUL XL VIU 

DESPRE EPIFANIE DIN CIPRU 

Tot în vremea aceea a fost şi Epifanie, episcopul din Cipru, la în¬ 
mormîntarea căruia demonii au fost alungaţi pînă astăzi. Căci acesta, 
după ce a plătit cele trebuincioase acelora care aveau nevoie să se în¬ 
treţină, şi a împărţit cu mînă largă şi banii pe care îi ofereau lui mulţi 
oameni, s-a întîmplat ca economul Bisericii să murmure, cînd banii au 
început să fie pe sfîrşite. Aşa stînd lucrurile, cineva care era în casa 
unde locuia economul, a dat sacul cu mulţi bani şi astfel a dispărut fără 

să se ştie nici cine l-a dat, nici cine l-a trimis. Toţi au considerat că 
este vorba de un lucru divin. Şi au spus că se vorbeşte de o minune a 
lui. Unii săraci, voind să ia în rîs obiceiul lui Epifanie, ca să le dea şi 
lor ceva, în timp ce el trecea pe drum, unul s-a aşternut la pămînt ca 
mort, altul sătea ca şi cum l-ar plînge pe cel culcat, fără să poată avea 
cu ce să-l îngroape. Cînd a apărut Epifanie, s-a rugat să doarmă în pace, 
a dat cele necesare înmormîntării şi l-a mîngîiat pe cel care plîngea, 
spunînd : Nu mai plînge, fiule, căci lacrimile nu-1 pot învia. Ce s-a în- 
tîmplat este inevitabil. După ce a plecat Epifanie, omul a început să-şi 
înghiontească tovarăşul, ca să se scoale. Şi după ce a făcut acest lucru 
o dată şi de două ori, zicînd : Scoală, astăzi vom mînca din munca ta, 
fără ca celălalt să simtă ceva, şi-a dat seama că e mort cu adevărat şi 
a alergat plîngînd la Epifanie, rugîndu-1 să-i învie tovarăşul. Dar acesta 
l-a consolat să nu se îndurereze prea mult de cele întîmplate. Şi nu l-a 
mai înviat pe cel mort. Cred că acest lucru s-a petrecut dinadins, ca să 
nu fie luaţi în rîs cu uşurinţă slujitorii iui Dumnezeu. 

In timpul acela au trăit Aias şi Zeno, în Gaza Palestinei, care me¬ 
ditau la lume şi viaţă. Şi se spune că Aias, după ce şi-a luat o soţie foarte 
frumoasă, s-a culcat numai de trei ori cu ea şi a născut trei fii, după 
aceea a urmat cu desăvîrşire o viaţă de monah. Iar episcopul Zeno, 
pînă la vîrsta de o sută de ani, nu a lipsit vreodată nici de la cea mai 
mică slujbă şi nici de la vreo vecernie. (Sozomen, VII, 26 şi 27). 

CAPITOLUL XLLX 

CUM AU FOST GĂSITE TRUPURILE PROOROCILOR 
HABACUC ŞI MIHEIA 

Aceste lucruri făceau cunoscute atunci nu numai religia, dar şi 
trupurile lui Habacuc şi al lui Miheia, după cum am auzit. Aceştia au 
fost descoperiţi atunci prin revelaţie divină, cînd Zeben cîrmuia Bise¬ 
rica din Eleuteropolitas, în satul care înainte se chema Ceila, teren în 
Beretasia, la o depărtare de vreo zece stadii de oraş. Cam în acest loc 
a fost mormîntul lui Miheia, pe care cei care nu ştiau ce spun cei din 
provincie îl numeau amintirea credincioşilor. (Sozomen, VII, 28). 

CAPITOLUL L 


DESPRE SFÎRŞITUL ÎMPĂRATULUI TEODOSIE 

împăratul Teodosie, cu trupul obosit după munca obştească şi nă¬ 
dăjduind că va muri de boala lui, se gîndea mai curînd la republică, 
luînd în considerare ce se întîmplă oamenilor de obicei cînd moare un 
împărat. Aşa că l-a chemat de îndată pe fiul său de la Constantinopol, 
vrînd să-l trimită în părţile apusene. După ce fiul a venit la Milan, şi 
el şi-a mai revenit din boală, la circ se sărbătorea victoria. Şi înainte 
de prînz a asistat la spectacol ca orice om sănătos. După prînz s-a sim¬ 
ţit deodată rău şi nu a mai putut reveni la spectacol; dar a poruncit ca 
fiul său să stea la jocuri. Iar la venirea nopţii a murit, în timpul consu¬ 
latului lui Olibrie şi al lui Probinie (An. 395), la şaptesprezece ianuarie, 
în primul an al celei de a două sute nouăzeci şi patra olimpiade. împă¬ 
ratul Teodosie a trăit şaizeci de ani, din care a domnit şaisprezece. 
(Socrate, V, 25). 





CARTEA A ZECEA 


CAPITOLUL I 

DESPRE SUCCESIUNEA LUI ARCADIE Şl A LUI ONORIU 

După moartea lui Teodosie, la conducerea imperiului au urmat fiii 
lui, Arcadie în Orient, iar Onoriu în Occident. In vremea aceea în frun¬ 
tea Bisericii din Roma era Damasus, în Alexandria, Theofil, în Ierusa¬ 
lim, Ioan, în Antiohia, Flavian era pe scaunul episcopal, iar în Con- 
stantinopol, Nectarie. Cam pe la opt noiembrie, în acelaşi consulat (An. 
395), corpul lui Teodosie a fost adus cu deosebită cinste şi înmormîntat 
de Arcadie, fiul împăratului. După cîteva zile, adică la douăzeci şi şapte 
în aceeaşi lună, s-a întors şi armata care fusese împreună cu împăratul 
Teodosie împotriva tiranului. Şi în timp ce împăratul Arcadie, aşa cum 
era obiceiul, ieşea la porţile oraşului în întîmpinarea armatei care se 
întorcea, ostaşii l-au omorît pe Rufin, prefectul împăratului. Era sus¬ 
pectat că şi-ar fi asumat conducerea. Căci se spunea că el i-ar fi chemat 
în provinciile romane pe huni, care pe atunci devastau crunt Armenia 
şi părţile Orientului. (Socrate, VI, 1). 


CAPITOLUL II 

CUM A SCHIMBAT ONORIU 
JOCUL GLADIATORILOR 

Preluînd imperiul din Occident, Onoriu a schimbat locul jocurilor 
gladiatorilor, care pînă atunci se ţineau în Roma, pentru următoarea 
pricină. Tilemac, dintr-o comunitate monahală, din Orient, a venit la 
Roma pentru un asemenea spectacol. In timp ce avea loc acest specta¬ 
col blestemat, a intrat şi el în arenă şi în timp ce cobora, încerca să-i 
despartă pe cei care luptau între ei cu săbiile. Şi cum spectatorii s-au 
înfuriat pe el şi cereau vărsare de sînge, l-au ucis cu pietre pe cel care 
căuta împăcarea. Aflînd acest lucru, minunatul împărat l-a considerat şi 
pe acela printre martirii învingători şi a interzis din nou acel spectacol 
nenorocit. (Teodoret, V, 26). 

CAPITOLUL III 

DESPRE MOARTEA LUI NECTARIE, 

EPISCOPUL DIN CONSTANTINOPOL, 

ŞI DESPRE HIROTONIREA ŞI FAPTELE LUI IOAN 

După cîtva timp a murit şi Nectarie, episcopul Constantinopolului, 
în timpul consulatului lui Cezar şi al lui Aticus (An. 397), la douăzeci 
şi şapte septembrie. Aşa că imediat au început pregătirile pentru epis¬ 
copat, fiecare dorind să hirotonească pe altul. în cele din urmă s-a 
făcut ca să fie chemat Ioan, preotul Bisericii din Antiohia. Era admi¬ 
rabilă faima învăţăturii lui. în scurt timp, printr-un decret comun, al 
tuturor clericilor şi laicilor, l-a chemat împăratul Arcadie. Şi cum din 
poruncă imperială au venit mulţi episeopi, pentru vrednicia hirotoniei, 
a venit şi Teofil din Alexandria, care se străduia să-l îndepărteze pe 
Ioan şi să-l hirotonească pe preotul său, Isidor. Căci ţinea la el pentru 
că odată a înfruntat pentru el o mare primejdie. Cînd împăratul Teo- 
dosie lupta împotriva tiranului Maxim,, Teofil a trimis împăratului da¬ 
ruri prin Isidor şi i-a trimis două scrisori, sfătuindu-1 să dea o scrisoare 
aceluia care nu avea să învingă, şi pe urmă să dea învingătorului daru¬ 
rile şi cealaltă scrisoare. Cînd Isidor se ducea cu scrisorile, ajungînd la 
Roma, amîna victoria ; dar nu i-a mers multă vreme. Căci un lector, 
furîndu-i scrisorile, le-a arătat împăratului. De aceea, Isidor, cuprins 
de spaimă, a fugit la Alexandria, voind să ascundă ceea ce i se încre¬ 
dinţase. Pentru această pricină Teofil ţinea la Isidor. Dar judecătorii 
de la palat l-au propus pe Ioan. Şi cum mulţi îl acuzau pe Teofil, au 
trimis episoopilor care erau acolo scrisori împotriva lui, cu diferite în¬ 
vinuiri. Atunci comandantul palatului, numit Eutropie, luînd acuzaţiile 
scrise, le-a arătat lui Teofil, spunînd : Sau îl hirotoneşti pe Ioan, sau 
ajungi să fie examinate acuzaţiile. înspăimîntat, Teofil l-a hirotonit 
episcop pe Ioan. Acesta a primit episcopatul la şaisprezece februarie, 
în timpul consulatului împăratului Onoriu şi al prefectului Eutihian 
(An. 398). Că Ioan a fost un bărbat cu totul deosebit, se vede din cărţile 
pe care le-a lăsat. Voi povesti viaţa lui, felul de a se comporta şi felul 
în care a fost îngropat şi cinstit la moartea lui. (Socrate, VI, 2). 

Ioan a fost din Antiohia, fiul lui Secund şi al Antusei, persoane din 
nobilime, elev al sofistului Libaniu şi auditor al filosofului Andragatiu. 
Pe cînd se pregătea pentru avocatură, luînd în considerare neplăcerile 
celor care se certau şi principiile nedrepte ale vieţii, a preferat liniştea. 
Şi acest lucru l-a stimulat pe Evagrie, fiindcă şi el, în timp ce făcea 
aceleaşi studii, a urmat mai degrabă o viaţă liniştită. Curînd, schim- 

bîndu-şi drumul şi ţinta, se apleca asupra lecturilor sfinte şi se ducea 
mai des la sfînta biserică. Procedînd astfel i-a convins şi pe Teodor şi 
pe Maxim, oare erau colegi cu el la sofistul Libaniu, să renunţe la viaţa 
de fast şi să ducă una simplă. Dintre aceştia, Teodor a fost numit după 
aceea episcop al Bisericii din Mopsuestia, iar Maxim, în Seleucia Isau- 
riei. Aceştia au devenit dară discipoli în citirea scrierilor divine, lu- 
crînd cu Diodor şi Carteriu, care în acea vreme era în fruntea sfintelor 
mînăstiri. Apoi însă Diodor, hirotonit episcop în Tars, a scris multe 
cărţi, respectînd litera Sfintei Scripturi. Pe urmă episcopul Zeno, întor- 
cîndu-se din Ierusalim, l-a stabilit lector în biserica din Antiohia pe 
Ioan, care trăia alături de Vasile 159 , făcut atunci diacon de Meletie 160 
şi mai tîrziu numit înitîistătător în Cezareea Capadociei. Fiind şi acum 
în această slujbă a editat o carte împotriva iudeilor. Puţin după aceea, 
fiind socotit de Meletie vrednic de diaeonat, a mai scris şi o altă carte 
Despre Preoţie şi a comentat multe altele. Cînd a murit Meletie la Con- 
stantinopol, îndepărtîndu-se Ioan de meletieni şi nedorind să fie în co¬ 
muniune cu Paulin, a trăit retras trei ani neîntrerupţi. Dar apoi la 
moartea lui Paulin, a fost numit preot de către Evagrie 161 , succesorul 
aceluia. |j 

înainte de episcopat a dus o vieţuire comunitară în felul acesta. A 
fost un om sever, se spune, în privinţa zelului castităţii încă mai mult 
decît se cuvenea tinereţii lui, îşi arăta mai curînd mînia decît reverenţa 
şi din cauza corectitudinii vieţii nu se îngrijea să privească la cele vii¬ 
toare. Iar fiindcă era sincer, şi era înzestrat cu o uşurinţă a vorbirii, 
nu se sfia să o folosească faţă de cei cu care stătea de vorbă. Era pri¬ 
ceput în a instrui, folositor în a îndrepta moravurile celor care îl ascul¬ 
tau ; dar în conversaţie era considerat arogant de cei necunoscători. 
Avînd asemenea însuşiri după ce a ajuns episcop, se purta cu o severita¬ 
te mai mare decît trebuia, voind să îndrepte viaţa clericilor săi. Aşa că 
încă dintru început, cum clericilor Bisericii li se părea aspru, celor mai 
mulţi le era odios şi toţi îl ocoleau ca pe cineva care se mînie uşor. li 
acuzau şi din pricina diaconului său, Serapion, care i-a jignit pe toţi, 

159. Nici ipînă astăzi, cercetătorii mi au reuşit să identifice pe prietenul Sfîn- 
tului Ioan Gură de Aur cu numele de Vasile, pe care istoricul Socrate îl identifică 
cu Sfîntul Vasile Arhiepiscopul Cezareii Capadociei. A se vedea cercetarea de ri¬ 
goare cu privire la această problemă în lucrarea : Sfîntul Ion Gură de Aur, Sfîntul 
Grigorie din Nazianz şi Sfântul Efrem Şirul, Despre Preoţie, traducere, note şi Cuvînt 
înainte de Pr. D. Fecioru, Bucureşti 1907, p. 31—33, nota 10. 

160. Sfîntul Vasile cel Mare a fost hirotonit preot în anul 362, de Eusebie 
Arhiepiscopul Cezareii Capadociei. 

161. Sfîntul Ioan Gură de Aur a fost hirotonit diacon de episcopul Meletie al 
Antiohiei, în 381, înainte de plecarea acestuia la Sinodul II Ecumenic din Constan- 
finopol, unde a şi murit. Preot a fost hirotonit de episcopul Flavian în 386, primind 
misiunea de predicator. 

odată cînd, în prezenţa clericilor, a rostit cu glas tare aceste vorbe : 
Nu vei reuşi, niciodată, episcope, să-i îndrepţi pe aceştia, dacă nu îi vei 
lovi pe toţi cu băţul. După ce a spus acestea, ura împotriva lui a cres¬ 
cut şi mai tare. Nu după mult timp a îndepărtat pe mai mulţi clerici, 
pentru diferite motive. Aceştia, conspirînd împotriva lui, aduceau pre¬ 
judicii poporului. Dintre lucrurile acestea acordau cea mai mare încre¬ 
dere faptului că nu suporta să mănînce împreună cu nici unul şi nici el 
nu primea să fie invitat la altul. Unii spun că din cauză că nu voia să 
mănînce împreună cu cineva, fiindcă acela mesteca într-un fel ruşinos 
şi alegea mîncărurile ; alţii însă susţineau că el face aceasta din cauza 
abstinenţei faţă de mîncărurile prea bune. (Socrate, VI, 3). Totuşi eu am 
auzit de la un bărbat care spunea adevărul, că de multe ori îl durea 
capul şi stomacul din cauza abstinenţei şi de aceea evita mesele de prînz. 
(Sozomen, VIII, 9). Poporul însă ţinea la el pentru predicile pe care le 
ţinea în biserică, punînd prea puţin preţ pe vorbele celor care îl acuzau. 
Nu e cazul să spun acum cum sînt cărţile lui, fiindcă ele se recomandă 
de la sine celor care le citesc. Aşa că, chiar dacă nu era suferit de cler, 
uneltirile împotriva lui nu au avut nici un rezultat. Dar tocmai cînd a 
început să-i mustre pe fruntaşi, atunci invidia împotriva lui s-a aprins şi 
mai tare ; şi spuneau multe şi făceau şi mai multe acelora care ascultau 
credinţa lui. (Socrate, VI, 4). 


CAPITOLUL, IV 

CUM A FOST OMORlT EUTROPIE, 

COMANDANT AL ÎMPĂRATULUI 

Discursul lui ţinut atunci împotriva lui Eutropie a făcut să se în¬ 
mulţească neregulile. Căci Eutropie, eunucul, comandant al împăratului, 
şi avînd demnitate de consul, voind să se răzbune pe unii care se refu- 
giaseră în biserică 162 , s-a străduit să obţină de la împăraţi o lege ca nimeni 
să nu se poată adăposti în biserici, iar cei care se refugiau, să fie scoşi 
afară. Dar judecata lui Dumnezeu a urmat repede. Legea era propusă. 
Iar după cîteva zile, cînd Eutropie însuşi l-a jignit pe împărat, se afla 
în biserică printre refugiaţi. Dar în timp ce Eutropie se ascundea sub 
altar, episcopul, cuprins de frică şezind în amvon, unde obişnuia să ţină 
predicile, a ţinut atunci o omilie de dojană împotriva lui. In această 
predică condamna mai tare pe mulţi pentru faptul că nu numai că nu 

162. Biserica avea dreptul de a acorda azil celor care, fiind urmăriţi de Stat, 
îşi găseau refugiul în ea. 

s-au milostivit de un om aflat în nenorocire, dar nici n-au încetat să-l 
dojenească. Aşa că împăratul a poruncit să i se taie capul lui Eutropie, 
pentru unele păcate, deşi pe atunci avea demnitatea de consul, iar nu¬ 
mele lui să fie şters din rîndul consulilor (An. 399). De aceea este amin¬ 
tit numai numele lui Teodor, care a fost consul împreună cu el. Pentru 
diverse pricini îi mustra adesea pe mulţi şi celor mai mulţi le era odios. 
De aceea Teofil, episcopul Alexandriei, curînd după hirotonire a cer¬ 
cetat cauzele dizgraţierii lui şi vorbea mult despre el în prezenţa unora 
şi scria chiar multe altele. Căci era supărat nu numai pentru îndrăznea¬ 
la lui Ioan, dar şi pentru că nu a reuşit să-l numească episcop în Con- 
stantinopol pe preotul său, Isidor. (Socrate, VI, 5). 

Episcopul Ioan îi ruga pe preoţi să trăiască după rînduielile bise¬ 
riceşti, iar celor care îndrăzneau să le încalce, le interzicea să se ducă 
la biserică. Căci spunea el că aceia care refuzau să urmeze viaţa lor, nu 
trebuie să se bucure de cinstea preoţiei. Iar el nu avea în grijă numai 
oraşul Constantinopol, ci şi grija întregii Tracii, care este împărţită în 
şase provincii şi oare este administrată în unsprezece administraţii. Cu 
aceste legi cîrmuia şi regiunea Pontului, care se ştie că era guvernată 
de tot atîţia judecători. Şi cînd a aflat că în Fenicia se mai aduc încă 
jertfe demonilor, a trimis împotriva celor care se închinau idolilor mo¬ 
nahi aleşi de el şi înarmaţi cu sancţiuni imperiale ; dînd banii necesari 
pentru cei care urmau să distrugă templele, nu din tezaurul public, ci 
bani pe care îi dădeau de bună voie femeile cele credincioase. (Teodo¬ 
rei, V, 28). 


CAPITOLUL V 

DESPRE CONVERTIREA CELŢILOR FĂCUTĂ DE IOAN 

Văzînd că şi poporul celţilor era prins în lanţurile ariene şi gîn- 
dind la mîntuirea lor, a găsit următorul plan de luptă. A făcut preoţi, 
diaconi şi lectori de limbă celtă şi le-a dat o biserică. Cu acest prilej a 
cîştigat pe mulţi dintre ei, mai ales că şi el se ducea mereu acolo şi ţinea 
predici dumnezeieşti cu ajutorul unui interpret celt. Făcînd deseori 
acest lucru în lăuntrul oraşului, a adus la învăţătura apostolică şi pe 
mulţi din secta arienilor. La sciţi erau mulţi care aveau dorinţa de a se 
mîntui, pe care nu o puteau realiza. Aflînd acest lucru, i-a întrebat pe 
bărbaţii care dovedeau mai mult zel apostolic, şi i-a îndrumat şi le-a 
administrat harul mîntuirii celor care doreau. Iar eu am citit chiar 
scrisorile lui către Leontie, întîistătătorul Andrei, în care arăta că sciţii 
>1 au fost convertiţi în provincia noastră. Şi cînd a aflat că în unele sate ale 

lui Marcion a luat proporţii erezia, a scris păstorilor din acel loc să-l 
izgonească. Ba a cerut şi sancţiunea împăratului pentru această cau¬ 
ză. Că a avut în suflet grija Bisericilor, după divinul Apostol, acestea 
ne-o dovedesc îndeajuns. Dar şi din altă parte se poate înţelege liber¬ 
tatea lui. (Teodoret, V, 30). 


CAPITOLUL VI 

DESPRE GAINA, COMANDANTUL MILITAR, 

ŞI DESPRE RĂZVRĂTIREA LUI 

Gaina, un celt, barbar cu judecată, înălţîndu-se cu înverşunare, prin 
strădanii tiranice, era în acea vreme comandant al oştilor, avînd sub 
comanda lui multe neamuri şi chiar mulţi romani; se purta brutal cu 
cei mai mulţi, chiar şi cu împăratul din tendinţa lui de tiranie. Acesta 
era arian. El l-a rugat pe împărat să-i dea o biserică în lăuntrul oraşu¬ 
lui, şi împăratul i-a făgăduit că îi va face voia. Chemîndu-1 atunci pe 
Ioan şi vorbindu-i despre puterea lui Gaina şi despre tirania la care se 
gîndea, îl rugă să-i dea biserica lui pentru a-i potoli pornirile. Dar Ioan, 
foarte sigur pe puterea lui, spuse : Nu făgădui aceasta, împărate, să nu 
dai cîinilor ceea ce e sfînt. Căci nu voi putea să explic celor care-L 
binecuvîntează pe Dumnezeu fapul că dau un templu sfînt celor care 
aduc pe nedrept blasfemii. Şi nu te teme de acest barbar, împărate, ci 
porunceşte să fim chemaţi noi amîndoi şi ascultă în linişte cele ce vom 
spune între noi. Căci eu îi voi înfrîna în aşa măsură limba, încît nu 
va cuteza să ceară ceea ce nu se cuvine să fie dat. Auzind acestea împă¬ 
ratul s-a bucurat şi i-a chemat pe amîndoi a doua zi. Atunci Gaina şi-a 
expus cererea ; Ioan îl contrazicea, spunînd : Nu se cade ca un împărat 
care respectă credinţa să cuteze ceva împotriva poruncilor divine. Cum 
celălalt răspunse că şi el trebuie să aibă un loc de rugăciune, Ioan a 
spus : Peste tot îţi este deschisă casa lui Dumnezeu şi nimeni nu te 
împiedică să te rogi. Iar Gaina spuse : Dar eu sînt de altă credinţă şi cer 
să am un templu împreună cu ai mei. Căci am îndeplinit multe îndato¬ 
riri pentru republica romană şi nu trebuie să fiu respins în cererea 
mea. Ioan îi spuse : Ai primit multe răsplăţi şi unele care depăşesc re¬ 
vendicările tale, fiind făcut comandant de oşti şi în plus ai fost împo¬ 
dobit şi cu toga consulară. Ar trebui să te examinezi cine ai fost pînă 
acum şi să te priveşti cum eşti acum, şi cum era vechea sărăcie, şi cum 
este starea ta de acum ; cu ce haine erai îmbrăcat înainte de a trece 
Istrul, şi cum eşti acum. Examinează deci că puţinele îndatoriri ţi-au 
adus foarte mari răsplăţi şi nu fi ingrat cu cei care te cinstesc ! Acel 
mare învăţat i-a închis gura lui Gaina cu aceste cuvinte şi l-a silit să 
tacă. (Teodoret, V, 32). 

Aşa că, în timp ce Gaina dorea să pună mîna pe imperiu, deşi 
între timp îl asigurase pe împăratul Arcadie de credinţa lui în faţa 
fericitei martire Eufemia, în Calcedonia, el revenea la gîndurile lui şi 
stăruia în intenţia lui. Şi pentru că în timpul zilei nu putea să înfăp¬ 
tuiască nimic, a uneltit să trimită barbari în timpul nopţii şi să dea foc 
palatului. Atunci s-a văzut limpede cum apără Dumnezeu oraşul. O 
ceată de îngeri, cu trupuri enorme, şi înarmaţi, le-a apărut barbarilor 
trimişi de el pentru a incendia şi prăda. Barbarii, crezînd că sînt sol¬ 
daţi, au plecat. Cînd i s-a anunţat acest lucru lui Gaina, i s-a părut 
ceva de necrezut. Căci ştia că întreaga armată a fost răspîndită prin 
oraş. De aceea, în noaptea următoare a trimis alţi barbari. După ce i 
s-a anunţat acelaşi lucru, căci îngerii au apărut iarăşi în aceeaşi arătare, 
în cele din urmă, ieşind chiar el cu mulţimea sa, a avut şi el experienţa 
minunii ; şi crezînd că de fapt în timpul zilei armata se ascunde, a pus 
pază în timpul nopţii. Şi aşa, neputînd realiza nimic în lăuntrul oraşu¬ 
lui, a plecat în Tracia, dovedindu-şi pe faţă intenţiile ostile. (Socrate, 
VI, 6). După ce a trecut oarecare timp, Gaina şi-a dat pe faţă tirania 
pregătită îndelung. Adunînd armata, a răspîndit-o prin întreaga Tracie. 
Aflînd acestea, şi judecătorii şi poporul erau îngroziţi. Nimeni nu în¬ 
drăznea să i se împotrivească, şi nici să trimită o solie la el, căci se 
înspăimîntau de cruzimea barbarilor. Atunci împăratul, lăsîndu-i pe 
toţi ceilalţi ca unii care se temeau, l-a însărcinat pe preasfîntul bărbat 
Ioan cu povara soliei. El, fără să-şi mai amintească de împotrivirea ce¬ 
luilalt, nici de duşmăniile care erau evidente, a plecat degrabă în Tra¬ 
cia. Iar acela, cunoscînd cine e solul şi încrederea dobîndită astfel pen¬ 
tru credinţa lui, i-a ieşit înainte pe un drum lung şi i-a privit îndelung 
mîna dreaptă şi apoi le-a poruncit fiilor lui să-i sărute genunchii lui 
sfinţi. Ioan a avut o asemenea virtute, încît îi silea şi pe cei mai de 
temut oameni să se umilească şi să se teamă. (Teodoret, V, 32 şi 33). 


CAPITOLUL VII 

DESPRE DISPUTA IVITĂ INTRE MONAHII EGIPTENI ; 

DACĂ DUMNEZEU ESTE CU TRUP SAU FĂRĂ TRUP 

în vremea aceea disputa iscată era : dacă Dumnezeu are corp 
şi are înfăţişare ca a omului, sau nu are corp şi în nici un caz nu are 
înfăţişare omenească. Din această discuţie s-au născut o mulţime de 
certuri şi controverse, fiecare susţinînd altceva. Cei mai simpli dintre 
monahi gîndeau că Dumnezeu are corp şi înfăţişare omenească. Cei mai 
mulţi însă îi contraziceau zicînd că Dumnezeu nu are corp şi e lipsit de 
forma corporală. De acord cu aceştia era şi episcopul Teofil din Alexan- 

dria, astfel încît în biserică în faţa poporului se împotrivea acelora care 
susţineau un Dumnezeu cu formă omenească şi recunoştea un Dumne¬ 
zeu fără corp, după învăţătura lui. Auzind acestea monahii din Egipt 
au venit la Alexandria şi au aţîţat o răzvrătire împotriva lui Teofil, ca 
unul lipsit de pietate, aşa că se străduiau să-l omoare. Aflînd aceasta, 
Teofil se gîndea cum să scape de moarte. Luîndu-i pe unii cu binişorul 
le-a vorbit astfel : Eu vă văd pe voi ca şi chipul lui Dumnezeu. Cu 
acestea i-a îndepărtat de la el pe monahi. Dar aceştia spuseră : Dacă 
spui adevărat, că chipul lui Dumnezeu este ca şi al nostru, anatemati- 
zează cărţile lui Origen. Căci ceva din ele este contrar părerii noastre. 
Şi dacă nu faci aceasta, fără îndoială vei susţine cele care sînt ale ne¬ 
credincioşilor şi ale răzvrătiţilor împotriva lui Dumnezeu. Eu, spuse 
Teofil, fac ce doriţi voi, nu vă înverşunaţi împotriva mea. Căci şi eu sînt 
duşman al cărţilor lui Origen şi îi învinovăţesc pe cei care le acceptă, 
în felul acesta i-a îndepărtat pe monahi şi poate că problema aceasta 
a fost lichidată pînă acum. 

După aceasta s-au întîmplat următoarele. în fruntea mînăstirilor 
Egiptului erau patru bărbaţi fraţi : Dioscur, Ammonie, Eusebie, Euti- 
mie, care, pentru înălţimea lor, erau chemaţi Lungi, străluciţi prin 
viaţa şi vorba lor şi de aceea distinşi printre cei din Alexandria. Şi 
episcopul Teofil îi preţuia. De aceea l-a făcut episcop în Ermopol pe 
Dioscur, susţinîndu-1 cu tărie. Acesta l-a rugat pe Teofil însă ca doi 
dintre ceilalţi să locuiască cu el şi imediat ce a fost făcut episcop a obţi¬ 
nut să-i facă clerici şi i-a numit economi ai Bisericii. Cum însă ei se 
frămîntau pentru ce motiv îndeplineau o mai mică activitate la con¬ 
vieţuirea cu acela, şi cu trecerea timpului vedeau că erau răniţi în su¬ 
flet, în timp ce episcopul avea o viaţă de bogăţii şi silinţă mare să strîn- 
gă aur, au refuzat să mai stea cu el şi căutau mai degrabă o locuinţă în 
deşert. 

Celălalt, necunoscînd voinţa lor, le-a cerut să vină la el; apoi, 
văzînd că lor nu le făcea plăcere, s-a mîniat şi i-a ameninţat. Ei însă, 
fără să pună mare preţ pe acest lucru, au plecat. Teofil, aprins în su¬ 
flet, s-a străduit să-i nemulţumească pe acei bărbaţi în orice chip cu 
putinţă. Şi îl ura totodată şi pe fratele lor Dioscur. Se întrista pentru 
că mulţimea de monahi îi iubea şi îi asculta ; şi ştia că nu poate să le 
facă rău altfel decît să-i înfrîngă pe monahi. Dovedise chiar că, vorbind 
deseori cu ei, mărturiseau că Dumnezeu nu are trup şi nici chip de om, 
ca nu cumva din necesitatea unui chip de om să aibă parte şi de păti¬ 
mire de om. Şi cum Teofil ştia aceasta, ca să se răzbune, a schimbat 
ceea ce predicase bine înainte. Trimiţîndu-i în sihăstrie a căutat mai 
mulţi monahi simpli şi lipsiţi de viaţă spirituală, spunînd că nu trebuie 

să-l urmeze pe Dioscur şi nici pe fraţii lui care spun că Dumnezeu nu 
are trup. Căci Dumnezeu, după Sfînta Scriptură, are şi ochi, şi urechi, 
şi mîini, şi picioare, ca şi oamenii. Dar Dioscur şi adepţii lui, urmîndu-1 
pe Origen, au introdus o învăţătură blestemată, ca şi cum Dumnezeu 
nu ar avea nici ochi, nici urechi, nici mîini, nici picioare. Mulţi dintre 
monahi au fost amăgiţi de această erezie şi s-a iscat o răzmeriţă teri¬ 
bilă. Dar bărbaţii încercaţi nu au fost corupţi, însă cei simpli, din zelul 
credinţei, s-au răsculat din nou împotriva fraţilor. Şi împărţindu-se în 
două se năpusteau unii asupra celorlalţi. Adepţii lui Teofil îi numeau 
pe fraţi origenişti şi necredincioşi ; iar ceilalţi îi numeau humani-for- 
miani pe adepţii lui Teofil. în urma acestui fapt s-a iscat o răscoală 
imensă, Teofil a venit în Nitria cu mulţime înarmată împotriva lui 
Dioscur şi a fraţilor săi. Dar aceştia au scăpat de primejdie prin fugă. 
(Socrate, VI, 7). 


CAPITOLUL VIII 

CUM AU FOST ÎNCEPUTE IMNELE NOCTURNE 
DE CÂTRE IOAN 

în vreme ce în Egipt se petreceau acestea, Ioan din Constantinopol 
întărea învăţătura şi era bine văzut de toţi, pentru că el, primul, a adău¬ 
gat la predici imne nocturne. Arienii, după cum s-a mai spus, îşi ţineau 
adunările în afară de oraş. Dar sîmbăta şi Duminica, aaunîndu-se pe la 
porţi şi prin porticuri, intonau imne şi antifoane compuse după dogma 
ariană. Şi făcînd aşa in cea mai mare parte a nopţii, în zori, ieşind pe 
poartă cu corurile lor prin mijlocul oraşului se îndreptau spre biserica 
lor. Şi cum nu încetau să facă acest lucru aproape ca o dojană adusă 
ortodocşilor, adesea cîntau chiar : Unde sînt cei care spun că unul sin¬ 
gur este în trei puteri ? — atunci Ioan, temîndu-se ca cei simpli să nu 
fie atraşi de cîntece de acest fel, a hotărît ca şi poporul său să petreacă 
noaptea în imnuri, ca să umbrească lucrarea acelora şi ca să întărească 
mărturisirea celor credincioşi. însă strădania lui Ioan, foarte utilă, s-a 
sfîrşit cu tulburare şi cu primejdii. Căci atunci cînd imnurile homousie- 
nilor apăreau mai limpezi în timpul nopţilor (căci făcuseră şi cruci de 
argint care erau purtate cu luminări de ceară, pentru plata cărora con¬ 
tribuia Eudoxia Augusta), atunci arienii împinşi de zel, s-au năpustit 
pînă la omor. într-o noapte, la o încăierare, a fost lovit cu o piatră în 
frunte Briso, eunucul Augustei, care fusese destinat să se ocupe de 
imnuri. Dar şi unii din popor au murit din ambele părţi. Şi din pricina 
acestor mişcări, împăratul a interzis arienilor să mai intoneze în pu¬ 
blic imnuri. (Socrate, VI, 8). 

CAPITOLUL IX 

CUM I S-A ARATAT EPISCOPULUI IGNATIE 163 
VEDENIA ÎNGERILOR PREAMĂRINDU-L PE DUMNEZEU 

Trebuie spus totuşi de unde au început să se intoneze în Biserică 
antifoanele. Ignatie, al treilea episcop în Antiohia Siriei după apostolul 
Petru, care îşi ducea viaţa împreună cu apostolii, a avut o viziune a 
îngerilor, ca şi cum ar cînta în cor imnuri Sfintei Treimi. Acest fel de 
viziuni s-a dovedit că s-a transmis Bisericii din Antiohia şi de acolo a 
trecut la toate Bisericile. (Socrate, V, 8). 


CAPITOLUL X 

DESPRE DUŞMANII LUI IOAN 


Se spune că Ioan, între altele, şi-a atras ura împărătesei şi din 
cauza lui Severian, episcop de Gabala. Căci acest Severian şi Antioh de 
Ptolemaida erau amândoi foarte buni oratori şi foarte bine pregătiţi să 
propovăduiască în biserică. A venit la Constantinopol mai întîi Antioh 
care, după ce s-a remarcat prin darul vorbirii şi a făcut bani mulţi, s-a 
întors în tîrgul său. Cu aceeaşi rîvnă a venit după el Severian, care a 
văzut cum Ioan ţinea în biserică adesea cuvîntări minunate şi cum era 
respectat de oamenii de frunte, avînd trecere chiar la împărat şi la îm¬ 
părăteasă. Cînd a plecat în Asia, Ioan i-a încredinţat lui Biserica. I-a 
încredinţat-o pentru că se încredea în linguşirile lui şi-l iubea cu ade¬ 
vărat. Cînd însă a auzit de la Serapion că el cîştigă din ce în ce mai 
mult preţuirea ascultătorilor, Ioan, cuprins de invidie, s-a întors din 
Asia. întîmplîndu-se ca Serapion în mod intenţionat să nu se ridice cu 
respect la trecerea lui Severian, acesta a strigat cu exasperare : Dacă 
Serapion va muri cleric, Hristos nu S-a făcut om. Din această cauză, 
acuzat de Serapion ca defăimător şi rostitor de blasfemii împotriva lui 
Dumnezeu, a fost izgonit de Ioan din localitate. Cînd împărăteasa a 
aflat de la rudele lui Severian de această pedeapsă, a intervenit ca el 
să fie rechemat de la Calcedon. Ioan, însă, deşi mulţi îl rugau, nu se 
lăsa înduplecat, pînă ce împărăteasa însăşi, punîndu-i la picioare în Bi¬ 
serica Apostolilor, pe fiul său Teodosie, l-a rugat cu toată plecăciunea 
să-l reprimească pe Severian în bunele sentimente de mai înainte. (So- 
zomen, VIII, 10). 



163. Sfîntul Ignatie Teoforul a primit cununa de martir la Roma, în anul 107. 
Este autorul Scrisorilor către Eieseni, Magnez^ni, Tralierii. Romani, Filadeltieni, 
Smirneni şi către Siîntul Policarp al Smirnei. 

26 — Casiodor 

între timp au venit monahii din pustiu la Constantinopol, împreună 
cu Dioscur şi cu fraţii lui. Era între ei şi Isidor, mai înainte foarte bun 
prieten al lui Teofil, căruia însă mai tîrziu i-a devenit duşman, precum 
se va vedea. Era protoprezbiter al Bisericii din Alexandria un oarecare 
Petru. Pe acesta Teofil din ură l-a depus din scaun, învinuindu-1 că ar 
fi primit în sfînta comunitate pe o femeie maniheiană, oare nu renun¬ 
ţase încă la erezie. Şi fiindcă Petru spunea că a primit-o la porunca lui 
Teofil, iar acesta nega, Petru a cerut mărturia lui Isidor că fapta n-a 
săvîrşit-o fără ştirea episcopului. In acel timp Isidor se găsea la Roma, 
trimis de Teofil la Damasus să-l împace cu Flavian, episcop al Anti- 
ohiei. 

Cînd s-a întors, Isidor a confirmat că este adevărat răspunsul lui 
Petru, spunînd că femeia maniheiană fusese primită din porunca epis¬ 
copului. Mîniat, Teofil i-a alungat pe amîndoi din biserică. Din această 
pricină Isidor, împreună cu Dioscur şi cu ceilalţi fraţi, a venit la Con¬ 
stantinopol să expună împăratului şi lui Ioan faptele. Ioan, aflînd aces¬ 
tea, la început îi cinstea pe bărbaţi şi se bucura de cuvintele lor, dar 
înainte de cunoaşterea cazului n-a voit să participe cu ei la slujba reli¬ 
gioasă. Pe cînd se petreceau acestea, a venit la Teofil o ştire falsă că 
Ioan ar fi stabilit legături cu ei şi că le dădea ajutor. De aceea el se pre¬ 
gătea nu numai să se răzbune împotriva lui Dioscur şi a lui Isidor, ci şi 
să-l scoată pe Ioan din episcopat. în acest scop a trimis scrisori către 
episcopii fiecărui oraş, dar ascunzîndu-şi intenţia, acuzînd doar cărţile lui 
Origen. Apoi şi l-a făcut pe Epifanie din Cipru prieten, deşi mai înainte 
îi fusese duşman, ca şi cum despre Dumnezeu n-avea cunoştinţe adînci 
şi-L considera cu formă omenească. Astfel, în chip de pocăinţă a decla¬ 
rat că-i va urma învăţătura şi a făcut să se ţină în Cipru un sinod al 
episcopilor pentru condamnarea cărţilor lui Origen. Iar Epifanie, stă- 
pînit de propria-i simplicitate şi preţuire de sine, la sinodul care s-a 
ţinut a interzis citirea cărţilor lui Origen. A trimis apoi o scrisoare lui 
Ioan, în care-1 sfătuia să renunţe la citirea lui Origen, iar în şedinţa 
sinodului să confirme el însuşi ceea ce ei hotărîseră. Teofil, apropiindu- 
se de preacunoscutul Epifanie şi dîndu-şi seama că dorinţele lui se în¬ 
deplinesc, în şedinţa sinodului a condamnat cărţile lui Origen, care mu¬ 
rise cu aproape două sute de ani înainte, nu pentru că asta-i fusese in¬ 
tenţia, ci din dorinţa de a face rău lui Dioscur şi susţinătorilor lui. Dar 
Ioan, dînd puţină importanţă celor ce fuseseră anunţate de către Epifa¬ 
nie şi Teofil, se sîrguia în domeniul învăţăturii bisericeşti şi înflorea în 
ea, fără să se îngrijească în vreun fel de cele ce se puneau la cale îm- 
) potriva lui. 

Cînd s-a văzut bine că Teofil caută să-l înlăture pe Ioan, atunci 
şi duşmanii lui Ioan l-au urmat pe Teofil. Mulţi clerici, mulţi dintre 
mai marii palatului, găsind timpul potrivit, unelteau ţinerea unui sinod 
Ia Constantinopol împotriva lui Ioan, cerînd aceasta şi prin scrisori şi 
verbal. Aşadar s-a mărit ura împotriva lui Ioan din pricina episcopilor 
Severian şi Antioh, cum s-a arătat mai sus. {Socrate, VI, 9 şi 10). 


CAPITOLUL XI 

CUM A DEVENIT EPIFANIE CIPRIOTUL 
DUŞMAN LUI IOAN 

Nu după mult timp, a venit la Constantinopol episcopul Epifanie, 
aducînd cu el condamnarea cărţilor lui Origen, condamnare care nu ho¬ 
tăra şi excomunicarea lui Origen, ci numai interzicerea cărţilor lui. Du- 
cîndu-se aşadar la biserica Sfîntului Ioan, situată la şapte mile de oraş, 
după ce a luat parte acolo la o adunare şi la sfinţirea unui diacon, a 
venit iarăşi în cetate şi n-a vrut să primească invitaţia lui Ioan din 
cauza lui Teofil, preferind găzduirea în casa destinată acestui scop. Apoi 
a chemat pe episcopii prezenţi şi le-a citit condamnarea, dar cei mai 
mulţi n-au acceptat că facă acest lucru. Dintre aceştia din urmă a făcut 
parte şi Teotim, episcopul Sciţiei, care a răspuns astfel : Eu, a zis el, o 
Epifanie, nici n-aduc injurii celui -care n-a apucat să se repauzeze bine, 
nici nu mă grăbesc să spun vreo blasfemie împotriva lui, condamînd 
ceea ce n-au condamnat înaintaşii noştri, mai ales că nici nu găsesc vreo 
învăţătură rea în cărţile lui Origen. Apoi aducînd cărţile lui Origen a 
citit din ele şi le-a arătat ca fiind în acord cu învăţătura bisericească. 
Şi mai departe a zis : Cei ce le aduc acuzaţii înseamnă că nu le cu¬ 
nosc. Acestea se spune că a răspuns lui Epifanie episcopul Teotim, cel 
foarte cunoscut prin corectitudinea vieţii sale. 

Dar fiindcă foarte mulţi detractori îl resping pe Origen ca eretic, nu 
mi se pare fără rost să spun cîteva cuvinte despre aceştia. Oamenii de 
nimic, care nu pot să se afirme prin ei înşişi, încearcă să s-e arate că 
sînt ceva prin calomnii. Aşa au păţit mai întîi Metodie, episcopul Olim- 
pului din Licia, apoi Eustatie, mare pentru puţin timp, şi după el Apo- 
linarie, iar mai de curînd Teofil. Unii se fereau de Origen, iar alţii au 
ajuns să-l acuze din alte motive. Metodie, deşi mai întîi se depărtase 
mult de Origen, după aceea, căindu-se oarecum., a început să spună cu¬ 
vinte de admiraţie despre el şi, în dialogul pe care l-a intitulat Xenojon, 
glăsuieşte astfel : Dar ce să mai vorbesc despre plîngerile acelora împo- 

triva lui Origen ? Acuzaţiile ce i se aduc sînt cu totul deşarte, fiindcă 
ei nu numai că nu găsesc nimic rău în credinţa lui despre Sfînta Treime, 
ci dimpotrivă descoperă la el mai multe mărturii de pietate şi corecti¬ 
tudine. Iar Atanasie, apărător al Sinodului de la Niceea, în cărţile sale 
împotriva arienilor îl ia cu voce tare pe acest bărbat ca martor al cre¬ 
dinţei sale, unindu-şi cărţile lui cu ale sale şi zicînd : Minunatul şi mult 
ostenitorul Origen, aducîndu-ne mărturie despre Fiul lui Dumnezeu, 
spune că El există din veşnicie cu Tatăl. Aşadar defăimătorii lui Origen 
nu-1 cunosc, aducînd blasfemii chiar lui Atanasie care-1 laudă. Dar des¬ 
pre Origen este destul atît. Acum să mergem cu istoria mai departe. 
(Socrate, VI, 11 şi 12). 


CAPITOLUL XII 

CUM L-A PRIMIT IOAN PE EPIFANIE 

Ioan al Constanitinopolului nu s-a supărat că Epifanie a dat dispo¬ 
ziţii în biserica lui în afara regulilor, ci dimpotrivă l-a rugat să rămînă 
cu el între episcopi. El a răspuns că nici nu rămîne, nici nu se roagă 
împreună ou el, dacă nu-i alungă din oraş pe Dioscur şi pe cei ce erau 
cu el şi dacă nu subscrie şi el la condamnarea cărţilor lui Origen. Pen¬ 
tru că Ioan amina să facă aceasta, spunînd că nu e bine să procedeze 
prea îndrăzneţ înainte de a cunoaşte punctul de vedere general, Epifanie 
a fost instigat de duşmanii lui Ioan la această hotărîre. Anume, fiindcă 
avea loc o reuniune în Biserica Apostolilor, l-au pus pe Epifanie să 
treacă în faţa poporului şi să condamne cărţile lui Origen, declarîndu- 
se şi împotriva lui Dioscur ca şi a adepţilor lui, precum şi împotriva lui 
Ioan, ca apărător al lor. Acestea au fost anunţate lui Ioan. Dar în ziua 
următoare cînd a venit Epifanie la biserică, Serapion a spus din partea 
lui Ioan aceste cuvinte : Multe ai săvîrşit, Epifanie, împotriva regulilor, 
în primul rînd că ai făcut în biserică hirotoniri care erau de dreptul 
meu. Apoi fiindcă fără porunca mea, din proprie autoritate ai făcut 
slujba religioasă şi, în fine, fiindcă fiind invitat te-ai scuzat, iar acum 
din nou te încrezi în tine însuţi. De aceea bagă de seamă să nu se pro¬ 
ducă vreo tulburare în popor şi să-ţi pricinuieşti astfel singur vreo pri¬ 
mejdie. Cînd a auzit acestea, Epifanie s-a înfricoşat şi a plecat din bi¬ 
serică. Dar unii spun că, după ce el a plecat spre Cipru, a trimis lui Ioan 
aceste cuvinte : Sper că nu vei muri episcop, cuvinte la care a primit 
acest răspuns : Sper că nu te vei întoarce în patria ta. Nu ştiu dacă s-au 
spus într-adevăr aceste cuvinte ; dar amîndoi au avut totuşi acest sfîr- 
şit. Căci Epifanie n-a ajuns viu în Cipru, pentru că a murit în corabie, 
iar Ioan, la scurt timp în urmă, a fost scos din episcopat. (Socrate, VI, 13). 

CAPITOLUL XIII 

DE CE ŞI PRIN CINE A DEVENIT ÎMPĂRĂTEASA 
DUŞMANĂ A LUI IOAN 
ŞI CUM A FOST ACESTA TRIMIS ÎN EXIL 

După ce a plecat Epifanie i s-a adus la cunoştinţă lui Ioan că Eu- 
doxia îl înarmase pe acela împotriva lui. De aceea, aprins de mînie, el 
a ţinut în faţa poporului o amplă cuvîntare plină de insulte la adresa tu¬ 
turor femeilor. Poporul a înţeles această cuvîntare ca fiind rostită îm¬ 
potriva împărătesei şi aşa a ajuns la urechile împăratului. Aflînd şi 
împărăteasa de această cuvîntare, a interpretat-o ca pe o injurie la adre¬ 
sa ei şi s-a plîns împăratului, spunîndu-i că tot ce se spune împotriva 
ei este în acelaşi timp şi o insultă a lui. De aceea a trebuit ca Teofil 
să ţină cît mai repede un sinod contra lui Ioan. Aceasta o dorea şi Se- 
verian, care acum îi era duşman. A venit Teofil aşadar şi a pus în miş¬ 
care pe mulţi episcopi, adunîndu-se astfel şi mulţi duşmani ai lui Ioan, 
între care şi cei scoşi de el din episcopat. S-au adunat toţi cu aceleaşi 
sentimente la Calcedon, unde era atunci episcop Cirin, care spunea multe 
vorbe urîte împotriva lui Ioan, numindu-1 mîndru şi neevlavios, iar 
episcopii se complăceau în astfel de bîrfeli. Atunci episcopul Maruthas 
din Mesopotamia, fără să vrea, l-a călcat pe picior pe Cirin, care, din 
cauza durerii, n-a putut să treacă în Constantinopol cu episcopii ; alţii 
însă au trecut. (Socrate, VI, 15). După aceea, însă, piciorul a început să-l 
doară din ce în ce mai rău, pînă oe a trebuit să şi-l amputeze, fiindcă tot 
corpul intrase într-un proces de infecţie. A pătimit o vreme, tîrîndu-se 
numai cu un picior, şi după puţin timp a decedat. (Sozomen, VIII, 16). 

Lui Teofil nimeni nu i-a ieşit în întîmpinare la sosirea din Alexan¬ 
dria şi nici nu i s-a făcut vreo cinstire, fiindcă se ştia că vine ca duş¬ 
man. Dar marinarii alexandrini, care se găseau atunci în port pentru 
transporturi de grîne, întîlnindu-1 i-au acordat tot respectul. Venit la 
Constantinopol, a refuzat să intre în biserică şi a primit găzduire în casa 
Augustelor numită Placidiana. De aci au început să se urzească unelti¬ 
rile împotriva lui Ioan. Căci acum nu se aduceau în discuţie numai căr¬ 
ţile lui Origen, ci se făceau acuzaţii grave pentru fapte nepermise. Ast¬ 
fel pregătindu-se lucrurile, episcopii s-au adunat într-o suburbie a Cal- 
cedonului, numită a lui Rufin, unde este o biserică zidită în cinstea 
Apostolilor Petru şi Pavel, chemîndu-1 acolo pe Ioan să răspundă la acu¬ 
zaţiile ce i se aduceau. Au poruncit să vină cu el şi Serapion şi preotul 
eunuc Tigriu şi citeţul Paul; căci şi aceştia erau acuzaţi împreună cu 
Ioan. Dar acesta îi refuza, ca fiind duşmani, şi cerea să se convoace un 

sinod ecumenic. Fără nici o întîrziere l-au convocat de patru ori. Dar 
fiindcă el nu voia să vină şi cerea convocarea sinodului, l-au condam¬ 
nat fără vreo altă învinuire, decît că, fiind chemat, n-a voit să se pre¬ 
zinte. Iar spre seară, cînd s-a aflat de această hotărîre, poporul s-a de¬ 
dat la cele mai mari tulburări şi mulţimile, adunîndu-se noaptea, nu 
îngăduiau ca el să fie ridicat din biserică, ci strigau să se convoace un 
sinod mai mare, în care să fie examinate învinuirile. Pînă la urmă, îm¬ 
păratul a poruncit ca Ioan să fie ridicat şi dus în surghiun. Aflînd 
acestea Ioan, a treia zi după condamnare, pe la amiază, s-a predat fără 
ştirea poporului. Căci nu voia să se producă vreo răzvrătire din pricina 
lui. Aşa a fost dus în exil. 

Dar în popor a izbucnit o mare revoltă, astfel încît mulţi, chiar 
dintre duşmanii lui, au început să-şi schimbe sentimentele, spunînd că 
el a suferit o calomnie, deşi cu puţin înainte voiau să-l vadă depus din 
scaun. Astfel că toţi vociferau împotriva împăratului şi a sinodului 
preoţilor, dar mai ales împotriva lui Teofil. Căci nu puteau rămîne 
ascunse maşinaţiile acestuia, care erau date pe faţă prin multe indicii, 
mai ales că el comunicase lui Dioscur şi confraţilor lui cum se ajunsese 
la exilarea lui Ioan. Atunci aşadar chiar şi Severian, vorbind în biseri¬ 
că, se lepăda de Ioan, zieînd : Deşi nu e vinovat de vreo altă faptă, este 
suficientă totuşi pentru condamnare trufia lui. Căci toate păcatele se 
iartă oamenilor, dar «Dumnezeu celor minări le stă împotrivă » (Iacov 4, 
6), precum ne învaţă Sfintele Scripturi. (Socrate, VI, 14). 


CAPITOLUL XIV 

CUM S-A ÎNTORS IOAN ŞI CUM A FOST DIN NOU ATACAT 

DE CALOMNIATORI 

Izbucnind o răzvrătire imensă, cu mare freamăt al poporului care 
striga chiar în faţa palatului imperial, împărăteasa s-a speriat şi l-a 
rugat pe împărat să dea ordin de întoarcerea lui Ioan. A fost trimis în 
acest scop eunucul Breson, dar fiindcă Ioan refuza să se supună, a trebuit 
să fie adus cu forţa în oraş. Pe cînd se întorcea, mulţimea La însoţit cu 
mult alai pînă la biserică. Şi îndată ce a intrat în biserică toţi îl rugau 
să se aşeze în scaunul episcopal şi să se adreseze poporului o cuvîntare de 
pace. El însă, refuzînd, spunea că aceasta trebuie să se facă prin judecata 
sinodului şi să fie traşi la răspundere cei vinovaţi de sentinţa ce fusese 
dată. Toţi ardeau de dorinţa de a-1 vedea şezînd iarăşi în locul cuvenit 
şi de a-i asculta cuvintele de învăţătură. Fiindcă el tot întîrzia, a pre¬ 
valat pînă la urmă voinţa poporului, care l-a silit să se aşeze în scaunul 

episcopal şi să facă pentru popor rugăciunea obişnuită de pace. Astfel a 
fost constrîns chiar să vorbească poporului. 

Dar faptul acesta a oferit duşmanilor o altă ocazie de acuzaţie. Mai 
întîi, cu privire la numirea lui Eraclide, se spune că Teofil făcea agita¬ 
ţie ca să-l depună pe Ioan din această cauză. Eraclide nu era prezent, 
dar îl judecau ca şi cum ar fi fost prezent, acuzîndu-1 că ar fi omorît 
pe unii fără judecată, după ce-i trimisese legaţi în lanţuri cu alai umi¬ 
litor prin mijlocul oraşului Efes. Şi pe cînd o parte susţineau ca Ioan 
să fie audiat cum cere dreptatea, alexandrinii cereau să fie chemaţi ca 
acuzatori ai lui Eraclide. De aci s-a produs, între poporul din Constan- 
tinopol şi cel din Alexandria, o gravă ciocnire, care s-a soldat cu mulţi 
morţi şi răniţi. Văzînd cele întîmplate, Teofil a fugit repede în Alexan¬ 
dria. Aceasta au făcut şi alţi episcop}, în afară de cîţiva, care erau trup 
şi suflet alături de Ioan.. De tot ce s-a întîmplat a fost găsit vinovat 
Teofil. Mînia împotriva acestuia a crescut datorită faptului că el din nou 
a adus în discuţie cărţile lui Origen. întrebat de cineva cum se întoarce 
la ceea ce a combătut mai înainte, el a răspuns : Cărţile lui Origen sînt 
asemenea unei pajişti pline de tot felul de flori; ce găsesc în ele bun 
culeg, iar ce întîlnesc cu spini evit, ca să nu mă înţepe. Acestea a răs¬ 
puns Teofil, fără să se gîndească la cuvintele prea înţeleptului Solomon, 
care zice : «Cuvintele celor înţelepţi sînt ca ghimpii şi ca acele» fIutei. 
Sol. 12, 11). Din această cauză, Teofil părea în faţa tuturor vrednic de 
dezaprobare. Iar Dioscur, episcopul Ermopolei, la puţin timp după fuga 
lui Teofil, a murit şi a fost înmormîntat în vestita biserică întemeiată la 
Stejar, unde a avut loc sinodul în cauza lui Ioan. (Socrate, VI, 14 şi 15). 

Cît a stat Ioan în exil, locuia lingă strîmtoarea Pontului numită 
Hieron. Şi fiindcă într-o noapte un cutremur de pămînt a avariat oraşul 
capitală imperială, au fost trimişi în grabă soli la el, cu rugămintea să 
se întoarcă în oraş şi prin rugăciunile lui să îndepărteze primejdiile. 
După cei trimişi s-au adăugat alţii şi apoi alţii, astfel că se umpluse 
Bosforul de soli. Cînd a aflat aceasta, şi poporul cel preacredincios a 
acoperit valurile Propontidei 164 cu corăbii. Toţi au ieşit cu lumi¬ 
nări şi opaiţe aprinse pentru întoarcerea păstorului lor. (Teodoret, V, 34.) 

Întorcîndu-se Teofil în Heropole, fiindcă episcopul acelei cetăţi mu¬ 
rise, cetăţenii l-au ales în locul vacant pe monahul Nilamnion. Dar, 
fiindcă el nu primea, Teofil l-a îndemnat să nu respingă sacerdoţiul 
încredinţat. El a promis atunci zicînd : Astăzi se va împlini ceea ce 


164. Marea de Marmara aflată intre Marea Egee şi Marea Neagră. 

place Domnului. în ziua următoare, venind la chilia lui mai mulţi cu 
aceeaşi rugăminte, Nilamnion a zis ; Mai întîi să ne rugăm. Teofil l-a 
lăudat pentru aceasta şi toţi s-au rugat. Dar Nilamnion odată cu acea 
rugăciune şi-a găsit şi sfîrşitul vieţii. (Sozomen, VII, 19). 


CAPITOLUL xv 

ÎN CE FEL A TRATAT IOAN PE AUGUSTA 

Ioan era ocupat cu învăţătura şi l-a rînduit pe Serapion episcop al 
Eracleii Traciei. Aceasta a fost pricina pentru şi mai mare ură împotriva 
lui. Căci după puţin timp s-a aflat că s-au întîmplat următoarele în 
această privinţă. S-a aşezat o statuie de argint a împărătesei Eudoxia 
îmbrăcată în hlamidă, pe o coloană de porfir, nici prea aproape, nici prea 
departe de biserica Sofiei, pe care numai o alee o despărţea de piaţă. Pe 
acolo se plimba de obicei publicul. Dar Ioan, socotind că aceasta este o 
injurie adusă bisericii, şi-a ascuţit iar limba obişnuită să nu tacă. Şi 
fiindcă era nevoie să înduplece pe împăraţi cu cuvântul rugăminţii, pen¬ 
tru interzicerea plimbării publice pe acea alee, în loc să procedeze cu 
duhul blândeţii, a început să sfîşie cu puterea cuvîntului pe cei ce au 
îngăduit să fie folosită acea alee pentru plimbare. Augusta împărăteasă 
din nou a socotit că aceasta înseamnă o insultă adusă majestăţilor impe¬ 
riale şi din nou a început să pregătească un sinod de episcopi împotriva 
lui Ioan. Dîndu-şi seama de aceasta, el a ţinut în biserică acea faimoasă 
omilie a lui, al cărui început este acesta : Iarăşi înnebuneşte Irodiada, 
iarăşi turbează. Din nou dansează, din nou doreşte să i se dea pe tavă 
capul lui Ioan. Acest fapt a aprins şi mai mult de mînie pe împărăteasă. 
(Socrate, VI, 16). 


CAPITOLUL XVI 

DESPRE UNELTIRILE ÎMPOTRIVA LUI IOAN 

Odată a fost prins un individ care voia să-l ucidă pe Ioan, dar, 
adus prefectului pentru pedeapsă, a fost scos din închisoare de către 
Ioan, ca să nu fie ucis. Altădată un serv al preotului Elpidie repezindu-se 
asupra episcopului a voit să-l ucidă. Dar ţinut de cineva l-a străpuns 
cu cuţitul, la fel făcînd şi cu al doilea care a încercat să intervină, şi 
cu al treilea. Adunîndu-se lumea şi ţipînd, el i-a ucis pe mulţi, pînă 
ce a fost prins şi predat organelor de drept. De atunci casa lui Ioan a 
fost înconjurată de popor şi el era păzit zi şi noapte. (Sozomen, VIII, 21). 

CAPITOLUL XVII 

DESPRE A DOUA DEPUNERE A LUI IOAN 

ŞI DESPRE SCHISMA FĂCUTĂ PENTRU EL 

După puţin timp s-au adunat episcopii Leontie din Ancira Galatiei, 
Amonie al Laodiceii, Breson al Traciei Filipice, Acachie al Bereii din 
Siria şi alţi cîţiva. In prezenţa acestora se agitau iarăşi vechii acuzatori. 
Ioan avea încredere în ei, rugîndu-i să formuleze acuzaţia în chip cuviin¬ 
cios. De sărbătoarea Naşterii Mântuitorului, împăratul n-a venit la bise¬ 
rică la slujba religioasă, ci i-a comunicat lui Ioan că nu va avea legături 
cu el, decît după ce acesta va fi fost absolvit de acuzaţii. Şi fiindcă, dato¬ 
rită măsurilor de securitate luate de popor pentru Ioan, acuzatorii lui se 
temeau foarte tare, episcopii prezenţi nu-1 învinuiau de altceva decît 
că după depunere el rămăsese acasă fără să respecte hotărîrea sinodu¬ 
lui. Dar fiindcă el a răspuns că 65 de episcopi au hotărît să rămînă în 
comunitate, Leontie şi alţii răspundeau zicînd : Dar cei mai mulţi te-au 
depus, o Ioane ! Şi fiindcă Ioan afirma că această regulă a lor nu apar¬ 
ţine ortodocşilor, ci arienilor, căci adunaţi în Antiohia pentru condam¬ 
narea rătăcirii răspîndită despre consubstanţialitate, din ură faţă de 
Atanasie, au răspîndit această regulă, atunci ei l-au condamnat cu ne¬ 
dreaptă satisfacţie, neînţelegînd că, folosindu-se de această regulă, l-au 
depus şi pe Atanasie. Acestea s-au petrecut în preajma sărbătorii Paşti¬ 
lor. Dar împăratul i-a comunicat lui Ioan că nu poate veni la biserică 
fiindcă două sinoade îl condamnaseră. Lipsea aşadar Ioan şi nu urca 
la biserică. Dar toţi cei de partea lui, plecînd din biserică, au sărbătorit 
Pastile în termele numite constantiniene. Cu aceştia cei mai mulţi din¬ 
tre episcopi, preoţi şi din ceata sacră a clericilor s-au pus în mişcare, 
întîlnindu-se în diferite locuri şi numindu-se între ei ioaniţi. Iar Ioan, 
timp de două luni, n-a ieşit nicăieri, pînă cînd împăratul a poruncit să 
fie ridicat şi dus în surghiun. Aşa l-au luat într-o zi din biserică şi au 
plecat cu el. Dar cîţiva dintre ioaniţi au incendiat în acea zi biserica. 
Şi bătînd vîntul, flăcările au cuprins şi bazilica senatului. Evenimentele 
acestea s-au petrecut în a 20-a zi a lunii ianuarie, în al 6-lea consulat 
al lui Onorie şi Aristene. Datorită celor întîmplate, Optat, prefectul 
oraşului, care era păgîn, din ură faţă de creştini a pus la diferite feluri 
de tortură pe cei mai mulţi dintre ioaniţi. (Socrate, VI, 16). 

CAPITOLUL XVIII 

DESPRE SURGHIUNUL Şl MOARTEA LUI IOAN 

Izgonit din oraş, Ioan a fost trimis la Cucuz, o localitate mică şi 
părăsită din Armenia. De aci a fost transferat la Pitius 165 , unde se află 
hotarele Pontului şi ale imperiului roman, în vecinătatea cruzilor bar¬ 
bari. Dar bunătatea lui Dumnezeu n-a îngăduit ca bravul Său atlet să 
rămină mult timp în astfel de locuri. (Teodoret, V, 34). 

In vrvemea aceasta, întiistătătorul Inochentie al Romei a scris lui 
Ioan şi clerului din Constantinopol că nu e bine să se dea un succesor 
lui Ioan şi nici clerul acestuia să se supună altui episcop dintr-o loca¬ 
litate îndepărtată. Se spune că Ioan, pe cînd era dus în exil, şi-a aflat 
printr-o vedenie ziua în care avea să moară, zi arătată de Basilisc, mar¬ 
tir, în Comana. Acolo, obosit de drum, n-a mai putut suporta durerile 
de cap şi arşiţa soarelui şi a încetat din viaţă. (Sozomen, VIII, 26). 

Aceasta s-a întîmplat în a patrusprezecea zi a lunii septembrie itlG , 
în timpul consulatului al şaptelea al lui Onorie şi al doilea al lui Teo- 
dosie (An. 407). (Socrate, VI, 10). 


CAPITOLUL XIX 

CUM ILIRICUL ŞI OCCIDENTUL 
S-AU DESPĂRŢIT DE EPISCOPII RĂSĂRITENI 
DIN CAUZA LUI IOAN 

Mai ales ierarhii Europei au dezaprobat cauzele care au dus la ne¬ 
dreptatea făcută cu Ioan. Ei au întrerupt legăturile cu episcopii răsări- 
teni. La fel au procedat şi ilirienii. Răsăritenii însă, deşi cei mai mulţi 
s-au disociat de nedreptatea săvîrşită, n-au voit totuşi să sfîşie trupul 
Bisericii. Iar după moartea acelui învăţător al tuturor popoarelor, 
episcopii occidentali n-au reluat legăturile cu episcopii Egiptului, Orien¬ 
tului, Bosforului şi Traciei, înainte ca numele acelui sfînt bărbat să fie 
pus între predecesori. Pe Acachie, care a fost numit după el, nu l-au 
socotit demn de pomenit. Iar pe Atticus, succesorul lui Arsachie 167 , care 

165. Orăşel pe malul de Răsărit al Mării Negre. 

166. Sfîntul Ioan Gură de Aur a murit în localitatea Comana la 14 septembrie 
407. Ultimele lui cuvinte au fost: «Slavă lui Dumnezeu pentru toate». In 438, rămă¬ 
şiţele sale pămînteşti au fost aduse la Constantinopol şi aşezate în biserica «Sfinţii 
Apostoli». Biserica Ortodoxă îl sărbătoreşte la 13 noiembrie, singur, şi împreună cu 
Sfîntul Vasile cel Mare şi cu. Sfîntul Grigorie de Nazianz la 30 ianuarie, numiţi 
împreună «Mari Dascăli ai lumii şi Ierarhi». 

467. In lista Patriarhilor de Constantinopol, după Sfîntul Ioan Gură de Aur 
figurează Arsachie, de la 27 iunie 404 la 11 noiembrie 405, apoi Atticus, de la începu- 
) tul lui martie 406 pînă la 10 octombrie 425. 

trimitea repetate solii şi cerea garanţii de pace, l-au confirmat numai 
după ce numele lui loan a fost înscris în diptice (registrele episcopale). 
(Teodoret, V, 34). 


CAPITOLUL XX 

DESPRE HIROTONIREA LUI ARSACHIE CONSTANTINOPOLITANUL 
ŞI DESPRE URA FAŢĂ DE EL DIN PRICINA LUI IO AN 

După trecere de cîteva zile, a fost hirotonit episcop al Cons'tantino- 
polul Arsachie, frate al lui Nectarie, foarte înaintat în vîrstă, avînd 
peste 80 de ani, care a condus la început episcopatul cu foarte mare 
blîndeţe. (Socrate, VI, 17). 

Apoi şi-a schimbat atitudinea cînd a fost vorba de cei ce-1 iubeau 
pe loan. Fiindcă aceştia nu voiau să aibă vreo legătură cu Arsachie, nici 
‘măcar pentru rugăciune, ci, precum s-a spus, celebrau cele sfinte sepa¬ 
rat, prin cele mai retrase şi mai îndepărtate locuri ale oraşului, el a de¬ 
nunţat această stare de lucruri împăratului. S-a dat ordin să se intervi¬ 
nă cu forţa armată, şi poporul a fost pus pe fugă cu pietre şi cu cio¬ 
mege. Iar pe cei mai cunoscuţi şi mai statornici în dragostea faţă de 
loan i-a dus la închisoare. Pe de altă parte soldaţii, abuzînd de încre¬ 
derea ce le-a fost acordată, cum se întîmplă în asemenea împrejurări, 
jefuiau femeile de podoabe, luînd cu forţa cingători de aur, brăţări, 
mărgele, parfumuri, inele, diademe, smulgîndu-le cerceii cu urechi cu 
tot. S-a produs în oraş o foarte mare tulburare, cu vaiete şi gemete. 
Totuşi, dragostea faţă de loan n-a putut fi înăbuşită pe calea aceasta, 
chiar dacă cei mai mulţi nu îndrăzneau să se adune între ei nici la piaţă 
nici în băi. Pentru unii era periculos să rămînă şi acasă, astfel că pără¬ 
seau oraşul şi mulţi bărbaţi şi foarte multe femei şi fecioare demne de 
laudă prin virtutea vieţii lor au fugit. (Sozomen, VIII, 23). 

în acel timp a căzut o grindină puternică în Constantinopol şi în 
comunele suburbane. Aceasta s-a întâmplat în al şaselea consulat al lui 
Onorie şi Aristene (An. 404), în a treizecea zi a lunii septembrie. Se 
spune că din mînia lui Dumnezeu a căzut grindina, pentru că fusese 
condamnat loan fără judecată. Acestor vorbe le-a dat temei de încre¬ 
dere moartea împărătesei, petrecută foarte repede, căci a murit în a 
patra zi după grindină. (Socrate, VI, 17). 

Atunci şi Cirin, episcopul Calcedonului, care-i făcuse mult rău lui 
loan, a murit cu piciorul amputat (Sozomen, VIII, 16). 

Alţii spuneau totuşi că Ioan a suferit pe drept, fiindcă tolerase 
multe biserici ale novaţienilor, quartodecimanilor şi ale altor eretici. 
(Socrate, VI, 17). 


CAPITOLUL XXI 

DESPRE CITEŢUL EUTROPIE, PEDEPSIT CU ÎNCHISOARE 
DIN CAUZA LUI IOAN 

In acel timp a fost închis şi citeţul Eutropie, bănuit că ar fi parti¬ 
cipat şi el la incendierea bisericii. întemniţat, a fost supus la multe chi¬ 
nuri şi în curînd a murit. Cred că trebuie amintit ce s-a întîmplat cu 
acesta. Cineva a visat că a văzut pe un bărbat voinic şi frumos stînd 
lîngă altar, cinstind pe martirul Ştefan şi spunînd că nu se mai găsesc 
nicăieri bărbaţi buni, că el a cutreierat tot oraşul şi că n-a găsit pe nici 
unul în afară de Eutropie. După ce s-a trezit, el a povestit prietenilor 
visul pe care-l avusese. Apoi, căutînd pe cei care fuseseră arestaţi de 
prefect şi snopiţi în bătaie, a găsit pe Eutropie şi i-a povestit visul. Iar 
el plîngînd a rugat să afle ceva despre cel pe care-l văzuse în vis. Şi 
cum prefectul aresta pe mulţi şi nu descoperea pe făptaşii incendiului, 
deţinînd şi cîteva femei, le îndemna să-l accepte ca episcop pe Arsachie, 
dar multe au refuzat. între ele una, pe nume Olimpiada, socotind ne¬ 
drept să dea satisfacţie ticăloşiei, a zis : Adu-mi şi mai mulţi defăimători 
şi supune-mă la chinuri şi mai mari; nu este legiuit pentru mine să-l 
ascult pe Arsachie şi să fac ceea ce nu e permis celor pioşi. Şi fiindcă 
prefectul n-o putea face să meargă la biserica păstorită de Arsachie, a 
lăsat-o să plece, dar după puţin timp a arestat-o din nou şi i-a arătat 
mult, aur, crezînd că în felul acesta îi va înfrînge statornicia caracte¬ 
rului. Tot în acest timp preotul Tigriu a fost dezbrăcat, bătut la spate 
şi atît de chinuit încît i s-au desfăcut din încheieturi mîinile şi picioa¬ 
rele. (Sozomen, VIII, 24). 


CAPITOLUL XXII 

DESPRE MOARTEA LUI ARSACHIE 
ŞI DESPRE NUMIREA LUI ATIC CA EPISCOP 

Arsachie, după ce a mai trăit puţin timp, a murit cînd urma consula¬ 
tul al doilea al lui Stilicon şi Antemie (An. 405), în a unsprezecea zi a 
lunii noiembrie. După moartea lui a început o mare luptă pentru epis¬ 
copatul Constantinopolului. Şi fiindcă din cauza aceasta au trecut patru 
luni, cînd au urmat la consulat Arcadie pentru a şaptea oară şi Probus 
(An. 406), a fost numit episcop Atic, armean de neam, de fel monah, în¬ 
zestrat din tinereţe cu o înţelepciune naturală. (Socrate, VI, 18). 

CAPITOLUL XXIII 

DESPRE SUCCESIUNEA DIFERIŢILOR PATRIARHI 

Lui Siriciu, care a condus episcopatul Romei cinci ani, i-a urmat 
Anastasie, după care a primit drepturile episcopale Inochentie. A murit 
şi Flavian care nu consimţise la condamnarea lui Ioan. După moartea 
lui Flavian a primit episcopatul Porfirie. Şi fiindcă foarte mulţi consim- 
ţiseră să semneze contra lui Ioan, în Constantinopol s-a produs o mare 
dezbinare, astfel încît cei mai mulţi săvârşeau liturghia în case particu¬ 
lare şi se ajungea la scandaluri, fiindcă din bunăvoinţa lui Arsachie şi 
Porfirie, ca şi a lui Teofil, episcop al Alexandriei, la dorinţa fruntaşilor, 
fusese părăsită legea care poruncea ca toţi să vină la biserică, iar cine 
nu vine să fie îndepărtat. (Sozomen.VIII, 24). 


CAPITOLUL XXIV 

DESPRE TULBURĂRILE PE CARE BARBARII 
LE PRICINUIAU STATULUI 

In acel timp, pe lîngă dezbinările din cler, statul era tulburat şi de 
alte mari neajunsuri. Căci hunii, trecînd Istrul, devastau Tracia. De ase¬ 
menea, tîlharii Isauriei, venind pînă în Caria şi Fenieia cu mare mul¬ 
ţime adunată, au jefuit oraşele şi satele prin care trecuseră. Tot în acel 
timp şeful armatelor lui Onorie era Stilicon, un om cu mare autoritate 
şi avînd influenţă asupra celei mai mari părţi a nobilimii romane. Aces¬ 
ta, intrînd în conflict cu generalii lui Arcadie, se gîndea să pornească 
împotriva lor. Atunci, de acord cu Onorie, l-a numit comandant al ar¬ 
matei pe Alario, regele goţilor, şi, ajungînd în Iliric, 1-a pus prefect acolo 
pe Ioviu, ca să ridice armele contra romanilor şi să supună pe provin¬ 
ciali sub jurisdicţia lui Onorie. Şi Alaric, după ce a adunat pe barbarii 
supuşi lui şi pe locuitorii Dalmaţiei, a venit în Epir, unde n-a rămas 
mult timp şi s-a întors în Italia fiindcă, deşi voise să plece, a fost re¬ 
ţinut, cum el însuşi a mărturisit, prin scrisorile lui Onorie. (Sozomen, 
VIII, 25). 

CAPITOLUL XXV 

CUM ALEXANDRU, EPISCOPUL ANTIOHIEI, 

A ADUS LA UNITATEA BISERICII POPORUL DEZBINAT 

în vremea aceea a ocupat episcopatul Alexandriei Chirii 168 , vărul 
lui Teofil. Episcop al Bisericii Ierusalimului era Ioan, un bărbat minu¬ 
nat, succesor al lui Chirii. Iar la Antiohia era Alexandru, bun predicator 
şi dovedind virtute prin multe lucrări. Acesta, urmînd lui Porfirie,' care 
fusese hirotonit după Flavian, a lăsat multe amintiri ale clemenţei sale. 
Flavian strălucea prin subtilitatea înţelepciunii sale. Prea sfinţitul Ale¬ 
xandru se distingea şi el prin cultura lui filosofică şi prin binefacerile 
faţă de cei buni. Acesta, stăruind prin rugăminţi, a unit cu restul po¬ 
porului pe cei ce erau de partea lui Eustatie (ceea ce n-au putut face mai 
înainte Paulin şi după el Evagrie) şi a organizat o festivitate cum ni¬ 
meni n-a mai văzut vreodată alta. Căci după ce a luat cu el pe toţi cei 
devotaţi lui, preoţi şi popor, a venit la locul unde se adunau eustaţienii 
şi aducînd cîntăreţi de psalmi, care rosteau psalmii într-o melodie con¬ 
tinuă, a umplut toată piaţa de oameni, de la cea mai îndepărtată poartă 
a oraşului, pînă la biserica mare, făcînd să pară fluviul de gîndire ca 
un adevărat fluviu revărsat. Văzînd aceasta iudeii, arienii şi rămăşiţele 
de păgîni au gemut gîndindu-se la celelalte şuvoaie care se vărsau în 
marea Bisericii. Acesta a înscris cel dintîi numele marelui Ioan în dip¬ 
ticele eelesiastice. (Teodoret, V, 35). 


CAPITOLUL XXVI 

CUM A FOST READUS LA CONSTANTINQPOL 
TRUPUL LUI IOAN 


în timpul ce a urmat, rămăşiţele acestui mare propovăduitor au 
fost transportate în oraşul imperial. Şi iarăşi poporul cel prea credin¬ 
cios, curgînd pe mare ca şi pe uscat, a umplut apele Bosforului de lu¬ 
mina opaiţelor şi a luminărilor aprinse. Această comoară a adus-o acelui 
oraş împăratul. Acesta a moştenit numele bunicului şi i-a păstrat ne¬ 
atinsă evlavia. Cu ochii şi fruntea lipită da racla aceluia, s-a rugat pen¬ 
tru fiii săi Arcadie şi Eudoxia, ca să-i ierte pentru greşelile făcute din 
neştiinţă. In curînd i-au murit şi părinţii, lăsîndu-1 orfan. Dar Dumne¬ 
zeul părinţilor şi al urmaşilor n-a răbdat ca el să simtă umilinţa de co¬ 
pil fără părinţi. Căci a făcut să fie crescut cu evlavie şi i-a păzit impe¬ 
riul fără teama de tulburări, înfrînînd planurile tiranilor. (Teodoret, V, 26). 


168. Episcopul Chirii al Alexandriei nu a fost vărul, ci nepotul episcopului 
Teofil. 


c 

CAPITOLUL XXVII 

DESPRE LAUDELE LUI TEODOSIE CEL TÎNĂR 

Acesta, aducîndu-şi aminte întotdeauna de binefaceri, cinstea pe 
binefăcători şi avea părtaşe la imnurile religioase pe surori, care-şi 
păstrau fecioria prin felul de viaţă, considerînd hrană de mare preţ con¬ 
vorbirile despre cele sfinite şi socotind mâinile celor săraci comoară ne¬ 
pieritoare. Prinţul însuşi era împodobit cu multe însuşiri lăudabile, mai 
ales cu blîndeţe, îngăduinţă şi linişte sufletească, neprivind niciodată 
ca pe ceva sigur ceea ce aduce timpul. Se cuvine să arătăm aceasta pe 
faţă. Un bărbat cu o ţinută de monah, dar cu un fel de a fi mai sever, 
a venit la împărat să-l roage pentru o pricină. Fiindcă făcuse aceasta 
de multe ori, dar nu i se îndeplinise rugămintea, l-a oprit de la intra¬ 
rea în biserică şi impunîndu-i aceasta ca o obligaţie, a plecat. Dar prea 
credinciosul împărat, întorcîndu-se la palat, la masa de prînz le-a spus 
celor de faţă că nu se va aşeza la masă pînă ce nu va fi scos din lanţuri 
acel călugăr. De aceea a trimis la episcopul oraşului să poruncească 
celui ce-1 legase să-l scoată din lanţuri. Şi cu toate că episcopul, răspun- 
zîndu-i că nu trebuie să primească de la oricine interdicţia de a intra 
în biserică, a intervenit ca acela să fie eliberat, împăratul totuşi nu s-a 
socotit dezlegat de interdicţie pînă n-a primit dezlegarea de la cel ce-i 
interzisese legătura cu biserica. Templele idolilor, care fuseseră pără¬ 
site, el a făcut să fie dărîmate din temelie, pentru ca urmaşii să nu mai 
găsească nici o urmă a rătăcirilor din trecut. Această motivare a dat-o 
şi în legile sale. Iar cînd Roilas, comandantul Sciţiei, a trecut Istrul şi 
cu armată fără număr a jefuit crunt Traciile, ameninţînd să asedieze şi 
să dărîrne chiar oraşul imperial, majestatea divină lovindu-1 cu săgeţi şi 
trăsnete de sus l-a ars şi pe el şi toată armata. (Teodoret, V, 36). 


CAPITOLUL XXVIII 

DESPRE MINUNILE PETRECUTE ÎMPOTRIVA PERŞILOR 

Aşa ceva s-a săvîrşit de către Domnul şi ocrotitorul lui chiar în 
războiul cu perşii. Aceia, cînd au aflat că romanii n-au armate la fron¬ 
tiere, au început să atace oraşele din apropiere, călcînd tratatele de 
pace. Nimeni nu dădea ajutor la hotarele devastate, căci împăratul, în- 
crezîndu-se în legăturile de pace, îndreptase generalii şi oştirea către alte 
războaie. Dar atunci a căzut o ploaie mare cu multă grindină, Dumne¬ 
zeu nepermiţîndu-le să înainteze mai mult. Grindina căzută a împiedi¬ 
cat mersul cailor, făcînd ca timp de douăzeci de zile ei să nu se poată 








deplasa deeît foarte puţin. Ofiţerii, adunîndu-şi armata şi asediind din 
nou oraşul cu nume împărătesc, s-au făcut pînă la urmă de ocară. Căci 
pe cînd regele Gororan asedia din toate părţile oraşul înainte numit, 
punînd în bătaie multe maşini de asediu şi ridicînd turnuri înalte împo¬ 
triva zidurilor cetăţii, singur Eunomie, preasfinţitul episcop al oraşului, 
a rezistat, distrugîndu-le maşinile şi zădămicindu-le atacul. Şi cu toate 
că generalii noştri, istoviţi de luptele cu duşmanii nu îndrăzneau să mai 
reziste asediului, el singur luptînd a salvat oraşul fără devastări. Pe 
cînd un bărbat din partea duşmanilor, insultînd cum se întîmplă de 
obicei şi repetînd vorbele lui Rapsac şi ale lui Senaherib, ameninţa că va 
da foc templului sfînt, acel preasfinţit bărbat, nemaisuportînd nebunia 
aceluia, a poruncit ca o batistă să fie împinsă lingă meterezul numit cu 
numele apostolului Toma. Şi punînd în balistă o piatră foarte mare, a 
zis : In numele Celui defăimat întindeţi arcul şi aruncaţi piatra. Şi pia¬ 
tra aruncată, lovindu-1 în faţă pe blestematul defăimător, i-a sluţit chi¬ 
pul, i-a spart capul şi i-a împrăştiat creierii pe pămînt. Cînd a aflat 
aceasta comandantul armatei, care ameninţa că va cuceri oraşul, a tăcut 
şi, prin forţa lucrurilor declarîndu-se învins, de teamă a cerut pace. 
Astfel aşadar împăratul tuturor l-a ocrotit pe acest preacredincios îm¬ 
părat, care se mărturisea slujitor al lui Dumnezeu şi la toate credincios 
(Teodoret, V, 36). 


CAPITOLUL XXIX 


DESPRE SUCCESIUNEA EPISCOPALĂ 


în vremea aceasta, lui Inochentie, minunat prelat al oraşului Roma, 
i-a urmat Bonifaciu.' Lui Bonifaciu i-a urmat Zosim, şi lui Zosim, 
Celest 169 . La Ierusalim, după Ioan a luat conducerea Bisericii Prailie, 
iar la Antiohia, după sfinţitul Alexandru a fost rînduit episcop al Bi¬ 
sericii Teodot, oglindă a castităţii, împodobit cu blîndeţea şi puritatea 
vieţii. El a amestecat cohorta lui Apoiinarie cu oile sfinte, rugîndu-le să 
se unească în acelaşi staul. Dar în acelaşi timp a pornit cu război contra 
Bisericilor din aceleaşi pricini Isdigerdis, regele perşilor. (Teodoret, 
V, 37). 



160. Ordinea 1 este următoarea : Zosim I (417—410), Bonifaciu 1 (418—422), Celes 
tin I (422—432). 

CAPITOLUL XXX 

DESPRE VIRTUŢILE EPISCOPULUI ABDAS LA PERŞI 

Abdas era un episcop înzestrat cu foarte multe virtuţi. Acesta, fo- 
losindu-se de o mare rîvnă divină, a distrus pireele, ceea ce însemnează 
focul lor, adică altarul Vestei. Căci păgînii numesc piree templele în 
care păzesc focul, socotind pe Dumnezeu foc. Regele, cînd a auzit de la 
magi acestea, l-a chemat pe Abdas. Şi la început l-a învinovăţit cu blîn- 
deţe, eerîndu-i să reconstruiască pireul distrus. El însă refuzînd şi spu- 
nînd că nu va face aceasta niciodată, regele i-a răspuns că va dărîma 
şi el toate bisericile. Sosind data fixată pentru aceasta, a luat măsuri 
mai întîi să fie ucis Abdas şi după aceea să fie dărîmate bisericile. Eu 
nu socotesc că s-a făcut bine cu distrugerea Vestei. Căci nici Apostolul, 
cînd a venit la Atena şi a văzut oraşul plin de idoli, nu le-a distrus alta¬ 
rele, ci a procedat cu socoteală, învăţîndu-i despre credinţa cea adevă¬ 
rată. Totuşi, îl admir foarte mult că n-a voit să refacă templul distrus, 
ci' a preferat să moară şi socotesc că trebuie cinstit cu cele mai multe 
cununi. Căci a adora focul este tot una cu a-i construi templu. De aici 
luîndu-şi aşadar furtuna începutul, a aprins foarte aprig şi sălbatic su¬ 
fletele tinerilor evlavioşi şi treizeci de ani în şir a durat o groaznică răz¬ 
meriţă mărită oarecum mai mult de alte furtuni. Perşii îi numesc magi 
pe cei care zeifică elementele naturii. Am arătat cu alt prilej legendele 
lor, dînd şi răspunsuri potrivite la întrebările acestora. Astfel Gororan, 
fiul lui Isdigerdis, luînd conducerea imperiului după moartea tatălui său, 
a pornit cu război contra evlaviei creştine. A inventat împotriva creşti¬ 
nilor tot felul de pedepse şi chinuri, pe care nu este cazul să le descriu 
acum. Unora le-au jupuit mîinile, altora spatele, altora capetele, înce¬ 
pând de la frunte, pînă ce i-au lăsat cu ţeasta goală pînă la gît. Pe alţii 
îi lăsau complet goi şi-i acopereau pe la mijloc cu despicături de trestii, 
pe care le potriveau cu ascuţişul pe carnea trupului, pe care-1 legau 
strîns cu sfori de jur împrejur, de la cap pînă la picioare. Apoi trăgeau 
cu putere trestiile, astfel încît, cînd acestea erau trase, ascuţişul lor le 
sfîşia carnea şi supliciul acesta le pricinuia dureri nemaipomenite. Un 
alt chin consta in săparea unor gropi pe care le astupau bine în toate 
părţile şi vîrau în ele pe atleţii evlaviei, aruncînd peste ei mulţime de 
şoareci mari înfometaţi şi legînd celor pedepsiţi mîinile şi picioarele, 
ca să nu poată alunga bestiile. Au mai născocit şi alte chinuri şi mai 
sălbatice, avînd ca învăţător pe vrăjmaşul adevărului. Dar n-au putut 
infrînge virtutea atleţilor, care se întreceau să primească prin astfel de 
moarte darurile vieţii veşnice. Voi aminti totuşi de doi sau trei, ca să 
se vadă prin ei vitejia celorlalţi. (Teodoret, V, 38). 


27 — Casiodor 

CAPITOLUL XXXI 

DESPRE HORMISDAS, PREA NOBILUL MĂRTURISITOR 
AL LUI HRISTOS LA PERŞI 

Hormisdas era un mare nobil la perşi, care avusese pe tatăl său 
prefect. Cînd regele a aflat că acesta este creştin, a cerut să-i fie adus 
şi i-a poruncit să tăgăduiască pe Dumnezeu Mântuitorul. Dar el a răs¬ 
puns : Nu gândeşti nici drept, nici folositor, împărate. Căci cel -care este 
învăţat să nege cu uşurinţă şi să dispreţuiască pe Dumnezeul tuturor, 
dispreţuieşte foarte uşor şi pe împărat, care este el însuşi o pante a 
naturii muritoare. Şi dacă este demn de cel mai mare chin cel care dis¬ 
preţuieşte sceptrul tău, împărate, merită să fie dat tuturor chinurilor cel 
ce neagă pe Creatorul a toate. Iar împăratul, care ar fi trebuit să-i ad¬ 
mire înţelepciunea, l-a dezbrăcat pe bunul atlet de avere şi de demni¬ 
tate şi i-a poruncit ca gol să tragă de căpăstru cămilele armatei. Şi după 
ce au trecut mai multe zile, privind împăratul de sus, l-a văzut pe prea 
distinsul bărbat ars rău de soare şi plin tot de praf. Amintindu-şi 
de patria şi de neamul de naştere al bărbatului, a poruncit să fie adus 
la el şi să fie îmbrăcat bine, ou haine de in. Apoi, socotind că atâta su¬ 
ferinţă adunată şi mila arătată faţă de el îl vor muia, a zis : Hai, acum 
liberează-te de acea încăpăţînare şi tăgăduieşte-1 pe fiul dulgherului. 
Dar el, plin de rîvnă pentru Dumnezeu, a rupt îmbrăcămintea şi a arun¬ 
cat-o, zicînd : Dacă-ţi închipui că eu îmi lepăd credinţa în felul acesta, 
iată, ai, împreună cu impietatea, darul pe care-1 stăpâneşti. Contemplîn- 
du-i această vitejie, l-a aruncat gol din imperiul său. (Teodoret, V, 38). 


CAPITOLUL XXXII 

DESPRE SANES, MĂRTURISITOR LA PERŞI 

Pe Sanes, stăpîn peste o mie de sclavi, fiindcă îi rezista şi nu ac¬ 
cepta să tăgăduiască pe Creatorul a toate, întrebîndu-1 cine dintre scla¬ 
vii lui este cel mai crud, i-a încredinţat acelui sclav stăpînirea peste cei¬ 
lalţi sclavi şi a cerut ca aceluia să-i slujească stăpînul însuşi şi soţia lui, 
crezând că prin aceasta va înfrînge pe luptătorul pentru adevăr. Dar s-a 
înşelat în speranţa sa. Căci acela avea casa construită pe piatră. (Teo- 
i| doret, V, 38). 






ISTORIA BISERICEASCA TRIPARTITA 


419 


CAPITOLUL XXXIII 

DESPRE DIACONUL VENIAMIN DIN PERSIA 
ŞI DESPRE MARTIRIUL LUI 

Prinzîndu-1 şi pe diaconul Veniamin, l-a vîrît la închisoare. Dar 
după trecere de doi ani, a sosit pe neaşteptate un delegat roman pentru 
tratative în legătură cu alte interese. Şi cînd a aflat acestea, a cerut re¬ 
gelui să fie eliberat diaconul. Regele însă a poruncit ca Veniamin să 
promită că nu va predica nici unuia dintre magi învăţătura creştină şi-l 
va lăsa liber. Delegatul a promis că Veniamin va respecta recomanda¬ 
rea regelui. Auzind ce i se cere, Veniamin a răspuns delegatului : Mi-e 
imposibil să nu dăruiesc şi altora lumina pe oare am primit-o eu în¬ 
sumi. Cît de vrednic de pedeapsă este cel care a ascuns talantul o arată 
istoria sfîntă a Evangheliilor. Regele, care încă nu ştia nimic din aces¬ 
tea, a poruncit ca Veniamin să fie scos din lanţuri. Dar el nu înceta să 
predice. Şi luîndu-i. pe cei stăpîniţi de întunericul ignoranţei, îi punea 
imediat sub lumina adevărului. După ce a trecut un an, faptele lui au 
fost aduse la cunoştinţa regelui. Adus la el, i-a poruncit să tăgăduiască 
pe Dumnezeul adevărat pe eare-L adora. Dar el l-a întrebat pe rege, 
zicînd : De ce cinste este vrednic cel care, părăsindu-şi ţara sa, se pune 
în slujba altei ţări străine ? Şi cînd regele a răspuns : Este vrednic de 
moarte şi de cel mai crud supliciu, prea înţeleptul bărbat a zis : De ce 
aşadar să nu sufere pe drept omul care, părăsind pe Creatorul şi Făcă¬ 
torul lumii, pe Cel ce dă viaţă şi mîntuire, vrea să zeifice pe unul din 
slujitorii Lui şi să-i acorde mai degrabă acestuia cultul datorat ? în¬ 
furiat de aceste cuvinte, regele a poruncit să se ascută douăzeci de tres¬ 
tii şi să i se înfigă sub unghiile degetelor de la mîini şi de la picioare. 
Şi fiindcă el privea în derîdere acest chin, regele a poruncit să i se 
aducă altă trestie ascuţită şi să-l înţepe pe diacon în partea de unde 
începe obîrşia omenească. Trestia era mereu infiptă şi trasă înapoi pro- 
ducînd dureri de nespus. După acest chin nelegiuit, a poruncit să se 
aducă o vargă groasă, plină de spini şi să i se vîre în orificiul anal, pen¬ 
tru ca în acest chip prea viteazul luptător să-şi dea duhul. 

Multe altele de acest fel au fost născocite de alţi nelegiuiţi. Şi totuşi, 
nu e de mirare că Dumnezeul tuturor rabdă cu mărinimie ferocitatea şi 
necredinţa acestora, cînd ne gîndim că înainte de imperiul marelui Con¬ 
stantin, împăraţii romani care au existat s-au năpustit cu furie asupra 

slujitorilor adevărului. Diocleţian în ziua Patimilor mântuitoare a dis¬ 
trus bisericile în tot imperiul roman. Dar după trecere de nouă ani ele 
au înflorit din nou, devenind şi mai mari şi mai frumoase. In schimb 
el, după nebunia impietăţii sale, s-a stins pentru totdeauna. Căci şi 
Domnul a prezis că vor fi astfel de războaie şi a predicat biruinţa Bi¬ 
sericii. Pe noi totuşi realitatea însăşi ne învaţă că ne sînt mai folositoa¬ 
re războaiele decît pacea : fiindcă pacea ne face slabi, moi şi timizi, pe 
cînd războiul ascute mintea şi ne îndeamnă să dispreţuim cele. prezente 
ca trecătoare. Dar acestea le-am expus mai dezvoltat în altă lucrare. 
(Teodoret, V, 38). 


CAPITOLUL XXXIV 

DESPRE TEODOT, EPISCOP AL ANTIOHIEI, 

ŞI DESPRE TEODOR, EPISCOP AL MOPSUESTIEI 

In acel timp, în care prea sfinţitul Teodot conducea Biserica din 
Antiohia, Teodor, episcop al Mopsuestiei şi învăţat al întregii Biserici, 
a ajuns la sfîrşitul vieţii după ce a luptat cu vitejie împotriva nume¬ 
roasei cohorte de eretici. El şi-a însuşit învăţătura marelui Diodor. A 
fost tovarăş şi colaborator al prea sfinţitului Ioan. A primit deopotrivă 
cupele duhovniceşti ale lui Diodor, rămînînd în episcopat treizeci şi şase 
de ani, luptînd cu succes împotriva arienilor şi eunomienilor, nimicind 
capcanele tîlharului Apolinarie şi pregătind păşuni grase pentru oile lui 
Dumnezeu. Fratele său, Polihron, a condus Biserica din Apameia, împo¬ 
dobit fiind şi cu harul vorbirii oratorice şi cu strălucirea vieţii nepătate. 
(Teodoret, V, 39). 


CAPITOLUL XXXV 

DESPRE SFÎRŞITUL ÎMPĂRATULUI ARCADIE 

% 

Nu mult timp după moartea lui Ioan a murit şi împăratul Arcadie, 
bărbat blînd şi liniştit, socotit spre sfîrşitul vieţii venerabil pentru aces¬ 
te însuşiri. In oraşul Constantinopol se găseşte o casă foarte mare, 
avînd numele de Caria, ceea ce însemnează nuc. Căci în vestibulul ace¬ 
lei case era un nuc, de care a fost spînzurat martirul Acachie. Din 
această cauză a fost clădită acolo alături şi o capelă pentru rugăciuni. 
Pe acel nuc voind să-l vadă Arcadie a venit la casa de rugăciuni, întor- 

cîndu-se la palat după săvîrşirea rugăciunii. Cu această ocazie, toţi lo¬ 
cuitorii din jurul casei de rugăciuni au alergat să-l vadă pe împărat. 
Unii au ieşit la porţi ca să vadă mai bine faţa împăratului şi suita, alţii 
urmau alaiul. Şi în timp ce toţi, cu copii, soţii şi slugi, ieşiseră din casă, 
deodată casa cea mare de care era lipită capela s-a prăbuşit. A urmat 
un mare strigăt de spaimă, dar şi de mirare că rugăciunea împăratului 
scăpase pe atîţia oameni de primejdia prăbuşirii care s-a produs. Arca- 
die, rămînîndu-i în vîrstă de opt ani fiul său Teodosie, despre care am 
istorisit mai multe, a murit în timpul consulatului lui Basus şi Filip 
(An. 408), în prima zi a lunii mai, în anul al doilea al Olimpiadei a 
două sute nouăzeci şi şaptea. El a domnit cu tatăl său Teodosie treispre¬ 
zece ani, iar după moartea tatălui, paisprezece. A trăit treizeci şi unu de 
ani. (Socrate, VI, 21). 






CARTEA A XI-A 


CAPITOLUL I 

CĂ IMPERIUL LUI TEODOSIE CEL TÎNĂR 
ÎL CONDUCEA PREFECTUL ANTEMIE 

Cînd a murit împăratul Arcadie, fratele său Onorie conducea Apu¬ 
sul, iar provinciile orientale rămîneau sub puterea tînărului Teodosie 
care era de opt ani, în locul lui toate fiind sub conducerea prefectului 
Antemie. Acesta era nepot al lui Filip, care sub împăratul Constanţiu 
alungase pe episcopul Pavel din Biserică şi introdusese în loc pe Mace¬ 
donie. El a înconjurat oraşul Constantinopol ou un mare zid. Era socotit 
bărbat foarte înţelept între oamenii acelui timp şi chiar era, căci nu 
făcea nimic fără chibzuinţă, ci îndeplinea cu sfatul multora cele ce erau 
de făcut, încrezîndu-se mai ales în sofistul Troil. (Socrate, VII, 1). 


CAPITOLUL II 

DESPRE EPISCOPUL ATIC Şl DESPRE CARACTERUL LUI 

Cînd împăratul avea opt ani, episcopatul îl deţinea, de trei ani, 
Atic, bărbat vestit şi învăţat, venerabil şi înţelept. De aceea şi Bisericile 
au avut o mare dezvoltare sub conducerea lui. Nu era generos numai cu 
oamenii de aceeaşi credinţă cu el, ci şi faţă de eretici îşi arăta înţelep¬ 
ciunea lui minunată, nevrînd să-i asuprească. Iar cînd a încercat să-i 
desfiinţeze ca eretici, căuta de asemenea să fie blînd. în timpul acesta 
nu neglija vorbirea frumoasă. Se ostenea cu cititul celor vechi, cu care 
pierdea nopţi întregi. De aceea nu-1 impresionau lecturile filosofice sau 
sofistice, în convorbiri era plăcut, cu cei trişti era trist şi, pe scurt, po¬ 
trivit Apostolului, «tuturor toate s-a făcut» (I Cor. 9, 22). Mai întîi, cînd 
era preot scria cărţi şi, meditîndu-le, le citea în faţa bisericii, apoi, îm- 
perechind curajul cu munca, arăta ochilor care-1 citeau o învăţătură 
lăudabilă. Totuşi predicile lui nu erau în aşa fel încît să fie scrise de 
către auditori. Voi povesti cele ce sînt demne de amintit din cîte s-au 
întîmplat în timpul lui. (Socrate, VII, 2). 

CAPITOLUL, III 

DESPRE TEODOSIE, EPISCOPUL SINADEI ; 

CUM S-AU CONVERTIT ACOLO MACEDONIENII 

în oraşul Sinada din Frigia Pacatiană era episcop un oarecare Teo- 
dosie, care îi urmărea pe macedonieni, fiindcă acolo erau mai mulţi ere¬ 
tici. Şi îi alunga cu mare cruzime nu numai din oraş, dar chiar de pe 
ogoare, cu toate că Biserica ortodocşilor nu obişnuia să facă persecuţii. 
El însă făcea aceasta nu din zel pentru dreapta credinţă, ci din dragoste 
de bani. înarma împotriva lor pe toţi, atît pe clerici, cît şi pe judecăto¬ 
rii din provincie, hărţuind mai ales pe Agapit, episcopul lor. Şi fiindcă 
i se părea că judecătorii provinciei nu sînt de ajuns pentru a pricinui 
chinuri, a plecat la Constantinopol, ca să obţină sprijinul prefecţilor. Iar 
cînd Teodosie pentru astfel de fapte a fost depus, Agapit, episcopul ma- 
cedonienilor, şi-a ameliorat situaţia. înţelegîndu-se cu tot clerul şi che- 
mînd tot poporul de sub episcopatul lui, i-a convins să accepte dogma 
consubstanţialităţii. Apoi, cu o foarte mare mulţime şi mai degrabă, ca 
să spun aşa, cu tot oraşul, a venit la biserica ortodocşilor şi rugîndu-se 
a obţinut scaunul în care prezida de obicei Teodosie. A strîns poporul, 
i-a explicat învăţătura despre consubstanţialitate şi a căpătat conduce¬ 
rea Bisericii din Sinada. Dar nu după mult timp s-a întors Teodosie cu 
ajutor de la prefecţi şi, neştiind ce se întîmplase între timp, a venit re¬ 
pede la biserică. De aci fiind însă izgonit de toţi, s-a întors iar la Con¬ 
stantinopol şi a raportat episcopului Atic cele ce se petrecuseră împo¬ 
triva lui, cum a fost alungat fără nici un ordin superior din episcopat. 
Atic însă, ştiind că sînt în folosul Bisericii cele întîmplate, mai întîi, l-a 
consolat cu vorba pe Teodosie, spunîndu-i să aibă răbdare, şi doar apoi, 
punînd folosul general mai presus de interesele personale, a scris lui 
Agapit să ţină mai departe episcopatul şi să nu se gîndească deloc la 
duşmăniile lui Teodosie. (Socrate, VII, 3). 


CAPITOLUL IV 

CUM UN IUDEU PARALITIC 
A FOST VINDECAT PRIN BOTEZ 

Iată unul din lucrurile folositoare care s-au petrecut în Biserică în 
timpul lui Atic. Căci în acest timp n-au lipsit însănătoşirile minunate. 
Un iudeu oarecare, fiind paralitic, zăcea de mai mulţi ani în pat. Şi 
fiindcă nici îngrijirea medicală, nici rugăciunile iudeilor nu-i aduseseră 
vreo ameliorare, în cele din urmă a recurs la harul botezului creştin, 
încredinţîndu-se acestui singur leac al adevărului. Cazul a fost comu- 

nicat îndată episcopului Atic, care l-a făcut pe bolnav cajtehumen şi, 
promiţîndu-i speranţa lui Hristos, a dat dispoziţie să-l ducă cu patul la 
botez. Iudeul paralitic, punîndu-şi nădejdea în credinţa cea adevărată, 
cînd a fost scos din apa botezului, pe neaşteptate s-a făcut sănătos, dis- 
părîndu-i paralizia. Această vindecare a săvîrşit-o puterea lui Hristos 
în timpurile noastre. Datorită acestei minuni mulţi păgîni au devenit 
credincioşi şi s-au botezat. Doar pe iudei, care cer semne, acest semn 
totuşi nu i-a adus la credinţă. Astfel de fapte s-au petrecut la creştini, 
pe care mulţi le-au socotit neînsemnate şi au rămas în înapoierea lor. 
Dar după atît de multe minuni, nu numai iudeii dădeau înapoi, ci şi 
adepţii lor s-au convins că fapte ca acestea nu sînt fără înţeles adînc. 
(Socrate, VII, 4). 


CAPITOLUL V 

DESPRE EREZIARHUL SABATIE 
ŞI DESPRE ADEPŢII LUI 

Sabatie, despre care am făcut menţiune mai înainte, dorea episco¬ 
patul, nevoind să mai rămînă în rîndurile preoţilor. Şi în acelaşi timp 
s-a retras din Biserica novaţienilor, avînd ocazia să facă aceasta la Paş- 
tele iudaic. Strîngea oameni împotriva episcopului său Sisinie, în locul 
numit Xerolof (ce însemnează colină aridă) al oraşului, în piaţa lui 
Arcadie. Acolo a săvîrşit un lucru foarte primejdios. Căci într-o zi de 
sărbătoare, la citirea evangheliei, unde este scris (Marcu 14, 1): «Căci 
erau Pastile iudeilor», a găsit de cuviinţă să adauge cuvinte care n-au 
fost niciodată nici scrise, nici auzite, adică : Blestemat să fie cel care va 
sărbători Paştile în afara azimei. Aceste cuvinte au fost auzite de popor 
şi amăgiţi de ele cei simpli dintre laicii novaţieni au venit la el. Răul 
acesta n-a rămas însă nerăzbunat, ci falsitatea lui pînă la sfîrşit s-a 
întors în ceva foarte rău. Căci după puţin timp, la o sărbătoare cînd 
'mulţi se adunaseră ca să participe la slujba priveghiului după obicei, 
deodată o frică diabolică a pătruns în ei, răspîndindu-se zvonul că vine 
episcopul lor, Sisinie, cu o foarte mare mulţime. S-a făcut dezordine şi 
fiind noapte, iar ei găsindu-se într-un loc strimt, s-au călcat în picioare 
unii pe alţii, astfel încît peste şaptezeci de oameni au murit. Acest fapt 
i-a îndepărtat pe cei mai mulţi de la secta sabaţienilor, dar unii au ră¬ 
mas în rusticitatea lor. (Socrate, VII, 5). 

CAPITOLUL VI 

DESPRE MOARTEA EPISCOPULUI ARIAN DOROTEI, 
DESPRE HIROTONIREA LUI BARBA 
ŞI DESPRE CELE ÎNTÎMPLATE IN TIMPUL LUI 

In vremea aceea Doroitei, episcopul arienilor, care fusese transferat 
de la Antiohia la Constantinopol, a încetat din viaţă în vîrstă de o sută 
nouăsprezece ani, sub consulatul al şaptelea al lui Onorie şi al doilea al 
lui Teodosie (An. 407), în ziua a şasea a lunii noiembrie. După el a fost 
numit episcop al superstiţiei ariene Barba. Sub acest Barba credinţa 
ariană a înflorit prin doi preoţi foarte temeinic pregătiţi, dintre care 
unul se numea Timotei, iar celălalt George. George era un erudit în do¬ 
meniul culturii greceşti, iar Timotei era aplecat spre literatura sacră. 
George avea întotdeauna în mînă pe Aristotel şi pe Platon, iar Timotei 
pe Origen, dar acesta vorbea şi limba ebraică. Timotei aparţinuse ere¬ 
ziei psaptirienilor, iar George a fost făcut de Barba preot. Pe Timotei 
l-am văzut eu însumi şi mi-am dat seama cît era de pregătit să răs¬ 
pundă la întrebări, lămurind prin discuţii cele mai obscure chestiuni 
care se ivesc în cele divine şi chemînd în toate ca mărturie de referinţă 
ştiinţa lui Origen. Mie mi se pare totuşi de mirare cum au rămas în 
legea arienilor astfel de bărbaţi, dintre care unul avea întotdeauna în 
mîini pe Platon, iar celălalt recurgea mereu la autoritatea lui Origen. 
în timp ce Platon nicăieri nu afirmă că a perceput începutul existenţei, 
cauza a doua, sau a treia, cum spune el însuşi de obicei, Origen pretu¬ 
tindeni mărturiseşte că Fiul există din veşnicie cu Tatăl. Cu toate că ei 
au rămas la părerile lor, au ridicat totuşi credinţa ariană pe nesimţite 
la un nivel superior. Căci prin învăţăturile lor proprii au spulberat 
multe blasfemii ale lui Arie. (Socrate, VII, 6). 


CAPITOLUL VII 

DESPRE HIROTONIREA LUI CHIRIL 
DIN ALEXANDRIA CA EPISCOP 
Încetînd din viaţă Teofil din cauza paraliziei în timpul celui de-al 
nouălea consulat al lui Onorie şi al cincilea al lui Teodosie (An 412), 
după o luptă surdă între Timotei şi Chirii pentru episcopat, în a treia 
zi după moartea lui Teofil a fost numit episcop Chirii. Acesta de la în¬ 
ceputul episcopatului închizînd bisericile novaţienilor le-a luat în pri¬ 
mire toate vasele sfinte şi pe Teopomp, episcopul lor, l-a jefuit de tot 
ce avea. (Socrate, VII, 7). 

CAPITOLUL VIII 

cum s-a Întins creştinătatea la perşi 

PRIN EPISCOPUL MARUTAS 

In acel timp, la perşi creştinătatea a căpătat întindere. Căci între 
romani şi perşi se trimit întotdeauna delegaţii pentru felurite pricini. 
Atunci întâmplarea a făcut ca episcopul mesopotamian Marutas, despre 
care am amintit mai înainte, să fie trimis de împăratul roman la regele 
perşilor. Acesta, găsind mult respect la Marutas, îl cinstea în chip deo¬ 
sebit şi-l privea ca pe un om dumnezeiesc. Acest fapt îi rodea pe magi, 
care se temeau ca nu cumva regele să devină creştin. Căci odată, pe cînd 
suferea de mari dureri de cap şi alţii nu puteau să-l vindece, Marutas 
prin rugăciuni l-a făcut sănătos. Din această pricină magii au pus la 
cale o înşelăciune. Şi fiindcă perşii adoră focul şi regele obişnuia să se 
închine într-o casă în faţa unui foc care ardea veşnic, magii, ascunzînd 
un om sub podea, l-au pus ca în timpul cînd împăratul se închina ca 
de obicei, să spună tare : Daţi-1 afară pe rege, căci e un nelegiuit, fiind- 
că-1 venerează pe preotul creştinilor. Auzind acestea Isdigerdis, regele 
perşilor, deşi îl respecta pe Marutas, totuşi se gîndea să-l îndepărteze. 
Dar Marutas, om cu adevărat credincios în Dumnezeu, tot prin rugă¬ 
ciuni a aflat înşelăciunea înfăptuită de magi şi, venind la rege, i-a spus : 
Nu te lăsa păcălit, rege. Intră unde e focul şi cînd vei auzi voce, po¬ 
runceşte să se cerceteze dedesubt şi vei afla înşelăciunea. Căci focul nu 
vorbeşte, ci oamenii ştiu să înfăptuiască astfel de şiretlicuri. La aceste 
cuvinte, regele perşilor a rămas descumpănit. Intrînd iarăşi .în camera 
în care era păzit focul nestins, cînd a auzit vocea, a poruncit să se caute 
dedesubt. Şi pe dată a fost găsit cel ce rostea vorbe crezute divine. 
Regele mîniat a dat ordin ca numărul magilor să fie decimat şi i-a spus 
lui Marutas să clădească biserici unde doreşte. în felul acesta a căpătat 
creştinătatea dezvoltare la perşi. Apoi Marutas s-a întors de la perşi la 
Constantinopol. Şi nu după mult timp a fost trimis înapoi. Dar magii 
unelteau ca regele să nu-1 mai primească. Producînd un miros infect 
pe unde obişnuia să treacă regele, au căutat să dea vina pe creştini. 
Dar regele, bănuindu-i de acum pe magi, a pus să se cerceteze de aproa¬ 
pe şi a aflat că tot magii au săvîrşit şi isprava aceasta. De aceea pe cei 
mai mulţi dintre ei i-a pus la chinuri. Lui Maruitas i-a acordat şi mai 

mare cinste, pe romani i-a îndrăgit şi a respectat pacea cu ei. Ba mai 
mult, aproape că a devenit creştin, cînd s-a săvîrşit o altă minune prin 
Marutas şi Ablate, episcopul perşilor. Căci amîndoi prin rugăciuni şi 
post au alungat un duh rău care-1 chinuia pe fiul regelui. Dar după 
acestea Isdigerdis a murit înainte de a se face creştin şi la conducerea 
imperiului a urmat fiul său. In timpul acestuia legăturile de pace între 
perşi şi romani au fost respectate. (Socrate, VII, 8). 


CAPITOLUL IX 

CUM A DEVASTAT ALARIC ITALIA 

In acelaşi timp Inochentie I al Romei a început să persecute pe 
novaţieni şi le-a luat multe biserici, timp în care Roma a fost prădată 
de barbari. Căci un barbar, Alaric, intrînd în slujba romanilor şi a îm¬ 
păratului Teodosie, a făcut servicii împotriva tiranului Eugenie şi a 
fost de aceea onorat cu demnităţi romane. Nesuportîndu-şi fericirea, n-a 
ales să comande, ci plecînd din oraşul Constantinopol s-a îndreptat 
spre părţile Occidentului. Cînd a ajuns în Iliric a răsturnat totul şi tre- 
cînd în Tesalia, într-o ciocnire avută lingă fluviul Pin, la Nicopole, în 
Epir, tesalienii i-au ucis aproape trei mii din oamenii lui. Iar după ce 
au distrus tot ce au întîlnit în cale, au venit din nou la Roma. Devas- 
tînd-o au pus pe foc cele mai multe din minunăţiile ei, au jefuit tezau¬ 
rul şi pe mulţi din ordinul senatorial i-au supus la diferite suplicii. Ca 
să-şi bată joc de organizarea de stat romană, au pus împărat pe un 
oarecare Atal, pe care într-o zi l-au făcut să se comporte ca un împă¬ 
rat, iar a doua zi să slujească în chip de servitor. în toiul unor astfel 
de fapte, Alaric a fost nevoit s-o ia la fugă, fiindcă a venit zvonul că 
împăratul Teodosie a trimis o armată împotriva lui. Zvonul nu era fals, 
fiindcă armata într-adevăr venea. Se spune că pe cînd Alaric mărşăluia 
spre Roma, un bărbat venerabil, cu ţinută de monah, l-ar fi sfătuit să 
nu facă atîtea răutăţi, să nu se bucure de atîta sînge şi moarte, dar că 
el ar fi răspuns : Nu de voie mă duc la Roma, ci pentru că mă sileşte 
cineva, stăruind pe lîngă mine şi zicînd : Du-te şi distruge Roma. Dar 
am spus destule şi despre aceasta. (Socrate, VII, 9). 








m 


CASIODOR 


CAPITOLUL X 

DESPRE EPISCOPUL ROMAN CELESTIN, 

URMĂRIT DE NOVAŢIENI, ŞI DESPRE SABATIE 

între acestea a fost numit episcop la Roma Celestin, care a con¬ 
fiscat bisericile novaţienilor şi l-a silit pe episcopul lor, Rusticul, să 
celebreze slujbele pe ascuns. Căci pînă în acel timp novaţienii aveau 
foarte multe biserici. Dar constantinopolitanii n-au tolerat astfel de 
măsuri ; ci, fiindcă-i preţuiau, le-au permis să-şi facă slujbele în oraş. 
După moartea lui Sisinie, episcopul novaţienilor, au căutat să-l aducă 
la episcopat pe Hrisant, care era cinstit cu multe demnităţi romane, dar 
el a fugit. Sabatie, crezînd că a venit timpul potrivit pentru el să ajungă 
la episcopat, a făcut pe cîţiva oameni de rînd să-i dea mîna, nepunînd 
preţ pe jurămîntul pe oare-1 depusese. Fiindcă poporul dispreţuia pur¬ 
tările acestuia, era căutat pretutindeni Hrisant. L-au găsit în Bitinia şi 
l-au silit să se urce, fără voia sa, în scaunul episcopal. Acesta nu pri¬ 
mea de la biserică decît cîte două pîini Duminica. (Socrate, VII, 11 şi 12). 



CAPITOLUL XI 

DESPRE RĂZVRĂTIREA ŞI OMORURILE CREŞTINILOR 
PRICINUITE DIN CAUZA IUDEILOR LA ALEXANDRIA 


în acest timp iudeii au fost expulzaţi din Alexandria pentru pri¬ 
cini precum urmează. Poporul alexandrin mai mult decît alte neamuri 
este pus pe scandal ; dacă a găsit ocazia, săvîrşeşte fapte foarte rele. Se 
întîmpla atunci ca între unii şi alţii să fie lupte nu pentru cauze se¬ 
rioase, ci pentru pasiunea faţă de pantomime : fiindcă acela oare juca 
în ziua sabatului avea ca spectator aproape tot poporul iudeilor. Atunci 
nu-şi ocupau timpul liber cu ascultarea legii, ci cu teatrul, ziua aceea 
devenind prilej de ciocnire între părţi. Şi cu toate că această stare a 
fost corectată într-o măsură oarecare de către prefectul Alexandriei, 
iudeii au rămas mai departe inamici ai părţii celeilalte. Şi cum erau în¬ 
totdeauna împotriva creştinilor, luptau şi mai mult împotriva pantomi- 
melor acestora. Intr-o zi Orest, prefectul Alexandriei, celebra în teatru 
o festivitate numită Politia, unde erau de faţă şi unii dintre simpati¬ 
zanţii lui Chirii, care voiau să respecte dispoziţiile prefectului. între 
aceştia, era şi un oarecare cu numele Gerax, învăţător de şcoală pri¬ 
mară, auditor fervent al lui Chirii şi obişnuit să stîrnească aplauze la 
expunerile lui. Mulţimea iudeilor, cînd a văzut în teatru pe acest Gerax, 

striga împotriva lui, că n-a venit pentru altceva decît ca să aţîţe în tea¬ 
tru dezbinări între popoare. Orest, avînd mai dinainte antipatie faţă de 
trufia lui Chirii, a lăsat ca Gerax să fie luat în primire de public şi 
bătut în teatru. Aflînd aceasta Chirii, i-a convocat pe mai marii iudei¬ 
lor şi cu toată cuviinţa i-a sfătuit să nu mai provoace violenţe împotri¬ 
va creştinilor. Dar mulţimea iudeilor, neţinînd seamă de aceasta, a pri¬ 
cinuit şi mai mari dezordini împotriva creştinilor. Dîndu-şi consemn 
să aibă toţi în deget un inel cu frunză de finic, în felul acesta au luptat 
contra creştinilor : au pus pe unii dintr-ai lor înitr-o noapte să alerge 
prin toate părţile oraşului şi să strige că arde biserica din Alexandria. 
Din pricina aceasta se strîngeau în fugă creştinii să stingă flăcările in¬ 
cendiului, pe care-1 credeau adevărat. Iar iudeii îi omorau recunoscîn- 
du-se între ei după inel şi cruţîndu-i pe ai lor. Cînd s-a făcut ziuă, nu 
s-au putut ascunde faptele. Zguduit de această mîrşăvie, Chirii, cu o 
mare mulţime, a atacat sinagogile iudeilor, a expulzat pe iudei din oraş 
şi a poruncit să li se jefuiască avutul. Astfel iudeii, care din timpul lui 
Alexandru Macedon locuiau în acel oraş, au fost expulzaţi goi şi îm¬ 
prăştiaţi prin diferite locuri. Iar Adamantie, cunoscător în ale medicinii, 
venind la Constantinopol şi promiţînd că se va face creştin, după aceea 
s-a întors în Alexandria. Orest se întrista foarte mult căci vedea că 
oraşul, altădată populat, s-a rărit pe neaşteptate de locuitori. De aceea 
a raportat împăratului ce s-a întîmplat. Dar şi Chirii nu a tăinuit crime¬ 
le iudeilor şi a cerut în numele poporului atitudine prietenească din 
partea lui Orest. Şi fiindcă Orest respingea cuvintele de prietenie, Chi¬ 
rii i-a arătat Evangheliile. Dar nici aşa inima lui nu s-a înmuiat şi alte 
violenţe s-au produs. Cîţiva din monahii de pe muntele Nitria, la în¬ 
ceput simpatizanţi ai lui Teofil, pentru că acesta se înarmase pe ne¬ 
drept împotriva lui Dioscur, au început să lupte pentru Chirii. Aproape 
cinci sute de monahi, părăsindu-şi mînăstirile şi venind în oraş, l-au 
întîmpinat pe prefectul care trecea în faeton şi au început să-i strige 
că e păgîn şi jertfitor la idoli. El, socotind că ei fac aceasta trimişi de 
Chirii, a început să strige : Sînt creştin, botezat de Atic la Constantino¬ 
pol. Ei însă nu i-au luat în seamă aceste cuvinte şi unul dintre ei, pe 
nume Amonie, a aruncat cu o piatră în capul prefectului. Acesta îndată 
s-a umplut de sînge şi ceilalţi slujbaşi ai lui retrăgîndu-se ca să nu fie 
loviţi cu pietre, el a rămas singur, cu puţini. Intre timp poporul a aler¬ 
gat în favoarea prefectului să-l răzbune. Amonie a fost arestat şi bătut 
cu biciul pînă a fost lăsat mort. Nu după mult timp aceste fapte au fost 

anunţate împăratului. Chirii a luat corpul lui Amonie şi l-a îngropat 
într-o biserică, punîndu-i alt nume, ca să se creadă că a murit pentru 
Hristos, şi nu din proprie vină. Dar cei ce ştiau că şi-a luat plata pentru 
crima lui, îl învinovăţeau foarte mult pe Chirii. Duşmănia între Chirii 
şi Orest însă nu s-a încheiat aici, căci după acestea s-au întîmplat altele. 
(Socrate, VII, 13 şi 14). 


CAPITOLUL XII 

DESPRE FILOSOAFA HIPATIA, 

CUM A FOST UCISĂ ÎN ALEXANDRIA 

Era în Alexandria o femeie pe nume Hipatia, fiică a filosofului 
Teon, atît de erudită, încît întrecea pe filosofii acelui timp, în şcoala 
platonică înfiinţată de Plotin devenind ea succesoarea acestuia, prin 
cursurile de filosofie pe care le ţinea. De aceea toţi veneau la ea, pentru 
încrederea pe care o aveau în cunoştinţele ei. Se ducea şi la judecători 
fără nici o sfială, alături de bărbaţii care o respectau pentru neprihana 
ei. Dar împotriva acestei femei s-a aprins ura. Fiindcă se ducea adesea 
la Orest, oamenii Bisericii s-au pornit împotriva ei, bănuind-o că l-ar 
opri de la raporturi prieteneşti cu episcopul. împinşi de aprigă fervoare 
urmăritorii, în fruntea cărora era un citeţ numit Petru, au oprit-o pe 
cînd se întorcea şi dînd-o jos din vehicol, au dus-o cu sila pînă la biseri¬ 
ca numită a lui Cezar, au dezbrăcat-o şi au ucis-o cu pietre. Apoi i-au 
sfîşiat trupul şi i l-au ars în locul care se numeşte Cinar. Această faptă 
a adus mare necaz lui Chirii şi Bisericii Alexandriei, căci omorurile şi 
crimele sînt străine creştinilor. S-au petrecut acestea în al patrulea an 
al episcopatului lui Chirii, al zecelea consulat al lui Onorie şi al şaselea 
al lui Teodosie (An. 415) în luna martie, în păresimi. (Socrate, VII, 15). 


CAPITOLUL XIII 

CUM AU FOST PEDEPSIŢI IUDEII PENTRU 
O CRIMA A LOR 

După cîtva timp iudeii, acţionînd iarăşi nepermis împotriva creş¬ 
tinilor, au fost pedepsiţi în locul numit Mestar, care se găseşte între 
Chalcis 170 şi Antiohia Siriei. Acolo iudeii, făcînd o petrecere veselă ca 
de obicei, s-au îmbătat şi au început să-şi bată joc de creştini, luînd în 
derîdere crucea şi pe cei ce-şi pun nădejdea în Cel răstignit pe ea. Prin- 
zînd un copil creştin, l-au legat şi l-au spînzurat pe o cruce. Mai întîi 


170. Chalcis era capitala Eubeii, insulă în Marea Egee. 

îşi bateau joc şi rîdeau de el, dar după aceea, apucaţi de furii, l-au lovit 
pînă l-au omorît. Acest caz a iscat o mare urgie între ei şi creştini. Iar 
cînd a aflat împăratul, a dat ordin să se cerceteze cum s-au petrecut 
faptele şi să fie pedepsiţi cei vinovaţi. Astfel au primit o dreaptă răs¬ 
plată a sălbăticiei lor. (Socrate, VII, 16). 


CAPITOLUL XIV 

DESPRE UN IUDEU CARE, FIINDCĂ SE BOTEZA DES 
A RĂMAS FĂRĂ APĂ ÎN CRISTELNIŢĂ 

In vremea aceea un oarecare iudeu înşelător, făcînd pe creştinul se 
boteza mereu şi prin procedeul acesta strîngea bani. După ce a păcălit 
astfel multe comunităţi eretice ale arienilor şi macedonienilor, în cele 
din urmă a venit la Biserica ortodocşilor. Fiindcă s-a nimerit să fie 
timpul unui post care ţinea multe zile, el a început să dea semne de ne¬ 
răbdare, ca şi cum voia să primească botezul dintr-o mare dorinţă de 
a deveni creştin. I s-a pregătit aşadar botezul şi veşmîntul potrivit pen¬ 
tru aceasta. A fost umplută cristelniţa şi a fost dus iudeul să fie bote¬ 
zat. Dar atunci puterea dumnezeiască nevăzută a făcut să dispară apa. 
Cei prezenţi, negîndindu-se la puterea lui Dumnezeu, au crezut că apa 
s-a scurs prin vreo spărtură a cristelniţei şi, după ce s-au asigurat că 
n-o să mai curgă apa, au umplut din nou cristelniţa. Dar cînd a fost 
introdus din nou iudeul, apa iar a dispărut. Atunci preotul a zis : Ce 
rău ai făcut, omule ? Oare ai primit cumva botezul mai înainte fără să 
ştii ? Pe cînd se adunau mulţi oameni să vadă ce se petrece acolo, un 
iudeu, care fusese botezat împreună cu el de către episcopul Atic, l-a 
recunoscut şi în felul acesta a fost aflată de toţi înşelătoria. (Socrate, 
VII, 17). 


CAPITOLUL XV 

CUM BARABAN, REGELE PERŞILOR, CARE PERSECUTA 
PE CREŞTINI, A FOST ÎNVINS DE ROMANI 

Intre timp Isdigerdis, regele perşilor, a încetat din viaţă şi i-a urmat 
fiul său Baraban. Acesta, instigat de magi, tortura cu cruzime pe creş¬ 
tini, ceea ce a făcut ca aceştia să fugă la romani şi să le ceară ajutor. 
Episcopul Atic i-a primit cu bunăvoinţă şi, promiţîndu-le că în măsura 
posibilului îi va sprijini, a comunicat această situaţie împăratului Teo- 
dosie. Chiar în timpul acela apăruse şi o altă cauză care-i aţîţa pe ro¬ 
mani împotriva perşilor : anume că perşii nu voiau să-i dea înapoi pe 

căutătorii de aur pe care-i primiseră de la romani printr-un acord de 
plată, şi că le-au răpit eu forţa mărfurile negustorilor romani. La acea 
nemulţumire s-a adăugat cea a creştinilor fugiţi la romani. De aceea, 
cînd regele perşilor a trimis delegaţi să ceară pe cei fugiţi, romanii n-au 
voit sâ-i dea înapoi şi le-au promis celor fugiţi nu numai că le vor 
acorda libertatea, dar şi că pentru creştinătatea lor le vor împlini cu 
plăcere toate dorinţele, hotărîţi mai degrabă să ajungă la război decît 
să predea pe creştini unei morţi sigure. Astfel legăturile de pace au fost 
rupte şi a avut loc un război erîncen, despre care nu e fără rost să 
spun cîteva cuvinte. Împăratul roman a trimis o armată în fruntea 
căreia l-a numit pe generalul Ardabur. Acesta, trecînd prin Armenia 
şi ajunglnd în ţinuturile Persiei, a devastat cumplit provincia Azaze- 
na, în care a sosit cu mare armată Narses, general al regelui părţilor. 
In lupta care s-a dat, el a fost învins. Din această cauză s-a gîndit să 
invadeze prin Mesopotamia provincia romanilor, care se găsea fără 
pază, şi-n acest mod sâ-i pedepsească pe romani. Dar planul lui Nar¬ 
ses nu s-a putut să nu-1 afle generalul roman, care a părăduit repede re¬ 
giunea Azazena şi a venit el însuşi în Mesopotamia. De aceea Narses, 
deşi avea multă armată, n-a putut să intre pe teritoriul roman. Şi ve¬ 
nind la cetatea Nisibi de la hotarele perşilor, a cerut lui Ardabur să 
fixeze data şi locul luptei. Dar acesta a răspuns celor veniţi : Spuneţi lui 
Narses că generalii romani nu vor lupta cînd va voi el. Dimpotrivă, 
împăratul şi-a hotărît armata cu nădejdea numai în Dumnezeu. Rugîn- 
du-se cu credinţă lui Dumnezeu, de îndată a căpătat ajutor, cum se şi 
vede acum. In timp ce la Constantinopol se petrecea o mare -frământare 
sufletească în legătură cu soarta războiului, îngerii lui Dumnezeu au 
arătat luptătorilor drumul spre Constantinopol prin Bitinia, poruncin- 
du-le să aibă încredere, să se roage şi să creadă în Dumnezeu, fiindcă 
victoria va fi de partea romanilor, care spun că sînt conduşi de Dum¬ 
nezeu în război. Aceste cuvinte au încurajat nu numai cetatea, ci şi 
pe soldaţi. Şi după ce războiul s-a mutat din Armenia în Mesopotamia, 
romanii au asediat cu toată puterea pe perşi la Nisibi, făcînd turnuri de 
lemn împotriva lor, ducîndu-le la ziduri şi ucigînd pe cei mai mulţi din 
cei ce luptau de pe ziduri contra lor. 

Regele perşilor Baraban, auzind că regiunea Azazena a fost devas¬ 
tată de ei şi că ostaşii închişi în Nisibi sînt asediaţi, s-a pregătit să plece 
el însuşi cu o mare armată. înfricoşat de vitejia romanilor a cerut aju¬ 
tor saracenilor. Regele acestora era pe atunci Alamundar, bărbat viteaz 
şi mare luptător care, fiindcă avea multe mii de luptători saraceni, pro¬ 
mitea regelui perşilor victoria, asigurîndu-1 că-i va preda şi Antiohia 
Siriei. Dar nu s-a întîmplat cum socotea el. Căci Dumnezeu a insuflat 
tuturor saracenilor o frică inexplicabilă socotind că romanii le vor re 

zista. Intrînd în panică şi neavînd încotro să fugă, se aruncau înarmaţi 
în fluviul Eufrat, unde s-au înecat şi au fost scoşi din luptă mai mult 
de o sută de mii de oameni. Astfel petrecîndu-se acestea, cei care dă¬ 
deau asediul la Nisibi, cînd au auzit că regele perşilor aduce foarte 
mulţi elefanţi, cuprinşi de groază au dat foc tuturor maşinilor de ase¬ 
diu şi s-au întors în rîndurile lor. Dar, cînd au început ciocnirile, şi cum 
a ucis Arcobind, un alt general roman, pe viteazul monomah al perşi¬ 
lor, sau a omorît Ardabur şapte comandanţi foarte viteji ai perşilor, 
după ce-i luase prizonieri printr-o cursă, sau cum Biatian, un alt gene¬ 
ral roman, a nimicit pe ceilalţi saraceni, trebuie să trec peste toate 
acestea, ca să nu par că m-am depărtat prea mult de la relatarea pe care 
mi-am propus-o. (Socrate, VII, 18). 

Atunci s-au anunţat repede împăratului Teodosie cele ce se petre¬ 
ceau. Nu preget să spun cum afla el iute toate acestea. A găsit pe un 
bărbat cu o constituţie corporală foarte puternică, pe nume Paladie, 
care mîna cu atîta viteză caii de poştă, încît în trei zile ajungea la ho¬ 
tarele dintre romani şi perşi şi iarăşi se întorcea cu aceeaşi viteză la 
Constantinopol. El trecea foarte repede şi peste alte hotare ale impe¬ 
riului roman. Despre acesta cineva foarte priceput la vorbă astfel zice : 
Bărbatul ăsta, oricît de întins este statul roman, cu rapiditatea lui îl 
arată foarte îngust. Pe el chiar regele perşilor l-a admirat adesea. (So¬ 
crate, VII, 19). 

Aşadar împăratul roman, deşi vedea bine că victoria i-a venit de 
la Dumnezeu, nu s-a codit să ceară pace şi a trimis pe Elion, un bărbat 
înţelept şi cinstit, să vorbească despre pace cu perşii. Acesta, cînd a 
ajuns în Mesopotamia, unde erau tranşeele romane, a trimis pentru tra¬ 
tative de pace pe un oarecare legatar Ardabur. Acesta, ajungînd la re¬ 
gele perşilor, a spus că n-a fost trimis de împărat, ci de generali, că 
acest război, susţinea el, n-a fost adus la cunoştinţa principelui, fiindcă 
n-a fost cazul. Persanul era pregătit să primească propunerile consilie¬ 
rului, fiindcă armata îi murea de foame. Venind Numărul de Nemuri¬ 
tori (numiţi aşa fiindcă este numărul celor zece mii de bărbaţi foarte 
viteji), au zis că nu trebuie făcută pacea cu romanii, înainte de a năvăli 
peste cei ce n-au pază. Cu aceste cuvinte regele a fost convins să sus¬ 
pende tratativele de pace. A închis îndată pe consilier, l-a pus sub pază 
şi a trimis Numărul de Nemuritori să dea lupta contra romanilor. Ajun¬ 
gînd pe front, s-au împărţit în două linii de luptă, avîndu-i pe romani 
la mijloc. Romanii, cînd au văzut o linie de luptă a perşilor, se pre¬ 
parau s-o atace, fără să vadă pe cealaltă, care a sosit la luptă puţin mai 
tîrziu. Dar cînd încleştarea era în toi, providenţa lui Dumnezeu a făcut 

să apară de pe o colină o altă armată romană, sub conducerea lui Pro- 
copie. Acesta, văzîndu-şi tovarăşii în primejdie, a atacat pe perşi din 
spate. Cei care atacaseră la început pe romani, închişi la mijloc, într-o 
clipă au fost măcelăriţi. După aceasta romanii au atacat unităţile de 
rezervă şi le-au trecut prin sabie. Aşadar cei ce erau numiţi Nemuri¬ 
tori s-a văzut că toţi erau muritori, Hristos pedepsind neamul perşilor 
pentru că uciseseră foarte mulţi ucenici ai Lui. Regele perşilor, deşi îşi 
dădea seama de cauza nenorocirii, se prefăcea că nu ştie ce s-a întîm- 
plat. A primit delegaţia, spunînd consilierului roman : Primesc pacea nu 
fiindcă mă recunosc învins, ci din consideraţie pentru tine, fiindcă te 
cunosc un înţelept al tuturor romanilor. în felul acesta a încetat răz¬ 
boiul contra creştinilor, izbucnit din regiunea părţilor. Faptele s-au pe¬ 
trecut în al treisprezecelea consulat al lui Onorie şi al zecelea al lui 
Teodosie (An. 422). (Socrate, VII, 20). 


CAPITOLUL XVI 

CUM A RĂSCUMPĂRAT ACACHIE, EPISCOPUL AMIDEI, 

PE PRIZONIERII PERŞI DE LA SOLDAŢII ROMANI, 
VÎNZÎND VASELE BISERICEŞTI ŞI CUM I-A TRIMIS ACASĂ 
DÎNDU-LE ŞI BANI DE CHELTUIALĂ 

In acest război pe Acachie, episcopul Amidei, l-a făcut strălucit o 
faptă foarte bună. Fiindcă soldaţii romani nu voiau în nici un chip să 
dea înapoi regelui pe prizonierii perşi după devastarea regiunii Azaze- 
na, iar prizonierii, în număr de aproape şapte mii, se prăpădeau de 
foame, faptul acesta îndurera foarte mult pe regele perşilor. Atunci 
Acachie a convocat clericii din eparhia lui şi le-a vorbit astfel : Fraţi¬ 
lor, Dumnezeul nostru nu are nevoie de discuri şi de cupe ; fiindcă nici 
nu mănîncă, nici nu bea. întrucît biserica noastră are multe vase de aur 
şi de argint din darurile creştinilor, se cuvine să eliberăm cu preţul lor 
armata de prizonieri şi să dăm hrană celor înfometaţi. Acestea şi altele 
ca acestea spunînd, a strîns vasele şi cu preţul lor soldaţii romani i-au 
liberat pe prizonieri. Mai întîi întremaţi cu hrană, prizonierii au fost 
apoi trimişi la regele lor, dîndu-li-se şi bani de cheltuială. Această 
faptă minunată a lui Acachie l-a uimit şi mai mult pe regele perşilor, 
fiindcă romanii au învins şi prin război şi prin binefacere. Se spune că 
regele perşilor şi-a exprimat chiar dorinţa să-l vadă pe Acachie ; dar 
) n-a îngăduit aceasta împăratul Teodosie. (Socrate, VII, 21). 

CAPITOLUL XVII 

DESPRE EUDOXIA, SOŢIA LUI TEODOSIE, 

ŞI DESPRE LAUDELE ADUSE LUI TEODOSIE ÎNSUŞI 

După victoria repurtată cu ajutorul lui Dumnezeu, cei mai mulţi 
dintre romani, pricepuţi în cuvinte elogioase, adresau în scris laude 
împăratului. Soţia lui a scris multe poeme în metru eroic. Căci era ta¬ 
lentată, fiică a profesorului atenian de filosofie Leontie, cu o vastă cul¬ 
tură datorită tatălui său. înainte de căsătoria cu împăratul a creştinat-o 
episcopul Atic şi la botez i-a schimbat numele, făcînd să se cheme Eu- 
doxia, în loc de Atena, cum se numea înainte. Aşadar mulţi voind să 
devină cunoscuţi, precum am spus, sau să-şi arate talentul, au scris apo¬ 
logii imperiale. Eu nu doresc nici să mă fac cunoscut, nici să-mi arăt 
talentul exprimării, vreau numai să arăt, în spiritul adevărului, bunele 
însuşiri ale împăratului, fiindcă ar fi condamnabil să fie trecute sub 
tăcere. Mai întîi, născut şi crescut împărăteşte, n-a avut nimic căldicel, 
ci a fost atît de înţelept, încît între cei cu care vorbea credeai că este 
experimentat în toate domeniile. Rezista deopotrivă la frig, ca şi la 
căldură. Din zelul pentru creştinătate adesea postea, mai ales în ziua a 
patra şi a şasea a săptămînii, şi palatul imperial părea o adevărată mî- 
năstire. El însuşi, diucîndu-se dimineaţa la surorile sale, spunea cuvinte 
de laudă dumnezeiască. De aceea şi scrierile sfinte le recita fără carte. 
Cînd vorbeau episcopii, el, ca şi cum ar fi fost mai înainte preot, răspun¬ 
dea prin citate din cărţile sfinte. Căci strîngea cărţi sfinte şi pe cei ce 
scriau comentarii ale acestora îi studia mai mult decît o făcuse odinioară 
Ptolomeu Filadelful. Excela în răbdare şi blîndeţe faţă de toţi oamenii, 
împăratul Iulian, deşi era numit filosof, n-a suportat totuşi ocara anti- 
ohienilor, ci mîniat, a supus pe Teodor la cele mai mari chinuri. Dar 
Teodosie, îndrăgostit de silogismele lui Aristotel, practica filosofia prin 
fapte, biruind rnînia, tristeţea şi poftele şi necăutînd să se răzbune pe 
cineva. Cînd era întrebat de vreunul din cei apropiaţi de ce nu pedepsea 
cu moartea pe nici unul dintre făcătorii de rele, răspundea : O, de mi-ar 
fi cu putinţă să readuc şi morţii la viaţă ! Cînd un altul l-a întrebat în 
aceeaşi chestiune, el a răspuns : Nu este greu şi nici mare lucru ca un 
om să moară, fiindcă nici lui Dumnezeu nu i-a fost greu acest lucru 
şi se cade ca numai El, pentru pocăinţă, să învie pe cel odată mort. Era 
atît de bîînd, încît, dacă vreodată săvîrşea cineva ceva demn de pedeapsa 
cu moartea, n-ajungea nici pînă la porţile oraşului în drum pentru a 
fi executat, căci din clemenţa împăratului pedeapsa era revocată. O 
dată, cînd el însuşi aştepta la un spectacol în amfiteatrul din Constgnti- 

nopol, poporul a început să strige : Să lupte un luptător viteaz şi pri¬ 
ceput cu animalul fioros ! El a zis atunci : Nu ştiţi că obişnuim să aşteptăm 
cu răbdare ? Era atît de evlavios, încît îi onora pe toţi cei consacraţi lui 
Dumnezeu, mai ales pe cei despre care auzea că strălucesc prin fapte 
venerabile. Se spune că atunci cînd a murit episcopul Heb'ronului la 
Constantinopol, el a cerut să i se dea o manta foarte ponosită şi s-a îm¬ 
brăcat cu ea, crezînd că dobîndeşte ceva din sfinţenia defunctului. Altă 
dată, cînd s-a produs o furtună puternică şi el aştepta în circul plin de 
popor, furtuna s-a transformat într-o ploaie mare. Atunci împăratul 
şi-a arătat voinţa şi, prin gura crainicului, a strigat: E mai bine ca toţi 
să lase spectacolul şi să se roage lui Dumnezeu ca să-i scape nevătămaţi 
de urgia furtunii. La aceste cuvinte, toţi rugîndu-se cu mare însufle¬ 
ţire lui Dumnezeu, cîntau din inimă imnuri religioase, iar în biserică 
poporul într-un glas rostea psalmi. In mijlocul acestora, împăratul a 
ieşit din circ în grabă, ca un simplu particular. Şi n-a fost înşelat în 
speranţa sa. Căci deodată, din mila lui Dumnezeu, furtuna s-a potolit 
şi cerul s-a înseninat, iar roadele anului au fost îmbelşugate. Iar cînd 
izbucneau războaie se îndrepta, ca David, cu gîndul către Dumnezeu, 
ştiind că prin rugăciuni va învinge pe duşmani cu ajutorul Celui ce are 
putere şi asupra războaielor. (Socrate, VII, 21 şi 22). 


CAPITOLUL XVIII 

CUM A FOST ÎNVINS ÎN OCCIDENT TIRANUL IOAN 

Voi povesti cum la puţin timp după războiul persic şi după moartea 
împăratului Onorie săvîrşită în luna august a anului cînd au avut con¬ 
sulatul Asclipiodot şi Marian (An. 423), Teodosie, cu credinţa în Dum¬ 
nezeu, a învins pe tiranul Ioan. Căci precum altă dată, sub Moise, evrei¬ 
lor li s-a întîmplat să treacă Marea Roşie, tot aceleaşi întîmplări minu¬ 
nate au avut loc şi cînd el a trimis pe generalii săi cu armata împotriva 
tiranului. Cînd a murit, cum am spus, prinţul Onorie, Teodosie, cunos- 
cînd faptul, l-a ascuns şi a căutat să deruteze bănuielile unora, vorbin- 
du-le despre alte lucruri. Dar între timp a trimis pe şeful armatei în 
oraşul Salona din Dalmaţia pentru ca, dacă se va produce vreo stare de 
război în acele părţi ale Esperiei, el să dea ajutorul trebuincios. Numai 
după aceea a dat comunicatul oficial despre moartea unchiului său după 
tată. Atunci Ioan, primul dintre senatorii imperiali, nesuportînd ferici¬ 
rea împăratului Teodosie, a căutat să pună mîna pe imperiu. A trimis 
soli la el cerînd să-i dea lui imperiul. Dar el a închis pe soli în temniţă 

şi a trimis împotrivă pe comandantul armatei, Ardabur, care se distin¬ 
sese în războiul cu perşii. Acesta, venind la Salona, a mers de aci pe 
mare pînă la Acvileia. S-a întîmplat însă să aibă vînt nefavorabil, din 
care cauză a căzut în mîinile tiranului. Făcîndu-1 pe acesta prizonier, 
spera să-l constrîngă pe Teodosie să-l numească pe el împărat, dacă 
vrea să libereze pe comandantul armatei. împăratul, cînd a auzit că 
Ardabur este prizonier, era foarte îngrijorat de soarta acestuia. Iar Aspar, 
fiul lui Ardabur, aflînd că tatăl său e luat prizonier de către tiran şi că 
multe mii de barbari sînt alături de tiran, nu ştia ce să facă. Dar atunci 
l-au ajutat rugăciunile împăratului. Căci îngerul Domnului în chip de 
păstor îl conducea pe Aspar şi pe toţi care erau cu el, ajungînd prin 
locul de lingă Ravena la locurile de destinaţie. Iar tiranul avea armata 
încartiruită în acel oraş, de unde se spune că nici unul n-a trecut prin 
lac cîndva. Atunci Dumnezeu a făcut ca pămîntul inaccesibil să devină 
accesibil. Aspar şi soldaţii care erau cu el trecînd prin lacul secat de 
apă şi găsind porţile oraşului deschise, l-au prins pe tiran şi l-au ares¬ 
tat. Atunci preaevlaviosul împărat şi-a arătat respectul pe care-1 avea 
faţă de divinitate. Pe cînd era la circ, i s-a anunţat că tiranul a fost 
ucis. De acolo de unde se găsea a ţinut o cuvîntare către popor, zicînd : 
Lăsaţi dacă vreţi spectacolul şi mergeţi la biserică să aducem cîntări de 
mulţumire către Dumnezeu, a Cărui mină a împiedicat pe tiran să facă 
rău. Spunînd aceste cuvinte spectacolul a încetat şi toţi în mijlocul cir¬ 
cului, aducîndu-i mulţumiri cu plecăciune, au plecat spre biserică, astfel 
că tot oraşul părea o biserică. Şi venind la locul de rugăciune, toată ziua, 
fără întrerupere, au adus mulţumire lui Dumnezeu. (Socrate, VII, 22 
şi 23). 

CAPITOLUL I 

DESPRE ÎNCEPUTUL DOMNIEI LUI VALENTINIAN 171 , 

FIUL PLACIDIEI 

După moartea tiranului, Teodosie se gîndea cui să încredinţeze dom¬ 
nia Apusului. Atunci Valentinian era abia copil. Fiu al Placidiei, mătuşa 
lui după tată, dar fiică a lui Teodosie cel Mare şi soră a lui Arcadie şi 
Onorie, avînd ca tată pe Constanţiu, care primise drepturile imperiului 
de la Onorie, şi în scurt timp ajunsese să domnească împreună cu el. 
Deci pe acest Valentinian, văr al său, după ce l-a făcut caesar, l-a trimis 
în părţile Italiei şi, cu el, pe mama sa Placidia şi i-a încredinţat toată 
răspunderea imperiului. Şi fiindcă voise să meargă şi el în Italia, ca 
să-şi ridice vărul în vîrful imperiului, ca să îndepărteze cu puterea sa 
îndrăzneala tiranilor, ajungînd la Tesalonic s-a oprit din cauza obose¬ 
lii. De aceea, după ce i-a trimis vărului coroana imperială prin patri¬ 
cianul Stilicon, s-a întors la Constantinopol. Dar am vorbit destul 
despre acestea. (Socrate, VII, 24). 


CAPITOLUL II 

DESPRE FAPTELE BUNE ALE EPISCOPULUI ATIC 
AL CONSTANTINOPOLULUI 

Episcopul Atic rînduia cu o minunată înţelepciune treburile Bise¬ 
ricii şi prin învăţături îndemna poporul la practicarea virtuţii. Văzînd 
Biserica divizată, fiindcă ioaniţii îşi celebrau sărbătorile separat, a po¬ 
runcit să se ţină predici în memoria lui Ioan, cum se obişnuieşte să se 
facă pentru alţi epişoopd decedaţi, socotind că în felul acesta îi cheamă 
pe toţi în sînul Bisericii. Era aşa de darnic, încît nu numai săracilor din 
parohiile sale, ci şi celor din oraşele vecine le trimitea mulţi bani pentru 
consolarea celor lipsiţi. Căci trimiţîndu-i trei sute de galbeni lui Calio- 
pie, preotul Bisericii din Nieeea, i-a expediat şi această scrisoare : 

Atic către Caliopie, întru Domnul salutare. 


171. Valentinian III a domnit în Apus între 425—455. 

Am aflat că zece mii de înfometaţi au nevoie de milostenie, care 
trebuie să le fie acordată de către cei evlavioşi. Cînd zic însă zece mii 
înţeleg o mulţime, nu un număr exact. Aşadar, fiindcă eu am aflat că 
numărul este dat de acela care are mînă darnică şi care oferă celor 
oare-i cheltuiesc cum se cade, deşi se întîmplă să ducă de multe lipsă, şi 
totuşi să nu fie cunoscuţi, o, căpetenie prea iubită, pe aceşti trei sute de 
galbeni împarte-i cum vrei, dîndu-i mai ales celor oe se ruşinează să 
ceară, şi nu celor ce cheltuie din ei mai degrabă pentru pîntece. Aşadar 
nu considera felul credinţei în această parte, ci ai grijă de un singur 
lucru : să hrăneşti pe cei lipsiţi şi să nu te gîndeşti dacă nu par a avea 
gust pentru cele ce sînt ale noastre. 

Aşadar Atic ducea grijă şi de cei în lipsuri din locuri îndepărtate. 
Dar şi superstiţia unora dorea s-o înlăture. Căci auzind că novaţienii, 
urmînd Paştele iudaic, s-au dezbinat din cauza lui Sabatie şi i-au mu¬ 
tat corpul din insula Rodos, unde murise, şi că foarte mulţi - se roagă 
la mormîntul lui trimiţînd noaptea să fie pus în alt mormînt corpul lui 
Sabatie, a poruncit să fie ascuns. Dar ei, venind ca de obicei şi găsind 
mormîntul scormonit, s-au potolit să cultive acel loc din cauza celui¬ 
lalt. Căci era obiceiul să se cinstească numele locurilor. Şi fiindcă un 
port aşezat în faţa Pontului Euxin era numit din vechime Farmec, ceea 
ce însemnează otravă, i-a schimbat numele în Sanatoriu, ca nu cumva, 
fiindcă se ţineau acolo reuniunile religioase, locul însuşi să capete sens 
de blestem. Dar a numit şi alt loc Arghiropol, pentru cauze asemănă¬ 
toare. Căci la capătul Bosforului este aşezată localitatea Hrisopol, men¬ 
ţionată de mulţi scriitori vechi. Despre această cetate Xenofon, în car¬ 
tea întîia a Eladicilor sale, spune că a mutat-o Alcibiade şi a hotărît ca 
în ea să depună zeciuiala cei ce navigau venind din Pont. Văzînd aşadar 
Atic un loc frumos şi plăcut în partea opusă a Hrisopolei, a zis : Să se 
numească Arghiropol. Şi locul a căpătat îndată acest nume. Fiindcă 
unii îi spuneau că novaţienii nu trebuie să facă liturghii în acel oraş, a 
zis : Nu ştiţi cîit au suferit împreună cu noi în timpul persecuţiilor lui 
Constanţiu şi Valens cei ce sînt martori ai credinţei noastre. Căci de 
vreme ce Biserica a fost mai dinainte divizată, aceştia nu au inovat 
nimic cu privire la credinţă. Venind odată la Niceea pentru o numire de 
episcop, a văzut pe Asclepiade, episcopul novaţienilor, foarte bătrîn, şi 
l-a întrebat de cîţi ani este în episcopat. Acesta răspunzînd : De cincizeci 
de ani, el i-a spus : Fericit om eşti că ai de atîţia ani grija unei bune 
lucrări. Apoi a adăugat : Eu îl laud pe Novat, dar pe novaţieni nu-i 
aprob. Atunci Asclepiade a zis : De ce spui asta, episcope ? Iar Atic a 
răspuns : Pe el îl laud, fiindcă n-a voit să aibă legături cu cei ce aduceau 

sacrificii; şi eu aş fi făcut acelaşi lucru. Dar pe novaţieni nu-i laud, 
fiindcă pentru păcate mărunte îi exclud pe laici din comunitate. Ascle- 
piade a zis : în afară de păcatul sacrificării, sînt foarte multe greşeli 
care, potrivit Scripturilor, duc la moarte. Pe clericii care săvârşesc ast¬ 
fel de greşeli noi îi oprim şi de la legătura cu laicii, lăsînd numai lui 
Dumnezeu judecata iertării. Atic şi-a prezis singur moartea. Căci la 
plecarea din Niceea i-a spus preotului Caliope : Grăbeşte-te să vii la 
Constantinopol înainte de toamnă, dacă doreşti să mă mai vezi viu. 
Dacă întîrzii, nu mă vei mai vedea. Spunînd aşa, n-a minţit. Căci a mu¬ 
rit în al douăzecilea an al episcopatului său, în a zecea zi a lunii oc¬ 
tombrie, sub al doilea consulat al lui Teodosie şi primul al lui Valen- 
jtinian (An. 425). (Socrate, VII, 25). 


CAPITOLUL III 

. DESPRE NUMIREA LUI SISINIE ŞI DESPRE CALITĂŢILE LUI ; 

ŞI CĂ PROCLU, HIROTONIT LA CIZIC, NU A FOST PRIMIT 

Când s-a întors de la Tesalonic, împăratul Teodosie n-a mai găsit 
rămăşiţele pământeşti ale lui Atic. Căci cu o zi înainte de sosire, acela a 
fost înmormîntat. Dar după cîteva zile, adică la douăzeci şi trei ale lunii 
octombrie, s-a anunţat că Valentinian şi-a luat asupră-şi sarcinile impe¬ 
riului. După moartea lui Atic, a fost mare luptă pentru alegerea de 
episcop, fiecare susţinîndu-şi candidatul său. Unii îl propuneau pe 
preotul Filip, alţii pe preotul Proclu. Dar tot poporul, în mod unanim, 
dorea să fie hirotonit Sisinie, care şi el era preot, dar nu fusese hirotonit 
în nici o cetate, ci oficia într-o suburbie a Constantinopolului, numită 
Oliva. Această suburbie este aşezată în spatele oraşului, unde se săr¬ 
bătoreşte cu solemnitate ziua înălţării Mînituitorului. A triumfat aşadar 
dorinţa laicilor şi a fost numit Sisinie în ziua a douăzeci şi opta a lunii 
februarie, cînd urma consulatul al doisprezecelea al lui Teodosie şi ai 
doilea al lui Valentinian cel Tânăr (An. 426). 

Dar Filip, care fusese contracandidatul lui Sisinie, în Istoria creş¬ 
tină pe care el a scris-o în treizeci şi şase de cărţi, a coborît mult alegerea 
lui Sisinie, criticîndu-1 pe cel ales, pe alegători, şi mai ales pe laici. 
Căci acest Filip, rînduit diacon de către episcopul Ioan, a scris multe 
răutăţi şi împotriva împăratului Iulian. De aceea Istoria lui mi se pare 
a avea multe confuzii şi a nu fi destul de folositoare cititorilor. Aşadar 
după numirea lui Sisinie s-a întîmplat să moară episcopul din Cizic. 
Atunci Sisinie l-a sfinţit în Cizic pe Proclu, dar, înainte de a pleca el 

la Cizic, cetăţenii îl aleseseră episcop pe monahul Dalmatie, neţinînd 
seamă de regula care porunceşte că acolo trebuie să se facă hirotonire 
numai de către episcopul Constantinopolului. Această regulă cizicienii au 
neglijat-o, fiindcă se pare că fusese introdusă de către Atic personal. 
Aşadar Proclu a rămas fără Biserică proprie, deşi era preţuit la Con- 
stantinopol pentru pregătirea lui teologică. Iar Sisinie, după doi ani de 
(episcopat, a murit în timpul consulatului lui Ierie şi Ardabur (An. 427), 
în a douăzeci şi patra zi a lunii decembrie. A fost bărbat vestit prin cas¬ 
titate şi prin corectitudinea vieţii sale, fără vreo prefăcătorie în felul de 
purtare, departe de orice încurcături. De aceea, pentru cei curioşi părea 
un om posomorit şi ineficace. (Socrate, VII, 25 şi 26). 


CAPITOLUL. IV 

DESRPRE HIROTONIREA LUI NESTORIE 
ŞI DESPRE RELELE PETRECUTE 
ÎN BISERICĂ SUB EPISCOPATUL LUI 

După moartea lui Sisinie, împăraţii au socotit cu cale să nu mai fie 
hirotonit în loc nimeni din Constantinopol, fiindcă cei aparţinînd aces¬ 
tei Biserici erau vanitoşi şi aroganţi, mulţi dorindu-1 pe Filip şi cei mai 
mulţi pe Proclu. De aceea s-a luat hotărîrea să fie hirotonit episcop un 
cleric din Antiohia. Căci era acolo un oarecare Nestorie, de neam ger¬ 
manic, cu voce frumoasă şi bun vorbitor. De aceea l-au chemat pe el, 
socotindu-1 şi bine pregătit. După trei luni, a venit din Antiohia Nesto¬ 
rie, care era considerat cel mai ales prin castitatea sa. Dar prin ce cali¬ 
tăţi excela el, cei înţelepţi şi-au dat seama de la prima lui cuvîntare. 
Căci hirotonit în a zecea zi a lunii aprilie, sub consulatul lui Felix şi 
Taur (An. 426), chiar din ziua aceea s-a răspîndit vestea în tot poporul 
că el, în cuvîntarea'către împărat, a zis : Dă-mi, împărate, pămîntul cu¬ 
răţit de eretici şi eu îţi dau cerul; biruie-i cu mine pe eretici şi voi 
birui cu tine pe perşi. Din cauza acestor cuvinte, deşi unii nu-i iubeau pe 
eretici, totuşi n-au fost cuceriţi de uşurătatea judecăţilor lui, de atitu¬ 
dinea războinică şi de gloria deşartă pe care o urmărea : fiindcă nu tre¬ 
cuse timp şi s-a coborît la astfel de vorbe, încît, după cum spune pro¬ 
verbul, n-a apucat să guste apa oraşului şi s-a şi arătat foarte aprig 
persecutor. în a cincea zi după numire, voind să confişte casa de rugă¬ 
ciuni a arienilor, în care ei se adunau pe ascuns, i-a împins la atîta 
furie, încît ei înşişi au fat foc casei de rugăciuni. Focul s-a întins şi la 
clădirile vecine, producîndu-se o mare tulburare în oraş. Arienii se pre- 

găteau să se apere, dar Dumnezeu, păzitorul oraşului, le-a împiedicat 
planul. De altfel îl numeau incendiator pe însuşi Nestorie nu numai 
ereticii, ci chiar cei de aceeaşi credinţă cu el. Nu răbda să tacă şi, unel¬ 
tind fără întrerupere împotriva ereziilor, pe cît a putut a răscolit ora¬ 
şul din temelie. Pe novaţieni căuta să-i sfărîme, fiindcă Paul, episcopul 
lor, avea nume de om cu respect şi bun simţ, dar l-au înfrînt mai ma¬ 
rii lui. Cîte a săvîrşit în Asia, Lidia şi Caria contra quartodecimanilor 
şi cîţi au murit din cauza lui în tulburările din Milet şi Sardes, nu.mai 
spun. In schimb, voi povesti puţin mai departe despre consecinţele pe 
care le-a suportat din cauza acestor fapte şi din cauza limbii lui fără 
frîu. Acum am să arăt un fapt memorabil. (Socrate, VII, 29). 

Există un neam al burgunzilor peste fluviul Rin. Aceştia duc o 
viaţă liniştită şi aproape toţi sînt meşteri lemnari, din îndeletnicirea 
aceasta cîştigîndu-şi existenţa. Hunii prin dese invazii le devastau re¬ 
giunea şi-i ucideau pe foarte mulţi. Iar ei, deşi mereu în primejdie, nu 
căutau ajutorul oamenilor, ci-şi puneau nădejdea în puterea dumneze¬ 
iască. Auzind atunci că Dumnezeul romanilor îi ajută pe cei ce cred în 
El, toţi, printr-o hotărîre comună, au alergat la credinţa în Hristos. Şi, 
venind într-o cetate galică, au rugat pe episcopul creştin să-i boteze. 
Acesta i-a pus să postească şapte zile şi, după ce i-a întărit în credinţă, 
în a opta zi i-a botezat şi le-a spus să plece. Ei, căpătînd curaj, au por¬ 
nit în grabă împotriva tiranilor şi speranţa nu le-a fost zadarnică. Căci 
fiindcă regele hunilor, pe nume Suptar, mîncînd într-o seară prea mult 
şi cu lăcomie, noaptea şi-a dat duhul, iar burgunzii, găsind acest neam 
inamic fără conducător, i-au atacat deşi erau puţini, şi i-au învins. Zece 
mii de oameni au fost ucişi de alţi trei mii şi de atunci burgunzii au 
rămas un neam de creştini foarte credincioşi. în vremea aceea a murit 
Barba, episcopul arienilor, sub consulatul al treisprezecelea al lui Teo- 
dosie şi al treilea al lui Valentinian (An. 430), în a douăzeci şi patra zi 
a lunii iunie, iar în locul -lui a fost numit Sabatie. (Socrate, VII, 30). 

Nestorie, lucrînd pe alăturea de obiceiurile Bisericii, îi aţîţa pe 
foarte mulţi împotriva sa, după cum arată faptele. Căci în cetatea Ger- 
mensis a Elespontului era episcop Antonie, care, cunoseînd pornirea lui 
Nestorie împotriva ereticilor, se grăbea şi el să-i persecute pe mace- 
donieni, imitând oarecum exemplul patriarhului. Maoedonienii au răb¬ 
dat întru cîtva, dar, fiindcă Antonie insista cu putere în duşmănia faţă 
de ei, aceştia, nemaisuportînd şicanele, s-au dedat la o nelegiuire extre¬ 
mă : trimiţînd cîţiva bărbaţi, l-au pîndit într-un loc prielnic şi l-au 
ucis. Această faptă a macedonienilor a dat lui Nestorie prilej pentru a-i 
persecuta şi mai rău. Căci a stăruit pe lîngă împăraţi să le închidă bise- 

ricile. De aceea le-a fost închisă în Constantinopol biserica din faţa ve¬ 
chiului zid al cetăţii, iar în Cizic multe altele pe care le aveau în Eles- 
pont. Unii din ei s-au refugiat în biserică, acceptînd dogma consubstan¬ 
ţialităţii. Dar, precum spune Scriptura, beţivilor nu le lipseşte vinul, şi 
nici cârcotaşilor procesele. Astfel şi Nestone, iubitor de persecuţii, a 
ajuns să persecute întotdeauna Biserica lui Dumnezeu. (Socrate, VII, 31). 

Era alături de el preotul Anastasie, la fel venit din Antiohia, pe 
care-1 preţuia mult şi-l avea ca pe un consilier în diferite pricini. Odată 
Anastasie, predicînd în faţa bisericii, a spus : Să nu numească nici unul 
pe Maria Născătoare de Dumnezeu. Căci Maria a fost om şi este cu to¬ 
tul imposibil ca Dumnezeu să fie născut de un om. Aceste cuvinte au 
tulburat pe foarte mulţi dintre clerici şi laici. Căci ei învăţaseră mai 
înainte că Hristos a fost deopotrivă Dumnezeu şi om şi prin nici un 
compromis nu se separă ca om de divinitate, crezînd în cuvîntul apos¬ 
tolic care spune : «Chiar dacă am cunoscut pe Hristos după trup, acum 
nu-L mai cunoaştem » (II Cor. 5, 16). De aceea, lăsînd cuvîntul despre 
Hristos, să terminăm ce am început. Fiindcă, precum am spus, în bise¬ 
rică s-a produs tulburare, Nestorie, voind să întărească vorbele lui 
Anastasie, şi să nu le arate ca o blasfemie, l-a lăsat pe cel pe care-1 
onora să-şi susţină mereu părerile în faţa bisericii. Acesta producea şi 
mai mare încordare cu cuvintele prin care combătea termenul de Năs¬ 
cătoare de Dumnezeu. De aceea Biserica s-a împărţit în două şi credin¬ 
cioşii, ca într-o dispută pe întuneric, erau cînd de părerea unora, cînd 
de părerea celorlalţi, tăgăduindu-şi propriile lor cuvinte. Iar Nestorie 
în faţa multora îşi expunea opinia că Hristos este om pur şi simplu şi 
introducea oarecum în biserici dogma lui Paul de Samosata şi a lui Fo- 
tin. Iar în privinţa acestora s-a iscat o stare excepţională, astfel încît 
a fost nevoie de un sinod ecumenic. Eu am citit cărţile lui Nestorie şi 
nu voi vorbi nici cu duşmănie faţă de unul, nici cu simpatie faţă de 
celălalt, ci, avînd în vedere numai adevărul, voi comenta ceea ce am 
aflat că a înţeles el. Mie nu mi se pare că Nestorie a urmat pe Paul de 
Samosata, sau pe Fotin, sau a zis că Hristos a fost om pur şi simplu, 
ci s-a temut de termen numai în măsura în care era de temut, ajungînd 
la aceasta pentru că nu era un erudit după cuviinţă. Fiindcă avea o 
elocinţă naturală, se credea învăţat şi nu mai căuta să interpreteze căr¬ 
ţile celor vechi, socotind că el ştie toate mai bine decît aceia. El nu ştia 

că în epistola sobornicească a lui Ioan se spune astfel în vechile ver¬ 
siuni : «Orice duh, care nu mărturiseşte pe Iisus, nu este de la Dumne¬ 
zeu » (I Ioan 4, 3). Acest sens l-au scos din vechile versiuni cei ce vor să 
separe divinitatea de părtăşia ei cu omul. De aceea vechii tălmăcitori au 
înfierat faptul că unii au falsificat sensul acestei epistole, voind să 
despartă pe om de Dumnezeu. Căci natura omenească este unită cu cea 
dumnezeiască, şi nu sînt două, ci una. în această raţiune încrezîndu-se 
cei vechi, nu s-au temut să spună că Maria este Născătoare de Dumne¬ 
zeu. Eusebie al lui Pamfil, în cartea a treia despre Viaţa lui Constantin, 
a zis : Căci pentru noi Dumnezeu a voit să Se nască împreună cu noi. 
Şi locul naşterii Lui din trup s-a numit la evrei Betleem. De aceea îm¬ 
părăteasa Elena, din dragoste de Dumnezeu, a împodobit acest loc 
sfînt, unde a născut Născătoarea de Dumnezeu, cu odoare minunate, 
luminînd după cuviinţă această peşteră prea sfîntă. Dar Origen, în vo¬ 
lumul despre Epistola Apostolului Pavel către romani, spune : Băgaţi 
bine de seamă în ce fel se spune Născătoare de Dumnezeu. Se pare că 
Nestorie a ignorat citirea celor vechi. 

De aceea, precum am spus, a zăbovit asupra unui singur cuvînt şi 
nu numai că a scos din suflet acel cuvînt, dar chiar a tăgăduit că esce 
Dumnezeu Cel ce S-a născut. Noi însă mărturisim că Acela care S-a 
născut din Sfînta Fecioară şi S-a răstignit pe cruce este Dumnezeul sla¬ 
vei, precum a spus Apostolul : Căci dacă L-ar fi cunoscut, niciodată n-ar 
fi răstignit pe Dumnezeul slavei. Dar Nestorie zice : Nu te lăuda, iudeule, 
nu L-ai răstignit pe Dumnezeu. Nu este acelaşi Dumnezeu ca însuşi Dom¬ 
nul slavei. Că nu spune că Hristos este om pur şi simplu, ca Fotin, sau 
Paul de Samosata, o arată chiar omilile pe care le-a ţinut. Căci nicăieri 
nu tăgăduieşte existenţa lui Dumnezeu Cuvîntul, ci pretutindeni mărtu¬ 
riseşte că Acesta există şi că are substanţă, nu ca Fotin şi cel din Sa¬ 
mosata, care îi tăgăduiesc existenţa. Iar maniheii spun că învaţă aceas¬ 
ta de la Montan. Astfel, din cărţile lui eu găsesc că Nestorie a avut bun 
simţ. Aşadar nu raţionamentul călduţ al lui Nestorie a zguduit faţa pă- 
mîntului. (Socrate, VII, 33). 

In vremea aceea s-a întîmplat să se producă în biserică o mare ne¬ 
legiuire. Nişte sclavi de neam barbar dintre cei puternici, din cauza 
cruzimii stăpinului, au fugit în biserică şi înarmaţi cu săbii, au intrat în 
altar. Au fost rugaţi să iasă, dar au refuzat, împiedicînd desfăşurarea 
slujbei şi ţinînd mai multe zile săbiile scoase din teacă gata să se răz¬ 
bune, cu toate că mulţi au venit la ei să-i domolească. In cele din urmă 

ucigînd pe un cleric şi rănind pe un altul, s-au omorît şi pe ei înşişi. 
Unul din trecători a prezis că acest fapt nu însemnează nimic bun pen¬ 
tru Biserică, şi prezicerea lui n-a fost deşartă. Ea a arătat dezbinarea 
poporului şi doborîrea aceluia care fusese cauza dezbinării. (Socrate, 
VII, 33). 


CAPITOLUL V 

DESPRE SINODUL DE LA EFES 
ÎMPOTRIVA LUI NESTORIE 

Nu după mult timp, împăratul a dat poruncă să se adune la Efes 
toţi episcopii din imperiu. Aşadar, îndată după sărbătoarea Paştilor, 
Nestorie a venit cu o foarte mare mulţime la Efes şi i-a găsit acolo adu¬ 
naţi pe cei mai mulţi dintre episcopi. Chirii Alexandrinul întîrziind, a 
sosit aproape de sărbătoarea Cincizecimii. Iar a cincea zi după Cinci- 
zecime a sosit şi Iuvenal al Ierusalimului. Fiindcă întîrziase şi Ioan An- 
tiohianul, sinodul s-a deschis cu episcopii prezenţi. Chirii al Alexandriei 
făcea unele consideraţii defavorabile cărţilor lui Nestorie, voind să-l 
întărite, fiindcă îi era duşman. Şi pe cînd cei mai mulţi mărturiseau 
că Iisus este Dumnezeu, Nestorie a zis : Eu de două şi trei ori pe lună 
îl tăgăduiesc ca Dumnezeu. Din această pricină sînt curat de sîngele 
vostru şi de acum nu voi mai veni la voi. După ce a spus aceste cuvinte 
s-a dus în grupul celorlalţi episcopi care erau de părerea Iui. Cei pre¬ 
zenţi s-au despărţit astfel în două fracţiuni. Chirii făcînd un sinod cu 
ai săi, l-au chemat pe Nestorie. Dar el nu s-a supus, aşteptînd prezenţa 
lui Ioan din Antiohia. Cei care erau cu Chirii, recitind şi judecind ei 
singuri cuvîntările pe care Nestorie le ţinuse în legătură cu subiectul în 
discuţie, l-au condamnat ca blasfemator al lui Dumnezeu Fiul. La rîn- 
dul lor, cei care erau cu Nestorie au ţinut şi ei un alt sinod, în care l-au 
condamnat pe Chirii şi împreună cu el pe Memnon, episcopul oraşului 
Efes. Puţin după aceea a venit şi Ioan, episcopul Antiohiei şi, aflînd 
de cele întîmplate, s-a indignat împotriva lui Chirii, ca autor al dezbi¬ 
nării, pentru că el provocase de foarte multe ori condamnarea lui Nes¬ 
torie. Chirii însă, sprijinit de Iuvenal, voind să se răzbune contra lui 
Ioan, l-a condamnat şi pe acesta. Fiindcă situaţia a devenit foarte con¬ 
fuză, Nestorie dîndu-şi seama de dimensiunile luptei, care a devenit pri¬ 
mejdioasă, o numea pe Maria Născătoare de Dumnezeu, zicînd : Să 
spunem şi Maria Născătoare de Dumnezeu ca să se potolească spiritele. 

Dar nici unul n-a socotit că el a vorbit astfel din căinţă. De aceea, con¬ 
damnat şi trimis în exil, se ştie că a locuit în Oasis. Acest sfîrşit l-a 
avut sinodul de atunci. Faptele s-au petrecut sub consulatul lui Basus 
şi al lui Antioh (An. 431), în a optsprezecea zi a lunii iunie. (Socrate, 
VII, 33). 


CAPITOLUL VI 

CUM IOAN DIN ANTIOHIA L-A CONDAMNAT PE CHIRIL 

Venind Ioan în Antiohia şi adunînd pe cei mai mulţi dintre epis- 
copi, l-a condamnat pe Chirii pe cînd era la Alexandria. Dar după puţin 
timp, înlăturînd duşmăniile, s-au întors la sentimente amicale şi şi-au 
redat unul altuia scaunele. După condamnarea lui Nestorie, mulţimea 
din Constantinopol s-a îndîrjit împotriva Bisericii. Căci poporul s-a 
împărţit din cauza purtării lui călduţe, cum am numit-o. Totuşi clericii, 
printr-un decret comun, l-au anatematizat. Căci aşa obişnuim noi creşti¬ 
nii să numim un decret dat împotriva celor ce săvîrşesc blasfemii; cînd 
acesta este scris ca pe marmoră îl arătăm pe faţă tuturor. (Socrate, 
VII, 33). 


CAPITOLUL VII 

DESPRE HIROTONIREA LUI MAXIMIAN 
LA CONSTANTINOPOL 

După aceste întâmplări a apărut iarăşi chestiunea alegerii de episcop 
şi mulţi erau de partea lui Filip, despre care am vorbit mai înainte, dar 
cei mai mulţi îl preferau pe Proclu. Şi Proclu ar fi putut obţine epis¬ 
copatul, dacă nu s-af fi opus unii din fruntea administraţiei, spunînd că 
regula eclesiastică nu permite ca acel care a fost hirotonit episcop al 
unui oraş să treacă în alt oraş. Această obiecţie a fost în defavoarea 
susţinătorilor lui Proclu. Iar după ce au trecut patru luni de la con¬ 
damnarea lui Nestorie, a fost ales episcop Maximian 172 , un monah sus¬ 
ţinut de colegiul preoţesc. Căci el avusese mai înainte o purtare de om 
demn de respect, prin aceea că pe proprie cheltuială zidea morminte şi 
îngropa în ele trupurile celor evlavioşi. Dar în cuvîntare era ignorant 
şi prefera să trăiască în linişte. (Socrate, VII, 34). 

172. După Atticus au păstorit Sisinie (426—427), Nestorie (428—431), Maximian 
(431—434) şi Proclu (434—446). 

CAPITOLUL VIII 

EPISCOPI AI UNOR BISERICI AU FOST MUTAŢI 
LA ALTE BISERICI 

întrucât unii spuneau că regula bisericească opreşte ca Proclu să 
fie episcop al Bisericii din Constantinopol, fiindcă fusese hirotonit la 
Cizic, vreau în această chestiune să spun câteva cuvinte. Mie nu mi se 
pare că ei au spus aceasta din respect pentru adevăr, ci fie din răutate, 
fie necunoseînd regula eclesiastică, au oprit ceea ce este îndeobşte cu¬ 
noscut că s-a petrecut în Biserică, din motive de utilitate. Astfel, Euse- 
bie al lui Pamfil, în cartea a şasea a Istoriei Eclesiastice, arată că Ale¬ 
xandru, episcop al unui oraş din Capadocia, venind să se roage la Ieru¬ 
salim, a fost reţinut de cetăţenii acestui oraş şi aşezat în locul lui Nar¬ 
cis, rămînînd de atunci toată viaţa episcop -al Ierusalimului. Aşadar, la 
cei vechi, fără vreo deosebire trecea un episcop dintr-un oraş în altul, 
cînd utilitatea o cerea. Dar este bine să citez şi regula din acea carte, 
ca să vadă că au minţit cei ce au oprit înscăunarea lui Proclu. 

Regula XVIII. Dacă un episcop hirotonit într-o eparhie nu din voia 
sa nu se duce în eparhia în care a fost hirotonit, fie pentru că nu-1 pri¬ 
meşte poporul, fie din altă cauză produsă nu din necesitate, însemnează 
că el participă numai cu numele unde a fost ales şi nu este amestecat 
efectiv în treburile Bisericii care l-a ales, urmînd a accepta ceea ce a 
hotărît sinodul provinciei prin judecata sa. 

Aceasta este regula. Fiindcă însă foarte mulţi dintre episcopi au 
trecut dintr-un oraş în altul datorită utilităţii impuse de timp, am citat 
mai departe numele celor ce au fost mutaţi. Perigene a fost hirotonit 
episcop în Petra. Dar cum cetăţenii n-au voit să-l primească, episcopul 
Romei a poruncit oa el să fie înscăunat în oraşul Corint, unde murise 
episcopul, şi cit a trăit a păstorit acea Biserică. Grigorie din Nazianz 
a fost mai întîi episcop al unui oraş din Capadocia, iar apoi a fost aşe¬ 
zat la Nazianz 173 . Meletie a fost mai întîi episcop al Bisericii din Sevas- 
ta şi după aceea a trecut ca episcop al Antiohiei. Pe Dositei, episcopul 
Seleuciei, Alexandru, episcopul Antiohiei, l-a făcut să treacă în Tarsul 
Ciliciei. Reverenţiu din Arca Feniciei a trecut în Tir. loan din Gordul 

Î73. Sfîntul Grigorie din Nazianz a fost hirotonit episcop de Sfîntul Vasile cel 
Mare, în anul 371, pentru oraşul Sasima. Se pare că Sfîntul Grigorie nu a fost nici¬ 
odată în acest oraş. Totuşi faptul că era deja episcopul acestui oraş a fost invocat 
de către, episcopii macedoneni şi egipteni în timpul Sinodului II Ecumenic, consi- 
derînd alegerea lui în scaunul episcopal din Constantinopol ca neoanonică, ceea ce 
a determinat retragerea Sfîntului Grigorie şi revenirea la Nazianz, unde a condus 
treburile episcopiei, fără să fie numit însă episcop al locului. 

Lidiei a fost mutat în Procones şi în acea Biserică este acum episcop. 
Paladie din Elinopole este mutat în Aspona. Alexandru din Elinopole 
a trecut la Adrianopol. Eusebie din Apameia Asiei este transferat în 
Eudoxiopol, oraş numit înainte Salambria. Policarp din oraşul Anta- 
pristena Misiei a fost mutat in Nicopole din Tracia. Ierofil din Trape- 
zapol, oraş al Frigiei, a trecut în Plutinopol din Tracia. Optim din Ar- 
gadamia Frigiei este trecut în Antiohia Pisidiei. Silvan din Filipopolul 
Traciei este mutat în Troia. Aşadar nu putem aminti cîţi sînt'pînă în 
prezent care au trecut din oraşele lor în altele. Socotesc util totuşi să 
povestesc câte ceva pe scurt despre Silvan, care din Filipopole, oraş al 
Traciei, a trecut în Troia. (Socrate, VII, 35). 

Silvan a fost retor mai întîi al sofistului Troil şi creştin desăvîrşit, 
iubind viaţa monahală. El n-a voit să îmbrace haina de profesor şi epis¬ 
copul Atic atrăgîndu-şi-1 l-a făcut episcop la Filipopole. El a stat trei 
ani în Tracia, dar nefiind în stare să suporte frigul, fiindcă avea trupul 
foarte slab şi firav, l-a rugat pe Atic să-l aşeze în alt loc, spunîndu-i 
ca nu vrea să se mute în alt loc decît din pricina frigului. Dar fiindcă 
fusese hirotonit altul în locul lui, Slivan a rămas la Constantinopol, du- 
cînd o desăvîrşită viaţă monahală. A fost atît de modest şi de simplu, 
încît în marea mulţime a oraşului era văzut trecînd în sandale de rogoz. 
După oarecare vreme a murit episcopul Bisericii din Troia şi troienii au 
venit să ceară episcop. Pe cînd Atic se gîndea pe cine să trimită aco¬ 
lo episcop, s-a întîmplat să vină pe neaşteptate la el Silvan să-l salute. 
El văzîndu-1 a încetat să se mai grăbească şi i-a spus lui Silvan : Mai 
tîrziu n-o să mai ai ocazie să poţi scăpa de grijile eclesiastice. Căci la 
Troia nu e frig ; iată aşadar un loc pregătit de Dumnezeu potrivit cor¬ 
pului tău. Pregăteşte-te şi pleacă îndată la Troia. Aşa a trecut Silvan 
la Troia. 

Voi povesti acum- ce s-a întîmplat sub puterea lui. O corabie enor¬ 
mă, care transporta coloane mari de marmură, a fost încărcată pe ţăr¬ 
mul Troiei. Dar cînd au voit s-o împingă în mare şi poporul o trăgea 
cu multe frînghii, corabia nu putea fi urnită din loc. După mai multe 
zile de eforturi zadarnice, s-au gîndit că nava este poate reţinută de un 
duh rău. Marinarii, venind atunci 1a episcopul Silvan, l-au rugat să facă 
o rugăciune în acel loc, cu credinţa că în acest chip nava va fi trasă de 
unde era. El le-a răspuns mai întîi cu vorbă smerită, că e un om păcă¬ 
tos şi că pentru aceasta e nevoie de un om drept, nu de el. Dar fiindcă 
a fost mult rugat, a venit la ţărm. A făcut rugăciunea şi a pus mîna pe 
o funie, cerînd şi celorlalţi să acţioneze. Ei au împins cu putere şi barca 
a fost pusă în mişcare şi tîrîtă în mare. Prin această minune şi-a atras 

respectul tuturor provincialilor din acea parte. Era şi în alte lucruri 
deosebit. Văzînd că preoţii în îndeletnicirile lor ajung la neînţelegeri 
şi procese, n-a judecat el însuşi niciodată pe vreun cleric, ci a primit 
doar petiţiile reclamanţilor, rugind pe unul dintre laicii credincioşi şi 
iubitori de dreptate să cerceteze el petiţiile şi să fixeze termene de ju¬ 
decată. De aceea, prin felul lui de a fi, a dobîndit din partea tuturor cei 
mai mare respect. Aşadar, după ce la Constantinopol a fost aşezat epis¬ 
cop Maximian, sub consulatul lui Basus şi Antioh (An. 431), în a două¬ 
zeci şi cincea zi a lunii octombrie pricinile bisericeşti s-au potolit. (Socra- 
te, VII, 36). 


CAPITOLUL IX 

CUM LA CRETA UN IUDEU SPUNÎND CĂ EL ESTE MOISE, 
MULŢI DINTRE IUDEI AU MURIT ÎNŞELAŢI DE EL, 

IAR CEILALŢI S-AU FĂCUT CREŞTINI 

în acest timp mulţi iudei în Creta s-au făcut creştini, din cauza 
următorului fel de pătimire. Un iudeu înşelător s-a prefăcut că el e 
Moise, trimis din cer să ducă pe mare pe locuitorii acelei insule, spu- 
nînd că el este cel care a salvat odinioară pe fiii lui Israel pe Marea 
Roşie. Cutreiera aşadar într-un an întreg prin oraşele acelei insule şi 
sfătuia pe iudei să creadă, îndemnîndu-i pe toţi să-şi lase banii şi averile 
fiindcă numai aşa marea va seca şi vor ajunge în pămîntul făgăduinţei, 
înşelaţi de această speranţă, îşi neglijau tot avutul propriu, dispreţuin- 
du-şi casa şi pămîntul şi lăsîndu-le altor persoane. Iar cînd a venit ziua 
pe care o fixase acel iudeu ademenitor, cu el în frunte au pornit toţi 
ou soţii şi cu copii. I-a dus pe ţărm la o rîpă foarte prăpăstioasă şi le-a 
poruncit să se rostogolească de sus, ca nişte suluri. Aşa au început să 
facă. Şi cum ajungeau în stînci, mureau năpraznic, unii sfîrtecaţi de 
ascuţişul stîncilor, iar alţii înecaţi în mare. Ar fi putut să moară şi mai 
mulţi, dacă n-ar fi apărut, cu ajutorul lui Dumnezeu, nişte creştini, ne¬ 
gustori şi pescari, care i-au salvat scăpîndu-i de la înec. Dîndu-şi seama 
că răul a venit din prostia lor, i-au oprit să se mai arunce singuri în 
ghearele morţii, spunîndu-le cum toţi care se rostogoliseră mai înainte 
în prăpastie, au pierit. Au înţeles că au fost înşelaţi şi se învinovăţeau 
singuri că au putut fi atît de naivi. Voiau să-l ucidă pe acel înşelător, 
dar nu l-au putut prinde. Căci a dispărut pe neaşteptate, ceea ce i-a 
făcut să bănuie că a fost un demon înşelător, prefăcut în chip de om. 
Din cauza acelei păţanii, mulţi dintre iudeii din Creta s-au convertit la 
:redinţa creştină. (Socrate, VII, 37). 

CAPITOLUL X 

DESPRE UN MARE INCENDIU 
CARE A AVUT LOC LA CONSTANTINOPOL, 

DESPRE MOARTEA LUI MAXIMIAN 
ŞI DESPRE ÎNSCĂUNAREA LUI PROCLU 

In vremea aceea, un incendiu, izbucnit în oraşul Constantinopol, a 
ajuns cu încetul la termele numite ale lui Ahile şi apoi la locul care se 
zice Pelargus, pînă cînd a cuprins şi biserica novaţienilor. Se spune că 
atunci Paul, episcopul lor, a rămas între flăcările bisericii rugîndu-L pe 
Dumnezeu să nu nimicească biserica. Focul a fost stins şi pînă acum 
întîmplarea se comemorează la novaţieni în a şaptesprezecea zi a lunii 
august. Totuşi acel loc a fost cinstit nu numai de creştini, dar şi de 
păgînii din acel timp. (Socrate, VII, 38). 

Aşadar Maximian, după ce a condus Biserica doi ani şi şase luni, a 
murit sub consulatul lui Ariobinda şi Asparis (An. 434), în a douăspre¬ 
zecea zi a lunii aprilie, în săptămîna mare a postului, a cincea zi de repaos. 
Atunci împăratul Teodosie s-a gîndit cu grijă să nu se nască iarăşi în 
Biserică neînţelegeri şi tulburări pentru episcopat. Şi pe cînd corpul 
lui Maximian nu era încă îngropat, a cerut episcopilor prezenţi să-i 
înscăuneze pe Proclu. Această alegere a fost întărită şi de episcopul 
Romei Celestin, printr-o scrisoare pe care a trimis-o lui Chirii al Ale¬ 
xandriei, lui Ioan al Antiohiei şi lui Ruf al Tesalonicului, spunînd că 
nimic nu opreşte pe un episcop dintr-un oraş să se mute episcop în alt 
oraş. Proclu aşadar, întronizat, a înmormîntat rămăşiţele pămînteşti ale 
Iui Maximian. Despre el este timpul să spunem cîteva cuvinte. (Socrate, 
VII, 39). 


CAPITOLUL XI 

DESPRE VIAŢA ŞI OBICEIURILE LUI PROCLU 

Proclu la început a fost citeţ, dar s-a străduit să urmeze şi cursuri 
de retorică. Trecînd de adolescenţă, s-a apropiat de episcopul Atic, 
aseultîndu-i predicile acestuia. Şi făcând progrese, a fost hirotonit de 
către Atic diacon şi apoi preot. Iar Sisinie l-a sfinţit episcop al Cizi- 
cului. Acestea i-au fost primele slujbe, după care a ajuns episcop ai 
Bisericii din Constantinopol. Era un bărbat cu viaţă foarte corectă şi cu 
folos instruit de către Atic. îl imita pe acesta în toate, dar era mai 
răbdător decît el. Căci Atic era necruţător cu ereticii, pe cînd Proclu 
era blînd cu toţi şi se străduia să-i îndrepte mai mult prin convingere 

decît prin constrîngere, nevrînd să persecute nici o erezie, imitînd în 
această privinţă pe împăratul Teodosie. Căci acela socotea ca împotriva 
vinovaţilor din imperiu să nu folosească puterea, iar acesta socotea pu¬ 
ţin important dacă vreun credincios nu gîndea exact ca el despre Dum¬ 
nezeu. (Socrate, VII, 40). 

în acestea şi împăratul îl lăuda, fiindcă el însuşi imita pe adevăra¬ 
ţii preoţi şi niciodată nu-i admitea pe cei ce voiesc să persecute. Eu to¬ 
tuşi, presupun că prin blîndeţe a întrecut pe toţi preoţii adevăraţi. Din 
această cauză subjuga pe duşmanii săi fără să ajungă la război, precum 
se vede la tiranul Ioan şi la barbarii care după aceea au fost învinşi. 
(Socrate, VII, 41). 


CAPITOLUL XII 

despre Învingerea barbarilor 


După aceste î.ntîmplări a apărut iarăşi chestiunea alegerii de episcop 
împotriva romanilor, se pregăteau să invadeze ţinuturile romanilor. 
Auzind despre acestea, împăratul a încredinţat, ca de obicei, lui Dum¬ 
nezeu, această grijă şi, ocupat cu rugăciunile, a obţinut ceea ce a ce¬ 
rut. Căci trebuie povestit ce s-a întâmplat barbarilor. Conducătorul 
lor, numit Rugas, a murit lovit de trăsnet, iar ciuma care a urmat a 
nimicit cea mai mare parte dintre oamenii lui. Şi n-a fost de ajuns 
aceasta, căci căzînd foc din cer i-a ars pe toţi cei care rămăseseră. Aceste 
întîmplări le-au adus barbarilor o mare frică, nu numai fiindcă îndrăz¬ 
niseră să ridice armele contra puternicului popor roman, dar şi fiindcă 
vedeau că acesta e ajutat de puterea lui Dumnezeu. Atunci episcopul 
Proclu, ţinînd în Biserică o predică despre profeţia lui Iezechiel în legă¬ 
tură cu mîntuirea, a fost lăudat de toţi cei care l-au ascultat. Cuvintele 
profeţiei sînt acestea : «Şi tu, fiul omului, prooroceşte împotriva prinţu- 
lui Gog, a lui Meşec şi Tubal îi pedepsesc cu moarte şi cu revărsare de 
sînge. Potop de ploaie, grindină de piatră, foc şi pucioasă voi revărsa 
asupra lor şi asupra tuturor care sînt cu ei » (Iezechiel, 38, 2, 22). Şi 
puţin mai jos : «Şi vor şti că Eu sînt Domnul ». (Socrate, VII, 47). 


CAPITOLUL XIII 

CUM FIICA LUI TEODOSIE S-A UNIT CU VALENTINIAN 

împăratului, pentru blîndeţea sa, Dumnezeu i-a adus şi alte multe 
bucurii, dintre care una este următoarea. El avea de la Eudoxia o fiică 
numită tot Eudoxia. Pe aceasta a cerut-o de soţie Valentinian, văr al lui 
şi de el făcut împărat al părţii de Apus. Teodosie a acceptat şi se gîndea 

ca nunta să fie celebrată într-o localitate la mijlocul drumului. S-a sta¬ 
bilit să vină amîndoi la Tesalonic. Dar între timp Valentinian l-a anun¬ 
ţat pe Teodosie să nu se obosească, pentru că va veni el la Constanti¬ 
nopol. Şi, după ce a întărit părţile Hesperiei, a venit pentru nuntă la 
Constantinopol. Aceasta s-a celebrat sub consulatul lui Isidor şi Sena¬ 
tor. (An. 436), iar după nuntă el s-a întors cu soţia sa în Apus. (Socrate, 
VII, 43). 


CAPITOLUL XIV 

CUM A FOST ADUS LA CONSTANTINOPOL 
TRUPUL LUI IOAN 

Nu mult mai tîrziu, episcopul Proclu i-a readus în Biserică pe cei 
ce se despărţiseră din cauza depunerii lui Ioan. In acest chip le-a alinat 
mîhnirea prin înţelepciunea sa. Căci la porunca împăratului a adus 
înapoi la Constantinopol trupul lui Ioan, înmormîntat în Cumana, în al 
treizeci şi cincilea an după ce fusese depus şi, după ce l-a expus publicu¬ 
lui, l-a reînmormîntat cu multă cinste în biserica Apostolilor. Aceasta 
s-a petrecut în al şaisprezecelea consulat al lui Teodosie (An. 438) în 
ziua de şaptesprezece a lunii ianuarie. (Socrate, VII, 44). 

Şi Paul, episcopul novaţienilor, a murit în timpul aceluiaşi consu¬ 
lat, în ziua de douăzeci iulie. Cît a fost bolnav nici dieta prescrisă n-a 
neglijat-o, nici predicile obişnuite nu le-a trecut cu vederea. Şi eînd era 
aproape de moarte, a chemat pe toţi clericii şi le-a spus : Gîndiţi-vă să 
alegeţi episcop cît sînt în viaţă, ca să nu se mai producă tulburări în 
Biserica noastră. Cei de faţă dîndu-i mandatul să facă mai degrabă el 
alegerea, Paul a răspuns : Aşadar daţi-mi mărturie scrisă că veţi alege 

pe cel pe care-1 voi hotărî eu. Ei dînd mărturie scrisă şi semnînd-o, el 
a scris pe o hîrtie, punîndu-şi şi semnătura, numele preotului Marcian. 
I-a făcut şi pe ceilalţi preoţi să semneze şi a încredinţat hîrtia lui Marcu, 
episcopul Bisericii novaţiene din Sciţia, zicînd : Dacă voi trăi mi-o vei 
da înapoi, dar dacă voi muri veţi găsi în ea cine trebuie să fie ales. La 
trei zile după moartea acestuia, deschizînd hîrtia şi găsind numele lui 
Marcian, au lăudat alegerea şi au trimis fără întîrziere încunoştiinţare 
lui Marcian în Tiberiada Frigiei, unde locuia atunci. Şi luindu-1, l-au 
dus în prima zi a aceleiaşi luni şi l-au făcut episcop. (Socrate, VII, 45). 

CAPITOLUL XV 

CUM A PLECAT LA IERUSALIM EUDOXIA, 

SOŢIA ÎMPĂRATULUI 

împăratul Teodosie a mulţumit lui Dumnezeu pentru binefacerile 
primite, făcînd juruinţe lui Hristos cu cele mai multe onoruri şi şi-a 
trimis pe soţia sa, Eudoxia, la Ierusalim. Căci această juruinţă şi-o fă¬ 
cuse şi ea, dacă-şi va vedea căsătorită fiica. Ea, şi la dus şi la întors, a 
vizitat cu cinstiri deosebite atît bisericile din Ierusalim, cit şi pe cele 
din oraşele prin care a trecut. (Socrate, VII, 46). 


CAPITOLUL XVI 

PROCLU, CU AUTORITATEA SA, 

A FĂCUT PE SENATORUL TALASIE 
EPISCOP AL CEZAREII CAPADOCIEI 

Proclu, episcop în acel timp, în al şaptesprezecelea consulat al împă¬ 
ratului Teodosie (An. 439) a sâvîrşit o minunată lucrare, pe care n-a înde¬ 
plinit-o nici unul din episcopii de mai înainte. Căci după ce a murit Fir- 
mus, episcopul Cezareii Capadociei, au venit delegaţi din Cezareea să 
ceară episcop. Şi pe cînd el se gîndea pe cine trebuia să li-1 rînduiască, 
s-a întîmplat să vină la el să-l salute în ziua sabatului toţi senatorii. 
Intre aceştia era şi Talasie, care avea demnitatea de prefect al Ibricului 
şi, fiindcă mergea zvonul că era să fie numit prefect al Orientului, prin- 
tr-o delegaţie Proclu i-a cerut oa în loc de prefectură să primească epis¬ 
copatul Cezareii. 

Acestea se petreceau în acel timp în Biserică. Dar noi aici facem 
sfîrşit Istoriei, rugîndu-ne ca toate Bisericile să fie cîrmuite în pace. 
Noi aşadar, prea sfinţite om al lui Dumnezeu, Teodore, am îndeplinit 
porunca ta, punînd sfîrşit Istoriei în al doilea an al celei de a trei sute 
cincea olimpiade, în al şaptesprezecelea consulat al împăratului Teodosie. 
(Socrate, VII, 47). 

